
„nuostabi puikiai papasakota istorija apie išsamiai 
ištirtas žmogžudystes, sukrėtusias Oslo garsenybių 
pasaulį... 

Kurt Hansen, Dagbladet 


Visiems žmonėms, kad ir kokie jie šiandien būtų, 
yra tik viena svarbi naujiena - ir visuomet tokia pati - 
mirtis. 

WALTER BENJAMIN, Zentralpark 


JI NET NEBEŽINOJO, kiek gyvybių pasiglemžė. Tai 
buvo nesvarbu. Kokybė daugelyje sričių buvo svar- 
besnė už kiekybę. Jos taip pat, - nors bėgant metams 
malonumas prarado pirmykštį savo žavesį. Jau ne 
kartą ji svarstė, kad reikėtų užsiimti kuo nors kitu. 
Juk gyvenimas siūlo tiek galimybių. Melas. Ji buvo 
per sena. Ir pavargusi, juto pati. Tai buvo vienintelis 
dalykas, kurį sugebėjo. Be to, pelningas. Valandi- 
nis užmokestis, žinoma, buvo svaiginantis, tačiau 
vis tiek atrodė, kad kažko trūksta. Jai prireikė laiko 
susiimti. 

Viena, kas jai išties patiko, - tai nieko neveikti. 
Ten, kur ji apsistojo, ir nebuvo ką veikti. Tačiau vis 
tiek nesijautė laiminga. 

Gal ir gerai, kad kiti nevažiavo kartu? 

Bent vynas buvo pagirtinas. Brangus, kiek rūgš- 
toko skonio. 


Į RYTUS NUO OSLO, kur kalvos link miesto lėkštėja, 
ir tą vietą kas keletą metų pavasarį užlieja patvinusi 
Nitelva, automobiliai visiškai užšalo. Einantieji kilo- 
metrą stingdant šalčiui į autobusų stotelę prie pagrin- 
dinio kelio tempė kepures ant ausų ir veržėsi šalikais 
kaklą. Mažojo akligatvio namai, atrodė, ginasi nuo 
šalčio užtrauktomis užuolaidomis ir sniego pusnimis, 
užtveriančiomis įvažiavimą į kiemą. Nuo senos vilos, 
stovinčios arčiausiai miško, stogo kabėjo metro ilgio 
varvekliai, grasinantys čia pat, prie įėjimo, sukelti 
didžiulę katastrofą. 

Namas buvo baltas. 

Už laukujų durų su lietomis žalvario rankeno- 
mis, apšviestų žibalinėmis lempomis, neįprastai ilgo 
koridoriaus gale, kairėje, darbo kabinete, pilname 
minimalistinių meno kūrinių ir madingų baldų, už 
masyvaus rašomojo stalo, tarp dėžučių su neatplėštais 
vokais sėdėjo negyva moteris. Galva atlošta atgal, pe- 
čiai atsirėmę į kėdės atlošą. Plati sukrešėjusio kraujo 
juosta nuo apatinės lūpos vingiavo per kruviną ka- 
klą, dalijosi ties krūtine ir vėl susiliejo prie stebėtinai 
plokščio pilvo. Nosis taip pat buvo pasruvusi krauju. 
Lempos šviesoje ji atrodė lyg strėlė, nukreipta į tam- 
sią ertmę, kadaise atstojusią burną. Liežuvio buvo 

vos vos likę. Akivaizdu, kad jį nurėžė patyrusi ranka. 
Nupjauta dalis buvo švari, o pjūvis lygus. 

Kambaryje buvo šilta, beveik karšta. 

Kriminalinės policijos viršininkas Zigmundas 
Berlis pagaliau baigė kalbėti mobiliuoju telefonu ir 
prisimerkė žiūrėdamas į skaitmeninį termometrą, 
prilipdytą prie pietryčių pusės panoraminių langų. 
Lauke buvo beveik dvidešimt du laipsniai šalčio. 

— Nieko keista, kad tokie langai ima trūkinėti, - 
pasakė jis ir atsargiai pabarbeno į stiklą. - Keturias- 
dešimt septynių laipsnių skirtumas tarp lauko ir kam- 
bario temperatūros. Tai bent! 

Neatrodė, kad kas nors jo klausosi. 

Mirusi moteris buvo tik su šilkiniu chalatu ir auk- 
so spalvos liemene. Diržas gulėjo ant grindų. Jau- 
nesnysis policijos pareigūnas iš Romerikės policijos 
komisariato skubiai atšoko, pastebėjęs suglamžytą 
aukso spalvos audinio skiautę. 

— Velnias, - pasakė jis, godžiai įkvėpė oro ir susi- 
gėdęs persibraukė pirštais per plaukus. - Po velnių, 
man pasirodė, kad čia gyvatė. 

Trūkstama moters kūno dalis buvo meniškai su- 
pakuota į celofaną ir padėta ant rašomojo stalo prie- 
šais ją. Raudoname fone kyšojo smaigalys. Stambus 
egzotinis augalas; blyški oda, dar blyškesni skonio 
receptoriai, marginti melsvai raudonomis raudonojo 
vyno juostelėmis, susikaupusiomis raukšlelėse ir odos 
klostėse. Pustuštė taurė stovėjo ant dokumentų, su- 
krautų prie stalo krašto, krūvos. Butelio nesimatė. 

— Gal galėtume uždengti bent jos krūtis? - krank- 
telėjo vyresnysis pareigūnas. - Tikrai šlykštu, kad ji 
tik... 


— Su šituo dar palūkėsime, - pasakė Zigmundas 
Berlis ir kyštelėjo mobilųjį telefoną į kišenėlę ant krū- 
tinės. 

Tada priklaupė ir pasilenkė prie numirėlės. 

— Aš nepasiduosiu, - sumurmėjo. - Tai sudomins 
Ingvarą. Ir jo moterį, jei jau apie jį kalbame. 

— Ką? 

— Nieko. Ar jau žinomas mirties laikas? 

Berlis susilaikė nečiaudėjęs. Kambaryje tvyrojo 
spengianti tyla, ir jis staigiai atsistojo, purtydamas 
nuo kelnių nesamas dulkes. Prie durų į koridorių 
stovėjo uniformuotas vyriškis. Atmetęs rankas už 
nugaros ir mindžikuodamas nuo kojos ant kojos, jis 
nusisukęs nuo lavono spoksojo pro langą. Šaka dar 
buvo papuošta kalėdiniais Žaisliukais. Tai šen, tai ten 
silpnai žybsėjo lemputės, apšviesdamos tamsiausius 
kampelius, kurių niekada nepasiekdavo dienos švie- 
sa - po šakomis ir stora sniego danga. 

— Nejaugi niekas nieko nežino, - suirzęs tarstelė- 
jo Berlis. - Nejaugi net preliminaraus mirties laiko 
nežinote“ 

— Vakar vakare, - pagaliau atsakė kitas pareigū- 
nas. - Bet dar per anksti... 

- Per anksti tvirtinti, - pabaigė sakinį Zigmundas 
Berlis. - Vakar vakare. Tai tik spėlionės. Kur yra... 

- Jie išvyksta kiekvieną antradienį. Turiu omeny- 
je, šeima. Vyras ir šešerių metų dukrelė. Jei apie tai 
klausi... 

Vyresnysis pareigūnas neužtikrintai nusišypsojo. 

— Taip, - tarė Berlis ir apėjo pusę rato aplink ra- 
šomąjį stalą. 


- Liežuvis, - pradėjo jis ir mostelėjo į ant stalo gu- 
lintį paketėlį. - Ar jį nupjovė, kol ji dar buvo gyva? 

- Nežinau, - atsakė vyresnysis pareigūnas. - Turiu 
tau dokumentų, o kadangi visi tyrimai jau baigti, visi 
darbuotojai grįžo į skyrių, ir tu galbūt... 

- Taip, - pasakė Berlis, o vyresnysis pareigūnas 
visiškai nežinojo, su kuo šis sutinka. - Kas aptiko 
kūną, jei šeima buvo išvykusi? 

— Valytojas. Filipinietis. Jis ateina kiekvieną tre- 
čiadienį, šeštą ryto. Pradeda tvarkytis nuo apačios 
ir kyla viršun, kad be reikalo per anksti nepažadintų 
šeimynos. Miegamieji yra viršuje. Antrame aukšte. 

— Taip, - abejingai pakartojo Berlis. - Išvyksta 
kiekvieną antradienį? 

— Juk ji pati tai sakė, - patvirtino vyresnysis pa- 
reigūnas. - Savo interviu ir panašiai. Kad kiekvieną 
antradienį ji veja savo vyrą ir vaiką lauk. Kad pati 
skaito visus laiškus. Suteikia sau garbę... 

— Manau, kad ir pats tai matau, - sumurmėjo Ber- 
lis ir įkišo rašiklį gilyn į vieną iš dėžių su laiškais. - 
Tiesą sakant, vienam žmogui yra tiesiog neįmanoma 
visų jų peržiūrėti. 

Jis vėl nužvelgė moteriškosios lyties lavoną. 

— Sic transit gloria mundi“, - pasakė ir pažvelgė 
žemyn į burną. - Dabar, žinoma, šio pasaulio garbė 
jai nelabai rūpi. 

— Mes jau surankiojome daugybę iškarpų, ir viskas 
jau paruošta... 

— Taip, taip. 

Taip praeina pasaulio garbė. 


Berlis pamojo jam. Tyla vėl darėsi nepakenčiama. 
Nuo kelio nesigirdėjo žmonių balsų, netgi laikrodis 
netiksėjo. Kompiuteris buvo išjungtas. Radijas neby- 
liai spoksojo į jį vieniša raudona akimi, atsispindinčia 
prie durų stovinčios spintos stikle. Ant plačios židi- 
nio atbrailos balansavo sustingusi kanadinė berni- 
klė. Kojos aptriušusios, uodega beveik be plunksnų. 
Beprotiškai šalta diena ant pietrytinio lango nutapė 
bespalvį stačiakampį. Zigmundui Berliui ausų bū- 
gneliuose tvinkčiojo kraujas; jausdamasis nejaukiai, 
lyg pakliuvęs į mauzoliejų, jis ėmė nervingai baksnoti 
rodomuoju pirštu sau į nosį. Pats nesuprato, ar jaučia- 
si suirzęs, ar labiau sutrikęs. Moteris tebesėdėjo savo 
krėsle sukryžiuotomis kojomis, demonstruodama 
krūtis, ir plačiai išžiota burna be liežuvio. Atrodė, kad 
plėšikas ne tik pagrobė iš šios moters gyvybiškai svar- 
bų organą, bet ir nugramdė žmogiškumo liekanas. 

- Jūs juk supyktumėte, jei per vėlai jus pakviestu- 
me, - pagaliau ištarė vyresnysis pareigūnas. - Ypač 
kai tai susiję su šia moterimi. 

— Ar žurnalistai jau suuodė?.. 

— Dar ne. Mes sulaikėme filipinietį, jis bus apklau- 
siamas tiek, kiek reikės. Šiuo atveju buvome kuo atsar- 
gesni. Juk svarbu surasti pėdsakus, ypač kai yra tiek 
sniego ir panašiai, o ir kaimynai mus truputį apgavo. 
Kol kas nė vienas jų negali pasakyti nieko svaraus. 
Tikriausiai jie labiau domisi naująja princese. 

Šypseną greitai pakeitė rimtumas: 

— Na, juk suprantama... Nužudyta pati „Skuban- 
ti Fiona“. Savo pačios namuose. Ir dar tokiu būdu, 
taigi... 


— Tokiu būdu, - linktelėjo Berlis. - Pasmaugta, 
ar ne? 

— Taip teigia gydytojas. Nėra jokių dūrio žymių, 
jokių peršovimų. Ant kaklo žymės, patys matote... 

— Aha. Geriau jau pažvelk į šitą! 

Berlis tyrinėjo ant stalo padėtą liežuvį. Celofanas 
buvo sulankstytas labai išradingai, kaip daili vaza, pa- 
likta ertmė liežuvio galiukui, apsuptam elegantiškų, 
simetriškų formų sparnelių. 

- Atrodo it gėlės žiedas, - pasakė jaunesnysis 
policininkas ir suraukė nosį. - Su kažkuo šlykščiu 
viduryje. Keista... 

— Kraupu, - išlemeno Berlis. - Žudikas turėjo iš 
anksto pasiruošti. Neįsivaizduoju, kad kas nors taip 
nužudytų Žmogų, o tada gaištų laiką origamiui. 

— Nemanau, kad galima įžvelgti kokį seksualinį 
aspektą. 

— Origamis, - pakartojo Zigmundas Berlis. - Ja- 
ponų lankstinių iš popieriaus menas. Tačiau... 

— Kas? 

Berlis pasilenkė artyn prie nupjauto organo. Vy- 
resnysis pareigūnas padarė taip pat. Abu policininkai 
taip ir stovėjo vienas šalia kito. Greitai jų širdys ėmė 
plakti vienu ritmu. 

— Jis ne tik nupjautas, - ištarė Berlis ir atsitie- 
sė. - Galiukas yra perskeltas. Žudikas padalijo jį į 
dvi dalis. 

Uniformuotas prie durų stovintis vyriškis pasi- 
suko į duris. Jis tai padarė pirmą kartą po to, kai į 
nelaimės vietą atvyko Zigmundas Berlis. Vyriškio 
veidas buvo atviras, lyg paauglio, nusėtas spuogais, 

liežuviu jis nuolat vilgė lūpas, o Adomo obuolys slan- 
kiojo aukštyn žemyn plonu jo kaklu. 

— Ar jau galiu eiti, - maldaujamai išstenėjo. - Ar 
galiu dabar eiti? 


— Sosto išpera, - pasakė jaunoji panelė ir nusi- 
šypsojo. 

Pusnuogis vyras lėtai perbraukė lapu per gerklę, 
nuplovė kastuvą ir nusisuko. Mergaitė sėdėjo ant 
grindų ir šukavosi per sugadintos maudymosi kepu- 
raitės skylutes. 

— Tu negali taip pasirodyti gatvėje, - pasakė vy- 
ras. - Nusiimk šitą. Mes galime surasti tą kepuraitę, 
kurią gavai dovanų per Kalėdas. Juk nori atrodyti 
gražiai, kai pirmą kartą pamatysi savo seserį? 

— Sosto išpera, - pakartojo Kristianė ir dar tvir- 
čiau prispaudė kepurę. - Zonos šeimininkė, šiukšlyno 
įpėdinė. 

— Tikriausiai turi galvoje sosto paveldėtoją, - pa- 
sakė Ingvaras Stubio ir nuplovė putų likučius. - Tai 
yra asmuo, kuris kada nors ateityje taps karaliumi 
arba karaliene. 

— Mano sesuo bus karalienė, - pasakė Kristianė. — 
Tikriausiai esi didingiausias žmogus pasaulyje. 

— Tu taip manai“ 

Jis pakėlė mergaitę ir paguldė ant šono. Jos žvilgs- 
nis klaidžiojo, lyg mirksėjimo ir lytėjimo tuo pačiu 
metu būtų buvę per daug. Kaip beveik dešimties 
metų, ji buvo labai liesa. 


- Sosto įpėdinė, - kreipėsi Kristianė į lubas. 

- Teisingai. Mes tikrai ne vieninteliai šiandien su- 
silaukėme mažyčio kūdikėlio. Tai atsitiko... 

— Metė Marita yra tokia graži, - pertraukė mer- 
gaitė ir smarkiai suplojo rankomis. - Ją rodo per te- 
leviziją. Pusryčiams mes valgėme sumuštinį su sūriu. 
Leonardo mama pasakė, kad gimė princesė. Mano 
sesuo! 

- Taip, - pasakė Ingvaras ir vėl pasodino mergaitę, 
stengdamasis nutraukti jai nuo galvos maudymosi ke- 
purėlę, bet nenorėdamas per stipriai papešti. - Mūsų 
kūdikis yra graži princesė. Bet ji nėra sosto paveldė- 
toja. Kaip manai, kaip mes ją pavadinsime? 

Kepuraitė kiek pasislinko. Ilgi plaukai pasislėpė, 
bet Kristianė nekreipė dėmesio į skausmą, kilusį jam 
mėginant nutraukti tą guminį galvos apdangalą. 

- Abendgebet, - pasakė ji. 

— Tai reiškia vakarinę maldą, - paaiškino vyras. - 
Tai nėra jos vardas. Tos mergaitės virš mano lovos, 
turiu galvoje. Tai yra vokiškas žodis, kuris paaiškina, 
ką mergaitė iš paveikslo veikia ten, kur ji... 

— Abendgebet, - pasakė Kristianė. 

- Mes galime pasitarti su mama, - tarė Ingvaras, 
maudamasis kelnes ir vilkdamasis marškinius. - Eik 
ir susirask kitus savo drabužius. Mums jau reikia 
eiti. 

- Išeiti, - pasakė Kristianė ir pasuko į koridorių. - 
Išeiti. Su karvėmis, arkliais ir mažyčiais kačiukais. 
Džekas! Amerikos karalius. Ar nori eiti kartu aplan- 
kyti kūdikio? 


Didžiulis mišrūnas gelsvai rusvu kailiu, iškišęs 
liežuvį pro plačiai iššieptus nasrus, pasišokčiodamas 
išbėgo iš vaikų kambario. Jis guviai inkščiojo ir sukosi 
aplink mergaitę ratais. 

— Džekas turi likti namuose, - pasakė Ingvaras. — 
Nagi, kur ta tavo kepurė? 

— Džekas eis su manimi, - ramiai ištarė Kristia- 
nė ir užrišo raudoną šaliką šuniui ant kaklo. - Sosto 
įpėdinė yra ir jo sesuo. Norvegijoje visi turi lygias 
teises. Mergaitės gali elgtis kaip joms patinka. Taip 
sako Leonardo mama. O tu nesi mano tėvas. Mano 
tėvas yra Isakas. Taip sakau aš. 

- Visa tai tiesa, - nusijuokė Ingvaras. - Bet aš labai 
tave myliu. Ir mums jau tikrai reikia eiti. Džekas bus 
namie. Šunis vestis į ligoninę draudžiama. 

- Ligoninė yra skirta ligoniams, - pasakė Kristi- 
anė, kai jis apvilko jai striukę. - O kūdikis juk nėra 
ligonis. Mama taip pat neserga. Bet jie vis tiek yra 
ligoninėje. Namuose ligoniams. 

— Tu esi maža profesorė. 

Ingvaras pabučiavo ją į lūpas ir užtraukė kepurę 
ant ausų. Staiga ji įsispitrėjo jam į akis. Jis sustingo — 
taip visada atsitikdavo tomis retomis trumpomis atvi- 
rumo akimirkomis, kai bandydavo prasibrauti prie to, 
ko niekam nebuvo pavykę pasiekti. 

- Gimė sosto paveldėtoja, - iškilmingai tarė ji prieš 
sulaikydama kvapą ir pradėdama cituoti televizijos 
pranešimus: — didis įvykis mūsų šaliai, tautai, Visų 
pirma, žinoma, tėvams. Ir mes visi labai džiaugiamės, 
kad šį kartą tai yra mažutė mergytė. 

Nuo kabyklos su viršutiniais drabužiais pasigirdo 
prislopintas čirpimas. 

— Mobilusis telefonas, - mechaniškai ištarė ji. — 
Dam-dirum-ram... 

Ingvaras Stubio atsistojo ir ėmė karštligiškai plekš- 
noti per netvarkingai sukabintų striukių ir švarkų 
kišenes, kol pagaliau surado, ko ieškojo. 

— Klausau, - nekantriai pasakė jis. - Čia Stubio. 

Kristianė vėl ėmė ramiai rengtis. Iš pradžių nusi- 
ėmė kepurę, paskui nusivilko striukę. 

— Minutėlę, - ištarė į ragelį Ingvaras. - Kristiane! 
Ne... Palūkėk trupučiuką. 

Mergaitė jau buvo spėjusi nusivilkti daugumą 
drabužių. Dabar ji stovėjo vienomis rožinės spalvos 
kelnaitėmis ir marškinėliais. Pėdkelnes buvo užsi- 
tempus ant galvos. 

— Net negalvok apie tai, - kalbėjo Ingvaras Stu- 
bio. - Aš gavau keturiolika dienų tėvystės atostogų. 
Nemiegojau daugiau negu parą, Zigmundai. Dieve 
brangus, mano kūdikis gimė vos prieš penkias va- 
landas, o dabar... 

Kristianė nuleido pėdkelnių klešnes sau ant pil- 
vuko kaip ilgas kasas. 

— Pepė Ilgakojinė, - patenkinta ištarė ji. - Opapa 
opapa. 

— Ne, - atsakė Ingvaras taip griežtai, kad Kristianė 
pašoko ir pradėjo verkti. - Aš atostogauju. Man gimė 
kūdikis. Aš... 

Jos verksmas virto pratisu staugimu. Ingvaras ne- 
pasidavė klyksmui ir neatsisuko. 

— Kristiane, - nusiminęs tarė jis. - Aš ant tavęs 
nepykstu. Kalbu su... Alio? Negaliu. Kad ir kaip pa- 
traukliai visa tai skamba, aš paprasčiausiai negaliu 
šiuo metu palikti savo šeimos. Iki. Sėkmės. 

Jis uždarė telefoną ir atsisėdo ant grindų. Jie jau 
seniai turėjo būti ligoninėje. 

— Kristiane, - pakartojo jis. - Mažoji mano Pepe. 
Ar negali man parodyti pono Nilsono? 

Ingvaras žinojo, kad geriau nė nemėginti jos guosti. 
Užuot tai daręs, ėmė švilpauti. Džekas įsitaisė jam ant 
kelių ir užsnūdo. Ant kelnių nuo pravertų knarkiančio 
šuns nasrų atsirado drėgna dėmė. Ingvaras švilpavo, 
pliaukšėjo ir niūniavo visas vaikiškas daineles, kokias 
tik mokėjo. Po keturiasdešimties minučių mergaitės 
verksmas nutilo. Nežiūrėdama į jį, Kristianė nusitrau- 
kė nuo galvos pėdkelnes ir ėmė lėtai rengtis. 

— Pats laikas aplankyti mūsų sosto įpėdinę, - bes- 
palviu balsu tarė ji. 

Mobilusis telefonas skambėjo jau septynis kartus. 

Susimąstęs jis išjungė aparatą net nepažiūrėjęs, 
kas skambino. 


Praėjo aštuonios dienos, o policijos tyrimas, aki- 
vaizdu, nepasistūmėjo nė per nago juodymą. Tai jos 
nestebino. 

Internetiniai laikraščiai yra blogis, mąstė moteris, 
dirbanti nešiojamuoju kompiuteriu. Kadangi ji neuž- 
sisakė vietinio tinklo paslaugos, galimybė naršyti po 

internetą pasirodė esanti velniškai brangi. Tai, kad 
pinigai tiesiog garuoja laukiant, kol ims veikti lėtas 
analoginis ryšys su Norvegija, kėlė jai stresą. Žinoma, 
ji galėjo įsitaisyti Chez Net. Penkiolika minučių ten 
kainavo penkis eurus. Chez Net veikė plačiajuostis 
internetas. Deja, ten net ir žiemą nuolat knibždėjo 
gausybė girtų australų ir besiskeryčiojančių britų. Ji 
susilaikė, bent jau iki šiol. 

Pirmosiomis dienomis dėl žmogžudystės kilo ste- 
bėtinai mažai triukšmo. Visų dėmesį pasiglemžė ma- 
žoji karalaitė. Pasaulis iš tiesų turėjo tapti geresnis. 

Pagaliau linija ėmė veikti. 

Prie kompiuterio sėdinti moteris negalėjo pakęsti 
Fionos Hele. Žinoma, negerai, politiškai nekorektiška 
jausti kažką panašaus, bet ji viską atidavė likimui į 
rankas. Laikraščiuose buvo pavartotas epitetas „liau- 
dies mylima . Tai buvo tiesa, nes programas žiūrėjo 
milijonai - kiekvieną mielą šeštadienį, penkis se- 
zonus iš eilės. Ji įsigilino tik į vieną jų - prieš pat 
išvykdama iš namų. To visiškai užteko, kad galėtų 
konstatuoti, jog ji pirmą kartą gyvenime sutinka su 
kultūros elito, paprastai nepakenčiamai niekinamai 
atsiliepiančio apie viską, kas susiję su lengvai prieina- 
momis pramogomis, nuomone. Iš tikrųjų, tai karin- 
gai nusiteikusio sociologijos profesoriaus straipsnis 
Aftenposten laikraštyje privertė ją šeštadienio vakarą 
išmesti iš gyvenimo pusantros valandos ir spoksoti 
per televiziją „Skubančią Fioną“. 

Beje, ne be reikalo. Atrodė, jau visą amžinybę nie- 
kas nemėgino išvesti jos iš kantrybės. Laidos dalyviai 
buvo arba idiotai, arba visiški nevykėliai. Jų nebuvo 

galima kitaip pavadinti. Fiona Hele, priešingai, buvo 
laimės kūdikis, viską apskaičiuojanti ir nuosekli, užka- 
riaudama žmonių širdis, kai įslinkdavo į studiją, apsi- 
rėdžiusi drabužėliais, pirktais toli gražu ne „Hennes 4 
Mauritz“ parduotuvėje. Kol tie vargšai bandė atskleisti 
savo beviltiškas svajones, netikras viltis, ji begėdiškai 
šypsojosi, žvelgdama tiesiai į kamerą, ir, be visa ko, 
spinduliavo šiokia tokia erudicija. Šlovės valanda. 

Moteris, kuri ką tik pakilo nuo prie lango stovinčio 
rašomojo stalo ir ėmė sukti ratus po svetimą svetai- 
nę, nesuvokdama, kodėl tai daro, viešoje diskusijoje 
nedalyvavo. Bet po vieno „Skubančios Fionos“ epi- 
zodo pajuto didžiulę pagundą. Įpusėjusi akiplėšišką 
skaitytojų skilties straipsnį turėjo nusišypsoti prieš 
ištrindama dokumentą. Visą tą vakarą jautė nerimą. 
Miegas neėmė, todėl leido sau pasimėgauti keletu 
prastų TV3 naktinio seanso filmų, iš kurių išpešė šio- 
kią tokią naudą - bent tai stengėsi įsiminti. 

Jautimasis provokuojama tebuvo tam tikra emo- 
cijų forma. 

Jos išraiška tikrai nebuvo Aftenposten skaitytojų 
komentarai. 

Rytoj ji norėtų nuvykti į Nicą pasiieškoti norve- 
giškų laikraščių. 


2 


BUVO NAKTIS horizontaliai padalytame dviejų 
šeimų name Tosene. Išilgai gatvės, už medinės tvoros, 

pačiame sodo gale stovėjo trys liūdni žibintai. Lem- 
putes jau seniai buvo numušę sniego gniūžtėmis 
kariaujantys triukšmingi paaugliai. Kaimynystė- 
je esantys namai, atrodo, rimtai reagavo į elektros 
energijos taupymo iššūkį. Dangus buvo giedras ir 
juodas. Šiaurės rytų pusėje, virš Grefsenoseno, Inger 
Johanė pamatė žvaigždę. Tai ją vertė jaustis taip, lyg 
pasaulyje būtų visiškai viena. 

- Tu ir vėl čia, - liūdnai pasakė Ingvaras. 

Jis stovėjo tarpduryje ir mieguistai kasėsi klyną. 
Trumpikės prigludusios prie šlaunų. Nuogi pečiai 
tokie platūs, kad beveik siekė abi staktas. 

- Kiek dar čia stovėsi, brangioji? 

— Nežinau. Grįžk į lovą. 

Inger Johanė vėl nusisuko į langą. Pokyčiai, persi- 
kėlus iš daugiabučio į nuosavų namų kvartalą, buvo 
didesni negu ji tikėjosi. Buvo įpratusi prie vanden- 
tiekio vamzdžių cypimo, į sienas, rodos, įsigėrusio 
kūdikių klyksmo, paauglių barnių ir televizoriaus ply- 
šojimo iš pirmame aukšte gyvenusios moters buto. Ji, 
akivaizdu, prastai girdėjo ir nuolat užmigdavo, spok- 
sodama vakaro programą. Daugiabutyje galėjai virti 
kavą ir vidury nakties. Pasiklausyti radijo. Paplepėti, 
jei jau apie tai kalbame. Čia ji vos išdrįsdavo atsida- 
ryti šaldytuvą. Kas rytą vonioje sklisdavo Ingvaro 
šlapimo kvapas - buvo uždraudusi jam leisti vandenį 
tualete iki septynių ryto, kad nepažadintų apačioje 
gyvenančių kaimynų. 

- Tu vėl blaškaisi, - pasakė jis. - Ar negali bent 
prisėsti? 

— Nekalbėk taip garsiai, - tyliai atsakė Inger Jo- 
hanė. 

— Baik tas nesąmones. Nėra taip blogai. Juk esi 
pripratusi prie kaimynų. 

— Taip. Daugybės. Daugiau ar mažiau nepažįsta- 
mų. O čia visi gyvena lyg viename narve. Kai čia gy- 
vename tik mes ir jie, tai atrodo taip... Net nežinau. . 

— Mes juk labai džiaugiamės dėl Gitos ir Samu- 
elio. Nekalbant jau apie mažąjį Leonardą. Jei ne jis, 
Kristianė nebūtų... 

— Tik pažvelk į juos. 

Inger Johanė ištiesė koją ir vos girdimai nusijuokė. 

— Aš niekada iki šiol neturėjau šlepečių. Beveik 
nedrįstu išlipti iš lovos be jų. 

— Jos labai mielos. Panašios į musmires. 

- Juk jos ir turi būti panašios į musmires. Ar ne- 
galėjai jos įtikinti parinkti ką nors kita? Triušiukus? 
Meškučius? O geriausia būtų paprasčiausios kasdie- 
nės rudos šlepetės. 

Parketas girgždėjo nuo kiekvieno žingsnio, žengto 
link jos. Ji nutaisė grimasą prieš vėl nusisukdama į 
langą. 

— Kristianei ne taip jau lengva vadovauti, - ištarė 
jis. - O tu turi liautis visko bijoti. Nieko bloga ne- 
nutiks. 

- Isakas sakė tą patį, kai Kristianė dar buvo kū- 
dikis. 

— Tai yra visai kas kita. Kristianė... 

- Niekas nežino, kas yra negerai. Niekas negali 
žinoti, ar Ranhildai taip pat kas nors yra. 

- Ar sutarėme dėl Ranhildos? 

— Taip, - atsakė Inger Johanė. 

Ingvaras ją apkabino. 

- Ranhilda yra sveikas kaip ridikas aštuonių dienų 
kūdikis, - sušnibždėjo jis. - Ji prabunda tris kartus 
per naktį, gauna šiek tiek pieno ir iš karto užmiega. 
Taip, kaip ir turi būti. Ar nori kavos? 

- Patylėk. 

Jis norėjo kažką sakyti; pravėrė burną, bet tik pa- 
simetęs pasikasė galvą, pakėlė nuo grindų megztinį 
ir užsitempė jį, eidamas į virtuvę. 

— Prisėsk štai čia, - pasakė. - Jei tu trūks plyš nori 
nemiegoti visą naktį, galime bent jau padaryti ką nors 
naudinga. 

Inger Johanė prisitraukė baro kėdę prie virtuvės 
stalo ir dar tvirčiau susisupo į chalatą. Pirštais karšt- 
ligiškai maigė storą bylos segtuvą, kuriam virtuvėje 
buvo ne vieta. 

- Ingvarai, - tarė ir pro akinius pasitrynė pirštu 
akį. - Ne. Bet jis yra teisus. Tai yra stulbinantis da- 
lykas. 

Jis pasisuko į ją taip staiga, kad vanduo indelyje 
ėmė teliuškuoti. 

- Aš užsukau į darbą vienai valandai, - gindamasis 
kalbėjo jis. - Nuo tada, kai išėjau, iki mano sugrįžimo 
praėjo vos... 

- Nusiramink. Viskas gerai. Aš puikiai suprantu, 
kad tau kartais teks ten užbėgti. Turiu pripažinti... 

Pirmame segtuvo puslapyje buvo nuotrauka, pa- 
trauklus aukos portretas. Ir šiaip smulkus veidelis 
atrodė dar mažesnis dėl plaukus per vidurį skyrusio 

sklastymo. Visa kita - senoji geroji Fiona Hele. Žvilgs- 
nis įžūlus, putlios lūpos suspaustos, demonstruojant 
fotografui savimi pasitikinčios moters šypseną. Vokus 
svėrė sunkus makiažo sluoksnis. Paradoksalu, tačiau 
ji neatrodė vulgariai. Apskritai nuotraukoje buvo kaž- 
kas labai gundančio, aiškiai erotinis amplua, kuris 
sudarė stiprų kontrastą tam įprastam, žmogiškam, 
visai šeimai priimtinam jos sėkmingai suformuotam 
programos veidui. 

— Ką turi pripažinti? - paklausė Ingvaras. 

— Kad... 

— Kad manai, jog tai yra velniškai įdomu, - suki- 
keno Ingvaras ir ėmė tarškinti puodeliais. - Aš tik 
atsinešiu kelnes. 

Fionos Hele biografija buvo ne mažiau žavinga, 
negu šis portretas. Meno istorijos magistro laipsnis, 
skaitydama atkreipė dėmesį Inger Johanė. Ištekėjo 
už Bernto Hele vos dvidešimt dvejų, paveldėjo sene- 
lių vilą Liorenskūge ir gyveno nesusilaukdama vaikų 
trylika metų. Mažosios Fiorelos gimimas 1998-ai- 
siais, akivaizdu, nesumažino nei Fionos ambicijų, 
nei karjeros planų. Greičiau priešingai. Tapusi kul- 
tine figūra mažoje NRK2 programėlėje „Kietas me- 
nas“, greitai buvo perkelta į pramoginių programų 
skyrių. Po keleto televizijos sezonų, ketvirtadieniais 
vesdama vakaro pokalbių šou, pagaliau atrado „na- 
mus“. Šį posakį pati pavartojo nesuskaičiuojamuose 
interviu, kuriuos davė per pastaruosius trejus me- 
tus. „Skubanti Fiona“ - sėkmingiausias valstybinio 


* NRK - nacionalinė Norvegijos televizija. 


25 


televizijos kanalo projektas nuo pat septintojo de- 
šimtmečio, kai šeštadieniais žmonės leido laiką su- 
sispietę prie žydrųjų ekranų, spoksodami vienintelį 
kanalą ir jausdami kažkokį vienybės jausmą. Toks 
būdavo šeštadienio vakaras Norvegijoje. Kitokio 
užsiėmimo jie neturėjo. 

— Tau patikdavo šios programos, ar ne? Toks di- 
delis vyras, o sėdėjai ir žliumbei. 

Inger Johanė nusišypsojo grįžusiam Ingvarui. Jis 
vilkėjo ryškiai raudoną multino megztinį ir pilkas 
sportines kelnes. Pėdas puošė oranžinės vilnonės 
kojinės. 

— Ašvisai nežliumbiau, - paprieštaravo Ingvaras ir 
įpylė į puodelius kavos. - Bet buvau sujaudintas, tą aš 
tikrai turiu pripažinti. Bet žliumbti? Niekada. 

Jis prisislinko su baro kėde artyn. 

— Tai buvo serija apie vokiečių kilmės merginą, - 
tyliai prakalbo jis. - Reikėtų turėti šaltą kaip akmuo 
širdį, kad tokia istorija nejaudintų. Visą vaikystę ją 
persekiojo ir iš jos tyčiojosi. Būdama paauglė išvyko 
į JAV. Plovė grindis Pasaulio prekybos centre nuo 
pat jo pastatymo. Pirmoji diena, kai ji nėjo į darbą 
dėl ligos, buvo rugsėjo vienuoliktoji. Visada ilgėjosi 
Norvegijoje kaimynystėje gyvenusios šeimos sūnaus, 
kuris... 

- Taip, taip, - pasakė Inger Johanė ir suvilgė lūpas 
karšta kava. - Cit. 

Ji sustingo. 

— Tai Ranhilda, - įsitempusi tarė. 

— Nereikia, - pradėjo, norėdamas ją sugriebti, kol 
neišbėgo į vaikų kambarį. 

Per vėlu. Ji beveik be garso pašoko nuo kėdės ir 
dingo. Liko tik jos pasėta nerimo sėkla. Rūgštus sko- 
nis, į kurį nedelsiant sureagavo jo skrandis, privertęs 
įsipilti į kavą daugiau pieno. 

Jo praeitis buvo dar blogesnė. Lyginti būtų ne tik 
bjauru. Tiesiog neįmanoma. Skausmo išmatuoti ne- 
gali. Kaip ir įvertinti netektį. Tačiau jis vis tiek ne- 
turėjo jėgų tam atsispirti. Nuo tada, kai jie susitiko 
dramatišką pavasario dieną prieš beveik ketverius 
metus, jis per dažnai susierzindavo dėl to, kad Inger 
Johanei kėlė nerimą Kristianės išskirtinumas. 

Vis dėlto Inger Johanė turėjo dukterį - guvią mer- 
gaitę, su didžiuliu pasimėgavimu ragaujančią gyve- 
nimą. Kristianė buvo kitokia negu visi, bet savotiškai 
mielas vaikas, ypač kai būdavo šalia. 

- Žinau tai, - staiga tarė Inger Johanė. Ji išniro iš 
už koridoriaus kampo jam nė nespėjus pastebėti. - Tu 
velki dar didesnę naštą negu aš. Tavo vaikas mirė. Aš 
turėčiau būti dėkinga. Beje, tokia ir esu. 

Vos virptelėjus apatinei lūpai, buvo priversta nu- 
tilti. Tokioje prietemoje tai buvo beveik nepastebima. 
Ji užsidengė akis ranka. 

— Ar Ranhildai viskas gerai? - paklausė Ingvaras. 

Ji linktelėjo galva. 

- Aš tik labai bijau, - sušnibždėjo. - Kai Ranhilda 
miega, aš bijau, kad ji mirė. Kai pabunda, nerimauju, 
kad gali mirti. Arba kad atsitiks dar kas nors blogo. 

- Inger Johane, - nusiminęs tarė jis ir paplekšnojo 
per šalia stovinčią kėdę. - Eikš čia. Prisėsk. 

Ji lėtai susmuko šalia Ingvaro. Jo ranka glostė jai 
nugarą. Aukštyn žemyn. Mintys skriejo per greitai. 

— Viskas gerai, - kalbėjo jis. 

— Tu suirzęs, - sušnibždėjo ji. 

— Ne. 

— Taip. 

Ranka sustojo. Jis lengvai suspaudė jai kaklą. 

- Aš sakau, kad ne. Bet dabar... 

— Ar aš negaliu sau leisti... 

- Žinai, - žvaliu balsu nutraukė jis. - Susitariame, 
kad vaikams viskas yra gerai. Nė vienas iš mūsų nega- 
lės miegoti. O dabar gaištame valandą laiko... 

Pabaksnojo pirštu Fionai Hele į veidą. 

— O tada pažiūrėsime, ar negalime kiek nusnūsti. 
Sutarta? 

— Tu esi labai geras, - pasakė ji ir nusivalė pirštu 
panosę. - O ši byla yra blogesnė negu jūs manote. 

- Aha. 

Ingvaras ištuštino kavos puodelį, pastūmė jį ša- 
lin ir išdėliojo segtuvo lapus ant didžiulio virtuvės 
stalo. Tarp jų gulėjo Fionos Hele nuotrauka. Jis pa- 
stukseno pirštu Fionai per nosį, apvedžiojo pirštu 
lūpas ir susimąstė. Po akimirkos pakėlė nuotrauką 
ir užsimerkė. 

— Ką tu žinai apie tai, ko mes bijome? 

- Visiškai jokių įkalčių, - ramiai tarė Inger Joha- 

Ji ieškojo dokumento, bet negalėjo į jo rasti. 

- Visų pirma, - pasakė ir šniurkštelėjo, - pėdsakai 
sniege yra visiškai beverčiai. Žinoma, prie įvažiavimo 
aptikote tris pėdsakus, kurie tikriausiai priklauso žu- 
dikui, bet temperatūra ir vėjas, o ir sniegas, iškritęs 
antradienio vakarą, gerokai sumėnkina šių įkalčių 

vertę. Vienintelis dalykas, dėl kurio esate tikri, yra tai, 
kad žudikas ant batų mūvėjo kojines. 

— Po sumauto Orderudo bylos visi dviračiu va- 
žinėjantys suspalaikiai naudojasi šiuo triuku, - su- 
murmėjo jis. 

— Atsargiau rinkis žodžius. 

— Jos miega. 

— Batų dydis, nustatyta, tarp keturiasdešimt pir- 
mojo ir keturiasdešimt penktojo. Tokius nešioja apie 
devyniasdešimt procentų pasaulio vyrų. 

- Ir šiek tiek moterų, - nusišypsojo jis; Inger Jo- 
hanė paslėpė pėdas giliau po baro kėde. 

— Be to, triukas avėti per didelius batus dabar taip 
pat yra gana populiarus. Pagal pėdsakų gylį neįma- 
noma nustatyti ir žudiko svorio. Jam tiesiog pasisekė 
dėl tokio oro. Tik tiek. 

- Arbajjai. 

— Galbūt ir jai. Bet, tiesą sakant, įveikti ypatingų 
galių turinčią Fioną Hele, manau, prireikė tikros jė- 
gos. Puikios sportinės formes moterį pačiame jėgų 
žydėjime. 

Jie vėl pažvelgė į nuotrauką. Moters išvaizda pa- 
kankamai tiksliai atspindėjo jos tikrąjį amžių; ketu- 
riasdešimt dveji metai įbrėžė gana ryškius pėdsakus 
aplink akis. Virš lūpų taip pat galėjai pastebėti atsi- 
radus raukšlių - po storu makiažo sluoksniu buvo 
matyti smulkios linijos. Vis dėlto veidas atrodė gai- 
vus, oda glaudžiai aptempė kaklą ir skruostikaulius. 
Žvilgsnis buvo tiesus. 

“ - Liežuvį nurėžė jai dar esant gyvai, - pasakė In- 
gvaras. - Iškelta teorija, kad smaugiama ji prarado 

sąmonę, 0 tada jai nupjovė liežuvį. Kraujavimas buvo 
labai smarkus, todėl ji negalėjo būti mirusi. Galbūt 
žudikas specialiai pasirinko veiksmų planą arba gal- 
būt... 

- Tikrai neįmanoma to apskaičiuoti, - tarė Inger 
Johanė ir suraukė kaktą. - Smaugti, kol moteris tik 
praras sąmonę, 0 ne numirs, turiu galvoje. Tikriausiai 
jis manė, kad ji nebegyva. 

— Kad ir kaip būtų buvę, mirties priežastis yra 
smaugimas. Jis viską užbaigė rankomis. Po veiksmų 
su liežuviu. 

Ingvaras krūptelėjo ir pridūrė: 

— Ar tu matei šituos? 

Jis sužvejojo voką ir minutėlę į jį spoksojo, kol 
akivaizdžiai apsigalvojo ir paliko gulėti neatidaręs. 

- Vieną minutėlę, - pasakė Inger Johanė. - Papras- 
tai nusikaltimo vietos nuotraukos manęs neveikia. 
Tačiau dabar, gimus Ranhildai, taigi... 

Akys užsimerkė. Ji užsidengė veidą rankomis. 

— Aš dėl nieko nežliumbiu, - garsiai ištarė, beveik 
išrėkė. Tada sušnibždėjo: - Tokios nuotraukos manęs 
visiškai nejaudina. Paprastai. Aš mačiau... 

Ji greitai pasitrynė, nusišluostė akis ir per jėgą 
nusišypsojo. 

— Vyras, - tarė ji, - turi labai tvirtą alibi. 

— Nėra nepalaužiamų alibi, - atsakė Ingvaras. 

Jis vėl uždėjo ranką jai ant nugaros. Per ploną šilką 
juto jos kūno šilumą. 

— O šiuo atveju, - pasakė Inger Johanė, - yra ki- 
taip. Jis lankėsi pas savo motiną kartu su Fiorela. 
Turėjo miegoti viename kambaryje su dukterimi, jo 

sesuo su savo vyru taip pat ten nakvojo. Sesuo labai 
norėjo bendrauti, todėl jie beveik nemiegojo visą 
naktį. Be to... 

Ji dar kartą užsidengė akis dešiniąja ranka. Ingva- 
ras nusišypsojo ir pakišo nykštį jai po nosimi. Tada 
nusišluostė rankas į kelnes. 

— Beto, nėra jokio pagrindo įtarti, kad tarp jų buvo 
kas nors daugiau negu įprasti šeimyniniai barniai, — 
užbaigė ji savo mintį. - Ne meilės fronte. Ir tikrai ne 
ekonominiais klausimais. Toje srityje jie neabejotinai 
užėmė beveik vienodas pozicijas. Jis uždirba daugiau 
už ją, 0 ji yra didžiosios namo dalies savininkė. Jo 
įmonei, atrodo, sekasi. 

Ji sugriebė jo ranką. Oda buvo šiurkšti, nagai 
nukarpyti labai trumpai. Judviejų nykščiai susilietė. 
Judėjo ratais. 

- Be to, praėjo jau aštuonios dienos, - pasakė ji. — 
O jūs tesugebėjote atmesti keletą įtariamųjų. 

— Tai yra pradžia, - tyliai atsakė jis ir patraukė 
ranką. 

— Tiesą sakant, nekokia pradžia. 

- O ką tu galvoji? 

— Daug ką. 

— Pavyzdžiui? 

— Liežuvis, - pasakė ji ir atsistojo įsipilti dar 
kavos. 

Automobilis lėtai nuslinko Haugės gatvės link. 
Nuo vibracijos kampinėje spintelėje sužvangėjo tau- 
rės. Šviestuvo lempa apšvietė svetainės lubas. Tai buvo 
menkas šviesos spindulėlis didžiuliame tamsiame 
kambaryje. 

- Liežuvis, - nenoromis pakartojo jis, tarsi ji būtų 
priminusi jam apie kažką nemalonaus, ką jis bepro- 
tiškai norėjo pamiršti. 

- Taip. Liežuvis. Metodas. Neapykanta. Planas. 
Vaza... 

Inger Johanė ore rašė cituojamus žodžius. 

— Viskas buvo iš anksto suplanuota. Namuose ne- 
buvo raudono celofano. Jam reikėjo aštuonių minučių 
supakuoti viską, kaip radote. Taip parašyta tavo do- 
kumentuose. Be to, turėtum būti labai įgudęs. 

Pirmą kartą ji atrodė tikrai susidomėjusi. Atidarė 
spintelę ir iš sidabrinio dubenėlio paėmė du gaba- 
lėlius cukraus. Jai maišant kavą, šaukštelis daužėsi į 
puodelio sieneles. 

— Kava, kad negalėtume miegoti, - sumurmėjo. — 
Protingas ėjimas. 

Ji pažvelgė į viršų. 

— Nurėžti žmogui liežuvį yra simbolinis veiks- 
mas - toks galingas, toks žiaurus ir negailestingas, 
kad jį būtų sunku paaiškinti kitaip, nei neapykanta. 
Beje, pakankamai stipria neapykanta. 

— O Fiona Hele buvo labai mylimas žmogus, - sau- 
sai atrėžė Ingvaras. - Tu jau išmaišei cukrų, mieloji. 

Ji nulaižė šaukštelį ir vėl atsisėdo. 

- Problema, Ingvarai, yra tai, kad neįmanoma su- 
žinoti, kas jos nekentė. Kol šeima, draugai, kolegos... 
visi sutartinai tvirtina, kad neturėjo nieko prieš šią 
moterį, tikriausiai žudiko turėtumėte ieškoti kitur. 

Ji parodė pirštu į langą. Kaimynų miegamajame 
įsižiebė naktinė lemputė. 

— Aš neturiu galvoje jų, - nusišypsojo. - O plačiąją 
visuomenę. 

— Viešpatie, - sumurmėjo Ingvaras. 

— Fiona Hele buvo vienas garsiausių šalies tele- 
vizijos veidų. Būtų sunku surasti žmogų, neturintį 
savo nuomonės apie tai, kuo ji užsiėmė. Kaip, beje, 
ir turintį nuomonę, klaidingą ar teisingą, kokia ji 
buvo. 

— Taigi yra daugiau nei keturi milijonai įtaria- 
mųjų. 

— Na, taip. 

Ji kurį laiką siurbčiojo kavą, tada atstūmė puodelį 
nuo savęs. 

- Išbrauk visus, kuriems dar nėra penkiolikos, vy- 
resnius nei septyniasdešimt ir dar maždaug milijoną, 
kurie akivaizdžiai ją dievino. 

— Kiek, tavo manymu, lieka? 

— Neįsivaizduoju. Gal apie porą milijonų? 

— Du milijonai įtariamųjų... 

— Kurie galbūt niekada nėra su ja kalbėję, - pridūrė 
ji. - Tarp žudiko ir Fionos nebūtinai turėjo būti koks 
nors ryšys. 

— Arba žudikės. 

— Arba žudikės, - linktelėjo galva ji. - Sėkmės. A, 
beje, kalbant apie liežuvio būklę... Tss. 

Iš ką tik suremontuoto vaikų kambario sklido 
kūdikio verksmas. Ingvaras atsistojo Inger Johanei 
nespėjus net mirktelėti. 

- Ranhilda paprasčiausiai nori valgyti, - pasakė 
Ingvaras. - Aš atnešiu mergaitę. Sėsk ant sofos. 

Inger Johanė pasistengė susiimti. Juto baimę fiziš- 
kai, lyg suleidus skatinamųjų vaistų. Pulsas padaž- 
nėjo, skruostus užplūdo raudonis. Pakėlusi ranką ir 

linijoje susikaupęs prakaitas pagauna lempos metamą 
šešėlį. Pasitrynė delnus į chalatą ir susmuko. 

— Ar mažoji rėksnė alkana? - išgirdo Ingvarą mur- 
mant prie pat jų mažylės galvos. - Mamytė tau duos 
valgyti, juk Žinai. Taigi taigi... 

Palengvėjimas, apėmęs pamačius mirksinčias ake- 
les ir ieškančią burnytę, vėl pravirkdė Inger Johanę. 

— Man atrodo, aš kraustausi iš proto, - sušnibždėjo 
ji ir pasitaisė krūtį. 

— Ne išprotėjusi, - atsakė Ingvaras. - Truputį jau- 
tresnė ir išsigandusi, tik tiek. 

- Liežuvis, - sumurmėjo Inger Johanė. 

— Dabar apie tai nebekalbėsime. Atsipalaiduok. 

— Tai, kad jis buvo perskeltas. 

— Taigi taigi. 

— Melagis, - sušniurkščiojo ji ir pakėlė akis. 

— Melagis? 

— Na, juk ne tu. 

Ji kažką pašnibždėjo kūdikiui, tada vėl pažvelgė 
jam į akis. 

— Perpjautas liežuvis. Tai gali reikšti tik viena. Kad 
kažkam atrodė, jog Fiona Hele yra melagė. 

— Juk kartais mes visi esame melagiai, - pasakė 
Ingvaras ir atsargiai perbraukė pirštu per mažytę kū- 
dikio galvutę. 

- Žiūrėk. Momenėlyje matyti pulsas. 

— Kažkam atrodė, kad Fiona Hele melavo, - pa- 
kartojo Inger Johanė. - Kad ji melavo taip įtikinamai 
ir taip akiplėšiškai, kad nusipelnė mirties. 

Ranhilda paleido krūtį. Grimasa, kurią galėjai pa- 
laikyti šypsena, privertė Ingvarą suklupti ant kelių ir 

priglausti veidą prie šilto, drėgno jos smakro. Iški- 
limas ant viršutinės Ranhildos lūpos buvo rožinės 
spalvos ir atrodė pilnas skysčio, smulkutės blakstie- 
nos beveik juodos. 

— Tokiu atveju tai turėjo būti velniškai bjaurus me- 
las, - sumurmėjo Ingvaras. - Baisesnis melas, negu 
aš galiu įsivaizduoti. 

Ranhilda atsiduso ir užmigo. 


*++* 


Ji pati niekada nebūtų pasirinkusi šios vietos. 

Draugai, nors ir neturtingi, kažkodėl staiga nu- 
sprendė leisti sau pasilepinti tris savaites Rivjeroje. 
Ką ten galima veikti gruodžio mėnesį, buvo paslaptis, 
tačiau ir ji užsimanė vykti kartu. Bent jau bus gyve- 
nimo paįvairinimas. 

Po motinos mirties tėvo nebegalėjai suprasti. Jis 
skundėsi, virkavo ir stengėsi ją spausti. O smirdėjo 
kaip senas pirdžius - dėl nešvarių drabužių ir šlapi- 
mo nelaikymo. Pirštai, kuriais prieš jos valią braižė 
jai nugarą atsisveikindamas, buvo visiškai suplonėję. 
Pareigos jausmas vertė ją užsukti aplankyti jo kartą ar 
keletą kartų per mėnesį. Butas Sandakeryje, niekada 
neatrodęs kaip rūmai, kai tėvas liko vienas, galutinai 
prarado išvaizdą. Po daugybės raštų, piktų pokalbių 
telefonu ir vargo jai pavyko surasti jam namų tvarky- 
toją. Tačiau tai nedaug tepadėjo. Vidinė unitazo pusė 
vis dar buvo aptaškyta išmatomis. Maistas šaldytuve 
vis tiek stovėdavo ir pasibaigus galiojimo laikui, o 
duris ir toliau tekdavo plėšte atplėšti. Nesuvokiama, 
kodėl savivaldybė negalėjo geriau pasirūpinti senu, 

ištikimu mokesčių mokėtoju ir sugebėjo atsiųsti tik 
visiškai nieko neišmanančią paauglę, kuri ką tik iš- 
moko įjungti skalbyklę. 

Praleisti Kalėdas be tėvo viliojo, nors ji skeptiškai 
vertino tą kelionę. Ypač dėl to, kad draugai vyko su 
vaikais. Ją erzino, kad šiandien kiekvienas vaikas, at- 
rodė, yra alergiškas visam natūraliam maistui. To ne- 
mėgstu, ano nemėgstu, nuolat verkšleno jie. Mantra, 
kurią ji būdavo priversta išklausyti prieš kiekvieną 
valgį. Nieko keista, kad mažyliai iš pradžių būdavo 
siaubingai liesi, o paskui virsdavo beformiais paau- 
gliais, kamuojamais modernių mitybos sutrikimų. 
Jauniausioji, trejų ketverių metų mergytė, dar turėjo 
sveiko žavesio. Jos brolių ir seserų prie kompiuterio 
sėdinti moteris tikrai nemėgo. 

Tačiau namas buvo didelis, o jai paskirtas kamba- 
rys - įspūdingas. Jie entuziastingai bruko jai lanksti- 
nukus - turbūt tikėjosi, kad ims mokėti daugiau nei 
priklauso. Jie žinojo, kad ji turi pinigų, nors, be abejo, 
nė nenumanė, kiek. 

Jei jau apie tai kalbama, ji atsiribojo nuo daugelio 
savo pažįstamų. Šie sukosi mažuose savo pasaulė- 
liuose, murkdydamiesi išpūstose problemose, kurios 
buvo įdomios tik jiems patiems. Po kurio laiko soci- 
alinėje aplinkoje jai teko atlikti griežtą atranką. Tai 
daryti paskatino akis badantys raudonai pažymėti 
nuostoliai. Ji atiduodavo daug daugiau negu gaudavo. 
Gerai viską apgalvojusi suprato, kad gyvenime sutiko 
vos keletą teisingai mąstančių žmonių. 

Jie norėjo matyti ją šalia, o ji nenorėjo sutikti dar 
vienų Kalėdų su tėvu. | 

Taigi stovėjo čia, Gardemoene, suspaudusi delne 
bilietus, kai suskambo jos mobilusis. Jauniausiąjį šei- 
mos narį, tą mergytę, staiga paguldė į ligoninę. 

Ji įsiuto. Žinoma, draugai negali palikti mažo vai- 
ko, tačiau ar būtina buvo laukti ir pranešti apie tai iki 
skrydžio likus vos penkiolikai minučių? Juk vaiko 
sveikata pablogėjo prieš keturias valandas. Tada dar 
būtų galėjusi rinktis. 

Ji išvyko. 

Kiti taip pat turės susimokėti savo nuomos mo- 
kesčio dalį. Ji tai aiškiai davė jiems suprasti telefonu. 
Tiesą sakant, buvo šiek tiek nusivylusi, nes manė, 
kad praleisti tris savaites draugijoje žmonių, kuriuos 
pažinojo nuo pat savo vaikystės, bus malonu. 

Prabėgus devyniolikai dienų namo šeimininkas 
pasiūlė jai pasilikti čia iki kovo. Naujų nuomininkų 
neturėjo būti, o jis nenorėjo, kad namas stovėtų tuš- 
čias. Tikriausiai šeimininką paskatino tai, kad prieš 
pat jam atvykstant moteris išvalė visą namą. Blašky- 
damasis po kambarius ir apsimesdamas, kad tikrina 
elektros instaliaciją, tikriausiai pastebėjo ir tai, kad 
buvo gulėta tik vienoje lovoje. 

Jos kompiuteris čia veikė taip pat kaip ir namie. Ir 
ji gyveno nemokamai. 

Rivjera buvo perdėtai giriama. 

Vilafranšė buvo užmirštas turistinis miestas. Ti- 
kriausiai jis ilgą laiką stovėjo tuščias, manė ji; netgi 
daugelio šimtmečių senumo tvirtovė prie jūros atrodė 
lyg statinys iš kartono ir plastiko. O tai, kad prancūzų 
kilmės taksi vairuotojai pakenčiamai kalba angliškai 
neabejotinai reiškia, kad šioje vietoje kažkas negerai. 

Ją be galo erzino poilsio zonoje stovintys policijos 
automobiliai. 

Iš kitos pusės, tam reikėjo pastangų. Norvegija po- 
licija niekada negalėjo pasigirti: tai buvo provincialai, 
beginkliai eunuchai. 

Ji, tiesą sakant, buvo ekspertė. 

Bet naktys tapo ilgesnės. 

PO FIONOS HELE nužudymo praėjo šešios dienos. 
Kalendorius rodė vasario 6-ąją. 

Ingvaras Stubio sėdėjo savo kabinete blankiame 
rytinės Oslo dalies pastate ir stengėsi akimis suskai- 
čiuoti krintančias smėlio laikrodžio smilteles. Gra- 
žios formos stiklo dalis buvo neįprastai didelė. Rankų 
darbo stovelis. Ingvaras manė, kad jis pagamintas iš 
ąžuolo; tikros norvegiškos medienos, per ilgus šim- 
tmečius nugludintu paviršiumi. Skyriaus stažuotojas, 
kriminalistų technikas iš Prancūzijos, prieš pat Kalė- 
das susidomėjo ir studijavo šią senieną. Mahagonis, 
pagaliau konstatavo jis ir pasikrapštė galvą, išgirdęs 
Ingvaro pasakojimą apie prietaisą, kuris keliavo jo 
šeimoje net keturiolika kartų. 

- Šis mažas niekutis, - kalbėjo prancūzas savo 
laužyta anglų kalba, - buvo pagamintas kažkada tarp 
1880 ir 1900 metų. Tikriausiai niekada net nebuvo pa- 
tekęs ant laivo denio. Jų buvo pagaminta daug. Skirtų 
papuošti turtingų Žmonių namus. 

Jis staiga patraukė pečiais. 

- Bet, be abejo, - pridūrė. - Žavūs mieli daikčiukai. 

Ingvaras nusprendė suteikti šeimos sagai daugiau 
tikroviškumo negu atsitiktinai sutiktam prancūzui. 
Stiklinis laikrodis stovėjo ant židinio atbrailos pas jo 
senelius; teisė paliesti jį buvo suteikiama tik sulaukus 
dvidešimt vienerių; brangi praeities relikvija, kurią 
tėvas kartkartėmis nepatingėdavo apversti berniukui 
prieš akis, o pilkšvai sidabrinės spalvos smėlio smil- 
telės tviskėjo per gražų, rankomis suformuotą stiklą 
ir byrėjo per mažutę, močiutės teigimu, siauresnę už 
plauką, angą. 

Aplankai, sustatyti išilgai sienos ir stalo viduryje 
abipus smėlio laikrodžio, liudijo kitą, kur kas įtikina- 
mesnę istoriją. Groteskiškai prasidėjęs pasakojimas 
apie Fionos Hele nužudymą, atrodo, neartėjo prie pa- 
baigos. Šimtai liudininkų apklausų, nesuskaičiuojama 
daugybė techninių analizių, ataskaitos, nuotraukos 
ir visi taktiniai spėjimai, atrodo, vedė visur ir kartu 
niekur. 

Ingvaras negalėjo prisiminti, kada dar buvo atsi- 
dūręs tokioje aklavietėje. 

Jam buvo jau beveik penkiasdešimt. Policija tapo 
jo darboviete tada, kai jam suėjo dvidešimt dveji. 
Patruliuodamas jis vaikštinėjo gatvėmis, būdamas 
konstebliu sulaikydavo valkatas ir girtus vairuotojus, 
iš smalsumo svarstė galimybę dirbti su tarnybiniu šu- 
nimi, dirbo nekenčiamą darbą prie pulto ekonominių 
nusikaltimų skyriuje, kol pagaliau visiškai atsitiktinai 
pateko į Kriminalinę policiją. Atrodė, kad viskas buvo 
taip seniai. Žinoma, Ingvaras prisiminė ne visas bylas. 

Jis jau seniai atsisakė minties kaupti archyvą savo 
smegenyse. Žmogžudysčių buvo per daug, o prie- 
vartavimai paprasčiausiai per žiaurūs. Po kurio laiko 
skaičiai prarado prasmę. Tačiau viena buvo aišku ir 
nenuginčijama - kartais tiesiog nesiseka. Taip jau yra. 
Ingvaras Stubio nebuvo linkęs švaistyti laiko apgai- 
lestavimui dėl nesėkmės. 

Tačiau šis kartas buvo kitoks. 

Jis pirmą kartą nematė aukos. Pirmą kartą neda- 
lyvavo tyrime nuo pat pradžių. Prie bylos prisidėjo 
nenoromis, atrodė, lyg būtų kažką praleidęs ir ne- 
siorientavo situacijoje. Tai vertė jį ypač pasitempti. 
Per susirinkimus ir pasitarimus, kuriuose jautėsi di- 
dėjantis visuotinis sutrikimas, stengėsi laikyti liežuvį 
už dantų. Tik manė kitaip, negu jie. 

Kiti pasinėrė į nesamų pėdsakų tyrinėjimą. Jie 
kruopščiai ir rūpestingai stengėsi surinkti dėlionę, 
bet tai padaryti buvo paprasčiausiai neįmanoma, 
nes atskirose nakties vaizdo detalėse, kuriose poli- 
dangus. Nors Fionos Hele bute buvo surasti trisde- 
šimt keturi pirštų atspaudai, neatrodė, kad kuriuos 
nors iš jų būtų palikęs žudikas. Prie laukųjų durų 
atsainiai numesta cigaretės nuorūka taip pat nedavė 
jokios aiškios užuominos: neseniai atlikta eksper- 
tizė patvirtino, kad ji ten pragulėjo keletą savaičių. 
Sniege paliktų pėdsakų įkaltį jie jau galėjo išbraukti 
raudonu tušinuku - bent jau todėl, kad jų negalėjo 
susieti su kitais, apie žudiką žinomais faktais. Nu- 
sikaltimo vietoje rasta kraujo dėmė taip pat nedavė 
peno tyrimams. Kraujas buvo tik Fionos Hele. Seilių 

likučiai ant stalo, kilime įsivėlę plaukai ir riebus raus- 
vas lūpų atspaudas ant vyno taurės kraštelio, tiesą 
sakant, liudijo, kad moteris paprasčiausiai prisėdo 
darbo kambaryje tyliai ir ramiai peržvelgti per sa- 
vaitę gautus laiškus. 

- Žudikas vaiduoklis, - ištarė Zigmundas Berlis ir 
priėjęs prie durų nusijuokė. - Tiesą sakant, aš jau pra- 
dedu įtikėti ta kvaila Romerikės policininkų pateikta 
versija - kad galbūt tai yra paprasčiausia savižudybė. 

- Įspūdinga, - nusišypsojo jam Ingvaras. - Iš pra- 
džių ji prisismaugė, tada nusipjovė liežuvį ir gražiai 
įsitaisė mirtinai nukraujuoti. Ir dar minutėlei atsi- 
peikėjo, kad galėtų susipakuoti liežuvį į mažytį gražų 
celofano gabalėlį. Originalu, nieko nepasakysi. Beje, 
kaip einasi? Turiu galvoje bendradarbiavimą. 

— Vaikinai iš Romerikės yra puikūs. Didelis pos- 
kyris, žinai. Žinoma, jie kartais nori kiek pasirodyti. 
Bet, atrodo, džiaugiasi, kad mes tiriame šią bylą. 

Zigmundas Berlis atsisėdo ir prisitraukė kėdę ar- 
čiau prie rašomojo stalo. 

— Snorę pakvietė savaitgalį dalyvauti svarbiame 
dešimtmečių ledo ritulio žaidėjų turnyre, - pasakė jis 
ir iškalbingai palinksėjo galva. - Jam tik aštuoneri, o 
jau yra tarp lyderių ir žaidžia su dešimtmečiais! 

— Aš nemaniau, kad jie išrenka geriausių žaidėjų 
komandas tokiame amžiuje. 

- Čia tau ne niekai. Sporto sąjunga nejuokauja. 
Tu negali taip manyti. Berniukas tiesiog gyvena ledo 
rituliu nuo ryto iki vakaro... Tiesą sakant, kartais jis 
net miega nenusiavęs pačiūžų. Jei jie dabar nesupras, 
kas yra konkurencija, visada bus atsilikėliai. 

— Taip, taip. Tai yra tavo sūnus. Aš tikriausiai 
ne... 

— Na, tai kiek mes, - nutraukė jį Zigmundas ir per- 
metė žvilgsniu visus aplankus ir dokumentų šūsnis. - 
Po velnių, kiek mes pasistūmėjome šioje byloje? 

Ingvaras, užuot ką nors atsakęs, pagriebė smėlio 
laikrodį, dar kartą jį apvertė ir pamėgino skaičiuoti 
sekundes. Smiltelės per stiklinį kaklą ištekėjo per mi- 
nutę ir keturias sekundes. Tai jis žinojo dar tada, kai 
buvo mažas berniukas. Tikriausiai suklysta gaminant 
konstrukciją, pamanė jis ir garsiai ištarė: 

— Penkiasdešimt du. Penkiasdešimt trys. Ir štai ji 
tuščia. Aš vis nepataikau. 

Jis dar kartą apvertė laikrodį. 

— Ingvarai! Baik. Ar nemiga naktimis tau susuko 
protą? 

- Ne. Ranhilda yra nuostabi. Devyni. Dešimt. 

— Na, tai ką mes, Ingvarai? 

Zigmundo balsas tapo įsakmesnis. Vyrukas palin- 
ko į kolegos pusę prieš tęsdamas: 

— Po velnių, nėra jokių įkalčių. Techninių. Nėra ir 
techninių, turėčiau pasakyti. Per vakar ir šiandien aš 
Dauguma žmonių. Linksma moteris, sako jie. Spal- 
vinga asmenybė. Daugelis pabrėžia jos unikalumą dėl 
to, kad ji buvo tokia visapusiška. Apsiskaičiusi ir be- 
sirūpinanti net menkiausiomis kultūros apraiškomis. 
Dar skaitanti komiksus ir dievinanti Žiedy valdovą. 

— Tokie laimės kūdikiai kaip Fiona Hele visada 
turi... 

Ingvaras stengėsi surasti tinkamą žodį. 

— Priešų, - pasiūlė Zigmundas. 

- Ne. Nebūtinai. Bet nedraugiškai nusiteikusių. 
Visada atsiranda žmonių, kurie jaučiasi užgožti tokių 
asmenybių. Užtemdyti. Fionos Hele žvaigždė švietė 
pernelyg ryškiai. Bet man vis tiek sunku įsivaizduoti, 
kad koks nors likęs šešėlyje NRK darbuotojas, puose- 
lėjantis ambicijas vesti pramoginę šeštadienio laidą, 
ryžtųsi tokiam drastiškam žingsniui ir... 

Jis linktelėjo galva į lentą, kurioje kabėjo plakato 
dydžio, įžūliai apnuoginta krūtine sėdinčios ir rašan- 
čios Fionos Hele nuotrauka. 

— Tuomet manau, kad atsakymas slypi čia, - pasa- 
kė Ingvaras ir ištraukė pluoštelį laiškų kopijų, gražiai 
susegtų raudoname aplanke. - Išrinkau dvidešimt 
laiškų. Tiesą sakant, atsitiktinai. Tam, kad susidary- 
čiau įspūdį apie tai, kokie žmonės galėjo rašyti Fionai 
Hele. 

Zigmundas klausiamai suraukė kaktą ir pakėlė 
viršutinį lapą. 

— Brangioji Fina, - garsiai perskaitė jis. - Esu 22 
metų mergina iš Hemnesbergeto. Prieš trejus metus su- 
žinojau, kad mano tėvas buvo jūrininkas iš Venesuelos. 
Mano motina sakė, kad jis buvo niekšas - paliko ją ir 
niekada daugiau nemėgino su ja susisiekti... 

Zigmundas pasikasė ausį. 

- Po velnių, juk ji net nemoka rašyti, - sumurmėjo 
jis sau, o tada ėmė skaityti toliau: 

—...po to, kai sužinojo, kad turėsiu gimti aš. Bet vie- 
na bendradarbiavimo organizacijoje dirbanti moteris 
sako, kad Chuanas Maria buvo malonus vyras ir kad 
tai mano mama norėjo, kad jie... 

Zigmundas atidžiai apžiūrinėjo savo pirštų ga- 
liukus. Atrodo, jį sudomino purvinas geltonas iškili- 
mas; keletą sekundžių patylėjo, tada nusivalė pirštus 
į kelnes. 

— Argi visi žmonės tokie beviltiški kaip ši, - pa- 
klausė. 

— Aš sakyčiau, kad ji nėra tokia jau beviltiška, — 
tarė Ingvaras. - Galų gale, ėmėsi iniciatyvos. Rašybos 
ir gramatikos neišmanymas nesulaikė jos nuo savano- 
riško detektyvo darbo. Tiesą sakant, ji sužinojo, kur 
gyvenajos tėvas. Laiškas yra prašymas, kad „Skubanti 
Fiona“ imtųsi ieškoti toliau. Mergaitė siaubingai bijo 
būti atstumta ir viliasi, kad tikimybė, jog tėvas apie 
ją sužinos, bus didesnė, jei informacija bus pateikta 
per televiziją. 

— Viešpatie, - ištarė Zigmundas ir pagriebė kitą 
laišką. 

- Šis laiškas yra visiškai kito kalibro, - kolegai aki- 
mis sekant popieriaus lapą kalbėjo Ingvaras. - Puikiai 
savo mintis reiškiantis, netrukus į pensiją išeisiantis 
odontologas. Karo metais jis, dar mažas berniukas, 
gyvenantis rytiniame Oslo pakraštyje, netekęs tėvų, 
sulysęs ir išblyškęs, buvo išsiųstas į šalies gilumą ketu- 
riasdešimt penkeriems metamas, kad priaugtų svorio. 
Ten jis sutiko... 

- Fiona Hele žaidė su ugnimi, - nutraukė jį Zi- 
gmundas ir ėmė sklaidyti kitus laiškus. - Juk tai 
yra... 

- Likimai, - ramiai ištarė Ingvaras ir supldjo ran- 
komis. - Kiekvienas šiai moteriai adresuotas laiškas — 
o jų buvo tikrai nemažai - tai pasakojimas apie siel- 

varto ir ilgesio kupiną gyvenimą. Gyvenimą, praleistą 
abejonėse. O tada ir ji gavo pylos. Galų gale, diskusija 
buvo įprasta. Vienoje pusėje susibūrė intelektualūs 
snobai, kurie nesugebėjo nuslėpti savo pasipūtimo 
ir to, kad šalinasi tokio pasimetusio plebėjaus išnau- 
dojimo. Kitoje pusėje buvo Liaudis... 

Jis parašė ore didelę raidę L... 

— „kuri manė, kad snobams geriau patylėti ir iš- 
jungti televizorių, jei tai, kas kalbama, jiems nepa- 
tinka. 

— Tiesą sakant, čia jie buvo teisūs, - sumurmėjo 
Zigmundas. 

— Teisios buvo abi priešininkų grupės, bet kaip vi- 
sada debatai niekur nenuvedė. Tik staugimas ir riks- 
mai, dar labiau pakėlę programos reitingą. Gindamas 
Fioną norėčiau pasakyti, kad tų žmonių, patekusių į 
televizoriaus ekraną, atranka buvo labai griežta. Re- 
dakcijoje dirbo ne mažiau kaip trys psichologai ir 
kiekvienas dalyvis turėjo būti patikrintas. Kiek su- 
prantu, pakankamai rimtai. 

- O kaip su tais, kurie nepateko? 

— Būtent. Buvo žmonių, kurie visą savo gyvenimą 
išliedavo laiške, adresuotame Fionai Hele. Dauguma 
jų anksčiau niekam šios istorijos nebuvo pasakoję. 
Juk turėjo būti labai skaudu būti atstumtiems. Kaip 
dauguma jų jautėsi. Ypač dėl to, kad redakcija nepajė- 
gė atsakyti į visus laiškus. Juk kai kurie kritikai netgi 
pabrėžė, kad... 

Ingvaras sužvejojo kišenėlėje ant krūtinės matinį 
aliumininį portsigarą. Atsargiai jį atidarė, ištraukė 
vieną cigarą ir perbraukė juo sau po nosimi. 

— Kad Fiona Hele tapo dievu, - sušniurkščiojo 
jis. - Dievu, kuris tylomis priimdavo šių pasimetusių 
žmonių prašymus. 

— Skamba gana dramatiškai. 

- Gal labiau melodramatiškai. Žinoma. 

Jis atsargiai įkišo cigarą atgal į dėklą. 

- Bet šiek tiek tiesos tame yra, kaip sako Kristianė, 
kai pagauname ją meluojant. 

Zigmundas garsiai nusijuokė. 

— Mano berniukai aklai neigia savo kaltę. Netgi kai 
pagaunu juos meluojant ir pateikiu visus įrodymus. 
Visiški kietakakčiai. Ypač Snorė. 

Susigėdęs pasikrapštė pakaušį. 

- Jaunėlis, - paaiškino, - panašesnis į mane. 

- Taigi mes turime, - pasakė Ingvaras ir prunkš- 
telėjo, - nenumanomą skaičių žmonių, galėjusių nu- 
sivilti Fiona Hele. 

— Nusivylimas, - pakartojo Zigmundas. - To vos 
pakaktų... 

Jie abu vėl įsižiūrėjo į mirusiosios nuotrauką. 

- Ne. Štai todėl aš pradėjau nedidelį asmeninį ty- 
rimą. Iš pradžių noriu sužinoti, kas iš tikrųjų nutiko 
tiems žmonėms, kuriems Fiona Hele padėjo. Tiems, 
kuriems buvo leista penkiolikai minučių tapti įžy- 
miems ir susitikti biologinę Pietų Korėjoje gyvenan- 
čią mamą, Argentinoje pradingusį tėvą, Driobake 
įvaikintą savo dukterį ir dar dievai žino ką... Visiems, 
kurių gyvenimas apvirto aukštyn kojomis patogiausiu 
vakaro programos metu. 

- Argi toks tyrimas nebuvo atliktas? 

— Ne. Tiesą sakant, ne. 


46 


— Bet nejaugi NRK nesusiekė su tais, kurie... 

— Ne. 

Zigmundas atsisėdo į kėdę ir įsistebeilijo į portsi- 
garą, kuris vėl saugiai pūpsojo kišenėlėje ant Ingvaro 
krūtinės. 

— Argi tu nemetei, - pavargęs ištarė. 

 —- Ko? Ak. Turi galvoje tai. Aš tik uostau. Senas 

įprotis. Neberūkau. Kiekvieną kartą eiti į verandą... 
Tai taip sunku. Ypač rūkant cigarus. Surūkyti visą 
cigarą reikia laiko. 

— Bet tu? 

— Taip. 

— Ar nori pasakyti, kad visas darbas, susijęs su 
techninių įkalčių tyrimu, veltui? 

Ingvaras sukrenkštė ir, prieš nusičiaudėdamas, 
užsidengė burną ranka. 

— Tai liko, - paaiškino, - po to prakeikto rūkymo. 

Jis nutaisė grimasą, nurijo seiles ir kalbėjo to- 
liau: 

- Žinoma, ne. Techniniai tyrimai niekada nenu- 
eina veltui. Bet kai judant šia kryptimi viskas atrodo 
taip miglota ir trunka taip ilgai kaip šįkart, mano ma- 
nymu, turėtume pradėti kitokį tyrimą. Užuot nuolat 
galvoję tik apie nusikaltimo vietą, turėtume pradėti 
ieškoti kažkur kitur. Ir priartėti prie nusikaltimo vie- 
tos. Jei mums pasiseks, surasime vienokį ar kitokį 
motyvą. Pakankamai stiprų motyvą, turiu galvoje. 

- Ar jau ruošiesi eiti? Taip anksti? 

Ingvaras buvo pakilęs nuo stalo ir stovėjo prie su- 
dėvėto, nuskalbto ir apdulkėjusio švarko, pakabinto 
ant kabyklos prie lango. 


— Taip, - rimtai ištarė jis ir užsitempė drabužį. - Aš 
esu modernus tėvas. Nuo šiol žadu kasdien išvažiuoti 
iš darbo trečią valandą, kad galėčiau pabūti su savo 
vaiku. Kiekvieną dieną. 

- Ką? 

— Juokauju. Ot idiotas. 

Ingvaras paplekšnojo kolegai per petį ir šūktelėjo 
prieš pradingdamas koridoriuje: 

- Visiems linkiu gero savaitgalio! 

— Ką, po velnių, aš čia veikiu, - sumurmėjo Zi- 
gmundas ir pažvelgė į ką tik už Ingvaro nugaros už- 
sidariusias duris. - Juk tai net ne mano kabinetas. 

Tada pažvelgė į laikrodį. Pusė šešių. Niekaip ne- 
galėjo suprasti, kur dingo visa diena. 


Iš taksi išlipanti šviesiaplaukė moteris, vilkinti „Ar- 
mani kostiumu ir avinti sportiniais bateliais, atro- 
dė patenkinta savimi. Iki pusiaunakčio dar buvo likę 
daugiau negu pusė valandos, o ji buvo pusėtinai blai- 
vi. Interviu, kuris kitą rytą turėjo būti išspausdintas 
dienraštyje VG, buvo rašoma, kad Vibekė Hainerbak 
suprato esanti suaugusi tada, kai pradėjo anksti grįžti 
namo iš vakarėlių tam, kad rytas būtų darbingas. Jai 
patiko posakis: darbingas rytas. Tai buvo jos tikslas, 
daug reiškiantis tiek politine, tiek asmenine prasme. 

Sportiniai bateliai visiškai netiko prie jos drabu- 
Žių. Tačiau susilaužiusi kojos pirštą ji turėjo nedidelį 
pasirinkimą. Visa laimė, kad laidos prodiuseriai ne- 

iškirpo tos programos dalies, kur ji kalbėjo apie ele- 
gancijos trūkumą koketuodama ir aiškindamasi, kad 
jai tėra dvidešimt šešeri, ir kad kojos pirštas jai lūžo 
bežaidžiant su sūnėnu. Tai, žinoma, buvo neteisybė, 
bet šiek tiek pablefuoti juk galima. Kad ir kaip ten 
būtų buvę, studijoje sėdinti publika maloniai juokė- 
si, o Vibekė Hainerbak šypsojosi, stengdamasi įkišti 
raktą į lauko duris. 

Savaitė buvo gera. 

Politine prasme. Asmenine prasme. Visomis pras- 
mėmis. 

Nepaisant skaudančio piršto. 

Buvo erzinančiai tamsu. Ji pažvelgė į viršų. Lempu- 
tė buvo sudaužyta. Kiek sunerimusi žvilgtelėjo atgal. 
Lempa prie vartų taip pat nešvietė. Vibekė stengėsi 
perkelti svorį ant sveikosios pėdos ir pakėlė ryšulėlį 
prie akių, norėdama įsitikinti, kad nesumaišė raktų. 

Išvados padaryti ji nebespėjo. 


Kitą rytą Vibekę Hainerbak rado jos draugas, po savo 
brolio bernvakario nerišliai murmėdamas ir svirdu- 
liuodamas grįžęs namo rytiniu autobusu ir taksi. 

Ji sėdėjo ant lovos. Nuoga. Rankos buvo prikaltos 
prie sienos šalia lovos krašto. Kojos plačiai iškėtotos, 
o makštyje styrojo... atrodė, lyg kažkas būtų mėginęs 
jai į makštį įgrūsti knygą. 

Vibekės Hainerbak mylimasis šios detalės iš pra- 
džių nepastebėjo. Jis atplėšė jos rankas, viską aplink 


49 


apvėmė, paskui nustūmė lavoną ant grindų. Atrodė, 
lyg žiaurų užpuolimą įvykdė pati lova. Tik po gero 
pusvalandžio vyrukas šiek tiek atsipeikėjo ir paskam- 
bino policijai. 

Tada atsitiktinai surado žalios spalvos knygą, kuri 
vis dar buvo suspausta Vibekei Hainerbak tarp šlau- 
nų. 

Atlikus tyrimą paaiškėjo, kad tai buvo oda apmuš- 
tas Korano egzempliorius. 

ŠEŠIOLIKTOJE VIETOJE sėdinti moteris atrodė 
linksma. Nuolat gėrė kavą ir skaitė angliškus laikraš- 
čius. Stiuardui buvo sunku atspėti, iš kur ji. Dauguma 
keleivių švedai, bet triukšminga danų šeima su vai- 
kais, užėmusi priešpaskutinę eilę, gerokai apkartino 
drauge vykstančių žmonių gyvenimą. Jis taip pat už- 
registravo keletą norvegų. Nors iki atostogų sezono 
dar buvo toli, nemažai žmonių suskubo pasinaudoti 
galimybe įsigyti bilietus fantastiškai žema kaina ir 
nuskristi į Nicą. 

Tiesą sakant, jis ketino išeiti iš darbo. Svoris visada 
buvo didžiulė jo gyvenimo problema, o dabar kole- 
gos pradėjo svaidytis komentarais. Kiek jis vargsta ir 
kiek mažai tevalgo: skaitmeninės svarstyklės vonioje 
nuolat jį gąsdina, grasindamos persiristi į trijų skai- 
tmenų zoną. 

Tokiose kelionėse smagu bendrauti su tokiomis 
moterimis kaip ši, sėdinti 16A vietoje. 

Ji buvo tamsesnio gymio negu dauguma skandina- 
vų. Akys rudos, o svoriu taip pat turėjo būti nevisiškai 
patenkinta. Aukšta ir stamboka, visų pirma, ji atrodė 
stipri moteris. Galinga, po kurio laiko jis surado tin- 
kamą žodį. Ji - galinga moteris. 

Mėgstanti kavą, tiesą sakant. 

Be to, laimei, ji neturėjo vaikų ir niekuo nesi- 
skundė. 


+++ 


Lavonas buvo dar šiltas. 

Sargui atrodė, kad nuo tada, kai prostitutė atsi- 
sveikino stovėjimo aikštelės galerijoje, negalėjo pra- 
eiti daugiau negu pora valandų. Žinoma, jis galėjo 
suklysti. Juk nebuvo ekspertas. Turėjo tai pripažinti, 
nors per pastaruosius tris mėnesius tai buvo jau an- 
tras kartas, kai jam teko kviesti policiją todėl, kad, 
gindamasi nuo žvarbaus Stokholmo gatvėse siaučian- 
čio žiemos vėjo, privertusio žmones rengtis taip, lyg 
būtų susiruošę į ekspediciją po Šiaurės ašigalį, vargšė 
moteriškosios lyties būtybė nutarė susileisti paskutinę 
dozę. Kadangi laiptinėje tvyrojo visiška tamsa, buvo 
sunku ką nors pasakyti. 

Bet ji negalėjo ten gulėti ilgai. 

Negali žiūrėti nei į priekį, nei gręžiotis atgal - gy- 
venime reikia žvelgti aukštyn. 

Švietė ant sienos raudonai užrašyti išminties Žo- 
džiai. Šliundra šiuos žodžius suprato paraidžiui. Ji 

gulėjo ant šono, dešine ranka parėmus galvą, sulen- 
kusi kelius taip, lyg ją kas būtų paguldęs ant šono ir 
pasistengęs, kad mirtis būtų lengva. Vis dėlto veidas 
buvo atsuktas į viršų, akys plačiai atmerktos ir nuste- 
busios, lyg palaimingos. 

Ramiai, pagalvojo sargas ir išsitraukė mobilųjį te- 
lefoną. Moteris atrodė taip, lyg būtų ką tik pagaliau 
atradusi ramybę. Tiesą sakant, vyrui jau buvo atsibo- 
dę vaikytis kekšes po didžiulę automobilių stovėjimo 
aikštelę, nors viduje joms simpatizavo. Įkyrus jų lan- 
kymasis tarsi sakė, kad turi džiaugtis savo gyvenimu. 
Darbas buvo nuobodus ir monotoniškas, tačiau turėjo 
gerą žmoną, o ir vaikai buvo puikiai išauklėti. Jis ga- 
lėjo sau leisti penktadieniais išgerti alaus ir didžiuotis 
tuo, kad visada laiku apmoka savo sąskaitas. 

Apačioje mobilusis ryšys buvo labai prastas. 

Jis ją atpažino. Prostitutė čia lankydavosi nuolat. 
Atrodė, lyg būtų čia gyvenusi, laiptinės šachtoje, vos 
penkių kvadratinių metrų patalpoje, kurios sienas iš- 
marginusios raudonos ir baltos spalvos juostos turėjo 
suteikti jai gyvumo ir šviesos. Kampe voliojosi nu- 
mestas krepšys, o trys laikraščiai ir savaitinis žurnalas 
buvo pakišti po suvyniotu miegmaišiu po laiptais. Už 
jos nugaros mėtėsi butelis mineralinio vandens. 

Sargas kopė laiptais į viršų. Jį kamavo astma, tad 
trumpam sustojo, norėdamas atgauti kvapą. Pagaliau 
užlipo viršun ir atvėrė mažas dureles į Brunkebergs 
Torgo aikštę. 

Moters kolegės jau buvo darbo vietoje. Jis pamatė 
dvi jų, drebančias iš šalčio, siaubingai liesas; viena ką 
tik įsėdo į BMW automobilį, kuris tuojau pat nušvilpė 
Sergels Torgo link. 


Galų gale jam pasisekė susisiekti su policija. Jie 
pažadėjo atvykti per pusvalandį. 

— Tai jau tikrai, - rūgščiai sumurmėjo sargas ir 
padėjo ragelį; praeitą kartą jam teko sėdėti su kekšės 
lavonu daugiau negu valandą. 

Jis užsirūkė. Kitai moteriai, mūvinčiai plonomis 
pėdkelnėmis ir vilkinčiai dirbtiniais kailiniais, pasi- 
sekė kitoje aikštės pusėje. 

Mirusi kekšė nebuvo tokia jau smulki. Netgi prie- 
šingai, pamanė jis ir stipriai patraukė dūmą. Ji buvo 
kiek pilnoka. Tokių tarp jų nedaug. Metams bėgant 
prostitutės dažniausiai susitraukdavo; jos liesėjo ir 
nyko sulig kiekviena susišvirkšta doze ar išgerta ta- 
blete. Galbūt ši kekšė nepamiršdavo pavalgyti - tarp 
kelionių su klientais ir narkotikų vartojimo. 

Jam reikėtų nusileisti žemyn ir pasaugoti ją. 

Tačiau jis tik užsirūkė dar vieną cigaretę ir stovė- 
jo šaltyje, kol atvyko policija. Jiems prireikė keleto 
sekundžių, kad patvirtintų tai, ką automobilių sto- 
vėjimo aikštelės sargas ir taip žinojo: moteris buvo 
negyva. Policija iškvietė greitosios pagalbos automo- 
bilį. Jis išvežė lavoną. 

Po trijų dienų Katinka Olson turėjo būti kremuo- 
ta. Niekam nešovė į galvą pranešti apie tai gyviems 
šios beveik keturiasdešimtmetės artimiesiems. Keturi 
vaikai, kuriuos ši moteris paleido į pasaulį dar nesu- 
laukusi trisdešimties, niekada nebesužinos, kad jų 
biologinė motina savo tuščioje piniginėje nešiojosi 
visų jų, dar kūdikių, nuotraukas —- pageltusias, ap- 
lamdytais kraštais. Vienintelį savo turtą. 

Ji mirė nuo perdozavimo. Ir niekas jos neieškos. Nie- 
kas negedės Katinkos Olson. Niekas netgi nesistebės, 

kodėl mirusi gatvės kekšė gardžiai kvepėjo, buvo švari 
ir vilkėjo ką tik išskalbtais, nors ir ganėtinai sudėvėtais 
drabužiais. 

Ničniekas. 


+++ 


Vibekės Hainerbak namai Ingvarą Stubio nustebino. 
Stovėdamas čia, gana didelės svetainės viduryje, jis 

mąstė, kad Vibekė turėjo būti daug įvairiapusiškesnė 

asmenybė, negu buvo nušvietusi žiniasklaida. 

Nors visą rytą peržiūrinėjo didoką krūvą interviu 
ir kitų iškarpų, kupinų spalvingų ir tviskančių ap- 
simestinai laimingo gyvenimo atspindžių, Ingvaras 
niekaip negalėjo prisiminti, ar nors kartą reportažas 
buvo parengtas Vibekės Hainerbak namuose. 

Mylimajam pasipiršus, pora su Pamatyk ir išgirsk 
išskrido į Paryžių. Judviejų, besiglebėsčiuojančių 
priešais Eifelio bokštą, stovinčių po Triumfo arka, 
priešais garsių dizainerių parduotuves Eliziejaus lau- 
kuose, Monmartro gatvėje, nuotraukos priminė sep- 
tintojo dešimtmečio reklamos stendų afišas. Vibekė ir 
Trondas buvo blankiai šviesių plaukų ir visada atrodė 
pabrėžtinai tvarkingi. Jie nešiojo pasitikėjimo žie- 
dus ir vilkėjo tarpusavyje derančius, psichodeliniais 
raštais margintus pastelinių spalvų marškinius. Tik 
keliose nuotraukose rankose laikomos vyno taurės 
kiek griovė iliuziją. Vietoj jų turėjo būti kokakola. 

Kai Vibekė Hainerbak buvo išrinkta partijos vado- 
ve, jauniausia Norvegijoje, po valstybinio susitikimo 
spauda ją persekiojo. Laikraščiai ir žurnalai entuzi- 

astingai sutelkė dėmesį į vakarinį savo numerį. Kairę 
koją grakščiai padėjusi ant vonios krašto, paskendusi 
rožinių vonios putų jūroje, Vibekė kėlė šampano tau- 
rę į skaitytojų sveikatą. 

Nuotrauka buvo daryta viešbučio kambaryje. 

Vibekė Hainerbak buvo jauna skandinavė, kuriai, 
visų nuomone, labai sekėsi. Prieš įsitraukdama į politi- 
ką ji tebuvo suspėjusi keletą metų studijuoti BI moky- 
kloje. Vibekė kaukšėjo aukštakulniais per šlapią sniegą 
Karlo Johano gatvėje, bet leidosi fotografuojama ir 
miške, avėdama guminiais auliniais. Parlamente vi- 
sada atrodydavo stilingai. Dalyvaudama televizijos 
debatuose griežtai laikėsi aprangos kodo, bet dalyvau- 
dama ne tokiose padoriose programose, demonstravo 
skonį, kuris ankstesniais metais padėjo jai užsitikrinti 
trečiąją vietą tarp stilingiausių šalies moterų. Ši panelė 
mėgsta bjaurias detales, stebėjosi vertinimo komisi- 
jos nariai. Žinoma, Vibekė turėjo turėti vaikų. Vėliau 
ji šypsojosi akiplėšoms žurnalistams ir toliau leido 
šaknis partijoje, kuri senais gerais apklausų rengimo 
laikais triumfavo užėmusi šalyje antrąją vietą. 

Trečią kartą permetęs akimis saloną, Ingvaras pa- 
sijuto kaltas dėl savo įsitikinimų. Žvilgsnis užkliuvo 
už gražaus balto stiklo lempos gaubto. Viršuje jį juosė 
trys plieniniai vamzdeliai. Todėl lempa atrodė kaip 
stilizuotas ufonautas, matytas šeštojo dešimtmečio 
filmuose. Salonas traukė akį. Kreminės spalvos, griež- 
tų formų sofa buvo pastatyta už iš plieno ir stiklo 
pagaminto stalo. Kėdės ryškiai oranžinės, tos pačios 
spalvos kaip ir ant priešingoje pusėje esančios sie- 
nos kabančiame didžiuliame abstrakčiame paveiksle 

supinti mažyčiai brūkšneliai. Visi paviršiai švarūs. 
Kambaryje nebuvo jokių niekučių, vienintelė puoš- 
mena - ant siauro stalelio pastatyta Alvaro Olto vaza. 
Vazoje pamerkta spalvinga tulpių puokštė, atrodė, 
netrukus mirs iš troškulio. 

Iš plieno vytelių suraizgyta pintinė laikraščiams 
buvo prikimšta žurnalų ir bulvarinių laikraščių. In- 
gvaras pasirausė ir ištraukė vieną Čia ir dabar nu- 
merį. Pirmajame puslapyje buvo rašoma apie dvejas 
skyrybas, vieno menininko jubiliejų ir šokių trupės 
dainininką, kurį parklupdė pomėgis alkoholiui. 

Tai, kiek Ingvaras apskritai žinojo apie Vibekę Hai- 
nerbak, privertė jį žavėtis instinktyviais jos sugebėji- 
mais surasti paprastus žmonių problemų sprendimus. 
Jis niekada nepastebėjo politinių pažiūrų, neetiškos ar 
viršesnės pozicijos demonstravimo. Vibekė Hainer- 
bak tvirtino, kad būtina sumažinti benzino kainą ir 
kad esama senelių priežiūra daro gėdą visai tautai. Ji 
siekė mažesnių mokesčių ir norėjo sustiprinti šalies 
policiją. Švedijos prekyba yra savaime suprantamas 
liaudies protestas, tvirtino ji; jei jau politikai nuspren- 
dė patvirtinti visoje Europoje aukščiausias alkoholio 
kainas, tai gali tik patys sau už tai padėkoti. 

Štai tokią jis ją matė: paprastą, argumentuotą ir 
politiškai artimą kiekvienam gatvės praeiviui. Visiš- 
kai neapsiskaičiusią, pamanė, nes interviu paaiškėjo, 
kad ji mėgstamiausią savo rašytoją, Ain Rand, mano 
esant vyrą. 

Tikriausiai žurnalistas išmano ne ką daugiau, nu- 
sprendė Ingvaras, įdėmiau apžiūrėjęs svetainę. Bent 
jau nei Vibekė Hainerbak. 

Jis lėtai perbėgo pirštais per knygų, sukimštų į len- 
tynas, nuo grindų iki lubų uždengusias dvi svetainės 
sienas, nugarėles. Apiplyšęs ir nuskaitytas Fontano 
vadovas stovėjo šalia kišeninio atlaso. Didžiulės eks- 
centriško architekto ir rašytojo biografijos būklė buvo 
tokia apgailėtina, kad keletas lapų išplyšo Ingvarui 
norint pažiūrėti ekslibrisą. 

Jensas Bjornebue ir Hamsunas, P.O. Enkvistas, 
Giunteris Grasas ir Donas de Lilo, Lu Chun ir Hana 
Arent. Naujos ir senos knygos sustatytos greta, suda- 
rant šiokią tokią sistemą, kažkokį meilės raštą, staiga 
suprato Ingvaras. 

— Tik pažiūrėk, - pasakė jis Zigmundui Berliui, ką 
tik sugrįžusiam iš miegamojo. - Mėgstamiausią lite- 
ratūrą ji sudėjo galvos aukštyje! Beveik nepajudintos 
knygos sukauptos arba apačioje prie pat grindų, arba 
pačiame viršuje. 

Jis pasistiebė ir parodė pirštu į Kinijos rašytojų, 
apie kuriuos niekada nebuvo girdėjęs, leidinių rinki- 
nį. Paskui atsitūpė, pagriebė knygą iš apatinės lenty- 
nos, nupūtė nuo jos dulkes ir garsiai perskaitė: 

— Mirčia Eliadė. 

Papurtė galvą ir padėjo knygą į vietą. 

— Tokias knygas skaito Inger Johanės sesuo. Nieka- 
da nebūčiau pagalvojęs, kad ir panelė Hainerbak. 

- Čia taip pat yra daugybė detektyvų. 

Zigmundas Berlis perbraukė pirštais per arčiau- 
siai virtuvės durų esančią lentyną. Ingvaras nukreipė 
žvilgsnį į knygų pavadinimus. Garsių britų literatūros 
senučių vardai ir aštuntojo dešimtmečio amerikie- 
čių literatūros garsenybės. Tai šen, tai ten išlįsdavo 

prancūziškai skambantys žodžiai. Sprendžiant pagal 
viršelius, kuriuose buvo pavaizduoti pilki stilizuotai 
nupiešti didžiuliai automobiliai ir ginklai, jos turėjo 
būti parašytos šeštajame dešimtmetyje. Išskirtiniai 
tokių klasikų kaip Čandleris ir Hametas kūrinių eg- 
zemplioriai buvo sustatyti šalia beveik pilno Nor- 
vegijos detektyvų, išleistų per pastaruosius dešimt 
metų, rinkinio. 

— Ar čia gali būti jos mylimojo knygos? - paklausė 
Zigmundas. 

- Jis ką tik įsikraustė. O šios knygos čia stovi jau 
kurį laiką. Svarstau, kodėl ji... Kodėl Vibekė niekada 
nieko panašaus neminėjo? 

— Ko? Kad mėgo skaityti? 

— Taip. Turiu galvoje, kad šiandien aš perskaičiau 
visą krūvą interviu, kurie ją nupiešė kaip gana nuo- 
bodų žmogų. Politinę žmogystą, labiau besidominčią 
atskirais visiškai banaliais klausimais, negu dedančią 
pastangas juos susieti tarpusavyje. Net šiuose... 

Ingvaras ore nubrėžė kvadratą, tada tęsė: 

— „langeliuose, ar ne taip jie vadinasi? Atsakinė- 
dama į standartinius klausimus ji niekada neminėjo... 
šito. Laikraščius, atsakydavo ji, paklausta, ką skaito. 
Penkis laikraščius per dieną, visiems kitiems užsiė- 
mimams likdavo mažai laiko. 

- Juk gali būti ir taip, kad ji skaitydavo anksčiau. 
Anksčiau, turiu galvoje. Tas laikas ilgai netruko. 

Zigmundas jau buvo išėjęs į virtuvę. 

— Pažiūrėk čia! 

Virtuvėje buvo keistai sumišę įvairios senienos ir 
nauji daiktai. Nuožulnios viršutinės spintelės čia sto- 

vėjo tikriausiai nuo pat karo. Ingvarui atvėrus dure- 
les, jos be garso lengvai nusileido žemyn moderniais 
plastiko ir metalo bėgeliais. Kriauklė buvo didžiu- 
lė. Metalinė jos konstrukcija galėjo būti panaudota 
sukant filmą apie ketvirtąjį dešimtmetį. Porceliano 
plokštelėse raudoname ir mėlyname fone dailyraščiu 
išvedžioti žodžiai „šaltas“ ir „karštas“ buvo nusitry- 
nę ir beveik neįskaitomi. Stalo paviršius tamsus ir 
matinis. 

— Grifelis, - pasakė Ingvaras ir krumpliais pabar- 
beno per akmenį. - Ji nusprendė restauruoti daugu- 
mą senųjų baldų. Ir pridėti naujų elementų. 

— Stilinga, - dvejodamas ištarė Zigmundas. - Juk 
atrodo gana patraukliai, ar ne? 

- Taip. Ir brangiai. 

- Kiek uždirba parlamento nariai, a? 

— Nepakankamai, - pareiškė Ingvaras ir susiėmė 
už nosies. - Kada čia buvo policija? 

— Šįryt, septintą valandą. Jos draugas, vardu Tron- 
das Arnesenas, sujaukė nusikaltimo vietą. Viską 
aplink apvėmė ir sulaužė. Ištempė savo paną iš lovos 
ir panašiai. Ar matei miegamąjį“ 

— Aha. 

Ingvaras priėjo prie virtuvės lango. Popietės tam- 
sa jau slinko į rytus, Lilestriomą apgaubė debesys; 
atrodė, kad naktį snigs. Jis atsargiai patraukė lenktą 
virtuvinį stalą į šoną, ir, neliesdamas stiklo, priglaudė 
prie lango veidą. Kurį laiką taip ir stovėjo, paskendęs 
savo mintyse, neatsakinėdamas į Zigmundo komen- 
tarus, prislopusius dėl to, kad kolega ėmė vaikštinėti 
po visą namą. 

Ingvaras pažvelgė į prabangaus rankinio savo lai- 
krodžio kompasą. Mintyse nusibraižė žemėlapį. Tada 
žengė žingsnį atgal ir užsidengė ranka vieną akį. 

Jei kas nors būtų iškirtęs tris kieme augančias 
egles, nukasęs šiaurės rytuose stūksančią kalvą ir su- 
sprogdinęs vos už kelių šimtų metrų stovinčią trobelę, 
būtų galima pamatyti namą, kuriame vos prieš septy- 
niolika dienų buvo nužudyta Fiona Hele. 

Atstumas tarp šių nusikaltimo vietų negalėjo būti 
didesnis negu pusantro kilometro. 


— Ar apskritai tai įmanoma? Kad tarp jų yra koks 
nors ryšys, turiu galvoje. 

Ingvaras Stubio, godžiai taršydamas keptas bulves, 
ištiesė ranką prie „Heinz“ pomidorų padažo. 

— Ar tau būtina viską valgyti su pomidorų pa- 
dažu? 

— Ką manai? Dėl ryšio. 

— Aš išeinu, - iš pirmojo aukšto koridoriaus at- 
skriejo Kristianės balsas. 

- Viešpatie, - tarė Inger Johanė ir, rankose laiky- 
dama Ranhildą, pribėgo prie laiptų. - Ji nemiega! 

Kristianės nosies galiukas buvo prispaustas prie 
lauko durų. Raudonos pūkinės striukės užtrauktukas 
užtrauktas iki pat smakro. Šalikas stipriai apsuktas 
aplink kaklą, kepurė dengė ausis. Kairysis aulinukas 
buvo ant dešinės kojos. Ir atvirkščiai. Rankose mer- 
gaitė laikė po pirštinę. Dabar ji įsirėmė į užvertas 
duris visu kūnu ir pareiškė: 

— Aš einu. 

— Ne dabar, - pasakė Inger Johanė ir padavė kūdikį 
Ingvarui. - Jau per vėlu. Po devynių. Tu juk jau nuėjai 
miegoti ir... Argi nenori šiek tiek palaikyti Ranhildos? 
Argi ji ne miela ir graži? 

- Bjauri, - atkirto Kristianė. - Bjaurus vaikis. 

— Kristiane! 

Ingvaro Stubio balsas buvo toks šaižus, kad Ran- 
hilda paleido dūdas. Jis sumišęs priglaudė ją ir ėmė 
kažką murmėti minkštai antklodėlei, į kurią mažytė 
buvo susukta. Kristianė pradėjo bliauti. Ji trypė ko- 
jomis, kakta daužydama į medį. Bliovimas perėjo į 
beviltišką, širdį veriantį kauksmą. 

— Pas tėtį, - tarpais šniurkščiojo ji. - Savo tėtį. Aš 
einu pas savo tėtį. 

Inger Johanė skėstelėjo rankomis ir atsisuko į In- 
gvarą, stovintį laiptų aikštelės viduryje. 

- Galbūt taip geriau, - pabandė ji. - Manau, 
kad... 

— Net negalvok apie tai, - pertraukė ją Ingvaras. — 
Ji praleido pas Isaką visą savaitę. Dabar ji bus pas mus. 
Svarbu, kad ji jaustųsi esanti mūsų dalis. Įtraukta į 
ratą. Kad tai... 

Ranhildos verksmas pagaliau nutilo. Rausvas jos 
skruostas buvo išmuštas tamsiai raudonomis dėmė- 
mis. Plaukai paausiuose sulipę. Staiga ji sumirksėjo, 
tarsi prieš savo valią, tarsi pabudusi iš ilgo ir gilaus 
miego. Išsiviepė, net pasimatė dantenos. 

- Ir kad tai yra jos sesuo, - tyliai ištarė jis ir lū- 
pomis palietė kūdikio odą. - Kristianė turi būti su 
mumis. Ji galės važiuoti pas Isaką po keleto dienų. 

— Pas tėtį! Aš noriu pas tėtį! 

Ingvaras nusileido žemyn prie mažyčio pirmo- 
jo aukšto langelio. Elektra šildomos grindys degino 
pėdas net per vilnones kojines; jis bijojo, kad, dary- 
damas remontą, elektrikas padarė klaidą. Vienas Die- 
vas težino, kada turės laiko viską patikrinti. Atsargiai 
atidavė kūdikį Inger Johanei. 

- Štai ir buožgalvis Fabilijus, - ištarė ir sugriebęs 
Kristianę už pečių kaip gaisrininkas nužygiavo laip- 
tais aukštyn. 

— Ne, - nenoromis sukikeno Kristianė, kai jis nu- 
traukė vieną aulinuką ir pasodino jį gėlės vazone. - 
Ne! 

— Pamatysi, po savaitės ar dviejų čia žydės gėlė 
aulinukė. Ir ji... 

Kitą aulinuką nusviedė į pintinę popieriui. 

— Tau jo vis tiek nereikia, - pasakė ir dar kartą 
stipriai ją suspaudė. - Buožgalviai neavi batų. Štai! 

Koja triukšmingai atidarė vaikų kambario duris. 
Pasiutusiai greitai nuplėšė nuo jos drabužius. Laimė, 
po jais ji vis dar vilkėjo pižamą. 

— Greitai, - sušniokštė jis. - Kitaip buožgalvis su- 
prakaituos ir numirs. O dabar aš pradedu skaičiuo- 
ti... 

— Ne, - energingai subliuvo Kristianė ir įsirausė 
į antklodę. 

— Vienas, - tarėjis. - Du. Trys. Magija jau pradeda 
veikti. Fabilijus jau užmigo. 

Tada uždarė duris ir patraukė pečiais. 

— Štai taip! 

Inger Johanė pasimetusi stovėjo spausdama Ran- 
hildą prie peties. 


— Aš taip darau, kai mes būname vieni, - atsiprašė 
jis. - Greita ir veiksminga. Ar manai, kad yra koks 
nors ryšys? Tarp Fionos Hele ir Vibekės Hainerbak 
nužudymo? 

— Tu taip guldai vaiką miegoti? 

Inger Johanė spoksojo į jį paklaikusiomis akimis. 

- Pamiršk tai. Ji jau miega. Magija. Eikš čia. 

Jis įslinko į svetainę ir ėmė tvarkyti stalą. Maisto 
likučiai nukeliavo į šiukšlių kibirą, išskyrus keptas 
bulves, kurias suvalgė besitvarkydamas. Riebalai te- 
kėjo jam per pirštus, o kai mėgino įsipilti dar šiek tiek 
vyno, butelis vos neišslydo iš rankų. 

- Oi... Ar tu nori? Žinai, tai nebėra taip pavojinga. 
Mažytė taurė vyno Ranhildai nepakenks. 

— Ne, ačiū. Nors... 

Ji atsargiai paguldė Ranhildą į lopšį, kurį Ingvaras 
įsigudrino nustumti ten, kur jie tuo metu būdavo. 
Dabar jis stovėjo prie sofos galo. 

— Gal tik labai mažą taurelę, - pasakė ji ir atsisė- 
do už nukraustyto valgomojo stalo. - Perbrauk stalą 
šluoste, gerai? 

Nutaisiusi kasdienišką, beveik abejingą miną ji 
pagriebė dokumentus, kuriuos grįžęs namo nusvie- 
dė Ingvaras. Aplankas buvo plonytis. Šį kartą jame 
nebuvo nė vienos nuotraukos. Keletas asmeninių 
ataskaitų, dvi ranka rašytos pastabos ir Liorenskugo 
žemėlapis, kuriame raudonai pažymėtas Vibekės Hai- 
nerbak namas. Visi dokumentai buvo susegti, nors 
Inger Johanė nemanė, kad jie sudarė sistemą. 

— Matau, kad ir čia jūs nelabai turite už ko užsi- 
kabinti. 

— Apie žmogžudystę sužinojome šįryt! 

— O tujau atrinkai aplanko duomenis. Nenorėjai, 
kad pamatyčiau nuotraukas? 

— Ne. 

Atrodė, kad jis kalba nuoširdžiai. Atsisėdo ir pa- 
sikrapštė galvą. 

- Kol kas nėra padaryta pakankamai kopijų, - pri- 
dūrė ir nusižiovavo. - Tačiau tu nieko neprarandi. 
Klaikus vaizdas. Ypač dėl to, kad... 

— Ačiū, ačiū. 

Ji parodė delnus ir papurtė galvą. 

- Tu jau telefonu atskleidei užtektinai detalių. 
Mano nuomone, tarp jų yra kai kas bendra. Baisiai 
groteskiškos žmonių likvidacijos. Abu lavonai sudar- 
kyti, tiesą sakant. 

Ingvaras suraukė kaktą. Jis palenkė galvą, lūpos 
judėjo taip, lyg būtų norėjęs kažką pasakyti, bet pats 
nesuprato, ką. 

— Išniekinti, - galų gale ištarė. - Liežuvio nupjo- 
vimas, be jokios abejonės, būtų traktuojamas kaip 
išniekinimas. O kalbant apie Vibekę Hainerbak... 

Jį vėl apniko abejonės. Jis mirkčiojo, išsiblaškęs ka- 
sėsi galvą, tarsi joje nebūtų tilpęs scenarijus, susijęs su 
žudiku, išsiruošusiu į moteriškosios lyties įžymybių 
medžioklę. Jis nukreipė žvilgsnį į lopšį. 

— Tu juk nemanai, kad ji ką nors supranta? 

— Jai dar nėra nė trijų savaičių. 

— Bet juk smegenys yra kaip kempinė. Galbūt ji 
nesąmoningai viską supranta ir kaupia šią informa- 
ciją, kuri paliks pėdsaką jos sieloje. Vėliau. 

— Kvailys. 

Ji ištiesė ranką per stalą ir priglaudė delną jam 
prie skruosto. 


— Tu baiminiesi, kad žurnalistai yra teisūs, - išta- 
rė. - Ar matei papildomus laikraščių numerius? 

Jis papurtė galvą, tačiau rankos ji neatitraukė. 

- Jie rengia tiesiog šventinę parodą. Juos tikriau- 
siai žudo tai, kad nesuuodė šito iki šios dienos ir 
kad viskas nebuvo paviešinta anksčiau. Šie papil- 
domi numeriai yra siaubingi paistalai. Pilni hipote- 
zių, beprotiškų netikslumų ir netgi klaidingų faktų, 
sprendžiant iš tų menkų informacijos trupinių, ku- 
riuos perdavei man. „Žvaigždžių žudikas“, sako jie. 
Recidyvistas. 

— Arba recidyvistė, - ištarė Ingvaras ir sugriebė 
jos ranką. 

Priglaudė lūpas prie jos delno ir švelniai pabu- 
čiavo. 

— Arba recidyvistė. Nebūk toks priekabus. Dags- 
revy, laimei, pateikė šiek tiek blaivesnę versiją, bet ir 
jie svarsto, ar ten neatsirado koks beprotis, ištroškęs 
gražių, pasisekimą turinčių moterų kraujo. VG netgi 
iškapstė žinomą psichologą, kuris nupiešė motinos 
palikto, neaiškios seksualinės orientacijos moterų 
nekenčiančio invalido portretą. 

Ji tyliai nusijuokė ir siurbtelėjo iš taurės. 

- Žinai, aš tik dabar supratau, koks jis skanus. Po 
to, kai neragavau nė lašo beveik dešimt mėnesių. 

— Tu esi... 

— Graži, - užbaigė jo mintį Inger Johanė ir dar 
plačiau nusišypsojo. - Ką manai? 

— Apie tave? 

— Apie ryšį. Ši mintis negali būti tokia jau kvaila. 
Tu, Zigmundas ir dar daugelis kitų tiria abi bylas. 
Abijos... 

— „susijusios su Liorenskugu, abi aukos yra mo- 
terys, abi žinomos, garsios žiniasklaidos asmenybės, 
abi... 

— „abiem gyvenime sekasi. Tikriau, sekėsi. 

Ji sukiojo taurę rankose ir tęsė: 

- Ir abiem atvejais žudikas paliko žinutę ir suteikė 
lavono išniekinimui keistą simbolinę reikšmę. 

Dabar ji kalbėjo lėčiau, prislopusiu balsu, lyg būtų 
išsigandusi savo pačios minčių. 

- Žiniasklaida apie knygą kol kas nežino, - ištarė 
jis. - Apie Koraną. Tiesą sakant, knyga buvo įkišta 
tarp šlaunų. Būtų galima manyti, kad norėta sugrūsti 
jį į putę, bet... 

— Ei, prašyčiau nevartoti tokių žodžių! 

— Na, į makštį. Knyga buvo įgrūsta tarp šlaunų 
iki makšties. 

— Arba iki išangės. 

- Arba iki išangės, - nustebęs pakartojo jis. O gal- 
vojo būtent taip. - Iki subinės, galima sakyti. 

— Galbūt. Nori dar? 

Jis linktelėjo galva, o Inger Johanė supylė vyno 
likutį į taurę. Pati dar tik buvo pradėjusi siurbčioti 
iš savosios. 

- Ieškant panašumų, be visiškai akivaizdžių bruo- 
žų, kurie gali būti ir atsitiktiniai, žinoma, pirmiausia į 
akis krinta simbolizmas, - kalbėjo ji. - Nupjauti žmo- 
gui liežuvį ir perskelti jį perpus nėra banalus veiks- 
mas, tai simbolinis aktas. Būtų galima pamanyti, kad 
vaikystėje žudikas prisiskaitė knygų apie indėnus. Į 
subinę sugrūsti musulmonų bibliją taip pat nėra labai 
jau kilni misija. 

— Nemanau, kad naujieji mūsų šalies gyventojai 
džiaugtųsi tuo, kad pavadinai Koraną biblija, - pasakė 
Ingvaras ir griebėsi už kaklo. - Ar galėtum? 

Paklusniai nusišypsojusi ji pasikėlė ir atsistojo jam 
už nugaros. Pasilenkė virtuvės stalo link ir stipriai 
patrynė Ingvarui kaklo raumenis. 

Jis buvo toks platus. Toks didžiulis; ji juto po 
stulbinamai minkšta oda sustingusius, kietais ka- 
muoliukais virtusius raumenis. Būtent dėl jo stoto 
ji pirmiausia atkreipė į jį dėmesį; ją tiesiog pavergė 
vyras, kuris svėrė 115 kilogramų, bet visiškai neatro- 
dė storas. Jiems pradėjus gyventi kartu, ji iškart ėmė 
rūpintis jo liesėjimu. Sakė, dėl sveikatos. Ir metė šį 
reikalą po trijų savaičių. Ingvaras netapo piktesnis 
dėl to, kad mažiau valgė. Jis ėmė abejoti. Po to, kai 
vieną vakarą persibraukė akis, lyg šluostydamasis aša- 
ras dėl vakarienės lėkštės, kurioje gulėjo gabalėlis be 
riebalų pagamintos menkės, viena bulvė ir šaukštas 
garuose troškintų morkų, o tada pradingo vonioje ir 
nepasirodė iki pat vakarienės pabaigos, šio projekto 
buvo atsisakyta. Jis visur dėjosi sviesto, prie kiekvie- 
no patiekalo rinkosi padažą ir manė, kad po skanios 
vakarienės visada būtinas desertas. 

— Žinoma, per anksti ką nors sakyti, - tarė Inger 
Johanė ir susmeigė nykščius į raumenis tarp men- 
čių ir stuburo. - Bet noriu tave perspėti - neapsi- 
stok prie minties, kad žmogžudystes padarė tas pats 
žmogus. 

— Mes taip ir nemanome, - išstenėjo jis. - Dar. 
Truputį aukščiau! Jei jau apie tai kalbame, pati mintis 
mane šiurpina. Turiu galvoje... Oi. Štai ten, taip. 

— Nori pasakyti, kad jei žudikas iš tiesų yra vienas, 
tai galime laukti ir kitų... - tarė Inger Johanė. 

— Aukų, kaip sakoma. Daugiau žmogžudysčių. 

Jo raumenys sustingo jos rankose. Ingvaras ištiesi- 
no nugarą, atsargiai pastūmė ją į šalį ir vėl užsitempė 
marškinius. Iš svetainės girdėjosi lengvas Ranhildos 
šnarpštimas, o iš lauko atskriejo partnerio ieškančios 
katės aimana. Šis dejavimas šiurkščiai perskrodė va- 
karo tylą, ir Inger Johanei ėmė atrodyti, kad kačių 
šlapimo tvaikas jau pasiekė antrąjį namo aukštą. 

— Nekenčiu tų pusiau laukinių gyvūnų, - tarė ji 
ir atsisėdo. 

— Ar gali man padėti, - paprašė Ingvaras. Jo balsas 
buvo reiklus, beveik įsakmus. - Ar tu gali... nors kiek 
paskaityti čia? 

— Aš turiu per mažai laiko. Tu tai žinai. Man reikia 
peržiūrėti... Man reikia... 

Tada ji nuolankiai nusijuokė ir skėstelėjo ranko- 
mis. 

- Viešpatie. Žinoma, aš negaliu jums padėti. Aš 
turiu rūpintis savo naujagime! Esu motinystės atos- 
togose! Aišku, mes galime laisvai diskutuoti apie tai 
IF... 

- Niekas visoje Norvegijoje nesugeba to geriau 
negu tu. Čia nėra jokių tikrų žudikų portretų suda- 
rinėtojų ir mes... 

— Aš nesudarinėju portretų, - sušnypštė ji. - Kiek 
kartų man reikės tai kartoti? Aš taip pavargau nuo 
to, kad... 

— Gerai, - jis nutraukė jos kalbą ir pasiduodamas 
iškėlė rankas į viršų. - Bet apie portretų sudarinėjimą 

tu žinai velniškai daug, tad galėtum dirbti šioje srityje. 
Be to, aš nepažįstu kitų žmonių, kurie būtų mokęsi 
pas garsiausią Federaliniame tyrimų biure... 

— Ingvarai! 

Vakarą prieš vestuves jis iškilmingai ir šventiškai 
prisiekė, pridėjęs ranką prie širdies, niekada neklau- 
sinėti apie Inger Johanės praeitį Federaliniame tyrimų 
biure. Jie susipyko, karštai ir galutinai: ji svaidėsi to- 
kiais žodžiais, kokių jis net nenutuokė ją mokant, o jis 
su įniršiu užsipuolė ją dėl to, kad svarbi jos gyvenimo 
dalis turėjo paskęsti užmarštyje. 

Bet ji nenorėjo nieko atskleisti. Niekada. Ir nie- 
kam. Jai, jaunai ir nesugadintai Bostono universiteto 
psichologijos studentei, buvo suteikta galimybė pasi- 
mokyti vienuose iš Federalinio tyrimų biuro rengia- 
mų nusikaltėlių portretų sudarymo kursų. Jiems vado- 
vavo Vorenas Skifordas, penkiasdešimties tapęs tikra 
legenda ir dėl savo gabumų, ir dėl to, kad be skrupulų 
miegojo su visomis perspektyviomis studentėmis. Jos 
vadino jį Vadovu, ir Inger Johanė pasitikėjo šiuo be- 
veik trisdešimčia metų vyresniu bosu. Manė esanti 
kažkuo ypatinga. Kad ją pasirinko, tiek Federalinis 
tyrimų biuras, tiek jis, ir kad jis būtinai išsiskirs su 
savo žmona, kai tik kiek paūgės jų vaikai. 

Viskas buvo ne taip, ir už tai ji vos nesumokėjo 
savo gyvybe. Sėdo į pirmą pasitaikiusį į Oslą skren- 
dantį lėktuvą, po trijų savaičių pradėjo teisės studijas 
ir per rekordiškai trumpą laiką išsilaikė pareigūnams 
rengiamą egzaminą. Vorenas Skifordas buvo vardas, 
kurį Inger Johanė bandė pamiršti jau beveik trylika 
metų. Laikas Federaliniame tyrimų biure, mėnesiai, 

praleisti su Vorenu, ir ta katastrofa, dėl kurios Vado- 
vui teko pusę metų išpirkinėti kaltę, kol viskas užsi- 
miršo ir jis vėl galėjo pakilti iki aukščiausiųjų vadovų 
posto, buvo gyvenimo tarpsnis, kurį ji kartais gludin- 
davo savo mintyse - nenoromis ir visada jausdama 
šiokį tokį šleikštūlį, bet apie kurį niekada jokiomis 
aplinkybėmis nesutiko kalbėti. 

Blogiausia buvo tai, kad Ingvaras pažinojo Voreną 
Skifordą. Jie susipažino praeitą vasarą, kai Ingvaras 
dalyvavo tarptautinėje policijos konferencijoje Nauja- 
jame Orleane. Kai grįžęs namo valgydamas vakarienę 
jis atsitiktinai paminėjo tą vardą, Inger Johanė, stai- 
ga užplūdus pagiežos ir pykčio bangai, sudaužė dvi 
lėkštes. Tada pabėgo į svečių kambarį, užsirakino ir 
praverkė visą naktį. Tris dienas Ingvaras iš jos tegalėjo 
išgauti vienskiemenius žodžius. 

Dabar jis vėl ruošėsi sulaužyti savo pažadą. 

- Ingvarai, - griežtai pakartojo ji. - Net nepradėk 
apie tai kalbėti! 

— Nusiramink. Jei nenori padėti, vadinasi, ne- 
padėsi. 

Jis atsilošė krėsle ir abejingai nusišypsojo. 

— Galų gale, tai juk ne tavo problema. 

— Nekalbėk taip, - nuolankiai paprašė ji. 

— Kaip? Aš tik konstatuoju akivaizdžią tiesą. Juk ne 
tavo problema, kad Oslo priemiesčiuose yra žudomos 
ir niekinamos garsios moterys. 

Jis ištuštino savo taurę ir pastūmė ją tolyn, kažką 
įtemptai galvodamas. 

— Aš turiu vaikų, - griežtai pasakė Inger Johanė. - 
Turiu dėmesio reikalaujančią devynmetę ir dviejų 

savaičių kūdikį, taip pat turiu daug reikalų ir be svar- 
baus vaidmens sudėtingame žmogžudysčių tyrime! 

— Gerai jau! Sakau, gerai. 

Jis greitai atsistojo ir iš viršutinės spintelės ištraukė 
dvi desertines lėkšteles. 

— Vaisių salotos, - pasakė. - Ar nori? 

- Ingvarai, nuoširdžiai... Atsisėsk. Mes galime... Aš 
tikrai noriu kalbėtis su tavimi apie tavo tiriamas bylas. 
Taip kaip dabar - vakare, kai vaikai jau sugulę. Bet, 
mes abu žinome, portreto sudarymas reikalauja labai 
daug pastangų, šis darbas taip įtraukia, kad... 

- Žinai, - jis nutraukė jos kalbą ir taip tėkštelėjo 
plastikinį dubenėlį su plakta grietinėle ant stalo, kad 
grietinėlė ištiško. - Fionos Hele mirtis yra būtent 
toks atvejis. Tragiškas įvykis. Mažo vaiko mama ir 
sutuoktinė. Mirti jai dar tikrai buvo per anksti. Vibekė 
Hainerbak, tiesa, vaikų neturėjo, bet, mano nuomone, 
dvidešimt šešeri metai nėra tas amžius, kai gimdyti 
jau per vėlu. Bet baigiam apie tai. Žmonės miršta. 
Žmonės yra žudomi. 

Ingvaras plekštelėjo sau virš nosies, tos tiesios, 
gražios nosytės su šnervėmis, kurios imdavo virpėti, 
kai jis ne juokais įsiusdavo - kaip šį kartą. 

- Šioje šalyje kas antrą dieną žiauriai nužudomas 
žmogus. Tai, kas man kelia didžiausią pasibjaurėjimą, 
kas mane... gąsdina... 

Nusistebėjęs savo paties pasirinktu žodžiu jis pa- 
šoko ir dar kartą pakartojo: 

- Gąsdina. Aš bijau, Inger Johane. Nieko šiose by- 
lose nebesuprantu. Tarp jų yra tiek panašumų, kad 
viena, apie ką aš galvoju, yra... 

— Kada bus nužudyta dar viena auka, - padėjo 
Inger Johanė, kai jis nepajėgė užbaigti šio sakinio. 

— Taip. Todėl aš ir prašau pagalbos. Žinau, kad tai 
yra labai daug. Žinau, kad tu turi daug darbo su Kris- 
tiane ir Ranhilda, ir su savo mama, ir namuose, ir... 

— Gerai. 

— Ką* 

- Gerai. Pažiūrėsiu, ką man pavyks padaryti. 

— Tu kalbi rimtai? 

— Taip. Bet tada man reikės visų faktų. Apie abi 
žmogžudystes. Ir dar - tai turi būti aptarta iš anksto: 
aš galėsiu pasitraukti, kada panorėsiu. 

— Kada tik panorėsi, - jis žvaliai palinkčiojo gal- 
va. - Ar man... aš galiu nuvažiuoti į biurą ir... 

— Jau beveik pusė vienuolikos. 

Jos juokas buvo prislopintas. Vis dėlto tai buvo 
juokas, galvojo Ingvaras. Jis tyrinėjo jos veidą, ieško- 
damas jame susierzinimo pėdsakų, smulkių raukšle- 
lių po apatine lūpa, raumenėlių judesio, lyg šešėliu 
apgaubusio skruostikaulius. Tačiau veide buvo ma- 
tyti tik duobutės skruostuose ir jį perkreipęs ilgas 
žiovulys. 

— Aš nueisiu pas vaikus, - ištarė ji. 

Jam labai patiko jos eisena. Inger Johanė buvo lie- 
kna, bet ne liesa. Netgi dabar, po gimdymo praslinkus 
vos kelioms savaitėms, ji judėjo lyg guvus berniūkštis. 
Tai privertė jį nusišypsoti. Šlaunys buvo plonos, pečiai 
tiesūs. Pasilenkus prie Ranhildos, jai ant veido užkrito 
švelnūs susivėlę plaukai. Ji užkišo sruogą už ausies ir 
kažką sumurmėjo. Ranhilda tyliai knarkė. 

Jis nusekė Inger Johanę iki Kristianės kambario. Ji 
atsargiai pravėrė duris. Mergaitė miegojo galva į ko- 

jūgalį, pasitiesusi antklodę ir užsiklojusi savo striuke. 
Kvėpavimas buvo ramus. Kambaryje tvyrojo silpnas 
miego ir švarios patalynės kvapas, ir Ingvaras apsi- 
kabino žmoną. 

- Tiesą sakant, atrodo, - sušnibždėjo ji, o jis paju- 
to, kad moteris šypsosi, - jog magija veikia. 

— Ačiū, - tyliai pratarė. 

— Už ką? 

Inger Johanė stovėjo netardama nė žodžio. Ingva- 
ras jos nepaleido. Ją apėmė nerimas, kurio ji mėgino 
atsikratyti visą popietę. Pirmą kartą pajutusi nerimą, 
kalbėdama su Ingvaru telefonu, kai jis paaiškino, ko- 
dėl taip vėluoja, šį jausmą atstūmė. Ji visada taip neri- 
maudavo. Dėl vaikų, dėl mamos, kuri po trečiojo tėtį 
ištikusio širdies infarkto visiškai pasimetė ir ne visada 
prisimindavo, kokia yra diena. Dėl tyrimo, prie kurio, 
pati nežinojo, ar nori sugrįžti. Dėl būsto paskolos ir 
prastų automobilio stabdžių. Dėl Isako nesugebėjimo 
suregzti sakinį ir dėl karo Rytuose. Ji visada surasdavo 
dėl ko nerimauti. Šią popietę atsivertė vieną iš nesu- 
skaičiuojamos daugybės sukauptų medicinos knygų 
tam, kad sužinotų, ar baltų dėmelių ant Kristianės 
priekinių dantų galėjo atsirasti dėl pieno ar kitokių 
maisto produktų pertekliaus. Nerimas, sąžinės grauža- 
tis ir baimė dėl nesėkmės buvo normali jos būklė - po 
kurio laiko ji su šia būsena susigyveno. 

Tačiau tai buvo kažkas kita. 

Prieblandoje, jausdama nugara Ingvaro kūno šilu- 
mą ir vos girdimą miegančio vaiko kvėpavimą, kurie 
priminė jai, kad yra laiminga ir saugi, ji nebūtų galė- 
jusi apibūdinti nesmagumo, kurį jautė. Ji jautė, kad 
žino kažką, su kuo nesugebės susidoroti. 

— Kas yra? - sušnibždėjo Ingvaras. 
— Nieko, - tyliai ištarė ji ir atsargiai uždarė vaikų 
kambario duris. 


Nuo tada, kai paskutinį kartą išdrįso mėgautis kava 
lėktuve, buvo prabėgę daug metų. Šį kartą ji iškart pa- 
juto pro pilotų kabinos duris besiskverbiantį aromatą, 
kuris privertė ją susimąstyti, ar lėktuvu neskrenda ir 
kavos ekspertas. 

Jos eilę aptarnavo stiuardas, atrodo, sveriantis ge- 
rokai per šimtą kilogramų - prakaitavo kaip paršas. 
Paprastai ją erzindavo tos apetitą gadinančios drėgnos 
dėmelės, išryškėjančios šviesaus marškinių audinio 
fone. Jai visai patiko vyriškos lyties lėktuvo palydovai. 
Bet vis dėlto pirmenybę ji teikė stiuardesėms. Taip 
svarstė aukšta moteris, stovėdama ir spoksodama 
pietryčių kryptimi pro panoraminį langą, lėktuvui 
skrendant virš Vilafranšės kalvų. Paprastai kiekvienas 
kelnėtųjų palydovų sąnarys rėkte rėkdavo apie jų ho- 
moseksualumą. Be to, po skutimosi jie paprastai nau- 
dodavo tualetinį vandenį, kuris labiau priminė švelnų, 
vasarišką aromatą, negu vyrišką muskuso kvapą. Dėl 
to šis rausvais šeriais apžėlęs šernas buvo stulbinanti 
išimtis. Kitu atveju ji būtų nekreipusi į jį dėmesio. Bet 
kavos aromatas ją visiškai išmušė iš vėžių. Ji tris kartus 
šypsodamasi prašė pripildyti jos puodelį. 

Dabar jai patiko ir vynas. 

Pagaliau sužinojo, kad kaina, nustatyta „Vinmono- 
polet “po to, kai prekė apdairiai ir, matyt, vis brangiau 

buvo įvežama į Norvegiją, atitiko kainą, mokamą bet 
kurioje senamiesčio vyninėje. Atrodė, nesuvokiama, 
bet vis dėlto tai buvo tiesa. Šią popietę ji atkimšo bu- 
telį už dvidešimt penkis eurus ir išgėrė vos vieną tau- 
rę. Negalėjo prisiminti, kada ragavo skanesnį vyną. 
Parduotuvėje sutiktas vyras ją užtikrino, kad atidarius 
butelį vynas išliks nepakitęs dar keletą parų. Tikėjosi, 
kad jis bus teisus. 

Visus šiuos metus, susimąstė ji, tada persibraukė 
ranka per plaukus. Visi tie projektai neatnešė jai nie- 
ko, išskyrus pinigus ir daugybę nemalonumų. Visos 
žinios buvo panaudotos tik kitų žmonių ambicijoms 
tenkinti. 

Šįryt ji pajuto spaudžiant žiemos šaltuką; vasaris 
buvo šalčiausias mėnuo Rivjeroje. Jūra nebebuvo žy- 
dra. Putodama pilka purvina bangų mūša persekiojo 
ją, vaikštinėjančią paplūdimiu ir besimėgaujančią vie- 
natve. Dauguma medžių pagaliau numetė paskutinius 
lapus. Kelyje stypsojo vos vienas kitas visus metus 
žaliuojantis medelis. Netgi į Sent Džyną vedančiame 
kelyje, kuriame paprastai sutikdavai daugybę dailiai 
aprengtų vaikučių, lydimų siaubingai liesų mamyčių 
ir turtais aptekusių tėtušių, nesimatė nė gyvos dva- 
sios — jis virto dykviete. Ji dažnai sustodavo. Kartais 
prisidegdavo cigaretę, nors rūkyti buvo metusi jau 
prieš daugelį metų. Liežuviu jautė silpną dervos sko- 
nį. Buvo malonu. 

Jautėsi išsiblaškiusi. Nerimas, kamavęs ją visą jos 
sąmoningą gyvenimą, šįkart buvo kitoks. Atrodė, lyg 
būtų pagaliau atradusi save, lyg jos egzistencija per 
ilgai buvo paskendusi kažkokioje laukimo tuštumoje. 


75 


Ji prarado pernelyg daug savo gyvenimo metų, kad 
sulauktų kažko, kas niekada neįvyks, mąstė stovėda- 
ma prie lango ir glausdama delną prie šalto stiklo. 

— Kad įvykiai užkluptų taip netikėtai, - sušnibždė- 
jo, stebėdama trumpam kvėpavimo ant stiklo paliktą 
pilkšvą pėdsaką. 

Ji vis dar jautė nerimą ir kūną sukausčiusią įtampą. 
Bet nerimas, kuris anksčiau ją varė į neviltį, pajuto, 
dabar jai kėlė kūną stingdančią baimę. 

— Baimė, - patenkinta sušnibždėjo ir ėmė delnu 
švelniai piešti neryškias linijas. 

Atsargiai rinko žodžius. Gaji, širdį draskanti, netgi 
verianti baimė - štai ką ji jautė. Toks jausmas apima, 
kai įsimyli. 

Liūdėdama, bet neprivesta iki ašarų, pavargusi, 
nors nekamuojama nemigos, dabar savo egzistenciją 
ji vertino taip emocingai, kad nuolat pratrūkdavo 
juokais. Gerai miegojo, nors nuolat prabusdavo jaus- 
damasi... šį jausmą galėjai supainioti su... laime. 

Ji pasirinko žodį „laimė“, nors kol kas šis žodis 
buvo per stiprus. 

Kai kas neabejodamas būtų pavadinęs ją vieniša. Ji 
pati buvo tuo tikra, nors jai tai nelabai rūpėjo. Buvo 
galima tik spėlioti, ką ji iš tiesų manė apie visus žmo- 
nes, kurie tarėsi ją pažįstą ir žinojo, kuo ji užsiima. 
Daugelis jų leidosi apakinami jos sėkmės, nors ji ir 
gyveno šalyje, kurioje drovumas buvo laikomas žyg- 
darbiu, o valdžia - baisiausia iš didžiųjų nuodėmių. 

Užplūdo nepaaiškinamas, neatpažįstamas pyktis. 
Oda pašiurpo. Šalta dešiniąja ranka ji paplekšnojo 
sau per kairiąją, pajautė, kokia ji maža, kaip glaudžiai 

mėsa apgula kūną, tampriai ir glotniai, lyg būtų per 
maža odos. 

Jau seniai nebuvo galvojusi apie praeitį. Nemanė, 
kad verta tai daryti. Bet pastarosiomis savaitėmis kaž- 
kas buvo kitaip. 

Ji gimė vieną lietingą 1958 metų lapkričio sekma- 
dienio vakarą. Elgesys su leisgyviu kūdikiu, kuris ne- 
teko savo mamos šiame gyvenime praleidęs vos dvi- 
dešimt minučių, aiškiai patvirtino, kad Norvegija yra 
šalis, kurioje žmonės negali net tikėtis kas nors būti. 

Jos tėvas buvo išvykęs į užsienį. Senelių ji neturė- 
jo. Kai atgavo jėgas, viena slaugė norėjo parsivežti ją 
namo. Medicinos sesers nuomone, kūdikiui reikėjo 
rūpesčio ir meilės - gerokai daugiau, negu galėjo pa- 
siūlyti trimis pamainomis plušantys ligoninės sky- 
riaus darbuotojai. Tokių ypatingų sąlygų negalėjai 
tikėtis šalyje, kurioje gimė šis kūdikis, - joje klestėjo 
lygios teisės. Ji liko gulėti vaikų skyriaus, kur maiti- 
nimas ir sauskelnių keitimas vyko nustatytu laiku, 
lovelėje ir menkai tesidžiaugė gyvenimu, kol po trijų 
mėnesių pasirodė jos tėvas ir išsivežė ją į namus, ku- 
riuose jau karaliavo nauja mama. 

- Susierzinimas man netinka, - garsiai ištarė mo- 
teris neryškiam, lango stikle atsispindinčiam savo 
atvaizdui. - Susierzinimas man netinka! 

Ji niekada nebūtų pavartojusi posakio „deginantis 
įniršis“. Tačiau tai buvo klišė, kuri šovė jai į galvą, kai 
pasitraukė nuo lango ir prigulė ant pernelyg minkš- 
tos sofos, kad išsilygintų kvėpavimas. Jautė deginantį 
skausmą po krūtine. Lėtai pakėlė rankas prie veido. 
Stambias, bukas plaštakas prakaituotais delnais ir 

trumpai nukarpytais nagais. Apsuko jas ir pastebė- 
jo, kad iškilusią delno vietą dengia randas. Nykštys 
buvo sulaužytas. Ji stengėsi surasti paaiškinimą, ku- 
ris neabejotinai turėjo būti kažkur netoliese. Žva- 
liai ir greitai patraukė megztinio rankoves aukštyn, 
pasisuko ir palietė savo odą. Karštis buvo didelis, ji 
negalėjo netgi ryti; staigiai atsisėdo ir ėmė tyrinėti 
akimis savo kūną. Lyg jis būtų priklausęs kažkam 
kitam. Perbraukė pirštais plaukus ir pirštų galiukais 
užčiuopė ant viršugalvio susikaupusius riebalus. Ėmė 
gremžti nagais galvą - viršugalvį nusėjo smulkios 
kruvinos juostelės. 

Paskui ėmė godžiai čiulpti pirštus. Panagėse jau- 
tėsi keistas metalo skonis, ji nusikramtė nagus, tada 
ėmė kandžioti ir ryti odos atplaišėles. Viskas atrodė 
gerokai paprasčiau. Buvo svarbu atsigręžti atgal ir 
ryžtingai sulipdyti savo istorijos duženas. 

Kartą ji jau bandė tai padaryti. 

Kai pagaliau išsireikalavo epikrizės kopijos, sau- 
sos, medicinos terminų prigrūstos savo gimimo is- 
torijos, jai buvo trisdešimt penkeri ir ji dar nepajėgė 
suvokti informacijos. Pervertė pageltusius, dulkėmis 
atsiduodančius bylos lapus ir įsitikino tuo, ko ir bijojo, 
troško, ir laukė. Jos motina jos nepagimdė. Moteris, 
kurią ji vadino savo mama, buvo jai svetimas žmogus. 
Įsibrovėlė. Ta, kuriai ji neturėjo nieko jausti. 

Jos neėmė nei pyktis, nei pralaimėjimo kartėlis. 
Atsargiai sulanksčiusi rankraščius tejautė vangumą. 
O galbūt menką, beveik abejingą susierzinimą. 

Ji netgi nepasikalbėjo akis į akį su savo tėvais. 

Nedrįso. 

Netikroji motina mirė iškart po to. 
Nuo to laiko prabėgo jau dešimt metų. 


+++ 


Vibekė Hainerbak visada ją erzindavo. 

Vibekė Hainerbak buvo rasistė. 

Žinoma, ne atvirai ir niekada to nepripažindama. 
Ši moteris, nepaisant nieko, buvo politinių pažiūrų 
nelaisvėje ir labai gerai suprato, kaip veikia žinias- 
klaida. Kita vertus, jos partijos bendražygiai nuolat 
skleidė kvailas ir visiškai neintelektualias idėjas apie 
šalies imigrantus. Šiems veikėjams somaliečiai ir kinai 
buvo visiškai vienodi. Gerai prisitaikę šrilankiečiai 
buvo išstumti iš gyvenimo ringo tinginių iš Soma- 
lio. Vibekės Hainerbak partijos nuomone, sąžiningi 
pakistaniečiai, turintys daržovių parduotuvę, buvo 
tokia pati visuomenei primesta našta kaip iš Maroko 
į Norvegiją atsibeldę laimės ieškotojai, manantys, kad 
galės pralobti tiek moteriškosios lyties atstovių, tiek 
visuomenės sąskaita. 

Žinoma, Vibekė Hainerbak buvo atsakinga už šias 
pažiūras. 

Moteris, viena praleidusi žiemą Rivjeroje, staiga 
kilstelėjo ir tvirtai atsistojo ant kojų. 

Kiek susvyravo, per kūną nusiritusi silpnumo ban- 
ga privertė ją susiimti. 

Viskas buvo gerai. Viskas ėjosi kaip sviestu pa- 
tepta. 

Ji tyliai nusijuokė, nustebinta svyravimų smar- 
kumo. 

Galimybė apžiūrėti žmogaus namus atskleidžia 
daugiau, negu tūkstančiai interviu, susimąstė, svai- 
guliui nuslūgus. 

Artėjo vakaras ir ji norėjo išgerti dar vieną taurę 
gero, senamiestyje pirkto vyno. Cap Ferrat švyturio 
šviesa sukrėtė ją lyg smūgis. Ji vėl ėmė žvalgytis po 
įlanką. Šiaurinėje dalyje stačias viršukalnės juosiantys 
keliai buvo apšviesti. 

Ji buvo savo srities meistrė. Nuo šiol nebebus ver- 
tinama kitų žmonių; tai darys tik ji pati. 

APSILANKYMAS Vibekės Hainerbak bute nepriver- 
tė Ingvaro atsisakyti savo prietarų. Vis dėlto šis vizitas 
paskatino jį susimąstyti apie tai, kaip turėtų vykti jos 
garbei surengtas minėjimas. Jis pasistatė automobilį 
kiek atokiau. Automobiliai buvo grūste sugrūsti iš- 
ilgai įdubos krašto; dėl to siaura gatvelė tapo tiesiog 
nepravažiuojama. 

Ankstesnysis partijos pirmininkas kilniai užleido 
jai savo namą. Didžiulę vilą visai šalia paplūdimio, 
vos už keleto šimtų metrų nuo senojo Fornebu oro 
uosto pakilimo tako. Perkėlus pagrindinį oro uosto 
terminalą, jos nebesiekė teršalai ir nebevirpino lėk- 
tuvų keliamas triukšmas. Apsuptas daugybės nišų, 
didžiulių terasų ir dviejų jonėninių kolonų prie pa- 
radinių durų, negyvenamas rąstinis namas įdubusiu 

stogu iškilo lyg Feniksas iš pelenų sode, kuris tuo 
metu tebuvo moliu ir akmenimis užverstas pilkas, 
sniego nepasiekiamas skardis, kuriuo galėjai nusileisti 
prie fiordo. 

Tamsiai apsirėdžiusių gedėtojų minia darė milži- 
nišką įspūdį. 

Ingvaras Stubio paspaudė ranką prie durų stovin- 
čiai moteriai ir dėl viso pikto išlemeno keletą paguo- 
dos žodžių, nors net nenutuokė, kas ji tokia. Patekęs 
į prieškambarį vos neišsitiesė užkliuvęs už lietsargių 
stovo. Bent penkiolika žmonių čia rengėsi atsikratyti 
viršutinių drabužių. Staiga pajuto, kad kažkas tempia 
jį už rankovės, ir jam dar nespėjus atsisukti jaunas 
vyras labai plonu kaklu ir blogai surištu kaklaraiščiu 
nuvilko jam paltą ir draugiškai stumtelėjo jį link vie- 
nos iš daugelio svetainių. 

Ingvaras nesuvokė, kas vyksta, kol susiprato, kad 
rankoje laiko artipilnę taurę. Kadangi vairavo, lėtai 
apsidairė aplink ieškodamas, kur ją pastatyti. 

— Gėrimas nealkoholinis, - sušnibždėjo balsas. 

Jis iš karto atpažino tą moterį. 

— Ačiū, - išsiblaškęs ištarė ir pasitraukė kiek į šalį, 
nenorėdamas užstoti durų. - Ir tu čia. 

Jis stengėsi išspausti paskutinį sakinį ir pajuto, 
kaip jį išpila karštis. 

— Taip, - draugiškai atsakė moteris, vis dar slopi- 
nama minios šurmulio. - Mes esame čia, dauguma 
mūsų. Tai neturi nieko bendra su politika. Tai yra 
tragedija, kuri sukrėtė mus visus. 

Ji vilkėjo prigludusį juodą kostiumėlį, kuris sudarė 
ryškų kontrastą šviesiems, trumpiems jos plaukams. 

Dėl to atrodė blyškesnė, negu kalbėdama televizijoje. 
Ingvaras nudelbė akis, labiau iš drovumo, ir paste- 
bėjo, kad laidotuvių nuotaika neprivertė socialistų 
partijos vadovės padėti į šalį labai jau trumpo sijono, 
kuriam ji, tiesą pasakius, buvo geru dešimtmečiu per 
sena. Bet jos blauzdos buvo lyg nulietos, o jis staiga 
susivokė, kad turėtų pakelti akis. 

— Tu esi Vibekės draugas? - klausiamai tarė mo- 
teris. 

— Ne. 

Jis atsikrenkštė ir ištiesė jai ranką. Ji ją paspaudė. 

- Ingvaras Stubio, - ištarė. - KRIPOS. Kriminali- 
nės policijos skyrius. Malonu susipažinti. 

Ji žvitriai žvelgė į jį mėlynomis akimis, ir jis juto, 
kad ją pagavo smalsumas. Tai išdavė galvos linkčioji- 
mas ir tai, kad ji perėmė taurę iš vienos rankos į kitą. 
Paskui susitvardė ir vos pastebimai linktelėjo. 

— Jūs turite prisikasti prie tiesos, - pasakė ir nu- 
suko veidą į patalpos gilumą, kur užsilipęs į sakyklą, 
tikriausiai pasiskolintą iš netoliese esančio viešbučio, 
stovėjo naujai iškeptas partijos vadovas Šelis Mun- 
dalis. 

— Brangūs draugai, - pasigirdo po dėmesio reika- 
laujančio atsikrenkštimo. - Nuoširdžiai sveikinu jus 
ir visus atvykusius į Kari ir mano namus atlikti tai, 
ką, atrodo, būtina ir svarbu pažymėti. 

Jis vėl užsikosėjo, šįkart gerokai stipriau. 

— Atleiskite, - atsiprašė ir kalbėjo toliau. - Praėjo 
vos dvi dienos po to, kai sužinojome klaikią naujie- 
ną, kad Vibekė buvo žiauriai išplėšta iš šio gyveni- 
mo. Ji... 

Ingvaras būtų galėjęs lažintis, kad pagyvenusio 
vyro akyse pasirodė ašaros. Tikros ašaros, stebėjosi 
jis; tai buvo tikri, sūrūs lašai, viešai riedantys veidu 
vyro, kuris tris dešimtmečius buvo laikomas tvirčiau- 
siu, nuovokiausiu ir negandoms atspariausiu Norve- 
gijos politiku. 

— Niekam ne paslaptis, kad Vibekė buvo... 

Vyriškis nutilo. Giliai įkvėpė, lyg būtų stengęsis 
susikaupti. 

— Nenoriu pasakyti, kad man ji buvo kaip duktė. 
Aš turiu keturias dukras, o Vibekė nebuvo viena iš 
jų. Tačiau ji buvo man nepaprastai artimas žmogus. 
Žinoma, politine prasme. Nepaisant jos jauno am- 
žiaus, mes dirbome kartu ilgus metus, taip pat buvo- 
me artimi ir asmeniškai, turiu galvoje, tiek, kiek tai 
galima politikoje... 

Jis vėl nutilo. Stojo visiška tyla. Niekas negėrė. 
Niekas kėdėmis ir batais nebraižė vyšnios medienos 
grindų. Žmonės net nedrįso kvėpuoti. Ingvaras, neju- 
dindamas galvos, žvilgsniu klaidžiojo po kambarį. Ša- 
lia vienos svetainės, įspraustas tarp milžiniško fotelio 
ir dviejų Ingvarui nepažįstamų vyrų, stovėjo Užsienio 
reikalų komiteto vadovas, nederamai giliai susikišęs 
rankas į kišenes. Klausiamai suraukęs kaktą, jis pri- 
Vibekė Hainerbak juos nustebins pamojuodama nuo 
mažo laivelio, besiartinančio prie šalia namo esan- 
čios prieplaukos, denio. Šalia milžiniškoje kiniškoje 
vazoje pamerktos baltų lelijų kompozicijos stovėjo 
jauniausi parlamento darbo partijos nariai ir atvirai, 
nors ir be garso, raudojo. Vibekė Hainerbak buvo 

Finansų komiteto narė, todėl jie pažinojo ją geriau 
negu kiti, svarstė Ingvaras. Finansų ministras stovė- 
jo nuleidęs galvą visai šalia pakylos. Jis diskretiškai 
pasitaisė akinius. Parlamento vadovas laikė moters 
ranką; Ingvaras atitraukė žvilgsnį ir konstatavo, kad 
Teistveieno gatvėje esanti vila šiuo metu tikriausiai 
buvo pats patraukliausias objektas teroro išpuoliui. 
Jis krūptelėjo. Tarnybinis policijos automobilis, sto- 
vintis šalia kelio, buvo vienintelis, kurį atvykdamas 
pastebėjo. 

— „šiuo atžvilgiu politika yra draugiškas pasau- 
lis, - baigė kalbą senasis politikas. — Ir jis toks ir gali 
būti. Džiaugiuosi, kad... 

Ingvaras linktelėjo galva šviesiaplaukei dailiomis 
kojomis, kuri greitai ir liūdnai jam nusišypsojo. Vy- 
riškiui tebekalbant, jis lėtai traukėsi atgal. 

— Atsiprašau, - artindamasis prie tikslo, šnibždėjo 
suirzusiems žmonėms. Atleiskite. Aš tik... 

Pagaliau atsidūrė koridoriuje. Jame nebuvo nė gy- 
vos dvasios. Atsargiai uždarė dvigubas duris ir giliai 
atsiduso. 

Galbūt mintis ateiti nebuvo tokia jau protinga. Jis 
iš šio apsilankymo tikėjosi daugiau, manė, kad gedulo 
iškilmės padės jam susidaryti įspūdį apie tai, kokia 
buvo Vibekė Hainerbak. Akivaizdu, kad ji nebuvo 
tokia, kokia apsimetė esanti. Bent jau buvo šis tas 
daugiau. Nors jis nė minutei nepasidavė minčiai, kad 
garsenybės galėjo būti tikroviškos, sakyti tiesą ir at- 
siskleisti taip, kaip didžiuliu, niuansų neatspindinčiu 
teptuku buvo piešiamos plačiajai visuomenei, prieš 
dvi dienas nelaimės vietoje atliktas tyrimas padarė 

jam stipresnį įspūdį, negu pats norėjo pripažinti. Kiek 
anksčiau tą dieną, kuisdamasis ir ieškodamas švarių 
baltų marškinių, jis mąstė, kad žmonės, supę Vibekę 
Hainerbak, galės pasiūlyti daugiau, galbūt ir daugiau 
apie ją papasakos šiame impulsyviame paminėjime, 
surengtame iškart po jos mirties. O dabar, vos pra- 
sidėjus minėjimui, jis suvokė, kad turėjo susiprasti. 
Tai buvo sveikinimų diena, skirta pasidalyti giedro- 
mis mintimis ir maloniais prisiminimais, liūdesiu ir 
prieštaringomis politinėmis mintimis. 

Ingvaras stovėjo pasisukęs nugara į svetainę ir 
svarstė, kur galėtų susirasti savo paltą. Formali par- 
tijos lyderio kalba, pertraukiama reikšmingų nutylė- 
jimų ir kosčiojimo, vos prasikošė pro tvirtas medines 
duris. 

Kairėje, kur buvo durys, vedančios, kaip atrodė, į 
virtuvę, pasigirdo dar vienas balsas. Moteris kalbėjo 
pašnibždomis, lyg būtų norėjusi klykti, bet, atsižvelg- 
dama į aplinkybes, stengusis tvardytis. Ingvaras jau 
rengėsi pasirodyti, kai išgirdo: 

— Lyg tai tau rūpėtų! 

Vyro balsas skambėjo dusliai ir agresyviai. 

Barkštelėjusi taure į stalą, moteris purkštelėjo. 
Paskui pasakė dar kažką. Ingvaras išskyrė tik kele- 
tą paskirų žodžių, iš kurių negalėjo nuspėti sakinio 
prasmės. Atsargiai žengtelėjo link pro praviras duris 
sklindančios šviesos. 

— Pasisaugok, - išgirdo moters balsą. - Dabar tau 
tikrai reikia pasisaugoti, Rudolfai! 

Ji taip staiga įžengė į koridorių, kad Ingvaras buvo 
priverstas atsitraukti atgal. 

— Viešpatie, - tarė ir nusišypsojo. - Tu mane siau- 
bingai išgąsdinai. Ingvaras Stubio! 

Moteris praleido iš paskos ėjusį vyrą, atsargiai už- 
darė duris, suėmė Ingvaro ranką ir nusišypsojo jam. 
Ji buvo smulkesnė, negu jis manė, tiesiog stulbinamai 
mažutė. Liemuo plonas lyg adata - tai ji pabrėžė apsi- 
tempusi prigludusiu, vos kelius dengiančiu sijonėliu. 
Pilka šilkinė palaidinė prie kaklo buvo puošta rauki- 
nukais. Jie slinko per visą krūtinę. Moteris atrodė lyg 
miniatiūrinė Margaretos Tečer kopija. Nosis stambi ir 
kreiva. Smakras griežtas. Mėlynos, plačiai atmerktos 
akys svaidė „geležinei ledi būdingus žaibus, nors 
veidas atrodė draugiškas ir ramus. 

— Kari Mundal, - tyliai ištarė. - Malonu susipa- 
žinti. Tikriausiai reikėtų sakyti, malonu jus čia ma- 
tyti. Nepaisant tikrųjų susitikimo aplinkybių. Beje, 
tikriausiai pažįstate Rudolfą Fjordą? 

Vyras atrodė dukart didesnis už ją. Ir perpus jau- 
nesnis. Jam slėpti tikrąsias mintis, atrodo, buvo ge- 
rokai sunkiau. Sveikinantis jo delnas buvo drėgnas. 
Žvilgsnis keletą sekundžių klaidžiojo tai šen, tai ten. 
Pagaliau jis susitvardė ir nusišypsojo. Linktelėjo gal- 
va, beveik nusilenkė, lyg pripažindamas, kad rankos 
paspaudimas nebuvo sėkmingas. 

— Ar galiu jums kuo nors padėti? - paklausė Kari 
Mundal. - Ieškote tualeto? Jis yra štai ten. 

Ji parodė pirštu. 

— Kai minėjimas pasibaigs... - pridūrė ji. - Teks 
su daug kuo susitaikyti. Žinoma, mes nesitikėjome, 
kad susirinks tiek žmonių. Bet taip dar geriau. Juk 
Vibekė buvo... 

Ji skubiai persibraukė ranka per plaukus. 

Kari Mundal nuostabiai atitiko puikios namų 
šeimininkės įvaizdį: visą laiką namuose prižiūrėjo 
keturias dukteris, tris sūnus ir vyrą, kuris niekada 
net nemėgino slėpti, kad ištikimoji jo žmona buvo pa- 
grindinė jo sėkmingos politinės karjeros priežastis. 

— Visiems linkėčiau turėti savo namuose tokią 
kaip Kari, - dažnai kartodavo jis savo interviu, iš- 
likdamas nejautrus skubotoms jaunesnių moterų 
atakoms. - Geriau turėti vieną Kari namuose, negu 
dešimt darbe! 

Kari Mundal rūpinosi namais, vaikais ir lygino jo 
marškinius daugiau negu keturiasdešimt metų. No- 
riai pasisakydavo savaitraščiams ir šeštadieninėms 
pramoginėms televizijos laidoms ir, ypač po to, kai jos 
vyras pasitraukė iš politikos, ji tapo savotišku talisma- 
nu - politiškai nekorektiška, draugiška ir išmintinga 
smulkute senele. 

— Ar tualeto ieškote? - paklausė ji ir dar kartą pa- 
rodė kryptį. 

- Taip, - atsakė Ingvaras. - Kvaila išeiti iš kamba- 
rio kalbant jūsų vyrui, kai... 

— Jei reikia, tai reikia, - pertraukė jį Kari Mun- 
dal. - Rudolfai, grįžtam atgal? 

Rudolfas Fjordas dar kartą nusilenkė. Buvo maty- 
ti, kad jis susikaustęs ir aiškiai pasimetęs. Jis nusekė 
paskui pagyvenusią moterį. Ji atidarė svetainės duris. 
Jiems išėjus, durys be garso užsivėrė. 

Ingvaras pasiliko vienas. 

Iš kambario sklido besimeldžiančiųjų balsai. In- 
gvaras svarstė, ar greitai minia ims giedoti. Vibekės 

Hainerbak lavono dar ilgą laiką neatiduos ir neleis 
palaidoti. Taigi minėjime nebuvo nieko, krintančio į 
akis. Vis dėlto, pirmą kartą po atėjimo, jam šovė į gal- 
vą, kad greitai surengti puikiai suplanuotą minėjimą 
čia, privačiame name, buvo kiek neskoninga. 

Pažvelgęs pro duris į kambarį, kuriame šnibždėda- 
mi pykosi Rudolfas Fjordas ir Kari Mundal, jis suprato, 
kad jo spėjimai pasitvirtino. Virtuvė buvo milžiniška, 
tarsi būtų suplanuota specialiai tokioms progoms. 
Stalai buvo nukrauti tarp dubenėlių su spalvingomis 
salotomis įsispraudusiomis sumuštinukų, užkandžių 
ir nuostabių gurmaniškų patiekalų pilnomis sidabri- 
nėmis lėkštėmis. Prie sienos stovėjo krūva dėžių su 
mineralinio vandens buteliukais. Ant pusės metro 
pločio ir bent dviejų metrų ilgio palangės šeimininkė 
buvo pristačiusi daugybę raudonojo ir baltojo vyno 
butelių. Kai kurie iš jų jau buvo atkimšti. 

Ingvaras atsargiai kilstelėjo padėklą dengiančią 
plėvelę ir susikišo į burną tris gabalėlius vištienos. 

Tada žengtelėjo atgal. 

Salės gale jis pastebėjo sandėliuką. 

Kruopščiai kramtydamas ir ieškodamas savo dra- 
bužio didžiulėje švarkų, striukių, skrybėlių ir šalikų 
krūvoje, jis staiga prisiminė, kad ponia Mundal nė 
nepasiteiravo, kas jis toks. Tai, kad pažinojo jį iš anks- 
čiau, buvo menkai tikėtina; Ingvaras tik kartą davė in- 
terviu didžiuliam laikraščiui. Kitą dieną pasižadėjo ir 
sau, ir savo vadovui, kad tai daugiau nepasikartos. 

Pagaliau jis susirado paltą ir išėjo. 

Barnis, galvojo Ingvaras, jausdamas, kaip veidą 
gairina jūrinis vėjas. 


88 


Barnis tokią dieną. Tarp mažutės poniutės Mundal 
ir Rudolfo Fjordo, partijos vadovo pavaduotojo ir, 
spaudos nuomone, akivaizdaus Vibekės Hainerbak 
posto paveldėtojo. Jų nesutarimai aiškiai buvo labai 
svarbūs, kad jiedu netgi praleido Šelio Mundalo di- 
džiojoje svetainėje sakomą kalbą. 

Vėjo gūsis pakėlė palto skvernus. Jie apsisuko jam 
apie klubus. Ingvaras susigūžė nuo vėjo ir greitai nu- 
šlepsėjo per žvyrą. 

Žinoma, tai nebūtinai turėjo ką nors reikšti. 

Priėjęs prie automobilio išgirdo atskrendant ma- 
lūnsparnius. Jų buvo du; vienas suko ratus rytuose 
aplink kalvą, kitas skrido palei vandenį vos per keletą 
šimtų metrų nuo paplūdimio. Mažas prieplaukoje 
plūduriuojantis laivelis, kaip suprato, taip pat buvo 
policijos. Pakelėje suskaičiavo penkis uniformas vil- 
kinčius vyrus. Visi buvo ginkluoti. 

Taigi dalyvaujantiesiems minėjime niekas negrėsė. 

Kol kas nors čia bus, pagalvojo ir užvedė auto- 
mobilį. 

Išspjovė petražolę ir turėjo važiuoti atgaline eiga 
bent penkiasdešimt metrų, kol rado kur apsisukti. 


Fizinis skausmas nebuvo baisiausia. Prie jo buvo pri- 
pratusi. Jos kūną jau daugiau nei dvidešimt metų ardė 
išsėtinė sklerozė. Nors jai tebuvo šešiasdešimt septy- 
neri, jautė, kad pabaiga jau netoli. Nebeliko sveikos 
vietos. Pragulos šlapiavo ir skaudėjo. Ivonos Knutsen 

kūnas tebuvo narvas, kuriame įkalintas kažkas, tik iš 
tolo primenantis žmogišką būtybę. Ji gulėjo nejaukaus 
institucijos, kurios negalėjo pakęsti, kambario lovoje. 
Liūdesys, rodėsi, iščiulps iš jos paskutinius syvus. 

Žinoma, Berntas buvo geras. Jis atsivesdavo Fio- 
relą. Kiekvieną mielą dieną. Sėdėdavo čia ilgai, nors 
Ivona nuolat užsnūsdavo. Dabar ji vartojo stipresnius 
vaistus. 

Ji troško numirti. Tačiau Dievas nešaukė jos pas 
save. 

Baisiausia, ką ji jautė štai taip gulėdama, buvo 
laikas. Negalint nieko daryti, laikas, atrodo, išsitem- 
pė iki begalybės. Jis sukosi ratu, spirale, apsukdavo 
didžiulį lanką, kol vėl grįždavo į pradinį tašką. Ji to 
nenorėjo. Jos gyvenimas šioje Žemėje turėjo baigtis 
gerokai anksčiau. Liūdesys dar labiau sekino trapaus, 
įsitempusio jos kūno pastangas kabintis į gyvenimą. 

Fiona buvo gera duktė. Žinoma, jos pykosi, kaip 
ir visos motinos su dukterimis. Kartais imdavo ben- 
drauti šaltai, tačiau pokyčių nereikėdavo ilgai laukti. 
Viskas gana greitai atsistodavo į savo vietas. Fiona 
buvo kilni. Ivonos draugės jai tai buvo sakiusios prieš 
kurį laiką, kai ji dar sugebėdavo pasirūpinti savimi, 
išvirti kavos ar netgi pagaminti pietus. 

— Tau pasisekė, Ivona. 

Fiona niekada jos nenuvylė. 

Jos turėjo bendrą paslaptį. Abi. 

Ta paslaptis buvo tokia didžiulė, kad tapo nema- 
toma. 

Kaip beprasmiškai slinko laikas, nes ji negalėjo 
jam suteikti jokios prasmės, taip ir paslaptys galėjo 

tapti tokios milžiniškos, kad jų nebegalėjai suvokti. Iš 
pradžių ta paslaptis styrojo tarp jų lyg erškėčių krū- 
mas. Nors nebuvo kur trauktis, jos stebėtinai lengvai 
susidorojo su tuo, dėl ko susitarė: 

Pamirškime tai. 

Ivona Knutsen vis dar girdėjo savo balsą, koks 
jis buvo kadaise - tvirtas ir sodrus, kuriame aiškiai 
galėjai jausti globėjiškas gaideles. 

— Pamirškime tai. 

Ir jos pamiršo. 

Dabar Fiona mirė, ir vienatvė suteikė paslapčiai 
naują gyvenimą. Ji ją persekiojo, ypač naktį, kai manė 
matanti paslaptį lyg šešėlį po langu, tarsi tylų keršy- 
toją, kuris pagaliau surado pagrindą tam, kad galėtų 
ją pakankinti, kai nebeturi žmogaus, su kuriuo galėtų 
susitarti ją pamiršti. 

Jei tik Dievas leistų jai išeiti pas Fioną. 

— Brangusis Dieve, - šnibždėjo kambario sie- 
noms. 

Bet liesoje krūtinėje įkalinta jos širdis vis dar plakė 
it pašėlusi. 


Vakarėjo. Buvo pirmadienio, vasario 9-osios, popietė. 
Ketvirta valanda. Trisdešimt septynerių metų vyras 
rengėsi, tiesa, neteisėtai, įsiropšti į statybinį kraną. 
Daugiau negu dvidešimties metrų aukščio geltonas 
milžinas stūksojo virš netvarkingai sumestų statybi- 
nių medžiagų ir įrenginių. Pakilęs virš kalvos vyras 
juto, kaip jo kūną per drabužius kiaurai košia vėjas. 

Pirštinės buvo per plonos. Draugas jį perspėjo. Meta- 
las šaltas it ledas. Tačiau jis nedrįso apsirengti šilčiau; 
juk taip geriau jautė pirštus. 

Ėjosi nepakankamai greitai. Draugas buvo pake- 
liui. Bet jis buvo jaunesnis. Beje, ir geresnės fizinės 
formos. 

Vegardas Krogas stengėsi mąstyti pozityviai. 

Tiesą sakant, tokiam dalykui jis neturėjo jėgų. 
Jam, nors ir nenorėjo, netrukus turėjo sukakti ke- 
turiasdešimt. Jis nebuvo sulaukęs tokio pripažinimo 
ir visuomenės dėmesio, kokio nusipelnęs. Jo paties 
nuomone, jo kūriniai buvo prieinami žmonėms, bet 
kartu pilni literatūrinės ironijos ir aukštos kokybės 
idėjų. Kritikai, kuriems Vegardo Krogo kūriniai at- 
rodė verti aptarti tik regiono, iš kurio jis buvo kilęs, 
laikraštyje, sutarė dėl vieno: jis buvo vienas iš rašy- 
tojų, turinčių savitą ironišką stilių. Vegardas Krogas 
buvo pavadintas talentu. Nuo tada ne tik paseno, bet 
ir tapo svarbiu rašytoju. Puikiai žinojo, kad galėjo 
papasakoti svarbių dalykų. Jo talentas jau atsisklei- 
dė; buvo galima numanyti, kad jis jau turėjo atrasti 
savo vietą pasaulyje. Namuose skelbimų lentoje ka- 
bėjo Morgensbladet išspausdinta trečiojo jo romano 
recenzija. Nelabai ilga, vos per dvi skiltis; suglamžyta 
ir pageltusi per keletą metų virtuvėje, bet joje buvo 
pavartoti tokie žodžiai kaip „išraiškingas, gyvybingas 
ir puikiai techniškai atskleistas“. 

Skaitytojai, priešingai, visiškai jį nuvylė. 

Negalvok. Lipk aukštyn. 

Jam reikėjo apsivilkti kombinezoną. Tarp megz- 
tinio ir kelnių buvo tarpas. Šaltis lyg ledais čaižė 

nugarą. Viena ranka jis pamėgino susikišti vilnonį 
megztinį į kelnes. Tačiau reikalai pasitaisė vos keletui 
sekundžių. 

Teko susitaikyti su tikrove. Jis nesuvokė, iš kur 
semiasi energijos. Negalvodamas apie šaltį, nekreip- 
damas dėmesio į vis didesnį aukštį, nesusimąstyda- 
mas apie pavojų, susijusį su projektu, kurį jis žūtbūt 
stengėsi įgyvendinti, susikaupęs tegalvojo apie tai, 
kaip perkelti tai vieną, tai kitą koją. Perkelti vieną 
ranką, vis dar prisiglaudus antrąja prie šalto metalo. 
Ir vėl. Išlaikyti tą patį tempą. Duoti garo. 

Jis buvo viršuje. 

Vėjas buvo toks smarkus, kad juto, kaip siūbuoja 
kranas. Pažvelgė žemyn. Tada užsimerkė. 

— Nežiūrėk į apačią, - rėkė draugas. - Kol kas ne- 
žiūrėk žemyn, Vegardai! Pažiūrėk į mane! 

Akių vokai, atrodo, sulipo. 

Norėjo pažvelgti, bet nedrįso. Kūną supurtė šleikš- 
tulys. Pajuto, kad tuoj apsivems. 

- Tu ir anksčiau tai darei, - pasigirdo draugo bal- 
sas. Atrodė, kad dabar jis buvo gerokai arčiau. - Vis- 
kas bus gerai. Juk Žinai. 

Ranka sugriebė jį už pažastų. Suspaudė. 

- Viskas lygiai taip pat kaip ir vasarą, - pakartojo 
balsas. - Vienintelis skirtumas yra oro sąlygos. 

Ir kad tai neteisėta, pagalvojo Vegardas Krogas, 
bet pamėgino tai pamiršti. 

Klassekampen buvo tikras akligatvis. Jis per ilgai 
ten užsibuvo. Galbūt dėl to, kad, nepaisydamas nieko, 
rašė tai, ką norėjo. Klassekampen buvo svarbus leidi- 
nys. Jis rėmė partiją. Laikraščiai turėjo remti partiją, 

turėti skaidrų politinį pagrindą, o Vegardui Krogui 
buvo leista siautėti, kiek širdis geidžia. Tik agresija 
turėjo būti nukreipta tinkama linkme. Taip teigė re- 
daktorius. Kadangi Klassekampen ir Vegardas Krogas 
turėjo panašų požiūrį į kultūrinį Norvegijos gyve- 
nimą, jis turėjo tvirtą redakcijos užnugarį pagiežos, 
gražių išvedžiojimų, pykčio kupinoms analizėms ir 
smerkiantiems komentarams, kuriuos spausdino. Tai 
darė metų metus, kol galų gale turėjo pripažinti, kad 
Klassekampen beveik niekas neskaito. 

Niekas jo nepadavė į teismą. 

Kai gavo kultūros darbuotojo pareigas TV2 atrodė, 
kad viskas susitvarkys. Per vienerius metus sugebėjo 
tapti pavyzdžiu, garbinamu paveikslėliu agresyviai 
nusiteikusiems, švarkais vilkintiems jaunuoliams, ku- 
rie žinojo, kokia padėtis yra šalyje ir kuo Norvegija 
turėtų vadovautis. Vegardas Krogas buvo vienas iš 
jų, galbūt kiek per senas, tačiau vis tiek vienas iš jų. 
Pirmiausia apie jį išgirdo kaip apie Jaunas miestietis 
programos vedėją, vėliau ėmė rengti atskirą dešimties 
minučių reportažą ABSOLUTT underholdning - kie- 
kvieną ketvirtadienį rodomoje programoje. 

Tada, po daugkartinių tik dėl draugiško ir atsipra- 
šinėti mokančio kanalo vadovo pastangų teismo salės 
nepasiekusių ieškinių jis buvo pašalintas iš televizi- 
jos. TV2 nebuvo tokie atviri kaip Klassekampen tam, 
ką jie susirinkime pavadino sapalionėmis. Vegardas 
Krogas, tiesą sakant, apsidžiaugė, kai tai sužinojo. 
TV2 buvo komercinis kanalas, užverstas prasto ame- 
rikietiško šlamšto, o dabar jis kuriam laikui norėjo 
atsistoti ant kojų. 

Pagaliau išdrįso pažvelgti žemyn. 

- Ar matai? - suriko jo draugas. - Tą oranžinę 
plokštę? 

Vegardas Krogas žvelgė žemyn. Nuo vėjo striukė 
išsipūtė - dabar ji atrodė kaip balionas, kaip milži- 
niškas burbulas, kuris užstojo jam vaizdą. 

— Drožk, - atsikrenkštė jis. 

— Mums reikia, kad tu kiek pasislinktum krano 
strėle, - sukliko draugas ir paleido jį. - Ar sugebėsi? 

Pagaliau jis pasiekė reikiamą vietą. Stengėsi at- 
sipalaiduoti. Pamiršti šaltį. Pamiršti aukštį. Sutelkė 
žvilgsnį į apačioje gulinčią skardinę; beveik nema- 
tomą stačiakampį ant didžiulio, oranžinės spalvos 
taikinio. Jam bėgo ašaros, jis kaltino vėją ir stengėsi 
sukaupti jėgas. Kairėje, ant krūvos statybinių bloke- 
lių, stovėjo fotoaparatas. Fotografas buvo užsitempęs 
ant galvos gobtuvą. Vegardas Krogas pakėlė ranką. Jį 
apgaubė ryški šviesa. Jam prireikė keleto sekundžių, 
kad vėl pamatytų taikinį. 

Diržai buvo tvirtai užsegti. Draugas dar kartą juos 
patikrino. 

— Štai taip, - garsiai ištarė. - Gali šokti. 

- Ar esi tikras, kad virvės išlaikys? 

- Visiškai, - sušuko draugas. - Prieš pasirinkda- 
mas, svėriau kelis kartus, po velnių! Išmatavau kraną 
dar vakar! Šok! Man siaubingai šalta! 

Vegardas Krogas metė dar vieną žvilgsnį į fotogra- 
fa. Vilko kailiu apsiūtas gobtuvas dengė pusę fotoa- 
parato. Objektyvas buvo nukreiptas į juos. Tolumoje 
aidėjo sirena. Ji artėjo. 

Vegardas Krogas pamatė knygą, paskutinį savo esė 
rinkinį - vos pastebimą dėmelę ant apvalios apelsino 
spalvos plokštės. 

Jis nušoko. 

Kritimas vyko per lėtai. 

Jis suspėjo pagalvoti. Netgi per daug spėjo pagal- 
voti. Galvojo apie tai, kad jam greitai sukaks ketu- 
riasdešimt. Apie tai, kad jo žmona nevaisinga; jie jau 
trejetą metų stengėsi tapti tėvais, bet vis nesisekė, ir 
jie liovėsi garsiai aptarinėti kas mėnesį patiriamus 
nusivylimus. Apie tai, kad jie vis dar gyvena dviejų 
kambarių bute Grionlande, ir apie tai, kad juodai 
dienai tesugebėjo atsidėti vos keletą varganų ska- 
tikų. 

Pasiekęs pusiaukelę, jis nustojo galvoti. 

Viskas vyksta per greitai. 

Pernelyg greitai, mąstė fotografas; objektyvas sekė 
vyro judėjimą kalvos link. 

Vegardo akyse knyga tiesiog augo. Jis negalėjo 
mirksėti, nematė nieko kita, tik tą baltą kilimą, kuris 
vis didėjo; jis ištiesė rankas į priekį, tada žemyn, krito 
ant kalvos ir pagalvojo: viskas vyksta per greitai. 

Vėjas nuplėšė jam nuo galvos kepurę, o šviesūs 
plaukai, ypač išretėję virš kaktos, palietė apelsino 
spalvos plokštę, kai Vegardas Krogas pripažino, kad 
viskas baigta. Lėtai, lyg būtų turėjęs visą pasaulio lai- 
ką, jis suėmė savo knygą ir priglaudė ją prie širdies; 
kakta pajautė tvirtą pagrindą, plaukais palietė švy- 
tinčią medieną. 

Virvė truktelėjo. Judesys perėjo per visą kūną, 
smarkus truktelėjimas už pėdos, spaudimas nusmelkė 
blauzdas, persidavė į šlaunis; atrodė, lyg šis įnirtingas 
truktelėjimas būtų sutrupinęs jam stuburą. 

Jis nusijuokė. 

Svyruodamas aukštyn žemyn, kairėn dešinėn, 
riaumojo ir žagsėjo nuo juoko žiūrėdamas, kaip 
policijos automobilis zuja pirmyn atgal po visą sta- 
tybvietę, o fotografas stengiasi susirinkti visus savo 
daiktus ir tuo pat metu skuosti link skylės statybvietę 
juosiančioje tvoroje. 

Vegardas Krogas dar niekada nesijautė toks gy- 
vybingas. Jei kadras pavyks, viskas bus puiku. Šuolis 
išėjo būtent taip, kaip norėta, kaip aprašyta knygoje, o 
Vegardas Krogas buvo toks, koks visada manėsi esąs: 
narsus, mėgstantis pavojus ir iššūkius, vaikščiojantis 
peilio - teisėtumo - ašmenimis. 

Jis nemirė tą vasario vidurio pirmadienį; jis jau- 
tėsi esąs nemirtingas, kabėdamas žemyn galva po 
skaisčiai geltonu kranu, virš apelsino spalvos plokš- 
tės, apšviestas ryškiai mėlynos šviesos, sklindančios 
nuo kalvos papėdėje sustojusio ir garsiai kaukiančio 
policijos automobilio. Vegardas Krogas kabojo tarp 
šių ryškių spalvų tą pilką ir vėjuotą popietę ir stipriai 
glaudė prie savęs pirmąjį naujosios savo knygos eg- 
zempliorių. 

Šuolis su virve. 

Vegardo Krogo mirtis buvo atidėta dar vienai sa- 
vaitei ir trims dienoms. Tačiau, žinoma, jis apie tai 
net nenutuokė. 


Inger Johanė negalėjo prisiversti mėgti Zigmundo 
Berlio. Šis vyras jai atrodė visiškai nepatrauklus: ne- 
sivaržydamas krapštinėjo nosį, nuolat tyliai bezdėjo 

ir nė nemanė už tai atsiprašyti, krapštėsi ausis, vi- 
siems matant kramtė nagus, o būtent dabar sėdėjo 
ir draskė nešvarią servetėlę, nesusimąstydamas apie 
tai, kad ventiliatorius pagavo ir nubloškė skutelius 
ant žemės. 

- Jis yra puikus vyras, - sakydavo Ingvaras, nu- 
siminęs dėl nepalankios Inger Johanės nuomonės. - 
Tik kiek prasčiau išauklėtas. Zigmundas, beje, buvo 
vienintelis, kuris nuoširdžiai su manimi kalbėjo po 
Elizabetės ir Trinės mirties. 

Paskutinis jo argumentas buvo nenuginčijamas. 
Po pirmosios žmonos ir jau suaugusios dukters žiau- 
rios mirties Ingvaro gyvenimas buvo beveik netekęs 
prasmės. Jis vos neprarado darbo ir vis giliau grimzdo 
į jį draskančią depresiją, kol Zigmundas tiesmukai ir 
vyriškai su gilia užuojauta sugrąžino jį į gyvenimą, 
kuris formą įgavo ir prasidėjo iš naujo tik tada, kai 
Ingvaras po tragedijos praėjus dvejiems metams su- 
tiko Inger Johanę. 

— Ar galima smerkti dėl snarglių valymosi į kelnes, 
jei jis yra lojalus žmogus? - paklausė tada Ingvaras. 
Dėl to šis vyras dabar sėdėjo ant taburetės jų namuo- 
se ir virškino ką tik sukirstas tris viščiuko ir salotų 
porcijas. 

- Skaniai gamini, - pasakė ir plačiai nusišypsojo. 

Jo žvilgsnis buvo skirtas Ingvarui. 

— Dėkui, - ištarė Inger Johanė. 

— Aš gaminau tik užpilą, - šyptelėjo Ingvaras. - 
Užpilas yra svarbiausia valgio dalis. Tai Inger Johanė 
yra šių namų virėja. Aš esu tik... smaližius. Rūpinuosi 
detalėmis. Viskuo, dėl ko įprastas maistas tampa... 

Jis nusijuokė, kai žmona užsimojo virtuviniu 
rankšluosčiu. 

- Ji nepakenčia, kai erzinu, - pasakė ir prisitraukė 
ją artyn. - Bet jos širdis kilni. 

Jis ėmė bučiuoti ją ir nenorėjo paleisti iš glėbio. 

— Barnis virtuvėje, - pradėjo Zigmundas ir su- 
mišęs ėmė maigyti servetėlę. Tada pastūmė ją tolyn, 
nežinodamas, ką daryti su skutelių likučiais. - Tai 
juk menkniekis. 

— Taip, - pasakė Ingvaras ir leido Inger Johanei 
eiti. - Manau, kad vis tiek turėtume pasižymėti, kad 
tame kai kas yra. Kari Mundal ir Rudolfas Fjordas 
buvo rimtai įsikibę vienas kitam į atlapus. Tas barnis 
buvo toks rimtas, kad jie netgi nutarė praleisti tokią 
gražią Šelio Mundalio kalbą. Kari tai tikrai nebūdin- 
ga - paprasčiausiai pasišalinti, kai yra progą pasigė- 
rėti ir palaikyti savo vyrą. O Rudolfas Fjordas atrodė 
labai nusiminęs... 

— Politika, - tarė Inger Johanė, - nėra sekmadie- 
ninė mokykla. Visi tai žino. Jei karšta diskusija užku- 
lisiuose duotų pagrindą įtarti juos dėl žmogžudystės, 
turėtumėte ką veikti. 

— Vis dėlto... 

Ingvaras stumtelėjo antrą taburetę link virtuvės 
stalo ir atsisėdo tiesiai. Kojos praskėstos, alkūnės il- 
sėjosi ant stalo. 

- Toje situacijoje kažkas buvo, - tyliai pasakė jis. — 
Kažkas... 

Tada papurtė galvą. 

— Tai pasižymėjome, - tyliai tęsė jis. - Bet dabar pa- 
likime. Mums reikia aptarti kitus dalykus. Kol kas. 

— Kol kas neturime nieko, - niūriai tarstelėjo Zi- 
gmundas. - Nė vienoje byloje. Ničnieko. 

— Dabar susikaupk, - prakalbo Ingvaras. - Kai ką 
turime. 

- Kai ką, - pakartojo Zigmundas. 

- Bet tarpusavyje detalės nedera, - kalbėjo Ingva- 
ras. - Jos niekur neveda. Sutinku su tuo. Nerandame 
tarp šių moterų jokių kitų ryšių, išskyrus byloje nuro- 
dytuosius. O juos nustatėme iš karto. Ir permąstėme 
jau gal tūkstantį kartų. Žmogžudysčių žiaurumas. 
Aukų lytis. Visuomenėje žinomų asmenybių gyveni- 
mas. Savivaldybė, kurioje jos gyveno. 

Jis lėtai nusižiovavo ir tęsė toliau: 

— Bet aš abejoju, kad ieškome žudiko, kuris jautė 
neapykantą Liorenskugui. Vibekė ir Fiona viena kitos 
nepažinojo, neturėjo bendrų draugų ir pažįstamų, 
išskyrus atsitiktinumus, kurie pasitaiko tokioje ma- 
žoje valstybėje kaip mūsų. Jos nedalyvavo jokiame 
bendrame darbo projekte. Gyveno visiškai skirtingus 
gyvenimus. Viena buvo vieniša ir mėgo linksmybes, 
kita - šeimos moteris, auginanti mažą vaiką. Man 
atrodo, kad... 

— „nepaisant visko, mes turėtume kalbėti apie dvi 
visiškai nesusijusias žmogžudystes, - ištarė Inger Jo- 
hanė. Ji buvo pakišusi arbatinį po vandens čiaupu. - 
Bet abu žudikai turėtų būti labai stiprūs. Vibekė buvo 
nužudyta lauke prie namų ir nunešta į miegamąjį. 
Fiona - nugalėta. 

- Arjūs dažnai taip kalbate? - paklausė Zigmun- 
das. 

— Kaip“ 

— Pabaigiate vienas kito sakinį. Kaip mano sesers 
dvynukai. 

— Mes esame tarsi sielos dvyniai, - pasakė Inger 
Johanė ir nusišypsojo, nes Zigmundas neperprato 
ironijos. - Galvojame taip pat, jaučiame tą patį. Visą 
laiką. Gal kavos? 

- Taip, ačiū. Bet jei... 

Jis prisidengė burną ir stengėsi susilaikyti nerau- 
gėjęs. 

— ...jei yra dvi bylos, ar tuomet turėtume manyti, 
kad yra ir antras žudikas, kuris įvykdė mirties bausmę 
Vibekei Hainerbak ir pasistengė, kad atrodytų, jog 
pasidarbavo serijinis žudikas? 

— Na, ne serijinis, nes kalbame tik apie dvi žmog- 
žudystes, - atsakė Ingvaras. - Tai beveik apgailėtina. 
Tačiau visų pirma reikia nutarti, ar tikrai turėtume 
atmesti versiją, kad žudikas tėra vienas. 

- Žinoma, negalime to padaryti, - pasakė Inger 
Johanė. - Dar ne. Bet aš pritariu. Nors yra daug 
panašumų, vis dėlto jie yra tokie, kad... Žodžiu, 
žmogžudysčių negalime priskirti serijinio žudymo 
tipui. 

- Įdomu, - pradėjo Zigmundas ir nulenkė galvą. 
Dabar jis atrodo beveik mielas, pagalvojo Inger Joha- 
nė. Ji pripylė į termosą karšto vandens, įpylė į indelį 
pieno ir ištraukė dubenėlį su ruduoju cukrumi. 

- Aš tik svarsčiau, - dar kartą pabandė Zigmun- 
das. - Kaip toks profiliavimas, profailingas... 

Jis negalėjo apsispręsti, ar rinktis norvegišką, ar 
anglišką žodį. Tuo pat metu įnirtingai krapštė nosį 
nykščiu ir smilium. 

- Gali sakyti profiliavimas, - patarė Inger Joha- 
nė. - Profailingas skamba taip... lyg kalbėtų detekty- 
vas. Ar tau taip neatrodo? 

Jis prisipylė per daug kavos, todėl turėjo pasilenkti 
prie puodelio ir siurbtelėti deginančiai karšto skysčio. 
Tik tada ryžosi jį paimti į ranką. 

— Ai, ai. 

Stipriai pasitrynė ranka viršutinę lūpą ir vapėjo 
toliau: 

— Mes sugebame pakankamai daug. Netgi labai 
daug. Bet kadangi tu mokeisi FTB ir panašiai, pas tą 
garsų vyruką, tai aš pamaniau, kad... 

- Pienas, - pertraukė jį Ingvaras ir nelaukdamas 
atsakymo pripildė Zigmundo puodelį tiek, kad kava 
ėmė lietis per kraštus. - Cukraus? Štai čia! 

— Profiliavimas gali būti toks, - tarė Inger Johanė 
ir ištiesė Zigmundui šluostę. - Bet kurioje žmogžu- 
dystėje paprastai aptinkama tam tikrų detalių, ku- 
rios atspindi kaltininko charakterį. Tiesą sakant, toks 
profiliavimo metodas taikomas tiriant visas bylas. 
Nevartojama tik pati sąvoka. 

— Nori pasakyti, - tarė Zigmundas, tyliai valyda- 
mas priešais save stalo paviršių; kava ir pienas telkšojo 
visur. - Kad suradę vyriškį peiliu subadytu tarpkoju 
jo paties šiukšlių pilnuose namuose ir visiškai girtą, 
į kampą įsispraudusį ir ašaromis plūstantį vyruką, 
kuris paskambino policijai, turėtume sudaryti nusi- 
kaltėlio portretą? „Būdamas girtas, žudikas tikriausiai 
susikivirčijo su artimu giminaičiu. Šalia gulėjo peilis. 
Jis nenorėjo nieko nužudyti ir labai gailisi dėl savo 
poelgio. Paskui jis tikriausiai norėjo iškviesti pagal- 
bą.“ Ar tokį portretą? 

Inger Johanė nuoširdžiai nusijuokė ir popierine 
servetėle nušluostė šviesiai rusvo skysčio likučius. 

— Pati nebūčiau geriau pasakiusi, — tarė ji. - O 
tas portretas, kurį ką tik pateikei, yra toks įprastas 
ir lengvai sudaromas, kad pakaks vos trisdešimties 
sekundžių nustatyti, jog kampe stovintis girtuoklis 
ir yra nelaimės kaltininkas. Bet juk tokių bylų turite 
ne tiek ir daug, Ingvarai. KRIPOS paprastai tenka 
painesnės mįslės negu ši. 

— Bet, Inger Johane, - žvaliai prakalbo Zigmun- 
das. - Aš suprantu, kad tu analizuoji abi bylas, at- 
skirdama jas... 

— Analizuojamas modelis, - padėjo jam Inger Jo- 
hanė. - Atskiriu, kaip tu sakai, kiekvieno nusikaltimo 
detales. Tada pritaikau dedukcinį metodą, remdamasi 
atskirais veiksniais ir jų visuma. Tyrime privalu tiek 
subjektyviai, tiek objektyviai įvertinti aukos gyveni- 
mo aplinkybes ir elgesį. Lygiai taip pat įvertinama ir 
pati žmogžudystė. Tai - Sizifo darbas. Ir... 

Puodelis garavo, akinių stiklai aprasojo. 

— „beje, nė vienas mokslas nėra toks abstraktus, 
sudėtingas ir nepatikimas kaip profiliavimas. 

— Tai, ką pasakoji, visiškai atitinka taktinio tyri- 
mo apibūdinimą, - pasakė Zigmundas ir skeptiškai 
suraukė kaktą. 

— Gali būti. 

Inger Johanė linktelėjo galva ir tęsė: 

— Didžiausias skirtumas yra tai, kad taktinis ty- 
rimas labiau negu profiliavimas yra grindžiamas... 
kaip čia pasakius... neginčijamais faktais. O portre- 
tus dažniausiai kuria psichologai. Taktinio tyrimo 
tikslas yra surasti žudiką, o portreto sudarytojas turi 

sukurti psichologinį nusikaltėlio modelį. Šia pras- 
me profiliavimas yra tik pagalbinė taktinio tyrimo 
priemonė. 

 - Taigi, jei tau reikėtų pasakyti ką nors apie Fionos 
Hele nužudymą, - paklausė Zigmundas. Jo skruostai 
buvo rausvi. - Ir minutėlei visiškai pamiršti Vibekę 
Hainerbak... Ką tu pasakytum? 

Inger Johanė pažvelgė į Zigmundą pro puodelio 
kraštą. 

— Net nežinau, - lėtai ištarė. - Visa tai atrodo taip... 
nebūdinga norvegams. Man nepatinka šis posakis, 
nes laikai, kai galėjome apsisaugoti nuo tokių gro- 
teskiškų žmogžudysčių, nesugrįžtamai praėjo. Vis 
dėlto... 

Ji giliai įkvėpė ir gurkštelėjo kavos. 

— Aš pasakyčiau, - vėl prakalbo po keleto sekun- 
džių, - kad galime išskirti dviejų ganėtinai skirtingų 
portretų kontūrus. Pirmiausia galime aptarti nusi- 
kaltimų bendrumus: Fionos Hele nužudymas buvo 
gerai suplanuotas. Akivaizdu, kad kalbame apie ty- 
činę žmogžudystę. Turiu galvoje, apie asmenį, kuris 
galėjo iki menkiausių smulkmenų suplanuoti kito 
žmogaus mirtį. Vargu ar mažyčiam celofano maišeliui 
buvo numatyta kita paskirtis. Manau, jis tegalėjo būti 
nupjauto liežuvio pakuotė. Idealiai tam tiko. Tai, kad 
kažkas ruošėsi ištraukti iš burnos ir nupjauti aukai lie- 
žuvį, jos nenužudydamas, tikriausiai galime atmesti. 
Žmogžudystės laikas taip pat pasirinktas neatsitikti- 
nai. Antradienio vakaras. Visiems buvo žinoma, kad 
antradienio vakarus Fiona visada leisdavo vienumoje. 
Beje, ne viename interviu ji gyrėsi, kad „Liorenskugas 

tikrai yra ramybės oazė, kurios nepasiekia didmiesčio 
triukšmas... “ 

Dviem pirštais pamėgdžiodama ji nupiešė ore 
simbolį. 

— Nieko sau pareiškė, - tarė Ingvaras. 

— Beje, šiek tiek idiotiška pasakoti visam pasauliui 
apie tai, kad mažame akligatvyje nėra jokio reikalo 
rakinti lauko duris, nes visi aplinkiniai rūpinasi vieni 
kitais ir aplink nėra nė vieno blogo žmogaus. 

Zigmundas prunkštelėjo ir kalbėjo toliau: 

— Būtent dėl šito komentaro vaikinai iš Romerikės 
jai ir skambino. Kad paprasčiausiai ją perspėtų. Bet 
durys vis tiek būdavo nerakintos. Ji kažką murmtelėjo 
apie tai, kad „nereikia pasiduoti piktosioms jėgoms“. 
Viešpatie... 

Jis pašnabždomis kažką sumurmėjo į puodelį. 

— Bet kokiu atveju, - kalbėjo Inger Johanė ir pa- 
griebė piešimo sąsiuvinį, kurį Ingvaras surado ryškiai 
raudonoje Kristianės žaislų dėžėje - žmogžudystė 
buvo tyčinė. Mes jau šiek tiek pasistūmėjome. 

Ji atsirėmė alkūnėmis į aukštą virtuvės stalą. 

— Beje, visiškai pagrįstai galime padaryti dar vieną 
išvadą. Norėčiau teigti, kad tokia žmogžudystė neabe- 
jotinai susijusi su didele neapykanta. Tiek dėl palikto 
ženklo, tiek dėl žiauraus nusikaltėlio plano, tiek dėl 
taikyto metodo... 

Stojo trumpa tyla. Inger Johanė vos pastebimai rau- 
kė kaktą, tada atsuko kairę ausį koridoriaus pusėn. 

— Nieko, - tarė Ingvaras. - Nieko. 

- Pasmaugti žmogų, tada jį surišti, nupjauti lie- 
žuvį... 

Inger Johanė dabar kalbėjo tyliai, buvo įsitempusi 
ir atidžiai klausėsi. 

— Neapykanta, - konstatavo. - Bet čia ir prasideda 
problemos. Dramatizmas, perskeltas liežuvis, origa- 
mis... tiesą sakant, visa veiksmo scena... 

Raudonu pieštuku ji lėtai piešė popieriuje aps- 
kritimus. 

— Tai gali būti paprasčiausia priedanga. Vaidinimas. 
Kamufliažas. Simbolika yra tokia banali, tokia... 

— Vaikiška, - pasiūlė Zigmundas. 

— Galima sakyti. Bet vis tiek ne tokia paprasta, kad 
ją būtų galima palaikyti priedanga. Gali būti, kad ja 
siekta mus suklaidinti. Tokiu atveju kalbėtume apie 
nepaprastai gudrų žmogų, kuris turėjo labai nekęsti 
Fionos Hele. Taigi mes... 

— Grįžtame į pradinį tašką, - liūdnai konstatavo 
Ingvaras. - Bet kas, jei simbolika vis dėlto ką nors 
reiškia? 

— Didingumas... Ar ne taip sakydavo indėnai? 
„Baltasis žmogus kalba dviem liežuviais.“ Jei many- 
sime, kad žudikas lavoną išniekino norėdamas kaž- 
ką pranešti aplinkiniams, tai turėtume suprasti, kad 
Fiona Hele nebuvo tokia, kokia dėjosi esanti. Ji buvo 
melagė. Apgavikė. Žinoma, jo nuomone. Žudiko. 
Kuris šiame visiškai abstrakčiame ir todėl nė kiek 
mums nepadėsiančiame portrete šlykščiai panašus 
į... narkomaną. 

— Gaila, - pasakė Zigmundas ir garsiai bei plačiai 
nusižiovavo, - ...kad tesugebame jos gyvenime ap- 
tikti tik mažų dėmelių. Jokių rimtų konfliktų. Vienur 
kitur jai buvo pavydima, juk jai tikrai sekėsi. Nesusi- 

pratimas su mokesčių inspekcija prieš keletą metų... 
Ginčas su kaimynais dėl eglės, kurios šakos kliudė į 
Fionos darbo kambarį patekti šviesai. Nereikšmingi 
dalykai. Beje, eglė buvo apgenėta. Bet byla į teismą 
nepateko. 

— Keista, kad nepateko, - pradėjo Inger Johanė ir 
nebaigė sakinio: 

— O dabar? 

Į Ingvarą nukreiptame jos žvilgsnyje atsispindėjo 
nerimas. 

— Nieko neatsitiko, - dar kartą pakartojo jis. - Nu- 
siramink. Ji miega. 

Inger Johanė reikalavo, kad Ranhilda miegotų 
miegamajame, bent kai pas juos buvo svečių. 

— Keista, - dvejodama pakartojo ji, - kad Fionos 
Hele gyvenime jūs nerandate jokios dėmės. Visiškai 
neįtikėtina. Jai buvo keturiasdešimt dveji. Tikriausiai 
jūs ką nors pražiopsojote. 

— Pamėgink pati, - aiškiai įsižeidęs atsakė Zigmun- 
das. - Prie šio reikalo jau ne vieną savaitę dirba pen- 
kiolika žmonių. Bet jų pastangos bevaisės. Nejaugi ši 
moteris buvo tiesiog padorumo įsikūnijimas? 

— Tokių nebūna. 

— O portretas? 

— Tas, kurį tu turėjai parengti, - pareiškė Zi- 
gmundas. 

— Aš negaliu sudaryti portreto žmogaus, kuris 
nužudė Fioną Hele, - pasakė Inger Johanė ir vienu 
gurkšniu išgėrė savo kavą. - Na, nebent neišsamų. 
Niekas to negali. Bet aš galiu duoti jums gerą pata- 
rimą. Ieškokite melo jos gyvenime. Suraskite melą. 

Tada jums gal net neprireiks portreto. Tada jūs su- 
rasite žudiką. 

— Arba žudikę, - šyptelėjęs tarė Ingvaras. 

Inger Johanė net nepasivargino atsakyti ir išsku- 
bėjo pro duris į miegamąjį. 

— Ar ji visada taip jaudinasi? - sušnibždėjo Zi- 
gmundas. 

- Taip. 

— Nepakęsčiau. 

— Tu juk beveik nematai savo šeimos. 

— Baik juokus. Aš praleidžiu namie daugiau laiko 
negu dauguma mano pažįstamų. 

— Nesąmonė. 

- Idiotas, - nusišypsojo Ingvaras. - Dar kavos? 

— Ne, ačiū. Bet štai to... 

Zigmundas parodė pirštu į stalo galą, kur ant 
palangės stovinčios žvakidės šviesoje rusvai švytėjo 
butelis. 

— Argi tu nevairuoji? 

— Mano ragana pasiėmė automobilį. Kažkokia tėvų 
nesąmonė. 

— Štai kaip. 

Ingvaras paėmė dvi dideles konjako taures ir jas 
pripildė. 

— Į sveikatą, - pasakė. 

— Nelabai turime už ką kelti taures, - tarė Zigmun- 
das ir išgėrė. 

Į parketą sukrebždėjo Džeko nagai. Šuo sustojo ir 
tingiai žiovaudamas ėmė rąžytis. 

— Atrodo, lyg juoktųsi, - sumurmėjo Zigmundas. 

— Manau, kad jis būtent tai ir daro, - atsakė Ingva- 
ras. - Iš mūsų. Iš mūsų rūpesčių. Vienintelis dalykas, 
apie kurį jis galvoja, yra maistas. 

Šuo lėtai pavizgino uodegą ir įšlepsėjo į virtuvę. 
Prie šiukšlių dėžės durelių jis skardžiai suinkštė, Pri- 
spaudė snukį prie grindų ir ėmė godžiai laižyti ištiš- 
kusius riebalus bei maisto trupinius. 

- Tavo ėdalas dubenėlyje, - perspėjo jį Ingvaras. - 
Au! 

Džekas gaižiai sulojo ir suurzgė ant spintelės du- 
relių. 

— Neerzink jo! Fu, Džekai! 

Inger Johanė sugrįžo nešina gražuole Ranhilda. 

- Žinojau, kad kažką girdžiu, - pasakė ji, net nemė- 
gindama slėpti triumfo gaidelių. - Ji buvo šlapia. Gali 
pakeisti jai sauskelnes. Džekai! Eik į vietą ir gulk! 

— Mažoji tėčio lėlytė, - ištarė Ingvaras ir atsargiai 
paėmė dukrą į glėbį. - Mažučiukė pupytė apsisiu- 
siojo. 

— Kalbi kaip liurbis. 

— Tai reiškia būti geru tėčiu. 

Inger Johanė nusišypsojo ir nusekė į vonią einantį 
Ingvarą akimis. Džekas nusiminęs nubindzeno jiems 
iš paskos. Prie pertvaros į svetainę jis sustojo ir pa- 
siuntė Inger Johanei dar vieną maldaujamą žvilgsnį. 

- Eik gulti, - pasakė ji, ir šuo pradingo. 

Iš pirmojo aukšto atskriejo tyli muzika. Pusę gar- 
so sugėrė grindų izoliacija. Juos pasiekė tik vandens 
šniokštimas vonioje. Inger Johanė nusišypsojo ir pra- 
dėjo krauti indus į indaplovę. 

- Čia viskas girdisi, - konstatavo Zigmundas. Ne- 
atrodė, kad ruošėsi eiti. - Nieko prieš, jei aš?.. 

Jis parodė į konjako butelį. 

- Taip, taip. Žinoma. Vaišinkis. 

Muzika vis garsėjo. 

— Tai Selma, - sumurmėjo Inger Johanė. - Paauglė. 
Tikriausiai liko viena namuose. 

Zigmundas nusišypsojo ir įkišo nosį į taurę. Jautėsi 
atsipalaidavęs. Šiuose namuose buvo kažkokia dva- 
sia - balsuose, garsuose, balduose. Inger Johanė buvo 
ypatinga. Darbe žmonės šnibždėjosi, kad ji griežta. Jie 
klydo, pamanė Zigmundas ir pamerkė maudžiančią 
lūpą į alkoholį. Nudegusią vietą ėmė maloniai perš- 
tėti. Jis išgėrė. 

Inger Johanė nebuvo griežta. Ji buvo stipri, galvojo 
Zigmundas, nors akivaizdžiai pernelyg jaudinosi dėl 
kūdikio. Tai nebuvo labai keista - užtenka pažiūrėti 
į keistuolę vyresnėlę, neramią ir sutrikusią mergaitę, 
kuri atrodė trejais metais jaunesnė, negu buvo iš tie- 
sų. Ingvaras keletą kartų buvo atsivedęs ją į darbą. Ji 
galėjo bet ką ne juokais išgąsdinti - vieną minutę el- 
gėsi kaip trejų metų vaikas, o kitą iš jos burnos galėjo 
pasigirsti tai, ką paprastai galėtų pasakyti studentė. 
Tikriausiai tai sąlygojo jos smegenys. Kažkas, ko jie 
nesuprato. 

Zigmundui visada patiko Ingvaras. Jam patiko 
leisti laiką vyresnio vyro draugijoje. Tačiau jie retai 
rasdavo bendros veiklos laisvalaikiu. Žinoma, iškart 
po nelaimės, kai Ingvaro duktė, norėdama nuvaly- 
ti stogvamzdį, nukrito tiesiai ant motinos ir jos abi 
žuvo, Zigmundas jį parėmė. Prisiminė saulės šviesą, 

sklindančią pro medžių lapus, sode gulinčius du la- 
vonus, Ingvarą, kuris nesakė nė žodžio, neverkė. Jis 
paprasčiausiai stovėjo ten, laikydamas rankose mažytį 
verkiantį vaikaitį, lyg būtų stengęsis ją suspausti. 

- Ar Amundas vis dar vieši čia savaitgaliais? - stai- 
ga paklausė jis. 

— Kas antrą savaitgalį, - nustebinta klausimo atsa- 
kė Inger Johanė. - Bet dabar susilaukėme kūdikio ir 
dėl visų šitų problemų... Tiesą sakant, pradžioje šio 
susitarimo tikslas buvo nors trumpam palengvinti 
Ingvaro žento pečius užgriuvusią naštą. 

— Ne, - pertraukė Zigmundas. 

— Ką? 

Ji atsisuko. 

— Priežastis ne ta, - ramiai kalbėjo jis. - Tuo 
metu dažnai kalbėdavausi su Bjarne. Turiu galvoje, 
su žentu. 

— Aš žinau Ingvaro žento vardą. 

- Žinoma. Bet kokiu atveju... Taip susitarta sie- 
kiant padėti Ingvarui. Siekiant suteikti jam stimulą 
gyventi. Mes labai jaudinomės, supranti. Nepaprastai 
jaudinomės. Bjarnė ir aš. Smagu matyti... 

Jis vienu mauku išgėrė likusį konjaką ir ramiai 
apsidairė aplink. 

- Čia puikūs namai, - kažkaip iškilmingai pasakė. 
Akyse sužvilgo ašaros. 

Inger Johanė palinksėjo galva ir šyptelėjo. Ji įsi- 
sprendė rankomis į šonus, pakreipė galvą ir žvilgsniu 
sekė jo rankas. Jis šliūkštelėjo į taurę trigubai dides- 
nį kiekį konjako, tada garsiai suteliuškavęs užkimšo 
butelį. 

— Štai taip. Šiandien užteks. Į tavo sveikatą, Inger 
Johane. Esi stilinga moteris, turiu pripažinti. O, kad 
galėčiau kiekvieną dieną grįžti namo pas savo raganą 
ir žinoti, jog jai rūpi, ką aš veikiu darbe. Kad ji ką 
nors nutuoktų. Kaip tu. Esi nuostabi moteris. Dar 
kartą į sveikatą. 

— O tu, Zigmundai, esi kėistnojis kuriam trūksta 
vieno varžtelio. 

— Oi ne. Varžtelis tik vos vos atsisukęs. Labas! 

Jis mostelėjo taure Ingvaro pusėn. Šis triumfuoda- 
mas iškėlė rankas virš galvos ir suplojo delnais. 

— Vienas kūdikis, viena devynmetė ir vienas bjau- 
rus šuo - visi miega kaip užmušti. 

Ir susmuko ant baro kėdės. 

— Ką nors šventi, Zigmundai? Pirmadienį? 

— Taip, nuo to pasaulis prašviesėja, - pasakė jis ir 
pradėjo žagsėti. - Bet tu, Inger Johane... 

— Taip? 

— Jei tau reikėtų įsivaizduoti patį baisiausią... arba 
sunkiausiai sugaunamą serijinį žudiką... Turiu gal- 
voje, jei reikėtų jį pagauti. Jei tau reikėtų sudaryti 
idealiai serijiniam žudikui tinkantį portretą, kaip jis 
atrodytų? 

- Argijums abiem nepakanka problemų, susijusių 
su tikrai padarytais nusikaltimais? - paklausė ji ir 
pasilenkė prie stalo. 

— Būk gera, - nusišypsojo Ingvaras. - Papasakok. 
Papasakok, koks jis galėtų būti. 

Ant palangės šviečianti žvakė baigė sudegti. Keis- 
tai spragsėjo. Tamsų stiklą nugulė suodžiai. Inger 
Johanė išėmė naują žvakę įstatė ją į žvakidę ir uždegė. 

Keletą sekundžių paprasčiausiai stovėjo ir žiūrėjo į 
liepsną. 

— Tai būtų moteris, - lėtai ištarė ji. - Vien todėl, 
kad mes visada pirmiausia įsivaizduojame vyrą. 
Mums sunku suvokti, kad blogis gali būti įsišaknijęs 
ir moters kūne. Tai labai keista. Istorija daug kartų 
mums įrodė, kad moterys gali būti blogos. 

— Moteris, - pakartojo Ingvaras ir linktelėjo gal- 
va. - O dar? 

Inger Johanė pasisuko į juos ir ėmė lenkti pirštus, 
vardydama: 

— Apsiskaičiusi, žinoma, beje, labai nuovoki, inte- 
ligentiška, įžvalgi ir visiškai neturinti skrupulų. Na, 
paprastai jie tokie ir būna. Bet blogiausia, visų blo- 
giausia būtų... 

Atrodė, lyg ji būtų bandžiusi galvoti apie ką nors 
kita, kas tik sekundėlei šmėkštelėjo jos galvoje. Abu 
vyrai gurkšnojo konjaką. Iš pirmojo aukšto korido- 
riaus atskriejo skardūs berniūkščių balsai. Kažkas 
kaimynų bute išjungė šviesą; tamsa už virtuvės lango 
atrodė tirštesnė. Pojūčiai sustiprėjo. 

— Tai man tarsi, - pradėjo ji ir ištiesusi smilių pasi- 
taisė akinius. - Tai tarsi... Ši byla man kelia kažkokį... 
dėja vu jausmą... Tik aš nesugebu... 

Ji vėl ėmė tyrinėti nuo žvakės sklindančią šviesą. 
Liepsna tarsi šoko ant virtuvės užuolaidos, kurios 
jie niekaip neįstengė pakeisti. Inger Johanės veidu 
nuslinko šypsena. 

— Pamiršk tai. Tikriausiai tai tiesiog nesąmonė. 

— Tęsk, - pasakė Zigmundas. - Iki šiol tu kalbėjai 
tik apie tai, ką žinome. Kokias dar savybes turėtų 

turėti ta tavo moteriškė, kad taptų nesugaunama? 
Argi dažniausiai jie nebūna daugiau ar mažiau iš- 
protėję? 

— Neišprotėję. 

Inger Johanė ryžtingai papurtė galvą. 

- Sutrikę, be abejo. Atbukę. Manyčiau, kad ją ka- 
muoja kokia nors asmenybės sutrikimo problema. 
Bet ji tikrai nėra beprotė. Tiesą sakant, remiantis bau- 
džiamosios teisės nuostatomis, žudikai retai negali 
atsakyti už savo veiksmus. Tačiau tai, kas tikrai viską 
apsunkintų... Tai, dėl ko ją būtų beveik neįmanoma 
pagauti, žinoma, jei jos nepavyktų užklupti naujo nu- 
sikaltimo vietoje... 

- Ko ji, super moteriškė, žinoma, neleis mums 
padaryti, - pertraukė ją Ingvaras ir pasikasė kaklą. 

- Būtent, - atsakė Inger Johanė ir nutilo. 

Berniukai iš pirmojo aukšto nutolo. Haugės gatvės 
languose viena po kitos geso šviesos. Apačioje paga- 
liau viskas nurimo. Vienas iš dviejų nuolat zujančių 
katinų, kiek pakniaukęs sode, taip pat pradingo. Inger 
Johanė mėgavosi tyla ir saugumu, kuriais alsavo šie 
namai; pirmą kartą po įsikraustymo ji pajuto, kad 
tikrai yra namuose. Nustebusi pliaukštelėjo ranka per 
stalą. Pirštais užčiuopė įpjovą. Nutaikiusi progą, kai 
niekas nemato, Kristianė pažaidė su peiliu. Inger Jo- 
hanė perbėgo žvilgsniu per vakarinę svetainės sieną. 
Medienoje buvo matyti Džeko nagų žymės, o parke- 
tas supant Ranhildos lopšį girgždėdavo. Tušu pieštas 
dangoraižis kilo nuo grindų ir siekė palangę. 

Ji įtraukė oro. Kvepėjo maistu; geriau pagalvojus, 
dar ir švariu kūdikiu bei nemaudytu šunimi. Ingva- 

rui išgėrus paskutinį gurkšnį, nosį pakuteno lengvas 
konjako aromatas. Ji pasilenkė, norėdama pasiekti 
ant kėdės šalia indaplovės gulintį ryškiaspalvį žaislą 
ir pastebėjo, kad grindjuostėje Kristianė išraižė savo 
vardą. Raštas buvo kreivas ir neįprastas. 

Pagaliau jie čia apsiprato, pagalvojo Inger Johanė. 
Dabar tai iš tiesų buvo jų namai. 

— Blogiausia, - prakalbo ji ir pirštais perbraukė 
per besišypsančio liūto galvą. Ją supo kūdikiui graužti 
skirti žiedeliai ir įvairiaspalvės juostelės. - Blogiausia 
būtų, jei paaiškėtų, kad žudikas neturi motyvo. 

Ji giliai įkvėpė, padėjo žaislą ir nusiėmė akinius. 
Marškinių skvernu pamėgino nuvalyti riebias dėmes 
nuo maisto ir kūdikio pirštukų. Tada nukreipė beveik 
piktą žvilgsnį į Zigmundą ir dar kartą pakartojo: 

— Sunkiausia pagauti tokį žudiką, kuris žudo be jo- 
kio motyvo. Kvalifikuotą, inteligentišką žudiką, kuris 
nepalieka jokios užuominos, kodėl norėjo padaryti 
savo aukai bloga. Visi modernūs taktiniai tyrimai pir- 
miausia siekia suprasti žmogžudystės motyvą. Netgi 
rimtų neurotinių sutrikimų kamuojamą serijinį žu- 
diką galima surasti, jei akivaizdžiai atsitiktine tvarka 
pasirenkamas aukas galima susieti kokiu nors absur- 
dišku, slaptu ryšiu, jei tarp jų yra sąsajų. Jei to nėra, 
jokios priežasties, jokio ryšio, jokio loginio paaiški- 
nimo - kad ir koks pamišėliškas jis būtų, - tyrimas 
tampa panašus į žaidimą šachmatais. Toks žudikas 
gali vedžioti mus už nosies... ištisą amžinybę. 

Liepsnelė ant palangės suspragsėjo smarkiau ir 
užgeso. Inger Johanė vėl užsidėjo akinius, sugriebė 
kabliuką ir sandariai uždarė langą. 

— Bet apie tokią sąsają man dar neteko girdėti, - 
tyliai užbaigė. - Reikia eiti miegoti. Ar dar turite klau- 
simų - kol neišėjau? 

Klausimų nebuvo. 


Rudolfas Fjordas valė vonią. 

Buvo trečia nakties. Artinosi antradienis. Aukštas 
vyriškis ropojo keturpėsčias ir iš visų jėgų trynė grin- 
dų plyteles dantų šepetėliu ir salmiaku. Smarvė rietė 
nosį. Jis kosėjo, vėl trynė, keikėsi ir pylė plikoms jo 
rankoms gerokai per karštą vandenį. Buvo įpusėjęs 
darbą. Plytelės nuo kriauklės iki pat unitazo atrodė lyg 
įrėmintos. Mėlynos plieno atspalvio keraminės plytelės 
ir pilkšvos spalvos tarpai. Virš jo galvos kilo purvo ir 
sulipusių dulkių kamuoliai. Reikėtų nuvalyti ir sienas, 
pagalvojo ir ranka nusišluostė varvančią nosį. Reikėtų 
iškraustyti spinteles ir išplauti stalčius. Netgi vidinė 
vandens siurblio pusė turėjo sulaukti savo eilės. Iki tol, 
kol reikės eiti į darbą, dar liko begalė valandų. 

Jis negalėjo užmigti. 

Galjam reikėtų iškraustyti knygų lentynas, nuvaly- 
ti nuo knygų dulkes. Po vieną. Taip prastumtų laiką. 

Palengvėjimas, kurį pajuto po Vibekės mirties, 
fizinis, triumfuojantis palengvėjimas, apėmęs jį šešta- 
dienio popietę, truko lygiai dvylika minučių. Mintis, 
kad Vibekė Hainerbak, nors tai skambėjo paradok- 
saliai, gyva buvo geresnis garantas, negu mirusi, jį 
visiškai išmušė iš vėžių. 

Bandė atsikelti nuo sofos, tačiau kojos neklausė. Jį 
pylė prakaitas. Šaltas prakaitas. Galvoje buvo visiška 
sumaištis. Pagaliau nusiprausė po dušu, tada susiran- 
kiojo drabužius, tiksiančius neeiliniam parlamento 
susitikimui. 

Jie jį stebėjo. 

Paslapčiomis. 

Rudolfas Fjordas pakėlė dantų šepetėlį. 

Plaukeliai buvo sulipę ir papilkėję. Nebetinkami. 
Atsistojo ir ėmė raustis šiukšlių dėžėje, ieškodamas 
kito. Tačiau nerado. Gerklėje įstrigęs gniužulas di- 
dėjo. Ištraukė vonios spintelės stalčių. Mėgindamas 
išimti naują dantų šepetėlį iš kietos plastikinės pakuo- 
tės, bjauriai susipjaustė pirštus. Salmiako tvaikas tapo 
nebepakenčiamas. Jis niekur negalėjo rasti pleistro. 

Jie tikrai slėpėsi. 

- Geri draugai, dirbantys vienoje partijoje, - šyp- 
sojosi Vibekė, prisiminė jis, kai pernelyg smalsūs žur- 
nalistai mėgino iškapstyti ką nors apie jų tarpusavio 
santykius. 

— Mums, Rudolfui ir man, puikiai sekasi kartu 
dirbti. 

Jis pamėgino giliau įkvėpti. 

Ištiesė nugarą. Išpūtė krūtinę, įtraukė pilvą kaip 
pernai paplūdimyje, tą nuostabią vasarą, kai džiau- 
gėsi nuostabiu oru, o ir niekas nebuvo nuspręsta. 
Kai jis buvo tikras, kad taps partijos lyderiu iškart 
po to, kai senasis vadovas supras, kad atėjo laikas 
permainoms. 

Jis paprasčiausiai negalėjo kvėpuoti. 

Akyse sukosi raudonos žvaigždutės. Jautė, kad 
tuojau praras sąmonę. Svyruodamas, ramstydama- 
sis į sieną išėjo iš vonios. Koridoriuje jam palengvė- 
jo, stengėsi susilaikyti neapsivėmęs ir slinko toliau, 
nusvirduliavo į svetainę, paskui judėjo terasos durų 
link. Jos buvo užrakintos. Stengėsi būti ramus. Kažkas 
nutiko vyriams. Jam reikėjo tik šiek tiek kilstelėti du- 
ris. Štai taip. Nuo kraujo durų stakta nusidažė keistais 
piešiniais. Durys atsivėrė. 

Jį atgaivino ledinio vėjo gūsis. 

Pravėrė burną ir įkvėpė oro. 

Jie taip keistai į jį žiūrėjo. 

Įtartinas elgesys, tikriausiai pagalvojo jie. Keista, 
tačiau būtent Rudolfą Fjordą labiausiai sukrėtė žiauri 
Vibekės Hainerbak mirtis. 

Kari Mundal buvo bjauriausia iš jų. 

Žmonės nė nenumanė, kokia ji buvo iš tiesų. 
Linksma, mažulytė ir išmintinga namų šeimininkė. 
Taip manė visi. 

Žinoma, ji buvo išmintinga. 

Geriausiu atveju nieko nebus, pagalvojo Rudolfas 
Fjordas ir įkvėpė gaivaus oro. Dabar jautėsi ramiau. 
Kiek virpančiomis rankomis užsisagstė marškinius. 
Kraujas jau buvo pradėjęs krešėti. Atsargiai nulaižė 
pirštą. 

Reikėjo labiau praskiesti salmiaką, suprato. 

Geriausiu atveju nieko nebus. 

PAMIŠKĖJE STOVINTIS namelis atrodė lyg tipinis 
šio laikotarpio pavyzdys. Šeštojo dešimtmečio medi - 
nė trobelė, apkalta vertikaliomis dailylentėmis ir si- 
metrišką fasadą iškraipančia vieniša palėpe. Prieangis 
buvo mažytis. Abipus stovėjo suoliukai. Laiptai buvo 
išmūryti. Vidurinę pakopą jau reikėjo remontuoti. 
Šiaip pastato būklė buvo labai gera. Ingvaras Stubio 
stovėjo šalikelėje prie pat vartų. Jis pastebėjo, kad 
stogas naujas ir kad raudonas medžio dažų sluoksnis 
toks storas, kad jame atsispindėjo mėnulis. 

Vienas vartų žibintas buvo sudaužytas. Kadangi 
visi įkalčiai jau seniai buvo užregistruoti, jis pasi- 
lenkė prie sudaužyto stiklo ir nuėmė metalinį dang- 
telį, norėdamas atidžiau apžiūrėti lemputę. Ji taip 
pat buvo sutrupinta. Iš cokolio styrojo tik mažutė 
šukelė. Smiliumi perbraukė per lempos dugną. Prie 
odos lipo mažulyčiai, smulkūs matinio stiklo gaba- 
liukai. Įjungęs „Maglite“ prožektorių konstatavo, kad 
lemputės siūlas nenutrūkęs. Išjungė prožektorių, už- 
simovė pirštines ir keletą sekundžių stovėjo netarda- 
mas nė žodžio, norėdamas, kad akys priprastų prie 
tamsos. 

Po stogeliu, tiesiai virš lauko durų, taip pat kabėjo 
žibintas. Jis nešvietė. Vakaras buvo šaltas ir giedras. 
Virš belapių medžių kybojo mėnuo, lyg būtų perrėž- 
tas pusiau. Nors be už kokių penkiasdešimties metrų 
stovinčio gatvės žibinto aplink nebuvo kitų šviesos 
šaltinių, mėnesienoje buvo galima apžiūrėti namo 
detales, žvyrkelį ir netvarkingą žemės sklypą. 

— Čia gana tamsu, - patvirtino akivaizdžią tiesą 
Trondas Arnesenas. 

— Taip, - atsakė Ingvaras. - O praeitą savaitę buvo 
dar tamsiau. Tada netgi nešvietė mėnulis. 

Trondas Arnesenas patraukė nosį. Ingvaras uždėjo 
ranką jam ant peties. 

— Paklausyk, - tyliai pasakė; iš burnos einantis 
oras virto balkšvais debesėliais. - Suprantu, kad tai 
yra nepaprastai sunku. Aš tik noriu, kad tu žinotum, 
Trondai... Ar nieko prieš, jei vadinsiu tave Trondu? 

Vyriškis pritariamai linktelėjo ir aplaižė sukepu- 
sias lūpas. 

— Tu nesi įtariamasis šioje byloje. Gerai? 

Dar vienas linktelėjimas. Jis prikando lūpą. 

— Mes žinome, kad visą žmogžudystės vakarą 
linksminaisi bernvakaryje. Žinome, kad tau ir Vibe- 
kei buvo gera kartu. Ruošėtės šią vasarą susituokti, 
kiek girdėjau. Tiesą sakant, galiu tau papasakoti tiek 
daug, kad... 

Apsidairė aplink. Aiškiai buvo pasimetęs. 

— Tokių dalykų niekas neišduoda, - sušnibždėjo 
vis dar nepaleisdamas vyriškio peties. - Tačiau visa 
Vibekės šeima yra įtariamųjų sąraše. Tėvai. Brolis. 
Tu. Tiesą sakant, tave iš įtariamųjų sąrašo išbraukėme 
pirmiausia. Patį pirmą. Ar girdi? 

— Taip, - sumurmėjo Trondas Arnesenas ir piršti- 
nėtomis rankomis pasitrynė akis. - Bet aš paveldėju... 
Man atitenka šitas namas ir visas kitas turtas. Mes 
turėjome... 

Jam gerklę užgniaužė ašaros. Keistas, skardus 
verkšlenimas. Ingvaras leido sau paplekšnoti jam 

per nugarą. Ir tvirtai jį apkabinti. Vaikinas buvo visa 
galva žemesnis už Ingvarą. Jis lenkėsi žemyn, o tada 
sumosavo rankomis sau palei veidą. 

- Tai, kad buvote sudarę sugyventinių sutartį, te- 
rodo, jog buvote sąmoningi jauni žmonės, - tyliai 
aiškino Ingvaras. - Tau reikia atsikratyti savo baimės, 
Trondai. Tau visiškai nereikia bijoti policijos. Visiškai. 
Ar tu tai suvoki? 

Vibekės Hainerbak sužadėtinis buvo taip įbau- 
gintas per apklausas, kad policijos pareigūnas vos 
laikėsi nepradėjęs kvatoti, nors aplinkybės tam ir ne- 
buvo labai tinkamos. Patrauklus, trumpais šviesiais 
plaukais vyrukas, vilkintis rožiniais „Lacoste“ marš- 
kiniais, buvo įsikibęs į stalo kraštą ir nuolat maukė 
vandenį, lyg jį vis dar būtų kamavusios pagirios, nors 
nuo bernvakario jau buvo prabėgusios trys dienos. 
Jis vos sugebėjo atsakyti į klausimus dėl savo gimimo 
datos ir adreso. 

— Nusiramink, - pakartojo Ingvaras. - Dabar mes 
ramiai nueisime į miegamąjį. Ten jau viskas sutvar- 
kyta. Kraujo nebėra. Supranti? Viskas yra lygiai taip, 
kaip buvo prieš... Ar girdi, ką tau sakau? 

Trondas Arnesenas stengėsi susiimti. Tyliai suko- 
sėjo į delną. Tada persibraukė ranka per susivėlusius 
plaukus. Keletą kartų giliai įkvėpęs liūdnai nusišyp- 
sojo ir pareiškė: 

— Aš pasiruošęs. 

Purvas, sumišęs su sniegu ir ledu, girgždėjo jiems 
po kojomis. Priėjus prie laiptų, Trondas dar kartą 
sustojo, lyg jam būtų reikėję peržengti kažkokią ribą. 
Keletą sekundžių mindžikavo vietoje. Tada dar kartą 

persibraukė pirštais per plaukus. Tai buvo toks be- 
viltiškas, atviras gestas. Pasitaisė šaliką ir tvirčiau 
susisupo į švarką; tik tada užlipo dar viena pakopa 
aukštyn. Uniforma vilkintis pareigūnas nusekė paskui 
jį į miegamąjį. Ingvaras ėjo jiems įkandin. Niekas 
nepratarė nė žodžio. 

Lova buvo tuščia - joje pūpsojo tik dvi pagalvės. 
Kambaryje švaru. Virš lovos krašto kabėjo milžiniška 
Muncho „Istorijos pasakotojo“ reprodukcija. Lenty- 
nėlėje prie vienos sienos gulėjo trys tvarkingai su- 
lankstyti antklodžių užvalkalai, keletas rankšluosčių 
ir keletas spalvingų pagalvėlių. 

Čiužinys buvo švarus. nesimatė nė dėmelės kraujo. 
Grindys ką tik išplautos. Ore vis dar tvyrojo švelnus 
žaliojo muilo aromatas. Ingvaras ištraukė nuotraukas, 
kurias nešiojosi voke. Tyrinėdamas jas buvo tylus ir 
susimąstęs. Paplekšnojo pirštais per nosies galiu- 
ką. Tada atsisuko į Trondą Arneseną, kuris ryškioje 
kambario šviesoje atrodė išblyškęs kaip popierius, ir 
draugiškai paklausė: 

— Na, ar pasiruošęs, Trondai? 

Jis nurijo seiles, linktelėjo galva ir žengtelėjo žings- 
nį į priekį. 

— Ko iš manęs norėtum? 


Berntas Hele našlavo jau dvidešimt dvi dienas. Jis 
atidžiai skaičiavo laiką. Kiekvieną rytą raudonai pa- 
žymėdavo prabėgusią dieną kalendoriuje, kurį Fiona 
buvo pakabinusi virtuvėje, kad Fiorela geriau įsidė- 

mėtų tokias sąvokas kaip diena, savaitė ir mėnuo. Virš 
kiekvienos dienos buvo nupieštas vienas iš Mumių 
slėnio veikėjų. Šįryt jis užbraukė Snifą, kurio gran- 
dinėlės pakabuke buvo parašytas skaičius dvylika. 
Berntas Hele nė pats nesuprato, kodėl taip elgiasi. 
Kiekvieną dieną po naują kryželį. Kiekviena valanda 
nešė jį tolyn nuo skausmo, kuris, aplinkinių nuomo- 
ne, bėgant laikui atlėgs. 

Kiekvieną vakarą laukianti šalta dvigulė lova. 

Šiandien yra penktadienis, trylikta mėnesio diena, 
galvojo jis ir paglostė uošvei plaukus. 

Fiona buvo pernelyg prietaringa. Bijojo juodų 
kačių. Šunkelius apeidavo dideliu lanku. Turėjo lai- 
mingą skaičių ir tikėjo, kad raudona spalva neleidžia 
žmogui nurimti. 

— Ar tu vis dar čia? - paklausė Ivona Knutsen ir 
sumirksėjo. - Manau, kad tau jau laikas eiti. 

- Ne, ne. Fiorela pas mano mamą. Juk šiandien 
penktadienis, supranti? 

— Ne, - nustebusi atsakė ji. 

— Na, taip, šiandien yra penktad... 

— Aš to nežinojau. Man visos dienos vienodos. Gal 
gali paduoti vandens? 

Ji godžiai patraukė per šiaudelį vandens. 

— Ar tau niekada neatrodė, - staiga paklausė Bern- 
tas, net nespėjęs gerai pagalvoti, - kad Fiona turėjo 
kažką... kad ji tarsi... 

Ivona miegojo. Akys buvo užmerktos, ir ji tolygiai 
kvėpavo pravėrusi išdžiūvusias lūpas. 

Berntas niekada nesuprato Fionos ryšio su religija. 
Ypač kai kalba pasisukdavo apie bažnyčią, Visuotinę 

Norvegijos bažnyčią, kurios dvasia pats buvo išau- 
klėtas ir vis dar jautė, kad galėtų dalyvauti vestuvėse, 
laidotuvėse ir kai kuriose kalėdinėse apeigose. Tačiau 
Fiona bažnyčios neturėjo. Dėkui Dievui, nepriklausė 
ir jokiai sektai. Jokiai religinei bendruomenei, dva- 
siškai nepriklausė niekam, tik pati sau, linkdama čia 
į vieną, čia į kitą pusę; tačiau to ji niekada jam ne- 
atskleidė. Kai jie buvo dar visai jauni, jis negalėjo 
atsižavėti tuo, kad ji tiek daug skaito. Apie įvairias 
religijas, Juosteno filosofiją, mąstytojus ir pažangias 
teorijas. Kurį laiką, maždaug devintojo dešimtme- 
čio pradžioje, buvo susižavėjusi Naujuoju amžiumi. 
Visa laimė, kad tai praėjo. Tačiau vėliau, kai pasibaigė 
daugiau negu dešimtį metų trukusios religinio inkaro 
paieškos, ji tapo dar uždaresnė. Ne visada ir tikrai 
ne visais gyvenimo klausimais. Atsiradus Fiorelai, 
vienybės tarp jų jausmas buvo toks stiprus, kad jie 
surengė dar vienerias vestuves - prabėgus penkiolikai 
metų po pirmųjų. 

Siela jaučiasi nenumaldomai vieniša, ironiškai 
atsakydavo, jam pasiteiravus. Tokiais atvejais ji užsi- 
tverdavo nematoma siena, nusišypsodavo, nors aky- 
se niekada nesužibdavo liepsnelės, o veidas tapdavo 
neįskaitomas. 

Retkarčiais jis susimąstydavo, ar jos neslegia ko- 
kia nors paslaptis. Tai buvo sunkiai įsivaizduojama. 
Jie buvo pažįstami visą amžinybę; vaikystėje tarp jų 
namų tebuvo du šimtai žingsnių. Paauglystėje vienas 
kito beveik nepastebėdavo; jie buvo pernelyg skirtin- 
gi. Kai abiem sukako po dvidešimt metų ir jie atsitik- 
tinai susitiko Oslo kavinėje, jis negalėjo patikėti savo 

laime. Buvo ką tik gavęs mokyklos atestatą ir pradėjęs 
dirbti savo tėvo santechnikos įmonėje. Stovėdamas 
prie baro, jis užsidengė kelnes; ji nieku gyvu neturėjo 
pastebėti, kad jos baigė suplyšti. Fiona buvo ilgaplau- 
kė blondinė. Studijavo Blinderne. Tą patį vakarą jie 
tapo pora, ir nuo tada Berntas Hele neturėjo jokios 
kitos moters. 

Ji buvo savotiškai nerami. Bet pati visą laiką kabi- 
nosi į ilgaamžius ir patvarius daiktus. 

— Man nereikėjo to daryti, - staiga ištarė Ivona ir 
atsimerkė. - Mums nereikėjo to daryti. 

— Ivona, - ištarė jis ir pasilenkė. 

— Ai, - tyliai atsakė ji. - Aš sapnavau. Vandens 
noriu, ačiū. 

Pradėjo maivytis, pamanė jis. 

Ji vėl užmigo. 

Su Ivona nebegalima susikalbėti gražiuoju, mąstė 
jis. Nieko tokio. Jie abu gedėjo. To pakako. 
durnaktis. Tyliai apsivilko švarką ir apkamšė Ivoną 
antklode. Akivaizdu, kad ji nebenorėjo gyventi. Jie abu 
savitai priėmė šią netektį; ji stengėsi atsiriboti nuo gy- 
venimo tiek, kiek leido penkiametei suteiktos jėgos. 

Jis, priešingai, tikėjosi kada nors galėsiąs vėl atrasti 
gyvenimo džiaugsmą. 


Rekonstrukcija baigėsi. Dauguma jų pasišalino iš nelai- 
mės vietos. Tik Ingvaras Stubio ir Trondas Arnesenas 
vis dar buvo ten, miegamajame; jaunas vyras niekaip 

nepajėgė susikaupti. Žvilgsnis nuolat klaidžiojo po 
kambarį; jis vaikščiojo ratu ir čiupinėjo daiktus, lyg 
būtų norėjęs įsitikinti, kad jie vis dar yra. 

— Ar tau keista, kad aš noriu vėl čia persikelti, - 
paklausė jis, nežiūrėdamas į Ingvarą. 

— Visiškai ne. Tai tikrai natūralu, jei nori Žinoti 
mano nuomonę. Juk tai buvo jūsų namai. Ir tebėra 
tavo namai, nors Vibekė ir mirė. Kaip supratau, tu 
padėjai jai viską čia suremontuoti? 

— Taip. Taip pat ir šitą kambarį. 

— Ar viskas tebėra taip, kaip prisimeni? 

— Ne. 

— Pasistenk. Miegamasis atrodo taip. 

Ingvaras ištiesė ranką, kiek padvejojo ir kalbėjo 
toliau: 

— Mūsų žmonės nieko čia nepadarė... tik viską 
išplovė. Patalynės ir antklodžių, deja, nepasisekė iš- 
saugoti. Visa kita turėtų būti kaip buvo. Ir būtent taip 
turėtum viską prisiminti. Tu čia gyvensi, Trondai. 
Galbūt netgi praleisi čia daugelį metų. Tą vakarą, prieš 
savaitę, tu turėjai kažkaip kažkur palikti savo auto- 
mobilį. Tiesą sakant, suprantu, kaip jautiesi. Ir galiu 
tave užtikrinti: tai praeina. Pats tai patyriau, Trondai. 
Tikrai praeina. 

Jaunesnysis vyras pažvelgė į jį. Tiesiai į akis. Jo 
akys buvo mėlynos, su šiokiu tokiu žalsvu atspalviu. 
Tik dabar Ingvaras pastebėjo, kad šviesiuose Trondo 
Arneseno plaukuose buvo raudonų sruogelių, o jo 
nosį, nepaisant žiemos šalčių, supo daugybė straz- 
danų. 

— Ką nori tuo pasakyti, - sumurmėjo jis. 

- Radau negyvus savo šeimos narius sode, - lėtai 
ištarė Ingvaras, nenusukdamas nuo jo akių. - Ne- 
laimingas atsitikimas. Buvau tikras, kad niekada 
nepajėgsiu net prisiartinti prie tos vietos. Norėjau 
išsikraustyti, bet neturėjau jėgų tai padaryti. Vieną 
dieną, po keleto mėnesių, pravėriau terasos duris ir 
išėjau į lauką. Nedrįsau pramerkti akių. Bet tada įsi- 
klausiau. 

Trondas atsisėdo ant lovos. Kūnas buvo įsitempęs 
ir sustingęs, lyg jis nebūtų tikras, kad lova atlaikys jo 
svorį. Abiem rankomis atsirėmė į čiužinį. 

- Ką tu išgirdai? - paklausė. 

Ingvaras įkišo ranką į kišenėlę ant krūtinės ir su- 
sirado portsigarą. Suko cigarą nykščiu ir smiliumi. 
Dar ir dar kartą. Pirmyn ir atgal. 

- Labai daug ką, - beveik pašnibždomis kalbėjo. - 
Aš išgirdau tiek daug. Paukščiai vis dar gyveno ten. 
Kaip tada, kai įsikėlėme į namą iškart po mūsų ves- 
tuvių. Prieš daugelį metų. Mums buvo tik dvidešimt, 
supranti? Iš pradžių nuomojome, vėliau įsigijome 
savo. Jie giedojo. 

Jis bandė atgauti kvapą. 

- Jie giedojo, - pakartojo. Šįkart kiek garsiau. - Jie 
giedojo kaip visada. Ir kartais ta jų giesmė, kartais 
tas nelemtas treliavimas man atrodė... tai Trinę aš 
girdėjau. Savo dukrą. Aš girdėjau, kaip ji mane šaukė, 
būdama vos trejų metukų, kaip apsipildavo ašaro- 
mis, iškritusi iš lopšio. Girdėjau, kaip į taurės stiklą 
daužėsi ledo gabalėliai, kai žmona atnešdavo man 
atsigerti. Trinės juokas, kai ji žaisdavo su kaimynų 
šunimi, - staiga jį taip aiškiai išgirdau; man atrodė, 

kad girdžiu žarijų spragsėjimą vėlyvą vakarą ir... stai- 
ga aš netgi užuodžiau tuos abu kvapus. Savo žmoną. 
Savo dukterį. Atsimerkiau. Tai buvo mūsų sodas. Tai 
buvo sodas, kuris buvo daugybės smagiausių mano 
gyvenimo akimirkų liudininkas. Žinoma, aš negalė- 
jau iš ten išsikelti. 

— Ar tu vis dar ten gyveni? 

Trondas atrodė kiek ramesnis. Jis pasilenkė ir at- 
sirėmė alkūne į kelius. 

— Ne. Bet tai yra jau kita istorija. 

Ingvaras trumpai nusijuokė ir įkišo portsigarą 
atgal į kišenę. 

— Juk prasideda ir naujos istorijos, - pasakė. - Vi- 
sada prasideda naujos istorijos, Trondai. Toks yra tas 
gyvenimas. Bet iki tol tu privalai grįžti į šį kambarį. 
Namą. Vietą. Jie priklauso tau. Nepamiršk to. Pamiršk 
tą siaubingą vakarą. 

Trondas atsistojo, pasirąžė, palenkė galvą į vieną, 
paskui į kitą pusę, ranka plekšnodamas sau per šlau- 
nis. Tada liūdnai nusišypsojo. 

— Tu esi policininkas, galintis pasigirti kilnia šir- 
dimi. 

— Dauguma policininkų yra draugiški. 

Trondas Arnesenas pagaliau susiruošė eiti. 

Perėjęs pusę kambario jis, atrodo, sudvejojo, su- 
stojo, žengė dar vieną žingsnį, tada apsisuko ir nu- 
žingsniavo prie kairėje lovos pusėje stovinčio naktinio 
stalelio. Ištraukė mažytį stalčiuką. Tai darė lėtai ir abe- 
jodamas, lyg būtų tikėjęsis išvysti ką nors baisaus. 

— Ar tu tikras, kad daugiau niekas čia nepakeis- 
ta? — paklausė Trondas. - Kad kambarys buvo tik 
išplautas? Kad niekas iš čia negalėjo dingti? 

- Taip. Tik ne iš čia. Mes pasiėmėme keletą do- 
kumentų ir kompiuterį, žinoma... apie tai tave juk 
įspėjome ir... 

— Bet nieko iš šio stalčiaus? 

— Ne. 

— Mano laikrodis. Jis gulėjo ant naktinio stalelio. 
Ir knyga. 

- Tikrai? 

— Aš turėjau nardytojų laikrodį. Didžiulis daiktas. 
Aš juk negaliu su juo miegoti, todėl guldamas į lovą 
nusiimu. 

Jis pirštais pabarbeno į naktinį staliuką. Tada pa- 
lietė nosies galiuką. 

— Bet juk tu nėjai miegoti! Tu buvai savo brolio... 

- Būtent, - nutraukė jį Trondas. - Aš buvau pasi- 
puošęs. Buvome sutarę vilktis smokingus, o milžiniš- 
kas juodo plastiko laikrodis man nelabai tiko. Taigi 
palikau jį čia... 

- Ar esi tuo tikras? - gana griežtai paklausė In- 
gvaras. 

Trondas Arnesenas atsisuko į jį. Jam kalbant, In- 
gvaras išgirdo balse suirzimo gaideles: 

— Mano knyga ir mano laikrodis gulėjo čia. Ant 
naktinio staliuko. Vibekė buvo... 

Paminėjus Vibekę, jo balsas sušvelnėjo. 

— Vibekė buvo kiek alergiška, - sumurmėjo. - Ji 
nenorėjo, kad miegamajame būtų laikomos knygos. 
Leido man atsinešti čia tik tą knygą, kurią tuo metu 
skaičiau. Paskutinė mano skaityta knyga buvo Ben- 
kės. Buvau ją įpusėjęs. Gulėjo čia. 

—- Hmm... Tačiau turiu dar kartą tavęs paklausti: 
ar esi visiškai tuo tikras? 

— Taip! Mano laikrodis... turiu galvoje, man jis 
patiko. Gavau jį dovanų nuo Vibekės. Puikus daik- 
čiukas. Aš niekada nebūčiau... 

Jis nutilo. Buvo matyti, kad po plaukais vos paste- 
bimai išraudo. Susikrimtęs pasitrynė ausies spenelį. 

— Žinoma, aš galiu klysti, - tyliai ištarė. - Nesu 
visiškai tikras, aš... 

— Bet tau atrodo, kad prisimeni... 

— Aš manau, kad prisimenu... Bet knygos aš juk 
negalėjau padėti kitoje vietoje? Aš skaitau tik gulė- 
damas lovoje, aš... 

Jis spoksojo į Ingvarą. Atrodė pasimetęs. Tai netu- 
rėjo nieko bendra su knyga, svarstė Ingvaras. Trondas 
Arnesenas trumpam pasidavė mintims, kad viskas 
gali būti kaip anksčiau. Ingvaras keletą minučių įti- 
kinėjo jį, kad lovoje nukryžiuotos Vibekės vaizdas 
kažkada išbluks ir pradings jam iš atminties. 

— Juk negalėjau to padaryti, ar ne? Tik ne knygą. 
Dėl laikrodžio; galbūt padėjau jį kur nors kitur, bet 
aš... | 

— Nagi, - pasakė Ingvaras. - Aš sužinosiu, kas 
atsitiko. Tikriausiai juos padėjo kur nors kitur. Na, 
eime. 

Trondas Arnesenas dar sykį pravėrė stalčių. Jis 
buvo tuščias. Tada nuėjo į kitą lovos pusę. Ten taip 
pat nerado to, ko ieškojo. Žvilgsnis buvo paklaikęs. 
Jis puolė į vonią. Ingvaras liko stovėti, kur buvęs. 
Iš vonios atsklido ištraukiamų ir įstumiamų stalčių 
triukšmas, tarškėjimas - tikriausiai nuo šiukšlių ki- 
biro dangčio, trankomų durelių garsas, keistas barš- 
kėjimas ir žvangesys. 

Staiga vaikinas vėl atsirado tarpduryje, atkišęs 
tuščias rankas. 

— Tai tik aš kuičiausi vonioje, - dusliu balsu pra- 
kalbo jis. 

Jis nudelbė akis ir nusekė paskui Ingvarą iš mie- 
gamojo. 

— Vibekė nuolat tai kartodavo. Kad aš esu visiškas 
nevala. 


Blogis yra iliuzija, mąstė ji, stovėdama šalia Žano 
Kokto biusto. Didžiulis luitas varvančiais kraštais, 
pamanė. Atrodė, tarsi vaikai žaisdami išlydė vašką, o 
tada vienas jų sugalvojo tai įamžinti. Talentingumu ti- 
krai nepasižymėjo. Skulptūra stovėjo ant prieplaukos 
krašto, vos per kelis žingsnius nuo mažutės koplytė- 
lės, kurią savo darbais išpuošė pats Kokto. Už įėjimą 
reikėjo mokėti. Todėl ji tik kartą matė sienų freskas. 
Tai buvo per Kalėdas, kai, užklupus kažkokiai šven- 
tinei nostalgijai, nutarė apsilankyti Dievo namuose. 
Šventojo Mikalojaus bažnyčios, stovinčios čia pat, ant 
kalvos viršūnės, nebegalėjo pakęsti - jai darėsi bloga 
nuo to katalikiško kičo ir besimeldžiančio dvasininko 
murmėjimo. Ji tiesiog išėjo. 

Tačiau mokėti už sušitikimą su Dievu, kuriuo nie- 
kada netikėjo, buvo dar blogiau. Jai labai norėjosi 
priminti tai storai moteriškei, stovinčiai prie Kokto 
koplyčios durų, apie Jėzaus kančios kelią šventovėje. 
Prastai nusiteikusi ragana sėdėjo už stalelio, ant kurio 
buvo prikrauta smulkių suvenyrų, parduodamų už 


131 


šiurpinamai didelę kainą, ir tikėjosi už įėjimą sulaukti 
dviejų eurų mokesčio. Apmaudu, bet jos prancūzų 
kalbos žinios buvo per prastos, todėl tegalėjo išsi- 
keikti sau po nosimi. 

Buvo vėlyvas vasario 13-osios vakaras. Pavasario 
potvynis pridarė daug žalos. Panoraminius paplūdi- 
myje stovinčių restoranų langus išdaužė jūros ban- 
gos. Jauni vyrai, vilkintys baltais marškiniais, sumi- 
šai lakstė pirmyn atgal, nešiodami didžiules faneros 
plokštes, kurias nelabai meistriškai prikalinėjo, norė- 
dami apsaugoti pastatus nuo vandens ir vėjo. Kėdės 
buvo nublokštos ant kranto. Stalas gulėjo, tikriau, 
plūduriavo už kelių metrų nuo prieplaukos krašto. 
Dauguma jachtų buvo pasvirusios, bet audrą atlaikė. 
Prasčiau pasisekė keturioms ar penkioms valtelėms, 
kurios buvo ištemptos į krantą. Neramioje, pilkoje, 
beveik juodoje jūroje matėsi tik smulkios medienos 
skeveldros ir virvių draiskanos. 

Ji pasilenkė prie Žano Kokto ir dar kartą susimąstė. 

Blogis yra iliuzija. 

Tamsioji žmonių pusė buvo jos duona. Apie išda- 
vystes, kerštą ir sielos skurdą žinojo gerokai daugiau 
negu dauguma kitų. 

Kažkada tuo netgi šiek tiek didžiavosi. 

Pradžioje, prieš devyniolika metų, kai buvo įžen- 
gusi į trečiąją dešimtį ir suvokė, kaip lengvai jai viskas 
einasi, kokį slaptą ir stebinantį talentą ji turi pasinau- 
doti patirtimi, tiesiog nesitverdavo džiaugsmu. Jautė 
entuziazmą. Būtent tai prisiminė. Netgi nesisielojo 
dėl studijoms sugaištų metų, išsilavinimo, kuriuo, 
žinojo, niekada nepasinaudos. Uolumo, kuris lydėjo 

ją universitete, nors tikslas buvo paprasčiausiai pra- 
stumti laiką. Visa tai tebuvo veltui patirti sunkumai, 
manė ji, bet visa tai neteko reikšmės po to, kai paga- 
liau, būdama dvidešimt šešerių, atrado nišą ir pakeitė 
savo gyvenimą. 

Ji nusišypsojo dėl tokios minčių išraiškos. 

Vieną 1985-ųjų kovo vakarą sėdėjo vienoje ranko- 
je laikydama savo sąskaitos išrašą, o kitoje spausdama 
alaus bokalą. Stengėsi susirasti sau nišą, tą unikalią 
vietelę fantazijos nupieštoje „gyvenimo spintoje“. Ši 
„lentyna“ turėjo ją padaryti ypatingą ir suteikti jai 
svarbų vaidmenį, kažką nepakartojamo. Leido sau 
permąstyti šią banalią frazę ir mėgino įsivaizduoti 
didžiulę minią žmonių, ieškančių ir šliaužiančių link 
laisvų plotelių. 

Jūra aprimo. Ore tebuvo keletas laipsnių šilumos. 
Šilumą nuginė iš pietų pučiantis vėjas. Baltmarškiniai 
vyrukai buvo uždangstę atviriausias vietas. Akivaiz- 
džiai nebegalėjo pakęsti vėjo. Link jos artėjo jauna, 
juodais drabužiais vilkinti porelė. Eidami pro šalį jie 
kikeno ir kažką nesuprantamai šnibždėjosi. Ji atsisu- 
ko ir nusekė juos akimis - kaip jie slydinėjo gličiais 
tilto akmenimis ir galų gale pradingo tamsoje. 

Jai pasirodė, kad jie turėtų būti norvegai. Jis nešėsi 
kuprinę. 

Laimei, paskutinė jos nuotrauka buvo daryta prieš 
dvylika metų. Gana tiksliai. Tuomet ji buvo lieknesnė. 
Daug lieknesnė, o ir plaukai buvo gerokai ilgesni. 
Nuotraukoje, į kurią nejučiomis vis žvilgčiojo, atrodė, 
buvo kita moteris. Štai taip ji turėjo galvoti. Dabar ne- 
šiojo akinius. Buvo nusikirpusi plaukus. Veidrodyje 

galėjo apžiūrinėti, kaip negailestingai gyvenimas pa- 
lietė tai, kas kadaise buvo visuomenei žinomas veidas. 
Nosis, kuri visada buvo mažytė, dabar atrodė kaip 
sagutė. Akys, kurios niekada nepasižymėjo įspūdingu 
dydžiu, buvo rudos ir jomis ji išsiskyrė iš kitų žmonių; 
dabar jos buvo beveik išnykusios - pasislėpė už akinių 
stiklų ir pernelyg ilgų kirpčiukų. 

Unikalumo vizija buvo tiesiog apgaulė. 

Žmonės buvo tokie velniškai panašūs. 

Ji nežinojo, kada suvokė teisybę. Tikriausiai suvo- 
kimas atėjo pamažu. Rutina jos darbe po kurio laiko 
išvedė ją iš kantrybės, nors ir nesuprato, ką konkrečiai 
norėtų pakeisti. Žinoma, kiekvienas planas buvo ypa- 
tingas, kaip ir kiekvienas nusižengimas. Aplinkybės 
skyrėsi, aukos niekada nebuvo vienodos. Ji išnaudo- 
davo visas jėgas; darbe visada buvo labai atidi. Tačiau 
vis tiek nepajėgė žiūrėti į tai kitaip, tik kaip į virtinę 
nervus tampančių pasikartojimų. 

Ji jau nebepajėgė stumti laiko. 

Laikas ėjo pats, neraginamas. 

Iki dabar, susimąstė ir sulaikė kvapą. 

Visi buvo tokie panašūs. 

Laikas, kurį žmonės taip stengėsi užpildyti, buvo 
tuščia sąvoka, kuria buvo siekiama suteikti bepras- 
miam dalykui kažkokią apgaulingą prasmę: rasti vietą 
gyvenime. 

Moteris užsimaukšlino ant galvos kepurę ir pra- 
dėjo iš lėto lipti tarp labai senų mūrinių namų įsi- 
spraudusiais laiptais. Siaurose alėjose buvo neįprastai 
tamsu. Galbūt audra sutrikdė elektros tiekimą. 

Tyrinėdama žmonių elgseną ji kai kada vis dar 
susimąstydavo, kad atidumas, solidarumas ir geru- 
mas - tai paprasčiausiai tušti žodžiai, kuriais nusa- 
komas norimas elgesys, pakaitomis mėgintas įteisinti 
akmeninėse Dievo lentelėse, amžinai gyvuojančių 
vienuolių, karingų arabų pranašų, filosofų teorijose 
ir persekiojamų žydų nuotykių aprašymuose. 

Blogis - neatskiriamas nuo žmogaus, mąstė. 

Blogis buvo arba velnio darbas, pasidavimas nuo- 
dėmei, arba dviprasmiškas materialinės naudos ir 
nesąžiningumo rezultatas. Niekas gyvūnų pasaulyje 
nevadina motinos, kuri gina savo vaikus tarsi liū- 
tė, bloga, kai ji palieka sergantį savo mažylį, nesu- 
simąstydama, kad be priežiūros jis bus pasmerktas 
skausmingai mirčiai. Niekas zoologo kalboje apie 
aligatorių, kai pabaisa, atstumdama savo jauniklius, 
jiems parodo, kad instinktyviai turėtų suvokti, jog 
aligatorių bendruomenei jie tapo sunki našta, neap- 
tinka nė vienos smerkiančios gaidelės. 

Ji sustojo alėjoje šalia kuklių Šventojo Mikalojaus 
koplyčios durų. Akimirką susimąstė. Po ilgo lipimo 
laiptais kvėpavimas buvo pagreitėjęs. Atsargiai uždėjo 
ranką ant durų skambučio, tada patraukė pečiais ir 
nuėjo tolyn. Buvo pats laikas grįžti namo. Vėl lijo 
lengvi, smulkūs lašeliai švelniai barbeno jai į odą. 

Nebuvo jokio tikslo plūsti natūralią elgseną, mąstė 
ji. Todėl gyvūnai vaikštinėjo laisvi. Kadangi žmonės 
norėjo ištaisyti elgseną - be kultūros, griežtų taisyklių, 
draudimų ir įspėjimų apie gresiančias bausmes, vis 
dėlto buvo galima Kaino žyme paženklinti žmonių, 

kurie nesilaikė nustatytų normų ir elgėsi pagal savo 
prigimtį, kaktas. 

— Tačiau tai nėra blogis, - sušnibždėjo ir pakėlė 
akis į Taikos aikštę. 

Mirksintis kryžiaus formos vaistinės ženklas at- 
sispindėjo ištuštėjusios, uždarytos kavinės, esančios 
kitoje gatvės pusėje, lange. Ji sustojo priešais nekil- 
nojamojo turto agento biuro vitriną. 

Skaudėjo kojas; skausmas buvo nestiprus, mau- 
džiantis, nors tebuvo užlipusi keletą šimtų laiptų pa- 
kopų. Ji nulaižė nuo lūpų prakaito lašelius. Juto, kad 
kairės kojos kulne atsirado nuospauda. Nuo to laiko, 
kai fizinė veikla jai nekėlė jokių nepatogumų, buvo 
praėję ganėtinai daug laiko. Vos juntamas skausmas 
priminė jai, kad ji gyva. Pakėlė akis į dangų ir pajuto, 
kad lietaus lašai už apykaklės nutekėjo per odą ir kad 
nuo vėsumos sustangrėjo speneliai. 

Viskas buvo kitaip. Pats gyvenimas įgavo kitokį 
taktą, kažkokį intensyvumą, kurio anksčiau niekada 
nebuvo jutusi. 

Pagaliau ji buvo nepakartojama. 

UŽDUOTIS BUVO PER SUNKI. 

Gurkštelėjusi arbatos, Inger Johanė Vik nusišyp- 
sojo. Puodelis ten stovėjo jau ilgai ir arbata buvo 
įgavusi kartoką skonį. Ji išspjovė rusvą skystį atgal 
į puodelį. 

— Fui, - sumurmėjo ir apsidžiaugė, kad yra viena. 
Pastūmė puodelį nuo savęs ir atidarė šaldytuvą. 

Jai reikėjo atsisakyti. Abi žmogžudysčių bylos 
buvo užtektinai sudėtingos net ir policijos profe- 
sionalų grupei, kuri galėjo naudotis moderniomis 
technologijomis, pažangiomis kompiuterinėmis pro- 
gramomis, surinkta informacija ir, beje, disponuoti 
visu paros laiku. 

Inger Johanė neturėjo galimybės pasinaudoti nė 
vienu iš šių dalykų. Jautėsi tarsi atsidūrusi po vandeniu. 
Jos dienos buvo skirtos vaikams. Kartais jai atrodyda- 
vo, kad viską daro lyg automatas, sukdamasi skalbyklės 
ir Kristianės pamokų, maisto gaminimo ir bandymų 
pasimėgauti ramybės minutėmis ant sofos žindant kū- 
dikį rate. Netgi savaitės, kai šalia nebūdavo vyresnėlės 
dukters, buvo pilnos daugybės įvairių darbų. 

Bet naktys buvo ilgos. 

Laikas, kai ji sėdėdavo palinkusi prie dokumentų, 
kuriuos Ingvaras be leidimo parnešdavo iš darbo kie- 
kvieną vakarą, slinko lėtai, tarsi pats laikrodis būtų 
nusprendęs, kad po ilgos ir sunkios dienos gali leisti 
sau pailsėti. 

Ji paėmė butelį mineralinio vandens, atidarė jį ir 
atsigėrė. 

— Perianalinis plyšimas, - ištarė ji pusbalsiu, vėl 
įsitaisydama prie virtuvės stalo ir vartydama galutinę 
Fionos Hele bylos skrodimo išvadą. 

Žodį „analinis“ ji suprato. Plyšimas reiškė kaž- 
ką panašaus į įtrūkimą ar sutrūkinėjimą. Skiemenį 
„peri“ suprasti buvo sunkiau. 

— Periskopas, - murmėjo, kramtydama pieštuko 
galą. 


— Periferija. Peri... 

Ji pliaukštelėjo sau per kaktą. Laimė, jai neteko 
konsultuotis ir klausinėti šiuo klausimu. Apmaudu, 
kad suaugusi moteris iš karto nesuprato šio žodžio. 
Nors abu jos vaikai atėjo į pasaulį padarius cezario 
pjūvį, Inger Johanė turėjo nemažai draugių, kurios jai 
pakankamai vaizdingai apie tai papasakojo. 

Mažoji Fiorela paliko savo pėdsaką. 

Taigi. 

Ji padėjo dokumentus į šalį ir susikaupė prie re- 
konstrukcijos ataskaitos. Ši neatskleidė jai nieko, ko 
nežinojo anksčiau. Nekantriai vartė lapus. Kadangi 
byla pastorėjo iki kelių šimtų, gal netgi kelių tūks- 
tančių lapų, be abejo, negalėjo susipažinti su visa 
medžiaga. 

Ingvaras rūšiavo ir atrinkinėjo. O ji skaitydavo. 

Nieko nerasdama. 

Dokumentuose buvo begalė pasikartojimų, aki- 
vaizdžių ir žinomų faktų virtinė. Nebuvo galima at- 
skleisti nė vienos, paslapties apgaubtos, detalės. Jokių 
prieštaravimų, nieko, už ko būtų galima užsikabinti, 
nieko tokio, ką būtų verta panagrinėti atidžiau, ti- 
kintis atrasti kokią nors detalę, dėl kurios į tai būtų 
galima pažvelgti iš kitos pusės. 

Nusivylusi surankiojo bylos lapus. 

Ji turėjo išmokti atsisakyti. 

Pavyzdžiui, šiandien ryte, kai paskambino jos mo- 
tina ir pareiškė norinti kitą sekmadienį pakviesti visą 
šeimą vakarienės. Žinoma, įskaitant Isaką. 

Po skyrybų praėjo penkeri metai. Nors kartais ji ir 
nervinosi, ir erzinosi dėl to, kad Isakas taip atmesti- 

nai rūpinasi Kristiane - nėra nustatyto miego laiko, 
nėra normalaus mitybos režimo ir kasdien duodama 
saldumynų, - ji nuoširdžiai džiaugėsi, matydama juos 
kartu. Kristianė ir Isakas buvo fiziškai panašūs, taigi 
nepaisant nepaaiškinamo ir nediagnozuoto dukters 
neįgalumo, jie vienas kitą puikiai suprato. Sunkiau 
sekėsi susitaikyti su tuo, kad buvęs vyras vis dar ben- 
dravo su Inger Johanės tėvais. Netgi daugiau nei ji 
pati, jei jau būti visiškai sąžiningai. 

Tai ją žeidė, ir ji priekaištavo jam už gėdą, kurią 
jautė. 

— Susiimk! 

Nesuvokdama, kodėl, vėl išsitraukė skrodimo 
ataskaitą. 

Smaugimas. Taip buvo parašyta. 

Mirties priežastį žinojo ir iš ankstesnių aprašų. 

Skaitė klinikinį liežuvio aprašymą. 

Ten nebuvo nieko nauja. 

Kraujosrūvos ant abiejų riešų. Jokių seksualinės 
prievartos žymių. A grupės kraujas. Auglys burnoje, 
kairiajame žandikaulyje. Žirnio dydžio. Gerybinis na- 
vikas. Randai. Įvairiose vietose. Visi randai buvo seni. 
Likę po peties operacijos, keturi pašalinti apgamai ir 
cezario pjūvis. Be to, penkiakampė, gana didelė, bet 
vos pastebima žymė dešinėje pažastyje. Galbūt tai 
buvo randas nuo skiepų. Tai turėjo būti seniai. Vienas 
ausies spenelis pūliavo. Kairiosios rankos smiliaus 
nagas mirties metu buvo pamėlęs ir vos laikėsi. 

Ataskaita, pateikusi daugybę tikslių detalių, vis 
dar neatskleidė nieko nauja. Tik kažkur pasąmonė- 
je nuojauta šnibždėjo, kad praleido kažką svarbaus; 

kažkurią akimirką jai šmėkštelėjo, kad kažkas čia 
buvo ne taip. 

Jos susikaupimas nyko. Ją erzino mintys apie Isa- 
ką, motiną, keistą jų draugystę. 

Veltui švaistė savo energiją, žinoma. Isakas buvo 
Isakas. Jos motina buvo tokia kaip visada: vengian- 
ti konfliktų, dviprasmiškai kalbanti ir be galo lojali 
žmonėms, kuriuos mylėjo. 

Nustok jaudintis, nuvargusi susimąstė Inger Joha- 
nė. Bet to padaryti jai nepavyko. 

— Susikaupk, - pusbalsiu ištarė pati sau. - Tau rei- 
kia susikaup... 

Štai čia. 

Jos pirštas sustojo ties paskutine vieno puslapio 
eilute. 

Štai kas buvo ne taip. 

Ji nurijo seiles. Kai pakėlė ranką, norėdama at- 
versti kitą puslapį karštligiškai ieškodama išsamesnės 
informacijos apie tai, ką prabėgomis ką tik perskaitė, 
pastebėjo, kad rankos ima drebėti. Pulsas šiek tiek 
pagreitėjo, ir ji buvo priversta pradėti kvėpuoti per 
burną. 

Štai čia. 

Ji buvo teisi. Taip paprasčiausiai negalėjo būti. 
Griebė telefono ragelį. Pajuto, kaip sudrėko delnai. 


Kitame Oslo pakraštyje Ingvaras Stubio atliko auklės 


kaitį. Berniukas buvo įsitaisęs jam ant kelių ir miego- 

jo. Senelis panardino nosį į tamsius jo plaukus. Vaikų 
muilo aromatas buvo švelnus ir malonus. Berniukui 
reikėjo miegoti lovoje. Žentas buvo geras ir sukalba- 
mas žmogus, tačiau buvo nepalenkiamas ir laikėsi 
nuomonės, kad sūnus turi užmigti pats. Ingvaras vis 
dėlto nepajėgė atsispirti šioms apvalioms ir juodoms 
lyg anglis akims. Jis slapta atsinešė vieną iš Ranhildos 
buteliukų. Amundo veido išraiška, kai suprato, kad 
jam bus leista pabūti mažu berniuku, gerti iš buteliu- 
ko ir netgi pasisupti seneliui ant kelių, buvo kupina 
palaimos. 

Keista, bet Amundas niekada nepavyduliavo Kris- 
tianei. Priešingai, visada žavėjosi ketveriais metais 
vyresne ir keistai besielgiančia mergaite. Tai, kad prieš 
šešis mėnesius jo paties šeimoje atsirado sesutė, buvo 
kur kas blogiau. Akivaizdu, kad jis nutarė nepripa- 
žinti Ranhildos. 

Suskambo telefonas. 

Amundas vis dar kietai miegojo. Jis paleido iš 
rankų buteliuką su čiulptuku, kai Ingvaras atsargiai 
pasilenkė prie stalo, siekdamas telefono. 

- Klausau, - tyliai ištarė, spausdamas telefono 
ragelį tarp smakro ir peties. Tuo pat metu dairėsi te- 
levizoriaus pultelio. 

- Labas, brangusis. Ar jums, berniukai, viskas 
gerai? 

Jis nusišypsojo. Jos balse juntamas nekantrumas 
ją išdavė. 

— Žinoma. Mes puikiai praleidome dieną. Pažai- 
dėme idiotišką žaidimą kortomis ir dėliojome lego 
kaladėles. Bet tu tikriausiai ne dėl to skambini? 

- Aš ilgai jūsų netrukdysiu, kai... 

— Berniukas miega. Aš turiu pakankamai laiko. 

— Ar tu gali... gal galėtum rytoj arba kuo greičiau 
sužinoti man du dalykus? 

— Nagi. 

Jis paspaudė ne tą pultelio mygtuką. Naujienas skai- 
tantis Žurnalistas spėjo išberti, kad Basroje nužudyti 
keturi amerikiečiai. Tik tada rado reikiamą. Amundas 
suniurzgėjo ir įsikniaubė veidu seneliui į petį. 

— Aš sėdžiu kiek... Palūkėk. 

— Aš labai trumpai, - primygtinai tęsė ji. - Surask 
man ligoninės žurnalą, kuriame aprašytas Fiorelos 
gimimas. Fionos Hele žurnalą, turiu galvoje. Kaip 
gimė jos dukra. 

— Aišku, - pasakė jis. - O kam to reikia? 

— Aš nemėgstu apie tokius dalykus kalbėti telefo- 
nu, - susimąsčiusi pasakė Inger Johanė. - Kadangi tu 
nakvosi pas Bjarnę ir Randi, tai rytoj anksti ryte turi 
užbėgti į namus sužinoti daugiau informacijos arba... 

— Aš nespėsiu užsukti. Prižadėjau Amundui, kad 
palydėsiu jį į vaikų darželį. 

- Pasitikėk manimi. Tai gali būti svarbu. 

— Aš visada tavimi pasitikiu. 

— Ramia sąžine. 

Ragelyje pasigirdo jos juokas. 

- Dar vienas dalykas, - pasakė jis. - Tu norėjai, 
kad aš padaryčiau dar kažką. 

- Tu turi leisti man... Dokumentuose parašyta, kad 
Fionos mama sunkiai serga ir... 

— Taip. Aš pats apklausiau. Mąsto visiškai aiškiai, 
bet šiaip yra labai prastos būklės. 

— Tai ji aiškiai protauja? 

— Kiek man žinoma, smegenų išsėtinė sklerozė 
neveikia, - pasakė jis. 

— Na, nebūk tu toks. 

Amundas įsikišo nykštį į burną. 

— Aš toks ir nesu, - atsakė jis ir nusišypsojo. - Aš 
tik erzinu tave. | 

— Man reikia pasikalbėti su ja. 

— Tau? 

— Aš juk padedu jums dirbti, Ingvarai. 

- Visiškai neformaliai, tau nesuteikti jokie įgalio- 
jimai. Labai blogai, kad aš tempiu iš darbo dokumen- 
tus. Mano vadovas tam davė nebylų sutikimą. Tačiau 
aš negaliu suteikti tau... 

— Bet juk niekas neturi teisės sukliudyti man, kaip 
fiziniam asmeniui, aplankyti seną moteriškę senelių 
namuose, - tęsė ji. 

- Tai kodėl tu klausi manęs? 

— Dėl Ranhildos. Nemanau, kad ją pasiimti kartu 
būtų gera mintis. Ar tikrai negalėtum rytoj anksčiau 
grįžti namo? 

— Anksčiau, - pakartojo jis. - Ką nori tuo pasa- 
kyti? 

- Pirmą? Antrą valandą? 

— Galbūt man pavyks ištrūkti apie pusę trijų. Ar 
to pakaks? 

— Na, turi pakakti. Ačiū tau. 

- Ar tuesi tikra, kad negali nieko pasakyti? Turiu 
pripažinti, kad dabar mane apėmė smalsumas ir aš 
noriu sužinoti, kas už to slepiasi. 

— O aš nekantrauju papasakoti, - pasakė ji ir at- 
sigėrė kažkokio gėrimo, balso beveik nesigirdėjo. — 

Bet tai tu mane išmokei kalbant telefonu būti atsar- 
gesnei. 

— Taigi man teks valdytis. Iki rytdienos. 

— Turi paguldyti Amundą į lovytę, - pasakė ji. 

- Jis guli lovytėje, - pakylėtu balsu atsakė jis. 

— Ne. Jis miega tau ant kelių, apsikabinęs Ranhil- 
dos buteliuką su čiulptuku. 

— Kalbi nesąmones. 

— Paguldyk berniuką, Ingvarai, Ir pats gerai išsi- 
miegok. Tu esi pats geriausias žmogus pasaulyje. 

— Tu esi... 

— Palūkėk. Jei spėsi, gal gali patikrinti dar kai ką? 
Gal gali pamėginti sužinoti, ar Fiona buvo pradingusi 
tuo metu, kai mokėsi gimnazijoje? 

— Ką? 

— Ar ji mokėsi kitoje valstybėje pagal mainų pro- 
gramą, ar kažkas panašaus. Kelionė mokantis kalbų, 
ilga liga ar kelionė pas tetą į Australiją, jei jau apie tai 
kalbame. Juk nebus sunku tai sužinoti, ar ne? 

— Betgi tu gali to paklausti mamos, - liūdnai tarė 
jis. - Kadangi vis tiek ketini ją aplankyti. Galų gale ji yra 
artimiausias asmuo, galintis atsakyti į šį klausimą. 

- Nesu tikra, kad ji atsakys į šį klausimą. Paklausk 
jos sutuoktinio. Arba senos draugės. Ko nors. Ar pa- 
darysi, ko prašau? 

- Gerai, padarysiu. Eik gulti. 

- Labanakt, brangusis. 

— Aš kalbu rimtai. Eik gulti. Nebesėdėk su tais 
dokumentais. Jie niekur nepabėgs. Labanakt. 

Jis padėjo ragelį ir kuo atsargiausiai pakilo nuo 
minkštos sofos. Stengėsi išlaikyti pusiausvyrą ir kiek 

per stipriai suspaudė Amundą. Vaikiukas pasimuistė, 
bet vis tiek gulėjo jam ant rankų tarsi minkštas ma- 
žutis vaikiškas foteliukas. 

— Nesuprantu, kodėl visi taip įsitikinę, kad aš tave 
lepinu, - sušnibždėjo Ingvaras. - To aš visiškai ne- 
suprantu. 

Jis nunešė vaiką į svečių kambarį, paguldė jį lovos 
viduryje, tyliai nusimetė drabužius, apsivilko pižamą, 
atsigulė ir atsuko mažyliui nugarą. 

— Besė, - mieguistai sušnabždėjo berniukas ir ap- 
kabino ranka Ingvaro kaklą. 

Jie išmiegojo devynias valandas, ir Ingvaras vos 
nepavėlavo į darbą. 


Trondas Arnesenas pasirūpino, kad žibintas prie var- 
tų ir apšviečiantis įėjimą į namą būtų pakeisti prieš 
jam persikeliant į mažytį namelį, kurį turėjo pavel- 
dėti. Brolis pasisiūlė pirmomis dienomis pagyventi 
kartu. Trondas padėkojo ir atsisakė. Perėjimas prie 
gyvenimo vienatvėje negalėjo vykti pamažu. Tai buvo 
jo namai, nors nuo to laiko, kai ten persikraustė, te- 
buvo praėję vos keli mėnesiai. Vibekė buvo gana se- 
namadiškų pažiūrų ir nesutiko gyventi kartu, kol jie 
nesutarė ir nenustatė vestuvių datos. 

Jis stengėsi nežiūrėti į langus. Užtraukė užuolai- 
das, kol dar nebuvo sutemę. Ertmės jam atrodė gąs- 
dinančiai. Juodos tuštumos nišos. 

Keturiasdešimt dviejų colių plazminis televizorius 
tyliai mirgėjo. Jį gimtadienio proga jam padovanojo 

Vibekė. Pernelyg didelė prabanga, kadangi jie neturė- 
jo pinigų remontui. Tam, kad galėtum žiūrėti futbolą, 
nusišypsojo ji ir atkimšo butelį brangaus šampano. 
Tą dieną jam sukako trisdešimt, ir jie nusprendė, jog 
rudenį pasirūpins, kad gyvenimą išvystų jų kūdikis. 

Jis nenorėjo žiūrėti televizoriaus. Buvo pernelyg 
susijaudinęs, bet nebylūs ekrane mirgantys Žmoge- 
liukai, atrodo, sudarė malonią draugiją. Jis keletą va- 
landų slampinėjo iš kambario į kambarį, atsisėsdavo, 
paimdavo vieną ar kitą daiktą, atsikeldavo, eidavo 
toliau, baimindamasis dėl to, ką pamatys už kitų durų. 
Vonioje jautėsi saugus. Joje nebuvo langų, buvo šilta, 
apie šeštą valandą jis užsirakino vonioje ir prasėdėjo 
ten apie valandą. Nusivylęs savimi išsimaudė, tarsi 
jam būtų reikėję įteisinti savo saugumą šiame name. 
Niekaip negalėjo suprasti, kaip gyventi toliau. 

Buvo vasario 16-oji, pusė vienuoliktos vakaro. 

Iš lauko pasigirdo garsai. 

Jie sklinda iš kiemo pusės, pamanė jis, nuo mažy- 
tės, penkiasdešimt metrų nuo namo sode esančios 
kalvos šlaito, apjuosto tvora, žyminčia ribas su ne- 
beveikiančiu automobilių laužynu. 

Jis sustingo ir ėmė įdėmiai klausytis. 

Tvyrojo spengianti tyla. Nesigirdėjo netgi įprasto 
po langu įmontuoto radiatoriaus termostato tiksė- 
jimo. 

Vaidenasi, žinoma. 

Suaugęs vyras, suirzęs pagalvojo ir pagriebė iš len- 
tynos pirmą pasitaikiusią knygą. 

Perskaitė pavadinimą. Apie šį rašytoją niekada 
nebuvo girdėjęs. Tai turėjo būti nauja knyga. Padėjo 

ją į šalį. Paguldė ant kitų knygų. Staiga jam šovė į 
galvą mintis, kad Vibekę tai labai erzino. Jis dar kartą 
pagriebė knygą ir padėjo ją į vietą, tarp kitų dviejų 
knygų. 

Trakštelėjimas. Ir dar kartą. 

Brolis visada vadino jį bailiu. Tai nebuvo tiesa. 
Trondas Arnesenas nebuvo bailys; jis buvo atsargus. 
Kai penkiolika mėnesių jaunesnis broliukas ėmė kars- 
tytis į visus medžius, nušluostydamas jam nosį, tai 
buvo tik todėl, kad protas jam kuždėjo, jog lipti dar 
aukščiau būtų paprasčiausiai kvaila. Kai, būdamas 
septynerių, jo brolis iš paklodės ir keturių timpų pa- 
gamintu parašiutu šoko nuo stogo ant keturių metrų 
aukščio garažo, Trondas stovėjo ant kalvos ir stengėsi 
atkalbėti jį nuo šio poelgio. Brolis susilaužė koją. 

Trondas nebuvo bailys. Jis tiesiog numatė pada- 
rinius. 

Baimė, kuri jį sukaustė dabar, neturėjo nieko ben- 
dra su nuojauta. Burnoje jautė nepažįstamą geležies 
skonį. Liežuvis išdžiūvo ir, atrodė, nebetilpo burno- 
je. Kai baimė prasiskverbė iki ausų būgnelių, buvo 
priverstas papurtyti galvą, kad, be savo paties pulso, 
išgirstų dar ką nors. 

Jo žvilgsnis greitai klaidžiojo po visą kambarį. 

Vibekės baldai. 

Vibekės pirktos smulkmenos ir šen, ir ten. Žurnalo 
Ji numeris su užklijuotu lapuku ties straipsniu apie 
mažus į laiko spąstus patekusių šeimų vaikus. Plieno 
ir plastiko detalių žiebtuvėlis, kurį padovanojo per 
Kalėdas, norėdamas parodyti, kad jai nebereikia nuo 
jo slėpti cigarečių. 

Vibekės daiktai. 

Jo namai. 

Jis nebuvo bailys, ir nors garsas sklido iš kiemo 
pusės, nuskubėjo prie įėjimo durų net nežvilgtelėda- 
mas į svetainės langą ir nesistengdamas įsitikinti, ar 
šiuos garsus sukėlė ne koks nors gyvūnas - pasiklydęs 
briedis, o gal tik viena iš daugelio aplink besitrainio- 
jančių liesų kačių. 

Nedvejodamas atvėrė lauko duris. 

- Labas, - aiškiai sutrikęs ištarė Rudolfas Fjor- 
das. - Labas, Trondai. 

Jis stovėjo laiptų apačioje, užkėlęs vieną koją ant 
pirmosios pakopos. 

— Labas, - bukai pakartojo jis. 

- Idiotas, - šaltai nukirto Trondas. - Kas, po vel- 
nių, tau darosi, kad šmėklinėji mano sode? Ko, velniai 
griebtų, tau... 

- Aštik norėjau pažiūrėti, ar kas nors yra namie, — 
atsakė Rudolfas Fjordas, jo balsas dabar skambėjo 
tyliau, bet vis dar buvo skardus, lyg jis būtų stengęsis 
susiimti, bet jam tai nesisekė. - Užjaučiu tave. 

Trondas Arnesenas išskėtė rankas ir ėmė lipti laip- 
tais. 

— Užjauti? Ar tu čia ateini tokiu metu... 

Jis greitai kyštelėjo ranką į kairę rankovę. Naro 
laikrodis vis dar nebuvo grįžęs į savo vietą. 

— „tokį vėlų pirmadienio vakarą, - vis dar įsi- 
karščiavęs tęsė jis, - ...pareikšti užuojautą?! Beje, tu 
jau anksčiau tai padarei! Ką, po velnių... Išgąsdinai... 
Nešdinkis iš čia! 

— Nusiramink! 

Rudolfas Fjordas susikaupė. Ištiesė ranką lyg no- 
rėdamas draugiškai pasisveikinti, nors Trondas ir 
nerodė jokio noro ją paspausti. 

— Aš tik norėjau pažiūrėti, ar tu namuose, - dar 
kartą pamėgino Rudolfas. - Aš paprasčiausiai nebū- 
čiau tavęs trukdęs, jei būčiau pamatęs, kad jau miegi. 
Todėl šiek tiek pavaikščiojau aplink namą. O tu juk 
užsidangstei visus langus! Tik pastebėjęs iš svetainės 
sklindančią silpną šviesą supratau, kad esi viršuje. Jau 
ruošiausi skambinti, kai tu... 

- Ko tu nori? Ko, po paraliais, nori, Rudolfai? 

Trondui niekada nepatiko Vibekės kolega. Ji jo 
nemėgo. Kai Trondas jos paklausdavo, ji tapdavo už- 
dara ir trumpai atšaudavo, kad šiuo tipu negalima 
pasitikėti. Daugiau nenorėdavo sakyti nieko. Trondas 
nieko nenutuokė apie Rudolfo Fjordo patikimumą, 
bet jį erzino šio tipo elgesys su moterimis. Trondo 
manymu, Rudolfas buvo žavus: aukštas, puikaus sto- 
to, tvirtu smakru ir keistai veriančiomis mėlynomis 
akimis. Jis naudojosi moterimis. Išnaudojo jas. 

— Kaip ir sakiau, aš tik norėjau... 

— Turi dar vieną galimybę, - sušuko Trondas. - 
Atėjai čia ne man pareikšti užuojautos vidury tamsios 
nakties. Tokią pasakėlę galėtum sekti kokiam nors 
patikliam kaimiečiui. Ko čia atėjai? 

- Aš taip pat pagalvojau, - pasakė Rudolfas Fjordas. 
Atrodė, lyg jis būtų karštligiškai ieškojęs žodžių ir ne- 
galėtų jų surasti; jo žvilgsnis vis klaidžiojo po sodą. — 
Taip pat galvojau paklausti tave, ar negalėčiau paieškoti 
svarbių dokumentų, kuriuos iš biuro pasiėmė Vibekė. 

Ji turėjo juos parnešti atgal tą pirmadienį po nužudymo. 
Turiu galvoje... 

— Garbės žodis! 

Trondas Arnesenas garsiai nusijuokė. Tai buvo 
nelinksmas juokas. 

— Ar tu iš tiesų esi toks... kvailas? Paprasčiausiai 
bukas? 

Dar kartą nusijuokė. Atrodė, net suabejojo. 

— Policija, žinoma, susirinko visus dokumentus. 
Ar tu?.. Nejaugi nieko nesupranti? Ar visiškai nenu- 
tuoki, kas darosi, kai ką nors nužudo? Ką? 

Žingtelėjo žingsnį į priekį. Sustojo prie pat laiptų 
krašto. Užsidengė abiem rankomis ausis, lyg būtų ką 
tik tapęs katastrofos liudininku. Tada nuleido rankas, 
giliai įkvėpė ir pasakė: 

— Pasikalbėk su policija. Viso gero. 

Jam įėjus į vidų ir bandant uždaryti duris, Rudol- 
fas stryktelėjo laiptais aukštyn. Jis perkėlė pėdą per 
slenkstį ir koja užblokavo plyšį tarp durų ir staktos. 
Trondas nudelbė akis. Nustebęs pajuto, kaip užplūsta 
įniršio banga, tada iš visų jėgų patraukė duris. 

— Ai! Po velnių, Trondai! Išklausyk mane! Paklau- 
syk... Ai! 

— Patrauk koją, - perspėjo Trondas ir minutėlei 
pravėrė duris plačiau. 

— Bet mano kompiuteris, - pasakė Rudolfas ir dar 
giliau įkišo koją. - Be to... 

Trondas Arnesenas nepasitraukė nė per centime- 
trą. Jis abiem rankomis įsikibo į durų rankeną. 

— Tavo koja greitai luš, - pasakė Trondas šįkart 
visiškai ramiai. - Pasitrauk. 

— Man reikia tų dokumentų. Ir kompiuterio. 

— Meluoji. Kompiuteris buvo jos nuosavybė. Ji 
gavo jį dovanų iš manęs. 

— Bet kitas kompiuteris, tas... 

— Nebuvo jokio kito kompiuterio. 

— Bet... 

Trondas sukaupė jėgas ir truktelėjo duris. 

— Ai! Ajajai! Be to, ji pasiskolino iš manęs knygą! 

Dabar koja buvo stipriai pasukta. Trondas nuste- 
bęs įsispoksojo į juodą aulinuką. Durys spaudė odą 
tiesiai virš čiurnos. 

— Kokią knygą, - nepakeldamas akių paklausė 
Trondas. 

— Paskutinę Benkės knygą, - išstenėjo Rudolfas. 

Na, bent tai buvo tiesa. Trondas matė knygos 
ekslibrisą ir nustebo, kad jie vienas kitam skolino 
knygas. 

- Ji pradingo, - pasakė. 

— Pradingo? 

— Velniai griebtų, Rudolfai! Knyga dingo, ir šiuo 
metu ji yra mažiausiai mane kamuojanti bėda. Tiesą 
sakant, ir tave. Nusipirk kišeninę jos versiją. 

— Tada paleisk mane! 

Trondas atsargiai atsitraukė per kelis centimetrus. 
Rudolfas Fjordas ištraukė koją. Jis gailiai suinkštė, 
pridėjo pėdą prie kitos kojos kelio ir ėmė atsargiai 
masažuoti, stengdamasis paspartinti kraujotaką. 

— Viso gero, - nuolankiai pasakė. 

Ir nusileido laiptais žemyn. Trondas pasiliko sto- 
vėti ir žiūrėjo jam įkandin. Eidamas žvyru link vartų 
vyras keletą kartų vos nenukrito. Šlubčiodamas šiuo 

keliu Rudolfas Fjordas atrodė apgailėtinai, nepaisant 
plačių pečių ir brangaus kupranugario vilnos švarko. 
Jo automobilis stovėjo atokiau nuo namo. Trondas 
įžvelgė tik stogą, ant kalvelės stovinčio gatvės žibin- 
to šviesoje atrodantį kaip paprasčiausia sidabrinė 
plokštė. Akimirksnį pajuto šiam tipui gailestį. Nors 
nesuprato kodėl. 

- Apgailėtinas tipas, - tarė pats sau ir pajuto, kad 
nebebijo būti vienas. 


Rudolfas Fjordas sėdėjo automobilyje, kol langus 
nusėjo rasos lašeliai. Aplink buvo tylu. Pėdą labai 
skaudėjo. Jis nedrįso nusiauti bato ir patikrinti, ar 
nėra rimtų sužalojimų. Baiminosi, kad paskui nebe- 
pajėgs vėl apsiauti. Atsargiai palietė sankabą. Laimei, 
skausmas buvo pakenčiamas. Jis bijojo, kad iš viso 
negalės vairuoti. 

Geriausiu atveju nieko nebus. 

Dokumentai buvo policijoje. Jie nieko neras. Jie 
juk ne to ieškos. 

Rudolfas Fjordas netgi nebuvo tikras, kad juose 
kas nors yra. Vibekė niekada jam neminėjo, ką buvo 
iškapsčiusi. Jos pastabos buvo mįslingos, o grasinimai 
nerimti. Tačiau kažką ji vis dėlto buvo aptikusi. 

Rudolfas Fjordas tikėjosi, kad atėjęs ras namą 
tuščią. Jis nepajėgė suvokti kodėl; dabar jo veiksmų 
planas jam atrodė absurdiškas. Įsibrauti į namus būtų 
nesąmonė, mąstė jis. Nei apsivilkęs kaip įsibrovėlis, 
nei apsirūpinęs tam tinkamais įrankiais. Galbūt jis 

tikėjosi, kad ramiai pasikalbės. Kad Trondas neklau- 
sinėdamas atiduos jam tai, ko jis prašo. Kad būtų gali- 
ma padėti tašką, kad tas smaugiantis, nerimą keliantis 
romaniūkštis pagaliau nugrimztų užmarštin. 

Akys merkėsi iš nuovargio; po nemiegotos nakties 
jos buvo išsausėjusios. 

Jis niekada nepagalvodavo, kad baimė gali sukelti 
fizinį skausmą. 

Galbūt ji paprasčiausiai melavo. 

Be abejonės, ji to nedarė, tuoj pat susimąstė jis. 

Koją skaudėjo vis labiau. Blauzdą traukė mėšlun- 
gis. Jis gerai nuvalė priekinį stiklą ir užvedė auto- 
mobilį. 

Geriausiu atveju nieko nebus. 


+X*+ 


Trys apgailėtini susitikimai pagaliau baigėsi. 

Ingvaras Stubio atsisėdo į biuro kėdę ir nenoriai 
pažvelgė į atneštus laiškus. Greitai permetė akimis 
vokus ir užrašus. Nebuvo nieko skubaus. Smėlio 
laikrodis stovėjo pavojingai arti krašto. Jis atsargiai 
pastūmė jį tolyn, į saugesnę vietą. Smiltelės žvilgėjo 
sidabru apatinėje laikrodžio stiklo dalyje. Jos ėmė 
judėti; byrėjo vis greičiau ir greičiau. 

Laikas tuoj pasibaigs. 

Kasdien darėsi vis sunkiau. Niekas daug nekalbėjo. 
Visi iki šiol laikėsi ypatingų saugumo reikalavimų; en- 
tuziazmo likučiai vertė žmones dirbti viršvalandžius 
be didelių protestų. Dauguma tyrėjų vis dar buvo nu- 
siteikę optimistiškai. Nepaisant visko, kasdien buvo 

aptinkama vis naujų įrodymų; kai kurie jų vėliau pa- 
sirodydavo esą niekiniai. 

Ilgai trukti tai nebegalėjo. 

Tris savaites ar kiek ilgiau, svarstė Ingvaras. Nepa- 
sitenkinimas greitai pasklis, užtenka kam nors apie 
tai prabilti. Iš ankstesnių bylų jis žinojo, kaip būna, 
kai paaiškėja, kad lyg ir neginčytini įrodymai yra 
nieko verti. Šiandien sukako lygiai keturios savaitės 
nuo Fionos Hele nužudymo dienos. Po dvidešimt 
aštuonių dienų, praleistų įtemptai tiriant įrodymus, 
jie turėtų bent jau numanyti, kaip atrodo galimas įta- 
riamasis, turėjo būti aptikę ką nors, rodančio į žudiko 
pusę: užuominą, kelią, kuriuo reikėtų eiti. 

Bylose, gulinčiose ant Ingvaro Stubio kabineto 
stalo, nebuvo nieko panašaus. O greitai žmonėms 
visa tai atsibos. Neviltis apgaubė naujausią bylą, tarsi 
visi, nepaisydami pakartotinių įspėjimų, būtų įtikėję, 
kad su Vibeke Hainerbak sąskaitas suvedė Fionos 
Hele žudikas, ir kad šis vyras paprasčiausiai išsisuks 
nuo bausmės. 

Bylos nebus visiškai nustumtos į šalį. Žinoma, 
ne. Murmėjimas dėl išteklių sąnaudų, tyrimo rezul- 
tatų trūkumo ir varginančių viršvalandžių vis tiek 
prasiverš ir virs smarkiais protestais. Visi žinojo tai, 
ko niekas nenorėjo pasakyti garsiai: sulig kiekviena 
valanda jie vis labiau tolo nuo žmogžudystės mįslių 
atsakymų. Kriminalinės policijos skyrius siūlė galbūt 
labiausiai motyvuotus personalo narius. Be jokios 
abejonės, jie buvo kompetentingiausi Norvegijoje. 
Todėl visi tyrime dalyvaujantys tyrėjai aiškiai suvokė 
liūdną sąryšį tarp laiko ir paaiškinimo. 

Ingvaras nekantriai siekė cigaro. 

Jis pakėlė telefoną ir surinko ant apatinio skelbimų 
lentoje kabančio lapelio iškeverzotą numerį. 

Cigaro dūmas buvo stipresnis negu anksčiau. 

— Berntas Hele? Skambina Ingvaras Stubio. KRI- 
POS. 

— Laba diena, - pasigirdo kitame laido gale. 

Stojo tyla. 

— Tikiuosi, kad, atsižvelgiant į aplinkybes, einasi 
gerai, - pasakė Ingvaras. 

- Žinoma, - atsakė balsas. 

Vėl tyla. 

— Aš skambinu, nes turiu klausimą, kurį ilgai ne- 
kankinęs noriu užduoti, - pasakė Ingvaras ir paspau- 
dė garsiakalbio mygtuką, tada padėjo telefono ragelį 
ir įkišo ranką į kišenėlę ant krūtinės. - Tiesą sakant, 
dėl paprasčiausios smulkmenos. 

- Sakote, smulkmenos, - ištarė Berntas Hele ir 
kostelėjo. - Tiesą sakant, aš skubu... 

Traškėjimas. Stiprus kosulys. 

— Tiesiog klauskite, - pagaliau atsakė. - Apie ką 
kalbame? 

Portsigare buvo įdubimų. 

— Nežinau, ar tai gali turėti kokią nors reikšmę, - 
pradėjo Ingvaras ir pabandė prisiminti, kiek laiko jis 
nešiojasi tą patį portsigarą. - Bet gal jūs galite pasa- 
kyti ką nors apie... Ar Fiona kada nors buvo išvykusi 
pagal mainų programą? 

— Mainų programą? 

- Taip. Na, tai tokios programos, kai... 

— Aš žinau, kas yra mainų programos, - ramiai 
atsakė Berntas Hele ir dar kartą kostelėjo. - Fiona 
studijų metu nebuvo užsienyje. Esu tuo visiškai tikras. 

Nors tuo metu jos taip gerai nepažinojau. Juk ji lankė 
gimnaziją, o aš mokiausi profesinėje mokykloje. Jūs 
žinote... 

Ingvaras žinojo. 

Be to, jis jautėsi kaip visiškas idiotas. Jei būtų dar 
vieną dieną palaukęs ir neskambinęs, būtų pats su- 
pratęs, kodėl tai daro. Bet Inger Johanė primygtinai 
reikalavo. 

Jis atsargiai ištraukė cigarą iš aliumininės tūtelės. 

- Taip, - pasakė. - Ir jei ji išties būtų studijavusi 
užsienyje, jūs, be abejo, būtinai būtumėte tai pasakęs 
anksčiau. 

— Žinoma. Negalėčiau pasielgti kitaip. 

Sidabrinės žirklės gulėjo lentynoje už Ingvaro 
nugaros; miniatiūrinė giljotina. Čiaukšt, jis nukirpo 
cigarą; burna prisipildė seilių. Įžiebė dujinį žiebtuvėlį 
ir ėmė lėtai sukti cigarą virš liepsnos. 

- Visiškai nebuvo užsienyje, - konstatavo jis. — 
Nei kalbos stovyklose Anglijoje? Vasaros atostogų 
metu? Ilgiau paatostogauti pas draugę ar giminaičius 
užsienyje“ 

— Ne... Klausykite... 

Garsiakalbyje pasigirdo garsus, varginantis ko- 
sulys. 

- Atleiskite, - per nosį ištarė Berntas Hele. 

Cigaro dūmas buvo dar malonesnis, negu Ingva- 
ras įsivaizdavo. Jis nebuvo karštas, kuteno liežuvį ir 
šnerves. Berntas Hele tęsė: 

— Aš, be abejo, negaliu pateikti jums ataskaitos dėl 
Fionos Hele kelionių gimnazijos laikais; nežinau visų 
smulkmenų. Kaip jau minėjau, tuo metu mes nebuvo- 
me pora. Susitikome truputį vėliau, po to, kai... 

Garsiai nusičiaudėjo. 

— Atsiprašau. 

— Viskas gerai. Jums reikėtų pagulėti lovoje. 

— Aš turiu verslą. Ir mažą mergaitę, kuri ką tik 
neteko motinos. Neturiu laiko gulinėti. 

— Dabar atėjo mano eilė atsiprašyti, - pasakė In- 
gvaras. - Nebegaišinsiu jūsų. Sveikite. 

Ingvaras padėjo ragelį. Kambarį užliejo švelnus, 
šviesiai pilkšvos spalvos rūkas. Pusę minutės trauk- 
tas dūmas leido perprasti skonį ir trukdė cigarui 
įkaisti. 

Jis niekada neprisivers mesti. Jam reikėjo per- 
traukėlių; negalėjo dirbti ilgą laiką nepasimėgavęs 
geru cigaru, pipirų ir odos skonio, galbūt atmiešto 
žiupsneliu kakavos. Ramioje savo sieloje jis klausė 
savęs, ar jaunuolius iš tiesų žeidė tas vyriškas aroma- 
tas, pasklindantis vieną ar kitą penktadienio vakarą. 
Kubietiški cigarai, be abejo, buvo geriausi, bet jis ly- 
giai taip pat galėjo pasimėgauti švelniais Sumatros 
cigarais po pietų įsipylęs taurę konjako arba, jei pa- 
sisekdavo, gaivaus kalvadoso. 

Tie laikai praėjo. 

Jis perbraukė smiliumi per lūpas. Cigaras, pragu- 
lėjęs kišenėlėje keletą savaičių, buvo kiek sausokas. 
Jo skonis švelnesnis. Ingvaras atsilošė kėdėje ir iš- 
pūtė tris tobulus dūmų ratilus. Jie pakilo iki lubų ir 
išsisklaidė. 

- Argi tu nesiruošei anksti grįžti namo? 

Po rašomuoju stalu sunertos Ingvaro kojos garsiai 
trinktelėjo į žemę. 

— Kiek valandų, - paklausė jis ir atsargiai užgesino 
cigarą puodelyje su kavos likučiais. 

— Pusė trijų. 

- Velnias. 

— Dvokia visas koridorius, - pasakė Zigmundas 
Berlis ir nepritariamai pauostė orą. - Vadovas la- 
bai suirzo, Ingvarai. Argi tu neskaitei naujojo laiško 
apie... 

— Skaičiau. Turiu lėkti. 

Siekdamas nusikabinti švarką nuo pakabos, jis 
nuvertė kabyklą. 

— Aš jau turėjau būti namuose, - pasakė ir pra- 
skriejo pro Zigmundą net nepasivarginęs jos pakel- 
ti. - Jau per daug vėluoju. 

- Palūkėk, - šūktelėjo Zigmundas. 

Ingvaras sumažino greitį ir sustojo, bandydamas 
sukišti rankas į persuktas rankoves. 

— Jį ką tik atnešė, - pasakė Zigmundas ir ištiesė 
jam voką. 

— Po velnių, - sustingo Ingvaras, sukąsdamas dan- 
tis ir purtydamas švarką. Jau buvo pusiau įlindęs į 
drabužį. - Ar su šituo šlamštu kas nors nutiko? 

Zigmundas nusišypsojo. Kantriai, lyg padėdamas 
besipriešinančiam, peraugusiam darželio auklėtiniui, 
jis pataisė rankovę, suėmė už apykaklės ir leido In- 
gvarui sukišti abi rankas. 

- Štai taip, - ramiai ištarė Zigmundas ir paki- 
šo voką tiesiai Ingvarui po nosimi. - Sakei, kad tai 
skubu. 

— Galima ir taip pasakyti. Greitai atlikta. 

Ingvaras greitomis nusišypsojo, įsikišo voką į kiše- 
nę ir išbėgo. Zigmundas pajuto, kaip sulig kiekvienu 
sunkiu jo žingsniu sujuda grindys. 

— Vieną dieną tau kils problemų dėl to, kad nuolat 
pirmyn atgal tąsai dokumentus, - pusbalsiu pats sau 
pasakė Zigmundas. - Tai nėra gerai. 

Ingvaro Stubio paliktas cigaro kvapas tvyrojo ore; 
jis buvo rūgštus ir nemalonus. 


+++ 


Vegardas Krogas tingiai gurkštelėjo alaus ir pasijuto 
laimingas. 

Tikriausiai „Komoje“, vieninteliame tvarkinga- 
me pietų restorane Griunerliokoje, sutriko nuotėkų 
šalinimo sistema. Jis pakėlė taurę ties langu. Putos 
atrodė sustingusios it negyvos. Popietės šviesa šiaip 
ne taip prasiskverbė per kambario temperatūros alų. 
Įvairiais aukso spalvos atspalviais mirgėjo visas stalas. 
Jis nusišypsojo ir išgėrė. 

Šuolio su guma triukas nuėjo šuniui ant uodegos. 

Filmas buvo puikus, bent pusė šuolio atstumo. 
Tada Vegardas Krogas pranyko iš vaizdo. Lęšis su- 
kosi, nukrypo į dangų. Užfiksavo kraną. Nukrypo 
kalvos link. Staiga, nedidelę sekundės dalį, buvo gali- 
ma pamatyti Vegardą Krogą. Pačiame viršuje. Aidint 
sirenoms ir fotografui stengiantis pasprukti iš nusi- 
kaltimo vietos. Likusioje filmo dalyje buvo rodoma 
žemė, akmenys ir statybinės medžiagos. 

Dabar tai nebesvarbu. 

Pakvietimas buvo atsiųstas vakar. 

Vegardas Krogas tikėjosi ir laukė. Kartais jis netgi 
buvo užtikrintas. Jį turėjo atsiųsti. Vakare jis galvoda- 
vo apie kvietimą. Paskutinis sąmoningas jo fantazijos 

vaisius buvo gražus atvirukas su monograma ir dailiai 
kaligrafiškai išraitytu jo vardu. 

Taigi jį atsiuntė. 

Plėšiant voką jam virpėjo rankos; storas, nelanks- 
tus kreminės spalvos atvirukas. Jis buvo lygiai toks, 
kokį įsivaizdavo; svajonių atvirukas, įmestas į jo pašto 
dėžutę tada, kai to labiausiai reikėjo. 

Vegardas Krogas pagaliau pasiekė savo tikslą. 

Jis tapo vienu iš tų žmonių, kurie ką nors reiškė. 
Nuo šiol jis bus vienas jų. Vienas iš išrinktųjų, kurie 
vartoja frazę „jokių komentarų, kai jiems paskambi- 
na koks nors paskalas renkantis geltonosios spaudos 
atstovas, kaip jie darė nuolat, skambindami poros 
draugams - ir sukeldami didelį susierzinimą. 

— Mane ims nervinti, - sumurmėjo Vegardas 
Krogas ir paskandino euforišką savo šypseną alaus 
bokale. 

Karališkosios šeimos palikuonis Švedijoje supo 
elegancija, senovinės aukštuomenės manieros ir de- 
kadanso liekanos. Norvegijoje viskas buvo kitaip. 
Norvegijoje svarbiausią vaidmenį vaidino kultūra. 
Muzika. Literatūra. Menas. 

Prieš šešerius metus jis pirmą kartą nupirko vyno 
dabitiškam vaikinui šuniuko akimis, vilkinčiam mo- 
teriškais drabužiais. Vaikinas sėdėjo aludėje ir ieško- 
jo moterų. Vegardas buvo šiknius, bet visada turėjo 
nuojautą, kur lankosi merginos. Vyras mandagiai pa- 
dėkojo ir užmezgė pokalbį. Vėliau Vegardui pasisekė 
susipažinti su brunete, ir jis išėjo. 

Kartkartėmis jie netikėtai susitikdavo. Išlenkdavo 
po bokalą. Pasikalbėdavo apie gyvenimą. Tai baigėsi 

prieš porą metų, kai dėl akivaizdžių priežasčių teko 
kiek praretinti draugų ratą ir Vegardą išmetė iš šou. 

Šuolis su guma turėjo padaryti įspūdį. 

Jis pasirašė vieną egzempliorių ir išsiuntė. Iki da- 
bar, po išleidimo praėjus aštuonioms dienoms, knyga 
nebuvo pritraukusi net menkiausio dėmesio. Tačiau 
svarbiausiam kritikui nusiųsta knyga pasiekė tikslą. 

Vienam šuolininkui su guma nuo bendraminčio. 
Išdrįsti! Tavo bičiulis Vegardas. 

Jis praleido valandą laiko, dėliodamas savo mintis. 
Dabar negalėjo per daug spausti. 

Vegardas Krogas išgėrė likusį alų vienu dideliu, 
pasitenkinimo kupinu mauku. 

Pigaus „Merlo“ vyno taurė pagaliau ėmė tuštėti. 

Aprangos kodas: kasdieniškas ir tvarkingas, buvo 
parašyta. 

Jam teko nušliaužti iki kryžiaus ir pasiskolinti pi- 
nigų iš motinos. 

Šį kartą ji nenorėjo būti šiurkšti. 


— Juk tu sakai, kad šitas tipas Ingvaras yra geras! 

Bordas Arnesenas pasilenkė prie valgomojo stalo 
ir padrąsinamai paplekšnojo broliui per petį. Tada 
pasikasė galvą, ištraukė salotos lapą ir panardino jį į 
padažą stikliniame dubenėlyje. 

— Meluoti policininkui nėra protingas poelgis, 
Trondai. 

Trondas neatsakė. Jis žvelgė į erdvę priešais save; 
žvilgsnis klaidžiojo, nerasdamas vietos. Lėkštė buvo 

pusiau tuščia. Jis nustūmė maisto likučius į šoną; mėsa 
ir keptos bulvės. Nerangiai sugraibė pirštais gabalėlį 
smidro, įsikišo į burną ir ėmė lėtai kramtyti. 

- Alio! Žemė jus kviečia! Atrodai kaip iškritęs iš 
medžio. 

Bordas ėmė mosuoti ranka broliui priešais veidą. 

— Bus daug blogiau, jei jie patys tai sužinos, - pri- 
mygtinai pakartojo. - Tiesą sakant, man labai keista, 
kad jie dar... 

— Tu turi suprasti ir suvokti, - atsakė Trondas, - 
„kad aš negaliu apie tai užsiminti Stubio. Visų pirma, 
aš pats sugriaučiau savo alibi. Antra, aš ir taip įklim- 
pęs mėšle iki pat... 

Ranka mostelėjo sau virš kaktos. 

— „vien todėl, kad jau pamelavau. Aš sudegsiu, 
Bordai. Iš karto. 

- Bet juk sakai, kad jiems žinoma, jog esi nekaltas. 
Jis, tas Stubio, pasakė, kad tu esi pirmasis, kurį jie 
išbraukė iš įtariamųjų sąrašų. Juk sakei... 

— Sakiau! Kokią, po velnių, reikšmę turi tai, ką aš 
sakiau! 

Keliais stuktelėjo į stalą. Jam bandant susiimti, 
veide galėjai įžvelgti įtampą; apatinė lūpa virpėjo, 
šnervės praplatėjo, o akys tarsi pasislėpė kaukolėje. 
Jis pastūmė tolyn nuo savęs lėkštę, prisitraukė ją atgal, 
paguldė peilį ant šakutės ir tol lankstė servetėlę, kol 
nebebuvo įmanoma jos dar kartą perlenkti. 

Bordas tylėjo kaip žuvis. Tiršti ir riebūs keptuvės 
dūmai, kurių buvo pilna virtuvė, įgavo salsvą brolio 
baimės atmieštą prieskonį. Bordas dar niekada nema- 

tė Trondo tokios būsenos. Jis visą laiką buvo bailys 
ir verksnys, kiek Bordas jį prisiminė. Bijojo visko. 
Mamičiukas. Verkšlenantis kiekvieną kartą, kai tik 
užsigaudavo. 

Bet graužatis ar nervingumas jam nebuvo būdinga. 

Brolis atrodė ne juokais išsigandęs, vis dar sėdėjo, 
kramtė smidrus ir niekaip neįstengė jų praryti. 

— Alio, - draugiškai pradėjo Bordas ir dar kar- 
tą kumštelėjo jam. - Nėra nė vieno žmogaus, kuris 
patikėtų, kad tu rimtai galėjai nužudyti Vibekę. Po 
paraliais, juk ji buvo tavo moteris! Daili, linksma mer- 
gaitė, turinti pinigų ir namą, ir šiaip. Argi tu negalėjai 
paprasčiausiai... Mirti! Trondai! 

Jis suspragsėjo pirštais. 

— Paklausyk manęs! 

— Aš klausau. 

— Spjauk tą kąsnį. 

Trondas išspjovė. Pilkšvai žalias gumulas nelygiais 
kraštais nusirito iki lėkštėje sustingusios košės. 

— Tu turi manimi pasitikėti. 

Teiginys nesukėlė jokios reakcijos. 

— Tu esi mano brolis, Trondai. 

Vis dar tyla. 

— Velniai griebtų! 

Bordas atsistojo taip staigiai, kad kėdė nuvirto. 
Atkaltė rėžėsi į spintos dureles ir nuskėlė lopą dažų. 
Suirzęs dūrė pirštu į tą baltame fone atsiradusią žalią 
dėmę. 

— Aš tai sutvarkysiu, - ramiai pasakė. - Kada nors 
ją perdažysiu. 

Net ir dabar brolis visiškai nereagavo. Jis tik stai- 
giai užsidengė delnais akis. 

— Ką tu veikei visą laiką, - pasiteiravo. - Argi ne- 
gali bent jau man pasipasakoti? Savo kraujo broliui, 
po velnių? 

- Pusantros valandos. 

— Kaip tu pasakysi. 

- Tu juk sakei, visą tą laiką. Nebuvo daug valandų. 
Tebuvo viena su puse valandos. Tik viena su puse 
valandos. 

Trondas Arnesenas sugebėjo pamiršti tą smul- 
kmeną su paslaptyje laikomu laiku. Tai buvo lengviau, 
negu atrodė iš pradžių. Netgi stulbinamai paprasta. 
Visas epizodas išsitrynė jam iš atminties, kol važiavo 
namo. Kai taksi, kuriuo šeštadienį, vasario 7-ąją, be 
dvidešimt septynios Trondas važiavo nuo autobusų 
stoties, sustojo, kad jis galėtų išsivemti pakelėje, jis 
keletą minučių bandė sutelkti dėmesį į sniege gu- 
linčią vėmalų krūvą. Susirietęs, rankomis įsirėmęs į 
mės riešutą. Pamatęs aplink besimėtančius mėsgalius, 
vėl ėmė vemti. Taksi vairuotojas nekantriai pašaukė 
jį. Trondas vis dar stovėjo. Tai - paskutinis kartas, 
dilgtelėjo jam. Stebėdamasis apžiūrinėjo savo vėma- 
lus, tuos šlykščius likučius maisto, kurį suvartojo per 
pastarąją parą. Viso to nebebuvo. Pradingo. Baigta. 

Daugiau niekada. 

Bato kulnu jis pakapstė sniegą, norėjo uždengti juo 
tą šlykštynę, ir prarado pusiausvyrą. Taksi vairuotojas 
padėjo jam sugrįžti į automobilį. Parvežė jį namo. 
Viskas pasimiršo. Tai tikrai buvo paskutinis kartas. 

Kadangi niekas jo neklausė. 

Bernvakario, iš kurio jis pagaliau parsirado namo, 
dalyvių skaičius tiesiogine to žodžio prasme padidėjo 
vakaro metu. Penktadienį, šeštą valandą, devyniolika 
smokingais vilkinčių vyrukų išsiruošė į miesto cen- 
trą. Tada jie sutiko Bordo futbolo komandą, vilkin- 
čią nešvariais raudonais marškinėliais ir švenčiančią 
pergalę. Vakarėlis įgavo pagreitį. Dešimt ar dvylika 
Bordo kolegų prisidėjo apie aštuntą valandą, kai san- 
dėliuke lindintis jaunikis ėmė pardavinėti aistringus 
bučinius; penkiasdešimt kronų už bučinį. Apie pusę 
vienuoliktos brolis ėmė nerišliai prašytis Trondo pa- 
dėti nusilengvinti tualete, o pats bernvakaris virto be 
saiko apsvaigusių, atsitiktinai susitikusių ir triukš- 
mingų vyrukų gauja. „Skeid“ komandos vaikinai ir 
ekonomistai iš „Telenor“, kurie susirinko apie devintą 
valandą; ir dar vienas kitas alaus mėgėjas, iš kurių nė 
vienas net nenutuokė, kuo užsiima kiti. 

Tikrai daugiau negu penkiasdešimt vyrukų, pa- 
galvojo Trondas. 

Ir niekas nieko nepastebėjo. 

Niekas policijai nepateikė kitos versijos; visi tvirti- 
no, kad Trondas dalyvavo bernvakaryje kartu su savo 
broliu nuo penktadienio popietės šeštos valandos iki 
tol, kol kažkas įgrūdo jį į pirmąjį Liorenskugo auto- 
busą šeštadienio rytą. 

Visi taip kalbėjo. Visi pamiršo. 

— Kaip tau tai šovė į galvą, - pagaliau išlemeno jis. 

- Argi tu negali man papasakoti, kur buvai? 

Balsas nebebuvo kantrus. Dabar brolis reikalavo, 
kalbėjo erzinančiu, įsakmiu mažajam broliui būdingu 

tonu, kurį Trondas įsiminė dar vaikystėje ir iki šiol 
suirzdavo jį išgirdęs. 

— Kaip tau tai šovė į galvą, ir kodėl tu man nieko 
apie tai nepasakoji? 

Galų gale, jis buvo vyresnėlis. 

Bordas patraukė pečiais. 

- Bet visas tas dramatizmas... Galva tarsi buvo 
užimta kitais dalykais. Bet dabar, kai... Tu juk papras- 
čiausiai pradingai. Aš tavęs ieškojau. Tada, kai buvau 
lauko tualete. Tu man padėjai. Ar prisimeni? 

Trondas nelinksėjo galva. Jis netarė nė žodžio. 

- Juk tu buvai vienintelis, kuris nebuvo girtas kaip 
kiaulė. Man reikėjo pasiskolinti pinigų. Išleidau dau- 
giau negu tris tūkstančius. Stačiau visiems, atrodo. 
Tavęs ten nebuvo. Aš niekur tavęs neradau. 

— O tu ko nors teiravaisi apie mane? 

— Visi vienas kito visą laiką ko nors klausinėjo. 
Negi neprisimeni? Juk mes beveik buvome tapę tos 
vietos šeimininkais. Tokia linksma sumaištis. 

Jis plačiai nusišypsojo viską prisiminęs. 

— Kai tave vėl pamačiau, buvo trys minutės po 
dvylikos. Aš tai puikiai prisimenu, kadangi tu iškrėtei 
neblogą numerį su tuo milžinišku savo laikrodžiu, 
kurį gavai nuo... 

— Mano laikrodis? Aš tą vakarą jo nesegėjau. 

- Segėjai. Baik pliaukšti niekus. Tu stovėjai šalia 
baro ir turėjai sekti alaus estafetės laiką tuo tavo ranką 
puošiančiu monstru. 

Trondą išmušė karštis. Darėsi vis karščiau. Jis pats 
jautė savo kūno kvapą - aitrų ir rūgštų. Šlapimo pūslė 
buvo pilna. Norėjo atsistoti. Norėjo į tualetą, bet keliai 
atsisakė jam padėti. 

Kodėl aš šito nepatvirtinau, galvojo jis. Kodėl šito 
nepaneigiau? Bordas juk buvo prisišniojęs kaip par- 
šelis. Jis galėjo apsirikti. Sumaišyti valandas. Juk ten 
buvo tiek daug žmonių. Visi patvirtino, kad aš sukausi 
tarp jų ir gėriau. Šėliojau. Man reikėjo viską neigti. 
Turėjau galimybę viską paneigti. Aš neigiu. 

— Tu painioji, - atsakė jis ir abiem rankom įsitvėrė 
stalo kampo. - Aš nebuvau niekur pradingęs. Tame 
lauko tualete tu atsijungei. Nežinau, kiek laiko tu... 

— Ką, po velnių, tu nori pasakyti? Aš puikiai žinau, 
kai būnu atsijungęs! Aš neatsijungiau iki pat aštuonių 
ryto. Tą naktį aš gerai prisisiurbiau, bet ne tiek, kad 
nepastebėčiau, jog... 

Trondas pašoko nuo kėdės. Giliai įkvėpė. Atkišo 
krūtinę, pečius patraukė atgal. Jis buvo vyresnysis 
brolis. Ir didesnis, beveik dešimčia centimetrų aukš- 
tesnis už savo brolį. 

— Man reikia nusičiurkšti, - griežtai nukirto jis. 

- Tikrai? 

- Tu esi mano brolis. Mes esame broliai. 

- Tikrai, - pakartojo Bordas, o jo balse skambėjo 
nuostaba, netgi suirzimas; tarsi Trondas būtų labai 
energingai jam įrodinėjęs, kad žemė yra apvali ir su- 
kasi aplink saulę. - Ir kas iš to? 

- Tu klysti. Aš visą laiką buvau ten. 

— Tu mane laikai visišku idiotu ar kaip? 

Jis apėjo aplink stalą ir atsistojo priešais Trondą. 
Suspaudė kumščius. Bordas buvo žemesnis už brolį, 
bet gerokai stipresnis. Abu veidus skyrė tik delnas. 

— Tu tai patvirtinai prieš dešimt minučių, - šovė 
jis; akys susiaurėjo, o Trondas pajuto, kaip odą nusėjo 
seilių lašeliai. 

— Aš nieko nepatvirtinau. 

- Tu sakei, kad negalėjai nieko papasakoti Stubio. 
Sakei, kad jam melavai. Argi to negalima pavadinti 
patvirtinimu? 

— Nagi, sutik. 

Bordas sugriebė brolį už peties. Šiurkščiai, suspau- 
dęs kumščius. 

- Sutik. 

Staigiu ir netikėtu smūgiu Trondas sugriebė jį per 
liemenį. Bordas prarado pusiausvyrą, sugriebė ir pa- 
traukė į savo pusę brolio marškinius kairiąja ranka ir 
tuo pat metu dešiniąja stengėsi ko nors nusitverti. Jis 
kiek per vėlai pastebėjo, kad, norėdamas žengti žings- 
nį į šoną, tikrai užklius už Trondo kojos. Jie nusivęr- 
tė. Krisdamas Bordas patempė su savimi virtuvinio 
kombaino laidą. Pamatęs skriejantį sunkų kaip švinas 
„Kenvudo“ gamybos prietaisą, instinktyviai pasuko 
galvą. Plieninis kampas perrėžė jam ausį. Jis sukliko ir 
pabandė pakelti ranką, norėdamas pačiupinėti žaizdą. 
Rankos buvo lyg surištos. Galėjo pajudinti tik galvą, 
jis sukinėjo ją tai į kairę, tai į dešinę ir klykė. 

Trondas trenkė. | 

Sėdėjo kojomis užspaudęs abi brolio rankas ir ne- 
varžomas jį talžė. 

Jis užsimerkė ir daužė savo brolį. 

Kai jėgos apleido, staigiai atsistojo. Persibraukė 
pirštais per plaukus, lyg nebūtų galėjęs patikėti tuo, 
kas ką tik nutiko, ir apsimesdamas, kad nieko nebuvo. 
Brolis suaimanavo. Vienas paakys jau buvo pradėjęs 
tinti. Apatinė lūpa perskelta. Marškiniai perplėšti. 

Klynas šlapias; tamsi drugelio formos dėmė rusvai 
žalsvos spalvos fone. 

— Tu mane apšlapinai, - suniurzgė Bordas ir su- 
siėmė už ausies. - Velniai tave griebtų, tu mane ap- 
šlapinai. 

Atsargiai, nebūdamas tikras, kad kas nors nelūžo, 
sigriebė už ausies. 

— Ar spenelio nebėra, - paklausė; jo balsas buvo 
šaižus, jis spjaudėsi kraujais. - Ar mano ausies spe- 
nelis nukrito, Trondai? 

— Ne. Bjauri žaizda. Bet ausis sveika. 

Bordas pratrūko juokais. Trondui iš pradžių pasi- 
rodė, kad jis verkia. Bet brolis juokėsi, tada pradėjo 
kosėti, susiėmė už kelių ir susirietęs gulėjo, toliau 
spjaudydamasis kraujais. 

- Štai, - pasakė Trondas ir ištiesė jam ranką. 

— Palūkėk. Man skauda visą kūną. Turiu pats tai 
padaryti. 

Atsistoti ant kojų jam prireikė keleto minučių. 
šonų prispaustas rankas. Pasimetęs pasikasė šlaunį. 

- Blogiausia, kad mane apšlapinai, - pasakė Bor- 
das ir atsargiai pajudino vieną koją. - Be to, tu vis dar 
turi nepajudinamą alibi. 

— Ką? 

— Pusantros valandos, - tarė Bordas ir atsargiai 
paklibino priekinį dantį. 

— Ką? 

- Aš galėčiau prisiekti, padėjęs ranką ant Biblijos, 
kad tu buvai Oslo centre pusę vienuoliktos ir apie 
dvyliktą valandą. Tu negalėjai suvažinėti čia ir grįžti 
atgal per tą laiką. Bent jau taip, kad tavęs nepaste- 
bėtų. 

— Aš galėjau važiuoti taksi. 

— Taksi vairuotojas jau seniai būtų apie tave pra- 
nešęs. 

- Galėjau vairuoti pats. 

— Tavo automobilis buvo paliktas pas mamą su 
tėčiu. Tai žino visi vaikinai, nes jie mus iš ten pasi- 
ėmė. 

- Galėjau netgi pavogti automobilį. 

— Po velnių, kaip skauda tą ausį, - pasakė Bordas 
ir dar kartą užsidengė akis, bandydamas pajudinti 
vieną petį. - Siaubingai skauda. Ar man reikėtų su- 
siūti žaizdą? 

Trondas pasilenkė artyn. 

— Gali būti. Galiu nuvežti tave iki greitosios pa- 
galbos stoties. 

— Tu vis dar turi alibi, Trondai. 

— Taip. Aš buvau „Smuget“ bare. Visą tą vakarą. 

Bordas atsargiai prikando ištinusią lūpą. 

- Taigi, - pasakė ir linktelėjo galva. 
rėjęs pats sau į akis, mąstė Trondas, nors brolis buvo 
sumuštas ir kruvinas. Tokia pati šiek tiek nusvirusiais 
kampučiais kairė akis. Žalsva dėmė mėlyname fone. 
Mongolams būdingos raukšlelės virš akių kampučių; 
motina visada sakydavo, kad šioje šalyje tai buvo tikra 
retenybė. Netgi antakiai, tokie šviesūs, kad kakta atro- 


170 


dydavo visiškai plika, buvo panašūs. Jis vos neaužmušė 
savo brolio. Negalėjo suprasti, kodėl taip pasielgė, tuo 
labiau - kaip jam tai pavyko; Bordas buvo stipresnis, 
greitesnis ir gerokai drąsesnis. 

— Taigi, - pakartojo Bordas ir persibraukė delnu 
per nosį. - Tu buvai „Smuget“. Visą vakarą. Puiku. 

Jis atsargiai nuslinko prie svetainės durų. 

— Paliksiu viską kaip yra, - pasakė ir sustojo. — 
Bet... 

Kiek pasisuko atgal ir sulaikė kvėpavimą. 

— Niekas nepatikės, kad tu nužudei Vibekę, Tron- 
dai. Mano nuomone, turėtum policijai atskleisti visas 
kortas. Aš galiu eiti kartu su tavimi, jei nori. 

— Aš visą vakarą praleidau „Smuget“, - pakartojo 
Trondas. - Todėl tai nėra būtina. 

Bordas patraukė pečiais ir nuslinko tolyn. 

Jis ėjo į miegamąjį, kur norėjo apsimauti bran- 
giausias Trondo kelnes. Tereza, jo sužadėtinė, galėjo 
jas pataisyti. Stilingos kelnės - tai buvo mažiausias jo 
keliamas reikalavimas. 

— Tu mane velniškai smarkiai sumušei, - pritrenk- 
tas sumurmėjo. 


X*X+ 


Vizitas pas Ivoną Knutsen nenusisekė. Inger Johanė 
gavo įspėjimą dar stovėdama koridoriuje. Medicinos 
sesuo šnibžtelėjo, kad išsėtinės sklerozės kamuoja- 
ma moteris atsisakydavo susitikti su dauguma lan- 
kytojų. Tik žentas ir vaikaitė galėjo lankyti ją kada 
panorėję. 

Baltai vilkinti moteris buvo teisi. Ivona Knutsen 
užsitvėrė tylos siena, kai tik Inger Johanė peržengė 
palatos slenkstį. Ji nejudėdama gulėjo kambario vi- 
duryje stovinčioje lovoje. Daugiau jame beveik nieko 
nebuvo. Ant vienos sienos kreivai kabėjo bespalvė li- 
tografija, apgadintu rėmeliu. Šalia lovos stovėjo pinta 
kėdė. Ryški, žemai pakilusi saulė, kuri spigino Inger 
Johanei į akis paskutinę kelionės į ligoninę atkarpą, 
per nešvarų, pilkšvą lango stiklą atrodė kaip mažytis 
kamuoliukas. Inger Johanė iš Ivonos Knutsen neiš- 
gavo nieko kita, tik nuolat kartojamus žodžius: būk 
tokia gera ir palik mane. Paskui serganti moteris nu- 
suko veidą ir apsimetė mieganti. 

— Man labai gaila, - išėjus jai iš palatos pasakė 
medicinos sesuo ir paguodžiamai paplekšnojo per 
petį. Atrodė, tarsi palatoje būtų buvusi Inger Johanės 
mama, tokia nepalenkiama ir nenumaldomai lau- 
kianti artėjančios mirties. 

Kelionė namo buvo nesėkminga. E18 kelyje, ne- 
toli Oslo, sprogo padanga. Kai Inger Johanė paga- 
liau surado vietą pakelėje, iš padangos kyšojo begalė 
guminių dirželių. Lietus pliaupė kaip iš kibiro. Kol 
pasiruošė keltuvą, buvo kiaurai permirkusi. 

Pagaliau pasiekė namus. Pavėlavo daugiau negu 
valandą. 

- Išsėtinė sklerozė yra baisi liga, - murmėjo ji ir 
patogiau pasitaisė žindymui skirtą pagalvėlę; Inger 
Johanė sėdėjo apsivilkusi sportiniu kostiumu; priglu- 
dusi prie krūties Ranhilda miegojo. 

— Tau atrodo, kad visos ligos yra baisios, - pasakė 
Ingvaras. 


— Ne. 

— Tikrai taip. 

Jis įdėjo didelį šaukštą medaus į jos arbatos puo- 
delį. Ilgai maišė. 

- Išgerk. Įdėjau ir imbiero. Tai tau padės. 

— Arbata per karšta. Pagalvok, jei Ranhilda suju- 
dės, ir aš ją apipilsiu, tai... 

- Imk, - tvirtai tarė jis ir kilstelėjo kūdikį. - Ji jau 
soti. Išgerk, tada nesusirgsi. Gal lašelį, a? 

— Ne, ačiū. Buvo tikrai nemalonu tai matyti. 

— Sutinku su tavimi. Aš kalbėjau su ja iškart po 
žmogžudystės. 

Inger Johanė priglaudė puodelį prie lūpų. 

— Pasakok, - pasakė Ingvaras ir atsisėdo ant sofos 
priešais ją. 

Ji patraukė kojas po savimi ir nustūmė žindymo 
pagalvėlę už nugaros. 

- Fiona turi du vaikus, - ištarė ji. 

— Fiona turi... ji turi vieną dukterį. 

— Taip. Bet iš tiesų ji gimdė du kartus. 

Ranhilda atsirūgo. Ingvaras priglaudė ją prie pe- 
ties. Ranka paplekšnojo per mažytę nugarytę. 

- Tiesą sakant, dabar aš nieko nebesuprantu, - 
pasakė. 

— Aš irgi, - atsakė Inger Johanė. - Kol kas. 

Ji ištiesė ranką link dokumentų, kuriuos jis jai pa- 
davė, kai, permirkusi ir pikta, sugrįžo namo. Apatinis 
lapas vis dar buvo minkštas ir drėgnas. 

- Žurnale, kur buvo aprašytas Fionos nėštumas ir 
gimdymas, ji vis dar minima kaip pirmą kartą gim- 
danti moteris. O aš galiu tave užtikrinti... 

Nutrenkė dokumentus ant stalo ir įsitaisė pato- 
giau. 

— Gydytojas ir akušerė gali nesunkiai nustatyti, ar 
moteris jau yra gimdžiusi. Tai yra kasdienybė. Tačiau 
dokumentuose apie tai net neužsimenama. Fiorela 
gimė padarius cezario pjūvį. Taip buvo iš anksto su- 
ji turėjo kažkokią su gimdymu susijusią fobiją, kurią 
gydytojai vertino pakankamai rimtai. Cezario pjū- 
vis iš anksto numatytą dieną, nors aš, tiesą sakant, 
nemanau, kad to reikėjo, buvo tik dėl psichologinių 
priežasčių. 

- Bet... 

Ingvaras paguldė Ranhildą į lopšį - jis ir vėl buvo 
perkeltas į svetainę, - ir atsargiai nustybčiojo ant pirš- 
tų galiukų. 

— Aš nesuprantu to, - pasakė. 

-— Nieko keista. Visi yra įsitikinę, kad Fiorela buvo 
vienintelis Fionos vaikas. Taip pat ir gydytojai, nors 
jie turėtų Žinoti, kad tai nėra tiesa. 

- Bet tu, - skeptiškai suraukdamas kaktą paklausė 
Ingvaras. - Tu Žinai geriau už visus. 

— Ne aš. Patologas. 

Ji nuėjo į virtuvę ir grįžo vienoje rankoje laiky- 
dama puodelį arbatos, o kitoje spausdama skrodimo 
išvadą. 

— Perianalinis plyšimas, - perskaitė. 

— Kuris reiškia?.. 

- Pats pamąstyk. 

— Aš galvoju. Ką tai reiškia? 

- Įsiklausyk į žodžius, - nekantriai pasakė ir išgėrė 
didelį gurkšnį arbatos su medumi. - Aš persišaldžiau. 
Pradėk nuo analinių dalykų. 

— Baik, - pertraukė Ingvaras. - Juk gimdoma ne 
per sėdynę! Paaiškink, ką tuo norima pasakyti. Kaip 
tu gali... 

— Perianalinis, - nutraukė ji, - yra medicininė 
sąvoka, kuria nusakoma kūno dalis tarp išangės ir 
makšties. Perianalinis plyšimas gali atsirasti gimdy- 
mo metu, kai plyšta... 

— Užtenka, - pasakė jis ir nutaisė nepatenkintą 
veidą. - Aš supratau. Bet kodėl, velniai griebtų, mes 
to nepastebėjome? Jeigu čia taip parašyta, tai... 

Jis sunerimęs pasilenkė prie svetainės stalo, pa- 
stvėrė skrodimo ataskaitą ir pradėjo ją vartyti. 

— Jūs paprasčiausiai nesupratote, - pasakė Inger 
Johanė. - Nepastebėjote. Paprasčiausiai praleidote. 
Jus apakino faktas, kad žmogžudystė neturėjo nieko 
bendra su seksualine prievarta, taigi... 

— Praleidome, - pratrūko Ingvaras. - Nepastebė- 
jome to? 

— Jūsų kompanija yra puiki. Knutby byloje paaiškė- 
jo, kad Švedijos policija atidėjo galimą žmogžudystės 
bylą į šoną todėl, kad nesuvokė, ką reiškia „toksinis 
kiekis“. Argi tu neskaitai laikraščių? 

— Geriau neskaityti, - sumurmėjo jis ir karštli- 
giškai vartė lapus, nerasdamas to, ko ieško. - Bet šie 
nauji... Tas žurnalas! 

Smiliumi pabaksnojo dokumentą. 

— Kodėl gydytojai turėtų meluoti? Ar byla suklas- 
tota? 

- Tikriausiai ne. Aš paskambinau Evenui. Savo 
pusbroliui. Gydytojui, kurį sutikai... 

- Aš prisimenu Eveną. Ką jis pasakė? 

Ingvaras atsisėdo priešais ją. 

- Gali būti tik viena priežastis, kodėl žurnaluose 
nėra svarbios informacijos, kurią tiek gydytojas, tiek 
akušerė galėjo lengvai konstatuoti, - atsakė Inger Jo- 
hanė. 

- Ir ji yra? 

- Kad pacientui būtų labai pakenkę, jei tie duo- 
menys būtų buvę įtraukti į žurnalą. Labai pakenkę, - 
pasakė Inger Johanė. — Ir, kiek supratau, tai turėtų 
tikrai rimtų padarinių. 

Jie sėdėjo ir tylėjo. Ingvaras pasikasė kaklą. Jį vėl 
kamavo noras užsirūkyti cigarą. Jis nurijo seiles ir 
abejingai apžvelgė svetainę. Langus plakė lietaus lašai. 
Sustojo automobilis. Jaunuoliai, pagalvojo jis; variklis 
keletą kartų suriaumojo. Kažkas šūkavo, kiti juokėsi. 
Užsitrenkė durelės, ir automobilis nurūko gatve. 

Ranhilda kietai miegojo. Iš koridoriaus atbidze- 
no Džekas. Sekundėlę pastovėjo, pakreipęs galvą ir 
kilstelėjęs ausis, lyg būtų negalėjęs patikėti, kad kam- 
baryje taip tylu, ir padėjo snukį Ingvarui ant kelių. 
Kailiu pasitrynė jam į šlaunį. 

- Nelipk ant sofos, - sumurmėjo Ingvaras. - Gulk 
ant grindų. Gulk. 

Atrodė, lyg šuo būtų patraukęs pečiais. Tada pa- 
klusniai palindo po stalu, o paskui užšoko ant kitos 
sofos, šalia Inger Johanės. 

— Ar gali tokia žaizda atsirasti po išprievartavimo 
ar kažko panašaus, - atsargiai paklausė Ingvaras, ne- 

komentuodamas tokio įžūlaus ir purvino jų auginti- 
nio elgesio. 

— Nagi, Ingvarai. 

- Bet... 

— Pagalvok apie gimdymą. Vaiko galvutė. Kodėl 
moterims tenka prakirpti... Kaip manai? 

Ingvaras užsikimšo pirštais ausis. 

- Atsakymas yra neigiamas, - tęsė Inger Johanė. — 
Tikrai ne išprievartavimas. 

- Bet... - dar kartą pabandė Ingvaras, nurydamas 
seiles. - Ar vyras nebūtų... Ar Berntas nebūtų paste- 
bėjęs, jei... 

- Ir ne tai, - atsakė Inger Johanė. - Bent taip sakė 
Evenas. Nebūtinai. Nei lytinių santykių metu, nei... 
užsiimant kitais malonumais. 

Jis nusišypsojo. 

— Keista. 

Ji taip pat nusišypsojo jam. 

— Bet taip jau yra. 

Džekas per miegus suurzgė. 

— Na, apibendrinkime, - pasakė Ingvaras ir vėl 
atsistojo; smiliumi ir nykščiu pasitrynė smakrą. - 
Taigi galime konstatuoti štai ką: Fiona Hele buvo 
nėščia du kartus. Pirmasis kūdikis gimė tokiomis 
aplinkybėmis, kad ji patyrė bjaurių kūno įplyšimų. 
Tai turėjo įvykti gana seniai, nes neatrodo, kad Bern- 
tas Hele ką nors nutuokia apie tą vaiką. Beje, kaip ir 
kiti. Fiona viešai yra pareiškusi, kad džiaugiasi savo 
pirmagimį gimdanti taip vėlai. Ji tikrai nebūtų iš- 
drįsusi taip drąsiai teigti, jei būtų įtarusi, kad kažkas 
apie tai žino... 

Jis priėjo prie lango. Traukė baisiai. Smiliumi pa- 
barškino į lango staktą. 

- Siaubingai traukia per tą sieną, - sumurmėjo. - 
Mums reikia kuo greičiau tuo pasirūpinti. Vaikams 
tai ne į naudą. 

- Nedidelis skersvėjis paprasčiausiai pravėdina 
kambarį, - pasakė Inger Johanė ir numojo ranka. - 
Tęsk. 

— Ne... 

Jis palietė langą ir kiek pažaidė su senovine lango 
spynele, kuri, atrodė, netrukus visiškai suluš. 

- Aš neįsivaizduoju, kad Berntas galėtų būti mela- 
gis, - lėtai ištarė ir vėl atsisuko į ją. - Vyruko elgesys 
buvo pavyzdingas nuo pat tyrimo pradžios. Nors jam 
velniškai pabodo įkyrus mūsų klausinėjimas, kuris, 
atrodo, niekada neduos teigiamų rezultatų. Visada 
atsako į klausimus ir prisistato pakviestas. Atsiliepia 
telefonu. Atvyksta, kai jį pakviečiam. Atrodo gyvy- 
bingas, aiškaus proto. Jis būtų susipratęs, kad tokia 
informacija mums svarbi. Argi nebūtų? 

Inger Johanė suraukė nosį. 

- Taip, - atsakė ji. - Galbūt jis būtų susipratęs. Bet 
kokiu atveju, manau, galime teigti, kad kūdikis tikrai 
gimė ne tada, kai jie jau buvo pora. Mažame kaimelyje 
gandai sklinda labai greitai. Be to, jie susituokė, būda- 
mi labai jauni, ir aš tiesiog negaliu įsivaizduoti, kad 
padorūs, jauni sutuoktiniai būtų nuslėpę nėštumą. 
Tiesą sakant, manau, kad šios mįslės įminimas ateis 
savaime. Tai turėjo būti visiškai nepageidaujamas nėš- 
tumas labai jauname amžiuje. 

— Tik nepradėk pasakoti apie incestą, - perspėjo 
jis. - Būtent incesto į šią bylą nereikia velti. 

— Kad ir kas būtų buvę, tai negalėjo turėti nieko 
bendra su Fionos tėvu. Jis mirė, kai jai buvo vos de- 
vyneri. Tokį amžių, manau, mes galime išbraukti iš 
diskusijų. Bet ji galėjo būti pakankamai jauna, kad 
be didelių ceremonijų būtų išsiųsta iš namų. Fiona 
buvo paauglė... 

Ji krutino lūpas, mėgindama suskaičiuoti. 

— „aštuntojo dešimtmečio pabaigoje, - pasakė. — 
Septyniasdešimt aštuntaisiais jai sukako šešiolika 
metų. 

— Taip vėlai, - nusivylęs tarė Ingvaras. - Tais laikais 
net ir tapti paaugle mama nebebuvo baisi tragedija. 

— Cha, - pertraukė jį Inger Johanė ir sužybsėjo 
akimis. - Tipiškas vyriškas požiūris! Kai man buvo 
šešiolika, beprotiškai bijojau pastoti, nors tai buvo 
devintojo dešimtmečio viduryje. 

- Šešiolika, - pakartojo Ingvaras. - Ar tau buvo 
vos šešiolika metų... 

— Pamiršk tai, - karštai nutraukė jį Inger Johanė. - 
Ar mes negalime sukaupti dėmesio į bylą? 

- Žinoma, galime. Bet šešiolika metų... 

Jis atsisėdo ir pakasė Džekui už ausies. 

— Tuo metu Fiona nebuvo užsienyje, - pasakė. — 
Bent ne ilgesniam laikui. Aš paklausiau Bernto. O 
būtent tai jis būtų atskleidęs, drįstu teigti. Nors ne visi 
mano pažįstami nori dosniai pasidalyti prisiminimais 
apie studijas užsienyje, abejoju, ar Fiona Hele būtų 
išlaikiusi liežuvį už dantų... 

- Baik, - pasakė Inger Johanė, pasilenkė prie jo ir 
švelniai pabučiavo. 

- Taigi gimė kūdikis, - tęsė ji. - Tyrimui tai gali 
neturėti jokios reikšmės. Iš kitos pusės, tai, be abejo, 
kelia asociacijas su ta programa... 

- Apie paliktus vaikus ir gedinčias motinas. Šei- 
mos susiliejimai ir žeidžiantis atstūmimas. Panašūs 
dalykai. “ 

Džekas pakėlė galvą. Įtempė vieną ausį. Nuo sti- 
praus vėjo namas, atrodo, pradėjo girgždėti. Lietaus 
lašai barbeno į pietinės pusės langus. Inger Johanė 
pasilenkė prie Ranhildos ir atsargiai ją apkamšė. Kū- 
dikis ir toliau giliai miegojo. Magnetofonas keletą 
kartų išsijungė ir vėl įsijungė. Virš valgomojo stalo 
kabantis šviestuvas svyravo. 

Staiga pasidarė tamsu. 

— Velnias, - sumurmėjo Ingvaras. 

- Ranhilda, - atsakė Inger Johanė. 

— Nusiramink. 

- Štai kodėl aš lankiausi pas Ivoną Knutsen, - tam- 
soje tęsė savo mintį Inger Johanė. - Ji žino, kas tada 
įvyko. Man tai akivaizdu. 

- Tikriausiai, - atsakė Ingvaras; įžiebto degtuko 
šviesoje jo veidas atrodė nusėtas grubiais, šokčiojan- 
čiais šešėliais. 

— Galbūt todėl ji ir nepanoro kalbėtis su mani- 
mi, - svarstė Inger Johanė. - Galbūt tas vaikas staiga 
atsirado, galbūt... 

— Dabar čia atsirado jau per daug tų „galbūt“, - 
tarė Ingvaras. - Pristabdyk arklius. 

Galų gale jis surado žvakę. 

Ji sekiojo jį akimis. Atrodė toks grakštus, nepai- 
sant didžiulio savo stoto. Eidamas sunkiai šlepsėjo 
kojomis, lyg būtų stengęsis pabrėžti, kad yra tikras 
milžinas. Atsisėdo prie židinio ir ėmė plėšyti popie- 
riaus skiauteles, tada pasilenkė prie plieno kraitelėje 
sukrautų malkų ir užkūrė ugnį; jo judesiai, nepaisant 
kūno stambumo, buvo stulbinamai grakštūs. 

Ugnis greitai supleškino popierius. 

Ji atsargiai suplojo rankomis ir nusišypsojo. 

— Aš šiek tiek pasukčiausiu, - nusišypsojo jis ir 
įkišo tarp malkų keletą pjuvenų briketų. - Einu į rūsį 
malkų. Tokiu oru elektra gali dar ilgai neatsirasti. Kur 
žibintuvėlis? 

Ji mostelėjo ranka koridoriaus pusėn. Jis išėjo. 

Virpčiojanti liepsnelė užliejo kambarį rausvai gel- 
tona spalva. Inger Johanė jautė, kaip liepsna skleidžia 
šilumą jai į veidą. Dar kartą apkamšė dukterį antklode 
ir pasidžiaugė, kad Kristianė šiandien pas Isaką. Ant 
sofos atkaltės gulėjo vilnonis pledas. Ji užsidengė juo 
kojas, atsilošė ir užsimerkė. 

Ingvarui būtina pasikalbėti su Fionos Hele nėštu- 
tauzyti apie konfidencialumą paciento atžvilgiu, bet 
galų gale vis tiek pasiduos. Jie visada taip darydavo, 
kai būdavo tokia byla. 

Tačiau tai užtruks, mąstė Inger Johanė. 

Jei išties yra gyvas suaugęs Fionos Hele palikuo- 
nis, jie pirmą kartą užčiuopė kažką, ką būtų galima 
galbūt niekur nenuves. Jis arba ji nenorėjo būti pir- 
masis nuodėmėje gimęs vaikas, įvaikintas tam, kad 

pažintų meilę. Tikriausiai čia buvo gerai visuomenės 
normas išmanantis, į trečiąją dešimtį įžengęs asmuo; 
galbūt studentas ar studentė, o gal stalius, vairuojantis 
„Volvo“ automobilį, ir du apsisnarglėję vaikai. Ne koks 
šaltakraujis žudikas, siekiantis atkeršyti už atstūmi- 
mą, kurį patyrė prieš daugybę metų. 

Bet Fiona mirtį pasitiko nurėžtu ir perpus per- 
pjautu liežuviu. 

Vaikas buvo didysis Fionos melas. 

Vibekė Hainerbak buvo vinimis prikalta prie 
sienos. 

Dvi moterys. Dvi bylos. 

Neteisėtas kūdikis. 

Inger Johanė staiga pašoko. Buvo jau beužsnūs- 
tanti, kai ją dar kartą užplūdo sąžinės graužatis; ne- 
malonus jausmas, kad mintis niekaip neranda už ko 
užsikabinti. Ji prisitraukė Džeką artyn ir prikišo veidą 
prie šuns kailio. 

— Ar mes galime pasikalbėti apie ką nors kita? - 
paklausė ji, kai, nešinas glėbiu malkų, grįžo Ingva- 
ras. 

Jis padėjo sakuotas malkas. 

- Žinoma, galime, - atsakė ir pabučiavo ją į pa- 
kaušį. - Mes galime kalbėtis apie ką tik tu užsimanai. 
Pavyzdžiui, kad aš norėčiau kito žirgo. 

— Kito žirgo? Aš jau gal tūkstantį kartų sakiau: 
jokių Žirgų. 

— Mes dar pažiūrėsime, - nusijuokė Ingvaras ir 
nuėjo į virtuvę. - Kristianė mane palaiko. Ranhil- 
da tikriausiai taip pat. Ir Džekas. Išeina keturi prieš 
vieną. 

Inger Johanė norėjo atsakyti į jo juoką, bet jos 
kūną vis dar virpino kažkoks nemalonus jausmas; 
nepaaiškinamos pavojaus nuojautos atgarsiai. 

— Pamiršk tai, - atsakė. - Gali pamiršti tą žirgą. 

AUDRA nurimo. Vis dar pūtė žvarbus vėjas, bet 
pietuose debesys prasisklaidė ir properšose ryškėjo 
skaisčiai mėlynas dangus. Soduose ir kelkraščiuose 
gulintis purvinas sniegas po lietaus buvo permirkęs 
ir ištižęs. Inger Johanė, stumdama vežimėlį siauru 
Maridalsveieno gatvės šaligatviu, stengėsi apvažiuoti 
didžiausias balas. Pro šalį lėkė sunkvežimiai ir au- 
tobusai. Jai tai nepatiko, todėl prie Badebakkeno 
perėjo per gatvę, kad galėtų nusileisti prie Aker- 
selvos upės. Džekas tampė dirželį ir stengėsi viską 
apuostyti. 

Temperatūra krito. Buvo pranašaujama, kad vaka- 
re ims snigti. Inger Johanė sustojo ir pasitaisė šaliką; 
tada ėjo toliau. Šalo nosis. Ėmė šniurkščioti. Jai rei- 
kėjo užsimauti kepurę. Bent jau Ranhildai turėjo būti 
pakankamai šilta - ji buvo įkišta į avikailio miegmaišį 
ir dar apklota vilnoniu pledu, sandariai apkamšytu 
iki viršaus. Pledas buvo toks platus, kad matėsi tik 
mažytis mergytės veidukas. Čiulptukas judėjo, o pa- 
mačiusi, kaip virpa plonyčiai akių vokai, ji suprato, 
kad Ranhilda sapnuoja. 

Privažiavusi prie Hefteliokos vaikų darželio, ji atsi- 
sėdo ant suolo. Leido Džekui palakstyti. Jis pasileido 
žemyn link upės ir ėmė skalyti ant ančių, kurioms tai, 
atrodo, nelabai terūpėjo. Jos tik nuplaukė kiek toliau 
į eketės kraštą. Amerikos karalius kaukė, lojo, netgi 
atsargiai įkišo letenėlę į vandenį. 

— Nustok, - sumurmėjo ji, bijodama, kad triukš- 
mas prižadins Ranhildą. 

Šaltis skverbėsi pro vilnonį pledą, bet jai patiko 
taip sėdėti, visiškai vienai, viena ranka stumdant veži- 
mėlį; pirmyn atgal, pirmyn atgal. Buvo vasario 17-oji, 
antradienis. Dvyliktą valandą ji galės paskambinti. 
Po aštuonių minučių, nustatė, išsitraukusi mobilųjį 
telefoną. Geriausia Fionos Hele draugė sakė, kad tuo 
metu jau bus biure. Ji atrodė nustebusi, bet gerano- 
riška. Inger Johanė nepasisakė, kad yra policininkė. 
Sakinių formuluotės vis dėlto galėjo duoti Sarai Briu- 
bak užuominą, kad jos kreipimasis oficialus. 

Negerai. 

Tai nebuvo jai būdinga. Tiesą sakant, ji ketino at- 
sitraukti nuo bylos, pagalvojo, kad nebenori gilintis 
į ją ir tuo labiau naudotis metodais, kurie jai pačiai 
atrodė nelabai priimtini. 

Inger Johanė susigūžė. Atrodė, tuoj visai sušals. 

Takas buvo beveik tuščias. Pūsdamas drėgną orą, 
priartėjo bėgikas. Jis linktelėjo galva ir nusišypsojo, 
bet tūptelėjo, kai iš krūmų išpuolė Džekas ir grybš- 
telėjo jam už kulno. 

- Pririšk savo šunpalaikį, - suriko ir nuskubėjo 
tolyn. 

Vizgindamas uodegą šuo leidosi pririšamas prie 
vežimėlio ir atsigulė. 

Buvo dvylika valandų. Ji surinko numerį. 

- Skambina Inger Johanė, - pradėjo. - Mes kalbė- 
jome šiandien ryte ir... 

— Taip, dar kartą labas. Leiskite man atsisėsti. Ką 
tik įžengiau pro duris ... 

Traškesys. Užesys. Bildėjimas. 

— Klausau. 

— Na, dabar esu vietoje. Tai apie ką norėjote pa- 
sikalbėti? 

- Aš turiu vieną klausimą, susijusį su Fiona Hele. 
Apie laikus, kai ji mokėsi gimnazijoje. Jaunystę. Juk 
jūs mokėtės vienoje klasėje, ar ne? 

— Taip, tą aš jums patvirtinau, kai dalyvavau apklau- 
soje pirmą kartą, Fiona ir aš mokėmės mokykloje nuo 
pat pirmųjų metų. Mes buvome tiesiog neišskiriamos. 
Draugavome visą laiką. Buvo labai blogai po to, kai... 
Aš nepajėgiau eiti į darbą iki pat praeitos savaitės, tiesą 
sakant. Man leido pasiimti atostogas. Paprasčiausiai 
pailsėti. Mano darbo vadovas yra toks... 

— Aš suprantu, - įsiterpė Inger Johanė. - Ir tikrai 
ilgai jūsų nekankinsiu. Man tik reikia sužinoti, ar 
buvo toks laikas, kai Fiona... nelankė mokyklos? II- 
gesnį laiką, turiu galvoje? 

— Nelankė mokyklos? 

— Taip. Ne keletą dienų, sakysime, dėl peršalimo, 
o ilgesnį laiką? 

— Tikriausiai kalbate apie laiką, kai ji gulėjo „Mo- 
dum Bad" psichiatrijos ligoninėje. Pirmoje gimnazi- 
jos klasėje. Tai truko gana ilgai. 

— Ką? 

Inger Johanei nebebuvo šalta. Ji paėmė telefoną į 
dešinę ranką ir dar kartą paklausė: 

— Ką jūs pasakėte? 

- Fioną buvo ištikęs kažkoks nervinis išsekimas, 
kiek supratau. Apie tai kaip ir nebuvo kalbama. Mes 
turėjome vėl eiti į mokyklą po atostogų. Prisimenu, 
kad aš su tėvais visą vasarą praleidau Prancūzijoje. 
Džiaugiausi, kad vėl susitiksiu su Fiona, ir mes... Ji 
neatėjo. Paprasčiausiai ją paguldė ten. 

— „Modum Bad“? 

— Taaaip... Na, žinote, aš nesu tikra. Visada ma- 
niau, kad tai buvo „Modum Bad“, bet, be abejo, galbūt 
aš taip maniau, nes nežinojau kitų vietų, kur būtų 
galima paguldyti dėl tokių sutrikimų. Dėl nervų, turiu 
galvoje. 

- Iš kur jūs žinote, kad tai buvo nervinis sutriki- 
mas? 

Tyla. 

Šį kartą nesigirdėjo jokio šlamesio, jokio triukš- 
mo. 

- Kai mane taip paklausėte, - lėtai atsakė Sara 
Briubak, - tai aš nebesijaučiu tokia tikra. Žinau tik 
tiek, kad jos nebuvo. Ilgą laiką. Man atrodo, kad ji 
negrįžo iki pat Kalėdų. Arba... Tiesa, ji grįžo anksčiau. 
Mes rengėme mokyklos karnavalą ir visada pradėda- 
vome repetuoti gruodžio pradžioje. 

- Mokyklos karnavalas? Iš karto po nervinio iš- 
sekimo? 

Džekas garsiai sukaukė, žiūrėdamas į klykaujantį 
antiną. Jis kedeno plunksnas ir stengėsi pagriebti per 
porą metrų nuo šuns snukio plūduriuojančią duonos 
plutelę. 

- Ramiai, - perspėjo Inger Johanė. 

— Ką? 

— Atsiprašau. Aš daviau komandą savo šuniui. Ar 
Fiona irgi dalyvavo ten... Ar ji pasakojo jums ką nors 
apie tai, kodėl ji tiek laiko nebuvo mokykloje? 

— Taip. Na, nelabai... Be to, nuo tada praėjo tiek 
laiko. 

Jos balsas skambėjo apgailestaujančiai. Be to, mo- 
teris, atrodo, tikrai nuoširdžiai stengėsi padėti. 

- Kaip jau sakiau, mes buvome geriausios draugės. 
Kalbėjomės apie viską, kaip daro geriausios draugės. 
Bet aš prisimenu, kad jaučiausi šiek tiek įsižeidusi, nes 
Fiona nenorėjo nieko pasakoti, kur ji buvo ir kas buvo 
negerai. Dėl to esu tikra. Prisimenu, mano mama lie- 
pė man nieko neklausinėti. Kad su tokiomis ligomis... 
nebuvo taip paprasta. 

— Bet istorija apie nervinį išsekimą ir „Modum 
Bad“ gali būti paprasčiausiai jūsų padarytos išvados. 
To nežinote ir tiksliai nežinojote, - reziumavo Inger 
Johanė. 

— Deja, manau, kad esate teisi. 

— Ar galite papasakoti apie tai, kokia ji buvo, kai 
sugrįžo“ 

- Ne... Kaip ji atrodė? Tiesą sakant, nieko neįpras- 
to. Tokia pat kaip ir anksčiau. Aš juk jos nebuvau ma- 
čiusi... penkis mėnesius, ar ne? Nuo šventojo Hanso 
iki lapkričio pabaigos. Tokio amžiaus žmonės greitai 
auga. Bet mes buvome neperskiriamos draugės. Vis 
dar, turiu galvoje. 

Artinosi darželio auklėtiniai. Sustoję po du, su- 
sikibę už rankų, jie ėjo link tako. Apvilkti didžiu- 
liais kombinezonais. Berniukas, mūvintis ant akių 

nusmukusia kepure ir snarglių pilna nosimi, grau- 
džiai verkė. Moteris, gal auklė, paėmė jį už rankos 
ir sušuko: 

— Nagi, vaikučiai, jau nebetoli. Nagi! 

- Arji galėjo būti nėščia? - paklausė Inger Johanė. 

— Nėščia? Nėščia? 

Sara Briubak linksmai nusijuokė. 

— Ne, tai tikrai galite atmesti! Viešpatie, vėliau juk 
paaiškėjo, kad ji apskritai nelabai galėjo pastoti. Juk 
Fiorela buvo pradėta mėgintuvėlyje. 

To Inger Johanė nežinojo. Tiesą sakant, Fionos 
Hele istorijoje buvo gerokai per daug faktų, kurie 
taip ir nebuvo užregistruoti storose KRIPOS tyrimų 
bylose. 

- Be to, - pridūrė Sara Briubak, - Fiona būtų tikrai 
man apie tai papasakojusi. Šimtas procentų. Mes bu- 
vome visai kaip Tupenė ir Lilemorė toje vaikų dainoje. 
Nėščia? Ne. Negali būti. 

- Bet juk jūs jos nematėte penkis mėnesius, - pri- 
minė Inger Johanė. 

— Na, ne. Bet nėščia? Tikrai ne. 

— Gerai. Labai jums ačiū. 

— Ar tai viskas? 

— Kol kas. Ačiū. 

- Arjūs ištirsite bylą? 

— Paprastai tai pavyksta, - išsisukinėdama nuo 
tiesaus atsakymo, sumurmėjo Inger Johanė. - Tiesiog 
užtrunka. Aš suprantu, kad jums gali būti sunku. Šei- 
mos nariams ir žmonėms, kurie su ja bendravo. 

— Taip. Na, jei ko nors prireiks, skambinkite. Aš 
tikrai labai norėčiau padėti. 

— Suprantu. Viso geriausio. 

Vaikų paradas jau buvo pražygiavęs pro Mūr Gū- 
jerto gatvėje stovinčius čerpėmis dengtus daugiabu- 
čius ir pradingęs iš akiračio. Antys, sutūpusios mažais 
pulkeliais ant ledo luitų, ilsėjosi, paspaudusios kojytes 
ir ramiai kedendamosi plunksnas. 

Inger Johanė ėmė vaikštinėti upės pakrante. 

Jau seniai į mano rankas buvo patekusi byla be 
paslapčių, susimąstė ji; Džekas paklusniai bidzeno 
šalia. Byla be neapykantos, be paslapties. O tada ji 
iškyla. Taip kaip ir visada, visose bylose. Po kiekvienos 
žmogžudystės. Melas. Tiesos neatskleidimas. Nuslėp- 
ti faktai ir pamirštos, seniai praeitin nugrimzdusios 
istorijos. 

Ranhilda pradėjo verkti. Inger Johanė praskleidė 
apklotą. Bedantę burnytę buvo iškreipusi įniršio gri- 
masa. Mama davė mergytei čiulptuką, ir ji nutilo. 

Inger Johanė ilgai apie tai galvojo. Galvojo, kad 
abiejose bylose, tiek Fionos, tiek Vibekės, buvo per- 
nelyg mažai prieštaravimų ir nuslėptų konfliktų. 

Paspartino žingsnį. Vėjas buvo stiprus ir žvarbus. 
Greitai Ranhilda visiškai prabus. Joms reikėjo grįžti 
namo. 

Motinos atstūmimas jau anksčiau pažadino žu- 
dymo instinktą, galvojo ji, skubėdama Bergensgato 
gatvės šaligatviu. Bet kodėl tai nutiko po beveik dvide- 
šimt septynerių mety? Argi vaikas, dabar jau suaugęs, 
tik dabar sužinojo tiesą? Ar galėjo senos nuoskaudos 
pažadinti tokią neapykantą? Ar galėjo paskatinti ryžtis 
tokiai žmogžudystei - žiauriai, simbolika apipintai 
egzekucijai? O gal... 

Ji sustojo. Džekas nustebęs pakėlė snukį; alsavo 
iškišęs liežuvį pro plačiai išžiotus nasrus. Pro šalį 
prašvilpė autobusas. Nuo jį lydinčio išmetamųjų dujų 
debesies Inger Johanė ėmė kosėti ir buvo priversta 
nusisukti. 

Atstūmimas nebūtinai turėjo įvykti taip seniai. 

Ta mintis tik praskriejo jos galvoje praeitą vakarą, 
kai Ingvaras perspėjo ją neįsijausti ir neduoti valios 
nepagrįstoms spėlionėms. Fionos Hele apleistas vaikas 
galėjo pamėginti suartėti su ja ir netolimoje praeityje. 
Ironiška, susimąstė Inger Johanė, jei Fiona pati būtų 
tapusi veikėja vienos istorijų, kurias pasakodama pa- 
darė stulbinamą karjerą. Paversdama jas pramoga. 

Nedaryk išvedžiojimų. Ingvaras buvo teisus. To ne- 
pakaks. Ir jeigu vaikas iš tiesų yra... 

- Ką, po velnių, toks žmogus gali turėti bendra su 
Vibeke Hainerbak? - paklausė ji pusbalsiu ir papurtė 
galvą. 

Žudikai turėjo būti du. 

O gal ir ne. 

Taip. Du. Arba vienas. 

Man reikia liautis, pagalvojo. Tai jau nebenormalu. 
Profiliuotojas naudojasi pažangiomis kompiuterinė- 
mis programomis. Dirba kartu su kitais. Gali naudotis 
archyvu ir yra kompetentingas. Aš nesu profiliuotoja. 
Aš esu paprasčiausia moteris, išėjusi pasivaikščioti su 
savo kūdikiu ir augintiniu. Bet čia yra kažkas, čia yra 
kažkas, kas... 

Ji pradėjo bėgti. Vežimėlyje gulinti Ranhilda ply- 
šojo. Ji kratėsi, šokčiojo ir vos neiškrito, kai Inger 
Johanė, sukdama į Haugės gatvę, paslydo ant ledo. 

Pagaliau pasiekusi namus, ji užsirakino duris, dėl 
viso pikto užsikabino ir kabliuką. Tik tada nusivilko 
šiltus drabužius. 


Trondas Arnesenas negalėjo užmigti. Buvo trečia- 
dienis, antra valanda nakties. Jis daug kartų kėlėsi 
atsigerti. Burna buvo lyg išklota švitriniu popieriumi. 
Negalėjo suprasti kodėl. Televizija nerodė nieko gero. 
Tikriau, nieko tokio, kas būtų jį sudominę arba bent 
privertę susimąstyti ir leidę nors keletui minučių pa- 
miršti tą graužatį, kuri jį kamavo ir neleido užmigti. 

Jis pasidavė. Atsikėlė ketvirtąjį kartą. Apsirengė. 

Pasivaikščiosiu, pagalvojo. Įkvėpsiu oro. 

Apie aštuntą pasnigo. Kalvą sniegas padengė šva- 
riu, lengvu šydu, paslėpdamas supuvusius lapus ir 
po žiemos išlindusias atliekas, pilkšvai juodus kel- 
kraščius ir kelius. Žvirgždas po kojomis girgždėjo. 
Atveriami vartai garsiai sucypė. Jis ėmė karštligiškai 
ropštis į kalną, lyg ten jį būtų viliojęs šviečiantis Ži- 
bintas. 

Nebuvo žmogaus, kuriam jis būtų galėjęs papa- 
sakoti tiesą. 

Jis netgi negalėjo papasakoti to iš karto, kai turėjo 
progą, toje drėgnoje patalpoje, sėdėdamas kartu su 
policininku, kuris, atrodė, tuoj pratrūks juokais. 

Tai buvo paskutinis kartas, tą penktadienį, ir tai 
buvo taip lengva pamiršti. 

O tada pasirodė Bordas. 

Idiotas. 

Trondas susikišo rankas į pūkinės striukės kišenes. 
Ėjo sparčiu žingsniu. Tokiu metu lauke daugiau nieko 
nebuvo, o ir tamsūs aplink stovinčių namų langai 
bylojo, kad jų gyventojai seniai sugulė miegoti. Kelią 
perbėgo katė. Ji trumpam stabtelėjo ir pažvelgė į jį 
geltonomis, tamsoje šviečiančiomis akimis, tada nu- 
skubėjo į kitą gatvės pusę ir dingo. 

Jam trūko Vibekės. Po šonkauliais ėmė mausti; 
ilgesys, kokio anksčiau nebuvo patyręs. Panašų ilgesį 
jautė, kai, būdamas mažas berniukas, buvo išsiųstas į 
stovyklą ir labai ilgėjosi mamos. 

Vibekė buvo tokia stipri. Ji būtų viską sutvarkiusi. 

Skruostais nuriedėjusios ašaros paliko ant veido 
apledėjusius pėdsakus. 

Jis šniurkštelėjo nosimi, greitai spragtelėjo pirš- 
tais ir sustojo. Tai čia sustojo taksi, kai jam prireikė 
nusivemti. Dabar tą vietą dengė sniegas, bet jis buvo 
visiškai tikras, kad čia. Jis padaužė sniegą bato kulnu. 
Čia buvo kiek šviesiau - žibintai buvo sustatyti kas 
penkiolika metrų. Nuo jo smūgių sniegas skilinėjo ir 
atrodė it melsvai balkšvas deimantas. 

Pasimatė jo laikrodis. 

Jis nustebęs pasilenkė. 

Tai buvo jo laikrodis. Jis papūtė karštą orą, nu- 
krapštė stiklą, prisikišo jį prie akių. Dešimt po pusės 
trijų. Sekundžių rodyklė ištikimai tiksėjo, o datos 
ekranėlyje matėsi skaičius aštuoniolika. 

Užsegto laikrodžio plastikas degino ranką it 
ledas. 

Jis apsidžiaugė ir nusijuokė. Laikrodis priminė jam 
Vibekę, apglėbė jį kita ranka ir priglaudė prie savęs. 

Jam reikės pasakyti. 

Kadangi buvo kilęs triukšmas dėl naro laikrodžio, 
jam reikėtų pranešti Ingvarui Stubio, kad tas daikčiukas 
atsirado. Trondas paprasčiausiai suklydo. Laikrodžio 
nebuvo namuose, bet jis segėjo jį vakarėlyje ir laikrodis 
nuslydo, kai Trondas girtas susirietęs vėmė. 

Galbūt policininkas apvertė žemę ir dangų, no- 
rėdamas ištirti bylą. Trondas visiškai nenorėjo, kad 
žemė ir dangus būtų sujudinti. Norėjo ramybės ir kuo 
mažiau bendrauti su policija. 

Jis galėjo išspręsti šį klausimą, nusiųsdamas trum- 
pają žinutę. Turėjo Stubio numerį; gavo jį patikintas, 
kad gali skambinti bet kada. Trumpoji žinutė atrodys 
visiškai nekaltai. Žinutės nusiuntimas buvo kasdie- 
ninis, nedramatiškas veiksmas, modernus žinių per- 
davimo metodas, tinkantis pranešti ne itin svarbias 
naujienas. 

Radau laikrodį. Buvau jį pametęs. Atsiprašau dėl 
sukelto triukšmo! Trondas Arnesenas. 

Na štai. Jis apsisuko. Juk negali bastytis gatvėmis 
visą naktį. Gal ras kokį skaitmeninį vaizdo diską, ku- 
ris padės jam prastumti laiką. Galėtų išgerti vieną 
iš Vibekei išrašytų migdomųjų tablečių. Niekada to 
nebandė, o jei išgertų dvi, neabejotinai visiškai išsi- 
jungtų. Skambėjo viliojančiai. 

Dėl pradingusios knygos nesuko galvos. Rudolfas 
Fjordas galės nusipirkti naują. 


**+* 


- Ingvarai. 
Ji kumštelėjo jam. 
- Hmm... 

Ingvaras pasisuko ant šono. 

— Aš bijau. 

— Nesibaimink. Miegok. 

— Aš negaliu. 

Jis demonstratyviai žagtelėjo ir užsidengė veidą 
pagalve. 

— Kartais mums reikia ir pamiegoti, - prislopintu 
balsu pasakė. - Bent kartais. 

Atsimerkė ir nusižiovavo. 

— Tai ko dabar baiminiesi? 

— Prabudau, nes supypsėjo tavo mobilusis, o 
tada... 

— Skambėjo mano mobilusis? Po paraliais, man 
reikėjo... 

Ėmė graibyti, siekdamas naktinio šviestuvo jun- 
giklio. Numetė stiklinę su vandeniu. 

-— Velnias, - sumurmėjo jis. - Kur... 

Šviesa plykstelėjo jam į veidą. Susiraukė ir atsisėdo 
lovoje. 

- Jis ką tik skambėjo, - greitai įsiterpė Inger Joha- 
nė. - Supypsėjo. Ir tada... 

Ingvaras sugraibė mobilųjį telefoną. Ekranėlis nu- 
švito žalia spalva. 

— Viešpatie, - murmėjo jis. - Pats tinkamiausias 
laikas siųsti trumpąsias žinutes. Vargšas berniukas. 
Negali miegoti, manau. Jei atvirai, atrodo kiek ap- 
gailėtinai. 

— Kas? 

— Trondas Arnesenas. Pamiršk tai. Nesvarbu. 

Jis išdidžiai atsistojo ir patraukė žemyn trum- 
pikes. 

— Puiku, kad tu pagaliau nusileidai ir sutikai, kad 
Ranhilda miegotų atskirai. Kitaip mes visi čia vaikš- 
čiotume kaip zombiai. Tarsi jau anksčiau to nebūtų 
nutikę. 

— Nesiraukyk. Kur susiruošei? 

— Vanduo, - suniurzgė jis ir parodė pirštu. - Nu- 
eisiu atsinešti rankšluosčio. 

— Tiek to. Juk čia tik vanduo. 

Sekundėlę jis dvejojo. Tada patraukė pečiais ir vėl 
palindo po antklode. Prigesino lempą ir apsikabino 
Inger Johanę. Ji prisiglaudė prie jo. 

— Ko tu bijai? - paklausė jis. - Ranhildai viskas 
bus gerai. 

— Ne dėl to. Čia dėl šitų bylų... 

- Žinojau, kad reikalas bus toks, - tyliai ištarė jis 
ir įsitaisė patogiau. 

Šviesa vis dar nemaloniai spigino į akis. 

— Man nereikėjo tavęs velti į šitą reikalą. Esu mul- 
kis. Ar galiu užgesinti šviesą? 

— Aha. Man tik atrodo, kad jūs turite labai nedaug 
laiko. 

— Ką nori tuo pasakyti? 

- Tai, ką sakau. 

— Mes žinome, kad laikas yra pikčiausias mūsų 
priešas, - pasakė jis ir plačiai nusižiovavo. - Bet iš ki- 
tos pusės, kadangi šį kartą mes niekaip neaptinkame 
jokių šiltų pėdsakų, svarbu dirbti kuo tiksliau. Krauti 
akmenį ant akmens. 

— O kas, jei jis... 

Jis staiga išsilaisvino ir atsisėdo. 

- Yra beveik trys valandos, - išspaudė. - Aš noriu 
miego! Ar negalėtume atidėti šios diskusijos ryt- 
dienai? 

— O ką, jei žudikas jau ieško naujos aukos, - lėtai 
paklausė ji. - Jei, pavyzdžiui, jis išties norėjo smogti 
Fionai, o Vibekę nužudė tik siekdamas pridengti ti- 
kruosius savo motyvus? 

- Laba diena, - pasakė Ingvaras ir išpūtė žandus. — 
Mes gyvename Norvegijoje. Priedanga žmogžudystei? 
Ar tu kada nors esi girdėjusi apie tokius dalykus? 

- Taip. Daugybę kartų. 

— Bet ne čia! 

Jis stipriai trenkė rankomis per antklodę. 

— Ne mažutėje mūsų karalystėje Norvegijoje, kur 
žmonės prisigeria ir puola vienas kitą su peiliais! Be 
to, turiu pasakyti, kad šitokia žmogžudystės priedanga 
yra tikrai prasta! O dabar mums reikia pamiegoti! 

- Tyliau, - perspėjo ji. 

- Aš kalbėsiu taip garsiai, kaip tik norėsiu. 

- Sutinku, kad žmogžudystė yra nekokia priedan- 
ga. Štai kodėl jūs neturite laiko. 

Jis pašoko ant grindų, kurios nuo jo svorio su- 
girgždėjo. Stiklinė iš lėto nuriedėjo po lova. Jis apsi- 
gaubė antklode ir priėjo prie durų. 

- Tau pakanka stebėtinai mažai miego, - pasakė 
jis; ji galėjo prisiekti, kad jo balsas virptelėjo, lyg būtų 
stengęsis sutramdyti ašaras. - Tačiau aš taip negaliu. 
Jeigu bijai... | 

Nuleido pečius. Pasitaisė patalynę. Giliai įkvėpė 
ir tęsė: 


— Tada gali mane prižadinti, žinoma. Bet tokiu 
atveju turi labai bijoti. Beprotiškai bijoti. Aš einu mie- 
goti į Kristianės lovą. Labos nakties. 

Durys užsivėrė. Pravirko Ranhilda. 

— Ne, - atskriejo balsas iš koridoriaus. - Neee! 


+++ 


Vegardui Krogui nepatiko tas nedidelis miškelis, kurį 
turėjo pereiti, norėdamas patekti į savo motinos na- 
mus. Būdamas mažas, jis niekada nedrįsdavo eiti tuo 
taku tamsoje; geriausia būdavo, kai kas nors eidavo 
kartu. Sklido pasakojimai, kad miškelyje tarp medžių 
vaidenasi. Kažkada šioje vietoje buvo senos kapinės. 
Aštuonioliktame amžiuje jas sulygino su žeme. Ne- 
atsižvelgta į tai, kad mirusiesiems reikia leisti ilsėtis 
ramybėje. Dvasios ėmė keršyti, tvirtino toje vietovėje 
gyvenantys jaunuoliai, nepaliaujamai persekiodamos 
kiekvieną, kuris išdrįsdavo įžengti į jų karalystę nu- 
sileidus saulei. 

Kvaila, bet Vegardas Krogas net negalvojo apeiti 
miškelį. Buvo vėlyvas vakaras, vasario 19-oji, ketvir- 
tadienis. Dėl sniego, kuris pastarosiomis dienomis 
nuklojo medžių šakas ir atrodė lyg apačioje patiestas 
kilimas, miške, jo laimei, buvo šviesiau. Matėsi, kur 
stato kojas. 

Jis nešėsi du dizainerių vardais pažymėtus maiše- 
lius. Motina nedvejodama ir ilgai nepamokslaudama 
apie tai, kad jis jau yra suaugęs, šeimos vyras, kuris 
turėtų išmokti pats pasirūpinti savo piniginiais rei- 
kalais, paskolino jam penkiolika tūkstančių kronų. 

Tiesą sakant, priešingai; ji įteikė jam tuos pinigus 
švytinčiomis iš laimės akimis. Mainais jis prižadėjo 
keletą vakarų svečiuotis pas ją. Neblogas pasiūlymas. 
Juk ant stalo bus skanaus maisto, o taurėse teliuškuos 
nemokamas vynas. 

Penkiolikos tūkstančių užteko neilgam. Bet jis 
buvo patenkintas. Pildydamas dienos tinklalapį pa- 
juto pagundą užsiminti apie pakvietimą. Bet patylėjo. 
Diskretiškumas, pagalvojo, ir ėmė iš anksto repetuo- 
ti pasakojimą apie kelionę po parduotuves. Nupiešė 
ironišką paveikslą parduotuvės, kurioje kabojo penki 
drabužiai ir stovėjo du mirtinai nusibaigę pardavėjai, 
atrodo, telaukiantys progos persišauti smilkinį. 

Svarbiausi skaitytojai galbūt suprastų, kodėl jis, 
paprastai mūvintis džinsus ir vilkintis megztinį su 
gobtuvu, išleido didžiąją dalį savo santaupų „Kami- 
kadzės“ ir „Ferner Jakobsen“ parduotuvėse, kur atsi- 
tiktinai rado kai ką, kas jam pasirodė ir kasdieniška, 
ir subtilu. 

Tris iš Šuolio su guma esė galėjai rasti jo tinkla- 
lapyje. Jis net neprašė spaustuvės leidimo. Jie patys 
juk nė piršto nepajudino, kad jos būtų paviešintos. 
Tiek to. Rytoj jis paviešins dar keletą esė. Žmonės 
reagavo audringai. Nepraėjo nė pora valandų po esė 
paskelbimo, o jau užvirė pirmosios karštos diskusijos. 
Ypač daug dėmesio sulaukė jo mintys apie įsigalioju- 
sią prastą kultūrą. Rašydamas apie masinės gamybos 
produktų perteklių visuomenėje jis pavartojo popie- 
rinio pieno pakelio metaforą. Produktai buvo be sko- 
nio, neteikė niekam naudos ir jų buvo galima surasti 
visur, paprasčiausiose prekiniais ženklais pažymėtose 

pakuotėse, kurios be galo ir be krašto sukosi politikų 
nustatytas normas atitinkančioje perdirbimo siste- 
moje. „Nubraukta kultūra“, taip pavadino esė. O kai 
įdėjo esė nuorodą laikraščio Dagbladet tinklalapio 
literatūros skiltyje, diskusijos įgijo pagreitį. 

Vegardas Krogas ėjo lengvai. Auliniai buvo nauji 
ir gerai prigludę prie kojų. Dėl tvirto puspadžio eiti 
slidžiu taku nebuvo sunku. 

Galbūt jis turėtų būti kiek įkyresnis ir pasistengti 
sudaryti laisvai samdomo žurnalisto sutartį su NRK. 
Didžioji studija buvo ne visiškai jo sritis. Pernelyg 
lengvabūdiška ir paviršutiniška. Na, bet laida prigijo 
labai greitai. Kartais ji būdavo kiek šiurkšti ir pernelyg 
miesčioniška. Be to, Anė Lindmo buvo labai stilinga 
moteris. 

Jis turėtų būti atkaklesnis, jei nori gauti darbą. 

Greitai išėjo iš miško. Už staigaus posūkio, ant 
mažytės kalvelės, ant kurios kadaise buvo pastatęs 
ąžuolo rąstų trobelę, pačiame miško pakraštyje sto- 
vėjo jo vaikystės namai. Čia jo laukė maistas, mama 
prižadėjo, nors jis ir vėlavo. 

Išgirdo kažką einant iš paskos. Gerklę užspaudė 
baimė; prisiminė, kaip bijodavo vaikystėje, kai dus- 
damas lėkdavo per mišką, o širdis iš baimės, rodės, 
nukris į kulnus. 

Ramiai atsisuko. Pajuto, kaip suspaudė rankoje 
nešamus parduotuvės maišelius. Pagalvojo, kad blo- 
giausia, kas gali nutikti, - kad bus apiplėštas dėl naujų 
drabužių. 

Tada suprato, kad žmogus nėjo jam iš paskos. Jis 
išlindo iš miško, iš už medžių, kur nebuvo praminto 

tako, ir jo pėdsakai tebuvo juodų, nelygių duobučių 
virtinė šviežiame sniege. Buvo sunku įžiūrėti ką nors 
daugiau negu jo silueto kontūrus. Vegardą Krogą ap- 
akino ryški žibintuvėlio šviesa. 

Jo drabužiai buvo keisti. 

Baltas kombinezonas. 

Jis sučežėjo. 

Baimė kiek aprimo. 

— Po velnių, - ištarė Vegardas Krogas ir ištiesė 
ranką, stengdamasis išvengti tiesiai į akis spiginančios 
šviesos. - Tu gąsdini žmones, šitaip slampinėdamas 
aplinkui. 

Žmogus nuleido ir apsuko žibintuvėlį; dabar jis 
taip kaip bjaurūs jaunuoliai gąsdindavo mažuosius 
prietemoje vasaros vakarais, kai išviliodavo juos į 
bauginančius žygius ir apsimesdavo atgijusiais mi- 
rusiaisiais. 

— Tu, - apstulbęs pratarė Vegardas Krogas, jaus- 
damas, kad suirzo; prisimerkė ir ėmė atidžiau apžiū- 
rinėti sutiktojo veidą. - Tu? Ar čia... 

Pasilenkė arčiau, jautėsi perpykęs. 

— Ar čia tu? Ką... Tu mane velniškai... 

Jis nemirė nuo dviejų kilogramų svorio žibintuvė- 
lio, kuris su didžiule jėga pataikė jam tiesiai į smilkinį, 
smūgio. Tik susirietė ir parkrito ant kelių. 

Žibintuvėliu smogė dar kartą, šį kartą į pakaušį. 
Trykšt, pasirodė mėsa. Tas garsas būtų jį neabejotinai 
sudominęs, jei tik būtų galėjęs jį išgirsti. Bet Vegardas 
Krogas nieko nebegirdėjo. Jis mirė, kūnui dar nepa- 
lietus slidžios, apledėjusios kalvos paviršiaus. 

PIRMAS DALYKAS, KURIS pasitiko Ingvarą Stu- 
bio, kai jis ankstyvą vasario 20-osios rytą įėjo paskui 
Zigmundą Berlį ir Berntą Hele pro stiklines Oslo 
priemiestyje įsikūrusios geltapai dažytos ligoninės 
duris, buvo tos įstaigos tvaikdš. Jis negalėjo suvokti, 
kodėl priežiūros reikalaujantys žmonės buvo priversti 
gyventi tokioje sušvinkusios žuvies ir stipraus valiklio 
smarvėje. Tai buvo viešas neturto demonstravimas, 
bet vis dėlto gaivus oras turėjo būti nemokamas. Įėjęs 
pro duris į palatą, kurioje Ivona Knutsen nejudėdama 
gulėjo jau trečius metus, jis vos įstengė susitvardyti ir 
atsispirti pagundai atidaryti langą. 

- Ivona, - kreipėsi Berntas Hele. - Čia aš. Šiandien 
atėjau kartu su policininkais. Ar miegi? 

- Ne. 

Ji pasuko veidą į žento pusę. Šypsena buvo santūri. 
Berntas Hele uždėjo ranką jai ant rankos ir atsargiai 
pabučiavo į skruostą. Tada prisitraukė vienintelę pa- 
talpoje esančią kėdę prie lovos ir atsisėdo. Ingvaras 
ir Zigmundas vis dar stovėjo prie durų. 

— Aš žinau, kad tu nenori kalbėtis su kitais, - pa- 
sakė Berntas Hele ir didžiule savo plaštaka uždengė 
smulkų Ivonos Knutsen delną; po oda švietė švelniai 
melsvos kraujagyslės. - Su kuo nors, be manęs ir Fio- 
relos, turiu galvoje. Bet dabar tai yra labai svarbu. Kad 
tu kalbėtum. Supranti... 

Jis susiėmė už pakaušio ir garsiai atsiduso. 

— Kas yra? - paklausė Ivona. 

— Supranti, atsitiko... 

Jam vėl nepavyko. Jis išsitraukė ruletę, kyšojusią iš 
rusvai žalsvos spalvos darbinių kelnių kišenės. 

Prie jų priėjo Ingvaras. 

- Aš esu Ingvaras Stubio, - pasisveikino ir pakėlė 
ranką, bet jai neištiesė. - Buvau čia ir anksčiau. Iš 
karto po... 

- Prisimenu, - atsakė Ivona Knutsen. - Deja, dar 
nesu tokia sena. Taip pat pamenu, kad jūs pažadėjote 
daugiau nebedrumsti man ramybės. 

— Taip, teisingai, - linktelėjo galva Ingvaras. - Bet, 
tiesą sakant, situacija pasikeitė. 

— Man ne, - atšovė Ivona. 

— Nužudytas dar vienas žmogus, - tęsė Ingvaras. 

— Nejaugi? - paklausė paralyžiaus sukaustyta mo- 
teris. 

— Ir šį kartą tai yra visuomenei žinomas žmogus. 

— Kas toks? 

— Vegardas Krogas, - atsakė Ingvaras. 

— Nieko apie jį negirdėjau. 

— Garsus ir gerai žinomas. Viskas gali būti svarbu. 
Reikalas tas, kad mes... 

— Reikalas tas, kad aš guliu čia ir mirštu, - pasakė 
Ivona Knutsen; jos balsas buvo ramus, be jokių dra- 
matizmo ir gailesčio sau gaidelių. - Kuo greičiau, tuo 
geriau. O kol laukiu mirties, nenorėčiau, kad man kas 
trukdytų. Nenoriu su niekuo kalbėtis. Mano nuomo- 
ne, tai tėra kuklus mano pageidavimas. Atsižvelgiant 
į mano sveikatos būklę. 

Ingvaro akys klaidžiojo jos antklode. Nė vienas 
judesys neišdavė, kad po ja guli gyvas žmogus, po ant- 
klode negalėjai pastebėti netgi besikilnojančios krū- 

tinės. Tik veide galėjai įskaityti, kad kadaise tai buvo 
tikrai graži moteris aukšta kakta ir migdolo formos 
akimis. Iš burnos tebuvo likęs skruostus jungiantis 
brūkšnys, bet ir blyškioje mirties šešėlio pridengtoje 
kaukėje vis dėlto galėjai įžiūrėti, kokia Ivona Knutsen 
kažkada buvo: išdidi, pasitikinti savimi ir patraukli 
moteris. 

— Aš suprantu, - atsakė jis. - Aš tikrai jus suprantu. 
Tačiau, deja, negaliu išpildyti šio jūsų noro. Dabar 
padėtis yra tokia rimta, kad mes turime kabintis už 
kiekvieno siūlo. 

— Kaip jau sakiau, aš nepažįstu jokio Vegardo Kra- 
go ir negaliu... 

- Krogo, - pataisė Zigmundas, kaip sargas tebe- 
stypsodamas palatos viduryje. - Vegardas Krogas. 

— Krogas, - tyliai pakartojo ji, net nežiūrėdama į 
Zigmundą. - Aš nepažįstu nė vieno žmogaus tokiu 
vardu. Todėl nelabai suprantu, kuo galėčiau jums 
padėti. 

— Aš turiu keletą klausimų, susijusių su Fionos 
vaiku, - tyliai atsakė Ingvaras. 

- Fiorela, - nustebusi pakartojo lovoje gulinti 
moteris ir nukreipė žvilgsnį nuo Ingvaro į Berntą. 
Tada vėl pažvelgė į Ingvarą. - O ką apie ją norite 
sužinoti“ 

— Ne apie Fiorelą, - pataisė Ingvaras. - Apie pir- 
mąjį kūdikį. Aš norėčiau ką nors sužinoti apie pirmąjį 
kūdikį, kurį Fiona pagimdė dar būdama paauglė. 

Ivonos Knutsen veidas persimainė. Nosis paraudo. 
Spalva greitai išplito, nudažė veidą dėmėmis. Visą 
blyškią, pilkšvos spalvos odą. Kvėpavimas paspartėjo, 

tapo gilesnis, ir ji, įtempusi jėgas, pamėgino atsisėsti 
lovoje. Jos burna padidėjo. Ji apsilaižė lūpas. Nuo to 
jos paraudo ir pasidarė putlesnės. Akyse, kurios prieš 
keletą sekundžių atrodė taip, lyg ji jau būtų mirusi, 
ėmė lakstyti abejonių kibirkštėlės. 

Berntas atsargiai priglaudė ranką jai prie krū- 
tinės. 

— Nurimk, - pasakė. 

— Berntai, - sušnibždėjo ji. 

- Viskas gerai, - atsakė jis. 

— Bet... 

- Atsipalaiduok. 

Ingvaras Stubio priėjo dar arčiau. Jis atsirėmė šlau- 
nimi į aukštą lovos kraštą ir pasilenkė prie ligonės. 

— Suprantu, kad tai jums turėjo būti sunkus... 

Berntas Hele pastūmė jį toliau. Pirmą kartą per 
ilgą, teigiamų rezultatų neatnešusį Fionos nužudymo 
bylos tyrimą jis pasielgė agresyviai. Ir nesiliovė tol, 
kol Ingvaras neatsitraukė nuo lovos per metrą. Tada 
paglostė Ivonai plaukus. 

— Tiesą sakant, man palengvėjo tai sužinojus, — 
tyliai ištarė jis, lyg policininkai jam nebebūtų rūpė- 
ję. - Fiona buvo tokia... paslaptinga. Aš dažnai svars- 
tydavau, dėl ko ji taip elgiasi. Aš nesuprantu, kodėl 
tu manai, kad blogai pasielgsi, papasakojusi viską po 
tiek metų, po tiek... 

Balse pasigirdo tramdomo pykčio gaidelės; jis tai 
pajuto ir nurijo seiles. Ingvaras pastebėjo, kad toliau 
kalbėdamas jis tvirčiau suspaudė savo uošvės ranką. 

— Aš sutinku, kad čia daug ko nesuprantu. Mums 
reikia pasikalbėti. Atvirai, turiu galvoje. Bet dabar 

turite būti gera ir atsakyti į Stubio klausimus. Tai yra 
svarbu, Ivona. Būkite gera. 

Ji tyliai verkė. Didžiulės lyg pupos ašaros riedė- 
jo veidu; keletą sekundžių jos žibėjo akių kampu- 
čiuose, o tada nuriedėjo ir pradingo plaukuose ant 
smilkinių. 

— Aš nenorėjau... Mes manėme... Tai buvo... 

- Tsss, - pasakė Berntas. - Nagi, nusiraminkite. 

- Jos gyvenimas būtų buvęs sugriautas, - sušnibž- 
dėjo Ivona. - Jai buvo vos šešiolika metų. Kūdikio 
tėvas... 

Ivona nutilo. Skaidrus skystis pasipylė iš kairiosios 
šnervės; ji persibraukė ranka per panosę. 

— Jis buvo niekšas, - garsiai ištarė ji. - O Fionai 
reikėjo pradėti mokslus gimnazijoje. Berniukas ją 
paliko, o jau buvo per vėlu daryti... Aš turėjau tai 
pastebėti, be abejo, bet kas gali... Būdami paaugliai 
jie reikalauja leisti jiems turėti asmeninį gyvenimą. 
Nedidelę erdvę pereinamajam laikotarpiui... Aš... 

- Ivona, - griežtai pertraukė Berntas Hele ir pa- 
bandė pagauti jos žvilgsnį. - Dabar jūs turite paklau- 
syti manęs. Paklausyti manęs! 

Ji vėl buvo nusisukusi nuo savo žento. Pamėgino 
ištraukti ranką iš tvirtų jo gniaužtų. 

- Paklausykite manęs, - pakartojo jis, lyg tai būtų 
buvusi dukra, kuriai mėgino kai ką paaiškinti. - Mes 
galėsime tam skirti daugybę laiko vėliau. Dabar la- 
bai svarbu, kad jūs pateiktumėte policijai reikiamus 
atsakymus. 

Niekas nekalbėjo. Ivona nustojo kovoti su jos ne- 
klausančiais raumenimis. Ji vėl gulėjo visiškai netekusi 

jėgų. Netgi plaukai atrodė tarsi be gyvybės. Jie buvo 
išsklidę sruogomis ant pagalvės. 

— Jo vardas Matsas Būhiusas, - staiga pasakė ji. 
Balsas buvo labai pavargęs. Be to, skambėjo abejingai 
ir nemaloniai. 

— Kas? 

— Matsas Būhiusas. Jis gimė 1978-ųjų spalio 13-ąją. 
Daugiau nežinau nieko. 

- Iš kur tu... - pradėjo Berntas Hele, bet neužbaigė 
savo klausimo. 

Ingvaras vėl prisiartino prie lovos. 

- Šitas Matsas neseniai aplankė Fioną, - kons- 
tatavo jis, lyg net nebūtų tikėjęsis Ivonos patvirti- 
nimo. 

Ji kažką pritariamai sumurmėjo, bet Ingvarui nie- 
ko neatsakė. 

— Prieš ar po Naujųjų metų? - pasiteiravo jis. 

— Prieš pat Kalėdas, - sušnabždėjo Ivona. - Jis 
buvo... jis yra... 

Tekėti iš nosies nesiliovė. Berntas Hele ištraukė 
iš naktinio stalelio nosinaitę ir įspraudė ją moteriai į 
delną. Jėgų užteko tik pakelti kairę ranką ir priglausti 
audinio skiautę prie nosies. 

— Ašją išsiunčiau, - pasakė ji. - Aš išsiunčiau Fio- 
ną pas savo seserį į Doką. Gana tolimą vietą. Ir labai 
mažai apgyvendintą, tad pavyko išvengti smalsių 
klausimų. 

Ingvaras krūptelėjo, kai moteris staiga ėmė juoktis. 
Jos juokas skambėjo lyg sužeisto varno krankimas; jis 
buvo šaižus, nemalonus ir jame nesigirdėjo nė kruo- 
pelytės džiaugsmo. 

- Be to, ji pagimdė per anksti, - toliau kalbėjo 
Ivona. - Manęs ten nebuvo. Nieko su ja nebuvo. Jų 
abiejų galėjo ir nebebūti tarp gyvųjų. Nedaug tetrūko. 
Taigi... 

Įkvėpdama ji žagtelėjo. Jai užsikosėjus Berntas 
Hele ją pakėlė ir pasodino pusiau gulomis. Kosuliui 
nurimus, atsargiai nusišluostė burną ir vėl paguldė. 

- Su berniuku kažkas buvo ne taip, - gaižiai pasakė 
ji. - Bet tai jau nebebuvo mūsų reikalas. 

— Ne taip, - pakartojo Ingvaras. - Kas gi buvo ne 
taip? 

- Jis buvo per didelis. Gimė lėtai, buvo milžiniško 
dydžio ir... labai šlykštus. 

Ingvaras minutėlę užsigalvojo apie Ranhildą, ką 
tik ištrauktą iš mamos pilvo. Raudoną, aplipusią glei- 
vėmis ir beprotiškai negražią. Jis prisidėjo ranką prie 
burnos ir atsikrenkštė. Prisimerkė. Ivona Knutsen, 
atrodo, net nepastebėjo jo įtarumo. 

- Kas buvo toliau? - vos girdimai paklausė Berntas 
Hele. 

— Mes pamiršome, - atsakė Ivona. - Mums reikėjo 
pamiršti. 

- Pamiršti... 

Ingvaras tyliai pasitraukė nuo lovos. 

- Berniuką atidavėme, - pasakojo moteris. - Ati- 
davėme įvaikinti. Žinoma, aš nežinojau, kas jį įvai- 
kino. Taip buvo geriausia. Ir jam, ir Fionai. Jai prieš 
akis buvo visas gyvenimas. Mums tereikėjo pamiršti 
tą įvykį. 

- Arjums tai pavyko? Ar jums pavyko tai pamiršti, 
Ivona? 

Berntas Hele paleido jos ranką ir sėdėjo ant pat 
kėdės krašto, lyg būtų pasirengęs bėgti. Jis neramiai 
judino kairę koją. Bato kulnu daužė linoleumu išklo- 
tas grindis. 

- Aš pamiršau, - atsakė Ivona. - Fiona pamir- 
šo. Taip visiems buvo geriau. Argi tu nesupranti, 
Berntai?! 

Ji neramiai maigė paklodę pirštais, ieškodama jo 
rankos. Jo žvilgsnis buvo įsmeigtas į nublukusią lito- 
grafiją. Atsilošė kėdėje ir pakreipė galvą į šoną. Neno- 
rėjo nusukti akių nuo paveikslo. Spoksojo, mirksėjo 
ir prisimerkęs stebėjo konkrečios formos neturintį 
nublukusių kubų ir cilindrų mišinį. 

- Tu turi bent pamėginti suprasti, - maldavo Ivo- 
na. - Fiona buvo pernelyg jauna. Geriausia buvo ją 
išsiųsti toli nuo namų, leisti pagimdyti kūdikį ir viską 
pamiršti. Gyventi toliau, lyg nieko nebūtų įvykę. Tai 
buvo paprasčiausiai būtina, Berntai. Man reikėjo pa- 
sirūpinti Fiona. Tik ja. Aš buvau už ją atsakinga. Aš 
buvau jos motina. Berniukui turėjo būti geriau augti 
suaugusių Žmonių šeimoje, su žmonėmis, kurie... 

— Mes juk kalbame ne apie tarpukario laikus, - 
pertraukė Berntas ir pasitraukė dar toliau nuo lo- 
vos. - Tai įvyko aštuntojo dešimtmečio pabaigoje! 
Aukščiausio moterų amžiaus pakilimo metais, Ivona! 
Grū Harlem Briuntland ir aplinkosaugos klausimai, 
savanoriški abortai ir moterų kvotos, velniai mane 
griebtų... 

Jis staigiai atsistojo. Bauginančiai pasimetęs stovė- 
jo virš jos suspaudęs rankas, tada iškėlė jas aukštyn 
ir delnais suspaudė galvą. 


208 


— Mes metų metus kankinomės, norėdami susi- 
laukti vaikų! Gydėmės užsienyje, kreipėmės į įvai- 
riausias klinikas; mes nuolat bandėme... 

— Manau, - gaižiai atrėžė Ivona, - kad mes turime 
laikytis tavo paties ištartų protingų žodžių, Hele. Kad 
tai yra problemos, apie kurias būtina pasikalbėti, ta- 
čiau kurios gali šiek tiek palaukti. 

Stambus vyras pažvelgė į ją apstulbusiu žvilgsniu, 
lyg tik dabar būtų pamatęs, kad čia buvo ir polici- 
ninkų. 

— Taip, - nusileido jis. - Bet tokiu atveju manau, 
kad aš... 

Jis lėtai nuėjo į kitą lovos pusę. Ore tvyrojo įtampa. 
Ingvaras pajuto, kaip pažastis išpylė prakaitas ir per 
visą nugarą išryškėjo šalta dėmė. Smiliumi pasitrynė 
panosę. 

— Ką dabar darysi? - atsargiai pasiteiravo. 

Berntas Hele, užuot atsakęs, truputį pataisė pa- 
veikslą. Šiek tiek pasuko į vieną pusę, dar kiek į kitą. 

— Suprantu, kad jums reikia gauti aiškų atsaky- 
mą, - tarė jis, vis dar stovėdamas veidu į sieną. - Ir aš 
tikrai norėčiau jums padėti. Bet būtent dabar, manau, 
nelabai kuo galiu pagelbėti. Aš neturėčiau čia būti. 
Todėl geriau eisiu. 

Zigmundas užstojo duris. 

— Manęs niekas nesulaikė, - perspėjo Berntas 
Hele; jis pasuko galvą į šalia stovintį policininką. — 
Pasitrauk. 

- Leisk jam eiti, - pasakė Ingvaras Stubio. - Be 
abejo, jis turi teisę elgtis kaip tinkamas. Labai ačiū 
už pagalbą, Hele. 

Našlys nieko neatsakė. Durys iš lėto užsivėrė jam 
už nugaros. Koridoriuje nuaidėjo jo žingsniai - kietos 
gumos, liečiančios linoleumą, garsas. Jis vis silpnėjo 
ir pagaliau nutilo. Ingvaras užėmė Hele vietą. 

— Na, dabar mūsų eilė. 

Serganti moteris dabar atrodė dar prasčiau. Veidas 
nebebuvo pilkšvas, kaip vos tik jiems pasirodžius, 
bet įgavo baisų, melsvai balkšvą atspalvį. Akys ėmė 
žvilgėti. Apatinė lūpa virpėjo, ir tai buvo vienintelis 
ženklas, rodantis, kad Ivona Knutsen vis dar gyva. 

— Aš suprantu, kad jums yra sunku, - pamėgino 
kalbėti jis. - Ir aš ilgai jūsų tikrai nekankinsiu. Man 
tik reikia sužinoti, kas įvyko, kai... 

— Eikite iš Čia. 

— Taip, aš tik... 

- Išeikite. 

Balsas trūkinėjo. 

— Ko jis norėjo? - paklausė Ingvaras. - Matsas 
Būhiusas. Kas atsitiko, kai jis pasirodė? 

— Eikite iš Čia. 

— Arjis gyvena... 

— Prašau jūsų. Išeikite iš čia. 

Jos ranka ėmė ieškoti signalizacijos mygtuko, 
esančio virš lovos. Jis atsistojo. 

— Man labai gaila, - tyliai pasakė. - Viso geriausio. 

— Bet... - ėmė protestuoti Zigmundas Berlis, kai 
Ingvaras sugriebė jį už rankos ir pasuko į koridorių. — 
Mes privalome... 

— Vyro vardas yra Matsas Būhiusas, ir mes žinome 
tikslią jo gimimo datą, - atsakė Ingvaras ir grįžtelėjo 
atgal. 

Ivona Knutsen godžiai gaudė orą ir be paliovos 
spaudė signalizacijos mygtuką. 

— Argi gali būti sunku jį surasti, jei mes žinome 
šiuos faktus? - sušnibždėjo Ingvaras ir sustojo prie 
durų. 

Kai, išgirdęs pavojaus signalą, į palatą atskubėjo 
švarku vilkintis į ketvirtąją dešimtį įkopęs vyras, In- 
gvaras vėl sugriebė Zigmundą už parankės ir pastū- 
mėjo jį prie išėjimo. 

— Tai negali būti labai sunku, - vėl pakartojo, lyg 
būtų mėginęs įtikinti pats save. 

Greitai žvilgtelėjo į laikrodį. 

- Jau penkiolika po dvylikos. Mes neturime laiko. 

Atsidūręs lauke, pajutęs šaltį ir eglių bei degančių 
malkų kvapą, sklindantį nuo atokiau esančių namų, 
buvo priverstas dar kartą sustoti ir keletą minučių 
pamąstyti, prieš susmukdamas automobilio keleivio 
sėdynėje. 

- Tu vairuok, - mestelėjo Zigmundui, kuris nuste- 
bęs atsisėdo prie vairo ir įkišo raktelį į spynelę. - Mes 
turime paskubėti. 


Būti vienam nebeatrodė taip baisu. Priešingai, jis viso- 
mis išgalėmis stengėsi visų atsikratyti. Jie stovėjo eilėje. 
Tėvai, ypač motina, skambindavo jam po kelis kartus 
per dieną. Brolis nė nosies nerodė po to, kai buvo taip 
nesuvokiamai apdaužytas, bet draugai, kolegos ir kiti 
menkai pažįstami žmonės, atrodo, vieningai nutarė, 
kad Trondas Arnesenas negalės gyventi vienas. Vakar 

prie jo namų atsibeldė dvi gimnazijos laikų draugės, 
nešinos namuose keptu makaronų sluoksniniu. Atro- 
do, jos kiek įsižeidė, kai jis jų neįsileido. 

Jis kažkur skaitė, kad turėtų būti priešingai. 

Spalvinguose moterų žurnaluose, kurių vis dar 
neišmetė, buvo rašoma, kad po tragiškos šeimos nario 
mirties artimieji atsitveria tylos siena. Jis skaitė apie 
mirusius vaikus ir didžiulę tuštumą, kuri tvyrodavo 
tėvų namuose. 

Jam taip nebuvo. Žmonės kišosi į jo gyvenimą. 
Darbo vadovas sakė, kad jis gali kiek pailsėti. „Iš- 
gedėti“, tokį Žodį jis pavartojo, tą patį rytą paplekš- 
nojęs jam per petį ir pasisiūlęs parvežti jį namo. Kai 
Trondas sutiko, jam nepavyko išsisukti nepakvietus 
jo užeiti. Vadovas buvo apie penkiasdešimties metų 
vyriškis, į viršų sušukuotais plaukais prisidengęs plikę 
ir juokingai užriesta nosimi, tarsi prilipdyta apvalu- 
čiame veide. Jis vogčia žvalgėsi į visas puses, lyg būtų 
norėjęs surinkti informaciją, kad grįžęs į darbą galėtų 
visiems papasakoti savo įspūdžius. Pagaliau svečias 
patenkino savo smalsumą ir išėjo. 

Rasta dar viena nužudyta garsenybė. 

Trondas padėjo laikraštį ir išėjo į virtuvę. Šaldy- 
tuve buvo visko, ko jam galėjo prireikti per savait- 
galį. Mama užsispyrė, kad jis apsipirktų. Atsikimšo 
skardinę alaus. Buvo dar tik pirma valanda, bet jis 
užsirakino duris, ištraukė iš lizdo telefono maitinimo 
elementą ir išjungė mobilųjį telefoną. Norėjo pabūti 
vienas. Iki pat pirmadienio. Pagalvojęs apie tai, pasi- 
juto pakiliai. Pirmą kartą po Vibekės mirties pajuto 
užplūstant šiokią tokią ramybę. 

Beveik pamiršo tą paslaptyje laikomą pusantros 
valandos. Vienu gurkšniu išgėrė pusę skardinės alaus, 
atsisėdo į fotelį ir paėmė į rankas laikraštį. 

Netgi Aftenposten persistengė. Didžiulė pirmojo 
puslapio dalis ir net du vidiniai puslapiai buvo skirti 
diskusijoms apie žudiką, kuris, remiantis žurnalistų 
komentarais, buvo žudymo mašina, neturinti analogų 
Norvegijos kriminalinės policijos istorijoje. Šešiose 
laikraščio skiltyse jis buvo nupieštas kaip tamsus si- 
luetas. Žmonės įsivaizdavo vyrą atvirų, ryškių bruožų 
veidu ir tiesiais plaukais. Jam virš krūtinės buvo iš- 
spausdintos Fionos Hele, Vibekės Hainerbak ir Ve- 
gardo Krogo nuotraukos. Apie moterų nekenčiantį ir 
jų atstumtą žmogų nebebuvo kalbama. Šį kartą buvo 
diskutuojama apie tokį, nuo kurio nusisuko sėkmė. 
Tarp interviu su trimis gerai žinomais psichologais 
ir į pensiją išėjusiu Bergeno miesto komisariato po- 
licininku eilučių buvo galima įskaityti, kad žudiko 
reikėtų ieškoti tarp iš robinzonų šou, dainų šou ir 
Grand-Prix lenktynių išmestų dalyvių. Žiaurus žudi- 
kas, jų nuomone, turėjo patirti trumpalaikę šlovę ir 
nebesusidoroti su tuštuma, apėmusia jį, staiga užge- 
sus televizijos šviesoms. Taip teigė ekspertai. 

Vegardas Krogas buvo apibūdintas kaip šviesi as- 
menybė, kompromisų nepripažįstantis menininkas. 

Jis buvo surastas su akyje įsmigusiu rašikliu. 

Trondas nusijuokė. Paspringo alumi. 

Vegardas Krogas buvo šlykštus niekšas. 

Vyrukas niekino Vibekę ir tai, ką ji darė. Buvo daug 
žmonių, kuriems tai nepatiko, bet Vegardui Krogui 
neužteko paprasčiausio nepasitenkinimo. Po vieno 

iš Vibekės pasisakymų apie kultūros nesugebėjimą 
prisitaikyti prie rinkos sąlygų Vegardas Krogas priėjo 
prie jų Meno rūmuose. Buvo vėlyvas penktadienio 
vakaras. Iš pradžių jis garsiai su ja susikivirčijo. Kai 
Vibekė atsuko jam nugarą, nepadoriais gestais įžeidė 
ją ir išpylė jai ant galvos bokalą alaus. Paskui sekė 
žiauri scena. Trondas norėjo pranešti apie šį įvykį 
policijai. 

- Taip jis pasijus esąs dar svarbesnis negu dabar, - 
tada paaiškino jam Vibekė. - Jis siekia dėmesio, o aš 
nenoriu jam to suteikti. 

Nuo tada jie nebematė Vegardo Krogo ir nieko 
apie jį negirdėjo, išskyrus vieną kitą kandžią pastabėlę 
straipsniuose, kuriuos Obzerver siuntė Vibekei. Ji ne- 
kreipė dėmesio, o Trondas įniršdavo kiekvieną kartą, 
pamatęs nepagarbią jo rašliavą. Po to, kai vyrukas 
dalyvavo laidoje Absoliuti pramoga, Trondas liovėsi 

Niekšelis, kokių reta, mąstė jis. 

Vegardas Krogas norėjo bet kokia kaina tapti įžy- 
mybe. Ir pagaliau, atrodo, jam tai pavyko. 

Trondas išgėrė likusį alų ir nuėjo atsinešti dar vie- 
nos skardinės. 

Jis vienas praleis visą savaitgalį, todėl nusprendė 
prisigerti. Galbūt įlįs į vonią. Pažiūrės kokį filmą. Iš- 
gers keletą tablečių iš Vibekės vaistų dėžutės ir miegos 
pusę paros. 

Paslaptyje laikomos pusantros valandos beveik 
nugrimzdo užmarštin. 

— Rašiklis, - bespalviu balsu ištarė Zigmundas 
Berlis. 

— „Monblanko, - patvirtino patologas. - Bohemos 
pavadinimu. Labai tinka, kiek perskaičiau laikrašty- 

— Kaip jis... 

Ingvaras nustojo kalbėti ir pasilenkė arčiau lavono. 
Jis atidžiai apžiūrinėjo krauju pasruvusį veidą. Nosis 
buvo nubrozdinta. Nepažeista akis spoksojo kažkur 
į lubas. Antrojoje styrojo apvalus tušinukas. Apėjęs 
plieninį stalą Ingvaras pastebėjo, kad rašymo priemo- 
nė buvo tarsi įgręžta į akį. Giliai, pamanė jis, išorėje 
matėsi vos penki šeši centimetrai juodo korpuso. Su 
skruostikauliu jis sudarė tikslų devyniasdešimties 
laipsnių kampą. Žibintuvėlio šviesoje žybsėjo mažytis 
auskaro rubinas. 

— Ar pats akies obuolys nėra pažeistas? - paklausė 
Ingvaras ir pasilenkė dar arčiau. 

Dešinioji mirusiojo akis atrodė bauginamai gyvy- 
binga. Ten, kur žvaira akies rainelė buvo nukreipta į 
joje įstrigusį svetimkūnį. Atrodė, lyg Vegardas Krogas 
būtų supratęs, kad mėgstamiausias jo rašiklis tuoj 
pasieks jo smegenis. 

— Na, - pasakė patologas. - Akies obuolys tikriau- 
siai pažeistas. - Tačiau žudikas neįgręžė rašiklio į 
pačią akį. 

- Bet jis galėjo pamėginti tai padaryti, - atsakė 
Ingvaras. 

— Taip. Tikriausiai rašiklis nuslydo nuo akies 
obuolio. Štai čia... 


Jis nukreipė žibintuvėlį ir leido rausvai jo šviesai 
pašokti aplink akies rainelę. 

— ...be abejo, buvo lengviau jį įsmeigti. 

— Įdomu, - sumurmėjo Ingvaras. 

Zigmundas Berlis netarė nė žodžio. Jis nepastebi- 
mai atsitraukė nuo plieno stalo per keletą žingsnių. 

— Tai reiškia, kad jis jau buvo negyvas, kai tai įvy- 
ko, - pareiškė Ingvaras. 

— Taip, - patvirtino patologas. - Tai tikėtina. Jį 
nužudė smūgis į kaklą. Aš dar nepradėjau išsamaus 
tyrimo, laukiau, kadangi supratau, kad jūs iš pradžių 
norėsite jį apžiūrėti. Aiškiai matyti, kad jam smogė 
štai Čia... 

Raudona dėmė žiojėjo tiesiai virš kairiojo Vegardo 
Krogo smilkinio. Plaukai buvo tamsūs ir susivėlę. 

— Apsvaigintas, spėju. O tada buvo tas smūgis į 
kaklą... 

Patologas pasikasė smakrą ir priklaupė ant kelių, 
kad jo veidas atsidurtų lavono galvos aukštyje. 

— „kuris jį pribaigė. Gana keblu parodyti jo ne- 
apvertus. Aš nenoriu to daryti, kol neištraukiau iš 
akies rašiklio ir... 

— Viskas puiku, - atsakė Ingvaras. - Aš galiu pa- 
laukti galutinės skrodimo ataskaitos. Taigi smūgis į 
kaklą. Po to, kai jį apsvaigino smūgis į kairįjį smilkinį, 
ar ne? Kuo smogta? 

— Kažkokiu sunkiu daiktu. Tikriausiai metaliniu. 
Mano spėjimas, kad smogta kietu vandentiekio vamz- 
džiu. Kai ištirsime atidžiau, žaizdose tikriausiai rasi- 
me medžiagų, kurios leis mums surinkti išsamesnę 
informaciją. 

— Na, galime spręsti, kad kalbame apie dešiniaran- 
kį žudiką, - pasakė Ingvaras. - Nors tai mums gal ir 
nelabai padės. 

— Dešiniarankis? 

— Kairysis smilkinys, - abejingai paaiškino Ingva- 
ras. - Smogti turėjo dešine ranka. 

— Tik tuo atveju, jei jie stovėjo vienas priešais 
kitą, - paprieštaravo Zigmundas. Jis čiulpė pastilę ir 
jau buvo priėjęs prie durų. - Jeigu žudikas stovėjo už 
nugaros, jis gali būti... 

— Jie stovėjo vienas priešais kitą, - pertraukė jį In- 
gvaras. - Bent jau taip teigia nelaimės vietą apžiūrėję 
tyrėjai. Remdamiesi pėdsakais. Ačiū už pagalbą. 

Jis ištiesė patologui ranką. Šis ją paspaudė ir atsi- 
sėdo prie patalpos kampe stovinčio rašomojo stalo. 

— Kas tau pasidarė? - paklausė Ingvaras ir nusišyp- 
sojo, kai už jų nugarų užsivėrė skrodimo salės durys. — 
Tu juk atlaikydavai gerokai blogesnius dalykus! 

— Velniai griebtų! Rašiklis akyje! 

— Nežinau, kas yra blogiau, - tarė Ingvaras ir švar- 
ko kišenėje ėmė ieškoti užrašų knygutės. - Rašiklis 
akyje, liežuvis gražiame maišelyje ar Koranas, sugrūs- 
tas tiesiai į putę. 

- Rašiklis akyje, - sumurmėjo Zigmundas. - Pra- 
keiktas rašiklis, sugrūstas į smegenis, yra tikrai blo- 
giausias mano matytas dalykas. 


Atsitiktinis praeivis stabtelėjo sekundėlei priešais di- 
džiulį namą pačiame Kvadratureno kelio gale. Jam 

reikėjo skubėti. Jei nesuspės į šį autobusą, teks laukti 
visą valandą. Tačiau jis vis tiek sustojo. Kažkas jo 
viduje plojo katučių. Garsas buvo toks stiprus, kad 
jam pasirodė, jog pats kalnas tiesiog vibruoja, tarsi už 
storų mūro sienų keliamos entuziazmo bangos būtų 
nuvilnijusios ir sudrebinusios visą Oslą. Vyras pakėlė 
akis. Jis daug kartų ėjo pro šią vietą į darbą ir grįžda- 
vo atgal - penkias dienas per savaitę jau penkerius 
metus; apie du su puse tūkstančio kartų praėjo pro 
pastatą, kuris buvo taip pavojingai pasviręs, kad visi 
aplinkiniai bijojo, jog jis paprasčiausiai nugrius. 

Jis matė, kaip per metus pastatas buvo prikeltas 
naujam gyvenimui. Pernai žiemą jis buvo apraizgytas 
pastoliais ir plastikine plėvele, kuri plevėsavo nuo 
fiordo atskriejusiame vėjyje. Pavasarį pastatas buvo 
sumažintas ir virto fasadu be vidurių, tarsi Holivudo 
užkulisiai. Dar nepasibaigus vasarai didžiulė tuščia 
keturių aukštų patalpa vėl virto gyvenamuoju namu 
su natūralaus medžio laiptais ir grindimis, nuostabio- 
mis durimis ir kruopščiai restauruotais pirmojo aukš- 
to langais, kuriuose puikavosi švino stiklai. Rudenį 
visą parą nuo pastolių ir per visas namo angas sklido 
lenkų ir danų svaidomi keiksmažodžiai. Laikraščiuo- 
se buvo rašoma apie pinigų trūkumą, vėlavimus ir 
atvirai piktinamasi dėl švaistomų lėšų. 

Artėjant Kalėdoms naujosios partijos patalpos 
pagaliau buvo įrengtos. Tai vyko pagal planą; toje 
patrauklioje, nemažai kainavusioje švenčių salėje 
buvo surengta naujo kalėdinio spektaklio vaikams 
premjera. 

Vyras žvilgsniu apmetė visą pastato fasadą. 

Jam buvo nepaprastai smagu žingsniuoti pro šį 
namą. Jo spalvos atrodė tarsi tiksli kopija tų, kurios 
buvo pasirinktos devynioliktojo amžiaus pabaigoje 
pastačius šį namą, kuriame paskui buvo įrengti butai 
ir turtingiausio miesto rangovo biuras. Kai 1998-ai- 
siais mirė jo vaikaitis, sukriošęs ir nepalikęs vaikų, 
partija gavo šį turtą dovanų. Kadangi jie vos išgalėjo 
susimokėti už paslaugas, jis stovėjo apleistas tol, kol 
dar vienas naujasis liberalas, norėdamas atsidėko- 
ti už palankią partijos mokesčių politiką, paaukojo 
svaiginamai didelę sumą, kuri leido jiems įkurti patį 
gražiausią visoje Skandinavijoje partijos biurą. 

Paramai nebuvo galo. 

Vyras nusišypsojo. Jis tvirčiau susisiautė drabužį 
ir nurisnojo prie autobuso. 

Bet jei būtų užlipęs akmeniniais laiptais viršun, 
prie sunkių, gremėzdiškų ąžuolinių durų, būtų pa- 
matęs, kad jos neužrakintos. Jei būtų įėjęs į salę, ti- 
kriausiai būtų galėjęs pasigrožėti grindimis. Ranko- 
mis skaptuoti natūralaus medžio strypai spirale kilo 
iš salės viduryje esančio ekrano stiklo, kur tikro aukso 
raidėmis buvo išgraviruotas partijos šūkis: 

Žmogus - rinka - moralė. 

Kadangi vyras, pasiruošęs įlipti į autobusą per tris 
kvartalus nuo tos vietos, buvo aršus socialdemokratas, 
tikriausiai būtų pasipiktinęs ta banalia žinia. Vis dėlto 
patalpos, kur susipynė rankomis dekoruotas kupolas ir 
krištolo bei sidabro šviestuvai, grožis tikriausiai būtų 
privertęs jį lėtai užlipti tais laiptukais. Stori kilimai 
po jo kojomis būtų susilieję it vasaros pieva. Galbūt 
nuolat skambantys plojimai būtų jį nuvilioję net iki 

švenčių salės. Plataus koridoriaus gale, už dvigubų 
durų, jis būtų pamatęs rankomis pergalingai atsirė- 
musį į sakyklą Rudolfą Fjordą. 

Taigi vyriškis įlipo į autobusą ir susikrimto pa- 
galvojęs, kad teks pranešti savo gyvenimo draugei, 
jog pamiršo apsilankyti „Polet“, kur būtų nustebęs 
matydamas, kokį džiugesį sukėlė šis neeilinis suvažia- 
vimas, sušauktas praėjus tokiam trumpam laikui po 
smurtinės jaunosios partijos vadovės mirties. 

Ką tik buvo išrinktas naujas partijos lyderis. 

Ir jei šis atsitiktinis praeivis, kuris sėdėjo kakta pri- 
gludęs prie autobuso lango ir svarstė, kas iš jo draugų 
galėtų paskolinti tris butelius raudono vyno, būtų 
perėjęs per švenčių salės suolų eiles, būtų išvydęs tai, 
ką iki šiol matė tik Rudolfas Fjordas. 

Tarp visų džiūgaujančių, plojančių ir švilpaujančių 
delegatų sėdėjo viena moteris, kuri nei šypsojosi, nei 
juokėsi. Jos rankos lėtai artėjo viena prie kitos, lyg 
demonstratyviai išreiškiant nebylų protestą. 

Ši moteris buvo Kari Mundal. Autobuse sėdintis 
vyras būtų pamatęs, kaip ji nusisuko nuo sakyklos ir 
išėjo iš švenčių salės. Ramiai ir tyliai, Rudolfui Fjor- 
dui dar nespėjus padėkoti už vieningai jam išreikštą 
pasitikėjimą. 

Pastabus tyrėjas būtų visa tai užfiksavęs. 

Tačiau šis atsitiktinis praeivis ramiai sėdėjo namų 
link važiuojančiame autobuse ir miegojo. 


+++ 


Buvo pirma valanda nakties į šeštadienį. Kristianė jau 
buvo sugrįžusi. Susijaudinusi, kaip ir kiekvieną kartą 

po to, kai būdavo atskiriama nuo motinos, ir negalėjo 
užmigti iki pat vidurnakčio. Ingvaras įsiropštė į lovą 
kartu su ja. Jis net nemėgino įkalbėti Inger Johanės 
eiti kartu. Per visą tą triukšmą jie vos spėjo persimesti 
keliais žodžiais. Isakas prasėdėjo pas juos iki vėlyvo 
vakaro. 

Inger Johanė žinojo, jog turėjo stengtis, kad jos 
neerzintų jo buvimas. Vis dėlto suvokė, kad tai jai 
niekada nepavyks. Visų pirma, ją provokavo jo pa- 
prastumas; tas pasitikėjimas ir manymas, kad gali 
užgriūti pas juos kada tinkamas, o jie neturi ką veikti 
ir džiūgauja, galėdami jį pamaitinti ir pabendrauti 
kiekvieną kartą, kai parveža Kristianę namo. Net ir 
dabar, vos mėnesiui prabėgus po gimdymo, jis lakstė 
po namus ir vaidino supermeną, nešiodamas Kristia- 
nę ant nugaros ir net nesusimąstydamas apie tai, kad 
Ranhilda gali miegoti. 

— Gali džiaugtis, - prieš atsiguldamas tarstelėjo 
Ingvaras, o jo balse buvo girdėti nepasitenkinimo 
gaidelės. - Kristianė turi gerą tėtį. Jis turi šiek tiek... 
Elgiasi pernelyg laisvai, bet myli vaiką. Būk atlai- 
desnė. 

Galbūt Ingvaras buvo kalčiausias dėl to, kad ji 
turėjo taikstytis su Isaku. Tai jis turėjo protestuoti. 
Tai dabartinis jos vyras turėjo spirtelėti įsibrovėliui 
keistuoliui pirmajam jos vyrui, kuris nevengdavo pa- 
plekšnoti dvigubai stambesniam savo įpėdiniui per 
nugarą ir pasiūlyti pošilčio alaus iš šešių skardinių 
pakuotės, kurią įprato atsinešti kas antrą penktadie- 
nį kartu su kuprine, prigrūsta nešvarių Kristianės 
drabužių. Visada nešvarių drabužių. Jis niekada ne- 
skalbdavo jos apatinių. 

— Aš juk gaunu šalto alaus, - atkakliai šypsojosi 
Ingvaras. 

Inger Johanė nenorėjo pavadinti to silpnumo 
ženklu. 

Silpnadvasis. 

Ji staigiai pašoko nuo sofos. 

— Kas gi dabar atsitiko? - paklausė Ingvaras. 

Ji sustojo ir patraukė pečiais. 

— Nieko bloga nenutiko. Eik gulti. 

Jis buvo spėjęs apsirengti. Nenusakomos formos 
multino džemperis ir pilkos sportinės kelnės ją er- 
zino. Per Kalėdas ji padovanojo jam tamsiai mėlyną 
„Nike“ sportinį kostiumą, skirtą dėvėti namuose. Jis 
vis dar gulėjo nenešiotas spintoje. 

— Eik gulti, - gaižiai pakartojo ji ir nuėjo į vir- 
tuvę. 

— Tai turi vieną kartą baigtis, - pasakė jis. - Tu 
negali pykti ant manęs kas antrą penktadienį. To pa- 
prasčiausiai negali būti. 

— Aš ant tavęs nepykstu, - atsakė Inger Johanė ir 
paleido iš čiaupo vandenį. - Jei jau aš kiek suirzau, 
tai tik dėl Isako. Bet nebekalbėkime apie tai. 

- Ne, mes negalime... 

— Palik tai, Ingvarai. 

Ir jie nebekalbėjo apie tai. Jis išliaužė į svetainę. 
Girdėjo, kaip ji įsipylė į stiklinę vandens. Gėrė di- 
deliais gurkšniais. Stiklinė barkštelėjo į indaplovės 
kraštą garsiau negu paprastai. Tada viskas nutilo. 

— Gal padirbėkime? 

Šypsena buvo paperkanti. Jai einant pro šalį prie 
sofos, kur ketino atsisėsti, pagriebė ją už rankos. Ji 

leido jam palaikyti ranką keletą sekundžių, o tada 
ištraukė. 

- Tušinukas akyje, - lėtai ištarė ji į pagalves; atro- 
dė, lyg jai būtų reikėję susiimti ir susikaupti, kad iš 
viso galėtų apie tai kalbėti. - Labai simboliška, tiesą 
sakant. 

— Viršutiniame akies krašte, - linktelėjo Ingvaras, 
nebūdamas tikras, kad ją supranta. - Ir pirmą kartą 
mes galime kalbėti apie tai, kad aukos turėjo priešų. 
Vibekė Hainerbak turėjo oponentų ir nesutarė su kai 
kuriais politikais. Fionai Hele pavydėjo ir ją nuolat ap- 
šnekėdavo. Vegardas Krogas, priešingai, drėbė visiems 
į akis viską, ką manė. Tai jis demonstravo tiek savo 
elgesiu, tiek rašymo maniera. Ypač pastaruoju metu. 

— Tokie žmonės yra paprasčiausi niekšai, - karštai 
pratarė Inger Johanė. - Dedasi kietuoliais, sėdėdami 
namuose prie kompiuterio, bet elgiasi kaip suskiai 
ir bailiai, žiūrėdami žmonėms, kuriuos kritikuoja, 
tiesiai į akis. Žinoma, jei dar nėra visiškai prasigėrę. 

- Bjauru, - sumurmėjo Ingvaras. - Ar dar liko 
nors kiek vyno? 

Ji linktelėjo galva ir susisupo į pledą. 

— Mano nuomone, tokie „karštuoliai yra reika- 
lingi, - pasakė jis ir pasistatė pilną taurę ant svetainės 
staliuko priešais save. - O tu nori? 

Ji krūptelėjo, išgirdusi savo pačios balsą, ir ėmė 
kalbėti kiek tyliau: 

— Diskusijos mums nepadės. Bent jau ne viešos 
diskusijos laikraščių puslapiuose. Žurnalistams labiau 
rūpi gerai suformuoluoti ir elegantiškais žodžiais nu- 
pasakoti priešininko egzekuciją, negu rimtai aptarti 

iškilusią problemą. Pateikti informaciją. Atsisakyti 
išankstinių nusistatymų. Įsigilinti į tai, kas vyksta. 
Pasidalyti sukauptomis žiniomis. 

Ingvaras pasilenkė į priekį ir paėmė taurę. Ati- 
džiai nužvelgė Inger Johanę. Plaukai buvo susivėlę, 
po akimis išryškėjo tamsūs ratilai. Kaip ir visi žmonės 
tokiu metų laiku ji buvo išblyškusi, bet jam atrodė, 
kad veido oda tarsi pasidengė kažkokia permatoma 
danga, kurią ji mėgino nuslėpti, demonstruodama 
jam iki šiol nepatirtą pyktį. 

— Ateik čia, - švelniai tarė jis. - Tau nereikia dėl 
visko taip jaudintis. Leisk žmonėms kiek patriukš- 
mauti. Tai retai būna daroma tyčia, norint supykdy- 
ti. Aštrios diskusijos, nesmarkūs ginčai ir kaistanti 
atmosfera yra sveiko adrenalino dozė. Todėl nereikia 
į tai taip rimtai reaguoti. 

Inger Johanė pakišo kojas po savimi ir pirštais per- 
sibraukė per plaukus. Apatinė jos lūpa virpėjo. 

— Eikš čia, - pakartojo Ingvaras. - Ateik čia, bran- 
gioji. 

— Tiesiog mane tai suerzina, - tyliai atsakė ji. - Aš 
tikrai norėčiau pasėdėti viena. 

— Gerai. Puiku. 

— Matsas Būhiusas, - ištarė. 

— Toks jo vardas. 

— Ar jūs jį suradote? 

— Ne. 

— Kodėl ne? 

Ingvaras persibraukė ranka šviesius, kiek per ilgus 
plaukus. Žinojo, kad atrodo kvailai - praplikęs viršu- 
galvis, nukarę ant kaklo ir už ausų užkišti plaukų ga- 


224 


liukai. Paprastai jis plaukus kirpdavosi trumpai. Tada 
jie atrodydavo tankesni, o jis pats - jaunatviškiau. 

— Jis registruotas Osle, - pasakė. - Bisleto rajone. 
Luizos gatvėje. Bet jo ten nėra. Kaimynai apibūdina 
jį kaip žmogų, kuriam trūksta varžtelio galvoje. Tame 
pačiame koridoriuje priešais jo butą gyvenančios se- 
nutės žodžiais, retai būna namuose. Dėl jo nekyla 
jokių problemų, bet jis dažnai pradingsta ilgesniam 
laikui. Su niekuo nesikalba, tik pasisveikina ar palinki 
geros dienos, prasilenkdamas laiptinėje. Be to, visi 
apibūdina jį kaip keistuolį. Beje, ar galėsi rytoj mane 
apkirpti? 

- Galiu ir dabar. 

Jis nusijuokė ir išgėrė dar gurkšnelį vyno. 

- Dabar? 

- Taip. Kaip tik dabar turime tam laiko. 

Džekas ėmė smarkiai vizginti uodegą, kai Ingva- 
ras patraukė pečiais ir nuėjo ieškoti plaukų kirpimo 
mašinėlės. 

— Dar neisime į lauką, - piktai tarstelėjo jis. - Eik 
gulti! 

Šuo nusiminęs nubidzeno atgal, keletą kartų ap- 
sisuko aplink ir brinktelėjo ant parketo. 

— Nekirpk labai trumpai, - perspėjo Ingvaras ir 
apsijuosė kaklą rankšluosčiu. - Sakau, nenuskusk 
manęs visiškai. Na, aš norėčiau, kad ant galvos liktų 
plaukų. 

— Gerai jau gerai. Sėskis. 

Jis jautėsi kaip avis, kai kirpimo mašinėlė palie- 
tė kaklą siekiančius plaukus. Užesys garsiai aidėjo 
galvoje. 

— Kutena ausis, - nusišypsojo ir nusivalė ant krū- 
tinės nukritusius plaukus. 

— Sėdėk tyliai. 

- Žudikui tikrai nepaprastai sekasi, - mąsliai išta- 
rė. - Jei tai iš tiesų vienas ir tas pats Žmogus, pasiruo- 
šęs Norvegijos garsenybių sąrašą, jis turėjo labai gerai 
viską suplanuoti arba jam tiesiog labai sekasi. 

— Nebūtinai, - paprieštaravo Inger Johanė ir sti- 
priai prispaudė mašinėlę prie kairiojo Ingvaro smil- 
kinio. 

— Būtinai, - ryžtingai patvirtino jis. - Jam dar kar- 
tą pavyko patekti ir pasišalinti iš nusikaltimo vie- 
tos nepastebėtam. Bent kol kas atrodo būtent taip, o 
mums talkino trisdešimt vyrų iš Askerio ir Berumo, 
kurie ėjo ir skambino į kiekvienas duris. Nusikaltimo 
vietoje yra daugybė pėdsakų. Beje, jie tokie ryškūs, 
kad mes beveik tiksliai galime atkurti vaizdą, kaip 
viskas atrodė prieš pat nužudymą. Žudikas patykojo 
miške, leido Vegardui Krogui praeiti pro šalį takeliu, 
prisiartino iš paskos, privertė jį atsisukti ir tada nu- 
dobė. Bet nėra nieko... 

Mašinėlė įpjovė jam odą. 

— Ai! Atsargiau! Aš juk sakiau, kad nenoriu likti 
plikas! 

— Tu atrodysi puikiai. Ką norėjai pasakyti? 

- Kol kas mes visiškoje aklavietėje. Jokių organi- 
nių pėdsakų. Iš pėdos dydžio ir pėdsakų gylio sunku 
pasakyti ką nors daugiau, išskyrus tai, kad žudikas 
nebuvo iš lengvųjų. Jam sekėsi. 

Ji išjungė mašinėlę. Minutėlę susimąsčiusi stovėjo 
už nugaros, negalėdama sugaudyti minčių. 

— Tiesą sakant, tai nebūtinai turi būti sėkmė. Už- 
tenka sugebėjimų ir atsargumo. Visos aukos buvo 
visuomenėje žinomi žmonės, na, daugiau ar mažiau 
žinomi, ir stebina... 

Stojo tyla. Abu vaikai kietai miegojo. Kaimynai 
apačioje taip pat buvo sumigę. Iš sodo ir gatvės ne- 
sigirdėjo jokių garsų. Nė vienos katės. Nė vieno au- 
tomobilio, nė vieno jaunuolio, susiruošusio į naktinį 
pasilinksminimą. Name buvo tylu; naujajame priesta- 
te pagaliau viskas nutilo, ir naktimis buvo ramu. Netgi 
Amerikos karalius giliai ir tylutėliai miegojo. 

— Šiandien buvau pas Liną, - pagaliau prakalbo 
ji. - Mūsų kompiuteris yra beviltiškas, o Lina turi 
interneto ryšį. Man prireikė vos poros minučių suži- 
noti, kad šios aukos, šios... 

Ji padėjo plaukų kirpimo mašinėlę ir atsisėdo prie- 
šais jį, paspaudusi kojas po savimi. 

- Šie žmonės tikrai buvo žinomi visuomenėje, - 
pasakė ji ir alkūnėmis atsirėmė jam į kelius. - Tikrai! 
Vibekės Hainerbak tinklalapis po jos mirties nebuvo 
atnaujintas, tai yra... 

- Tikriausiai jos šeima turi apie ką galvoti ir be to. 

- Aš nenorėjau, kad tai nuskambėtų kaip kritika, — 
greitai atrėžė ji. - Reikalas tas, kad svainio surengtas 
bernvakaris... 

— Būsimo svainio surengtas bernvakaris. 

- Nepertraukinėk manęs. Jos tinklalapyje buvo 
aptartas bernvakaris. Ten radau nuorodą į Trondo 
tinklalapį. O ten skaitytojams pateikiama detali pro- 
grama! Kas tik nori galėjo lažintis, jog Vibekė Hai- 
nerbak tą vakarą grįš namo viena. Kad ji eina miegoti 

gana anksti, buvo žinoma visiems, nes ji tai stengėsi 
pabrėžti kiekviename savo interviu. 

— Dabar aš jau nebesuprantu, ko tu nori. Aš ti- 
kriausiai atrodau keistai dėl šukuosenos. 

— Tu atrodai puikiai. 

Ji vėl užėjo jam už nugaros ir įjungė mašinėlę. 

— Fiona Hele noriai pasakojo apie privatų savo gy- 
venimą. Ji visam pasauliui apsiskelbė, kad kiekvieną 
antradienį būna viena. Vegardas Krogas turėjo tin- 
klalapį; jis buvo vienas iš tų, kurie įsivaizduoja, kad 
yra nepaprastai įdomūs aplinkiniams. Vakar jis savo 
skaitytojams papasakojo, kad yra priverstas vakarie- 
niauti su savo mama, nes skolingas jai pinigų. Tas 
nepakenčiamas vyrukas iš tiesų buvo tikras... 

— Ką tu ruošiesi daryti? - paklausė Ingvaras ir, 
prislopinęs riksmą, pasilenkė į šoną. - Juk sakiau, 
kad ne plikai! 

— Oi, - atsakė Inger Johanė. - Na, gal kiek trum- 
poki. Palūkėk. 

Ji greitai brūkštelėjo kirpimo mašinėle nuo kaklo 
link kaktos. 

- Štai, - skeptiškai tarstelėjo. - Dabar bent jau 
atrodo lygiai apkirpta. Argi negalime pavadinti šios 
šukuosenos vasariška? 

— Vasario mėnesį? Nagi, pažiūrėkime. 

Ji nenoriai ištiesė jam veidrodį. Jo veido išraiška 
pasikeitė: nepasitenkinimas virto pasimetimu. 

— Aš atrodau kaip duonos kepalas, - sugriaudėjo 
jis. - Mano galva dabar kaip didžiulio pyrago kepalo 
pluta! Aš juk sakiau, kad nenuskustum visų plaukų! 

— Aš visko ir nenuskutau, - atsakė. - Tu atrodai 
nuostabiai. Bet dabar mums reikia sutelkti dėmesį. 

— Aš atrodau panašus į kojaką! 

— Ar tau atrodo, kad jie daug kur meluoja? - pa- 
klausė ji, stengdamasi subraukti plaukus semtuvėliu. 

— Kas? - sumurmėjo jis. 

— Įžymybės. 

— Taip. Kai duoda interviu. 

— Na, taip... 

— Man teko matyti, kad kai kurie tai pripažįsta. 
Arba giriasi tuo; čia priklauso nuo to, kaip į tai pažiū- 
rėsi. Jei tai yra tiesa, aš galiu juos suprasti. Jie sukuria 
tam tikrą gyvenimą, kuriame gali dalyvauti visi. O iš 
tikrųjų teisybę pasilieka sau. 

— Tu ką tik sakei, kad jie skelbia savo gyvenimo 
detales internete. 

— Kai kurias. Nepavojingas. Dėl to melas darosi 
veiksmingesnis, kaip suprantu. Nežinau. Gal aš kalbu 
nesąmones. 

Ji sukišo plaukus į plastikinį maišelį, tvirtai jį už- 
rišo ir įmetė į šiukšliadėžę. Ingvaras tylėdamas tebe- 
sėdėjo ant taburetės; kaklą vis dar juosė rankšluostis. 
Veidrodis nuvirto ir gulėjo ant žemės. Iš žaizdos už 
ausies tekėjo kraujas. Inger Johanė sudrėkino vieną 
iš nešvarių Ranhildos seilinukų ir prispaudė jį prie 
žaizdelės. 

- Atsiprašau, - sušnibždėjo. - Man reikėjo būti 
atidesnei. 

- Ką norėjai pasakyti teigdama, kad sėkmė nėra 
būtina? - pasiteiravo Ingvaras. - Kad šitą žudiką ne- 
būtinai turime vadinti laimės kūdikiu? 

— Paprastas, nepriekaištingas žmogžudystes ne- 
būtina kruopščiai suplanuoti, - atsakė ji. - Žinoma, 
išskyrus tuos atvejus, kai esi žmogus, kurį įtars visų 


229 


pirma. Jei aš norėčiau pašalinti iš gyvųjų tarpo žmo- 
gų, kuriam, kitų nuomone, linkėčiau mirties, turėčiau 
gerokai pasukti galvą. Pavyzdžiui, pasirūpinti alibi. 
Tai yra didžiausias sunkumas. 

- Milžiniškas, - linktelėjo galva Ingvaras. - Todėl 
tik retai kam pasiseka... 

— Būtent. Banko apiplėšimas... čia galime kalbėti 
apie tikslų planavimą. Pinigai yra apsaugoti daug ge- 
riau negu žmonės. Vagystės sėkmė priklauso nuo gerai 
parengtų „namų darbų“ ir tiksliai apmąstyto logistikos 
plano. Puiki kompetencija. Modernūs ginklai ir kita 
pažangi įranga. Tačiau mes, žmonės, esame tokie... 

Ji uždėjo ranką jam ant pakaušio. Delnus švelniai 
kuteno plaukeliai. 

— ..tokie pažeidžiami. Mūsų pernelyg plona oda. 
Galvos pasukimas, patogiu kampu priglaustas peilis. 
Stumtelėjimas nuo laiptų. Tiesą sakant, mane stebina, 
kad tai neatsitinka dar dažniau. 

— Būdama tokia švelni, ką tik pagimdžiusi moteris, 
tu pieši velniškai baisius paveikslus, - perspėjo jis ir 
atsistojo. - Ar tu tikrai taip manai? 

— Taip. Aš tai pasakiau ir šiandien. Kai Zigmundas 
buvo čia. Kad siaubingiausi scenarijai gimsta motyvo 
neturinčių žudikų galvose. Jei jų nepagauna nusi- 
kaltimo vietoje arba jei jie nėra labai nerangūs, jie 
paprasčiausiai išsisuka. 

- Štai čia aš su tavimi tikrai nesutinku, - pasakė 
Ingvaras mėgindamas pasikasyti nugarą. - Žmogžu- 
dystę taip pat reikia suplanuoti. Reikia įžvalgumo. 

Ji pažvelgė į vyno butelį. Buvo likęs dar trečdalis. 
Ištraukė kamštį ir prisipylė. 

— Sutinku, - linktelėjo galva. - Tu teisus. Reikia 
tam tikros kompetencijos. Bet tik tiek. Tarkime, tam 
nereikia daug įrangos. Nė viena iš trijų aukų nebuvo 
nugalabyta šaunamuoju ginklu, kuriuo reikia iš anks- 
to pasirūpinti ir dėl kurio lieka pastebimi įkalčiai. 
Svarbiausia yra tai, kad žudikas iki pat galo pasilieka 
teisę pasitraukti iš žaidimo. Iki pat pabaigos. Jei kas 
nors yra ne taip, jei atsitinka kas nors netikėta, kas 
gali sutrukdyti, jis gali paprasčiausiai atsitraukti ir 
palikti auką gyvą. Ypač jei nužudyti žmogų nereikia 
sąjungininkų. Tai gali būti didelis pranašumas. Kas 
žinoma vienam žmogui, nežinoma niekam, o kas ži- 
noma dviem žmonėms, žinoma visiems. 

- Tavo motina, - nusišaipė Ingvaras ir sunkiai 
drėbtelėjo ant sofos. 

- Hmm. Na, ne viskas, ką ji sako, yra kvaila. 

Ji pasekė jo pavyzdžiu. Šįsyk atsisėdo šalia jo. 

- Mane gąsdina mintis, kad mes turime kalbėti 
apie tokį žmogų. Apie... profesionalą. 

- Ar tokių yra? - liūdnai paklausė Ingvaras. - Žu- 
dikų profesionalų? Turiu galvoje, čia, mūsų šalyje, 
šioje Europos dalyje? 

Ji pakreipė galvą į šoną ir pažvelgė į jį tokiu žvilgs- 
niu, lyg būtų klausęs, ar Norvegijoje kada nors būna 
žiema. 

— Gerai, - sumurmėjo jis. - Jų yra. Bet argi jie 
žudytų be jokio motyvo? Reikalas, dėl kurio jie ko- 
voja? Kokia nors iškreipta priežastis - gal pinigai, o 
gal Dievo valia? 

Jos akys žvelgė tiesiai į jį. Ji prisiglaudė. Jis apka- 
bino ją. Tvirtai apkabino. 

- Ką tu pasakytum apie tą Matsą Būhiusą? - tyliai 
pasiteiravo. 

— Kad mums reikia jį surasti. 

— Manai, kad jis yra susijęs su šiomis žmogžu- 
dystėmis? 

Ingvaras garsiai atsiduso. Inger Johanė įsitaisė pa- 
togiau, užsikėlė kojas ant sofos ir gurkštelėjo iš taurės 
vyno. Jis švelniai perbraukė pirštais jai per ranką. 

— Labai lengva įsivaizduoti, kad jis yra įsivėlęs 
į Fionos Hele nužudymą, - atsakė. - Bent jau turi 
motyvą. Galbūt. Mes per mažai žinome apie tai, kas 
vyko, kai jis ją aplankė. Bet ką, po velnių, šitas vaiki- 
nas galėjo turėti prieš Vibekę Hainerbak ir Vegardą 
Krogą? 

— Nemo, - ištarė tarpduryje stovinti devynmetė. - 
Sulamita ir aš norime pažiūrėti filmuką apie Nemo. 

— Kristiane, - nusišypsojo Inger Johanė. - Ateik 
čia. Jau naktis, brangioji. Mes negalime žiūrėti filmų 
vidury nakties. 

— Galime, - paprieštaravo Kristianė, užlipo ant 
sofos ir įsitaisė tarp jų. - Leonardas sako, kad Sula- 
mita nėra katė. 

Ji spaudė prie savęs gaisrininkų automobilį ir bu- 
čiavo kopėčias toje vietoje, kur matėsi įlūžimas. 

— Juk tai tu sprendi, ar Sulamita yra katė, - ištarė 
Ingvaras. 

- Tiktai aš, - linktelėjo galva Kristianė. 

— Bet aš manau, kad Leonardas Sulamitą laiko 
gaisrinės automobiliu. Ar tai gerai? 

— Ne. Katė. 

— Tau — tai katė. O Leonardui gaisrininkų auto- 
mobilis. 

— O tau - katė, - pasakė Kristianė ir prikišo aplū- 
žusį, beratį žaislinį automobilį Ingvarui prie veido; 
jis pabučiavo groteles. 

— Tau reikia eiti gulti, - perspėjo Inger Johanė. 

— Kartu su jumis, - atsakė Kristianė. 

— Į savo lovą, - paprieštaravo Ingvaras. - Marš 
gulti. 

Jis pakėlė vaiką, gaisrinės automobilį ir pradingo 
iš kambario. Inger Johanė liko sėdėti. Iš nuovargio 
skaudėjo sąnarius. Pirmą kartą po ilgo laiko jautėsi 
silpna. Lyg kas nors būtų visiškai atėmęs jėgas; godi 
kūdikio burnytė siurbė iš jos viską, kas buvo likę po 
gimdymo. Kas keturias valandas. Kiaurą parą. Mažy- 
tis padarėlis ją gąsdino ir eikvojo jos jėgas. Ir, žinoma, 
ji turėjo daugiau dėmesio skirti Kristianei. Bet laiko 
daugiau nebuvo. 

Netgi naktys nebepriklausė jai vienai. 

Matsas Būhiusas, žinoma, galėjo nužudyti biolo- 
ginę savo motiną. 

O arjis galėjo nužudyti kitas dvi aukas? 

Jai reikėjo miegoti. 

Gurkštelėjo vyno. Palaikė burnoje, jautė liežuviu, 
ragavo. Pagaliau nurijo. 

Jeigu Matsas Būhiusas norėjo užmaskuoti Fionos 
Hele nužudymą, padarė banalią klaidą. Fioną nužu- 
dė pačią pirmą. Tikroji auka maskuojantis neturėjo 
mirti pirma. 

Elementaru, mąstė ji. Naujoko klaidelė. Žinių trū- 
kumas. 

Žudikas buvo profesionalas. Įžvalgus. 

O gal ir ne. 

Jai reikėjo miegoti. 

Dar vienas dalykas. Panašumai. Kažkur standžia- 
jame galvos diske buvo informacija, kurios ji niekaip 
negalėjo atrasti. 

Buvo tylu. Jai kažko trūko, nors ir negalėjo pasa- 
kyti, ko. 


Inger Johanė užmigo. Jos nekamavo jokie sapnai. 


Zigmundas Berlis per tris valandas ištuštino ketvirtąjį 
rūgščios kavos puodelį. Ji buvo net ne drungna - buvo 
šalta. Jis nusišypsojo sau po nosimi. Šalia monitoriaus 
gulėjo maišelis minkštų saldainių. Jis susikišo tris 
saldainius į burną ir ėmė iš lėto kramtyti. Žmona 
buvo nepatenkinta, kad jis priaugo svorio. Reikėtų 
jai pabandyti pasėdėti čia vienai, ketvirtą ryto, spok- 
sant į tą prakeiktą monitorių, kuriame negalėjo nieko 
įskaityti; moteriškei reikėtų pamėginti nemiegoti visą 
parą, stengiantis raibuliuojančių simbolių stulpelių, 
vardų, skaičių ir raidžių, mirgančių keturkampiame 
ekranėlyje, begalybėje įžiūrėti ką nors reikšminga. 
Bežiūrint į tą šviečiančią plokštę jam ašarojo akys. 
Gali būti sunku surasti ieškomą žmogų. Netgi to- 
kioje mažytėje valstybėlėje kaip Norvegija yra slėp- 
tuvių. Sudarius Šengeno sutartį įsigaliojo tarptautinis 
Europos policijos bendradarbiavimo susitarimas. Jis 
labai pravertė ieškant žmonių. Tačiau kartu pasidarė 
lengviau pervažiuoti sienas, o ir slėptuvių vis daugė- 
jo. Ieškomas žmogus galėjo lengviau pradingti. Nors 
paprastą norvegą, tokį kaip Matsas Būhiusas, nenu- 
sižengusį ir atitinkantį paprasto norvego paveikslą, 

jei tik tas žmogus civilinės metrikacijos biure yra įre- 
gistravęs nuolatinę gyvenamąją vietą ir asmens kodą, 
turėjo būti įmanoma surasti per keletą valandų. 

Jie dirbo beveik parą. 

Tačiau jis dingo. Vyriškis paprasčiausiai išnyko. 

Kai jie išsiaiškino, kad paskutinį kartą Luizos ga- 
tvėje esančiame bute vyruką matė sausio 20-ąją dieną, 
visa KRIPOS komanda buvo sukelta ant kojų. Ingva- 
ras tikriausiai vienintelis, kuriam buvo leista važiuoti 
namo. Dėl naujagimio ir panašiai. 

Pavydo protrūkis. Aistros proveržis; kompiuterio 
ekrane Zigmundui šmėstelėjo Inger Johanės veidas. 
Jis susigrūdo į burną dar tris saldainius. Sugrikšėjo 
tarp dantų patekęs cukrus. Liežuvis kibo prie gomu- 
rio. Nors ir suvokdamas, kad puodelis tuščias, pakėlė 
jį prie lūpų. 

Užsieniečiai, vis tie prakeikti užsieniečiai; jie ke- 
liavo pirmyn ir atgal iš Norvegijos, lyg jiems būtų 
leidžiama pasirodyti čia ir daryti netvarką. Jie žaidė su 
policija. Žmonės turėjo iš anksto suvokti, kur tai nu- 
ves. Laimei, kai kurie tai jau suprato. Užsieniečiai. 

Bet Matsas Būhiusas? 

Fiona Hele buvo nužudyta sausio 20-ąją dieną. 
Nuo tada niekas jo nebematė. 

Kur, velniai griebtų, jis yra? 

- Po paraliais, Zigmundai! 

Larsas Širkelandas stovėjo tarpduryje, atlapotu 
švarku ir paraudusiomis akimis. Jis kvailai šypsojosi 
ir kumščiu trankė durų staktą. 

— Mes radome tą vyruką! 

Zigmundas garsiai nusijuokė, du kartus suplojo 
rankomis ir susigrūdo į burną likusius saldainius. 

— Mmm, - godžiai žiaumodamas ištarė. - Mums 
reikia paskambinti Ingvarui. 


**+*+ 


Jau geriau ji būtų pasirinkusi kitą viešbutį. Arnės 
Jakobseno dizaino SAS viešbutį, pavyzdžiui, kuria- 
me dirbtų diskretiškas, visko matęs personalas. Po 
kurio stogu būtų galima rasti, ko tik panorėjus; tada 
jai nebūtų reikėję niekur eiti. Kopenhaga buvo nor- 
vegiškas miestas, pernelyg norvegiškas; jame buvo 
daugybė alų geriančių vyrų su kvailai atrodančiais 
galvos apdangalais ir pirkinių maišeliais nešinų mo- 
terų, slepiančių veidą po pigiais akiniais nuo saulės. 
Kaip instinkto vedamos lašišos jie Žygiavo pirmyn 
atgal per Rotušės aikštę, tarp Tivolio ir Striogės; visa- 
da tarp Tivolio ir Striogės, tarsi Kopenhagoje tebūtų 
buvusi tik viena atvira aikštė, kurios viename krašte 
stūksojo kavinė, o kitame ėjo purvina parduotuvių 
apsupta gatvė. 

Ji niekur nėjo, sėdėjo kambaryje. Netgi dabar, nuo 
Zundo pučiant žvarbiam žiemos vėjui, Kopenhagoje 
buvo begalė norvegų. Jie prekinosi, rinkosi ir gėrė 
tamsiose aludėse, valgė frikadeles ir laukė kitos vieš- 
nagės pavasarį, kai alų bus galima gerti lauke ir kai 
Tivolis pagaliau atvers duris vasaros sezonui. 

Ji norėjo važiuoti namo. 

Namai. Apstulbusi suprato, kad Vilafranšė - jos 
namai. Jai nepatiko Rivjera. Jai ji nepatiko. Anksčiau, 
praeityje. 

Viskas atrodė taip nauja. 

Ji gimė iš naujo, pagalvojo ir nusišypsojo iš savo 
pačios sukurtos klišės. Pirštais glostė pilvą. Dabar jis 
buvo stangresnis. Bent jau plokštesnis. Ji nuoga gulėjo 
lovoje. Ant antklodės. Aksominės užuolaidos buvo 
atitrauktos. Tik lengvos, pusiau perregimos užuo- 
laidėlės skyrė ją nuo kažko, galbūt stovinčio lauke. 
Jei kažkam būtų kilęs noras ją stebėti, iš kitos gatvės 
pusės, iš antrojo ar trečiojo aukšto lango, panorėjus 
būtų buvę galima ją pamatyti. Nuo lango pūstelėjo 
vėjas. Ji išsitiesė. Perbraukusi per ranką pirštais pa- 
juto, kad oda pasišiaušusi lyg žąsies. Brailio raštas, 
pamanė moteris; naujasis gyvenimas atsispindėjo jos 
odoje lyg akliesiems skirtas raštas. 

Ji žinojo, kad rizikuoja. Niekas geriau už ją to ne- 
mokėjo. Galėjo pasirinkti saugiausią ateities kelią. 

Pirmasis planas buvo idealus. Nepasiekiamumas. 

Tačiau greitai saugumas tapo pernelyg saugus. Ji 
suprato tai iš karto, kai grįžo atgal į vilą prie Baje des 
Anges. 

Nelaisvė toje nuobodžioje, nebylioje, jokios rizikos 
nekeliančioje aplinkoje buvo kažkas tokio, apie ką ji 
niekada nebuvo susimąsčiusi ir todėl nepajėgė su tuo 
susidoroti. Bent kol neprabudo ir neišsivadavo iš pan- 
čių, apimančių taisykles ir pasyvias pareigas, kurias 
ji atlikdavo tik tada, kai jai už tai būdavo sumokama. 
Niekada daugiau, niekada mažiau. Dienos slinko lė- 
tai. Viena po kitos. Ėjo savaitės. Metai. Ji seno. Tapo 
gabesnė. Jai sukako keturiasdešimt penkeri. Atrodė, 
kad viskas mirtinai nusibodo. 

Pavojus prikėlė ją naujam gyvenimui. Baimė leido 
jaustis gyvai. Dėl baimės pagreitėjo pulsas. Dienos 

bėgo ir viliojo ją bėgti iš paskos, tarsi vaiką, panorusį 
pagauti iš cirko pasprukusį dramblį. 

Tu miršti taip lėtai, kad imi įsivaizduoti, jog gyveni, 
mąstė moteris ir pamėgino prisiminti eilėraštį. Kalba- 
ma apie mane. Poetas parašė eilėraštį apie mane. 

Vadovas teigia, kad ji yra geriausia. Jis klysta. Aš 
esu išsišokėlė, kuri siekia išbandyti įrangą, kurios 
niekas nesiryžta liesti. Ji yra ta, kuri stovi ant kalvos 
ir žino, ar atlaikys, ar pratrūks. Aš neriu taip giliai, 
kaip niekas kitas nedrįso padaryti. Ji sėdi valtyje ir 
skaičiuoja, kada susprogs jos plaučiai. Ji yra teoreti- 
kė, kaip kažkada buvau aš. Dabar aš veikiu. Aš esu 
Vykdytojas. Pagaliau aš esu. 

Pirštai nuslydo kojomis. Žvilgsniu pasiekė kitoje 
gatvės pusėje spindinčius langus. Juose buvo matyti 
šviesa. Kambaryje judėjo šešėlis. Paskui pradingo. Ji 
sustingo, kūnu pasisuko į langą. Kojos buvo praskės- 
tos. Tas, kurio šešėlis šmėkščiojo lange, nebesugrįžo. 

Ji galėjo amžinai tyčiotis iš Inger Johanės Vik. 

Bet nebuvo jokio tikslo. 

Jokio malonumo. 


Ranhilda atsirūgo. Balkšvas, šviesus skystis nutekėjo 
jai per smakrą ir susikaupė kaklo įduboje. Inger Jo- 
hanė atsargiai ją nuvalė ir vėl priglaudė kūdikį sau 
prie krūtinės. 

— Miegi? - sušnibždėjo. 

- Hmm. 

Ingvaras sunkiai apsivertė ir užsitraukė pagalvę 
ant galvos. 

— Man šovė į galvą viena mintis, - tyliai ištarė ji. 

— Rytoj, - išstenėjo jis ir dar kartą apsivertė. 

— Nors visos aukos akivaizdžiai buvo susijusios 
su Oslu, - tęsė ji, šįkart nebe taip atsargiai, - ...visos 
žmogžudystės buvo padarytos užmiestyje. Ar tu apie 
tai pagalvojai? 

— Rytoj. Būk gera. 

- Vegardas Krogas gyveno Osle. Jis tik atsitiktinai 
atsidūrė Askeryje tą vakarą. Fiona ir Vibekė dirbo 
Osle. Daugiausia jos būdavo sostinėje. Tačiau jų gy- 
venimo styga nutraukta užmiestyje. Keista, ar ne? 

— Ne. 

Jis pasirėmė ant alkūnės. 

— Liaukis, - rimtai perspėjo. 

— Artu nepagalvojai, kad tam gali būti kokia nors 
priežastis, - nekreipdama dėmesio į jo pastabą tęsė 
ji. - Ar paklausei savęs, kas vyksta, kai žmogžudystė 
padaroma už miesto? 

— Ne, to aš savęs tikrai neklausiau. 

— KRIPOS, - ištarė ir atsargiai paguldė Ranhildą 
į lopšį. Ji miegojo. 

- KRIPOS, - vangiai pakartojo jis. 

— Žmogžudysčių bylose jūs niekada netalkinate 
Oslo policijai. 

- Talkiname. 

— Ne taktiniuose tyrimuose. 

— Na, aš... 

— Išklausyk mane! 

Jis vėl atsigulė ir įsmeigė akis į lubas. 

- Aš klausau. 

- Ar gali būti, kad žudikas nori sulaukti stipresnio 
pasipriešinimo? Protingesnio oponento? 

— Po paraliais, Inger Johane! Tiems išvedžiojimams 
turi ateiti galas! Visų pirma, mes vis dar nežinome, 
ar visų aukų žudikas tas pats. Antra, mes esame taip 
arti galimo įtariamojo. Trečia... Oslo policija turi daug 
gerų žmonių. Manau, kad daugumai bepročių nusi- 
kaltėlių jie galėtų būti pakankamai rimtas iššūkis. 

- Poto, kai dingo ta Vilhelmseno moterėlė, sklinda 
gandai, kad visas tyrimas pakriko ir... 

— Nekreipk dėmesio į gandus. 

— Tu paprasčiausiai nenori suprasti to, ką sakau. 

— Tik ne dešimt po keturių ryto, - atsakė jis ir 
rankomis užsidengė veidą. 

— Tu esi pats geriausias, - tyliai pasakė ji. 

— Ne. 

— Taip. Taip rašo apie tave. Laikraščiuose. Nors ir 
neduodi interviu po to nesusipratimo... 

— Neprimink man to, - atsakė prislopintu balsu. 

— Tave apibūdina kaip puikų taktinių tyrimų spe- 
cialistą. Kaip didžiulį, protingą ir keistą pašalietį, ku- 
ris nenori įsilieti į bendrą sistemą, tokį, kuris... 

— Nagi, baik. 

— Mums reikia įsitaisyti signalizaciją. 

— Tu privalai liautis visko bijoti, brangioji! 

Jo ranka sunkiai nusileido ant jos pilvo. Ji vis dar 
sėdėjo lovoje. Jie sunėrė pirštus. Suskambo telefo- 
nas. 

— Po velnių! 

Ingvaras tamsoje grabaliojo naktinį staliuką. 

— Klausau, - burbtelėjo. 

- Čia aš, Zigmundas. Mes jį suradome. Ar tu at- 
važiuosi? 

Ingvaras atsisėdo. Pėdos palietė šaltas grindis. Jis 
pasitrynė veidą ir pajuto, kaip nugarą glosto šilta In- 
ger Johanės ranka. 

— Aš atvažiuosiu, - atsakė ir padėjo ragelį. 

Atsisuko ir pasikrapštė neįprastai pliką pakaušį. 

— Matsas Būhiusas, - tyliai išlemeno. - Jie jį su- 
rado. 

LOVISENBERGO ligoninės Psichiatrijos skyriaus 
gydytojas pasisveikino ne ypač draugiškai. Jį taip pat 
negailestingai ištraukė iš lovos tokį ankstyvą rytą. Už 
kabineto lango vis dar buvo nežmoniškai tamsu, kai 
jis pakvietė Ingvarą Stubio ir Zigmundą Berlį prisėsti 
ant pilkšvos melanžinės sofos. Moteris raudonai da- 
žytomis lūpomis ir žalsvu gydytojos švarku atnešė 
kavos. Praeidama skleidė gaivų pavasarišką aroma- 
tą, kuris privertė Zigmundą nusišypsoti, atsisukus į 
duris. Jos be garso užsivėrė jai už nugaros. Kabinetas 
buvo tvarkingas. Jauku kaip namuose. Lentynoje už 
biuro kėdės stovėjo statulėlės, kurios Ingvarui primi- 
nė Afriką - kaukės ir storos, begalvės deivės. Švietė 
ryškiomis spalvomis dekoruotas įrėmintas ir įstiklin- 
tas vaiko piešinys. 

— Aš suprantu, - atsakė gydytojas, kai Ingvaras pa- 
aiškino jam, kodėl jiems buvo svarbu su juo pasikal- 
bėti. - Galite manęs klausti. Aš pasistengsiu atsakyti 
kuo išsamiau. Kadangi formalumai jau sutvarkyti. 

Ingvaras gurkštelėjo kavos. Ji buvo deginančiai 
karšta. Per puodelio viršų nužvelgė gydytoją Bon- 
hiorą. Vyrui tikriausiai jau keturiasdešimt, bet atrodė 
puikiai išsilaikęs. Plaukai dar trumpesni, negu Ingva- 
ro. Veidas tamsaus gymio, o akys - rudos. Iš vardo 
buvo galima spręsti, kad jis užsienietis, nors kalbėjo 
visiškai be akcento. Buvo lieknas ir atrodė lankstus. 
Priėjęs prie mažo šaldytuvo, įpylė į indelį pieno ir 
ištiesė jiems. Abu padėkojo ir atsisakė. 

— Man reikia tiek parako, kiek tik galiu gauti, — 
ištarė Ingvaras ir nusijuokė. - Tokį ankstyvą rytą. 

Zigmundas nevalingai nusižiovavo. Net nemėgi- 
no prisidengti burnos. Ištryško ašaros ir jis greitai 
papurtė galvą. 

— Visą naktį nesudėjau bluosto, - paaiškino. 

- Suprantu, - linktelėjo galvą gydytojas. Arti viena 
kitos esančios akys sužybsėjo. Ingvaras pasijuto ne- 
maloniai, lyg būtų stebimas ir vertinamas. 

— Matsas Būhiusas, - pradėjo Ingvaras. - Kas su 
juo negerai? 

— Būtent dabar? 

— Na... Man susidarė įspūdis, kad jis dažnai pas 
jus pakliūdavo ir vėl dingdavo. Aš nelabai išmanau 
psichiatrijos terminiją, todėl man nėra visiškai aišku, 
apie kokias ligas kalbama... taigi... ar jam nustatyta 
diagnozė? 

- Taip. Dvipolis sutrikimas. Jį kamuoja maniakinė 
depresija. Taip, jis nuolat čia patekdavo ir vėl būdavo 
išleidžiamas. Galima ir taip pasakyti. Šiuo požiūriu 
jis yra paklusnus pacientas. Tik gaila, kad dažniausiai 
pasirodo kiek per vėlai. 

— Gimė 1978-ųjų spalio 13-ąją, - užrašuose per- 
skaitė Ingvaras ir atvertė kitą lapą. - Ar neklystu? 

— Ne. Pirmą kartą pas mus pateko, kai jam sukako 
aštuoniolika. Siuntė bendrosios praktikos gydytojas, 
kuris su juo kankinosi keletą mėnesių. Nuo tada jis... 
čia praleidžia nemažai laiko. 

- Ar jis pas jus atvyksta, kai jam būna maniakiš- 
kumo fazė, ar tada, kai apima depresija? - pasiteiravo 
Zigmundas. 

- Kai užeina depresija, - nusišypsojo gydytojas 
Bonhioras. - Neįprasta, kad žmonėms pagalbos pri- 
reiktų tada, kai juos užplūsta maniakiškumo banga. 
Paprastai tada jie jaučiasi galį sumaišyti dangų su 
žeme. Jums reikėtų žinoti, kad jis... 

Ingvaras vėl pajuto mąslų gydytojo žvilgsnį. Pa- 
sijuto tiriamas, lyg būtų bandoma jį išmatuoti ir pa- 
sverti. 

- Matsas yra labai inteligentiškas vaikinas, - kal- 
bėjo gydytojas Bonhioras. - Būdamas mažas, moky- 
kloje jis tikrai nežibėjo gabumais. Tačiau jo tėvai buvo 
pakankamai įžvalgūs ir perkėlė jį į mažesnę mokyklą. 
Privačią mokyklą. Mano tikslas nėra aptarti šias pro- 
blemas... 

Jis šypsodamasis iškėlė delnus į viršų. Ingvaras 
pastebėjo, kad dešinioji ranka buvo be mažojo piršto. 
Styrojo tik galiukas. Palyginti su rusva plaštaka, jis 
atrodė švelniai rožinis. 

— „bet Matsui neabejotinai labiau patiko Stei- 
narskūleno mokykloje. Jis yra... 

Vėl pasigirdo mykimas. Atrodė, lyg gydytojas būtų 
mėginęs pasverti kiekvieną žodį. 

— Jis yra visiškai paprastas jaunuolis. Labai pro- 
tingas. Šachmatais žaidžia kaip tikras profesionalas. 
Beje, gabus rankų darbams. 

Ingvaras prie pat durų pamatė šachmatų lentą. Ji 
stovėjo ant kojyčių. Langeliai atrodė tarsi pagaminti 
iš dramblio kaulo ir brangaus medžio. Šachmatų fi- 
gūrėlės buvo sustatytos taip, lyg kažkas būtų įpusėjęs 
žaisti partiją. Ingvaras atsistojo ir nuėjo prie šachmatų 
lentos. C3 langelyje stovintis baltasis žirgas guviai 
šuoliavo, iššiepęs nasrus. Kanopos buvo pakeltos virš 
šalia stovinčio pėstininko - į lazdelę įsitvėrusio, švar- 
ką vilkinčio vyro. 

— Pradinė partija Reikjaviko turnyre, - ištarė In- 
gvaras ir nusišypsojo. - Kai jie pagaliau pradėjo žaisti 
po visų tų formalumų. Spaskis žaidė baltaisiais. 

— Tu žaidi šachmatais? - draugiškai paklausė gy- 
dytojas Bonhioras ir priėjo artyn. 

- Žaidžiau. Dabar nebeturiu laiko. Žinai... Bet pa- 
saulio čempionatas Islandijoje buvo kai kas ypatinga. 
Svarbus reikalas. Aš labai įdėmiai sekiau čempionato 
eigą. Tą kartą. 

Ingvaras kilstelėjo karalienę. 

— Nuostabi, - sumurmėjo ir ėmė atidžiai apžiū- 
rinėti mėlynais akmenėliais inkrustuotą apsiaustą ir 
kristaliukais nusagstytą karūnos vainiką. 

- Bet nelabai tinkama žaisti, - pasakė gydytojas 
ir sukrizeno. - Man labiau patinka klasikinė medinė 
lenta. Šitą gavau savo keturiasdešimtmečio proga. 
Tiesą sakant, ja nesinaudoju. Bet ji puošia kabinetą. 

— Maniau, kad vienas iš asmenybės susidvejinimo 
simptomų yra nesugebėjimas sukaupti dėmesį, - pa- 

reiškė Ingvaras ir atsargiai pastatė karalienę į vietą. — 
Nelabai derinasi su šachmatais. 

— Teisingai. 

Gydytojas palinksėjo galva. 

- Aš dar kartą sakau: Matsas Būhiusas yra tikrai 
ypatingas jaunuolis. Jis ne visada gali Žaisti. Bet ge- 
ruoju laikotarpiu šachmatų partija jam atneša begalę 
džiaugsmo. Jis žaidžia geriau už mane. Būna, kad jis 
užbėga padaryti ėjimą; netgi tada, kai neguli mūsų 
ligoninėje. Galimybė nugalėti mane tikriausiai teikia 
jam didelį malonumą. 

Jie nusijuokė. Abu. Zigmundas Berlis negalėjo su- 
silaikyti nežiovavęs. 

— Dėl ko jūs atėjote? - pagaliau pasiteiravo gy- 
dytojas Bonhioras. Jo tonas dabar skambėjo visiškai 
kitaip. Ingvaras prisivertė susikaupti. 

— Kol kas nenorėtume to atskleisti. 

— Matsas Būhiusas yra labai pažeidžiamos bū- 
klės. 

- Aš tai suprantu ir gerbiu. Bet mes taip pat esame 
labai... pažeidžiami. Žinoma, kita prasme. 

— Ar tai yra susiję su Fionos Hele nužudymu? 

Staiga Zigmundas lyg prabudo. 

— Kodėl jūs to klausiate? 

- Jam patiko jos programos, - tęsė gydytojas Bon- 
hioras ir nedrąsiai šyptelėjo. Įsirašydavo į kasetę. Pas- 
kui nuolat žiūrėdavo. Jis ničnieko nenutuokė apie įvai- 
kinimą iki jam sukako aštuoniolika. Kai mirė jo įtėvis, 
įmotė ryžosi atskleisti jam tiesą. Kartais jis atrodydavo 
lyg apsėstas istorijų, kurias matydavo „Skubančioje 
Fionoje . Tiesa, jo įmotė taip pat mirusi. Prieš metus 

ar prieš kiek ten laiko. Matsas dažnai sakydavo, kad 
norėtų sužinoti, kas jo tėvai. Sužinoti, kas jis toks, 
sakydavo. 

- Arjam tai pavyko? 

- Sužinoti, kas jis yra? 

— Taip. 

Akimirką gydytojo Bonhioro veidą nušvietė šyp- 
sena. 

- Aš mėginau padėti jam suprasti, kad raktas į 
savęs suvokimą slypi jo gyvenime su įtėviais, - atsa- 
kė jis. - Ne ieškant kažko, kas per klaidą paleido jį į 
gyvenimą. 

— Bet ar jam pavyko surasti biologinius savo tė- 
vus? 

— Kiek man žinoma, ne. Vienas teisininkas jam 
davė patarimų, ką jis turėtų daryti, kad išsiaiškin- 
tų tai, ko nori. Bet nemanau, kad būtų pasistūmėjęs 
šiame tyrime. 

— Tuomet kodėl klausėte, ar mūsų vizitas susijęs su 
Fiona Hele? - pasiteiravo Zigmundas Berlis ir kumš- 
čiu pasitrynė akis. 

Gydytojas atsakė, įsmeigęs žvilgsnį į Ingvarą: 

— Kiek suprantu, pataikiau kaip pirštu į akį. 

Jis pakėlė pėstininką, kiek pagalvojo ir pastatė jį 
atgal į vietą. Ingvaras pagriebė tą pačią figūrėlę. 

- Kaip vystosi jo liga? - pasiteiravo, atsargiai pirštu 
krapštinėdamas figūrėlės lazdelę. 

— Pastaraisiais metais pertraukos tarp priepuolių 
sutrumpėjo, - atsakė gydytojas Bonhioras. - Žinoma, 
tai jį labai vargina. Prieš Kalėdas buvo apnikusi ma- 
nija. Paskui sekė gana ramus laikotarpis. Jis... 

Gydytojas nuėjo prie stalo. Pasirausė dokumentų 
krūvoje. Pirštu atvertė vieną lapą ir sustingo. 

- Jis čia pateko sausio 21-ąją, - baigė sakinį. 

— Anksti ryte? 

Gydytojas dar kartą ėmė vartyti lapus. 

— Taip. Labai anksti. Tiesą sakant, jis atvyko apie 
septintą ryto. Labai susikrimtęs. 

- Ar manote, kad jis... 

Ingvaras pastatė pėstininką į vietą ir metė žvilgsnį 
į savo laikrodį. 

— ...jau atsibudo? 

— Aš žinau, kad jau prabudo. Paprastai atsibunda 
apie penktą valandą. Sėdi vienas užsiėmimų kamba- 
ryje, kol susirenka visi kiti. Jis mėgsta būti vienumoje. 
Bent jau tada, kai jam taip bloga kaip dabar. 

— Ar galėtume? - pasiteiravo Ingvaras ir pamojo 
ranka į uždarytas duris. 

Gydytojas Bonhioras linktelėjo galva ir išėjo pir- 
mas. Užrakino duris ir nusivedė juos prie lifto. Niekas 
nesakė nė žodžio. Jie įėjo vidun. 

— Man tikriausiai reikėtų perspėti jus, kad... 

Liftas sustojo. Nuėjęs pusę koridoriaus gydytojas 
sustojo ir pabaigė savo mintį: 

— Man tikriausiai reikėtų perspėti jus, kad Matsas 
Būhiusas... atrodo gan ekscentriškai. 

— Tikrai? - nustebęs paklausė Ingvaras. 

- Jį kamuoja medžiagų apykaitos problema, dėl 
kurios jis atrodo didelis. Sunkus. Be to, gimė su skelta 
it kiškio lūpa. Žinoma, jam buvo daryta operacija, 
tačiau nelabai pavyko. Mes daug kartų siūlėme jam 
operuotis dar kartą. Bet jis nenori. 

Gydytojas nelaukė atsakymo ir ėjo toliau. Tada 
atidarė vienas duris ir įėjo vidun. 

— Labas, Matsai! Pas tave svečiai. 

Kambario viduryje, įsitaisęs ant medinės kėdės, 
prie plastikinio stalo sėdėjo Matsas Būhiusas. Užpa- 
kalio riebalai pūpsojo per kėdės kraštus. Atrodė, kad 
vyriškio šlaunys netelpa po stalu. Jis vilkėjo kažkokį 
beformį sportinį kostiumą. Priešais buvo išrikiuota 
virtinė gražių gyvūnėlių. Eidamas prie jo Ingvaras 
pamatė, kad vienas jų yra gulbė. Čia buvo ir žirafa. 
Du liūtai pasišiaušusiais karčiais ir pražiotais nasrais. 
Geltonas švytintis dramblys, iškeltu straubliu ir per- 
regimomis ausimis. 

— Ką tu čia darai? - tyliai pasiklausė Ingvaras, pri- 
ėjęs visai prie pat stalo. Kiti du vyrai vis dar stovėjo 
tarpduryje. 

Matsas Būhiusas jam neatsakė. Jo pirštai sparčiai 
lankstė kažką, kas buvo panašu į paprastą celofaną. 
Ingvaras įsižiūrėjo ir pagaliau suprato, kad tai - ar- 
klys. Buvo net smulkios anatominės detalės - kano- 
pos ir iškelta uodega. 

— Mano vardas Ingvaras Stubio, - pagaliau prisi- 
statė. - Aš esu iš policijos. 

Matsas Būhiusas atsistojo. Ingvaras apstulbo pa- 
matęs, kaip vikriai jis atstūmė kėdę, pastatė arklio 
figūrėlę tarp liūtų, žengė žingsnį į šoną ir atsisuko į 
policininką. 

— Jūs juk turėjote pasirodyti, - nesišypsodamas 
ištarė. - Bet tam prireikė kiek laiko. 

Randas virš lūpos buvo platus ir raudonas. At- 
rodė lyg sutrauktas. Nors lūpos buvo sučiauptos, 


248 


matėsi vienas priekinis dantis. Nosis maža, smakras 
beformis - paskendęs riebalų klostėse, kurios slėpė 
ir kaklą. 

Akys buvo Fionos Hele. Kiek įkypos, ryškiai mėly- 
nos ir apsuptos ilgomis, tamsiomis blakstienomis. 

— Aš nesigailiu, - ištarė Matsas Būhiusas. - Negal- 
vokite, kad aš gailiuosi. 

— Suprantu, - atsakė Ingvaras Stubio. 

— Ne, - pasakė Matsas Būhiusas. - Tiesą sakant, 
nemanau, kad tu supranti. Ar mes eisime? 

Jis jau buvo perėjęs pusę kambario. 

LINA Šiter skriete įskriejo į savo darbo kabinetą. Šle- 
petės buvo per didelės, chalatas - tikriausiai pirktas 
kitam žmogui. Rankoves maždaug dvidešimčia cen- 
timetrų reikėjo susiaurinti. 

— Nors tu esi geriausia mano draugė, - tarė ji ir 
atsisėdo ant svečiams skirtos lovos, - ...tikiuosi, kad 
nepradėsi šeštadieniais aštuntą ryto lankytis pas mane 
skolintis kompiuterio? Beje, argi Kristianė dabar ne 
pas jus? Kur tu ją palikai? 

— Pas kaimynus iš apačios, - sumurmėjo Inger 
Johanė. - Pas Leonardą. 

Šalia klaviatūros gulėjo aptriušusi užrašų knygelė. 
Nors Inger Johanė visada žinojo, kur ji, jau daugelį 
metų nebuvo jos atsivertusi. Trylika metų, pagalvojo. 
Nuo to laiko ji persikraustė tris kartus. Tris kartus 

rado užrašų knygelę batų dėžėje, kurioje laikė įvai- 
rias savo paslaptis. Žalvarinis žiedelis, kurį gavo dar 
vaikystėje, kai būdama penkerių susižadėjo su gra- 
žiausiu gatvės berniuku. Plastikinė apyrankė, kurią 
Kristianei ant riešo užrišo gimdymo namuose. Inger 
Johanės Vik mergaitė. Isako parašytas meilės laiškas. 
Rusva močiutės kamėja. 

Užrašų knygelė. 

Tris kartus jau buvo nusprendusi ją išmesti. Tačiau 
kiekvieną kartą jai kildavo geresnė mintis. Geltona 
knygutė su spirale ir priešpaskutiniame puslapyje nu- 
piešta mažute širdele turėjo ją lydėti ir toliau. Širdelėje 
ji kartą įrašė V. Vaikiškas. Ji buvo vaikas, susimąstė ji. 
Dvidešimt trejų metų vaikas. 

— Ko tu ieškai? - paklausė Lina. 

— To tu tikrai nenori žinoti. Bet ačiū tau, kad leidai 
čia ateiti. Mano kompiuteris visiškai mane nuvylė. 
Pilnas virusų ir lėtai dirba. 

— Man malonu. Mes juk beveik niekada nesusi- 
tinkame. 

- Aš pagimdžiau vos prieš mėnesį, Lina! Šešiolika 
savaičių aš judėjau kaip karvė, kamavausi dėl nugaros 
skausmų ir miego sutrikimų. 

— Tave visada kamuodavo miego sutrikimai, - 
ryžtingai pasakė Lina. Argi negali pabūti pas mane 
šiandien? Kai pabaigsi, galėtume nuvažiuoti į miestą. 
Truputį apsipirkti. Nueiti į kavinę. Dabar beveik vi- 
sur nebegalima rūkyti, taigi su Ranhilda nebus jokių 
keblumų. 

Ji pažvelgė laukan. Vaiko vežimėlis stovėjo prie 
pat palangės. 

— Be to, jie miega visą laiką. Tokio amžiaus. 

- Tiesą sakant, jie to tikrai nedaro, - paprieštaravo 
Inger Johanė. - Ačiū už pasiūlymą, bet man paskui 
reikia grįžti namo. 

— Kur Ingvaras? Kaip jums dabar sekasi? Ar jis 
visiškai pamišo dėl Ranhildos? Galėčiau lažintis, 
kad... 

Inger Johanė garsiai atsiduso ir pro akinius pa- 
žvelgė į Liną. 

— Aš tikrai nežmoniškai džiaugiuosi, kad leidai 
man čia ateiti, - lėtai ištarė ji. - Bet jei aš trukdau 
draugę, kuri neturi vaikų ir labai mėgsta linksmin- 
tis, tokį ankstyvą šeštadienio rytą, tai tik todėl, kad 
reikalas labai rimtas. Ar aš galėčiau kiek padirbėti 
netrukdoma, o pasikalbėtume paskui? 

— Be abejo, - sumurmėjo Lina ir atsistojo. - Vieš- 
patie, tu juk... 

— Lina! 

- Gerai. Aš užkaisiu kavos. Jei norėsi, pasakyk. 

Durys užsitrenkė kiek per smarkiai. Inger Johanė 
žvilgtelėjo į vaiko vežimėlį. Nė krust. Jokio garso. 
Lengviau atsidususi, susmuko ant kėdės. 

Ji vis dar buvo gimdyvė ir jai reikėjo ramybės, pa- 
galvodavo kiekvieną kartą, kai paskambindavo Lina, 
imdavo zirzti sesuo arba Ingvaras atsargiai užsimin- 
davo, kad būtų malonu sulaukti svečių. Gal pakvies- 
ti ką trumpam pietų arba išgerti kavos sekmadienį. 
Kai tik jis apie tai užsiminė, o ji gūžtelėjo pečiais, jis 
nusprendė neliesti šios temos. Nukreipė kalbą kita 
linkme. Tada apie viską pamiršo. Iki kito telefono 
skambučio ir iki tol, kol kas nors vėl ims zyzti, kad 
nori pamatyti Ranhildą ir visus kitus. 

Jai reikėjo grįžti prie įprasto naktinio režimo. 

Jai reikėjo miegoti. 

Pirštai greitai bėgiojo klaviatūra. 

www.fbi.gov 

Jai atrodė, kad sugrįžo į praeitį. Pirmiausia dėl 
to, kad nežinojo, ko jai reikia. Po plakatu su ple- 
vėsuojančia vėliava buvo Džono Edgaro Hūverio 
portretas — jis buvo vaizduojamas kaip gabus, de- 
mokratiškas ir beveik penkiasdešimt metų neutra- 
lios politinės pozicijos besilaikantis vadovas. Netgi 
dabar, prasidėjus naujam tūkstantmečiui, praėjus 
daugiau nei trisdešimčiai metų po to, kai pagaliau 
žlugo iškrypęs direktorius, jis vis dar buvo patriotų 
vertinamas kaip atsakingas ir vizijų kupinas mo- 
dernios FTB, galingiausios policijos struktūros pa- 
saulyje, kūrėjas. 

Ji nusišypsojo. Prisivertė nusijuokti. 

Entuziazmas. Pasitikėjimas savimi. Tas nenuga- 
limas amerikiečiams būdingas nepriklausomumas, 
kuris taip lengvai persiduodavo kitiems žmonėms. Ji 
buvo jauna, įsimylėjusi ir beveik tapo viena jų. 

Užrašų knygelė vis dar buvo užversta. 

Ji paspaudė Akademijos nuorodą. Nuo nuostabaus 
parko, paskendusio pageltusiuose rudeniškuose la- 
puose namo vaizdo jos pilvas įsitempė. Inger Johanė 
nenorėjo prisiminti Kvantiko, Virdžinijos valstijos. 
Nenorėjo matyti Voreno, sparčiai žingsniuojančio po 
auditoriją; nenorėjo prisiminti tos griežtos, pilkšvos 
kaktos, kuri krisdavo į akis, jam cituojant Longfe- 
lou ir lenkiantis prie studentų, dažniausiai prie jos. 
Mirksėdavo dešiniąja akimi, kol ištardavo paskutinius 
žodžius. Inger Johanė girdėjo jo juoką - šaižų, ne- 

tramdomą ir užkrečiamą; nors tas juokas buvo toks 
būdingas amerikiečiams. 

Užrašų knygelė vis dar gulėjo nepaliesta. 

Atversti užrašų knygelę, kurioje daugybė pavojin- 
gų adresų, buvo tolygu grįžti į praeitį. Trylika metų ji 
lyg po užraktu saugojo prisiminimus apie tuos mė- 
nesius, praleistus Vašingtone, savaites Kvantike, nak- 
tis su Vorenu, iškylas su vynu ir nuogalių maudynes 
upėje ir apie tą katastrofišką, neįvardijamą įvykį, kuris 
viską sugadino ir beveik sužlugdė ją pačią. 

Ji to nenorėjo. 

Pakėlė geltonąją knygelę. Ši neskleidė jokio kvapo. 
Liežuvio galiuku palietė spiralę. Šaltas, salsvo skonio 
metalas. 

„Akademi“ išspausdinta nuotrauka uždengė pusę 
ekrano. 

Auditorija. Koplyčia. Hogano alėja. Įtemptos die- 
nos, vakarai su alaus bokalu. Vakarienės su draugais. 
Vorenas, nuolat vėluojantis, nesugebantis susikaupti, 
susipilantis į save pintą alaus. Jie išeidavo iš kambario 
ne kartu, su keleto minučių pertrauka, lyg niekas to 
nepastebėtų. 

Užrašų knygelė ir turėjo likti neatversta. Jos ne- 
reikėjo. 

Todėl, kad ji nepamiršo. 

Dabar žinojo, ko ieškojo nuo tada, kai Ingvaras 
grįžo namo sausio 21-osios vakarą, lygiai prieš mėne- 
sį, ir papasakojo jai apie Liorenskūge aptiktą lavoną, 
kuriam buvo nupjautas liežuvis. Pasakojimas ją nela- 
bai paveikė, tik vos vos, kaip prisilietimas prie palėpę 
apraizgiusio voratinklio. Kai mirė Vibekė Hainerbak, 

ji susirūpino, o kai prieš pusantros paros surado Ve- 
gardo Krogo kūną su į akiduobę įsmeigtu vardiniu 
rašikliu, ji netgi išsigando. 

Dabar ji buvo čia. 

Žvilgsnio į paslaptingą, seniai pamirštą patalpą 
pakako. 

Pravirko Ranhilda. Inger Johanė įsikišo užrašų 
knygelę į rankinę, atsijungė nuo svetainės, kurios ieš- 
kojo, ištrynė naršyklės istoriją ir, eidama prie durų, 
apsivilko švarką. 

— Jėzau, jau apsivilkusi, - ištarė Lina. - Ar jau 
lėksi? 

— Labai ačiū tau už pagalbą, - atsakė Inger Johanė 
ir pabučiavo ją į skruostą. - Man reikia eiti. Ranhilda 
verkia! 

— Bet tu gali... 

Durys užsitrenkė. 

- Viešpatie, - sumurmėjo Lina Šiter ir nuskubėjo 
atgal į svetainę. 

Ji niekada nematė savo draugės tokios susikrim- 
tusios. 

Ramioji, geroji, nuspėjamoji Inger Johanė. 

Nuobodžioji Inger Johanė Vik. 


Matsas Būhiusas ligoninėje gulėjo jau mėnesį. Lygiai 
mėnesį. Jis mėgo skaičius. Skaičiai nesipyko tarpusa- 
vyje. Datos ėjo viena paskui kitą, gražiai ir tvarkingai, 
dėl nieko nesiginčydamos. Jis atvyko čia prieš keturias 
savaites ir tris dienas. Prie įėjimo jis pagaliau atsidūrė 

rytą, be penkių septynios. Vaikščiojo Oslo gatvėmis 
visą naktį. Katė sekė jį paskutines keletą valandų, nuo 
Bišleto, kur jis kurį laiką pastovėjo, žvalgydamasis 
į savo buto langus. Viršuje nieko nebuvo. Visiškai 
tamsu. Žinoma, ten nieko negalėjo būti, juk tai buvo 
jo butas, o jis gyveno vienas. Jis buvo vienas; o katė 
buvo pilka. Ji dejavo. Jis nekentė kačių. 

Žinoma, jie ateis. 

Jis neskaitė laikraščių. 

Ne tokias naujienas, kokios buvo skelbiamos. Snie- 
gas, atrodė, niekada nenustos kritęs. Naktį, kai kiti 
miegodavo, jis galėdavo sėdėti ir stebėti snieguolių 
šokį tamsoje. Tiesą sakant, jos nebuvo baltos. Veikiau 
pilkos; arba švytinčios mėlynos. Kartais kas nors at- 
eidavo jo aplankyti. Jie sakydavo, kad nesninga. Jie to 
paprasčiausiai nematė. 

— Matsai Būhiusai, - pasakė jam aukštas vyriškis, — 
čia yra tavo advokatas. Kristoferis Nilsenas. Gydytoją 
Bonhiorą tu jau puikiai pažįsti. Mano kolegos vardas 
Zigmundas Berlis. Ar tau ko nors reikia? 

— Taip, - atsakė jis. - Man reikia daug ko. 

— Turėjau galvoje, gal tu nori kavos ar ko panašaus? 
Arbatos? 

— Ne, dėkui. 

- O gal vandens? 

— Taip, ačiū. 

Stubio įpylė vandens iš grafino. Stiklinė buvo di- 
delė, bet Matsas Būhiusas ją ištuštino vienu ypu. 

— Tai nėra įprastinė apklausa, - perspėjo jį poli- 
cininkas. - Gerai? Kol kas niekas tavęs niekuo ne- 
kaltina. 

— Nejaugi? 

- Jei vėliau iškils būtinybė tave kuo nors apkaltinti, 
bus įvertinti visi tavo... ligos aspektai. Tavimi pasirū- 
pins. Dabar aš tik noriu su tavimi pasikalbėti. Gauti 
atsakymus į kai kuriuos klausimus. 

- Suprantu. 

— Todėl dalyvauja ir tavo gydytojas. Saugumo su- 
metimais aš iškviečiau ir advokatą Nilseną. Jei tau jis 
nepatinka... 

Ingvaras Stubio nusišypsojo. 

— ...tau paskirs kitą advokatą. Vėliau. Jei pasirodys, 
kad tai yra būtina. 

Matsas Būhiusas linktelėjo galva. 

— Kiek man teko girdėti, tu gana ilgai nežinojai, 
kad esi įvaikintas. 

Matsas Būhiusas linktelėjo galva dar kartą. Vyriš- 
kis, kuris vadino save Stubio, sėdėjo tiesiai priešais 
jį, gydytojo vietoje. Už gydytojo stalo. Tai atrodė ne- 
gražu. Juk stalas buvo privatus; ant jo stovėjo gydy- 
tojo žmonos ir trijų vaikų nuotraukos sidabriniuose 
rėmeliuose. Aleksas Bonhioras sėdėjo ant palangės. 
Atrodė, kad jam nepatogu. Pro langą Matsas Būhiu- 
sas matė, kaip brėkšta diena, skleisdama pilkšvus, 
blankius šešėlius. 

— Ar gali apie tai mums papasakoti? 

— Kodėl tu klausi? 

— Man įdomu. 

— Aš netikiu tuo. 

Matsas Būhiusas ateidamas pasiėmė bokštelį. Jis 
gniaužė jį dešinėje rankoje. 

- Tikrai. Man tikrai įdomu. 

- Aišku. Na, mane įvaikino. Nežinojau apie tai, kol 
man sukako aštuoniolika. Tada mirė mano tėtis. Tą 
dieną. Per mano gimtadienį. Nelabai yra ką daugiau 
pasakoti. 

— Ar tave... tai sukrėtė? Nustebino? Nusiminei? 

— Net nežinau. 

— Pamėgink. 

- Ką pamėginti? 

- Prisiminti. Ką tada jautei. 

Matsas atsistojo. Vyrų akys degino jam odą, atro- 
dė, kad jų žvilgsniai palieka randus. Visi spoksojo, iš- 
skyrus Aleksą, kuris tyliai šypsojosi ir linkčiojo galva. 
Matsas susisupo į megztinį. 

— Aš nežinau, ką tu esi girdėjęs apie mano ligą, - 
ištarė jis ir ėmė vaikštinėti po kambarį. - Bet žinok, 
man pakanka to jausmų sąmyšio, kuris mane kamuoja 
dabar. Netgi daugiau negu pakanka. Negaliu pasakyti, 
kad tu mane žavi. 

- Nejaugi? Ar nusivylimą skatina kas nors kon- 
kretaus? 

— Nežinau, ar noriu būti čia. 

Jis priėjo prie durų. Vieną ranką uždėjo ant ran- 
kenos. Kita lėtai jas atidarė. Atidžiai nužvelgė juodą 
bokštą. 

— Taktika nėra man nepažįstamas dalykas, - išta- 
rė. - Tavo taktika prasta. 

Stubio nusišypsojo ir atsakė: 

- Ar turi kokį pasiūlymą, kaip man ją patobu- 
linti? 

- Nustok elgtis su manimi kaip su idiotu. 

— Aš to nenorėjau. Jei elgiausi su tavimi kaip su 
idiotu, atsiprašau. 

— Tu ir vėl tai darai. 

—- Ką? 

— Vėl kalbi tuo tonu. Tuo „vargšas monstras“ 
tonu. 

- Baik. 

Stubio atsistojo. Priėjo prie lentos. Jis buvo tokio 
pat ūgio kaip ir Matsas Būhiusas. Perkėlė figūrą. 

- Tu siaubingai klysti, - ištarė Matsas. 

- Klystu? Leisk man pačiam spręsti. 

— Ne, tai yra ypatinga partija. Pradinė partija... 

— Nėra nieko ypatinga, Matsai Būhiusai. Tai ir žavi 
kiekviename žaidime. 

Matsas Būhiusas paleido rankeną. Jam skaudė- 
jo galvą. Tokiu paros metu jį paprastai apnikdavo 
skausmas. Kai miestas prabusdavo iš miego ir jame 
atsirasdavo daug žmonių. Patalpoje buvo per daug 
žmonių. Advokatas stovėjo kampe, rankas susidėjęs 
už nugaros. Jis pasistiebė ir vėl atsistojo į vietą. Aukš- 
tyn. Žemyn. Atrodė panašesnis į sujaudintą policinin- 
ką, negu į vyrą, kuris turėjo jam padėti. 

- Žinau, ką tu bandai daryti, - ištarė Matsas In- 
gvarui Stubio. 

— Aš bandau užmegzti pokalbį. 

— Nesąmonė. Tu mėgini užsitarnauti pasitikėjimą. 
Kalbi apie nepavojingus dalykus. Tai tik įžanga. Tu 
nori sukurti tokią jaukią atmosferą. Kad aš pasijus- 
čiau saugus. Kad patikėčiau, jog esi čia tam, kad man 
padėtum. 

— Aš ir esu čia tam, kad tau padėčiau. 

- Smarkiai. Žinoma, kad esi čia tam, kad mane 
sugautum. Manai, kad tau pravers tas tavo meilikau- 

jamas stilius. Po kurio laiko tu prisikasi prie bylos 
esmės. Štai jis... 

Storas apvalus smilius krypo link Zigmundo Ber- 
lio, sėdinčio ant kėdės ir besistengiančio užgniaužti 
žiovulį. 

— ...po kiek laiko galbūt pasirodys esąs blogiukas. 
Jei nebus veiksminga ta tavo draugiškumo taktika. 
Gana paprastai perprantama. 

Policininkui už ausies buvo randas. Pjūvis panė- 
šėjo į raidę y, lyg kas būtų pradėjęs raižyti jo odoje 
vardą, bet persigalvojęs ir metęs kilus protingesnių 
minčių. 

— Visa tai yra visiška nesąmonė, - pasakė Matsas 
Būhiusas. 

Aplink šaudymo angas bokštas buvo pasidabruo- 
tas. Mažutis vyras su arbaletu klūpojo ir spoksojo į 
vieną tašką. Matsas atsargiai paėmė tą miniatiūrinį 
kareivėlį. 

— Ar prisimeni, ką aš tau pasakiau, vos tik atėjai? 

— Taip. 

— Ką gi? Ką aš pasakiau? 

Ingvaras Stubio atidžiai apžiūrinėjo jaunuolį. Ne- 
beatrodė, kad jis būtų ruošęsis išeiti. Durys vis dar 
buvo uždarytos, o Matsas Būhiusas vis dar stovėjo 
atsisukęs į kitus vyrus. 

- Tu sakei, kad nieko nesigaili. 

— Būtent. O kaip tu tai supranti? 

— Kaip prisipažinimą. 

— Kokį prisipažinimą? 

— Šito aš nesuprantu. 

- Ašją nužudžiau. Aš norėjau pasakyti būtent tai. 

Advokatas pravėrė burną ir žengė žingsnį į priekį, 
įspėjamai iškeldamas ranką į viršų. Paskui staiga stab- 
telėjo, o žandikauliai garsiai čiaukštelėjo. Gydytojas 
Bonhioras sėdėjo be išraiškos veide, sunėręs rankas 
ant krūtinės. Zigmundas Berlis atrodė pasiruošęs at- 
sistoti, bet persigalvojo, atsiduso ir liko sėdėti. 

Niekas netarė nė žodžio. 

Matsas Būhiusas perėjo per kambarį ir susmuko į 
gilų svečių krėslą. Ingvaras nusekė jį žvilgsniu. Vai- 
kino judesiuose buvo juntamas neįtikėtinas grakš- 
tumas. Jis tiesiog sklendė. Lašiniai ritosi bangomis, 
atrodė lyg giliuose vandenyse plaukiojantis ruonis. 

— Aš nužudžiau savo motiną. 

Dabar jo balsas skambėjo kitaip. Visa vyro po- 
vyza bylojo, kad jis sukaupė visas jėgas. Randas ant 
lūpos atrodė dar raudonesnis ir dar labiau sutrū- 
kinėjęs; apsilaižė lūpas. Rankos buvo nusvirusios 
abipus kėdės. 

Visi sėdėjo nebylūs. 

Ingvaras taip pat atsisėdo. Pasilenkė virš darbo 
stalo. 

Matsas Būhiusas atrodė jaunesnis, negu kiti dvi- 
dešimt šešerių metų jaunuoliai. Styrojo vos vienas 
kitas barzdos plaukelis. Oda buvo lygi. Jokių žaizdų, 
jokių kitų randų - tik tas platus raudonas dryžis virš 
lūpos. Akys lakstė į šalis. 

- Ji nenorėjo manęs, - tęsė jis. - Ji nenorėjo ma- 
nęs, kai aš gimiau, ir ji nenorėjo manęs dabar. Savo 
programose... Interviu ji teigdavo, kad šeimai susiti- 
kimas negalėtų atnešti jokios žalos. Visiems kitiems 
Fiona Hele noriai padėjo. O man, tikram savo sūnui, 

ji atsuko nugarą. Ji pamelavo. Ji nenorėjo manęs. 
Niekam aš nebuvau reikalingas. Aš nebenorėjau būti 
savimi. 

— Motina norėjo tavęs, - pasakė Ingvaras. - Tavo 
motina ir tėvas. Jie tavęs norėjo. 

- Jie juk nebuvo mano tėvai. Kaip paaiškėjo. 

— Tu juk esi pernelyg protingas, kad tuo tikėtum. 

- Jie yra mirę. 

— Taip. Tai tiesa. 

Ingvaras keletą sekundžių patylėjo ir tęsė toliau: 

— O kiti? Kaip su jais? 

Matsas Būhiusas verkė. Didžiulės, apvalios ašaros 
suspindo blakstienose; tada nuriedėjo per šnerves. Jis 
lėtai pasilenkė, nustūmė dokumentus ir šeimos nuo- 
traukas nuo stalo ir parėmė veidą rankomis. Stiklinė 
nukrito ant grindų, bet nesudužo. 

— Kiti, - pakartojo Ingvaras Stubio. - Vibekė Hai- 
nerbak ir Vegardas Krogas. Ką jie padarė? 

— Aš nebenoriu būti savimi, - sriūbavo Matsas. — 
Aš... nenoriu... būti... 

— Dabar aš jau nebesuprantu, - ištarė Akselis Bon- 
hioras. Balsas buvo šaižus. - Visų pirma, aš turiu pa- 
sakyti, kad šią... apklausą būtina baigti. Tęsti ją būtų 
neprotinga. Be to... 

Jis uždėjo ranką Matsui Būhiusui ant nugaros. 
Jaunuolis reagavo garsiu atodūsiu. 

- Aš nesuprantu, koks ryšys gali būti tarp... 

— Žinoma, kad supranti, - ramiai pertraukė Ingva- 
ras. - Nors Matsas neskaito laikraščių, aš manau, kad 
tu tai darai. Turėtum žinoti, kad kalbame apie keletą 
žmogžudysčių, turinčių panašius bruožus ir... 

— To negali būti, - ištarė gydytojas Bonhioras ir 
maldaujamai pažvelgė į jaunąjį advokatą, kuris vis 
dar stovėjo ir žiopčiojo, nerasdamas tinkamų žodžių 
pasisakyti. - Matsas Būhiusas buvo pas mus nuo pat 
sausio 21-osios. 

Zigmundas Berlis pabandė sutelkti mintis. Sme- 
genys miegojo. Jis buvo toks pavargęs, kad beveik 
nepajėgė atsistoti, bet jam reikėjo sutelkti mintis, ir 
jis sušuko: 

- Juk vyrukas atėjo savo noru! Taigi jis galėjo lais- 
vai išeiti ir pareiti? Kartais... 

— Ne, - atsakė jam gydytojas Bonhioras. - Jis buvo 
čia visą tą laiką. 

Stojo nejauki tyla. Advokatas pagaliau visiškai 
užsičiaupė. Zigmundas iškėlė rankas lyg protestuo- 
damas, tačiau nepajėgė ištarti nė žodžio. Ingvaras 
užsimerkė. Netgi Matso Būhiuso rauda nutilo. Prieš 
tai koridoriuje, už uždarų durų, girdėjosi pirmyn at- 
gal skubančių žmonių žingsniai; kažkas kalbėjo, netgi 
rėkė. Dabar nebuvo girdėti nė garso. 

Tai Zigmundas galų gale išdrįso užduoti klau- 
simą: | 

— Ar esate visiškai tuo tikras? Visiškai, absoliučiai 
tikras? 

— Taip. Matsas Būhiusas pasirodė Lovisenberge 
sausio 21-ąją, septintą valandą ryto. Nuo tada jis ne- 
buvo išėjęs iš ligoninės. Galiu jus užtikrinti. 

Zigmundas Berlis dar niekada nesijautė toks 
žvalus. 

Šeštadienio vakarą televizija nerodė nieko gero. Tai 
puikiai tiko Inger Johanei. Kartais ji užsnūsdavo, bet 
prabusdavo nuo savo minčių, kurios sapne virto ab- 
surdiškais košmarais. 

Kristianė nakvojo pas kaimynus. Tai buvo pirmas 
kartas, kai ji nakvojo pas draugą. Leonardas atnešė 
rašytinį kvietimą, raudoną A4 formato lapą, išmar- 
gintą didžiulėmis kreivomis raidėmis. Inger Johanė 
galvojo apie naktį apninkančią baimę, apie Sulamitą, 
kuris turėjo būti katė, kad Kristianė galėtų miegoti. 
Ji sudvejojo. 

— Gaisrinės automobilis gali vienai nakčiai tapti 
kate, jei tai taip svarbu, - pasakė Leonardas. 

Gita Jensen nusišypsojo. Ji stovėjo per vidurį 
laiptų. 

— Tai tiesa, — ištarė ji. - Leonardas taip nori. O 
Ranhilda ir naktinis budėjimas, ir... Mes pagalvojome, 
kad ir jums bus smagu. 

— Aš noriu, - nutarė Kristianė. - Aš miegosiu dvi- 
aukštėje lovoje. Viršutiniame aukšte. 

Kristianė gavo leidimą, o Inger Johanė ėmė gai- 
lėtis. 

Mergaitė galėjo išsigąsti. Ji taip bijo permainų. 
Prireikė kelių mėnesių, kol priprato prie naujųjų 
namų. Ilgą laiką prabusdavo kiekvieną naktį ir ieš- 
kodavo suaugusiųjų miegamojo toje vietoje, kur jis 
buvo senajame bute. Čia ji atsitrenkdavo į sieną, ir 
tas beviltiškas verksmas nenurimdavo tol, kol jai bū- 
davo leidžiama miegoti ant mažyčio čiužinuko šalia 
Ingvaro lovos. 

Kristianė tikrai prisiusios į lovą. Jai bus gėda ir 
ji labai nusimins. Pastaruoju metu ji pradėjo labiau 
reaguoti į aplinką, atkreipė dėmesį, kad yra kiek ki- 
tokia. Tai buvo pažanga, nors ir visiškai menkutė. 

Bent taip atrodė Inger Johanei. 

Skambino Ingvaras. Kalbėjo trumpai. Tepasakė, 
kad grįš vėlai. 

Inger Johanė išjungė televizorių. Pasidarė perne- 
lyg tylu, todėl vėl įjungė. Stengėsi išgirsti iš apačios 
sklindančius garsus. Tikriausiai jie jau nuėjo miegoti. 
Labiausiai troško pasiimti Kristianę. Pasisodinti ją ant 
kelių ir kalbėtis apie keistus, nepavojingus dalykus. 
Užmauti devynmetei sauskelnes, kurių niekas, išsky- 
rus mamą, net nepastebėdavo, nes apie jas nežinojo. 
Jos galėtų pažaisti šachmatais pagal Kristianę, kai 
žirgui buvo leidžiama šuoliuoti, kur panorėjus, jei 
tik galėdavo prisišlamšti pietums pėstininkų. Galėtų 
pažiūrėti filmą. Abi galėtų nemiegoti. 

Inger Johanei buvo šalta. Nepadėjo net tai, kad 
susisuko į pledą. Rytą, susiklosčius aplinkybėms, ji 
išdrįso žvilgtelėti į kambarį, kuris jau ilgą laiką buvo 
užrakintas. Pakeliui į namus, šniurkščiodama nosimi 
ir susivėlusi, ji verkė. Kažkas ją pastūmėjo. Ji to neno- 
rėjo. Jautėsi apgailėtinai pažeminta. Ir jai buvo šalta. 

Kad tik Ingvaras greičiau grįžtų. 

Ji prispaudė Ranhildą prie krūtinės. Kūdikis dabar 
svėrė beveik penkis kilogramus. Oda aplink riešą gulė 
klostėmis. Laikas bėgo greitai. Tamsios dėmelės ant 
mergytės galvos beveik nebesimatė. Iš toje vietoje 
išdygusių pūkelių buvo galima spręsti, kad plaukai 
bus šviesūs. Kūdikio žvilgsnis įsmigo į ją ir nors visi 

teigė, kad dar per anksti ką nors sakyti, Inger Joha- 
nei atrodė, kad jos akys bus žalios. Smakro duobutė 
panaši į Ingvaro. 

Jis jau turėjo pareiti. Jau buvo vienuolika valandų. 

Rytoj jie turės dalyvauti šeimos vakarienėje. Inger 
Johanė nebuvo tikra, ar galės išeiti iš namų. 

Nuo durų atsklidęs garsas privertė ją instinktyviai 
stipriau apsikabinti Ranhildą. Burnytė prisispaudė 
prie krūtinės, ir kūdikis garsiai pravirko. 

Raktų žvangėjimas. Sunkūs žingsniai laiptais į 
viršų. 

Pagaliau ji galės papasakoti Ingvarui, su kuo jie 
susidūrė. 

Su žudiku. 

Žudikas nužudė ir išniekino Fioną Hele, Vibekę 
Hainerbak ir Vegardą Krogą. Buvo juntamas kažkoks 
braižas, neryškūs kontūrai plano, kuris kol kas neat- 
skleidė jai nieko kita, išskyrus tai, kad žmogžudystes 
padarė vienas ir tas pats asmuo. 

Ir kad žmogžudysčių bus daugiau. 

Ingvaras stovėjo tarpduryje. Pečiai po paltu vir- 
pėjo. 

— Tai buvo jis. Matsas Būhiusas. Jis prisipažino. 

—- Ką? 

Inger Johanė atsistojo nuo sofos. Ji drebėjo ir vos 
nepaleido dukters iš rankų. Lėtai susmuko atgal ant 
sofos. 

— Taigi... Bet... Kaip man palengvėjo, Ingvarai! 

- Jis nužudė savo motiną. 

— Irė.. 

— Fioną Hele, turiu galvoje. 

— Irė.. 

- Jokių kitų. Jokių ir. 

Ingvaras nusiplėšė nuo savęs paltą, nusviedė jį ant 
grindų ir išėjo į virtuvę. Inger Johanė išgirdo jį ati- 
darant ir vėl uždarant šaldytuvo duris. Atkemšamos 
alaus skardinės garsas. 

Ingvaras klysta, ir ji tai žinojo. 

— Juk jis nužudė ir kitus, ar ne? Jis... 

— Ne. 

Ingvaras perėjo per kambarį ir stabtelėjo už sofos, 
viena ranka apkabino ją, kitoje laikė suspaudęs alų. 
Gėrė gurksėdamas, lyg tai būtų daręs specialiai. 

- Nėra jokio serijinio žudiko, - pareiškė ir ranka 
nusišluostė lūpas; tada išgėrė skardinę iki dugno. - Tik 
prakeiktų žmogžudysčių serija. Turi būti kas nors to- 
kio. Aš einu gulti, brangioji. Beprotiškai nusikaliau. 

— Bet... - pradėjo ji. 

Jis sustojo tarpduryje ir pasisuko. 

— Ar tau reikės pagalbos su Ranhilda? 

- Nebūtinai. Aš... Bet, Ingvarai... 

- Taip“ 

— Juk gali būti, kad jis meluoja? Kad jis... 

— Jis nemeluoja. Kol kas jo pasakojimas idealiai 
atitinka tai, ką radome Fionos namuose. Mums pavy- 
ko išsikovoti dar vieną apklausą šį vakarą. Tikriausiai 
tai nėra gerai, atsižvelgiant į jo sveikatos būklę, bet... 
Jis žino tokių detalių, kurių žiniasklaida nebuvo pa- 
viešinusi. Jis turėjo svarų motyvą. Fiona nenorėjo su 
juo turėti nieko bendra. Kaip tu ir sakei. Ji papras- 
čiausiai šiurkščiai jį atstūmė. Matsas Būhiusas teigia, 
kad juo bjaurėjosi. Bjaurėjosi, pakartojo jis. Keletą 
kartų. Jis netgi... 

Ingvaras pasitrynė veidą kairiąja ranka ir giliai 
iškvėpė: 

— „pasirūpino peiliu. Tuo, kuriuo nurėžė jai lie- 
žuvį. Jis ją nužudė, Inger Johane. 

- Jis gali meluoti dėl kitų nusikaltimų! Gali prisi- 
imti atsakomybę už motinos nužudymą, bet pame- 
luoti dėl... 

Ingvaras garsiai suspaudė tuščią alaus skardinę. 

— Ne, - atsakė jis. - Aš dar nesu girdėjęs tvirtesnio 
alibi. Nebuvo išėjęs už ligoninės sienų nuo pat sausio 
dvidešimt pirmosios. 

Jis liūdnai pažvelgė į skardinę, lyg būtų pamiršęs, 
kad pats ją sugadino. Abejingai pakėlė akis ir pasi- 
teiravo: 

- Ar nori ką nors pasakyti? 

— Ką? 

Inger Johanė priglaudė Ranhildą prie peties ir tvir- 
čiau susisupo į pledą. 

- Atrodė, lyg būtum norėjusi man kažką pasakyti, 
kai grįžau, - pareiškė Ingvaras ir plačiai nusižiova- 
vo. - Apie ką norėjai pasikalbėti? 
lat žvilgčiojo į laikrodį; nekantriai ir nerimastingai 
troško nusimesti nuo savęs naštą to, ką matė ir pri- 
siminė. Tai buvo visiškas atsitiktinumas, visiškas 
atsitiktinumas. 

Tai negalėjo būti tik paprastas atsitiktinumas. 

- Nieko, - atsakė ji. - Nieko tokio. 

— Tada einu miegoti, - pareiškė jis ir išėjo. 


+++ 

Buvo vasario 22-oji. Miesto gatvėse tvyrojo neįprasta 
tyla. Karlo Johano gatve ėjo tik vienas pėstysis, nors 
naktiniai klubai ir kai kurios aludės dar ilgai turėjo 
būti atidarytos. Nuo fiordo pusės atslinko tiršta pūga, 
atgrasiusi visus nuo noro praleisti laiką aludėje. Net- 
gi taksi stotelėje šalia Nacionalinio teatro, kur tokiu 
paros metu žmonės paprastai stumdydavosi ir garsiai 
vaidydavosi, beveik nieko nebuvo. Tik jauna mergina 
pernelyg trumpu sijonėliu ir nepatogiais bateliais sto- 
vėjo pasvirusi nuo vėjo. Ji trypčiojo vietoje ir šnypštė 
į telefoną. 

— Lengviausia nuvažiuoti Karalienės Modės gatve, - 
ištarė vienas policininkų ir įsikišo lapuką į kišenę. 

— Ar ne geriau būtų... 

— Karalienės Modės gatve, - rūsčiai pakartojo poli- 
cininkas. - Aš juk keletą metų nuolat važinėju šiomis 
gatvėmis, ar ne“ 

Jaunesnysis pareigūnas nusileido. Tai buvo pirma- 
sis jo budėjimas kartu su keleivio vietoje įsitaisiusiu 
milžinu. Jis jau seniai girdėjo begalę gandų apie tai, 
kad geriausia yra laikyti liežuvį už dantų ir tiksliai 
vykdyti tai, kas jam liepiama. Jie tylėdami baigė nu- 
matytą maršrutą. 

- Štai, - pasakė jaunėlis ir įvairavo automobilį į 
sniego pusnį Huitfelto gatvėje. - Geresnės vietos pa- 
statyti automobilį nerasime. 

— Po velnių, - sumurmėjo antrasis pareigūnas, 
bandydamas išsirangyti iš mažyčio automobilio. - 
Jei paskui čia užstrigsime, galėsi pats srėbti šitą košę. 

Aš važiuosiu taksi. Sakau tai, kad viskas būtų aišku. 
Velniai griebtų, kad aš... 

Visa kita užgožė neaiškus murmėjimas ir vėjas. 

Jaunasis pareigūnas ėjo kolegos pramintais pėd- 
sakais. 

- Laimė, - ištarė vyresnysis pareigūnas ir per ke- 
letą sekundžių atlupo lauko duris, užstodamas jas 
plačia savo nugara. - Durys buvo atviros, ar ne? Man 
nereikia kokio suknisto juristo palaiminimo, kad ga- 
lėčiau įeiti. Eikš čia, konstebli Kalvio. 

Peteriui Kalvio buvo devyniolika, ir jis vis dar 
turėjo savotiško vaikiško naivumo. Jo plaukai buvo 
trumpi, visada gražiai rengėsi. Palyginti su apsmuku- 
siais džinsais mūvinčiu prie lifto žirgliojančiu polici- 
ninku Martensu, Peteris Kalvio atrodė taip, lyg būtų 
ką tik nufotografuotas Vest Pointe. Priėjęs prie lifto 
sustojo susidėjęs rankas už nugaros. 

— Tai yra visiškai nesankcionuotas veiksmas, - pa- 
sakė ir balsas nutrūko. - Aš negaliu... 

— Baik. 

Lifto durys atsivėrė. Kolega įvirto vidun, o Peteris 
Kalvio padvejojęs nusekė iš paskos. 

— Pasitikėk manimi, - šūktelėjo vyresnysis parei- 
gūnas. - Tu negali išsilaikyti šiame darbe retkarčiais 
nežengdamas tiesiai į tikslą. Mes turime nustebinti, 
supranti? Kitaip... 

Jie pakilo į ketvirtąjį aukštą. Metęs akį į prie durų 
staktos pritvirtintą lentelę su ranka išraitytu vardu, 
vyriškis perskaitė: 

- Ulrikas Jemselundas. Taigi atvykome tuo adresu. 

Ir padaužė kumščiu į žalias duris. 

Staiga jis atsitraukė per du žingsnius. Tada stipriai 
pečiu stumtelėjo duris. Viduje pasigirdo šauksmas. 
Policininkas įsibėgėjo dar kartą ir spyrė į duris. Jos 
pasidavė, išsinėrė iš vyrių ir atsiplėšė nuo staktos. 
Kaip sulėtintame filme lėtai atsidarė, atverdamos kelią 
į koridorių. 
ir įėjo vidun. - Ulrikai! Ulrikai Jemselundai! 

Peteris Kalvio liko stovėti laiptinėje. Po savo „Ber- 
beri megztiniu jis juto srūvant prakaitą. Jis išprotėjo, 
apstulbęs svarstė. Tas vyrukas yra visiškai trenktas. 
Jam sakė, kad jis turėtų elgtis taip, kaip jo prašoma. 
Perspėjo, kad jis tegali paklusti ir apsimesti, kad nie- 
ko nevyksta. Po suspendavimo niekas nenorėjo su juo 
dirbti. Vienišas vilkas, vadino jį; vyriškis, kuris nebetu- 
ri ką prarasti. Bet aš turiu ką prarasti. Aš nenoriu... 

- Konstebli Kalvio, - užriaumojo kolega kažkur iš 
buto. - Ateik čia! Po paraliais, nešk čia savo sėdynę! 

Jis nenoriai įėjo. Pamatė televizorių, ten tikriausiai 
buvo svetainė. Slinko tolyn. 

— Pažiūrėk į šitą džiūsną, - ištarė vyresnysis ko- 
lega. 

Į trečiąją dešimtį įkopęs vyrukas stovėjo pačia- 
me kambario kampe, šalia staliuko, ant kurio buvo 
muzikinis centras, tiesiai po visą kambarį juosiančia 
lentyna su knygomis. Jis buvo nuogas ir ranka stengėsi 
prisidengti savo lyties organus. Nugara sulinkusi, pe- 
čiai nuleisti, o pusilgiai plaukai styrojo į visas puses. 

- Štai mes jį ir pričiupome, - pasakė Kalvio kole- 
ga. - Dabar tu gali čia pabūti ir pasaugoti vaikiną, kol 

aš kiek pasidairysiu. Jis taip susirūpinęs savo pimpalu, 
kad galėtum pamanyti, jog bijo, kad kas jo nenušvilp- 
tų. Bet mes to nedarysime. Taigi nusiramink. 

Paskutiniai jo žodžiai buvo skirti buto gyventojui, 
vis dar prisispaudusiam prie sienos kampe. 

- Imkite viską, ko norite, - nerišliai išbėrė jis. - Im- 
kite viską, ko... Piniginėje turiu pinigų. Galite imti... 

— Nusiramink, - pasakė Peteris Kalvio. 

Jis žengtelėjo link nuogaliaus, kuris iškėlė vieną 
ranką, lyg norėdamas užsidengti veidą. 

— Argi tu nepasakei? - paklausė Kalvio, nustėręs 
dėl jį užplūdusio įsiūčio bangos. - Po velnių, argi jam 
nepasakei, kad mes iš policijos? 

Vaikinas sriūbtelėjo. 

Kolega metė jam: 

- Nusiramink. Žinoma, kad pasakiau. Vaikinas 
tikriausiai kurčias. Neišleisk jo iš kambario. 

Policijos konsteblis Peteris Kalvio stengėsi susi- 
kaupti. Atsargiai pasitaisė švarką ir tvirčiau susiveržė 
kaklaraištį, lyg dabar, atliekant šią neteisėtą kratą, dėl 
kurios jam šiaušėsi plaukai, svarbiausia buvo gražiai 
atrodyti. Reikėjo kažką daryti. Sustabdyti tai. Jis turėjo 
pasipriešinti vyresniajam pareigūnui. Kam nors pa- 
skambinti. Įjungti signalizaciją. Protestuoti. Jis galėjo, 
pavyzdžiui, nueiti iki automobilio ir iškviesti patrulį. 

- Nusiramink, - sušnibždėjo ir pasistengė išspaus- 
ti šypseną. - Jis garsiai triukšmauja, bet tikrai nekelia 
pavojaus. 

Balsas buvo netvirtas ir skambėjo toli gražu nejti- 
kinamai. Jis pats tai jautė. Žengtelėjo dar vieną žings- 
nį link vaikino, kuris pagaliau ryžosi nuleisti ranką. 

— Mes tik patikrinsime, ar... 

— Mėgėjas, - nuo durų atskriejo kaltinantis kolegos 
balsas. - Ulrikas Jemselundas yra visiškas naujokas, 
kaip suprantu! 

Rankoje jis laikė maišelį su baltais milteliais. 

— Tualetas, - ištarė ir pliaukštelėjo liežuviu. - Tai 
yra pirmoji vieta, kurią mes apieškome, Ulrikai. Pati 
pirmoji vieta. Parodykite man butą, kuriame numa- 
noma, kad yra narkotikų, aš ateinu, nušlepsiu į išvietę, 
pakeliu unitazo bakelio dangtį ir apžiūriu turinį. Po 
velnių, tai jau darosi nuobodu. 

Jis pilka lazdele patapšnojo virš lūpų rausvo atspal- 
vio ūsus. Rišdamas maišelį, kišdamas nešvarų mažąjį 
pirštą į baltą masę ir ragaudamas, lėtai sukiojo galvą 
į šalis. 

— Kokainas, - ištarė. Atrodė nustebęs. - O aš buvau 
tikras, kad šikinyke tu laikai bulvių krakmolą. Arba 
heroiną. Arba dar ką nors. Pasirodo, čia yra nemažas 
kiekis vakarinei miesto daliai tinkamo šlamšto. Fui, 
kaip negražu. Stovėk ramiai! 

Į kampą įsispraudęs vaikinas įsitempė. Jis atrodė 
mirtinai išsigandęs. Buvo besusmunkąs ant žemės, 
vis dar rankomis prisidengęs klyną. Dabar jis atvirai 
raudojo. 

- Mažyli, nusiramink. Stovėk. Niekur neik. 

Policininkas traukiojo stalčius ir atidarinėjo spin- 
teles. Perbraukė apatinį lentynų paviršių ir užkišo 
ranką už knygų. Pirštais apčiupinėjo paveikslų rėme- 
lius ir kėdžių sėdynes. Kampe šalia virtuvės stovėjo 
kompiuterio stalas. Jis stabtelėjo. Ant spausdintuvo 
gulėjo keturios didelės IKEA pirktos dėžės. Jis atidarė 
viršutiniąją ir išpylė jos turinį ant grindų. 

- Nagi, pažiūrėkime, - patenkintas ištarė. - Čia 
yra visokio velnio. Penki prezervatyvai... 

Perplėšė prezervatyvo pakelį ir prisikišo jį prie 
nosies. 

- Bananas, - sušnypštė jis. - Ot tai tau! 

Pirštais karštligiškai grabinėjo ant grindų išpiltą 
krūvelę. Ištraukė trimito formos cigaretę. 

- Kas ieško, tas ir randa, - pasakė. - Maža gudri 
lapė. 

Dar kartą pauostė radinį. 

— Prasta kokybė, - nusišypsojo. - Tu akivaizdžiai 
nieko nenutuoki apie marichuaną. Gėda. 

Ištuštino dar vieną dėžę. 

- Čia nėra nieko įdomaus, - ištarė policininkas 
ir peržiūrėjo kortų kaladę prieš griebdamasis trečios 
dėžės. 

Ši buvo tuščia. Joje gulėjo tik vienas vokas. 

— Trondas Arnesenas, - garsiai perskaitė polici- 
ninkas. - O, pažįstamas vardas. 

Kampe stovintis vaikinas užsimiršo. Jis žengė ke- 
turis žingsnius į priekį, staiga sustojo ir rankomis 
užsidengė veidą. 

- Būkite geras, - pravirko jis. - Nelieskite jo. Čia 
ne narkotikai. Čia... nieko čia nėra. Ne... 

- Įdomu, - tarė policininkas ir atplėšė voką. - Da- 
bar mane suėmė dar didesnis smalsumas. 

Viduje gulėjo penki mažesni vokai, surišti suply- 
šusia plaukų gumyte. Visi jie buvo adresuoti Ulrikui 
Jemselundui; mažomis, kiek į kairę pakrypusiomis 
raidėmis. Siuntėjas nebuvo nurodytas. Policininkas 
ištraukė popieriaus lapą iš viršutiniojo voko ir per- 
skaitė. 


— Jis turi atsakyti į klausimus, - sumurmėjo ir 
atsargiai įkišo laišką atgal į voką. - Trondas Ar- 
nesenas. Trondas Arnesenas... Iš kur aš ištraukiau 
tą vardą? 

— Tiesą sakant, - pamėgino jaunuolis; jis nebe- 
verkė. - Palik juos. Tai yra privatūs reikalai. Gerai? 
Po velnių, tu neturi teisės tiesiog įsiveržti čia ir pra- 
dėti... 

Policininkas reagavo neįprastai greitai ir operaty- 
viai. Peteriui Kalvio nespėjus susivokti, kas čia vyksta, 
kolega peršoko per kambarį, sugriebė jaunuolį per 
juosmenį, kilstelėjo ir pastatė atgal į svetainės kampą. 
Jo smilius giliai įsmigo į kairįjį Ulriko Jemselundo 
skruostą. 

— Dabar tu manęs paklausyk, - tyliai ištarė ir dar 
tvirčiau jį prispaudė. 

Jis buvo pusantros galvos aukštesnis už jaunąjį 
vyruką. 

- Tai aš sprendžiu, kas čia gali būti įdomu. Tu turi 
su viskuo ramiai sutikti ir daryti tik tai, ko tavęs pra- 
šoma. Aš su tuo šlamštu, kuriame murkdaisi tu ir kiti 
į tave panašūs, dirbu jau beveik trisdešimt metų. Man 
klaikiai nusibodo tie snobai... 

Smilius, rodėsi, tuojau pradurs jam skruostą ir 
įsmigs į burnos ertmę. 

- Manau, kad dabar mums reikia... - pradėjo Pe- 
teris Kalvio. - Manau, kad galbūt... 

— Užčiaupk srėbtuvę, - suriko kolega. - Trondas 
Arnesenas yra tas vyrukas, kuris rengėsi vesti Vibekę 
Hainerbak. Aš esu beveik tikras, kad vaikinams iš 
KRIPOS bus įdomu pasklaidyti šiuos laiškus. 

Jis paleido vaikiną. Ulrikas Jemselundas susmuko. 
Kambaryje pasklido šlykšti išmatų smarvė. 

— Dabar jis dar ir apsitriedė, - nusivylęs ištarė po- 
licininkas. - Eik ir nusiplauk. Susirask drabužių. Eisi 
su mumis. 

— Ar man jį palydėti? - paklausė Peteris Kalvio. - 
Kad jis... 

- Jis nešoks iš ketvirtojo aukšto. Nes užsimuštų. 
Nėra toks kvailas. 

Ulrikas Jemselundas ėjo plačiai išsiskėtęs. Jam ei- 
nant krito išmatos, ir Peteris Kalvio buvo priverstas 
pasitraukti per žingsnį į šoną. Vaikinas praėjo ir už- 
sidarė vonioje. Viduje pasigirdo prislopinta rauda ir 
vandens šniokštimas. 

- Įsidėmėk, Peteri. 

Vyresnysis policininkas uždėjo ranką kolegai ant 
peties. Tai buvo pusiau grasinantis, pusiau draugiškas 
gestas. 

— Durys apačioje buvo atidarytos, - tyliai perspėjo 
jis. - Gerai? O kai ims klausinėti, kaip mes patekome 
čia... tai atsitiko todėl, kad bute pasigirdo klyksmai 
ir riksmai - lyg kas nors muštųsi. Galbūt netgi prie- 
vartautų. Gerai? 

Jis linktelėjo galva į koridorių. 

- Bet juk jis... jis buvo vienas! 

— Mes to nežinojome, o paskui buvo per vėlu. Pri- 
simink - riksmai buvo tikrai šiurpūs. Juk prisimeni 
tai, ar ne? Tiesą sakant, vaikinas paprasčiausiai už- 
siiminėjo onanizmu ir garsiai šaukė, bet juk mes to 
negalėjome žinoti. 

— Nežinau, kaip... 

— Tau nereikia nieko žinoti, Peteri. Juk mes rado- 
me tai, ko ieškojome, ar ne? Didelį maišą kokaino, 
susuktą žolytę ir ryšulėlį laiškų, kurie gali pasirodyti 
esą aukso vertės. 

Ulrikas Jemselundas išėjo iš vonios, rankšluosčiu 
apsijuosęs strėnas. 

— Mano drabužiai yra miegamajame. 

— Vadinasi, mums teks ten nueiti. 

— Klausyk! Tas Trondas neturi nieko bendra... 
Trondas nevartoja narkotikų. Garbės žodis. Jis ne- 
žino, kad... 

— Eik. Judėk. Apsirenk. 

Jie nusekė Ulriką iki apversto miegamojo ir pa- 
laukė, ko! susiras trumpikes, marškinėlius, raudoną 
vilnonį megztinį, džinsus ir kojinaites. Jis rengėsi 
greitai. Vyresnysis policininkas ištraukė iš lentynos 
porą batų ir nušveitė juos ant grindų. 

— Štai, - pasakė, - aukis šituos. 

— Man vėl reikia į tualetą, - ištarė Ulrikas, susiė- 
męs už pilvo. 

— Na, tada eik. 

Vaikinas prasmuko pro juos. 

Stojo tyla. Policininkai koridoriuje atidžiai apžiū- 
rėjo, kas buvo atsitikę su durimis. Kadangi vyriai išni- 
ro, įstatyti jas atgal į vietą buvo nežmoniškai sunku. 

— Mes juk negalime palikti buto atviro, - pasakė 
Peteris Kalvio. 

Kitas vyriškis patraukė pečiais. 

— Mes juk pasiėmėme visus vertingus daiktus, — 
atsakė. — Pastatysime duris į vietą, tegu taip jos ir 
būna. 

- Bet... 

— Sujauk viską, - suriko vyresnysis pareigūnas. — 
Paskambink patruliui. Paprašyk iškviesti kalvį arba 
stalių, ar dar kokį specialistą, kad jas sutvarkytų. 

Sušniokštė vanduo. Jie išgirdo, kad vonioje atsi- 
darė ir užsidarė spintelės durys. 

- Tiesa, - sušnibždėjo Peteris Kalvio ir pažvelgė į 
vonios duris. - Apie kokį laišką mes kalbame? 

Pareigūnas paplekšnojo ranka sau per kišenėlę. 

— Meilės laišką, - sušnibždėjo jis, plačiai išsišiep- 
damas. - Iš šių laiškų galime spręsti, kad Trondas ir 
Ulrikas intensyviai dulkinosi. O juk Trondas vasarą 
turėjo susituokti. Fui, kaip negražu. 

— Ką darysime su durimis? - pasiteiravo Ulrikas, 
išėjęs iš vonios su aulinukais. - Juk negalime papras- 
čiausiai... 

- Eikš, - paliepė policininkas ir sugriebė jį už pa- 
rankės. - Tu turi didesnių rūpesčių negu sulaužytos 
durys. Ir nemanyk, kad aš nesupratau, ką tu ką tik 
darei. Vonioje. Supranti, sėdėdamas ir triesdamas 
niekas neatidarinėja spintelių. 

- Aš... 

- Užsičiaupk. Keletas tablečių pilve tau išeis į nau- 
dą. Kito karto teks palaukti. 

Jis grasinamai nusijuokė ir stumtelėjo sulaikytąjį 
prie lifto. 


Inger Johanė nenoromis turėjo pripažinti, kad va- 
karienė pas tėvus praėjo sėkmingai. Motina buvo 

nusiteikusi kuo puikiausiai; nuoširdi, rami ir rodanti 
daug dėmesio vaikams. Tėvas pirmą kartą po ilgo 
laiko atrodė sveikas. Jis gerai valgė ir netgi nepalietė 
vyno taurės. Isakas kaip visada ją erzino, bet Kristia- 
nė visą laiką džiūgavo, matydama juos visus kartu. 

— Mano žmonės, - tarė ji, gulėdama ant žemės, 
iškėlusi rankas į viršų, tiesiog šeimai vakarieniau- 
jant. - Mano žmogeliukai. Dam-di-rum-dam. Aš 
neprisiusiojau į Leonardo lovą. 

Netgi Marija, trejais metais jaunesnė vaikų ne- 
turinti Inger Johanės sesuo, susilaikė nuo komen- 
tarų apie jos rankomis megztą megztinį ir gerokai 
padėvėtas aksomines kelnes. Ji pati sėdėjo prie stalo, 
vilkėdama tamsiai žaliais drabužiais, kurie tikrai buvo 
pirkti ne Norvegijoje, o šukuosenai tiek padaryti, tiek 
iššukuoti neabejotinai reikėjo skirti po valandą - ir 
ryte, ir vakare. Tačiau Inger Johanės akiniai jos sese- 
riai nepraslydo pro akis ir neišvengė dviprasmiškų 
komentarų. 

— Mano nuomone, tu atrodytum nuostabiai su 
visiškai mažučiais akiniais, - nusišypsojo Marija ir 
pasitaisė išslydusią plaukų sruogą. - Ar kada nors 
tokius matavaisi? 

— Manau, kad jos akiniai yra puikūs, - atsakė 
Ingvaras ir trečiąjį kartą įsidėjo jautienos kepsnio į 
lėkštę. - Be to, būtų nelogiška leisti pinigus tokiam 
daiktui, kai Ranhilda netrukus ims juos tampyti. Šitie 
akiniai yra tvirti ir gražūs. 

Isakas žaidė su Ranhilda ir tvirtino, kad vaikas 
juokiasi. Ingvaras beveik nieko nekalbėjo, tik kart- 
karčiais ranka švelniai paplekšnodavo Inger Johanei 

per kelį. Dėkodamas už maistą tėvas išspaudė ašarą. 
Viskas buvo kaip ir anksčiau. Niekas nepastebėjo, 
kad pietaudama Inger Johanė kelis kartus atidžiai nu- 
žvelgė kelią šalia jų namo ir krūptelėjo suskambus 
telefonui. 

Artinosi vidurnaktis. 

Atrodė, kad vien mintis apie tai, jog artėja įprastas 
miego metas, privertė ją atsibusti. Žiovavo ir rąžėsi 
visą dieną, bet atėjus nakčiai negalėjo sudėti bluosto. 
Pirmąsias savaites po gimdymo nerimas turėjo kon- 
krečią priežastį: susimąstydavo apie Kristianę kie- 
kvieną kartą pažvelgusi į naujagimę. Mąstė apie keis- 
tą mergaitę, kurios akys niekada neužkliūdavo nei už 
veidų, nei už daiktų. Rengdamasi maitinti Kristianę 
Inger Johanė įsitempdavo pamačiusi mažytį, apetito 
neturintį ryšulėlį; visada kumščius suspaudusią ir 
lūpas papūtusią, atrodytų, svetimą verksnę. 

Bet Ranhilda buvo sveikas vaikas. Ji rėkė ir buvo 
besotė, mosikavo rankomis ir kojomis, miegojo kaip 
visi kūdikiai ir niekuo nesirgo. 

Bet ir sveiki kūdikiai gali mirti. Staiga ir be prie- 
Žasties. 

Man reikia pagalbos, pagalvojo Inger Johanė ir 
paėmė segtuvą. Be miego žmogus gali išeiti iš proto. 
Aš nerūkau ir beveik nieko negeriu. Man reikia susi- 
imti. Ji nemirs. Aš nerasiu jos suglebusios ir bedvasės 
lovytėje; ji čiulpia žinduką ir miega ant nugaros. Taip, 
kaip liepia gydytojai. 

Ingvaras jau pasidavė. Jis neragindavo jos eiti į lovą, 
guldamasis miegoti. Kartais atsikeldavo naktį. Pasėdė- 
davo ant sofos žiovaudamas ir vėl atsiguldavo. 

Kažkas yra ne taip, mąstė Inger Johanė. Ne Ranhil- 
dai. Jai viskas gerai. Tačiau kažkas yra ne taip. Kažkas 
mus kvailina. Tokių atsitiktinumų nebūna. Pernelyg 
panašu, per daug sutapimų. 

Ji abejingai pervertė segtuvą su užrašais ir pasta- 
bomis apie visas tris žmogžudystes. Skirtukai buvo 
raudoni. Ryžtingai išplėšė lapus, susijusius su Fionos 
Hele byla. Tada pasigailėjo, pamėgino juos vėl suseg- 
ti. Sekėsi nekaip. Skylutės buvo išplėštos. Ji nuėjo į 
virtuvę ir paėmė ritinėlį lipnios juostelės. Ryžtingai 
ėmė klijuoti sugadintus lapus; paskui metė juostelę 
ant grindų ir užsidengė veidą rankomis. 

Nebegaliu daugiau. Kažkas ten yra. 

— Susiimk, - ištarė kandžiodama lūpas. - Susiimk, 
Inger Johane Vik. 

— Taip taip. 

Ingvaras vėl buvo atsikėlęs. Nesakydamas nė žo- 
džio išėjo į virtuvę. Pasklido kavos aromatas, ir Inger 
Johanė užsimerkė. Ingvaras nebemiegojo ir galėjo 
pasirūpinti kūdikiu. Jei tik ji būtų galėjusi atsineš- 
ti Ranhildą į lovą, būtų užmigusi. Bet jei kūdikis 
gulės pas juos, gali numirti. Bent taip rašė moks- 
lininkai; visuose ant naktinio staliuko gulinčiuose 
laikraščiuose, medicininiuose leidiniuose ir nerimo 
kamuojamiems tėvams skirtuose žurnaluose. Ranhil- 
da turėjo gulėti viena, o Inger Johanė - nemiegoti ir 
ją prižiūrėti, nes čia buvo kažkas, kas jiems linkėjo 
bloga. 

Ji užmigo. 

— Aš miegojau! 

Ji susirietė, kai jis pamėgino apkamšyti ją pledu. 

- Miegok toliau, - sušnibždėjo. 

— Ne. Aš jau prabudau. 

— Tau reikia pagalbos. 

— Tėvas negali apsaugoti nuo mirties lopšyje... 

— Netark šių žodžių! 

— Tėvas, tiesą sakant, negali pasirūpinti, kol Ran- 
hildai nesueis keletas metų. 

Jis sunkiai atsisėdo šalia jos. Ant staliuko stovėjo 
tik vienas puodelis kavos, ir, jai ištiesus ranką prie 
jo, jis jį patraukė. 

— Po velnių, juk negali sėdėti nemiegodama dvejus 
metus! 

— Aš kai ką aptikau. | 

— Apie tai aš norėčiau pasikalbėti rytoj, - atsakė 
jis ir persibraukė ranka plaukus; niekaip negalėjo pri- 
prasti prie trumpų plaukų. - Kai vaikai sugula, vis dar 
lieka laiko, kuris vadinamas diena. 

Ji patraukė puodelį į save. Jis papurtė galvą ir ryž- 
tingai atsigulė atgal ant sofos. Ji truputį nugėrė. Jis 
užmerkė akis. 

- Ši žmogžudysčių seka yra absurdiškai panaši į 
kai ką, - akimirką padvejojusi tęsė, - kai ką, ką aš... 

Ingvaras užėmė visą sofą. Gulėjo rankomis apka- 
binęs pagalves. Išskėtęs kojas. Galva nusviro žemyn; 
jis knarkė, lyg būtų kietai įmigęs. 

- Neišsidirbinėk, - perspėjo. - Tu nemiegi. 

Jis atsimerkė. Pažvelgė į lubas. Vis dar nieko ne- 
sakė. 

- Paskaita, - staiga ištarė Inger Johanė ir gurkš- 
telėjo kavos. 

— Ką? 

— Man apie tokias žmogžudystes buvo išdėstyta 
paskaitoje. Prieš trylika metų. 

Jis išsikapstė iš pagalvių. 

— Tu apie tokias žmogžudystes girdėjai prieš tryli- 
ka metų, - bespalviu balsu pakartojo. - Taigi. 

- Žinoma, ne apie tas pačias žmogžudystes. 

— Tiek aš supratau. 

Dabar jo balsas skambėjo visiškai žvaliai. 

— Bet labai panašias, - pridūrė ji. 

— Ar aš galėčiau atgauti savo puodelį, brangioji? 

Jis raminamai nusišypsojo, tarsi ji būtų labai pažei- 
džiama ir suja reikėtų elgtis labai atsargiai. Ji atsistojo, 
rankose tvirtai spausdama puodelį. 

— Aš vakar buvau pas Liną, - ištarė. - Tas mūsų 
kompiuteris yra... 

— Žinau, - pertraukė. - Aš pažadėjau, kad jį sutai- 
sysiu. Vienas iš kartu su manimi dirbančių vaikinų... 
Tai paprasčiausiai... 

— Galima sakyti, man teko patirti tokią sentimenta- 
ligą kelionę. Tik kad ji nebuvo tokia jau sentimentali. 

Jam pasilenkus į priekį, kaktoje išryškėjo trys gi- 
lios raukšlės. 

— Ką nori tuo pasakyti? 

— Ašjau seniai nujaučiau, kad šioje byloje yra kaž- 
kas man labai pažįstama. Fionos Hele, Vibekės Hai- 
nerbak ir Vegardo Krogo nužudymuose. Tik nepavy- 
ko susigaudyti, kas. Sudėlioti minčių, turiu galvoje. 
Atmintyje. Tačiau turėjo būti kažkas, kas... 

Ji pakėlė puodelį su kava. Garai lipo prie veido. 

— Kažkas, kas?.. 

— Tai turėjo būti kažkas, kas nutiko, kai aš gyvenau 
Vašingtone. Arba Kvantike. Tai atrodė taip tolima. 

Taip... pamiršta ir užmesta. Ir aš buvau teisi. Ilgai 
ieškoti man neteko. Kai tik pamačiau... Nuotrauką... 
Pamiršk tai. 

Ji užsikišo plaukus už ausų ir vis dar nenorėjo pa- 
leisti puodelio. Dabar spaudė jį abiem rankomis ir 
atsuko Ingvarui nugarą. 

— Mano brangioji, - ištarė jis ir atsistojo. 

- Atsisėsk. 

— Nagi, - paklusniai atsakė jis. 

— Man tereikėjo pažvelgti į Akademijos nuotrau- 
ką, - atsakė taip tyliai, kad jis vos galėjo atskirti žo- 
džius. - Tada aš ir prisiminiau. Prisiminiau tą pas- 
kaitą. Prisiminiau tas ilgas dienas, tas varginančias, 
sekinančias, linksmas... 

Ji priėjo prie savo atspindžio lange, lyg kalbėjimas 
sau būtų suteikęs saugumo jausmą. 

— Dabar aš netgi žinau, kaip vadinosi tas paskaitų 
ciklas. Elgesio mokslas. Vorenas linksmino mus, pa- 
rengęs paskaitą apie tai, ką jis pavadino Proporcingas 
atpildas. 

Sekundę Ingvarui pasirodė, kad ji nusišypsojo. 

- Linksmino mus, - pakartojo ji. - Būtent tai jis ir 
darė. Mes juokėmės. Visi juokėsi, kai Vorenas norėjo, 
kad mes juoktumės. Tai atsitiko vieną birželio dieną. 
Artinosi atostogos. Buvo karšta. Baisiai daug žmo- 
nių ir siaubingai karšta. Kondicionierius auditorijoje 
neveikė. Mes prakaitavome. Tik ne Vorenas. Atrodė, 
kad jam visada buvo vėsu, visada... šalta. Visomis šio 
žodžio prasmėmis. 

Ji lėtai atsisuko. Nuleido puodelį. Jis buvo tuščias. 
Laikė jį už ąselės, užsimovusi ant smiliaus. 

— Aš dedu tiek pastangų, stengdamasi pamiršti, - 
ištarė nežiūrėdama į jį. - Taigi nėra nieko stebėtina, 
kad man sunku tai prisiminti. Nors... 

Jos akys buvo pilnos ašarų. Atlošė galvą, steng- 
damasi susilaikyti neverkusi. Ingvaras parodė, kad 
nori atsistoti. 

— Nereikia, - griežtai ištarė ji. 

Staiga nusišypsojo pro ašaras ir delnu nubraukė 
sruogą už kairės ausies. 

— Paskaita buvo apie keršytojus, kurie pritaria fra- 
zei „akis už akį, dantis už dantį , - tęsė. - Apie nu- 
sikaltėlius, besistengiančius atsilyginti skriaudėjams 
tuo pačiu. Ir apie simboliką. Ji taip pat svarbi. Vorenui 
labai patiko tokios bylos. Jam patiko visa, kas žiauru. 
Aišku. Perdėta. 

— Atsisėsk, Inger Johane. 

Ingvaras paplekšnojo ranka per sofos pagalvę, gu- 
linčią šalia jo. 

— Ne. Aš pastovėsiu. Privalau dabar papasakoti. 
Kol dar turiu tam jėgų. Arba, tiksliau... 

Vėl pasirodė ta nedrąsi šypsena. 

— „kol neturiu jėgų palikti tai likimo valiai, - pri- 
dūrė. 

— Tiesą sakant, nesuprantu, kurlink suki, Inger 
Johane. 

- Jis papasakojo apie penkias bylas, - tęsė, lyg ne- 
būtų girdėjusi jo balso. - Viena jų buvo... Ji buvo apie 
tokį ekscentriką, su kokiu gali susidurti tik Ameriko- 
je. Kiek trenktą, intelektualų žmogų. Sodininką. Jis 
turėjo nuostabų sodą, kurį gynė, kaip sakoma, ragais 
ir nagais. Nepamenu, iš ko gyveno, tačiau neabejo- 

tinai turėjo turėti pinigų, nes šis sodas buvo visos 
vietovės pažiba. Kaimynas iškėlė jam ieškinį. Kilo 
ginčas dėl sodo ribų. Kaimyno nuomone, tvora buvo 
pastatyta per arti jo sklypo. Po ilgų ginčų jurisdikci- 
jos institucijoje teismas jį parėmė. Aš tiksliai visko 
neprisimenu. Esmė yra... 

Ji sustingo. Iškišo liežuvį ir palenkė galvą. 

— Ar tu girdėjai? 

— Ne. Ar tu negali... 

Ji nurijo seiles ir garsiai atsiduso; tada tęsė: 

— Esmė yra ta, kad kaimyną rado negyvą iškart po 
paskutinio teismo posėdžio. Liežuvis buvo nupjautas 
ir įdėtas į gražų voką, pagamintą iš Namo ir sodo. Iš 
žurnalo. Apie... 

- Apie namus ir sodą, - pabaigė jos mintį Ingva- 
ras. - Ar tu negali būti gera ir atsisėsti? Tau šalta. 
Eikš čia. 

- Ar tu manęs nesiklausai? 

— Klausausi, bet... 

- Liežuvis buvo nupjautas! Ir gražiai supakuotas! 
Akivaizdus, vulgarus simbolis... 

— Aš esu tikras, - tyliai pertraukė ją Ingvaras, — 
„kad visame pasaulyje yra lavonų, kurie buvo išnie- 
kinti tokiu būdu, Inger Johane. Tačiau tai nebūtinai 
turi būti susiję su Fionos Hele nužudymu. Tu juk pati 
sakai: — tai buvo seniai, ir tu neprisimeni... . 

- Baisiausia yra tai, kad aš prisimenu, - garsiai 
paprieštaravo ji. - Dabar aš tai prisimenu! ABi tu 
negali bent pasistengti sfiprasti, Ingvarai?! Suprasti, 
kaip... sunku yra prisiminti tai, ką beviltiškai stengeisi 
palaidoti praeityje? Kaip... Kaip skausminga yra... 

— Sunku suprasti tai, į ką tau buvo liepta nekišti 
nosies, - pasakė Ingvaras ir tuoj pat pasigailėjo savo 
žodžių. - Turiu galvoje... Suprantu, kad tau tai yra 
skausminga. Nesunku... 

— Net nebandyk, - beveik suriko ji. - Aš niekada, 
niekada nenoriu kalbėti apie tai, kas ten nutiko. Aš tik 
bandau paaiškinti tau, kodėl ši istorija nenuskendo 
užmarštyje. Ji taip stulbinamai priartėjo, taip... 

Jis atsistojo. Suėmė ją už riešų ir pajuto, kad ji suly- 
so. Laikrodis, kurio dirželis paskutiniaisiais nėštumo 
mėnesiais buvo per siauras, dabar, atrodė, nuslys nuo 
riešo. Ji nenoromis leidosi apkabinama. Jis paglostė 
jai nugarą. Per megztinį juto, kokie iškilūs jos stuburo 
slanksteliai. 

— Tau reikia valgyti, - pasakė, panardinęs veidą į 
jos plaukus, susivėlusius ir praradusius gyvastį. - Tau 
reikia valgyti ir miegoti, Inger Johane. 

— O tu turi manęs paklausyti, - pravirko ji. - Argi 
tu negali išklausyti mano pasakojimo? Neklausinėda- 
mas apie tai, kas... Nesiveldamas į visa tai... 

Ji aikštingai išsitiesė ir įsirėmė rankomis jam į 
krūtinę. 

— Argi tu negali liautis klausinėjęs apie tai, kas 
susiję su manimi? Ar gali tai paprasčiausiai pamiršti 
ir tik išklausyti mane? 

„- Tai ug Vienų ar kitu metu tu turi... 

— Niekada. Gerai? Niekada. Tu pažadėjai, kad... 

Šios tNrėjome susitūokti jau kitą dieną, Inger Jo- 
hane. Aš bijdjau, kad tu atšMuksi vestuves, jei aš nesu- 
tiksiu su tavo reikalavimais. Dabar viskas yra kitaip. 

— Niekas nepasikeitė. 

— Pasikeitė. Mes esame vedę. Mes turime vaikų. 
Tu tuoj tapsi... Esi pažeidžiama, Inger Johane. Kenti 
dėl kažko, apie ką atsisakai man pasakoti. Su tuo aš 
tikrai negaliu sutikti. 

- Teks. 

Jis ją paleido. Jie liko taip stovėti, šalia, bet nelies- 
dami vienas kito. Ingvaras buvo beveik visa galva už 
ją aukštesnis. Inger Johanė atlošė galvą. Jos akys buvo 
su tamsia dėmele, kurios anksčiau jis nebuvo paste- 
bėjęs; jo pulsas paspartėjo, kai sekundėlę jos akyse jis 

- Inger Johane, - sušnibždėjo. 

- Aš tave myliu, - tyliai ištarė ji. - Bet tu turi palik- 
ti tai ramybėje. Galbūt kada nors aš pajėgsiu tau pa- 
pasakoti apie tai, kas įvyko tarp manęs ir Voreno. Bet 
ne dabar. Dar ilgai ne, Ingvarai. Pastarąsias savaites 
praleidau kapstydamasi užmarštin nugramzdintuose 
dalykuose. Tai buvo sunki kelionė. Daugiau aš nebe- 
galiu. Noriu grįžti atgal. Sugrįžti prie savo gyvenimo 
čia. Su tavimi ir vaikais. Mūsų gyvenimo. 

- Žinoma, - šaižiai ištarė jis; širdis vis dar smarkiai 
daužėsi. 

- Aš norėčiau tau papasakoti tik vieną istoriją. 
Visa kita liks uždengta sunkiu dangčiu ilgam laikui. 
Galbūt labai ilgam; galbūt net visam laikui. Bet tu 
turi... turi išklausyti, ką noriu papasakoti. 

Jis nurijo seiles ir linktelėjo galva. 

— Gal geriau atsisėsiu, - ištarė; balsas tebebuvo 
šiurkštus. 

- Nebūk toks, - atsakė Inger Johanė ir paglostė 
jam plaukus. - Argi tu negali... 

— Tu mane išgąsdinai, - pasakė, neatitraukdamas 
nuo jos žvilgsnio. 

Dabar jos akys buvo tokios kaip visada. Draugiš- 
kos. Draugiškos, tikros Inger Johanės akys. 

— Aš nenorėjau... 

— Tai gal atsisėskime? 

— Argi tu negali palikti... 

—- Ko? 

— Aš jau pavargau nuo to, kad tave gąsdinu. Dėl to 
tau nereikia elgtis su manimi kaip su netikėtu svečiu. 

Jos žvilgsnis akimirksnį atrodė priešiškas. Jame 
nebuvo neapykantos, kaip jam atrodė iš pradžių, bet 
jis buvo agresyvus. 

— Nesąmonė, - ištarė jis ir nusišypsojo. - Tegu 
bus taip. Paliksiu tave ir... tave ir Voreną ramybėje. 
Pasakok. 

Jis atnešė dar vieną puodelį, į abu pripylė kavos ir 
atsisėdo ant sofos; drąsindamasis papurtė šalia jo ant 
sofos gulinčią pagalvėlę. 

— Nagi, - Žvaliai paragino. 

— Tu visiškai tikras? - pasiteiravo ji ir net neatsi- 
sėdusi paėmė į rankas puodelį. 

- Visiškai. 

Akių šypsena dar nepalietė. 

— Taigi, - lėtai pradėjo ji. - Kita byla buvo susi- 
jusi su žmogžudyste, padaryta mažame Kalifornijos 
miestelyje. Arba... Taip, tikrai Kalifornijoje. Vietinis 
politikas užduso nuo Biblijos citatų. Tiesiogine to 
žodžio prasme. Rastas prikaltas prie sienos. Burna 
buvo pilna šlapių popieriaus lapų. Išplėštų iš pačiam 
vargšeliui priklausiusios Biblijos. 

Inger Johanė paklaidžiojo akimis po svetainę, lyg 
būtų ieškojusi kažko įprasto ir nepajudinamo, už ko 
būtų galėjusi užsikabinti prieš pasakodama toliau. 
Tamsa pasklido po namą kaip izoliuojanti uždan- 
ga; buvo taip tylu, kad Ingvarui pasirodė, jog girdi 
savo minčių aidą. Jos sukosi galvoje. Buvo padrikos 
ir neturėjo aiškios struktūros. Kas tai buvo? Kokią 
beprasmišką istoriją ji jam pasakoja? Kaip tos trys 
žmogžudystės, padarytos 2004-aisiais Norvegijoje, 
galėjo būti susijusios su kažkokia seniai išdėstyta ir 
giliai užmarštin nugrimzdusia paskaita, kurią ji prieš 
trylika metų klausė JAV? 

Tą kartą tai buvo Biblija. Šį kartą - Koranas. 

Dailiai supakuoti liežuviai. Ir tada, ir dabar. 

— Kodėl jis buvo nužudytas? - tesugebėjo iš- 
spausti. 

- Pastorius, vadovaujantis iškrypėlių sektai, buvo 
įsitikinęs, kad šis miesto valdybos narys nusipelno 
mirties todėl, kad skleidžia bedieviškas rasistines 
idėjas. Sekta jam suteikė leidimą padaryti šią žmog- 
žudystę. Beprotis. Šypsojosi lyg apimtas ekstazės visą 
teismo posėdį, pasakojo... Taip mums sakė. 

Rasizmas, susimąstė Ingvaras. 

Vibekė Hainerbak nebuvo rasistė. Ji buvo finansų 
srities politikė. Tyrime jie beveik nenagrinėjo pro- 
blemos. Motyvų ieškojo politikoje, nepopuliariuose 
nuopuoliuose ir jėgų kovoje. Niekas net neužsiminė 
apie rasizmą. Jaunoji partijos lyderė vengė šios temos 
ir buvo užtektinai protinga, kad galėtų pateikti kokį 
bendrą ir nepavojingą atsakymą žurnalistams, kurie 
versdavo ją vaikščioti peilio ašmenimis, ir nesileido 

užliūliuojami kalbų apie imigrantų apskaitą ir išteklių 
problemas. 

— Bet Vibekė Hainerbak partijoje turėjo kažkokį 
partnerį, - padvejojęs ištarė Ingvaras. - Kurio nega- 
lima apkaltinti palankumu naujiesiems mūsų Žžem- 
valdžiams. 

Jis net nepalietė kavos. Dabar pasilenkė prie sve- 
tainės stalo. Rankos drebėjo. 

— Taigi čia papasakojai apie dvi bylas, - ištarė, pa- 
likęs puodelį ant stalo. - Sakei, kad jums pasakojo 
apie penkias. 

— Žurnalistas buvo mirtinai sumuštas, - atsakė 
Inger Johanė. - Jis iškėlė klausimą dėl vienos įmonės 
rytinėje pakrantėje buhalterijos neskaidrumo; nepri- 
simenu tiksliai, koks tai buvo reikalas. Bet ši istorija 
jam kainavo gyvybę. 

- Bet ar jis buvo užmuštas... tušinuku? 

— Ne. 

Ji vangiai šyptelėjo. 

— Rašomąja mašinėle. „Remington rašomąja ma- 
šinėle, didžiule, senovine... 

Ingvaras jos nebesiklausė. 

Rašomoji mašinėlė galvoje, pagalvojo jis. Akyje 
įsmigęs rašiklis. Du žurnalistai. Dabar ir tada. Užmušti 
jų pačių darbo įrankiais. Du politikai. Dabar ir aną- 
kart. Nukryžiuoti ir išniekinti religinėmis knygomis. 
Du liežuviai. Du patyrę melagiai. 

- Po velnių, - sušnibždėjo jis. 

Inger Johanė nuo lentynos prie televizoriaus pa- 
ėmė raudoną skudurinę lėlę be rankos. Jos veidas 
buvo murzinas, pilkšvas, o raudoni plaukai tokie pat 


290 


nublukę kaip ir suknelė, kuri tapo rožinė po nesu- 
skaičiuojamų skalbimų skalbyklėje. 

- Apie tai man papasakojo karštą ankstyvos vasa- 
ros dieną, prieš daugelį metų, - tyliai atsakė ji ir pirš- 
tais paglostė nenatūraliai ilgas lėlės kojas. - Nelabai 
įdomių bylų istorijas. Amerikos kriminalistikos isto- 
rija mirgėte mirga įdomesniais dalykais negu šis. 

Staiga ji sviedė lėlę į žaislų dėžę. 

— Įdomu, kad kažkas mūsų šalyje mėgina visa tai 
pakartoti. Mums nereikia raustis praeityje, turime 
sutelkti dėmesį į... Fioną Hele, Vibekę Hainerbak ir 
Vegardą Krogą. Šių dienų įvykius. Mūsų laikais pa- 
darytas žmogžudystes. Ar ne? 

Jis norėjo linktelėti galva. Labai norėjo nusišypsoti 
ir sutikti su jos teiginiais. Pasakojimas buvo naudin- 
gas toks, kokį jis išgirdo: be tikslių duomenų, bendrais 
bruožais. Jie galėjo tai pamiršti. 

Tačiau abu žinojo, kad tai neįmanoma. 

Ji papasakojo jam svarbų dalyką; kartu paleido 
katę, kuri perbėgo tarp jų. Ateinančias keletą dienų 
jis stengsis trūks plyš sužinoti visas bylų detales. Turės 
į tai įtraukti tarptautines organizacijas. Jiems reikės 
išrašų, teismo nuosprendžių ataskaitų, policijos ap- 
klausų išrašų. Reikės vardų ir datų. 

Prireiks ir Voreno pagalbos. 

— Manau, - ištarė jis ir akimirką suabejojęs tęsė. — 
Manau, kad šįvakar viskas tegu būna kaip buvę. Rytoj 
bus tikrai ilga diena. 

— Žinau, - atsakė ji ir atsitūpė; Džekas atsibudo ir 
ėmė trintis aplink ją. - Mes vis tiek nelabai ką tega- 
lime. Eik miegoti. 

— Eikš kartu su manimi. 

- Ingvarai, nėra jokios prasmės. Eik gulti. 

— Be tavęs neisiu. 

— Aš nenoriu. Negaliu. 

— Ar tualkana? 

- Žinau, kad tu ruošiesi kalbėtis su Vorenu. Su- 
prantu, kad esi priverstas tai daryti. 

— Ar iškepti tau omletą? 

— Tu panašus į mano mamą. Jai atrodo, kad visas 
problemas gali išspręsti maistas. 

Ji panėrė nosį į šiltą, nemaloniai kvepiantį šuns 
kailį ir sumurmėjo: 

— Nesielk taip, lyg aš būčiau paprasčiausia kvailė, 
Ingvarai. 

Jis vėl pajuto norą ką nors pasakyti. 

- Žinoma, aš suprantu, ką tu privalai daryti su ta 
informacija, kurią tau suteikiau, - tęsė ji. - Aš nerei- 
kalauju padėkų už tai, kad knisausi giliai praeityje, 
kurią noriu pamiršti, bet aš bent jau tikiuosi šiokios 
tokios pagarbos. Apsimesti, kad viskas yra gerai ir kad 
aš tave pralinksminau, pasekdama linksmą vakaro 
pasakėlę, mano nuomone, yra... blogai. 

Ji pakėlė šunį ir panardino veidą į jo kailį. 

Mes turėtume būti laimingi, mąstė jis. Mums rei- 
kėtų džiaugtis Ranhilda. Kristianės daroma pažanga. 
Vienas kitu. Mums gerai sekasi; mums abiem. Mums 
keturiems. 14 rytą, prieš mėnesį, prieš visą amžinybę, 
kai Kristianė įsikalė sau į galvą, kad jie susilaukė sosto 
paveldėtojos. Argi tada nebuvau patenkintas? Laimin- 
gas? Vaikas buvo sveikas. Aš buvau kiek neramus ir la- 

bai laimingas. Noriu atsukti kalendoriaus dienas atgal 
ir pamiršti tą svetimybę ir paslaptis, kurios tolina mus 
vieną nuo kito. Tavo žvilgsnis buvo priešiškas. Dabar 
tu man tiesiog pradingsti. 

- Paprasčiausiai nekišk manęs į tą reikalą, - pasakė 
Inger Johanė. - Daryk tai, ką reikia, bet visiškai nekišk 
manęs į tą reikalą. Gerai? 

Jis linktelėjo. 

Džekas pajudino letenas. Jis norėjo ant žemės. 

- Jis nemėgsta būti nešiojamas. 

— Ar Matsas Būhiusas tikrai ne?.. 

— Ką? 

— Ar šimtu procentų aišku, kad Matsas Būhiusas 
negalėjo padaryti šių žmogžudysčių? 

— Taip. 

Amerikos karalius pasimuistė ir nukrito ant grin- 
dų. Pasigirdo duslus garsas. Jis tyliai suinkštė ir išėjo 
iš kambario paspaudęs uodegą. 

- Kas tai galėtų būti, - ištarė Inger Johanė ir atsi- 
sėdo ant kitos sofos. 

- Tikriausiai turi galvoje, kas tai galėjo padaryti, - 
bespalviu balsu atsakė jis. 

- Na... Ir kas galėtų būti, ir kas galėjo padaryti. 

- Aš to nepakenčiu, - pasakė jis. 

- Ko gi? 

- To tavo šaltumo. 

- Aš nesu šalta. 

- Esi. 

- Tu esi beviltiškas. Tu nori, kad aš būčiau rami ir 
šilta ir kad visą laiką būčiau šalia. Tai yra neįmanoma. 

Suauk. Mes esame du suaugę žmonės, turintys suau- 
gusiems kylančių problemų. Tai nebūtinai turi reikšti 
kažkokį pavojų. 

Ji pasakė „nebūtinai turi reikšti pavojų . Ingvaras 
norėjo išgirsti, kad tai nėra pavojinga. Jis suspaudė 
kumščius ir atidžiai apžiūrėjo pabalusius krumplius. 
Po keturiolikos mėnesių jam sueis penkiasdešimt. 
Amžius ėmė ryškėti vis labiau; delno oda tapo sau- 
sa ir prarado stangrumą; net tada, kai įtempdavo 
pirštus. 

— Ar gali būti, kad kažkas visam tam vadovauja? - 
abejodama ištarė. 

— Baik, - sumurmėjo jis ir atgniaužė dešiniąją 
ranką. 

Ji pažvelgė į sugrįžusį Džeką, kuris vis sukosi ratu 
ant savo pagalvėlės ir niekaip negalėjo įsitaisyti. 

— Ar gali būti, kad yra kažkas, kas manipuliuoja 
kitais žmonėmis, liepdamas jiems žudyti? - paklausė 
ji; tai buvo pačiai sau skirti žodžiai, lyg būtų svarsčiusi 
balsu. - Kažkas, kas žino šias istorijas ir dėl vienokių 
ar kitokių priežasčių bando jas atkurti... 

Pagaliau šuo atsigulė. 

— Aš einu iš proto, - sumurmėjo. 

— Mes einame miegoti, - pasakė jis. 

- Taip, - atsakė ji. 

- Tu sakei, kad jų buvo penkios. 

— Kas buvo penkios? 

— Penkios žmogžudystės. Paskaitoje pasakojo apie 
penkias žmogžudystes. Visi pavyzdžiai buvo Voreno 
pavadinti... Proporcingas atpildas. 

— Bausmė. 

— Kokios buvo paskutinės dvi bylos? - paklausė 
jis, neatplėšdamas akių nuo savo delno. 

Inger Johanė nusiėmė akinius. Kambaryje buvo 
tamsoka, ji pusiau prisimerkė ir lėtai nusivalė sti- 
klus. 

- Penki žmonės buvo nužudyti, - atakavo jis. — 
Kokiu būdu? 

— Sportininkas. 

— Kas jam nutiko? 

- Jam į širdį įsmeigė ietį. 

- Ietį... Tokią, kokias jie mėto? 

- Taip. 

— Kodėl? 

- Žudikas buvo jo konkurentas. Jis jautėsi nu- 
skriaustas, kai negavo sportininkams skirtos stipendi- 
jos vienoje iš Aivi Lig mokyklų. Kažkas tokio. Tiksliai 
neprisimenu. Aš pavargau. 

- Taigi dabar mes tegalime taip sėdėti, - ištarė 
jis. - Visiški bejėgiai... Ir laukti, kol koks nors spor- 
tininkas bus taip Žiauriai išniekintas. 

Ji vis dar trynė akinius sijono krašteliu. Betikslis 
ir neryžtingas veiksmas. 

- O paskutinioji? - vos girdimai pasiteiravo jis. 

Inger Johanė pakėlė akinius prie plieninės lempos 
ir užmerkė vieną akį. Pažvelgė į šviesą per abu sti- 
klus. Keletą kartų. Tada lėtai juos užsidėjo. Patraukė 
pečiais. 

- Žinai, tiesą sakant, manau, kad mums reikėtų 
pamėginti užmigti. Tai tapo... 

- Inger Johane, - pertraukė ją Ingvaras ir vienu 
mauku išgėrė likusią kavą. 

Puodelis tarkštelėjo į stalą. 

Lubas nušvietė ryški šviesa; šviesos atspindys iš 
lėto nukeliavo iš virtuvės ir sustojo tiesiai virš balko- 
no durų pietų pusėje. Nuo krovininio automobilio 
variklio gausmo virpėjo stiklai. 

- Šiukšlių automobilis, - greitai tarė Ingvaras. 

Jei jis nebūtų buvęs toks pavargęs, galbūt būtų 
pastebėjęs, kad Inger Johanė sulaikė kvapą. Jei būtų 
(o tai pasirodė esąs krovininis automobilis, riedantis 
laisvąja eiga tarp namelių viduryje nakties), būtų pa- 
stebėjęs, kad ji pravėrė burną, o lūpos pabalo. Būtų 
pamatęs, kad sėdi įsitempusi ir akys bėgioja tai į ko- 
ridorių, tai į vaikų kambarį. 

Bet Ingvaras stovėjo prie lango, atsukęs Inger Jo- 
hanei nugarą. 

- Abiturientų automobilis, - ramiai ištarė, variklio 
gausmui nutolus Haugės gatve. - Vasario mėnesį. Jie 
pradeda linksmybes vis anksčiau ir anksčiau. 

Akimirką padvejojo, tada atsisėdo ant sofos prie- 
šais Inger Johanę. 

- Paskutinioji, - pradėjo. - Kas atsitiko paskutinei 
aukai? 

- Jam nepasisekė. Vorenas tą pavyzdį panaudojo 
todėl, kad... 

- Ką jis mėgino nužudyti, Inger Johane? 

Ji ištiesė ranką prie abiejų puodelių ir atsistojo. 
Einančią pro šalį jis ją sulaikė. 

- Tai nėra svarbu, - atsakė ji. - Jam nepavyko. 

Judesys, kuriuo ji išsilaisvino iš jo glėbio, buvo 
gana šiurkštus. 

- Inger Johane, - ištarė jis, nemėgindamas jos sek- 
ti; išgirdo, kad ji deda puodelius į indaplovę. - Dabar 
su tavimi sunku. 

- Žinoma. 

- Ką jis mėgino nužudyti? - pakartojo Ingvaras. 

Jis nustebo, išgirdęs ją įjungiant indaplovę. Užsi- 
traukė megztinio rankoves ir pažvelgė į laikrodį. Buvo 
beveik pusė dviejų. Inger Johanė kuitėsi po stalčius 
ir spinteles. 

- Ką tu čia darai? - sumurmėjo jis ir priėjo ar- 
tyn. 

- Tvarkausi, - trumpai atsakė. 

- Taigi, - pasakė jis ir parodė pirštu į ant sienos 
kabantį laikrodį. - Atrodo, pradedi priprasti prie gy- 
venimo nuosavame name. 

- Tai yra dviejų šeimų namas, - atšovė ji. - Jo 
negalima pavadinti nuosavu namu. 

Stalčius su stalo įrankiais su triukšmu iškrito ant 
žemės. Inger Johanė puolė ant kelių ir bandė surinkti 
senas šakutes, peilius, šaukštus ir kitus įrankius. 

- Tai buvo šeimos tėvas, - išspaudė ji, - ...kuris 
buvo įtariamas sukčiavimu, apdraudęs ir sudeginęs 
savo namą. Jis padegė... Jis padegė policininko namą. 
Tyrėjo namą. Kai visa šeima ramiai miegojo. 

- Eikš čia. 

Jis paėmė ją už rankos; ryžtingai ir draugiškai ap- 
kabino. Ji stovėjo kaip įbesta. 

- Niekas nepadegs šio namo, - pasakė Ingvaras. - 
Niekas niekada nepadegs mūsų namų. 


297 


12 


DAUGYBĘ šimtmečių žmonės vaikštinėjo siauromis 
gatvelėmis tarp žemų, kreivų namų, lyg prilipusių vie- 
nas prie kito. Laiptai taip pat buvo įsprausti siaurose 
gatvelėse. Čia kojos metų metus trypė grindinį toje pat 
vietoje ir paliko gražiai nupoliruotą keliuką, prie kurio 
ji daugelį kartų klūpojo, norėdama paliesti. Pirštai 
jautė, kokie šalti tie šviesūs įdubimai. Ji kėlė pirštus 
prie burnos ir liežuviu jautė druskos prieskonį. 

Pasilenkė prie mūro pietų pusėje. Pilkšvai melsva 
migla, atrodo, sujungė jūrą su dangumi. Ten nebuvo 
horizonto, tik begalybės jausmas, nuo kurio svaigo 
galva. Netgi čia, ant kalno viršūnės, nebuvo jokio 
vėjo. Viduramžių miestelį Ezė supo drėgmė. Ji buvo 
viena. 

Vasarą ši vieta turėjo neatsiginti turistų. Netgi lan- 
ginėse ir žiemą uždarytų, nesvetingų parduotuvių 
duryse galėjai pastebėti turistų paliktus pėdsakus. 
Suvenyrų parduotuvėlės buvo viena šalia kitos. Ma- 
žulytėse muziejų salytėse, kurios atvėrė duris keliose 
miestelio centro vietose, ji matė kėdžių paliktus rė- 
žius, nesuskaičiuojama daugybė cigarečių buvo už- 
gesinta į tilto grindinį. Eidama palei mūro sieną link 
jūros įsivaizdavo girdinti vasarai būdingą šurmul)į: 
japonų klegėjimą ir triukšmingus, raudonai įdegusius 
vokiečius. 

Dabar ji tapo tikra klajoklė. Iš tikrųjų. Po kurio 
laiko atrado takelius ir išmoko išvengti pagrindinių 
gatvių, kuriose nebuvo šaligatvių ir kuriomis, keldami 
grėsmę gyvybei, nuolat dundėjo automobiliai. 

Naujasis vilnonis apsiaustas buvo šiltas, bet ne- 
prigludęs prie kūno. Ji pirko jį Nicoje, kaip ir trejas 
poras kelnių, keturis megztinius, krūvą marškinių 
ir kostiumėlį, kurį nežinia ar kada išdrįs apsivilkti. 
Atvykdama į Prancūziją prieš pat Kalėdas, atsivežė 
su savimi dvi poras batų. Dabar jie gulėjo šiukšlių 
dėžėje gatvės gale. Vakar vakare ryžtingai supakavo 
juos į plastikinį maišelį ir įmetė į konteinerį, nors 
vieną porą buvo pirkusi vos prieš pusmetį. Jie buvo 
rudi, patvarūs. Patogi avalynė, puikiausiai tinkanti 
vidutinio amžiaus moteriai. 

Apsiaustas buvo smėlio spalvos. „Kamper“ bate- 
liai - labai patogūs. Pardavėja nė kiek nenustebo, kai 
ji panoro juos pasimatuoti. Šalia jos, ant ryškiai gel- 
tono putfo, sėdėjo aštuoniolikmetis vaikinas ir bandė 
apsiauti tos pat firmos batus. Susitikus jų akims, ji 
draugiškai nusišypsojo. Pritariamai linktelėjo gal- 
va. Ji įsigijo dvi poras. Bateliai gerai prigludo prie 
kojos. 

Ji klajojo. 

Eidama galėjo blaiviau mąstyti. Po ilgų pasivaikš- 
čiojimų prie jūros, kalnuose ar stačiais šlaitais tarp 
Nicos ir Kap Deilo pajusdavo, kad gyvenimas tapo 
gyvesnis. Kartais, dažniausiai vakarais, kai grįždavo 
namo, jausdavo raumenų nuovargį, kuris jai priminė, 
kad yra stipri. Galėdavo nusirengti ir vaikštinėti po 
namus nuoga, o lango atspindys patvirtindavo, kad 
ji pasikeitė. Gėrė vyną. Tačiau nedaug. Maistas buvo 
skanus - arba gamindavosi pati, arba užbėgdavo į 
restoraną, kur ją atpažindavo ir visada aptarnauda- 
vo mandagūs padavėjai. Jie pristumdavo jai kėdę ir 

nepamiršdavo, kad prieš valgydama mielai išgerdavo 
taurę šampano. 

Pastarosiomis dienomis jautė dėkingumą. 

Ji be pertraukos vairavo nuo Kopenhagos, kur 
automobilis stovėjo kažkokioje stovėjimo aikštelėje 
ir laukė, kol ji keltu nuplauks iki Oslo ir sugrįš at- 
gal. Vieną naktį pernakvojusi viešbutyje trisdešimt 
penkias valandas ištvėrė už vairo; netgi nesijautė pa- 
vargusi. Trumpų pertraukėlių metu, kai nusukdavo 
nuo pagrindinio kelio prisipilti dyzelino, pavalgyti 
vokiško tipo miestelyje ar kaime šalia Reino, jautė, 
kaip maudžia nuvargintus raumenis ir sąnarius. Bet 
nejautė poreikio miegoti. 

„Kafė de la pais“ ji pristatė automobilį padavėjui 
iš Maroko. Jis gavo nemažai pinigų už tai, kad sutiko 
išnuomoti jį savo vardu. Galbūt nelabai patikėjo jos 
paaiškinimu: ji buvo peršalusi, kai prisireikė automo- 
bilio, ir norėjo pagulėti lovoje, kol reikės vykti į Nicą. 
Bet kadangi jis turėjo grįžti į Maroką ir pradėti dirbti 
naujame savo tėvo atidarytame restorane, šypsoda- 
masis paėmė pinigus ir nieko nebeklausinėjo. 

Tada ji nuėjo namo. Pėsčiomis. Užmigo iškart, vos 
padėjusi galvą ant vėsios pagalvės. Užmigo ir nieko 
nesapnuodama išmiegojo vienuolika valandų. 

Visus šiuos metus, kai viską reikėjo kruopščiai pla- 
nuoti, išnagrinėti ir daryti sąžinės priekaištų lydimus 
tyrimus, ji vis tiek nematė savo darbe kito džiaugsmo. 
Aišku buvo tik viena: tai jos darbas. Buvo būtina pa- 
daryti darbą, už kurį mokėjo. Buvo gabi ir nesugau- 
nama. Niekas nebūtų galėjęs pasakyti, kad ji suklydo, 
susimovė, elgėsi neatsakingai ar „peršoko per tvorą 
žemiausioje vietoje“. 

Nepaisant visko, ji jautėsi dėkinga už ne tuščiai 
praleistus gyvenimo metus. 

Jie suteikė Žinių ir išminties. 

Nors kartoteka liko Norvegijoje, ji pakankamai 
daug prisiminė. Didžiulė plieninė spinta buvo pri- 
kimšta informacijos apie žmones, kuriuos jai teko 
stebėti. Žinomus ir nežinomus. Garsenybės ir įžy- 
mybės šalia paprasto Otoje gyvenančio paštininko, 
kuris visada prigrūsdavo jos pašto dėžutę reklaminių 
lankstinukų, nekreipdamas dėmesio į užrašą, skel- 
biantį, kad reklaminė medžiaga nepageidaujama. Ji 
registravo Žmonių silpnybes ir įpročius, stebėjo jų 
norus ir poreikius, segė jų meilės istorijas, paslaptis ir 
informaciją apie jų judėjimo būdą į segtuvus ir kimšo 
visa tai į didelę, pilko metalo spintą. 

Ji nesusimaudavo. Jos profesijos paslaptis buvo 
žinojimas. Atmintis niekada nepavesdavo. 

Mirę metai nebuvo praleisti veltui. Dabar ji jautėsi 
už juos dėkinga. Galėjo užsimerkusi surinkti AG-3 
ir nuvaryti automobilį per trisdešimt sekundžių. Pri- 
reikus padirbto paso, nebūtų užtrukusi nė savaitės: 
turėjo informacijos apie Skandinavijos heroino rinką, 
kurios nenorėjo pripažinti policijos pareigūnai. Paži- 
nojo žmones, kurių niekas kitas nenorėjo pažinti; gerai 
pažinojo. Bet nė vienas šių žmonių nepažinojo jos. 

Pasidarė šalčiau. Papūtė žvarbokas vėjas. Jis glostė 
kalnų viršukalnes ir išsklaidė virš jūros pakibusį rūką. 
Apsiaustas šildė nepakankamai gerai, ir ji kalnų ke- 
liuku nuskubėjo žemyn. Buvo per šalta žingsniuoti 
namo ilguoju keliu. Jei autobusas atvyks numatytu 
laiku, galės pavažiuoti. Jei ne, visada galėjo išsikviesti 
taksi. 

Pastaruoju metu tapo išlaidesnė. 

Staiga šiaurinėje dangaus pusėje sušvito ryškias- 
palvis audinys. Žmogus ritmiškai siūbavo tai į vieną, 
tai į kitą šoną. Jis skriejo apelsino spalvos paraspar- 
niu. Virš kalvos viršūnės iškilo dar vienas paraspar- 
nis - raudonas ir geltonas, aprašytas neįskaitomomis 
žalios spalvos raidėmis. Staigus oro gūsis ėmė purtyti 
skraidyklę. Ji prarado pusiausvyrą ir nevaldoma lei- 
dosi penkiasdešimt šešiasdešimt metrų, kol pilotas 
atgavo pusiausvyrą ir lėtai nusklendė žemyn į apačioje 
besidriekiantį slėnį. 

Ji nusekė jį akimis ir tyliai nusijuokė. 

Ekstremalus sportas visada ją provokuodavo. Visų 
pirma dėl to, kad sportininkai jai atrodė apgailėtini. 
Žinoma, ne visiems žmonėms priimtinas adrenaliną 
skatinantis gyvenimas. Didžioji dalis iš šešių mili- 
jardų žemės gyventojų, nemažai europiečių ir beveik 
visi Norvegijoje gyvenantys žmonės gyveno skurdų 
emocinį gyvenimą. Kova už būvį reiškė maisto, kurio 
reikėjo kad išgyventų, paiešką. Žmonėms tereikėjo, 
kad vaikai būtų sveiki, kad jie patys dirbtų gerą darbą 
arba važinėtų visoje gatvėje naujausiu automobiliu; 
žmogaus egzistencija tapo banaliu menkniekiu. Tai, 
kad sužalotos moralės, išlepę jaunuoliai stengėsi žaisti 
su mirtimi, šokinėdami parašiutais nuo stačių kalnų 
viršūnių ir lakstydami dideliu greičiu, buvo vakarie- 
tiško pasaulio dekadanso išraiška. Dekadanso, kurį 
ji visada niekino. 

Vadovavimas. 

Jie kentėjo dėl gyvenimo aplinkybių, nes įsivaiz- 
davo esą verti kažko kito, kažko geresnio, kažko dau- 

giau negu gyvenimas, kokį gyveno dauguma, galima 
sakyti, didžioji dauguma: tą nereikšmingą laikotarpį 
tarp gimimo ir mirties. 

Jie mano, kad gali pabėgti nuo būties beviltiškumo, 
svarstė ji. Puldami žemyn nuo Trolių sienos, teturėda- 
mi ne visai kokybiško audinio parašiutą. Leisdamiesi į 
ašigalius. Kopdami į neįveikiamą kalno viršūnę. Norė- 
dami siekti aukščiau, nuvykti toliau ir elgtis drąsiau. Jie 
nesitenkina pilkos ir neįdomios kasdienybės nuobodu- 
liu, kuris nuolat juos persekioja. Jie jos nepastebi, kol 
nepasiekia žemės, kol saugiai nepasiekia namų. Taigi 
jie kartoja impozantiškus veiksmus, daro ką nors kita, 
imasi vis pavojingesnės veiklos, elgiasi dar nutrūkt- 
galviškiau, kol arba suvokia, kad gyvenimo nereikia 
tampyti už ūsų kaip liūto, arba miršta stengdamiesi 
įrodyti, kad yra priešingai. 

Parasparniai dabar buvo visai žemai, jie leidosi į slė- 
nį, išvagotą ilgomis vynuogienojų eilėmis. Jai atrodė, 
kad girdi pilotų juoką. Žinoma, tai buvo jos fantazija, 
vėjas pūtė jai į veidą, o slėnis buvo per gilus. Tačiau ji 
vis tiek matė, kaip skridusieji plekšnoja vienas kitam 
per nugarą ir šokinėja iš džiaugsmo. Dvi moterys at- 
bėgo prie viršukalnės, atrodančios lyg didžiulė terasa, 
krašto. Jos džiaugsmingai mojavo rankomis. 

Ji vis dar jautė pasibjaurėjimą Žaidžiančiaisiais su 
mirtimi. 

Sportininkai rizikavo tik savo gyvybe. 

Mirtis buvo ne kas kita, kaip maloni nuobodulio 
pabaiga. Beje, mirtis suteikdavo galimybę išreikšti 
mintis pakylėtai, nes nekrologų kalba visada skambė- 
davo iškilmingai; juose nebūdavo tiesos. Nesvarbu, ar 

palikai šį pasaulį jaunas ir amžius nespėjo subjauroti 
tavęs ir paversti pabaisa, ar mirei storas, ar kūnas 
tebuvo kaulai ir oda. Nespėjusiems pasenti mirtis ska- 
tina rengti tragiškus minėjimus; kurti pagražintus, 
raminančius pasakojimus, kuriais gedulas būdavo pa- 
verčiamas kažkuo jaudinančiu, o visi bjaurūs faktai 
tapdavo žaviomis detalėmis. 

Vegardas Krogas, susimąstė ji ir prisikando lie- 
žuvį. 

Nebenorėjo apie jį skaityti. Straipsniai buvo pilni 
melo. Žurnalistai ir pažįstami, draugai ir giminės pa- 
dėjo sukurti menininko Krogo portretą. Kompromisų 
nepripažįstančio ir užsispyrusio kovotojo už tikrumą 
ir tiesą portretą. Spalvingos asmenybės, nesutramdo- 
mo kario, atliekančio svarbią, kyšių nepripažįstančią 
tarnybą kultūros srityje. 

Garsiai nusikeikė ir nuskubėjo keliu žemyn. Au- 
tobusas jau ruošėsi judėti iš stotelės, tačiau luktelėjo, 
kai ji pradėjo bėgti. Susimokėjo ir sunkiai susmuko 
ant tuščios sėdynės. 

Greitai galės visam laikui grįžti į Norvegiją. 

Jai vis tiek reikėjo išsikraustyti iš to namo Vilaf- 
ranšėje. Sutartis buvo pratęsta iki kovo pirmosios, ne 
ilgiau. Mažiau negu po savaitės ji neteks stogo virš 
galvos. Nebent jei išvažiuos namo. 

Ji įsivaizdavo savo butą - skoningai įrengtą ir per 
didelį vienam žmogui. Tik plieninė spinta miega- 
majame pjovėsi su romantišku stiliumi, kurį nuko- 
pijavo iš vieno interjero žurnalo. Daugumą daiktų 
pirko „Ikėjoje“, bet kai kuriuos išskirtinius įsigijo per 
išpardavimą. 

Prie savo buto neprisitaikė. 

Svečiai lankė retai, tad jai nereikėjo vietos. Kai bū- 
davo namuose, daugiausia laiko praleisdavo netvar- 
kingame darbo kabinete, todėl tai, kad likusi buto da- 
lis yra gražiai sutvarkyta ir puikiai atrodo, neteikė jai 
džiaugsmo. Tiesą sakant, ten ji niekada nesijautė kaip 
namuose; atrodė, lyg gyventų viešbutyje. Daugybės 
kelionių po Europą metu jai teko apsistoti viešbučių 
kambariuose, kurie buvo gerokai jaukesni, šiltesni ir 
patogesni, negu jos namų svetainė. 

Jai apskritai nepatiko gyventi Norvegijoje. Nor- 
vegija buvo ne tokiems kaip ji. Ją dusino didžioji 
lygybės teorija. Jautė, kad ją rėmė maža išskirtinio 
elito grupelė. Norvegija nebuvo pakankamai didelė 
dera, todėl ji pasiryžo apsiginti atsitverdama anoni- 
miškumo ir neprieinamumo siena. Tapo nematoma. 
Jie nenorėjo jos matyti. Todėl ji taip pat nenorėjo 
jiems rodytis. 

Autobusas lėtai judėjo vakarų kryptimi. Amortiza- 
toriai buvo prancūziški. Gerokai per minkšti. Turėjo 
užsimerkti, kad nepykintų. 

Rizikuoti gyvybe nebuvo žygdarbis. Pavojus, į kurį 
jie kišdavo galvą, tie kojūkais vaikščiojantys ir ore 
triukus atliekantys akrobatai, irkluotojai, besiirstan- 
tys po Atlantą siaurutėliais laiveliais, ir motociklinin- 
kai, atliekantys kraują stingdančius triukus priešais 
minią žiūrovų, kurie susijaudinę laukdavo, kol atsitiks 
kas nors bloga, buvo ribojamas laiko; galėjo trukti 
tris sekundes arba aštuonias savaites, akimirką arba 
galbūt netgi metus. 

Ji rizikavo pačiu gyvenimu. Tai, kad niekada ne- 
pasiekdavo žemės ir niekada nepasiekdavo tikslo, 
skatino įtampą; dėl to ji buvo unikali. Rizika didėjo 
sulig kiekviena diena - kaip ji norėjo ir pageidavo. 
Rizika ją supo nuolat. Tikimybė, kad bus susekta ir 
demaskuota, buvo didelė ir teikė jėgų. 

Priglaudė kaktą prie lango stiklo. Artinosi vakaras. 
Išilgai paplūdimio žemai apačioje jau žiebėsi šviesos. 
Lynojo ir asfaltas atrodė tamsesnis. 

Nebuvo jokio ženklo, kad jie artėja prie kelionės 
tikslo. Nepaisant jos pateiktų pėdsakų, aiškių užuo- 
minų jos pasirinktame braiže, policija klaidžiojo kaž- 
kokiais labirintais. Tai ją erzino ir vertė neabejoti, 
kad tęsinio nereikės ilgai laukti. Žinoma, netikėta 
problema buvo ta, kad moteris ką tik susilaukė kū- 
dikio. Laikas nebuvo tinkamas, ir ji tai suprato dar 
tada, kai viską pradėjo, tačiau buvo ribos to, ką pati 
galėjo valdyti. 

Galbūt tai, kad ji vyksta namo, yra gerai. Priar- 
tėti. 

Smarkiau rizikuoti. 

Autobusas sustojo, ir ji išlipo. Dabar lijo kaip iš 
kibiro. Bėgte pasileido namo. Buvo antradienis, va- 
sario 24-0ji. 


13 


- KAŽKAS gali už viso to slypėti ir viską valdyti, — 
ištarė Ingvaras Stubio ir panardino gabalėlį vištienos 

į indelį su jogurtiniu padažu. - Tokia yra naujausia 
jos iškelta teorija. Aš nelabai žinau. 

Jis nusišypsojo pilna burna. 

- Kaip? - pasiteiravo Zigmundas Berks. - Kad 
kažkas liepia kažkam kitam žudyti? Apgaudinėja 
juos? 

Jis atsilaužė gabalėlį nano duonos, suspaudė jį tarp 
smiliaus ir nykščio ir ėmė atidžiai jį apžiūrinėti. 

— Ar čia koks vaflis, ar kaip? 

— Nano duona, - atsakė Ingvaras. - Paragauk. Te- 
orija nėra tokia jau kvaila. Noriu pasakyti, ji yra visai 
logiška. Tam tikra prasme. Jei mes savaime supran- 
tamu dalyku laikome tai, kad Matsas Būhiusas vis 
dėlto nužudė Fioną Hele, tačiau nelietė kitų aukų, yra 
pakankamai tikėtina, kad už visų šių žmogžudysčių 
slepiasi kažkoks žmogus. Valdinga ranka. Žmogus, 
turintis vyraujantį motyvą, jei taip galima pasakyti. 
Tačiau tuo pat metu... 

Zigmundas vis kramtė ir kramtė. Niekaip negalėjo 
praryti kąsnio. 

- Po velnių, - sušnibždėjo Ingvaras ir pasilenkė 
prie stalo. - Susiimk! Norvegijoje pirmieji indų res- 
toranai atsirado prieš trisdešimt metų! Atrodo, lyg 
žiaumotum gabalėlį gyvatės. Tai yra duona, Zigmun- 
dai. Paprasčiausia duona. 

- Jis ne indas, - sumurmėjo kolega ir linktelėjo 
galva padavėjo, pusamžio vyro išpuoselėtais ūsais ir 
draugiška šypsena, link. - Jis yra pakis. 

Ingvaro peilio galas garsiai stuktelėjo į stalą. 

— Liaukis, - suurzgė jis. - Aš tau daug už ką sko- 
lingas, Zigmundai, bet nepakankamai, kad galėčiau 

toleruoti šituos tavo kliedesius. Aš tau tūkstantį kartų 
sakiau, liaukis vartojęs tą prakeiktą... 

— Pakistanietis, - turėjau galvoje. Atsiprašau. Bet 
jis yra pakistanietis. Ne indas. O mano skrandis ne- 
mėgsta tokių stiprių prieskonių. 

Manieringa ir perdėta grimasa iškreipė jo veidą. 
Kalbėdamas jis demonstratyviai susiėmė už pilvo. 

— Tu užsisakei švelnų maistą, - pratrūko Ingvaras 
ir įsipylė raitos. - Jei tavo skrandis nepriima šio mais- 
to, negali priimti ir forikolio. Valgyk. 

Zigmundas paėmė šakute mažytį gabalėlį. Akimir- 
ką padvejojo. Lėtai įsidėjo į burną. Ėmė kramtyti. 

— Tačiau kažkas čia man nesiriša, - ištarė Ingva- 
ras. - Tai yra taip... nebūdinga norvegams. Netgi ne 
europietiška. Kad kažkam būtų šovę į galvą nau- 
doti nelaimingus žmones svarbesniame žudymo 
žaidime. 

— Na, dabar tavo eilė liautis, - atsakė Zigmundas. 
Jis nurijo maistą ir įsidėjo naują kąsnį. - Nebėra nor- 
vegams nebūdingų dalykų. Turiu galvoje, kriminali- 
nėje srityje. Padėtis čia ne ką geresnė negu kitur. Jau 
visą amžinybę yra ne ką geriau. Visi tie... 

Jis susiėmė, persigalvojo ir baigė mintį: 

— „rusai, - tvirtai tarė. - Ir prakeikti iš Balkanų 
atsibeldę banditai. Žinai, tie vaikinai visiškai neturi 
gėdos. Jie yra velnio nešti ir pamesti. 

Ingvaro veido išraiška privertė jį iškelti delną. 

— Na, rasizmas negali atspindėti tikrovės, - ryž- 
tingai ėmė protestuoti. - Šitie žmonės yra tikras ma- 
ras! Nesvarbu, kokia jų rasė ir panašiai. Bet tu ir pats 
žinai, kaip... 

- Stop! Šioje byloje nėra nė vieno užsieniečio. Au- 
kos buvo tikri norvegai. Tiesą sakant, visi iki vieno 
buvo blondinai. Tą patį galime pasakyti apie vieną iš 
vargšų žudikų, kurį mums pavyko surasti. Pamiršk 
rusus. Pamiršk Balkanus. Pamiršk, kad... 

Jis garsiai riktelėjo ir susigriebė už skruosto. 

- Įsikandau į žandą, - sumurmėjo. - Skauda. 

Zigmundas prisistūmė kėdę arčiau stalo. Pasitiesė 
servetėlę ant kelių, paėmė šakutę ir peilį, lyg būtų 
susiruošęs pietauti iš naujo. 

— Sutik, kad ta Inger Johanės paskaita kažkokia 
neįtikinama, - ištarė Zigmundas, lyg Ingvaro pos- 
tringavimai nebūtų padarę jam jokio įspūdžio. - Kaž- 
kokie „Iks failai“. Laiko perkėlimas ir panašiai. Ką tu 
apie tai manai? 

- Nežinau, ką galvoti, - sutiko Ingvaras. 

- O kas tada? 

- Žinoma, tai gali būti visiškas atsitiktinumas. 

- Atsitiktinumas, - purkštelėjo Zigmundas. - Ti- 
krai! Tavo moteris prieš trylika metų gyveno kitoje 
Žemės rutulio pusėje ir išgirdo pasakojimą apie labai 
simboliškas žmogžudystes. Pasirodo, kad toks pat 
modelis, visiškai tokia pati simbolika Norvegijoje buvo 
panaudota 2004-aisiais! Tris kartus! Velniai griebtų 
tokius sutapimus, galiu pasakyti. Ką čia bepridėsi. 

- Na, tuomet galbūt tu turi kokį paaiškinimą. Juk 
žiūri „Iks failus. 

— Jie atsisakė reklamos. Pabaigoje siužetas tapo 
visiškai beprasmis. 

— Bet ką tu manai? 

Ingvaras dar kartą įsidėjo maisto iš mažutės gele- 
žinės keptuvėlės. Ryžiai kibo prie šaukšto. Jis pakratė 
šaukštą. Baltas, tąsus gniužulas įkrito į padažą. Pada- 
žas ištiško. Ant marškinių išryškėjo rausvos dėmės. 

— Manau, kad kažkoks velnias ten yra, - ramiai iš- 
tarė Zigmundas. - Velnias, kuris dalyvavo toje pačioje 
paskaitoje. Ir linksminosi klausydamasis. Mėgavosi 
mintimi, kad galės pažaisti su mumis. 

Ingvaras pajuto per nugarą perbėgusį šaltuką. 

- Taigi, - lėtai ištarė ir nustojo kramtyti. - Kas 
dar? 

— Simbolika pernelyg akivaizdi. Pirminėse bylose 
žudikai buvo kiek vienpusiški, bent jau taip aš įsi- 
vaizduoju pagal tai, ką tu papasakojai. Idiotai renkasi 
akivaizdžius simbolius. Bet mūsiškis tikrai nėra idi- 
otas. Mūsiškis turi... 

Zigmundo šypsena buvo beveik vaikiška; siaurose 
Ingvaro akyse jis pajuto pritarimą ir pastebėjo, kaip 
šis kiek linktelėjo galva - tai buvo kažkas nauja. 

- Jei viską priimsime kaip savaime suprantamus 
dalykus, - tęsė Zigmundas, - kad Inger Johanė yra 
teisi ir kad kažkur klaidžioja kažkoks žmogus, kuris 
tik trauko siūlelius, versdamas kitus žudyti... 

Jis suraukė suaugusius antakius. 

— ..ir daryti tai ypatingu būdu. Tokiu atveju mes 
tikrai susidūrėme su ypatingų sugebėjimų asmeniu. 
Tiesą sakant, priešingai. 

Abu nutilo. Jie buvo paskutiniai lankytojai. Pada- 
vėjas dingo kitame kambaryje. Iš garsiakalbio kita- 
me kambario gale sklido tik tyli rytietiška melodija. 
Aukšti balso tonai erzino ausis. 

— Taigi, - pagaliau ištarė Ingvaras ir pritariamai 
kilstelėjo taurę su mineraliniu vandeniu. - Neblogai. 
Bet jei šis ponas X dalyvavo toje pačioje paskaitoje, 
tai turi būti kažkas... ką Inger Johanė pažįsta iš tų 
laikų... 

— Ne, - pertraukė jį Zigmundas ir pabandė atsi- 
kąsti dar vieną gabalėlį duonos. - Aišku, praėjo jau 
daug metų nuo tada, kai mokiausi Aukštesniojoje 
policijos mokykloje, bet vis tiek kai ką prisimenu. 
Paskaitos būdavo tos pačios. Metų metus. Dėstytojai 
tik pasikuisdavo dokumentų krūvoje. Aš skolinausi 
užrašus iš draugo, kuris įstojo metais anksčiau už 
mane. Kopija. Bent ši duona buvo skani. 

— Paragauk tandori, - pasakė Ingvaras. - Tu pa- 
miršti, kad mes kalbame ne apie bet kokį dėstytoją. 
Vorenas Skifordas yra gyva legenda. Jis tikrai ne... 

— Tarsi geri šios srities dėstytojai būtų nors per 
plauką geresni už prastuosius, - nutraukė jį Zigmun- 
das ir įsistebeilijo į šakutę; tada atsargiai įsmeigė ją 
į mėsą. - Tiesą sakant, priešingai, turėčiau pasakyti. 
Jei paskaitų ciklas yra geras, nėra jokių priežasčių jį 
keisti. Studentai ateina ir išeina. O dėstytojai lieka. 
Beje, ar mums pavyko susisiekti su tuo vyruku? 

- Su Vorenu? 

- Taip. 

— Ne. Jei tu nenori valgyti, aš galiu mielai... 

— Prašom. 

Zigmundas pastūmė lėkštę į stalo vidurį. 

- Po 2001-ųjų rugsėjo 11-osios FTB pakeitė veiklos 
pobūdį, - atsakė Igvaras. - Dabar labiausiai vertinami 
antiteroristiniai veiksmai ir konfidencialumas. Surasti 

Voreną pasirodė gerokai sunkiau negu manėme iš 
pradžių. Anksčiau galėdavai pakelti telefono ragelį ir 
po trisdešimties sekundžių kitame laido gale išgirsti 
jo balsą. Dabar... 

Jis patraukė pečiais. 

— Stebi Irako veiksmus. 

- Irake? FTB ten turi ribotas teises! Argi jie nepa- 
siliks savoje teritorijoje? JAV teritorijoje? 

- Bendrąja prasme taip. Tikrovėje, na... 

Jis dar kartą patraukė pečiais. 

- Bet Voreno kompetentingumas... Manau, jis toje 
velnių irštvoje būtų jiems labai naudingas. 

— O ką, tiesą sakant, jis gali? 

Ingvaras garsiai nusijuokė ir užsidengė burną me- 
džiagine servetėle. 

— Geriau pasiklausk, ko šis vyras nesugeba. Jis turi 
sociologijos daktaro laipsnį. Be to, yra teisininkas. 
Visų svarbiausia tai, kad daugiau nei trisdešimt metų 
išdirbo pačioje geriausioje policijos organizacijoje. 
Jis - žvaigždė. 

— Na, o dabar jis Irake. 

— Aš nežinau, ar jis yra Irake, - pataisė jį Ingva- 
ras. - Bet sprendžiant iš to, kaip amerikiečiams ten 
sekasi, manęs nenustebintų, jei toje vietoje jiems rei- 
kėtų pačių geriausių specialistų pagalbos. Ar tai būtų 
FTB, ar kokios kitos organizacijos darbuotojai. Bet aš 
dar nepasidaviau ir stengiuosi jį surasti. 

Grįžo padavėjas. Jis mandagiai nutylėjo, išvydęs 
priešais Ingvarą stovinčias dvi lėkštes. 

— Dar ko nors gersite? 

— Vandens, - rūgščiai pasakė Zigmundas ir pasi- 
rėmė alkūnėmis į stalą. 

— Taip, ačiū, - nusišypsojo Ingvaras ir pagyrė mais- 
tą. - Man buteliuką „Faris“. Mėlyna etikete, ačiū. 

Jis pabandė liežuviu pasiekti žaizdelę ant skruosto. 

— Skauda, - sumurmėjo. 

— Ar tu tiki mano teorija? - pasiteiravo Zigmun- 
das. - O Inger Johanės? 

Ingvaras pradėjo: 

— Aš negaliu visiškai... negaliu aiškiai įsivaizduo- 
ti, kaip galima taip manipuliuoti žmonėmis. Iš kitos 
pusės... 

Padavėjas pripildė taures, nusišypsojo ir vėl pa- 
sišalino. 

— Gali būti, kad aš tiesiog nedrįstu, - prisipažino 
Ingvaras ir atsigėrė. - Jei jūs esate teisūs, tuomet tyri- 
mas bus... dar sudėtingesnis. Tai reiškia, kad tikrasis 
nusikaltėlis nebūtinai yra kaip nors susijęs su savo 
aukomis. Tik su žudikais. O iki dabar mums pavyko 
aptikti tik vieną. 

- Stenantį, prieglaudoje gyvenantį puskvaišį, - at- 
siduso Zigmundas. 

Ingvaro iškelta šakutė privertė jį pridurti: 

- Turiu galvoje, ligoninėn paguldytą žmogų, turin- 
tį dvasinių problemų. Kaip manai, ką reikėtų daryti? 
Ar reikėtų ištirti šią... teoriją? 

— Mums reikėtų jos bent jau nepamiršti, - atsakė 
Ingvaras. - Kadangi vis tiek teks toliau ieškoti sąryšio 
tarp šių trijų aukų, Matsą Būhiusą įtraukti į šį paveiks- 
lą nebus labai jau dramatiškas poelgis. 

— Ką? Dabar aš jau nebesuprantu. Juk jis nebuvo 
nužudytas, jis yra... 

- Jis yra vienintelis mūsų surastas asmuo. Jei tau ir 
Inger Johanei pavyktų ką nors sumąstyti. Kol ieškome 
sąryšio tarp Fionos Hele, Vibekės Hainerbak ir Ve- 
gardo Krogo, turime taip pat ieškoti kokių nors slaptų 
ryšių tarp Matso Būhiuso ir kitų nelaimingųjų. Šuolis 
į šoną, tačiau reikia pamėginti. Problema yra ta, kad 
su Matsu Būhiusu nebeįmanoma susikalbėti. Visiš- 
kai išsekęs. Apklausa šį šeštadienį - paskutinis lašas. 
Gydytojas Bonhioras buvo teisus. O dabar mums teks 
už tai sumokėti: vaikinas laikomas uždarame skyriu- 
je. Kitaip tariant, nebus paprasta sužinoti, su kuo jis 
bendravo. 

Jis paėmė paskutinį gabalėlį duonos ir susigrūdo 
į burną. 

— Sotus, - sumurmėjo. - Eisim? 

— Gal išgerkime kavos, - pasiūlė Zigmundas. 

— Nuo to norėčiau tave atkalbėti. Kava čia nėra 
tokia... 

Suskambo mobilusis. Ingvaras išsitraukė telefo- 
ną, pamojo ranka padavėjui ir parodė, kad norėtų 
sąskaitos. 

— Stubio, - trumpai ištarė jis. 

Kai po pusantros minutės, per kurią jis nesakė 
nieko kita, tik „taip“ ir „aha“, padėjo ragelį, atrodė 
labai susikrimtęs. Akys buvo primerktos labiau negu 
paprastai, o veidas iškreiptas pavargusios ir susirū- 
pinios minos. 

— Kas nutiko? - pasiteiravo Zigmundas. 

Ingvaras sumokėjo ir atsistojo. 

— Kas, po velnių, atsitiko? - nekantriai pakartojo 
Zigmundas, jiems išlindus į Arendalsgatos gatvę. Pro 
šalį nubildėjo autobusas. 

— Trondas Arnesenas melavo, - atsakė Ingvaras 
ir pradėjo žingsniuoti link Miurenso dirbtuvės. Ten, 
prie senų gamyklos patalpų, stovėjo jo automobilis. 

— Ką? - suriko Zigmundas ir pasileido paskui jį. 

— Trondas Arnesenas nėra toks nekaltas, kaip 
mums atrodė, - atšovė jam Ingvaras. - Jis jau seniai 
turi romaną. 

Šviesofore įsižiebė žalia šviesa; priartėjo sunkve- 
žimis ir nuriedėjo Toršovo kryptimi. 

— Ką? 

- Su vyru, - atsakė Ingvaras ir perbėgo per gatvę. — 
Su jaunu vaikinu. 

- Būtent taip aš visada sakiau, - pasakė Zigmundas 
ir nuskubėjo, norėdamas pasivyti kolegą. - Negalima 
pasitikėti riestašikniais. 

Ingvaras nesugebėjo jam atsakyti. 

Jis besąlygiškai tikėjo, kad Trondas Arnesenas yra 
nekaltas. 


Inger Johanė prabudo nuo žingsnių laiptais. Ją su- 
kaustė baimė. Ranhilda gulėjo ant jos, kaire ranka 
prispausta prie kūno. Vaikas giliai miegojo. Lauke 
tebebuvo šviesu. Vadinasi, dar diena. Popietė. Kiek 
laiko ji buvo be sąmonės? Kažkas ėjo artyn. 

- Tu miegi? Puiku. 

Motina nusišypsojo ir priėjo prie sofos. 

— Mama, - išstenėjo Inger Johanė. - Tu mane iš- 
gąsdinai! Negali paprasčiausiai... 

— Taip, galiu, - ryžtingai atsakė mama; tik dabar 
Inger Johanė pamatė, kad ji nenusirengusi šiltų dra- 
bužių. - Aš leidau sau pasinaudoti papildomu raktu, 
kurį palikote pas mane. Tiesą sakant, šiek tiek bai- 
minausi, kad tu nenorėsi atidaryti durų, jei būčiau 
paskambinusi, o pažvelgusi pro virtuvės langą būtum 
supratusi, kad tai aš. 

- Žinoma, būčiau... 

Inger Johanė pamėgino išlipti iš lovos, stengda- 
masi nepažadinti Ranhildos. 

- Ne, brangioji. Tu tikriausiai nebūtum atidariusi. 
Kiek laiko miegojai? 

Inger Johanė metė žvilgsnį į laikrodį ant rankos. 

- Dvylika minučių, - nusižiovavo. - Kodėl atė- 
jai? 

- Nusiramink, - atsakė motina ir dingo virtuvėje. 

Ji kuitėsi spintelėse ir stalčiuose. Trinksėjo atida- 
romos ir uždaromos šaldytuvo durelės. Inger Johanė 
girdėjo butelių skambesį ir tylų atidaryto šaldiklio 
ūžesį. Ji pašoko. 

- Ką ten darai? - irzliai sumurmėjo. 

- Pakuoju, - atsakė motina. 

— Pakuoji... 

- Gerai, kad turi prišaldžiusi tiek daug savo pieno. 
Štai taip... 

Patyrusiais pirštais ji laikraščiu atskirai apvyniojo 
kiekvieną užšalusį buteliuką. 

— Ką tu darai, mama? 

- Argi tu negali būti gera mergaitė ir surasti keletą 
jos drabužėlių? Pižamą. Sauskelnių. Ne, beje, tavo 
tėvas jų jau nupirko. „Libero“, ar ne? Supakuok tik 
nedidelį krepšelį. Būk gera, dėl viso pikto įdėk keletą 
čiulptukų. 

Inger Johanė pasistengė patogiau paimti kūdikį. 
Vaikas pasitrynė akis ir cyptelėjo. 

— Tu neišsiveši Ranhildos, mama. 

- Išsivešiu, aš tikrai taip ir padarysiu. 

Motina jau ruošėsi sugrūsti gerai suvyniotus bute- 
liukus į minkštą terminį krepšį, išmargintą kokakolos 
ženklais. 

— Net negalvok apie tai. 

— Dabar tu turi manęs paklausyti, Inger Johane. 

Motina garsiai užtraukė užtrauktuką ir padėjo 
krepšį ant virtuvės stalo. Tada pirštais persibraukė 
per plaukus, pažvelgė dukteriai į akis ir paaiškino: 

- Tiesą sakant, tai sprendžiu aš. 

— Tu negali... 

- Nutilk. 

Balsas buvo griežtas, bet tylus. Ranhilda nė ne- 
krustelėjo. 

— Aš suvokiu, kad tu manai, jog esu visiškai be- 
viltiška, Inger Johane. Mes niekada nebuvome arti- 
miausios draugės. Tačiau aš esu tavo motina ir nesu 
tokia kvaila, kokia tu mane laikai. Sekmadienį per 
šeimos vakarienę aš ne tik pamačiau, kad esi velniškai 
pervargusi, bet ir supratau, kad tave kamuoja... tai 
galėčiau įvardyti baime. 

Inger Johanė sulaikė kvapą ir ėmė protestuoti. 

- Tylėk, - barėsi motina. - Aš net nemanau klau- 
sinėti, ko tu bijai. Vis tiek niekada man tokių dalykų 
nepasakoji. Tačiau aš galiu padėti tau išsimiegoti. 
Taigi aš pasiimu savo vaikaitę namo, o tu eisi ir išsi- 
miegosi. Jau... 

Akys nukrypo į sieninį laikrodį. 

— ...pusė trijų. Paprašiau Isaką pasiimti Kristianę 
iš mokyklos. Ingvaras sakė, kad šįvakar ilgai dirbs. 
Jis pernakvos pas mus. Taigi tau niekas netrukdys. 
Tu... 

Ištiesti jos pirštai drebėjo. 

— „eisi ir išsimiegosi. Tu dar nesi tokia beprotė, 
kad nesuvoktum, jog Ranhilda mano rankose tikrai 
bus saugi. Tu gali ramiai ilsėtis. Gali skaityti knygą 
visą naktį, jei tai suteiks tau laimės. Bet aš manau... 
Nagi, brangioji. 

Inger Johanė panardino veidą į mažą ryšulėlį savo 
rankose. Pajuto švelnų švarių drabužėlių aromatą ir 
sukūkčiojo. Motina paglostė jai plaukus ir atsargiai 
išvadavo iš jos glėbio Ranhildą. 

- Štai, matai, - kalbėjo motina. - Tu esi pervargusi. 
Eik atsigulti, aš pati susirasiu, ko man gali prireikti. 

— Aš galiu... Tu negali... 

— Aš užauginau du vaikus. Jau išlaikiau namų šei- 
mininkės egzaminą. Visą gyvenimą rūpinausi savo 
namais. Vieną ar dvi naktis tikrai sugebėsiu prižiūrėti 
kūdikį. 

Motina ryžtingai nukaukšėjo parketu vaikų kam- 
bario link. Inger Johanė norėjo pasileisti jai iš paskos, 
tačiau negalėjo. 

Miegas. Daugybė, begalė valandų ramaus miego. 

Ji vos susilaikė nesusmukusi ant grindų. Paėmė 
nuo stalo pustuštį buteliuką vandens ir išgėrė. Tada 
nuslinko į miegamąjį. Teturėjo jėgų nusivilkti. Pata- 
lynė buvo vėsi ir švelni. Nors kambaryje buvo šalta, 
antklodė gerai šildė. Keletą minučių girdėjo, kaip 
motina tyliai murma vaikų kambaryje. Žingsnius 
pirmyn atgal, vonioje, tada virtuvėje, vėl Ranhildos 
kambaryje. 

— Tepalas, - sumurmėjo Inger Johanė. - Nepa- 
miršk paimti tepaliuko užpakaliukui. 

Bet ji jau miegojo. Prabudo tik praėjus šešioms 
valandoms. 


— Aš nesu toks, - pasimetęs kalbėjo Trondas Ar- 
nesenas. - Aš tikrai nesu toks! 

Ant stalo, tarp jo ir pareigūno Ingvaro Stubio, gu- 
lėjo penki gražūs vokai, surišti plaukų gumele. Visi jie 
buvo adresuoti Ulrikui Jemselundui. Kreivos raidės 
tokios pačios, kaip ir pirmuosius faksogramų ir doku- 
mentų puslapius puošiančiame aplanke, gulinčiame 
šalia laiškų krūvelės. 

— Trondas Arnesenas, - perskaitė Igvaras Stubio ir 
pabaksnojo smiliumi į lapą. - Turi būdingą rašyseną. 
Mes galime sutarti, kad nebūtina analizuoti rašyseną, 
ar ne? Esi kairiarankis? 

- Aš tikrai toks nesu! Turi patikėti tuo, ką sakau! 

Ingvaras ėmė suptis kėdėje. Susidėjo rankas ant 
sprando. Nykščiais patrynė raukšles. Trenkė kėdės 
atkalte į sieną. Atidžiai pažvelgė į vaikiną, bet nieko 

jam nesakė. Jo veido išraiška buvo neįskaitoma ir be- 
jausmė, lyg būtų kažko laukęs ir nuobodžiavęs. 

- Tu turi manimi patikėti, - reikalavo Trondas. - 
Aš niekada nebuvau su... su kitu vaikinu. Garbės žo- 
dis! O tą vakarą, tą vakarą, tai buvo paskutinis kartas. 
Juk aš rengiausi vesti ir... 

Jo veidu ėmė riedėti stambios ašaros. Iš vienos 
šnervės ėmė tekėti snargliai. Jis nusivalė nosį ranka, 
bet nepajėgė susitvardyti neverkęs. Kūkčiojo lyg ma- 
žas vaikas. Ingvaras suposi ir suposi. Kėdė trinksėjo. 
Bum. Bum. Bum. 

— Ar gali liautis? - paklausė Trondas. - Būk geras! 

Ingvaras suposi toliau. Jis vis dar netarė nė žodžio. 

— Aš taip prisigėriau, - ištarė Trondas. - Devintą 
valandą jau buvau girtas kaip pėdas. Seniai nebuvau 
matęs Ulriko, todėl... Taigi apie vienuoliktą aš norėjau 
išeiti pakvėpuoti grynu oru. Išėjau iš baro tik tam, kad 
galvoje kiek prašviesėtų. Nuo ten iki jo namų netoli. 
Huitfelto gatvė, turiu galvoje. Taigi aš... 

Ingvaro kėdė trinktelėjo į grindis. Jaunuolis smar- 
kiai susigūžė. Plastikinis puodelis, iš kurio ką tik gėrė, 
nuvirto. Policininkas prisitraukė laiškus. Nuėmė gu- 
mytę ir dar kartą atsargiai pervertė vokus; tada su- 
kišo krūvelę į dokumentų aplanką. Pasikeitusiame 
elgesyje Trondas nebegalėjo atpažinti draugiškojo 
policininko. Jo akyse negalėjai nieko įskaityti, ir jis 
beveik nekalbėjo. 

— Buvo gana sunku, - nuolankiai ištarė Trondas 
ir sulaikė kvėpavimą. - Ulrikas buvo... Jis sako, kad 
jis... Aš tikrai ruošiausi tai papasakoti. Norėjau sakyti 

tiesą, tačiau supratęs, kad, jūsų manymu, bare buvau 
visą vakarą, nesupratau, kodėl... Aš maniau... 

Jis staiga atlošė galvą. 

- Ar gali ką nors pasakyti? - papriekaištavo ir 
staiga rankomis atsirėmė į stalviršį. —- Ar negali ko 
nors pasakyti?! 

— Tai tu turi kalbėti. 

— Bet aš nebeturiu ką pasakyti! Man tikrai labai 
gaila, kad aš neprisipažinau iš karto, bet aš... Aš my- 
lėjau Vibekę! Man jos beprotiškai trūksta. Mes ruošė- 
mės susituokti, o aš buvau toks... Tu manimi netiki! 

— Būtent dabar nėra svarbu, kuo aš tikiu, - atsakė 
Ingvaras ir pasikrapštė ausį. - Bet man labai įdomu, 
kiek laiko tavęs nebuvo tame bernvakaryje. 

— Pusantros valandos. Man taip sakė. Nuo pusės 
vienuoliktos iki dvyliktos. Vidurnakčio. Garbės žodis. 
Pasiklausk kitų, galite paklausti mano brolio. 

— Na, tada jie akivaizdžiai suklydo, kai pastarąjį 
kartą jų klausėme. Arba melavo. Visi tie vyrai. Jie 
prisiekinėjo, kad tu ten buvai visą vakarą. 

— Jie mano, kad aš ten buvau! Viešpatie, ten buvo 
visiška maišalynė, ir aš pradingau tik valandai. Man 
reikėjo prisipažinti iš karto, bet man buvo... gėda. Aš 
juk ruošiausi tuoktis. 

- Tai mes Žinome, - griežtai pertraukė Ingvaras. - 
Tu jau keletą kartų tai sakei. 

- Man reikėjo apie tai papasakoti, - gailėjosi jau- 
nuolis. - Tik tai buvo taip... Aš maniau... 

— Tu manei, kad išsisuksi, - ištarė Ingvaras Stubio; 
jo balse suskambo priešiškumas. - Ar ne? 

Jis atsistojo, susidėjo rankas už nugaros ir ėmė 
lėtai vaikštinėti po kambarį. Trondas susigūžė. Palen- 
kė kaklą ir nuleido pečius, lyg būtų laukęs skaudaus 
smūgio. 

- Įdomu, - tęsė Ingvaras; jo balse pasigirdo kažko- 
kios tėviškos gaidelės; jos skambėjo beveik draugiš- 
kai, nors ir griežtai. - Įdomu, kad ką tik papasakojai 
man kai ką, ko aš dar nežinojau. 

Vaikinas nebeverkė. Nusivalė snarglius ir ašaras 
marškinių krašteliu, minutėlę atrodė labiau pasime- 
tęs, negu abejojantis. 

— Dabar aš nebesuprantu, apie ką tu kalbi, - ištarė 
ir pažvelgė policininkui tiesiai į akis. - Tikriausiai jūs 
kalbėjotės su Ulriku ir tą vakarą... 

— Klysti, - pasakė Ingvaras. - Ulrikas su mumis 
nekalbėjo. Jis sėdi kameroje Grionlande ir tyli. Tiesą 
sakant, jis turi teisę taip elgtis. Laikyti liežuvį už dan- 
tų, turiu galvoje. Apie tai, kad tu melavai apie savo 
alibi, mes nė nenutuokėme. Iki dabar. 

— Kameroje? Ką jis padarė? Ulrikas? 

Ingvaras sustojo per metrą nuo jaunuolio. Kaire 
ranka suėmė dešinę alkūnę ir susimąstęs pasitrynė 
nosį. 

— Nesi toks kvailas, Trondai. 

- Aš... 

— Ką tu? 

- Tiesą sakant, nesuprantu, apie ką kalbi. 

—- Hmm. Nejaugi? Taigi tu nori, kad aš patikėčiau, 
jog tu ir Ulrikas... buvote susiję visiškai nepaviršuti- 
niškais santykiais, jei taip galima pasakyti... 

Ingvaras mostelėjo galva dokumentų aplanko 
pusėn. Iš angos kyšojo laiškai. Trondo veidas tapo 
tamsiai raudonas. 

— ...ir nieko nežinojai apie Ulriko reikalus su drau- 
džiamomis medžiagomis? - tęsė Ingvaras. - Turiu 
prisipažinti, man tikrai sunku tuo patikėti. 

Trondas atrodė lyg būtų pamatęs patį velnią su ra- 
gais ant kaktos ir liepsnojančia uodega. Jo akys buvo 
išsprogusios, burna žiobčiojo, vėl ėmė bėgti snarglys; 
jis nerodė jokio noro jį nusivalyti. Žodžiai tapo be- 
prasmiai, vienskiemeniai junginiai. Ingvaras įsikando 
kumštį ir visiškai nesistengė jam padėti. 

— Narkotikai, - pagaliau ištarė Trondas. - Aš apie 
tai nė nenutuokiau. Garbės žodis! 

— Namuose turiu mergaitę, - pasakė Ingvaras ir 
vėl pradėjo vaikštinėti dideliais, lėtais žingsniais po 
siaurą apklausos kabinetą. - Jai beveik dešimt metų 
ir yra apdovanota pavydėtina fantazija. 

Jis sustojo ir nusišypsojo. 

- Ji visą laiką meluoja. Tu sakai „garbės žodis“ 
dažniau negu ji. Tai tikrai nepadidina tavo žodžių 
tikrumo tikimybės. 

— Pasiduodu, - sumurmėjo Trondas; atrodė, kad 
kalba nuoširdžiai. Jis vėl atsisėdo ant kėdės ir pakar- 
tojo: 

— Po velnių, aš pasiduodu. 

Rankos nuslydo žemyn. Jis atlošė galvą. Užsimerkė. 
Sumataravo kojomis. Atrodė lyg išstypęs paauglys. 

- Tu nežinojai ir to, kad Ulrikas dirbo prostitute, 
ar ne? - ramiai pasiteiravo Ingvaras. Jis be perstojo 

spoksojo į beformį siluetą ir stengėsi pastebėti kie- 
kvieną dvasios pokytį. 

Nieko nebuvo. Trondas Arnesenas tiesiog sėdėjo 
ten, pusiau pravėręs burną, plačiai išskėtęs kelius, 
maskatuojančiomis rankomis. 

— Jam mokėjo toks išskirtinesnis vyrukas, - tęsė 
Ingvaras. - Bet, žinoma, tu to nežinojai. Juk tu jam 
niekada nemokėjai. 

Jaunuolis ir dabar nereagavo. Jis ilgai sėdėjo abe- 
jingas viskam. Netgi jo rankos nejudėjo. Tik akių vokų 
virpčiojimas rodė, kad jis girdi žodžius. Mažyčiame 
apklausos kambaryje nebuvo nė garso, tik tolygus 
Ingvaro kvėpavimas ir vos girdimas kondicionieriaus 
ūžesys. 

— Tau nereikėjo rašyti šių laiškų, - tyliai ir slo- 
pindamas įniršį pasakė Ingvaras. Jis nė nesuprato, 
kodėl taip sako. - Jei tu nebūtum rašęs šių laiškų, 
dabar viskas būtų buvę gerai. Sėdėtum sau namuose. 
Savo name. Visi būtų tave užjautę. Anksčiau ar vėliau 
gyvenimas būtų susitvarkęs. Tu esi jaunas. Po pusės 
metų blogiausi prisiminimai būtų likę praeityje, ir 
būtum galėjęs gyventi toliau. Bet tau reikėjo parašyti 
šiuos laiškus. Tai nebuvo labai protingas žingsnis, 
Trondai. 

Dabar elgiuosi kaip blogiukas, pagalvojo ir išsitrau- 
kė iš kišenėlės aliuminio futliare supakuotą cigarą. 
Baudžiu jį už savo paties patirtus nusivylimus. Kuo aš 
nusivyliau? Tuo, kad jis melavo? Kad turėjo paslapčių? 
Gyvenime negali išvengti gėdingų poelgių, dėmių ir 
trūkumų. Aš nebaudžiu jo už moralinį nuopuolį, nes 
per daug esu matęs ir labai daug ką galiu suprasti. Aš 

nusivyliau tuo, kad jam pavyko mane apmauti. Pirmą 
kartą aš pasiryžau patikėti. Darbe murkdausi tarp kitų 
žmonių melo ir išdavysčių, nuolatinių išsisukinėjimų. 
Tačiau šis vaikinukas, šis nesubrendęs vyrukas turėjo 
kažką tokio. Kažką nesugadinto. Tikro. Bet aš sukly- 
dau, ir už tai jį baudžiu. 

Jis pauostė cigarą. Atsuko futliarą ir tiriamai jį 
apuostė. 

Trondas lėtai atsikėlė nuo kėdės. Jo akys buvo pil- 
nos ašarų. Kairiuoju lūpų kampučiu nutįso seilės. Jis 
sulaikė kvėpavimą. 

— Aš niekada nemokėjau, - pasakė jis ir užsidengė 
veidą rankomis. - Aš nežinojau, kad kiti jam moka. 
Aš nežinojau, kad jis turi kitų partnerių... be manęs. 

Jį užvaldė emocijos. Jis nesileido raminamas; 
nepadėjo nei paguodžianti Ingvaro ranka, uždėta 
ant peties, nei motinos glėbys, kai ji, susikrimtusi ir 
mirtinai išgąsdinta, buvo iškviesta į skyrių po pus- 
valandžio, nei vyriškas brolio, sodinančio jį į galinę 
automobilio sėdynę, apkabinimas stovėjimo aikš- 
telėje. 

- Jis jau seniai pilnametis, - atsakė Ingvaras į mo- 
tinos pažertų klausimų virtinę. - Jo ir klauskite, apie 
ką čia kalbėjomės. 

- Bet... jūs privalote pasakyti, ar... ar jis... ar tai 
jis... 

— Trondas nenužudė Vibekės. Tuo tikrai galite ne- 
abejoti. Bet jam nėra gerai. Pasirūpinkite juo. 

Ingvaras stovėjo automobilių aikštelėje, nors rau- 
doni Bordo Arneseno vairuojamo automobilio ži- 
bintai jau seniai buvo dingę iš akiračio. Temperatūra 

nukrito laipsniu ar dviem, o jis tebestovėjo be šiltų 
drabužių; pradėjo snigti. Stovėjo tylėdamas, neatsa- 
kydamas iš pastato išeinantiems ir jam linksintiems 
bei gero apetito linkintiems žmonėms, kurie ropštėsi 
į automobilius ir dūmė namo, pas savo šeimą, į savo 
susikurtą gyvenimą. 

Tokiomis minutėmis jis prisimindavo, kaip ais- 
tra, kurią kažkada jautė savo darbui, nusilpo ir virto 
apgailėtinu, tik kartais apimančiu pasitenkinimu. 
Vis dar manė kad tai, ką daro, yra svarbu. Kasdien 
darbe jo laukė iššūkiai. Remdamasis ilgamete patir- 
timi jis tarsi išrašydavo vekselius ir žinojo, kad jo 
patirtis yra vertinga. Intuicija bėgant laikui taip pat 
tapo stipresnė ir sulig kiekvienais metais tik didė- 
jo. Ingvaras Stubio buvo senamadiškas kovotojas už 
tiesą ir teisingumą; žinojo, kad negalėtų būti niekuo 
kitu - tik policininku. Tačiau ištyręs bylą nebejautė 
triumfo ir visa apimančios euforijos - ne taip, kaip 
jaunystės metais. 

Bėgant metams tapo sunkiau susigyventi su pra- 
radimais, kurie lydėdavo kiekvieną ištirtą bylą. Jis 
aukštyn kojomis apversdavo gyvenimus ir likimus. 
Atskleisdavo paslaptis. Giliai stalčiuose ir senose 
spintose paslėpti žmonių gyvenimo puslapiai buvo 
ištraukiami į dienos šviesą. 

Kitą vasarą Ingvarui Stubio sukaks penkiasdešimt 
metų. Iš jų dvidešimt aštuonerius jis dirbo policijoje, 
ir puikiai žinojo, kad Trondas Arnesenas nekaltas 
dėl sužadėtinės mirties. Per savo gyvenimą sutiko 
daugybę tokių trondų arnesenų, turinčių silpnybių 
ir slepiančių daug melo; paprastų žmonių, kuriems 

nepasisekdavo ir į kurių gyvenimo tamsybes buvo 
nukreipiama žibintų šviesa. 

Trondas Arnesenas melavo, kai jam buvo grasina- 
ma, ir išsisukinėjo, kai, jo manymu, tai buvo naudin- 
ga. Jis buvo toks, kaip ir dauguma žmonių. 

Ėmė dar smarkiau snigti, o temperatūra krito vis 
labiau. 

Ingvaras paprasčiausiai stovėjo ir jautė, kad to- 
kiu žvarbiu oru stovėti be kepurės, apsivilkus plo- 
nais drabužiais atviroje aikštėje yra gera. Kad gera 
yra sušalti. 


Kari Mundal, kadenciją baigianti pirmoji partijos 
dama, kaip paprastai pastovėjo minutėlę apžiūrinė- 
dama fasadą; tada ėmė lipti akmeniniais laiptais. Ji 
didžiavosi partijos biuru. Priešingai negu jos vyras, 
kuris manė, kad taps septintuoju nekenčiamu na- 
nia Mundal užsukdavo ten kelis kartus per savaitę. 
Paprastai ji užbėgdavo ne sutvarkyti kokį konkretų 
reikalą; dažniausiai atrodydavo, kad įsmukdavo tik 
padėti maišelių su prekėmis, kurių įsigydavo vieno iš 
daugybės apsipirkimo turų Oslo centre metu. Ji visa- 
da pastovėdavo keletą sekundžių ir pasimėgaudavo ką 
tik suremontuoto pastato fasadu. Džiaugėsi visomis 
detalėmis - karnizais, einančiais per visą aukštą, ir 
nišose virš langų stovinčiomis šventųjų figūromis, 
o labiausiai mėgo Johanes Dioperen, kuri stovėjo 
arčiausiai durų ir žvilgčiojo į ją, rankose laikydama 

judrų ėriuką. Laiptai buvo tamsūs ir platūs, ir ji įsi- 
tempusi įkvėpė, tiesdama ranką prie skambučio. Tada 
atvėrė duris ir įėjo. 

- Čia aš, - sučiulbo. - Sugrįžau! 

Administratorė nusišypsojo. Ji kiek kilstelėjo, no- 
rėdama pamatyti, kas darosi už jos stalo, ir pritaria- 
mai linktelėjo. 

- Nuostabūs, - ištarė. - Bet ar tau reikia su jais 
vaikščioti tokiu oru? 

Kari Mundal pademonstravo naujuosius aulinius, 
koketiškai iškėlė koją, pasuko kulną ir pliaukštelėjo 
liežuviu. 

- Žinoma, ne, - atsakė. - Bet juk jie tikrai dai- 
lūs. Brangioji, tu taip ilgai čia sėdi. Tau reikėtų eiti 
namo. 

- Šį vakarą tiek daug susitikimų, - atsakė stambi, 
sunki, neskoningus akinius dėvinti moteris. - Taigi 
pamaniau, kad bus geriau, jei dar kiek pabūsiu. Tiesą 
sakant, žmonės, kurie šmirinėja pirmyn atgal, nėra 
labai rūpestingi ir išeidami pamiršta užrakinti duris. 
Tačiau kol aš čia, viskas yra gerai. 

- Tu esi tikrai ištikima darbštuolė, - ištarė Kari 
Mundal. - Bet manęs nelauk, būk gera. Aš galiu už- 
trukti iki vėlumos. Būsiu Geltonojoje menėje, jei kiltų 
kokių klausimų. 

Ji konspiratoriškai pasilenkė prie stalo ir sušnibž- 
dėjo: 

- Bet labiausiai norėčiau, kad man niekas netruk- 
dytų. 

Rankose laikydama krūvą pirkinių maišelių, ji 
sutrepsėjo spiralėmis išraizgytais batais į grindis. 

Kaip visada žvilgtelėjo į auksinę lentelę su partijos 
pavadinimu ir švelniai nusišypsojo, o tada nuskubėjo 
prie lifto. 

— Ar radai viską, ko man reikia? — staiga ištarė ir 
atsisuko į duris. 

— Taip, - atsakė prie stalo sėdinti sveikai atrodanti 
moteris. - Ten turėtų būti viskas. Papildomi priedai 
ir visa kita. Hiegė iš Apskaitos skyriaus atsiuntė šian- 
dien, taigi gali pas ją užbėgti. Beje, aš niekam apie tai 
neprasitariau. 

- Labai ačiū, - padėkojo Kari Mundal. - Tu esi 
tikras auksas. 

Plačioje laiptų aikštelėje antrajame aukšte, iš 
kurios buvo matyti švelnios, gelsvos lempų šviesos 
nužerta fojė, jau ilgą laiką stovėjo Rudolfas Fjordas. 
Dabar jis tyliai pasislinko prie sienos, arčiau didžiu- 
lės palmės, pastatytos šalia jo kabineto durų. Baimė, 
kurią bandė sutramdyti, nerimas, kurį palaidojo tą 
dieną, kai jam buvo suteiktas besąlygiškas partijos 
narių pasitikėjimas, vėl jį apėmė. Taip ir turėjo būti, 
nors jis ir meldė Dievą, kad tas jausmas niekada ne- 
begrįžtų. 

— Vertinu tavo diskretiškumą, - išgirdo jis Kari 
Mundal šūksnį. Tada pasigirdo traškesys ir tylus ūže- 
sys, kuris jam patvirtino, kad liftas kyla viršun. 


Vegardo Krogo našlė atidarė duris ir nenuoširdžiai 
nusišypsojo. Ingvaras Stubio paskambino jai iš anksto 
ir pamanė, kad jos balsas buvo neįprastai malonus. 

Įsivaizdavo, kad tai bus tamsi moteris. Aukšta, gal- 
būt iškiliomis lūpomis. Lėtai judanti. Pasirodė, kad 
ji mažutė ir šviesiaplaukė. Susivėlę plaukai buvo su- 
pinti į dvi apgailėtinas kaseles. Megztinis atrodė lyg 
ištrauktas iš aštuntąjį dešimtmetį uždarytos laiko 
kapsulės - rudas su apelsino spalvos juostomis, prie 
kaklo sutraukiamas raišteliu. 

— Malonu, kad sutikote mane priimti, - ištarė In- 
gvaras ir padavė jai paltą. 

Ji pirma įėjo į svetainę ir pasiūlė jam prisėsti ant 
šviesios dėmėtos sofos. Ingvaras stumtelėjo pagalvę, 
pakėlė knygą ir atsisėdo. Žvilgsnis klaidžiojo aplink. 
Lentynos buvo perkrautos. Jose vyravo netvarka. 
Sugriebė laikraščių krepšį; jame buvo du egzemplio- 
riai Informacijos ir apiplyšęs Diplomatijos pasaulis. 
Nešvarus stiklinis stalas stovėjo tarp sofos ir dviejų 
išvaizdžių svetainės kėdžių. Ant krūvos žurnalų, ku- 
rių pavadinimų jis nežinojo, buvo palikta taurė su 
pridžiūvusiais raudonojo vyno likučiais. 

— Atleiskite, kad čia tokia netvarka, - atsiprašė 
Elsbet Davidsen. - Tiesą sakant, pastaruoju metu 
neturėjau jėgų susitvarkyti. 

Balsas jai netiko. Jis buvo gilus ir melodingas. Dėl 
jo kasytės atrodė juokingai. Veidas - be jokios kos- 
metikos, o tokių mėlynų akių Ingvarui dar nebuvo 
tekę regėti. Jis supratingai nusišypsojo. 

— Man atrodo, kad čia gražu, - atsakė jis. Ir tikrai 
taip manė. - Kas čia? 

Mostelėjo į virš sofos kabančią litografiją. 

— „Inger Siter“ („Sėdėtoja“), - sumurmėjo ji. - Ar 
galiu jums ko nors pasiūlyti? Neturiu namie didelio 
pasirinkimo, bet... Kavos? O gal arbatos? 

— Kava būtų puiku, - atsakė. - Jei tai nesukels jums 
rūpesčių. 

— Ne, ne. Užplikiau jos prieš pusvalandį. 

Ji parodė pirštu į termosą ir nuėjo atnešti puo- 
delių. 

— Ar norėsite pieno, ar cukraus? - atsklido iš vir- 
tuvės. 

— Ir to, ir to, - nusijuokė jis. - Bet žmona man 
neleidžia, todėl geriu juodą kavą. 

Jai sugrįžus jis pastebėjo, kad po apdriskusiais 
drabužiais paslėptas kūnas dailus. Džinsus reikėjo 
skalbti, o šlepetės anksčiau tikriausiai priklausė Ve- 
gardui. Kaklas buvo ilgas, o liemuo plonas ir liaunas. 
Puodelius ji dėjo ir kavą pylė grakščiais judesiais. 

— Maniau, kad jūsų jau atsikračiau, - ištarė, nors 
balse nesigirdėjo nė lašelio priešiškumo. - Taigi man 
labai įdomu, kodėl jums vėl manęs prireikė. Mano 
bičiulis juristas sakė, kad gana neįprasta kalbėtis su 
žmonėmis jų namuose. Jis sakė... 

Šypsena buvo neįskaitoma. Plonu pirštu iš lėto pa- 
glostė kairįjį antakį. Kai jų akys susitiko, jos žvilgsnis 
buvo beveik erzinantis. 

— „kad policijoje žmonėms suriša rankas, kad 
jie nesijaustų saugūs. Policijos nuovadoje jūs jau- 
čiatės kaip namuose, o aš ne. O čia aš jaučiuosi 
saugi. Ne jūs. 

- Nejaučiu, kad ten, kur sėdžiu, man būtų grasi- 
nama, - atsakė Ingvaras ir paragavo kavos. - Bet tavo 
draugas iš dalies yra teisus. Galima padaryti išvadą, 
kad aš nenoriu versti jūsų jaustis nesaugiai. Man la- 
biau rūpi surasti... 

— ...pasikalbėti, - užbaigė ji. - Jūs atsidūrėte akla- 
vietėje, ir jūs esate toks policininkas, kuris stengiasi 
patyrinėti aplinką, kad surinktų daugiau informa- 
cijos, pamatyti viską kitoje šviesoje. Galbūt atrasti 
naujų idėjų. Pėdsakų ir kelių, kurių anksčiau nepa- 
vyko pastebėti. 

- Hmm, - nustebęs ištarė jis. - Jūs tikrai nelabai 
nutolote nuo tiesos. 

— Mano bičiulis. Jis jus pažįsta. Tikriausiai esate 
žinomas asmuo. 

Ji trumpai nusijuokė. Ingvaras Stubio užgniaužė 
savyje norą pasiteirauti, kas tas bičiulis. 

— Aš nesuprantu jūsų vyro, - pasakė jis. 

— Nevadinkite jo mano vyru. Prašau jūsų. Mes 
susituokėme tik dėl vienos priežasties: atrodė, kad 
mums gali tekti pasinaudoti įvaikinimo tarnybų pas- 
laugomis, jei būtume panorėję turėti vaikų. Geriau 
vadinkite jį Vegardu. 

— Gerai. Aš negaliu suprasti Vegardo. 

Vėl tas juokas; trumpas ir nelinksmas. 

— Retai kam tai pavykdavo. 

- Ir jums ne. 

— Bent jau ne man. Vegardas buvo tikras chame- 
leonas. Tiesą sakant, visi tokie esame, bet jis buvo... 
blogesnis, negu dauguma. Arba geresnis. Priklauso 
nuo to, kaip į tai pažiūrėsi. 

Ironija buvo akivaizdi. Ingvarą vėl pribloškė jos 
balsas. Elsbet Davidsen žaidė įvairiomis išraiškos 
priemonėmis: nežymiais, išraiškingais veido jude- 
siais ir atsargiai, bet lengvai juntamais balso svyra- 
vimais. 

— Papasakokite, - paprašė jis. 

- Papasakoti? Papasakoti apie Vegardą... 

Ji išsiblaškiusi palietė skylę virš kelių. 

— Vegardas norėjo tiek daug, - ištarė ji. - Iš karto. 
Jis norėjo būti mažas, apsiskaitęs ir alternatyvus. No- 
vatorius ir provokatorius. Nepakartojamas. Be to, jis 
vis tiek suvokė, kaip sunku derinti teminius rašinius 
ir nesuprantamus puantilistinius romanus. 

Dabar nusijuokė Ingvaras. Pastatęs puodelį ir dar 
kartą apsižvalgęs svetainėje suprato, kad ši moteris 
jam patinka. 

- Vegardas buvo labai talentingas, - susimąsčiu- 
si tęsė ji. - Kažkada. Nenoriu pasakyti, kad jis... tai 
užmetė. Bet... Jis per ilgai buvo piktas jaunas vyras. 
Kažkada praeityje buvo kupinas žavesio. Kupinas 
jėgų! Mane žavėjo visi tie bekompromisiai ir galingi 
darbai, kuriems ryžosi. Bet paskui... jis niekada iš to 
ir neišaugo. Jam atrodė, kad kovoja su visais kitais ir 
nenorėjo pripažinti, kad per daugelį metų įveikė tik 
save patį. Jis spardėsi ir į rytus, ir į vakarus, nepaste- 
bėdamas, kad tie, kuriems šie spyriai skirti, jau seniai 
nutolo. Tai tapo... 

Ingvaras pamanė, kad moters dar, atrodo, nepa- 
veikė žiauri jos vyro mirtis, ištikusi jį vos prieš dvi 
savaites. Tinkama reakcija, mąstė jis, atsižvelgiant į 
susiklosčiusias aplinkybes. Ji kalbėjosi su nepažįsta- 
mu policininku. Dabar jis iškart pastebėjo, kad virpa 
jos apatinė lūpa. 

- Tiesą sakant, jis buvo gana apgailėtinas, - ištarė 
ji ir nurijo seiles. - Liūdna, kai žiūri iš šono. 

- Ką jis stengėsi pričiupti labiausiai? 


333 


Jos ranka nusviro ant nešvarios raudonos pagal- 
vės. 

— Visus, kam pasisekė pasiekti tai, ko, jo nuomone, 
nusipelnė tik jis, - atsakė. - Įsivaizdavo, kad jį, galima 
sakyti, apvogė. Vegardas buvo klasikinis menininkas: 
nesuprastas, apleistas. Be to... Be to, stengėsi būti vie- 
nas iš jų. Labiausiai troško būti vienas iš jų. 

Ji pasilenkė į priekį ir pakėlė ant grindų nukritusį 
popieriaus lapą. Tada ištiesė jam. 

- Šitas atėjo iki jo mirties likus vienai ar dviem 
dienoms, - ištarė ir patempė vieną kasytę. - Dar ne- 
buvau mačiusi Vegardo tokio laimingo. 

Atvirukas buvo kreminės spalvos. Puoštas dailia 
karališka monograma. Ingvaras pasistengė sulaiky- 
ti šypseną ir atsargiai paguldė atviruką ant stiklinio 
paviršiaus. 

— Galite juoktis, - liūdnai tarstelėjo ji. - Mes siau- 
bingai susikivirčijome dėl to pakvietimo. Negalėjau 
suprasti, kodėl jis mano, kad labai svarbu patekti į 
jų tarpą. Jei atvirai, aš netgi susirūpinau. Jį, atrodo, 
apsėdo mintis, kad pagaliau jis „taps kažkuo“. Taip 
pats pasakė. 

Pirštai ore nupiešė ženklo imitaciją. 

— Ar dažnai pykdavotės? 

— Taip. Bent jau pastaraisiais metais. Po to, kai 
Vegardui ėmė nesisekti ir jo nebegalėjai vadinti jaunu 
ir perspektyviu. Mes vos... 

Ji iškėlė nykštį ir smilių, palikdama tarp jų vieną 
milimetrą. 

— ...vos neišsiskyrėme. Keletą kartų. 

- Ir vis dėlto jūs norėjote vaikų. 

— Argi ne visi Žmonės to nori? 

Jis neatsakė. Laiptinėje staiga pasigirdo triukšmas. 
Kažkas sunkaus nukrito ant grindų, o pro betono 
sienas prasiskverbė du balsai. Ingvaro nuomone, kal- 
bėjosi urdu kalba. 

— Gera čia, Grionlande, - sausai ištarė ji. - Bet 
kartais pernelyg marga liaudis. Bent jau mums, kurie 
negali sau leisti įsigyti būsto naujuose namuose. 

Balsai laiptinėje pritilo, paskui jų ir visai nebesigir- 
dėjo. Pro pravirus langus skverbėsi tik monotoniškas 
miesto ir automobilių ūžesys, kuris užpildė tarp jų 
tvyrančią tylą. 

- Jei jums reikėtų pasirinkti vieną, - pagaliau pra- 
bilo Ingvaras. - Vieną Vegardo priešą... Vieną žmogų, 
kuris tikrai turi pagrindo norėti jam blogo, kas tai 
galėtų būti? 

— Tai yra neįmanoma, - net nesuabejojusi atsakė 
ji. - Vegardas įskaudino tiek žmonių ir aplink save 
pridrabstė tiek mėšlo, kad neįmanoma išskirti vie- 
nintelio žmogaus. - Be to... 

Ji vėl palietė skylę virš kelių. Šalia mėlyno audinio 
oda atrodė visiškai balta. 

- Kaip sakiau, aš nesu tikra, ar jis dar turėjo to 
įžeidžiamo parako. Anksčiau galėdavo taikliai patai- 
kyti, pateikdamas savo kritiką. O pastaruoju metu tai 
tebuvo... pamazgos, galima sakyti. 

— Vis dėlto ar įmanoma, - dar kartą pamėgino 
Ingvaras, - ... išskirti... grupę, bent... Grupę žmonių, 
kurie turėtų svaresnę priežastį jaustis spaudžiami, 

manyti, kad jiems lipama ant kulnų labiau negu ki- 
tiems? Geltonosios spaudos žurnalistai? Televizijos 
žvaigždės? Politikai? 

— Detektyvų rašytojai! 

Pagaliau pasirodė plati ir nuoširdi šypsena. Dan- 
tys buvo smulkūs ir balti lyg perlai. Tarp priekinių 
viršutinių dantų švietė nedidelis tarpelis. Viename 
skruoste pasirodė duobutė - ovalo formos užgniaužto 
juoko šešėlis. 

— Kas? 

— Prieš keletą metų, kai jis sulaukė daug dėmesio 
dėl savo atradimų, parašė komiškas trijų tų metų best- 
selerių versijas. Kvailas skaitalas, bet gana juokingas. 
Jį pagavo azartas. Tam tikra prasme daugelį metų tai 
buvo jo vizitinė kortelė. Įžeidinėti detektyvų rašyto- 
jus, turiu galvoje. Be to, vaizdas buvo iškreipiamas. 
Išeidavo tokia asmeninė „šiaip manau, kad Kartagena 
turi būti nušluota nuo žemės paviršiaus“ versija. 

Pirštai vėl ėmė piešti ore nesuprantamus sim- 
bolius. Už svetainės lango suburzgė kažkoks senas 
griozdas. Ingvaras išgirdo, kaip kieme loja šuo. Jam 
skaudėjo nugarą. Skaudėjo pečius. Akys buvo sausos; 
jis pasitrynė jas kumščiais lyg mieguistas vaikas. ų 

Ką mes darome, pagalvojo. Ką aš darau? Vaikausi 
šešėlius ir vaiduoklius. Nieko neaptinku. Nėra jokių 
bendrumų, jokių sąsajų, jokio kelio, kuriuo galėtume 
eiti. Netgi siauručio, užžėlusio takelio. Mes blaškomės 
akligatvyje, nepasiekdami tikslo ir nepastebėdami nie- 
ko kita, išskyrus naujus, neįžengiamus krūmus. Fiona 
Hele buvo populiari. Vibekė Hainerbak turėjo politinių 
oponentų, bet ne priešų. Vegardas Krogas buvo juo- 

kingas Don Kichotas, kuris kadaise, koneveikiamas 
despotų, slegiančio fanatizmo ir gresiančių katastro- 
fų, kovojo su nuotykių kūrinius kuriančiais rašytojais. 
Koks žmogus... 

— Man reikia eiti, - sumurmėjo jis. - Jau vėlu. 

— Taip greitai? 

Ji atrodė nusivylusi. 

- Turiu galvoje... Žinoma. 

Ji paėmė paltą ir atnešė jam dar nespėjus išsika- 
panoti iš gilios sofos. 

- Aš labai jus užjaučiu, - pasakė Ingvaras. - Dėl 
to, kas atsitiko, ir dėl to, kad turiu jus trukdyti. 

Elsbet Davidsen nieko neatsakė. Ji pirma jo tyliai 
išėjo į koridorių. 

— Ačiū, kad leidote man užsukti, - padėkojo In- 
gvaras. 

- Tai jums turėčiau padėkoti, - rimtai atsakė Els- 
bet Davidsen ir ištiesė jam ranką. - Buvo malonu su 
jumis pasimatyti. 

Ingvaras pajuto jos rankos šilumą; sausą, minkštą 
delną, kurį paleido kiek per vėlai. Tada apsisuko ir 
išėjo. Kieme lojęs šuo sulaukė kompanijos. Visi jie 
sekė paskui jį iki pat automobilio, stovinčio už kvar- 
talo ribų. Abu veidrodėliai buvo nulaužti, o išilgai 
dešinės pusės durelių kažkas išraižė paniekinamą 
rytinėje Oslo dalyje įprastą užrašą: 

Atsiknisk, krušpalaiki. 

Bent šie žodžiai buvo parašyti teisingai. 

— JEI MAN BUS leista pasisakyti, - tarė Inger Jo- 
hanė, - tai šiandien tu atrodai pritrenkiančiai. Tu 
nusipelnai šio komplimento. Į sveikatą! 

Zigmundas Berlis kilstelėjo taurelę konjako: Ne- 
atrodė, kad jį glumina tai, jog geria vienas. Raudonos 
dėmelės lyg bėrimai išryškėjo aplink akis, ir jis plačiai 
nusišypsojo. 

- Neįtikėtina, kokius stebuklus gali padaryti geras 
nakties miegas, - ištarė Ingvaras. 

— Beveik trys ketvirčiai paros, - sumurmėjo In- 
ger Johanė. - Tikriausiai nesu tiek miegojusi nuo pat 
tada, kai buvau abiturientė. 

Dabar ji stovėjo Zigmundui už nugaros ir kvailai 
paklausė, gestikuliuodama rankomis ir rodydama 
grimasas, koks tikslas buvo parvažiuoti namo su ko- 
lega darbo dienos vakarą. 

— Zigmundas šiuo metu yra gyvanašlis, - garsiai ir 
ramiai paaiškino Ingvaras. - O pats jis nesugeba nie- 
ko pasitiekti ir pavalgo tik tada, kai paruoštas maistas 
pakišamas tiesiai po nosimi. 

— O, kad kas mane kasdien taip maitintų, - ištarė 
Zigmundas ir pasistengė susilaikyti neraugėjęs. - To- 
kios picos dar neteko ragauti. Mes paprastai kepame 
„Grandiosą . Ar sunku išsikepti picą? Gal galėčiau 
gauti receptą“ Pasiūlyčiau savo žmonai. 

Ingvarui ruošiantis patraukti kepimo formą, jis 
pagriebė paskutinį gabaliuką. 

— Gal geriau būtų išgerti alaus? - nuolankiai pa- 
klausė Inger Johanė ir pažvelgė į ant palangės stovintį 

konjako butelį. - Jei dar nepavalgei, turiu galvoje. 
Argi jis ne labiau... čia tinka? 

— Konjakas tinka beveik prie visko, - patenkintas 
atsakė Zigmundas ir susikimšo į burną paskutinį kas- 
nį. - Velniškai smagu čia būti. Ačiū už pakvietimą. 

— Nėra už ką, - greitai atsakė Inger Johanė. - Ar 
tu dar alkanas? 

— Na, tada turėčiau būti alkanas visą gyvenimą, — 
likučiais. 

— Viešpatie, - sumurmėjo Inger Johanė ir išėjo į 
tualetą. 

Zigmundas buvo teisus. Miegas jai tikrai išėjo į 
naudą. Paakiai nebebuvo tokie pamėlę, nors ryškioje 
šalia veidrodžio esančios lempos šviesoje ji dar neat- 
rodė taip, kaip norėtų. Ryte ji leido sau pasimėgauti 
vonia. Palepino plaukus kauke. Nusikarpė ir nusila- 
kavo nagus. Pasidažė. Kai pajuto, kad yra pasiruošusi 
pasiimti Ranhildą, prigulė ir pamiegojo dar pusantros 
valandos. Motina tikėjosi, kad vaiką jie atsiims tik 
savaitgalį. Inger Johanė papurtė galvą, bet mamos 
šypsena bylojo, kad ji nežada nusileisti. 

Kas yra toms motinoms, galvojo Inger Johanė. Ar 
aš irgi tokia būsiu? Tapsiu tokia pati beviltiška, globė- 
jiška, provokuojanti ir sugebėsiu skaityti savo vaikų 
mintis? Ji yra vienintelė, kuriai galiu palikti vaikus - be 
baimės ir nejausdama gėdos. Ji verčia mane iš naujo 
pasijusti vaiku. Man to reikia; retkarčiais man reikia 
būti neatsakingai, jausti, kad iš manęs nieko nereika- 
laujama. Nors nenoriu būti tokia kaip ji, tačiau man 
jos reikia. Tad kas gi toms motinoms? 

Ilgai ilgai leido šaltam vandeniui tekėti per rankas. 

Labiausiai norėjo eiti miegoti. Atrodė, kad ramus 
praeitos nakties miegas priminė jos kūnui, kad mie- 
goti galima; ir jis troško miegoti toliau. Bet buvo dar 
tik devynios. Ji kruopščiai nusišluostė veidą, užsidėjo 
akinius ir nenoromis pasuko į virtuvę. 

— ...ką tu sakai, Inger Johane? 

Zigmundo veidas šypsojosi ir su viltimi žvelgė į ją. 

— Apie ką? - pasiteiravo ji ir pamėgino nusišyp- 
soti. 

- Aš teigiu, kad dabar to žudiko portretą sudaryti 
turėtų būti lengviau. Turiu galvoje, jei rimtai vertin- 
tume visas tavo pateiktas teorijas. 

- Visas mano teorijas? Aš neturiu daug teorijų. 

- Nepurkštauk, - perspėjo Ingvaras. - Zigmundas 
yra teisus, ar ne“ 

Inger Johanė paėmė butelį mineralinio vandens ir 
atsigėrė. Tada jį užsuko, pasvarstė, šyptelėjo ir pasakė: 

— Bent jau turime daugiau už ko užsikabinti. Su 
tuo aš sutinku. 

— Nagi! 

Zigmundas pakišo jai rašiklį ir popieriaus. Akys 
švytėjo, jis buvo susijaudinęs lyg vaikas. Inger Johanė 
suirzusi pažvelgė į tuščius popieriaus lapus. 

— Problemų kelia Fiona Hele, - lėtai ištarė ji. 

— Kodėl? - pasiteiravo Ingvaras. - Argi ne ši žmog- 
žudystė yra vienintelė, kuri nekelia mums problemų. 
Jos byloje turime žudiką, kuris prisipažino ir mums 
pateikė neabejotinų motyvų. 

- Būtent, - pasakė Inger Johanė ir atsisėdo ant lais- 
vos baro kėdės. - Būtent dėl to ji man nepatinka. 

Ji paėmė tris lapus ir paguldė juos vieną šalia kito 
ant stalo. Pirmajame tušu išvedžiojo raides „FH“ ir 
pastūmė lapą tolyn. Paėmė antrąjį, didelėmis raidė- 
mis parašė „VH“ ir paguldė priešais save. Kiek pa- 
sėdėjo, grauždama rašiklį, tada paskutiniajame lape 
iškeverzojo „VK“ ir padėjo jį šalia kitų. 

- Trys žmogžudystės. Dvi iš jų neištirtos. 

Ji kalbėjosi su savimi. Kramtė pieštuką. Galvojo. 
Vyrai tylėjo. Staiga po inicialais parašė: „sausio 20 d., 
antradienis“, „vasario 6 d., penktadienis“ ir „vasario 
19 d., ketvirtadienis“. 

— Skirtingos dienos, - murmėjo. - Tarp intervalų 
nėra jokio ritminio pasikartojimo. 

Ingvaro lūpos sukrutėjo - jis skaičiavo. 

- Septyniolika dienų tarp pirmosios ir antrosios 
žmogžudystės, - ištarė. - Ir trylika tarp antrosios ir 
trečiosios. Trisdešimt dienų tarp pirmosios ir pas- 
kutiniosios. 

— Na, bent jau apvalus skaičius, - pamėgino įsi- 
terpti Zigmundas. 

Inger Johanė pastūmė lapą su užrašu „FH“ į šoną. 
Prisitraukė atgal. 

— Kažkas yra ne taip, - pasakė. - Kažkas čia yra 
siaubingai ne taip. 

— Ar mes negalime susitelkti prie teorijos, kad už 
šių žmogžudysčių kažkas slepiasi? - nekantriai pa- 
klausė Ingvaras ir pastūmė lapą į vietą. - Įsivaizduo- 
kime, kad kažkas darė įtaką Matsui Būhiusui. Kažkas, 
kas įtikino kitus nužudyti Vibekę Hainerbak ir Ve- 
gardą Krogą. Įsivaizduokime... 

Inger Johanė nusišypsojo po nosimi. 

— Skamba kaip visiška beprotybė, - pasakė ji. - Aš 
nesuprantu... 

— Na, pamėginkime, - užsispyrė Ingvaras. - Ką tu 
įsivaizduoji? Koks žmogus galėtų... 

— Tai turėtų būti visiškai netradicinės psichikos 
žmogus, - atsakė ji. Vėl atrodė, kad ji kalbasi pati su 
savimi. - Psichiatras arba psichologas. Galbūt netgi 
patyręs policijos pareigūnas. Koks nors iškrypęs ku- 
nigas? Ne... 

Pirštais barbeno į lapą su iškeverzotais Fionos 
Hele inicialais. Prikando lūpą. Mirktelėjo ir pasitai- 
sė akinius. 

- Tiesą sakant, nepajėgiu, - tyliai ištarė ji, — ...čia 
įžvelgti tiesioginio ryšio. Ne, jei... O ką, jei... 

Staiga ji pašoko. Ant lentynos, šalia televizoriaus 
gulėjo aplankas su užrašais. Eidama atgal žvaliai vartė 
lapus. Surado Fionos Hele nuotrauką. Atsisėdusi į 
vietą, paguldė ją tiesiai virš lapo su aukos inicialais. 

- Ši byla yra visiškai aiški, - tęsė. - Fiona Hele nu- 
vylė savo sūnų. Jos negalėtum apkaltinti tuo, kas įvy- 
ko 1978-aisiais, kai gimė Matsas Būhiusas, ir Fionos 
motina priėmė sprendimą, kuris turėjo paliesti trijų 
kartų likimus. Bet tikrai ne tik aš suvokiu, kodėl Mat- 
sas Būhiusas taip jausmingai reagavo į tai, kas įvyko. 
Galima teigti ką nori apie tą stebuklą, kaip kai kurie 
žmonės vadina savo biologinių tėvų atradimą, bet... 

Žvilgsnio nuo nuotraukos neatitraukė. Nusiėmė 
akinius, pakėlė nuotrauką ir atidžiai į ją įsižiūrėjo. 

- Čia svarbiausia svajonės ir didelės viltys, - tyliai 
kalbėjo. - Bent jau dažnai taip būna. Kai viskas apsi- 
verčia ir gyventi pasidaro sunku, mintis, kad kažkur 

yra žmogus, tikrasis tu, tikrasis gyvenimas, tampa 
pernelyg viliojanti. Ji tampa paguoda. Svajonė, o kar- 
tais netgi apsėdimas. Matso Būhiuso gyvenimas buvo 
sunkesnis negu daugelio žmonių. Galutinis, visiškas 
motinos atstūmimas turėjo būti... žlugdantis smūgis. 
Šį kartą ji galėjo pasiūlyti viską, bet nedavė nieko. 
Matsas turėjo motyvą ją nužudyti. Jis ją nužudė. 

Susimąsčiusi padėjo nuotrauką ant popieriaus 
lapo. Prisegė sąvaržėle. Lyg jų čia nė nebūtų, sėdė- 
jo tylėdama ir spoksojo į žavingas dailios televizijos 
žvaigždės akis, tiesią nosį ir tas provokuojamai jaus- 
mingas lūpas. 

Zigmundas vogčiomis metė žvilgsnį į ant palangės 
stovintį butelį. Ingvaras jam linktelėjo. 

- Kas, jei, - vėl pradėjo Inger Johanė; jos balse 
dabar pasigirdo užsidegimas. - Kas, jei patikėtume, 
kad čia negalima kalbėti apie tris serijines žmogžu- 
dystes? 

— Ką? - paklausė Ingvaras. 

- Ką? - pakartojo Zigmundas ir prisipildė taurę 
konjako. 

— Mums reikėtų, - pradėjo Ingvaras. 

— Palūkėk, - šaižiai atkirto Inger Johanė. 

Ji pastatė iš lapų piramidę. Delnu uždengė Fionos 
Hele veidą. 

— Ši byla yra ištirta, - ištarė. - Žmogžudystė. Ty- 
rimas. Įtariamasis. Įtariamasis turi svarių motyvų. Jis 
prisipažįsta. Prisipažinimas grindžiamas kitais byloje 
esančiais faktais. Byla baigta. 

- Aš tikrai nesuprantu, kur link tu suki, - kal- 
bėjo Ingvaras. - Ar mes grįžtame į pačią pradžią“ 

Ar turi galvoje, kad viskas paremta paprasčiausiais 
atsitiktinumais ir kad vis dėlto turime kalbėti apie 
tris nesusijusias... 

— O kaip simbolika? - pertraukė jį Zigmundas. - 
Kaip ta paskaita, kurią išklausei prieš trylika metų 
ir kuri... 

— Palauk! Palūkėk! 

Inger Johanė atsistojo ir ėmė vaikščioti ratais po 
virtuvę. Kartkartėmis sustodavo prie lango. Bereikš- 
miu žvilgsniu pažvelgdavo į gatvę, lyg būtų tikėjusis 
ten ką nors pamatyti. 

— Viskas yra liežuvyje, - atsakė ji. - Tas nupjautas 
liežuvis yra viso ko pradžia. Raktas. 

Ji atsisuko į abu vyrus. Jos skruostus išmušė apva- 
lios dėmės, jos vis didėjo, pasiekė smunkančių akinių 
kraštus. Ingvaras ir Zigmundas sėdėjo netardami nė 
žodžio, lyg būtų pakviesti atlikti sudėtingą ir pavo- 
jingą triuką. 

— Mes žinojome atsakymą nuo pirmos dienos, - 
susijaudinusi kalbėjo Inger Johanė. - Mes žinojome 
atsakymą pačią pirmą dieną, kai buvo rasta Fiona 
Hele su nupjautu ir dailiai supakuotu liežuviu. To- 
kia paprasta, lengvai suprantama simbolika. Lyg kas 
būtų prisiskaitęs pigių knygų apie indėnus. Tu pats 
taip sakei, Ingvarai, tą dieną... Tu sakei, kad pasaulio 
istorijoje tikriausiai rastume nesuskaičiuojamą dau- 
gybę pavyzdžių, kai aukai buvo nupjaunamas liežuvis. 
Tu teisus. Tu visiškai teisus. Fionos Hele nužudymas 
neturi nieko bendra su ta paskaita, kurioje dalyva- 
vau vieną vasaros dieną Kvantiko auditorijoje. Tai 
yra taip... 


Ji užsidengė veidą rankomis ir iš lėto palingavo 
į šonus. 

— „banalu, - prislėgta ištarė. - Taip akivaizdu. 
Viešpatie. 

Ingvaras sutrikęs žvelgė į ją. 

- Neliesk manęs, - perspėjo Inger Johanė. - Leisk 
man tęsti. 

Zigmundas nebegėrė. Jis buvo kiek prasižiojęs, 
atkišęs drėgnas, raudonas lūpas. Žvilgsnis klaidžiojo 
nuo Inger Johanės iki Ingvaro ir atgal. Atbėgo Džekas, 
Amerikos karalius. Stovėjo tyliai ir nejudėjo, nasrai 
buvo sučiaupti, o šnervės vos virpėjo. 

- Šios trys bylos, - ištarė Inger Johanė ir nulei- 
do rankas, - ...turi daug bendrų bruožų. Bet užuot 
knisęsi ir ieškoję papildomų sąsajų, turėtume savęs 
paklausti: kas jas skiria? Kuo Fionos Hele nužudymas 
taip skiriasi nuo kitų dviejų? 

Ingvaras neatplėšė nuo jos akių nuo tada, kai ji 
ėmė sukti ratus po virtuvę. Tik dabar jis leido sau 
paimti butelį vandens. Jį atsukant, rankos virpėjo. 

- Byla yra ištirta, - trumpai atsakė jis. 

- Būtent! 

Inger Johanė abiem rankomis rodė į jį. 

- Būtent! Ją pavyko ištirti! 

Džekas ėmė vizginti uodegą ir glaustytis jai apie 
kojas. Išsiblaškiusi bėgdama atgal prie stalo, ji užlipo 
šuniui ant letenos. Šis sucypė. 

- Fionos Hele byloje jums pavyko surasti atsa- 
kymą, - ištarė ji, nekreipdama dėmesio į šunį, ir 
sugriebė nuotrauką. - Jums sunkiai sekėsi, jūs tiek 
klupote ir blaškėtės. Tačiau atsakymas buvo rastas. 

Skrodimo ataskaitoje buvo informacija, kuri atskleidė 
senų, liūdnų įvykių istoriją, o tada suradome ir Matsą 
Būhiusą. Žudiką. Motyvai ir galimybė. Viskas buvo 
ten, Ingvarai. Viskas. Paprastai taip būna. Štai taip 
mūsų šalyje paprastai tiriamos žmogžudysčių bylos. 

Zigmundas paėmė taurę ir gurkštelėjo. 

— Alio, - įsiterpė jis. - Aš irgi esu čia. 

— Bet pažiūrėk į kitas bylas, - tęsė Inger Johanė 
ir numetė nuotrauką; tada pagriebė lapus, kuriuose 
didžiosiomis raidėmis buvo parašyta „VH“ ir „VK“. - 
Ar kada nors tau teko susidurti su bylomis, kurio- 
se viskas skendėtų tokiame rūke? Supainiotomis ir 
pilnomis klaidinančių įkalčių bei takelių? Trondas 
Arnesenas... 

Pasilenkusi prie stalo ji spjaute išspjovė šį vardą. 

— Berniukas. Turi savų nuodėmių; kaip ir visi kiti. 
Bet, žinoma, jis jos nenužudė. Alibi yra tvirtas, nors 
valandą ar dvi jis atsidavė neteisėtai aistrai. 

— Mane vis dar domina Rudolfo Fjordo vardas, - 
įsiterpė Zigmundas. 

- Rudolfas Fjordas, - atsiduso ji. - Viešpatie. Ži- 
noma, jis tikrai nėra angelas. Jis taip pat. Angelų iš 
viso nėra. Apskritai... 

Ingvaras savo ranka uždengė jos ranką; ji stovėjo 
pasilenkusi prie stalo - kumščiais tvirtai suspaudusi 
abu popieriaus lapus. Paglostė stangrią jos odą. 

- Šiose dviejose bylose, - ištarė ji ir pratrūko, — 
„jums nepavyks pasiekti nieko, išskyrus tai, kad 
pasivaikščiosite purvinais batais po kitų žmonių gy- 
venimus. Kadangi policija niekada nepasiduoda, jūs 
versite žmonių likimus aukštyn kojomis ir vis labiau 

atitolinsite šiuos žmones nuo nužudytųjų. Prieš pasi- 
duodami, prieš pripažindami, kad niekada nesurasite 
žudiko, jūs būsite spėję sugadinti tiek daug, perkratę 
tiek būstų, tiek... 

- Tau reikia ramiau į tai reaguoti, Inger Johane. At- 
sisėsk. Mano nuomone, tu nori, kad mes tave supras- 
tume. Todėl posūkiuose turi kiek sulėtinti tempą. 

Priešindamasi ji atsisėdo. Užkišo plaukų sruogą už 
ausies. Sruoga vis išslysdavo; buvo gerokai per ilga. 

— Tau reikia išgerti, - garsiai pasakė Zigmundas. - 
Štai ko tau reikia. 

— Ne, ačiū. 

— Tau reikia išgerti vyno, - pritarė Ingvaras. - Bent 
aš mielai išgersiu taurę. 

Lauke prašvilpė automobilis. Džekas kilstelėjo gal- 
vą ir suurzgė. Ingvaras ištraukė butelį iš kampinės 
spintelės, apžiūrėjo, laikydamas ištiestoje rankoje, ir 
patenkintas linktelėjo galva. Ramiai, nesakydamas nė 
žodžio, pastatė ant stalo tris taures ir atkimšo butelį. 
Įsipylė sau ir Inger Johanei. 

— Sutinku su skirtumu, kurį tu pabrėži, - pasakė 
jis ir palinksėjo galva. - Fionos Hele byla yra... nor- 
malesnė byla, gal taip geriausia būtų pavadinti. Ne 
taip kaip kitos dvi. 

- Normalu ir nenormalu, - ištarė Zigmundas ir 
prisipildė taurę iki pat krašto. - Nėra normalu kitam 
žmogui iš burnos išpjauti liežuvį. 

Ingvaras, tarsi būtų negirdėjęs jo Žodžių, išgėrė 
gurkšnį vyno, pastatė taurę ir susinėrė rankas ant 
krūtinės. 

- Aš tik nesuprantu, kokią sąsają tu matai tarp... 

Jis draugiškai nusišypsojo, lyg būtų baiminęsis ją 
sukurstyti. 

- Paklausyk, - kalbėjo ji, balsas vis dar buvo kiek 
pakeltas; jame buvo girdėti baimės, susijaudinimo ir 
pykčio gaidelės. - Pirmoji byla paskatino kitas dvi. 
Tik taip viskas rutuliojasi. 

— Paskatino, - pakartojo Ingvaras. 

— Paskatino? 

Zigmundas atrodė žvalesnis. Mintyse atstūmė 
taurę šalin. 

— Negalėjo būti niekaip kitaip, - atsakė Inger Joha- 
nė. - Ašįsivaizduoju, kad pirmoji žmogžudystė buvo 
padaryta būtent taip, kaip mums dabar atrodo. Fiona 
Hele sugriovė Matso Būhiuso svajones. Jis ją nužudė, 
o nurėžtas liežuvis atspindėjo tai, ką jis jautė: ji mela- 
vo apie svarbiausius gyvenime dalykus. Buvo laikoma 
nelaimėlių pagalbininke, paskendusiųjų sunkumuose 
gelbėtoja. O kai pagalbos prireikė jos pačios sūnui, 
pasirodė, kad viskas tėra fasadas. Tikras melas, kaip 
jis tai įsivaizdavo. 

Sulojo Džekas. Tuo pačiu metu, lyg kalbant apie 
priežastis ir padarinius, atsivėrė virtuvės langas. Šaltas 
vėjas užpūtė žvakes. Ingvaras atsistojo ir nusikeikė. 

— Mums reikėjo pakeisti tuos langus, - bambėjo 
jis ir pristūmė rėmą prie staktos; tada paėmė degtuką 
ir vėl uždegė žvakes. 

- Taigi ten turi būti kažkas, - pasakė Inger Johanė, 
lyg nieko nebūtų atsitikę; žvilgsnis buvo nukreiptas 
kažkur į sieną. - Kažkas, kas išklausė Voreno paskaitą 
Proporcingas atpildas. Ir kuris nusprendė ją nukopi- 
juoti. Ir dabar tai daro. 


Stojo tyla. 

Žvakių liepsna virpėjo skersvėjyje. Džekas paga- 
liau nusiramino. Zigmundas kvėpavo atvira burna. 
Tarp trijų prie virtuvės stalo įsitaisiusių žmonių skli- 
do malonus konjako aromatas. 

Štai taip turi būti, pagalvojo Inger Johanė. Kai ku- 
rie žmonės pasiduoda... įkvėpimui. Kažkas pasinau- 
dojo proga, kai buvo padaryta žmogžudystė ir aukai 
nupjautas bei dailiai supakuotas liežuvis. Buvo padėti 
pamatai. Matsas Būhiusas buvo nieko nenutuokiantis, 
atsitiktinis pranašas. 

Visi tebetylėjo. 

Aš niekada nebuvau girdėjęs apie tokius dalykus, 
mąstė Ingvaras. Visus tuos metus, turint galvoje mano 
patirtį, visus perskaitytus ir išstudijuotus veikalus, aš 
niekada negirdėjau apie tokią bylą. Tai negali būti tie- 
sa. Tai tiesiog negali būti tiesa. 

Vis dar niekas nepratarė nė žodžio. 

Ji yra nuostabi moteris, galvojo Zigmundas. Bet 
dabar ji visiškai išėjo iš rikiuotės. 

- Taigi, - pagaliau prabilo Ingvaras. - O koks tu- 
rėtų būti tokių žudynių motyvas? 

— To aš nežinau, - atsakė Inger Johanė. 

- Pamėgink, - paragino Zigmundas. 

— Motyvo aš nežinau. 

— Bet toks Žmogus... 

- Jis turi būti aukštesnio intelekto, negu vidutiny- 
bė. Turėti daug daugiau žinių, negu paprastos vidu- 
tinybės. Jis turi... 

Ji nežymiai pasislinko arčiau stalo, artyn prie kitų 
sėdinčiųjų. 

— Tas žmogus labai gerai išmano policijos dar- 
bą. Tyrimų eigą: tiek techninio, tiek taktinio tyrimo. 
Procedūras ir tvarką. Kol kas jūs neaptikote nė vieno 
reikšmingo biologinio įrodymo. Ničnieko. Tiesą sa- 
kant, manau, kad jums nieko ir nepavyks rasti. Takti- 
ne prasme atsidūrėte visiškoje aklavietėje. Akivaizdu, 
kad tai yra vyras be... 

Nutaisiusi abejingą miną ji nusiėmė akinius. 

— Vyras, neturintis nė lašelio užuojautos, - pabai- 
gė. - Įskaudintas žmogus. Kamuojamas asmenybės 
sutrikimo. Bet tikriausiai mokantis prisitaikyti. Ne- 
būtinai registruotas policijos duomenų bazėje. Ir aš 
negaliu atsikratyti minties, kad... 

Žvilgsnis, mestas į Ingvarą, buvo neįskaitomas, 
ieškantis pagalbos, netgi verksmingai desperatiškas. 

- Tai turi būti policijos pareigūnas, - abejodama 
ištarė ji. - Arba kas nors, kas... Iš kur aš galiu tiek 
daug žinoti? Juk jis turėjo girdėti Voreno paskaitą. 
Negali būti visiškas atsitiktinumas, kad jis pasirinko 
tokią pačią simboliką. 

Ji sulaikė kvėpavimą. Lėtai, per sukąstus dantis, 
vėl iškvėpė. 

— Mes ieškome žmogaus, kurio specialybė yra nu- 
sikaltimai, - ramiu ir bespalviu balsu ištarė ji. - Na, 
ar jau metame šią teoriją į šalį? 

- Jis pats tai padarė. Neabejotinai. 

Inger Johanė neatitraukė akių nuo Ingvaro. 

- Jis niekuo nepasitiki, - tęsė ji. - Nekenčia žmo- 
nių. Tikriausiai gyvena tokį gyvenimą, kokį mes va- 
diname vienišu, tačiau visiškai nuo Žmonių neatsi- 
skiria. Žmonės tiesiog jo nedomina. Jo nusikaltimai 

yra tokie groteskiški, simbolikos kopijavimas toks 
nesveikas, kad... 

Ji lėtai perbraukė ranka per stalviršį ir nukreipė 
žvilgsnį žemyn. 

- Tiesą sakant, jis nebūtinai turi jausti priešiškumą 
konkrečiai Vibekei Hainerbak arba Vegardui Kro- 
gui, - pratarė ji. 

- Kalbant apie pastarąjį, - sumurmėjo Ingvaras, - 
nusikaltėlis turėjo būti vienintelis, kuris nejautė jam 
priešiškumo, turiu galvoje. Bet jei tai yra tiesa, koks 
tada žudymo motyvas? Koks, velniai griebtų, galėtų 
būti kažkieno motyvas... 

- Palauk! 

Inger Johanė sugriebė Ingvaro ranką ir stipriai ją 
suspaudė. 

- Nebūtinai motyvas buvo nužudyti Vibekę ar Ve- 
gardą, - dar kartą pasakė ji, Žvaliai ir greitai, lyg būtų 
norėjusi kuo greičiau pasidalyti ką tik į galvą šovusia 
mintimi. - Juos galėjo pasirinkti paprasčiausiai dėl 
to, kad jie buvo įžymūs. Žudikas norėjo, kad jo dar- 
beliai sulauktų dėmesio, kaip pirmoji žmogžudystė, 
kai mirė Fiona Hele! Ši byla turi... 

- Vegardas Krogas nebuvo žvaigždė, - pertraukė 
ją Zigmundas. - Aš, pavyzdžiui, nenutuokiau, kas jis 
per vienas, kol buvo padarytas šis nusikaltimas. 

Inger Johanė paleido Ingvaro ranką. Pasitaisė aki- 
nius ant nosies. Paėmė vyno taurę ir gurkštelėjo. 

— Tu esi teisus, - atsakė ji. - Tu tikrai esi teisus. Aš 
nesuvokiu, kaip... 

— Kai kuriuose visuomenės sluoksniuose jis buvo 
gerai žinomas, - pataisė Ingvaras. - Jis dirbo televi- 
zijoje ir... 

- Zigmundas pasakė gerą mintį, - įsiterpė Inger 
Johanė. - Mano teorija, kad Vegardas Krogas nėra 
labiau žinomas, yra ne tokia svari. Iš kitos pusės... 

Ji sustojo, nutaisė susimąsčiusį veidą, lyg būtų 
stengusis suprasti kažką neaiškaus, kad galėtų pasi- 
dalyti tuo su kitais. 

— Bet motyvas, - pakartojo Ingvaras. - Jeigu iš 
tiesų nesiekta nugalabyti Vibekę ar Vegardą, tai kokia 
tų nusikaltimų prasmė? Pažaisti su mumis? 

- Ša! Ša! 

Inger Johanė vėl buvo budri. 

- Arjūs girdėjote? Ar čia iš... 

— Čia tik Kristianė, - atsakė Ingvaras ir atsisto- 
jo. - Aš eisiu. 

— Ne. Leisk man. 

Į koridorių Inger Johanė stengėsi eiti tyliai; iki 
kito maitinimo Ranhilda dar gali pamiegoti apie va- 
landą. Iš Kristianės kambario sklido Inger Johanei 
nesuprantami garsai. 

— Ką tu veiki, mažyte? - atidariusi duris sušnabž- 
dėjo ji. 

Kristianė sėdėjo viduryje lovos. Užsitempusi 
pėdkelnes ir slidinėjimo megztinį. Ant galvos buvo 
užsimaukšlinusi storą skrybėlę; žalią Tirolio stiliaus 
skrybėlę su plunksnomis, kurią Isakas kažkada par- 
vežė iš Miuncheno. Lovoje aplink ją buvo išmėtytos 
keturios Barbės. Rankoje mergaitė laikė peilį. Ji nu- 
sišypsojo Mamai. 

— Ką... Kristiane! Ką tu čia... 

Inger Johanė atsisėdo ant lovos ir atsargiai ištraukė 
peilį dukteriai iš rankos. 

— Tu neturi... Tai pavojinga... 

Tik tada pastebėjo lėlių galvas. Barbių galvos buvo 
nukirsdintos. Plaukai nuplėšti ir gulėjo išmėtyti ant 
antklodės kaip senos auksaspalvės kalėdinės deko- 
racijos. 

— Ką tu čia... 

Inger Johanė kažką nerišliai sugargaliavo. 

— Kodėl sugadinai savo lėles? 

Balsas buvo piktesnis, negu būtų norėjusi. Kristi- 
anė puolė į ašaras. 

— Dėl nieko, mama. Man tiesiog buvo nuobodu. 

Inger Johanė padėjo peilį ant grindų. Priglaudė 
dukterį, pasisodino ją ant kelių, nutraukė jai nuo gal- 
vos tą juokingą skrybėlę ir prisispaudė vaiką prie krū- 
tinės. Pasūpavo į šonus. Pabučiavo suveltus plaukus. 

— Tu neturi taip elgtis, brangioji. Tu negali prisi- 
galvoti tokių dalykų. 

- Man tiktai labai nuobodu, mama. 

Langas buvo atviras. Kambaryje siaubingai šalta. 
Inger Johanė pajuto, kaip viso kūno oda pašiurpsta 
lyg žąsies. Tada numetė lėlių liekanas į kampą, pastū- 
mė peilį giliau po lova ir pakėlė antklodę. Atsigulė 
šalia Kristianės, pilvu prisiglaudusi dukteriai prie 
nugaros. Taip Inger Johanė gulėjo, šnibždėdama mei- 
lius žodžius Kristianei į ausį, kol verkiančią mergaitę 
apėmė miegas. 


Kari Mundal neišmanė buhalterijos. Tačiau buvo aiš- 
kaus proto ir turėjo puikiai išlavintą intuiciją, be to, 

maždaug žinojo, ko ieško. Ne todėl, kad kas nors jai 
būtų tai pasakęs, bet todėl, kad visas šias savaites po 
Vibekės Hainerbak mirties savo rytinius pasivaikš- 
čiojimus - lygiai penkiolika minučių nuo dešimt po 
šešių iki tol, kol galėdavo grįžti pas savo vyrą ir švie- 
žiai užplikytą kavą - ji skyrė apmąstymams. 

Vibekė Hainerbak, tiesą sakant, buvo Kari Mundal 
projektas. Tai ši pagyvenusi moteris pastebėjo mer- 
gaitės talentą, kai Vibekei tebuvo septyniolika. Sos- 
to paveldėtojo tema partijoje su pertraukomis buvo 
gvildenama pastaruosius penkiolika metų. Nė vienas 
kandidatas nevykdė duotų pažadų. Keletas jų akivaiz- 
džiai kibo senajam karaliui Šeliui Mundaliui į atlapus. 
Lauk! Kiti persimetė prie ekstremalaus liberalizmo, 
kuris buvo nesuderinamas su partijos pastangomis 
tapti nauja pačios liaudies partija, griežtai valstybės 
mastu reglamentuojančia svarbias visuomenės gyve- 
nimo sritis. Pavyzdžiui, imigrantų temą. 

Lauk ir liberalistus, o tada liko Vibekė Hainerbak. 

Tai Kari Mundalją atrado. Septyniolikmetė iš prie- 
miesčio Groriudo žiaumojo kramtomąją gumą ir ri- 
šosi išbalintus plaukus į juokingą arklio uodegėlę. Bet 
žvilgsnis buvo skaidrus ir gyvybingas, o galva sukosi 
greitai. Be to, ji tapo tikra gražuolė po to, kai Kari 
Mundal nuvedė ją pas kirpėją ir aprengė rožiniais 
pastelinių tonų drabužiais. 

Ir ji buvo lojali Šeliui; atkakliai lojali. Visada. 

Prie Vibekės prieiti nebuvo lengva. Nors jos 
daugelį metų matė viena kitą beveik kasdien, Kari 
ir Vibekė niekada viena kita labai nepasitikėjo. Ne 
asmeniniuose reikaluose. Galbūt amžiaus skirtumas 

aštrino ir sunkino padėtį. Kita vertus, Vibekė Hai- 
nerbak nebuvo atvira su niekuo; taip, kaip tai suprato 
Kari Mundal. Netgi savo žaviam jos gyvenime atsira- 
dusiam sužadėtiniui. Vaikinas, ponios Mundal nuo- 
mone, nebuvo pastovus, bet ji protingai laikė liežuvį 
už dantų. Kad ir kaip ten būtų, jiems kartu buvo gera. 
Ir tai buvo nemažai. 

Politikoje reikalai klostėsi kitaip. Čia Vibekė Hai- 
nerbak buvo visiškai atvira ir drąsiai kalbėjo apie tai, 
kaip ji įsivaizdavo politinę savo ir partijos ateitį; ir toje 
ateityje buvo Šelis ir Kari Mundal. Trise jie jau seniai 
buvo parengę ilgalaikę partijos strategiją; nepaisyda- 
mi programos, neatsižvelgdami į įgaliotinių aparatą. 
Kai kurie jų tikslai buvo įgyvendinti, kai Vibekė dau- 
gumos pritarimu užėmė Šelio Mundalio - partijos 
lyderio - postą. Po parlamento rinkimų 2005-aisiais 
partija pirmą kartą istorijoje turėjo užimti vyraujan- 
čią poziciją, o senasis vadovas grįžti į politinį gyve- 
nimą kaip ministras. 2009-aisiais valstybė turėjo būti 
pasirengusi dar vienai jaunai, moteriškosios lyties 
ministrei iš jų partijos. 

Rudolfas Fjordas galėjo sukelti problemų. 

Jie tai pastebėjo jau pernai vasarą, kai šį vyrą už- 
liejo nenumaldoma partijos aparato pritarimo ban- 
ga. Jis buvo populiarus rajonuose. Daug keliavo, o 
savivaldybių politika buvo jo „arkliukas“. Kol buvo 
opozicijoje, jam buvo lengva žadėti milijardus, o Ru- 
dolfas buvo šios srities ekspertas. Kurį laiką atrodė, 
kad kova tarp šių dviejų kandidatų į lyderio postą 
taps aršesnė. Vis dėlto Kari žinojo išeitį. Ji sugebė- 
davo sušnibždėti reikiamus žodžius apie Rudolfo 

santykius su moterimis reikiamiems žmonėms, ir tai 
viską nulemdavo. Vyriškis, atrodo, visiškai nesugeba 
įsipareigoti. Premjerose ir įžymybių vakarėliuose jis 
pasireikšdavo kažkokiu laukiniu būdu: kaskart jam į 
parankę būdavo įsikibusi vis kita moteris. Jo amžiaus 
vyrui toks elgesys visiškai netiko. 

Vibekė manė, kad Rudolfas partijai yra reikalingas 
ir nepaisant nieko džiaugėsi, kai jis tapo jos pavaduo- 
toju. Vis dėlto Kari Mundal, visur kišanti smailią savo 
nosį, gerai perpratusi vyrus, ilgus metus dirbdama 
artimiausia Šelio patarėja, jautė, kad Vibekė kažką 
nutyli. Kai Rudolfas būdavo kur nors netoliese, ji, 
atrodo, įsitempdavo. Akyse žybtelėdavo kažkoks ne- 
tikrumas, atsargumas, kurio Kari niekaip negalėjo 
suprasti ir dėl kurio Vibekė išsisukinėjo, nenorėdama 
nieko aiškinti, kai Kari keletą kartų jos paklausė. 

- Jis turėtų džiaugtis, kad visi tokie patenkinti nau- 
juoju pastatu ir kad niekas nekimba jam į atlapus, - 
atsakė Vibekė joms kalbantis paskutinį kartą. - Dirb- 
damas statybų komitete Rudolfas padarė labai gerą 
darbą, bet jis, po velnių, turėtų pasisaugoti! 

Tai sakydama ji atrodė įniršusi. Rudolfas Fjordas 
dalyvavo televizijos debatuose, kur akivaizdžiai pa- 
žeidė jų susitarimą. Jie sutarė, kad kol kas laikysis 
vyriausybei pritariančiųjų linijos, nes biudžeto skirs- 
tymas ir peržiūra buvo nebe už kalnų. Jie turėjo planų. 
Susitarimą. Jis jį pažeidė, ir jos akys buvo piktos, kai 
ji pakartojo: 

- Tam vyrui reikia pasisaugoti. Aš galiu jį sužlug- 
dyti. Pritrėkšiu musę, jei tik panorėsiu. Jo padai jau 
ima svilti. Arba, norint pasakyti tiksliau, virš jo galvos 
pakibo kardas. 

Tada Vibekei reikėjo bėgti į susitikimą, ir Kari taip 
ir nesužinojo, ką ji turėjo galvoje taip sakydama. Po 
dviejų savaičių, joms taip ir nebesusitikus, ji mirė. 
Užsipuolusi Rudolfą ir papasakojusi jam apie Vibe- 
kės protrūkį per jos šermenis namuose Snariojoje, 
ji įsitikino, kad jis nesuvokia, apie ką ji kalbėjo. Bet 
jo skruostus išpylė raudonis, ir jis atrodė keistai, lyg 
atsidūręs nesavame kailyje, kai koridoriuje sutiko tą 
draugiškai nusiteikusį policijos pareigūną. 

Tik prieš tris dienas, kai užsuko pas Rudolfą Fro- 
gneryje, norėdama pristatyti jam kai kuriuos Šelio 
dokumentus, ji pagaliau suprato Vibekės įniršio 
protrūkio prieš pat mirtį priežastį. Jis suirzo dėl jos 
vizito ir nekantravo greičiau ja atsikratyti. Ji paprašė 
pasinaudoti tualetu. Piktai žvilgtelėjo į laikrodį, bet 
negalėjo atsakyti. Štai ten, kai per jos liesas, gyslomis 
išvagotas ir muilinas rankas tekėjo šiltas vanduo, ji 
suprato, kur turėtų ieškoti atsakymo į šį klausimą. 

Tiesiai virš Rudolfo Fjordo kabineto, Apskaitos 
skyriuje. Pavadinimas buvo kvailas; ten nebuvo jokio 
skyriaus, tik gražus, mažytis kabinetas, išklijuotas kre- 
minės spalvos tapetais ir prigrūstas vyšnios medžio 
archyvo spintų. Pro didelį langą šviesa sklido į kiemą, 
apšviesdama Hiegės stalą, prie kurio ji pusę dienos 
sėdėdavo viena ir registruodavo partijos ir įmonės 
„Huset i kvadraturen“ akcinės bendrovės sąskaitas. 

- Jo padai ima svilti, - sakė Vibekė. 

Buvo vėlu, ir pastatas buvo beveik tuščias. Kari 
Mundal išgėrė visą termosą arbatos. Ji nesuprato skai - 
čių ir stulpelių. Pati niekada nebuvo pildžiusi netgi 
pajamų deklaracijos. Tuo rūpinosi Šelis. Tačiau smal- 
sumas privertė ją peržiūrėti didžiojo remonto sąmatą; 

ji vertė aplanką po aplanko; pagrindines knygas ir 

mažiausius jų priedus. Kai kada sustodavo, pasitai- 

sydavo ant nosies galo nuslinkusius akinius, keletą 

sekundžių studijuodavo kokią nors ją sudominusią 

sąskaitą, papurtydavo galvą ir versdavo naują lapą. 
Tada ji sustingo. 


Įvairūs santechnikos darbai. 
PStark porcelianas. 

Arm. ir kt. 

Darb., žr. ok 03 

Priedas 342 293,- 

PVM 82 150,32 

Mok. 424 443,32 


Iš visų beviltiškai nesuprantamų ir, švelniai tariant, 
nieko jai nesakančių priedų, kuriuos ji išstudijavo per 
pastarąsias penkias valandas, šis buvo blogiausias. 
Žodžiai „porcelianas“ ir „santechnikos darbai“ buvo 
suprantami, bet prireikė kelių minučių, kol susigau- 
dė, kad trumpinys „Arm.“ turėtų reikšti „armatūra“, 
ir kad tarp „žr.“, „ok ir „3 yra tarpelis. Ar kas nors 
gerai? O ką reiškia „PStark“? Post scriptum tark? O 
kodėl „PS“ pažymėta sąskaitos viršuje? 

PVM mokestis buvo apskaičiuotas ir sumokėtas. 

Ataskaita patvirtinta. 

Žr. ok 03. 

Žr. ok, svarstė Kari Mundal. 

Galbūt galvoje turimas 2003-iųjų rugsėjis-spalis? 
Keisti trumpiniai. 

Ji prisiminė pernai metų rudenį, kai pastate, at- 
rodo, nebeveikė niekas. Daugiausia problemų kėlė 
rūsys, stogas ir fasadas. Jie pasirinko netinkamus da- 
žus. Mūras nepraleido oro ir viską teko perdaryti. Be 
to, vandens nutekėjimas buvo prastas. Po smarkios 
liūties rūsys buvo užtvindytas. Dėl drėgmės pirmame 
aukšte teko išlupti ir iš naujo sukloti grindis; tai buvo 
brangi ir daug laiko pareikalavusi procedūra, kuri vos 
nesugadino jų planų pastate atšvęsti Kalėdas. 

Tualetus baigė tvarkyti dar birželį. 

PStark. 

Philippe Starck. 

Kai jie patys remontavo didįjį namą Snariojoje, 
duktė ją tiesiog užvertė interjero idėjų kupinais žur- 
nalais. Galvok šiuolaikiškai, mama, zyzė ji ir rodė jai 
unitazus, kurie Kari Mundal buvo visiškai nepriim- 
tini; tarp jų ir kiaušinio formos unitazą. Ji visiškai 
nenorėjo kiekvieną kartą susiruošus į tualetą jaustis 
kaip višta - taip susidorojo su dukterimi. 

Didysis namas Kvadraturene buvo atnaujintas 
atsargiai ir pagarbiai. Tualetai buvo senoviški, su 
lubas siekiančiomis cisternomis, porcelianinėmis 
rankenėlėmis bei aukso spalvos metalinėmis deta- 
lėmis. 

Rudolfo namuose, priešingai, atnaujintoje vonioje, 
viskas padaryta šiuolaikiškai. Philippe Starck. Ji buvo 
ten buvusi, viską matė, ir nuo suvokimo, ką ji ką tik 
atkapstė, jai ėmė prakaituoti delnai. Paskui ryžtingai 
išgėrė atvėsusią arbatą. 

Ji išėmė priedą iš aplanko ir nuėjo ieškoti rakto 
nuo kabineto, kuriame stovėjo kopijavimo aparatas. 

Kai atidarė duris, koridoriuje ją pasitiko lyg siena 
viską gaubianti tyla. Akimirką sudvejojo; įsiklausė. 

Ar galėjo Rudolfas nužudyti Vibekę? 

Ne dėl tokios smulkmenos kaip sąskaita, kurioje 
įrašyta 424 443,32 kronos suma. Jis negalėjo to pa- 
daryti. O gal galėjo? 

Arjis žino, kad ji žino? Ar ji jam grasino? Ar todėl 
pabaigoje viskas ėjosi kaip sviestu patepta, prieš pat 
rinkimus, kai jis atšaukė savo kandidatūrą ir kvietė 
savo sąjungininkus balsuoti už Vibekę? 

Rudolfas Fjordas negalėjo nužudyti Vibekės. O 
gal galėjo? 

Kari Mundal įsikišo kopiją į nedidelę rudos spal- 
vos rankinę, tada sutvarkė visus dokumentus, tyliai 
užrakino duris ir paliko nuostabų namą Kvadratu- 
rene. 


Moteris, kuri visą žiemą praleido Rivjeroje, buvo pa- 
keliui atgal į Norvegiją. Tam tikra prasme ji džiaugėsi. 
Iš pradžių apėmusio jausmo neatpažino. Jis priminė 
kažką iš vaikystės, kažką tolima ir gerokai primiršta; 
ji netgi nebuvo tikra, ar tai jai malonu. Neramumas, 
juto ji, nemalonus laiko pojūtis nyko per lėtai. Tik kai 
lėktuvas staiga pakilo į dangų ir galėjo matyti, kaip 
po plieninio mėlio debesimis pasislepia ilga Baje des 
Anches juosta, nusišypsojo. Tada suvokė, kad tai, ką 
jautė, buvo viltis. 

Vasario 27-0ji, penktadienis, lėktuvas buvo puspil- 
nis. Ji viena užėmė visą kėdžių eilę; padėkojo, kai stiu- 

ardesė jai pasiūlė vyno. Jis buvo per šaltas. Paguldė 
butelį tarp kojų ir vėl atsilošė kėdėje. Užmerkė akis. 
Atgal kelio nebuvo. 
Ratas ims siaurėti. Viskas bus intensyviau. 
Pavojingiau. Ir geriau. 


Xx** 


Ulrikas Jemselundas buvo paklaikęs iš baimės. Bepro- 
tis milžinas, kuris jį suėmė beveik prieš savaitę, pats 
pasiėmė jį iš kalėjimo. Mėgino protestuoti. Mieliau 
būtų toliau sėdėjęs cypėje, kol supus, negu leidęs laiką 
kartu su peraugusiu pusplikiu vyru, kuriam, akivaiz- 
du, buvo nusispjauti į visus ir viską. Ypač į Ulriką 
Jemselundą ir jo teises, kuriomis jis galėjo pasinau- 
doti pagal valstybės įstatymus. 

Velniai griebtų, mąstė, kai buvo įstumtas į apklau- 
sos kabinetą Oslo policijos poskyryje. Turėjau šiek tiek 
kokaino ir bendravau su prakeikta lape. Savaitė! Viena 
savaitė! Kada jie mane paleis? Kodėl mano advokatė 
nieko nedaro? Ji pažadėjo, kad savaitgalį mane paleis. 
Man reikia naujos dozės. Noriu vienos iš stipriausių. 
Noriu išeiti. Dabar pat. 

- Tu tikriausiai stebiesi, kodėl tave taip ilgai lai- 
kome? - netikėtai ramiu balsu pasiteiravo policijos 
pareigūnas ir parodė jam kėdę. - Aš suprantu. Bet, 
žinai, ne visada galime įkalbėti Apylinkės teismo tei- 
sėjus. Kai mus ne visai tenkina šlamštas, kurį pavyksta 
surinkti. Kartą man teko... 

Jis šaižiai nusijuokė ir uždarė paskui save duris, 
tada atsisėdo į kėdę, kuri, atrodė, tikrai neišlaikys jo 
svorio. 

— ...pagauti smulkų niekšelį. Truputį panašų į 
tave. Supakavau jį su trimis gramais hašišo kiše- 
nėje. Trys gramai, įsidėmėk. Jis sėdėjo areštinėje 
keturiolika dienų. Tokioje mažoje kameroje. Jam 
neužteko vietos normaliame kalėjime. Prasėdėjo ten 
keturiolika dienų. Už tris gramus! Tik todėl, kad 
nesuvokė, jog... 

Jis staiga pasilenkė į priekį ir nusišypsojo. Dantys 
buvo lygūs ir stulbinamai balti. 

— ...iš tikrųjų aš esu geras. 

Ulrikas nurijo seiles. 

— Geras, - pakartojo policininkas. - Būtent dabar 
aš esu tavo geriausias draugas. O kai mane nuvilia, 
žinai, kai... 

Jis nutaisė piktą miną ir pasiglostė plikę. 

— ...tu paprasčiausiai mane atstumi. Nenori atsa- 
kyti į mano klausimus ir panašiai. 

Ulrikas žaidė su megztinio rankove. Kabojo iš- 
temptas siūlas. Jis pasuko jį tarp pirštų; pamėgino 
įtraukti per dvi mezginio akis. 

— Tavo advokatė tikriausiai daug visko prižadėjo, - 
toliau kalbėjo pareigūnas. - Na, jie jau tokie, žinai. 
Bet jai tu tesi vienas iš daugelio. Mažas niekšelis. Ji 
turi ką veikti, ne tik... 

- Aš pasirūpinsiu kitu advokatu, - garsiai ištarė 
Ulrikas ir pasitraukė tolyn, arčiau sienos. - Noriu, 
kad mane gintų Tūras Edvinas Stafas. 

Policininkas dar kartą nusijuokė. 

— Tūras Erlingas Stafas, - pataisė ir plačiai išsišie- 
pė. - Manau, kad jam yra ir įdomesnių dalykų. Tačiau 
paklausyk... 

Dabar jis buvo taip toli palinkęs virš stalo, kad 
Ulrikas galėjo jausti jo kvėpavimą. Smirdėjo česnaku 
ir senu tabaku. Suimtasis prispaudė galvą prie sienos 
ir iš visų jėgų įsikibo į stalo kraštą. 

— Tikriausiai svarstai, kodėl aš tave čia laikau? — 
pasiteiravo vyriškis. Jis vėl kalbėjo ramiai, beveik 
draugiškai. - Puikiai tave suprantu. Na, tu juk nieko 
nenužudei. Bet aš tau kai ką papasakosiu. Kalbėsime 
apie kai ką, ką vadinu... subtilia nusikaltimo ekolo- 
gija. 

Pagaliau jis išsitiesė. Atrodė nustebintas, lyg ne- 
pajėgtų suprasti to, ką pasakė. Ulrikas pastatė kėdę 
ant grindų ir išdrįso atsikvėpti. 

— Gražus posakis, - patenkintas prabilo vyriškis. - 
Subtili nusikaltimo ekologija. Tokio niekada negirdė- 
jau. Žinai, viskas yra susiję. Ten, laisvėje. 

Jis pagrūmojo sienos pusėn milžinišku kumščiu, 
lyg laukinė gamta būtų slypėjusi tiesiog už sienos. 

- Jei daug uodų, paukščiams netrūksta maisto. 
Jei paukščiai turi ką lesti, jie deda kiaušinius. Kiauši- 
nius ėda gyvatės ir kiaunės. Jei privysta daug kiaunių, 
klesti kailinių gamybos verslas. O jei klesti kailinių 
gamyba, ...beje, juk yra ir naminių kiaunių? Audinės, 
ar ne taip vadinasi? 

Jis kurį laiką stebėjo Ulriką. Mėlyna akis buvo pu- 
siau užmerkta. O rudoji spoksojo į jį. Patraukė pečiais 
ir greitai papurtė galvą. 

- Tu juk supranti esmę, - tvirtino jis. - Viskas 
susiję. Lygiai taip ir su nusikaltimais. Smulkiausias 
niekšelis yra susijęs su bjauriausiu bankų plėšiku ir 
žiauriu žmogžudžiu. O gal geriau būtų pasakyti... 

Veiksmai yra susiję. Tai yra tinklas, supranti? Nesu- 
vokiamas voratinklis... 

Jis susirietė, pakėlė alkūnes ir ėmė mojuoti pirštais 
ore, lyg mėgintų išgąsdinti mažą vaiką. 

- Velniai griebtų, - metė. - Tu perki tą mėšlą. Kaž- 
kas turi jį įvežti. Jie iš to lobsta. Tampa grobuonimis. 
Vagia. Žudo, jei to prireikia. Pardavinėja narkotikus. 
Jaunuoliai tampa priklausomi. Pradeda apiplėšinėti 
moteris gatvėje. 

Jis vis dar buvo milžiniškas krabas. Mosavo pirš- 
tais Ulrikui priešais akis. Nagai buvo nukramtyti iki 
kraujo. 

Vyrukui trūksta varžtelio, pamanė Ulrikas. Ar kam 
nors žinoma, kad aš čia? Jis užrakino duris. Jos yra 
užrakintos. 

— Na, priėjome liepto galą, - ištarė vyras ir staiga 
vėl atrodė kaip visiškai normalus žmogus, - ...priar- 
tėjome prie priežasties, kad aš ne tik neleisiu tokiam 
šliužui kaip tu grįžti atgal į normalų gyvenimą iš karto 
po to, kai patikrinau tavo asmens duomenis praeitą 
šeštadienį. Ar tu tai supranti? 

Ulrikas nedrįso atsakyti į klausimą. Akivaizdu, 
kad tai neturėjo jokios reikšmės. 

— Kai paviršiun iškilo Trondo Arneseno vardas, 
pasirodė, kad tai buvo ne paprastas vakarėlis su šiek 
tiek kvaišalų ir suktinėmis, - tęsė policininkas. - Ka- 
dangi viskas... 

Jis sustojo ir dešiniąja ranka atliko sudėtingą su- 
kamąjį judesį. 

— „viskas sutampa, - sumurmėjo Ulrikas. 

— Puiku! Būtent! Pagaliau, berniuk, mes šiek tiek 
pasistūmėjome! O dabar aš tau parodysiu kai ką, ką 

radau tavo namuose prieš keletą dienų. Žinai, man 
teko dar kartą ten užsukti. Pabūti tame gražiame, 
prabangiame tavo bute. 

Jis paplekšnojo sau per kelnes. Tada nušvito ir iš- 
sitraukė iš kišenėlės užrašų knygelę. 

- Štai ji, - patenkintas kalbėjo. - Taigi, kiek aš 
suprantu, tai yra mažutė tavo buhalterija. 

Ulrikas pravėrė burną, lyg ruošdamasis protes- 
tuoti. 

- Užsičiaupk, - sviedė jam vyriškis. - Aš uždarinė- 
jau tokius kaip tu dar tada, kai tavo tėvui ant gaktos 
ėmė kaltis pirmieji plaukai. Tai yra tavo knygelė, o 
joje surašyti tavo klientai. 

Smiliumi pabaksnojo į atsitiktinai pasirinkto pus- 
lapio paraštėse surašytus inicialus. 

- Čia nurodyti telefonų numeriai ir kita infor- 
macija, taigi daugumos jų tapatybę aš jau nustačiau. 
Keista, atsižvelgiant į aplinkybes, su kokiomis pa- 
slaptimis žmonės susigyvena. Tačiau jau nedaug kas 
mane šiame pasaulyje stebina. 

Jis pliaukštelėjo liežuviu ir papurtė galvą. Atrodė, 
lyg visas būtų pasinėręs į mažąją knygelę. 

— Bet ne visus, - staiga paprieštaravo. - Man 
trūksta trijų pavardžių. Noriu žinoti, kas yra „AC“. 
Ir „APL“, ir „RF“. Ir, Ulrikai... 

Jis lėtai atsistojo. Pasiglostė ūsus, pasirąžė. Patam- 
pė ausų spenelius. Abiem delnais garsiai suplojo per 
stalą. Ulrikas tikrąja to žodžio prasme pašoko nuo 
kėdės. 

— Nekvailiok su manimi, - perspėjo vyriškis. — 
Net nebandyk. Čia yra tavo klientai, ir aš noriu 
žinoti, kas jie, gerai? Mes galime čia sėdėti tol, kol 

nusileis mėnulis, bet tai tikrai velniškai nemalonus 
pasisėdėjimas. Mums abiem. Ypač tau. Taigi kalbėk. 
Pasakok. 

Jo plaštaka įspėjamai sugniaužė Ulrikui kaklą. 
Spustelėjo. Nestipriai. Gniaužtai atsileido, bet ranka 
liko. Didžiulė deginanti plaštaka. 

— Taigi nešvaistyk laiko veltui. 

— Arnė Kristiansenas ir Arnė Peteris Larsenas, — 
gaudydamas kvapą ištarė Ulrikas. 

— RE - tęsė vyriškis. - Kas yra RF? 

— Rudolfas Fjordas, - sušnibždėjo Ulrikas. - Bet 
jo aš jau ilgą laiką nemačiau. Bent keletą metų. Ma- 
Žiausiai. 

Ranka atsargiai paglostė galvą; atsitraukė. 

— Geras berniukas, - tarstelėjo vyriškis. - Taigi 
apie ką aš kalbėjau? 

Ulrikas bukai spoksojo į jį; ausų būgneliuose 
tvinkčiojo kraujas, išpylė prakaitas. 

— Apie ką aš tau pasakojau? - draugiškai pakartojo 
vyriškis. - Tau nereikia būti tokiam nebyliam. 

- Viskas yra glaudžiai susiję, - greitai šnibžtelėjo 
Ulrikas. 

- Viskas yra glaudžiai susiję, - linktelėjo galvą 
vyriškis. - Nepamiršk to. Iki kito karto. 


— Šitas pačią motiną Teresę priverstų prisipažinti 
dėl trijų žmogžudysčių, - skeptiškai ištarė Zigmun- 
das Berlis ir ėmė barbenti pirštais į ataskaitą, kurią 
policijos pareigūnas parengė po Ulriko Jemselundo 

apklausos. - Arba Nelsoną Mandelą - dėl masinių 
žudynių. Arba patį Jėzų... 

- Supratau tavo mintį, Zigmundai. Tiesą sakant, 
iš karto viską supratau. 

Jie vaikštinėjo. Ingvaras pareikalavo pirmiausia 
užsukti į Frognerio parką. Zigmundas visą kelią 
protestavo. Jie neturėjo laiko. Krito šlapdriba. Buvo 
šuniškai šalta. Zigmundo batai buvo netinkami, o 
jo Žmona priekaištavo dėl nuolat dirbamų viršva- 
landžių. Jis negalėjo suvokti, kodėl jie turėtų gaišti 
dvidešimt minučių, vaikštinėdami po šlykščių skulp- 
tūrų pristatytą ir lojančių bei lakstančių šunų pilną 
parką. 

- Man reikia gaivaus oro, - paaiškino Ingvaras. — 
Man reikia pagalvoti, supranti? Ir tai tikrai darosi 
velniškai sudėtinga, kai tu čia tarški kaip koks penkia- 
metis. Užsičiaupk, nagi. Mėgaukis judėjimo džiaugs- 
mu. Mums abiem to reikia. 

Inger Johanė klysta, galvojo jis ir paspartino žings- 
nį. Pajuto nepažįstamą skausmą po krūtinkauliu. Jis 
niekada neabejojo jos sugebėjimais. Žavėjosi jais. Jam 
jos reikėjo, o ji pradingo. Instinktai ją pavedė. Inte- 
lektą susilpnino bemiegės naktys ir besotis kūdikis. 
Teorija nepasitvirtino. Jeigu žudikas norėjo pasėti ne- 
rimą, pageidavo sulaukti dėmesio ir sukelti paniką, jis 
nebūtų pasirinkęs Vegardo Krogo. Vibekė Hainerbak, 
nagi... Ji buvo žinoma visiems. Bet Vegardas Krogas? 
Iškrypęs menininkas, fašistinio intelekto klounas. Ku- 
rio beveik niekas nežinojo. Inger Johanė klysta, ir mes 
esame visiškoje aklavietėje. Nė nenutuokiame, kuriame 
taške esame. Ir kur link mums judėti. 

- Kodėl mums paprasčiausiai neiškvietus vaiki- 
no? - nepatenkintas zyzė Zigmundas. 

Jo kojos buvo trumpos, todėl jis beveik bėgo pas- 
kui savo kolegą. 

— Kodėl mes visą laiką turime lankyti žmones jų 
namuose? Po velnių, Ingvarai, mes švaistome mokes- 
čių mokėtojų pinigus, bandydami galynėtis su laiku! 

— Mokesčių mokėtojų pinigai leidžiami ir bloges- 
niems dalykams, negu mūsų pastangos vienu ar kitu 
būdu susidoroti su ta nesąmone, į kurią įsivėlėme, - 
atsakė Ingvaras. - Nusiramink. Mes jau beveik atė- 
jome. 

— Aš netikiu tuo Jemselundų vaikiu. Rudolfas 
Fjordas tikrai nėra homoseksualus. Jis visiškai nepa- 
našus į tokį. Kokių velnių jis būtų mokėjęs už seksą 
su vaikinu? Ką? Aukštas, patrauklus vyriškis, kuriam 
neatsispiria daugelis moterų! Mano žmona skaito to- 
kius žurnalus, na, pilnus nuotraukų iš premjerų ir 
vakarėlių, ir jis tikrai nėra homoseksualus. 

Ingvaras tylėjo. Jis giliai įkvėpė. Šaltas oras ėmė 
graužti gerklas. 

- Zigmundai, - ramiai pertarė. - Kartais man ima 
atrodyti, kad esi kvailas kaip bato aulas. Kadangi aš 
žinau, kad taip nėra, aš paprasčiausiai turiu paprašyti 
tavęs... + 
Jis abiežh rankomis šildėsi ausis. Dar kartą giliai 
įkvėpė ir staiga subliuvo: 

- Užsičiaupk! 

Tada vėl pajudėjo iš vietos. 

Jie tylėdami praėjo pro dvejus gausiai dekoruotus 
vartus link Kirkegateno gatvės. Du turistiniai auto- 
busai stovėjo prie pat parko tvoros. Ingvaras tvirčiau 

susiveržė šaliką. Būrelis afrikiečių, vilkinčių plačiais, 
spalvingais tautiniais drabužiais, buvo beveik sulipęs 
į autobusą. Ko tie turistai važiuoja į Norvegiją, svarstė 
Zigmundas. Vasarį, kai visi kelkraščiai pilni sniego, 
limpančio prie kelnių. Tai buvo visiškai nesupran- 
tama. 

- Turi pripažinti, kad tos suknelės yra juokingos, — 
sumurmėjo jis. 

- Su odos lopais ant subinės, ryškiai raudonu bole- 
ro ir sidabriniais apkaustais ant batų tu, tiesą sakant, 
irgi neatrodai gerai, - perspėjo Ingvaras. - Bet tai tau 
netrukdo vaikščioti tautiniais drabužiais, kiek man 
teko pastebėti. Tikriausiai tai kokia nors oficiali ce- 
remonija. Kiek dabar valandų? 

- Beveik šešios, - pasiskundė Zigmundas. - Su- 
šalau kaip šuo. Be to, tai nėra bol... bolero. Tai yra 
vilnonis švarkas. 

Po vienuolikos minučių Ingvaras smiliumi braukė 
per vardų prirašytą plieninę lentelę, kabančią šalia 
pilkai dažytų durų. 

- Rudolfas Fjordas, - sumurmėjo ir paspaudė 
skambutį. 

Niekas neatsakė. Zigmundas trepsėjo kojomis ir 
kažką be garso vapėjo. Priėjo jauna moteris su krep- 
šiu ant peties. Ji išsitraukė iš kišenės ryšulėlį raktų ir 
žaviai nusišypsojo Ingvarui. 

- Labas, - pasisveikino, lyg būtų jį pažinojusi. 

- Labas, - atsakė Ingvaras. 

- Eisite vidun? 

Ji laikė duris praviras, ir jis sugriebė už rankenos. 
Moteris buvo raudonplaukė. Jai pasileidus bėgti laip- 
tais viršun lyg kokiai mažai mergaitai, ore liko tvyroti 

švelnus kvepalų aromatas ir ją nulydėjęs gaivus oro 
gūsis. 

- Gero savaitgalio, - riktelėjo; jie išgirdo, kaip at- 
sivėrė ir vėl užsitrenkė kažkurio buto durys. 

- Taigi esame čia, - prakalbo Zigmundas ir pa- 
žvelgė į viršų. 

- Ketvirtame aukšte, - pasakė Ingvaras ir nužings- 
niavo link senutėlio lifto su plieno grotomis. - Nesu 
tikras, kad šis senukas atlaikys mūsų abiejų svorį. 

- Daugiausia 250 kilogramų, - emaliuotoje lente- 
lėje perskaitė Zigmundas. - Rizikuosime, ar ne? 

Liftas kilo. Šiaip ne taip. Zvimbdamas ir girgž- 
dėdamas sustojo puse pakopos žemiau ketvirtojo 
aukšto. Ingvarui sunkiai sekėsi atidaryti duris. Grotos 
užkliuvo už grindų. 

— Manau, kad žemyn geriau lipsiu laiptais, - išste- 
nėjo Ingvaras ir pagaliau išslydo laukan. 

Namas buvo gražus; jei nekreipsime dėmesio į 
senąjį liftą. Laiptinė plati, išklota kilimine danga. 
Langai, išeinantys į kiemą, puošti raudono ir mėlyno 
stiklo kvadratėliais. Nuo jų ant sienų driekėsi spalvoti 
šešėliai. Ketvirtajame aukšte buvo dvejos durys. Tarp 
jų kabėjo įrėmintas ir įstiklintas paveikslas: auksinio 
ir rusvo atspalvių pietų Europos peizažas. 

Ingvaras net nespėjo paspausti skambučio prie 
Rudolfo Fjordo durų, kai atsivėrė tiesiai priešais esan- 
čios durys. 

— Sveiki, - pasisveikino su jais dama. Galėjo būti 
įkopusi į aštuntą dešimtį. 

Daili, vakarinei miesto daliai būdingos išvaizdos 
moteris, pagalvojo Zigmundas. Liekna ir gana smulki. 

Išpuoselėtais plaukais. Sijonas, megztinis ir dailios 
odinės šlepetės. Ji gniaužė rankas ir atrodė visiškai 
sutrikusi. 

— Aš tikrai nenorėjau įsikišti, - ištarė; tik dabar 
Ingvaras pastebėjo, kad, nepaisant senatviškos, be- 
veik nuolankios jos povyzos, akys labai žvitrios. Abu 
vyriškiai jau seniai buvo nužiūrėti ir įvertinti. 

- Arjūs esate Fjordo draugai? Galbūt kolegos? 

Šypsena buvo gana nuoširdi, o nerimas, kurį rodė 
kaktoje įsirėžusi raukšlė, tikras. 

— Turiu prisipažinti, kad laukiau, kol kas nors pa- 
sirodys, - toliau kalbėjo ji, jiems nespėjus ištarti nė 
žodžio. - Nors kartą galiu padėkoti tam triukšmin- 
gam daiktui. 

Plonas pirštas su išpuoselėtu nageliu buvo nu- 
kreiptas lifto pusėn. 

- Suprantate, Rudolfas yra tiesiog lobis šiame se- 
name name. Jis rūpinasi, tvarko reikalus. Kai susilau- 
žiau koją pernai prieš Kalėdas... 

Šiek tiek kilstelėjo kairę koją. Ji buvo graži, plona 
ir sveika. 

— „jis užsukdavo kiekvieną dieną ir atnešdavo 
produktų. Mes esame geri kaimynai, Rudolfas ir aš. 
Bet dabar aš... atsiprašau. 

Įgudusia ranka ji atkabino durų sklendę ir žing- 
telėjo artyn vyrukų. 

— Haldis Heleland, - prisistatė. 

Abu vyrai išmurmėjo savo vardus. 

- Aš taip susirūpinusi, - tęsė moteris. - Vakar va- 
kare Rudolfas grįžo namo apie devintą valandą. Aš 
grįžau tuo pačiu metu. Buvau teatre su savo drauge. 

Netikėtai susidūrę, mes visada pasišnekame. Kartais 
jis užsuka pas mane išgerti kavos. Arba kokią taurelę. 
Jis visada toks... 

Ji panaši į šermuonėlį, mąstė Ingvaras. Į guvy, 
smalsų šermuonėlį nenustygstančiomis letenomis ir į 
visas puses lakstančiu žvilgsniu. Viską mato. 

Moteris pasitaisė plaukus, tada kostelėjo. 

— „malonus, - užbaigė mintį. 

— Bet ne vakar? - klausiamai tarstelėjo Ingvaras. 

— Ne! Jis beveik nieko nesakė. Atrodė išblyškęs. Pa- 
siteiravau, ar neserga, bet iš karto paneigė. O juk jis... 

Šypsena pajaunino Haldis Heleland visa dešimčia 
metų. Dailūs dantys buvo aptraukti auksu, o skruos- 
tus dabino gilios duobutės. 

- Jis yra vyriškis pačiame jėgų žydėjime, o aš jau 
daugelį metų našlauju. Aš tikrai suprantu, kad jam ne 
visada patinka gaišti su manimi laiką. Tačiau... 

Ji sudvejojo. 

- Tai buvo neįprastas elgesys, - atskubėjo į pagalbą 
Ingvaras. - Jis tikrai elgėsi kitaip, negu paprastai. 

- Būtent, - dėkingai atsakė ponia Heleland. - Ir 
nuo tada aš įtempusi ausis klausiausi. 

Ji pažvelgė tiesiai Ingvarui į akis. 

- Negražu, žinoma, bet čia yra tiek nedaug gė- 
rio, kad jaučiu, jog mes privalome... rūpintis vienas 
kitu. 

- Visiškai sutinku, - palinkčiojo galva Ingvaras. - 
Ir ką jums pavyko išgirsti? 

- Nieko, - nusiminusi atsakė ji. - Būtent tai ir yra 
visa bėda! Paprastai aš girdžiu jo žingsnius. Muziką. 
Kartais televizoriaus garsus. Vienintelis... 

Kaktoje vėl išryškėjo raukšlė. 

- Skambėjo telefonas, - ryžtingai pabaigė ji. - Ke- 
turis kartus. Skambėjo ir skambėjo. 

— Galbūt jis vėl kur nors išėjo? - suabejojo Zi- 
gmundas. 

Haldis Heleland smerkiamai pažvelgė į jį, lyg jis 
būtų apkaltinęs ją užmigus karinio budėjimo poste. 
Ji mostelėjo ranka į ant kilimėlio gulinčius laikraš- 
čius. 

- Rytinio ir vakarinio laikraščio numeriai, - iškal- 
bingai pasakė. - Rudolfas - tikras laikraščių mania- 
kas. Jei tik jis neišsmuko naktį, kai aš miegojau, tai jis 
tikrai yra namuose. Ir net nepasiėmė laikraščio! 

— Gali būti, kad jis būtent taip ir padarė, - kalbėjo 
Ingvaras. - Galbūt išėjo naktį. 

- Aš skambinsiu policijai, - ryžtingai pareiškė 
moteris. - Jei jūs nesugebate suvokti, kad aš pakan- 
kamai gerai pažįstu Rudolfą Fjordą, kad suprasčiau, 
jog kažkas yra negerai, tai aš geriau paskambinsiu 
tvarkdariams. 

Ji pasisuko ir nužingsniavo atgal prie savo durų. 

- Palūkėkite, - ramiai ištarė Ingvaras. - Ponia He- 
leland, mes ir esame iš policijos. 

Ji staiga vėl atsisuko. 

— Ką? 

Greitai pasitaisė plaukus, tada su palengvėjimu 
nusišypsojo ir tęsė: 

- Žinoma. Tai yra dėl tos baisios istorijos su Vibe- 
ke Hainerbak. Siaubinga. Ji labai paveikė Rudolfą. Jūs 
tikriausiai atėjote čia gauti informacijos. Na, žinoma. 
Bet tokiu atveju... 

Palingavo galvą į šonus - greitai ir trumpai. Dabar 
ji išties atrodė lyg šermuonėlis - smailia nosimi ir 
guviomis, žvitriomis akimis. 

- Tada mes galime eiti vidun, - nusprendė. - Tik 
aš noriu paprašyti jūsų parodyti man savo asmens do- 
kumentus. Minutėlę, aš tuoj atsinešiu jo buto raktą. 

Policininkams nespėjus nieko pasakyti, ji pra- 
dingo. 

— Man nepatinka ši idėja, - pradėjo Ingvaras. 

— Kokia? - pasiteiravo Zigmundas. - Sakyk, ką 
nori, o šios poniutės žodžiuose yra logikos. 

- Man nepatinka tai, ką mes galime rasti jo bute. 

Haldis Heleland grįžo. Ji žvilgtelėjo į vyrukų atkiš- 
tus asmens dokumentus ir linktelėjo galva. 

- Rudolfas šiais metais remontavo savo vonią, - 
paaiškino moteris ir įkišo raktą į spyną. - Ji tikrai 
labai graži. Taigi darbininkams zujant pirmyn atgal, 
buvo geriausia palikti man buto raktą. Niekada ne- 
žinai, kuo gali pasitikėti. O paskui jis pas mane ir 
liko. Taigi! 

Durys prasivėrė. 

Ingvaras įėjo vidun. 

Koridoriuje buvo tamsu. Durys į kitus kambarius 
buvo uždarytos. Ingvaras paieškojo jungiklio. Surado. 

- Svetainė štai ten, - nuolankiai paaiškino ponia 
Heleland. 

Ji prasmuko pro iškeltą Ingvaro ranką ir nužings- 
niavo į koridoriaus galą. Stabtelėjo prie dvigubų 
durų. 

- Geriausia bus, - pradėjo ji ir mostelėjo Ingvaro 
pusėn. 


Jis atidarė duris. 

Ant valgomojo stalo gulėjo šviestuvas. Grandinėlės 
iš prizmės formos grandelių buvo susipynusios. Per 
stalo kraštą sviro vienintelis stiklo gabalėlis. Gipsinės 
rozetės viduryje, kur, akivaizdu, šviestuvas buvo ne- 
seniai pritvirtintas, kilpoje kabojo Rudolfas Fjordas. 
Pamėlęs liežuvis išsikoręs. Akys plačiai atmerktos. 
Lavonas kabojo visiškai nejudėdamas. 

— Dabar jūs eisite atgal į savo butą ir palauksite 
mūsų, - pareiškė Ingvaras; Haldis Heleland dar ne- 
buvo išdrįsusi įžengti į svetainę. 

Neklausinėdama ir nekaišiodama nosies į kamba- 
rį, ji pakluso. Paliko praviras lauko duris. Jie girdėjo 
jos žingsnius, aidinčius laiptinėje. Išgirdo, kaip užsi- 
vėrė durys. 

- Velnias, - ištarė Zigmundas Berlis ir priėjo prie 
numirėlio. 

Jis kilstelėjo Rudolfo Fjordo klešnę ir pridėjo ran- 
ką prie baltos jo odos. 

— Visiškai šaltas. 

- Ar matai kokį laišką? 

Ingvaras nepajudėjo. Tebestovėjo ten visiškai ty- 
lus, ir stebėjo atsargius Zigmundo judesius. Lavonas 
lengvai sukosi apie savo ašį. 

Ant grindų gulėjo nuvirtusi kėdė. 

Inger Johanė bent vienu aspektu neklydo, mąstė 
Ingvaras. Ji buvo teisi dėl to, kad ši byla pareikalaus 
savo kainos. Kaina yra per aukšta. Mes knisamės smul- 
kmenose. Pakeliame žmonių gyvenimo užuolaidas 
vienur, timptelime už vieno ar kito siūlo kitur. Tada 
klumpame. Nerandame to, ko ieškome. Bet mes galime 

judėti į priekį. O Rudolfas Fjordas to nepakėlė. Kas jam 
pranešė? Ar Ulrikas? Ar Ulrikas paskambino, norėda- 
mas perspėti seną savo klientą, kad paslaptis iškilo į 
paviršių? Kad nebėra reikalo šlaistytis su moterimis ir 
tapti tokiu kaip dauguma? 

- Bent čia nėra jokio laiško. 

— Dar paieškok. 

— Bet aš... 

— Dar paieškok. Ir paskambink kriminalinio sky- 
riaus operatyvininkams. Tučtuojau. 

Rudolfas Fjordas Vibekės Hainerbak nenužudė, 
svarstė Ingvaras; jis vos galėjo pasijudinti. Tuo metu, 
kai buvo padaryta žmogžudystė, jis vakarieniavo Be- 
rume su savo kolegomis. Alibi buvo tvirtas. Jo niekas 
niekada neįtarinėjo. Tačiau mes vis tiek negalėjome 
jo palikti ramybėje. Mes negalime palikti ramybėje nė 
vieno žmogaus. 

- Čia nėra jokio laiško, - suirzęs pakartojo Zi- 
gmundas Berlis. - Jis pakėlė prieš save ranką todėl, 
kad bijojo būti užkluptas be kelnių. Gal net nėra ką 
rašyti ataskaitoje. 

- Būtent apie tai, - ištarė Ingvaras ir pagaliau priė- 
jo prie lavono; jis jau buvo nustojęs suktis. - ...apie tai, 
kad Rudolfas Fjordas galbūt pirko Trondo Arneseno 
meilužio meilę, nė žodžiu neprasitarsime. Žmonių 
gyvenimų griovimas turi turėti šiokias tokias ribas 
ir... 

Jis pažvelgė Rudolfui Fjordui į veidą. Platus, vyriš- 
kas smakras dabar atrodė dar stambesnis, o išspro- 
gusiose akyse buvo matyti kraujosruvos. Lavonas 
panėšėjo į giliai vandenyje plaukiojančią žuvį. 

— „ir nuosprendį, - pabaigė Ingvaras. - Tai mes 
pasilaikysime sau, gerai? 

- Gerai, - sutiko Zigmundas. - Suprantama. Oslo 
policija jau pakeliui. Jie pažadėjo atvykti per dešimt 
minučių. 

Užteko aštuonių. 


Kai po keturių valandų Kari Mundal paskambino 
telefonu, ji, suirzusi dėl to, kad kažkam šovė į galvą 
pasikalbėti pusę vienuolikos penktadienio vakarą, po 
minutėlės susmuko kėdėje šalia mažutės raudonme- 
džio lentynėlės. Klausėsi partijos sekretorės praneši- 
mo ir vos galėjo atsakyti į keletą klausimų. Pasibaigus 
pokalbiui, nepajudėjo iš vietos. Kėdė buvo nepatogi; 
be to, ten, kur sėdėjo, buvo tamsu ir šaltoka. Tačiau 
ji nepajėgė atsistoti. 

Vakar ji paskambino Rudolfui. Negalėjo palikti to 
ramybėje. Po bemiegės nakties iš trečiadienio į ke- 
tvirtadienį, kurią praleido galvoje dėliodama pliusus 
ir minusus, priėmė sprendimą, lemiamą, kaip dabar 
suprato. 

Ji jam paskambino, nė pati nežinodama, ar keti- 
na pateikti ieškinį. Nesuvokusi, ar partija, ypač Šelis 
Mundalis, susidorotų su tokiu skandalu, išklojo Ru- 
dolfui, ką buvo atkapsčiusi. 

Aš buvau tokia įsiutusi, pagalvojo ji; girdėjo tik 
savo pačios kvėpavimą - pagreitėjusį ir negilų. Aš 
buvau baisiai nusivylusi ir įtūžusi. Nemąsčiau logiškai. 
Aš tik norėjau, kad jis nemanytų, jog pavojus praėjo. 

Rudolfas privalėjo sužinoti, kad jo paslaptis iškilo į 
paviršių, o nenugrimzdo į kapą kartu su Vibeke. Aš 
buvau tokia įtūžusi. Siaubingai nusivylusi. 

- Kas nutiko, brangioji? 

Šelis Mundalis atėjo iš svetainės. Šviesa krito per 
dvivėres duris ir ją akino. Vyras atrodė lyg tamsus silu- 
etas. Vienoje rankoje laikė pypkę, kitoje - laikraštį. 

— Rudolfas negyvas, - išspaudė ji. 

- Rudolfas? 

— Taip. 

Vyras priėjo arčiau. Ji vis dar tegirdėjo tik savo 
kvėpavimą ir jautė savo širdies plakimą. Jis įjungė 
šviesą. Spigino į akis. Ji pravirko. 

— Ką tu sakai? - paklausė ir sugriebė jos ranką. 

— Rudolfas nusižudė, - sušnibždėjo. - Nežinoma, 
kada tai padarė. Gal vakar. Nėra žinoma. Aš nežinau. 

— Nusižudė? Nusižudė? 

Šelis Mundalis beveik klykė. 

- Bet kokių velnių tas idiotas turėtų žudytis? 

Nebuvo rasta jokio laiško, - paaiškino partijos 
sekretorė. - Nei bute, nei jo kompiuteryje. Žinoma, 
jie ieškos ir toliau, bet kol kas nebuvo aptikta jokių 
pėdsakų. 

- Niekas nieko nežino, - ištarė Kari Mundal ir pa- 
leido jo ranką. - Kol kas niekas nieko apie tai nežino. 

Tikiuosi, kad tu neparašei jokio laiško, Rudolfai. 
Tikiuosi, kad tavo motinai, vargšas žmogau, niekada 
neteks sužinoti, jog tu taip išsigandai, kad nebenorėjai 
gyventi. 

- Man reikia išgerti, - pasakė Šelis Mundalis ir 
ėmė nerišliai keiktis. - Beje, ir tau. 

Tai buvo sunkus vakaras - daugybė telefono skam- 
bučių ir apsilankymų. Niekas nepastebėjo, kad pirmą 
kartą per savo ilgą gyvenimą guvi moteris tylėjo lyg 
žuvis. Visi kalbėjo, kai kurie atrodė pasimetę. Kai kas 
verkė. Žmonės ateidavo ir išeidavo — iki pat vėlyvos 
nakties. Kari Mundal virė kavą ir arbatą, maišė sti- 
prius gėrimus ir iki vidurnakčio tepė sumuštinius. 
Bet netarė nė žodžio. 

Atėjus rytui, kai Šelis pagaliau užmigo, ji atsikėlė 
ir nusileido į pirmą aukštą. Rankinėje, erdvios pinigi- 
nės kišenėlėje, gulėjo lemtingosios sąskaitos faktūros 
kopija. Ji ją ištraukė ir priėjo prie židinio. Užžiebė 
degtuką. Popieriaus lapą paleido tik tada, kai ugnis 
ėmė svilinti pirštus. 

Po dviejų dienų dar kartą įsisuko kuisti senas sąs- 
kaitas. Iš karto rado tai, ko ieškojo. Sąskaitos origina- 
las buvo suplėšytas į smulkiausius skutelius, sumestas 
į unitazą ir nuplautas tualete pastato trečiajame aukš- 
te; senoviniame unitaze su vandens baku ir porcelia- 
nine rankena aukso apvadais. 

Savižudžio laiško niekas nerado. Kurį laiką tik keli 
KRIPOS policininkai manė, kad žino, kodėl Rudolfas 
Fjordas pasikorė savo buto svetainėje, praėjus labai 
trumpam laikui po to, kai buvo išrinktas vienos iš 
didžiausių Norvegijos politinių partijų vadovu. Jie 
niekam nesakė nė žodžio. Po kelerių metų šis epizo- 
das užsimiršo ir išsitrynė iš atminties. 

Senyva moterėlė iš Snariojos, vakarinės Oslo da- 
lies, buvo vienintelis žmogus, žinojęs tikrąją savižu- 
dybės priežastį. 

Ji niekada to nepamiršo. 

- KELIAMIEJI METAI, - šūkavo Kristianė. - 
Bum, bum! 

- Namuose negalima žaisti su šautuvais, - subarė 
Inger Johanė ir atėmė iš jos atkištoje rankoje laikomą 
čiulptuką. 

- Tu negali šito daikto vadinti šautuvu, - suirzęs 
pasakė Ingvaras. 

- Bum, bum! Kas yra keliamieji metai? 

- Tai yra metai, kurie viena diena ilgesni; kaip 
šie, - ištarė Ingvaras ir atsiklaupė ant kelių. - Vasario 
29-oji. Tokia diena būna tik kas ketverius metus. Gal 
jie gėdisi? 

- Gėdisi, - pakartojo Kristianė. - Keliamieji metai. 
Keisti metai. Bum. 

Tada užsikišo plaukus už ausų, lygiai kaip ką tik 
buvo padariusi jos motina. 

- O koks yra mokslinis paaiškinimas, - rimtai pa- 
siteiravo ji. - Aš noriu suprasti, o ne pakvailioti. 

Suaugusieji susižvalgė: Inger Johanė nerimastin- 
gai, Ingvaras išdidžiai. 

- Yra, kad... Žemei reikia šiek tiek daugiau nei 365 
dienų apsisukti... 

Jis pasiglostė plikę ir metė pagalbos maldaujantį 
žvilgsnį į Inger Johanę. 

— Apsisukti aplink savo ašį? 

- Tam užtenka paros, Ingvarai. 

- Apsisukti aplink Saulę? 

Inger Johanė paprasčiausiai šypsojosi ir suko 
šluostę. 

- Apsukti visą ratą aplink Saulę, - ryžtingai paaiš- 
kino jis Kristianei. - Tai vadinama metais, kurie yra 
šiek tiek ilgesni už... Taigi reikia sukaupti atliekamų 
valandų ir iš jų sudaryti vieną dieną. Kartkartėmis. 
Kas ketverius metus. Be to, buvo kažkokia istorija su 
Grigaliumi ir Julijumi, bet to aš jau neprisimenu. 

— Tuesi protingas, - pasakė Kristianė. - Julijus yra 
šimpanzė, Ingvarai. Aš žaisiu keliamuosius metus su 
Leonardu. Šiandien atvažiuos tėtis ir mane pasiims. 
Tu nesi mano tėtis. 

— Ne, bet aš labai tave myliu. 

Ji išbėgo lauk. Džekas puolė paskui, kibdamas jai 
į kojas. Mažosios pėdutės nubildėjo laiptais žemyn, 
ir smarkiai trinktelėjo durys. Ingvaras giliai atsiduso 
ir sunkiai atsistojo. 

— Įdomu, kiek kartų reikės kalbėti apie tai, kad 
aš nesu jos tėtis, - ištarė. - Be to, mums reikia su- 
derinti buvimo kartu laiką. Žiemą tai buvo daroma 
be jokios tvarkos. Argi ji pas Isaką turėjo važiuoti ne 
penktadienį? 

- Kas tau yra? - pasiteiravo Inger Johanė ir paglos- 
tė jam galvą. - Ar tai tik dėl Rudolfo Fjordo, ar... 

— Tik? Tik? 

Jis pasuko galvą. Kiek per staigiai. 

— Kai tavo darbas priveda Žmones prie mirties, 
negalima sakyti „tik“. 

— Tu nieko neprivedei prie mirties, Ingvarai. Tu ir 
pats puikiai tai Žinai. 

Jis klestelėjo ant artimiausios laisvos baro kėdės. 
Nešvarioje lėkštėje gulėjo apkramtytas saliero stiebas. 
Paėmė jį ir įsikišo į burną. 

— Tiesą sakant, aš nežinau, - atsakė ir atsikando 
gabalėlį. 

- Mylimasis, - ištarė ji, ir jam teko nusišypsoti. 

Ji pabučiavo jam į ausį; paskui į kaklą. 

- Tu nieko nežudai, - sušnibždėjo. - Pagavęs vorą, 
paleidi jį sode. Rudolfas Fjordas nusižudė pats. Jis pa- 
sirinko mirtį. Pats, savarankiškai. Žinoma, tai yra... 

Ji atsitiesė ir pažvelgė jam į akis. 

- Žinoma, tu dėl to nesi kaltas. Pats žinai. 

— Man tavęs trūksta, - ištarė jis, kramtydamas 
salierą. 

- Trūksta manęs? Kvaileli. Aš juk esu čia. 

- Ne visiškai, - atsakė. - Nė vieno iš mūsų čia 
visiškai nėra. Ne taip kaip anksčiau. 

Viskas gerėja, svarstė Inger Johanė. Greitai. Paga- 
liau aš pradėjau miegoti. Nepakankamai, bet daug 
daugiau. Artinasi pavasaris. Ranhilda auga. Stiprėja. 
Viskas gerėja. Kai tik pasibaigs ši byla, ir tu... 

— Ar svarstei galimybę išeiti atostogų? - ramiai 
pasiteiravo ji ir pradėjo krauti nešvarius indus į in- 
daplovę. 

— Atostogų“ 

- Tėvystės atostogų. Tikrų atostogų. 

- Tarsi mes galėtume sau tai leisti... 

Jis kramtė ir kramtė, atidžiai apžiūrinėdamas žalią 
apkandžiotą stiebelį. 

— Aš galėčiau vėl pradėti dirbti, - ištarė. - Argi 
nebūtų puiku atsikratyti šios bylos? Pamiršti ją? Per- 
duoti ją kam nors kitam, kad kas nors kitas... 

— Nenusišnekėk. 

Pasikrapštė klyną. 

- Argi ne keista, - pasiteiravo jis ir prisimerkė. — 
Argi ne keista pasirinkti mirtį vietoj... Tu turi teisę į 
didžiąją dalį vaiko auginimo atostogų, Inger Johane. 
Tai yra teisinga ir tinkama. Tu ką tik pagimdei ir mai- 
tini krūtimi. Ranhildai tai išeis į naudą. Tai naudinga 
mums visiems. 

Tarsi norėdamas pabrėžti, kad pokalbis baigtas, 
švystelėjo saliero galiuką į po kriaukle stovinčią šiukš- 
lių dėžę. Nepataikė. 

- Argi, po velnių, ne keista? - paklausė ir at- 
vertė delnus. - Kad žmogus nutarė pasitraukti iš 
gyvenimo dėl to, kad bijojo, jog visi sužinos, kad 
jis žydras? 2004-aisiais? Po paraliais, jų visur pil- 
na! Darbe lesbiečių daugėja geometrine progresija; 
neatrodo, kad jos jaustųsi smerkiamos ir persekio- 
jamos, ir mes... 

— Tu ničnieko apie tai nežinai, - tarė Inger Johanė 
ir pakėlė salierą. - Tu jų gerai nė nepažįsti. 

— Mūsų šalies finansų ministras yra žydras. Velniai 
griebtų! Nieko tai nebestebina! 

Inger Johanė nusišypsojo. Tai jį suerzino. 

- Finansų ministras yra dabita iš vakarinės miesto 
dalies, - paaiškino ji. - Diskretiškas, profesionalus ir, 
kiek apie jį žinoma, moka skaniai gaminti. Jis daugybę 

metų gyvena su vienu ir tuo pačiu vyru. Na, tai kiek 
skiriasi nuo... 

Ji iškalbingai suglaudė nykštį ir smilių. 

- Tai yra visai kas kita, - pridūrė ji. - Negu pirkti 
berniukų meilę, o pačiam sukinėtis visuomenėje su 
įsikibusia į parankę žavia blondine, kai tik netoliese 
yra vaizdo kamera. 

Ingvaras nieko nesakė. Susiėmė galvą rankomis. 

— Ar tu negali eiti pamiegoti? - tyliai paklausė ji 
ir paplekšnojo jam per nugarą. - Tu nemiegojai visą 
naktį. 

- Aš nesijaučiu pavargęs, - sumurmėjo. 

— O kas tau yra? 

— Nusiminęs. 

— Ar galiu kuo nors tau padėti? 

— Ne. 

- Ingvarai... 

- Blogiausia yra tai, kad Rudolfas taip anksti pa- 
sitraukė iš bylos, - sudejavo jis ir išsitiesė. - Alibi 
buvo tvirtas. Niekas nerodė, kad jis gali būti kaltas. 
Priešingai, remiantis kolegų iš parlamento teigimu, 
jis buvo visiškai sugniuždytas. Kodėl mes negalėjome 
paprasčiausiai palikti vyruko ramybėje? Po velnių, 
koks mūsų reikalas, su kuo jis dulkinasi? 

- Ingvarai, - pabandė ji dar kartą ir abiem ranko- 
mis apkabino jam kaklą. 

- Paklausyk manęs, - ištarė ir ją atstūmė. 

- Aš klausau. Tik šiek tiek keblu atsakyti, kai tai, 
ko tu nesakai... yra labai logiška. Jūs turėjote pakan- 
kamai priežasčių kibti Rudolfui Fjordui į atlapus. 
Ne tik dėl ginčo tarp jo ir Kari Mundal. Per pami- 
nėjimą... 

— Aš tai prisimenu, - rūgščiai nutraukė jis. - Bet 
juk nuo tada, kai nupiešei mums žudiko, kuris visiš- 
kai nepanašus į Rudolfą Fjordą, paveikslą, praėjo ne 
daugiau kaip... penkios dienos! Kodėl tokiu atveju 
turėčiau persekioti... 

- Tu nepatikėjai tuo paveikslu, - trumpai nukirto 
ji ir ištraukė indaplovės miltelių dėžutę. - Nei tada, 
nei dabar. O dabar, mano nuomone, turėtum baigti 
tuos verkšlenimus. 

— Verkšlenimus? Verkšlenimus? 

— Taip. Tu verkšleni. Gaili savęs. Baik šitas nesą- 
mones. 

Ji įjungė indaplovę, pastatė pakelį miltelių į vir- 
šutinės spintelės lentyną ir atsisuko. Dešiniąja ranka 
įsirėmė į klubą ir plačiai nusišypsojo. 

- Kvailelė, - sumurmėjo jis ir nenoromis taip pat 
nusišypsojo. - Be to, juk pati sakei, kad tavo sudaryta- 
me žudiko portrete buvo trūkumų. Vegardas Krogas 
čia visiškai netiko. Jis nebuvo pakankamai žinomas. 

Inger Johanė pakėlė ant grindų numestą Sula- 
mitą. Akių lėlyčių nebebuvo, ir jos aklos akys bukai 
spoksojo jai į veidą. Ji pasukiojo rankose sulūžusias 
kopėtėles. 

— Aš dar šiek tiek pagalvojau, - ištarė. 

- Nagi? 

— Prisimeni?.. Prisimeni, kai mes sėdėjome čia su 
Zigmundu? Ne paskutinį antradienį, bet prieš keletą 
savaičių? 

— Žinoma. 

- Jis manęs paklausė, koks galėtų būti pats bai- 
siausias įsivaizduojamas žudikas. 

— Taip. 

— Aš atsakiau, kad tai turėtų būti kažkoks konkre- 
čių motyvų neturintis žudikas. 

- Taip?.. 

— Tokių nebūna. 

- Nejaugi? O ką iš tikrųjų tu turėjai galvoje? 

— Turėjau galvoje... Turiu galvoje, kad mano ap- 
mąstymai teisingi. Kol kas. Tokį žudiką, kuris renkasi 
atsitiktines aukas, neturėdamas konkrečių motyvų 
kiekvienam nusikaltimui, bus labai sunku sugauti. 
Žinoma, atsižvelgiant į tai, kad patvirtinama ir dau- 
gybėxkitų veiksnių. Pavyzdžiui tai, kad žudikas tobulai 
atlieka savo darbą. 

- Taigi... 

Jis linktelėjo galvą ir susiėmė už pilvo. 

Ji triukšmingai nutrenkė Sulamitą. 

- Tu nesi alkanas. Pavalgei ne anksčiau kaip prieš 
valandą. Taigi klausykis. 

- Aš klausausi, - atsakė Ingvaras. 

- Didžiausias keblumas yra tai, kad labai sunku 
atspėti visiškai atsitiktinių aukų seką, - tęsė Inger 
Johanė ir atsisėdo ant taburetės greta jo. - Juk žmo- 
gus gyvena ne tuščioje vietoje! Mes negalime būti 
nešališki. Mes turime savo mėgstamų ir nemėgstamų 
dalykų, mes... 

Ji suglaudė abiejų rankų pirštus. Delnais padarė 
palapinę; įkišo tarp jų nosį. 

- Jei įsivaizduotume, - susikaupusi kalbėjo; balsas 
tapo kimus, - ...žudiką, kuris nusprendžia ką nors 
nužudyti. Dėl vienos ar kitos priežasties. Prie to mes 
dar galėsime sugrįžti. Bet jis nusprendžia nužudyti. 
Ne todėl, kad nori ko atsikratyti, o todėl, kad... 

— Gana sunku įsivaizduoti, kad kažkas gali tapti šal- 
takrauju žudiku ne todėl, kad trokšta aukai mirties. 

— Vis tiek turime tai padaryti, - nekantriai pa- 
prieštaravo ir suspaudė kumščius taip, kad krumpliai 
pabalo. - Žudikas tikriausiai pasirinks pirmąją auką 
visiškai paprastai. Kaip tada, kai buvome vaikai ir 
nežiūrėdami sukdavome gaublį. Pirštas pataikė... 

— „reikėtų sugrįžti mintimis į laiką prieš dvide- 
šimt penkerius metus, - atšovė jis. - Tiesą sakant, 
apie kažką panašaus aš skaičiau vienoje vaikiškoje 
knygelėje. Priesaika, kuri susaisto! 

- O prisimeni, kas būdavo, kai pamėgindavai antrą 
kartą? 

— Aš sukčiaudavau, - atsakė jis ir nusišypsojo. — 
Pramerkdavau akis, kad pataikyčiau į geresnę vietą, 
negu mano kolegos. 

- Galų gale aš stovėdavau atmerktomis akimis ir 
ieškodavau reikiamo taško, - patvirtino Inger Joha- 
nė. - Aš norėdavau į Havajus. 

- Taigi tu nori pasakyti, kad... 

— Aš skaičiau, - ištarė ji, leisdama jam glostyti savo 
delną, - ...kad laikraščiai šias žmogžudystes vadina 
tobulais nusikaltimais. Nieko keista, kai paaiškėja, 
kokia bejėgė yra mūsų policija. Vis dėlto aš manau, 
kad turėtume nukreipti dėmesį kitur. Tiksliau, turėtu- 
me konstatuoti, kad turime reikalą su tobulu žudiku. 
Tačiau... 

Ji pakramtė apatinę lūpą ir ištiesė ranką link du- 
benėlio su kaparėliais. 

— Reikalas tas, kad tokių nebūna, - ištarė ir ėmė 
apžiūrinėti kotelį. - Tobulas žudikas visiškai iškrinta 

iš bet kokio konteksto. Tobulas žudikas nieko nejau- 
čia - nei panikos, nei baimės, nei neapykantos ir tikrai 
nejaučia meilės. Žmonės yra linkę įsivaizduoti bepro- 
čius žudikus kaip bejausmius, visiškai nesugebančius 
užmegzti santykių su kitomis gyvomis būtybėmis. Jie 
pamiršta, kad netgi Markas Diutrua, apibūdinamas 
monstru pedofilu, buvo vedęs. Hitleris pasmerkė šešis 
milijonus žydų baisioms kančioms ir mirčiai, tačiau 
yra žinoma, kad labai mylėjo savo šunį. Galima teigti, 
kad kartais netgi būdavo jam geras. 

- Jis laikė šunį? 

Ji patraukė pečiais. 

— Manau, kad taip. Bet vis tiek supranti, kur link 
aš suku. 

- Ne. 

Ji lėtai atsistojo. Vis dar kramtė tą nesukramtomą 
kaparėlį. Apsidairė ir nužingsniavo prie Kristianės 
žaislų dėžės. 

- Aš esu žmogus, kuris nusprendė ką nors nužu- 
dyti, - ištarė ji ir nurijo seiles; užbėgdama už akių jo 
prieštaravimams. - Pasistenk nors trumpam pamiršti 
kodėl. 

Ji ištraukė raudoną kamuoliuką ir ištiesė jį dešinėje 
rankoje. Dramatiškai, lyg Hamletas, laikantis kaukolę. 
Ingvaras sukrizeno. 

- Nesijuok, — piktai perspėjo ji. - Tai yra mano 
gaublys. Aš daug žinau apie nusikaltimus. Tai yra 
mano sritis. Aš Žinau ryšį tarp motyvo ir paaiškini- 
mo. Žinau, kad lengviau išsisuksiu nuo bausmės už 
žmogžudystę, jei niekas nesugebės atkapstyti ryšio 
tarp manęs ir aukos. Todėl pasuku šį gaublį... 

Ji užsimerkė ir nežiūrėdama dūrė pirštu tiesiai į 
raudoną guminę masę. 

- Aš pasirenku atsitiktinę auką, - ištarė. - Ir ją nu- 
žudau. Viskas einasi puikiai. Niekas neaptinka mano 
pėdsakų. Mane apima azartas. 

Akys ėmė spinduliuoti. 

- Tam tikra prasme aš pasikeičiu. Kiekvienas 
veiksmas, kiekvienas įvykis man turi įtakos. Aš jau- 
čiuosi... laiminga. Noriu tai pakartoti. Aš jaučiuosi... 
gyvenanti. 

Ji sustingo. Ingvaras išsižiojo. 

- Ša, - staigiai riktelėjo ji. - Tylėk! 

Iš pirmo aukšto atskriejo iš kambario į kambarį 
lakstančių vaikų klegesys. Džekas garsiai lojo. Per 
grindis pasigirdo nerišlus ir piktas suaugusio žmo- 
gaus balsas. 

— Galbūt man reikėtų ją pasiimti, - pasakė Ingva- 
ras. - Atrodo, kad... ' 

- Ša, - pakartojo ji; žvilgsnis buvo išsiblaškęs, o 
pati sustingusi komiška, teatrališka poza, intriguoja- 
mai atkišusi vieną koją į priekį. Kamuoliukas tebebu-- 
vo suspaustas dešinėje rankoje. 

- Gyvenanti, - pakartojo ji; atrodė, lyg būtų sten- 
gusis pajusti kiekvieną šio žodžio aspektą. 

Staiga pagriebė kamuoliuką abiem rankomis ir 
sviedė į grindis. Jis nuriedėjo link židinio, nuvertė 
ten stovintį augalą, tačiau Inger Johanė, atrodo, to 
nė nepastebėjo. 

- Gyvenanti, - pakartojo trečią kartą. - Šios žmog- 
žudystės yra kažkokio... ekstremalaus sporto šaka! 

— Ką? 

Ingvaras spoksojo į Inger Johanę. Bandė ją supras- 
ti, prasiskverbti pro tą priešišką, bauginantį žvilgsnį, 
atsiriboti nuo neįprasto jos elgesio. Atrodė, ji pasken- 
do transe. 

- Ekstremalus sportas, - pakartojo, nekreipdama 
į jį nė menkiausio dėmesio, - ...leidžia tau pajusti, 
kad vis dar gyveni. Būtent taip kalba sportininkai. 
Adrenalino siekimas. Polėkis. Jausmas, kad metei 
iššūkį mirčiai. Ir kad ją nugalėjai. Dar kartą. Bu- 
vimas arti mirties leidžia pajusti gyvenimo skonį. 
Stipriau pajusti. Geriau. Mes, kiti žmonės, klausinė- 
jame - kam? Kokio velnio žmonės kopia į Everestą, 
kai kelias viršukalnėn yra nuklotas žmonių lavonais? 
Dėl ko žmonės savo noru šokinėja nuo viršukalnių 
Meksikoje, kai net menkiausia bangų stiprumo ap- 
skaičiavimo klaida gali reikšti, kad jų kūnas tėkšis 
tiesiai į kalno uolas? 

- Inger Johane, - pradėjo Ingvaras ir kilstelėjo 
ranką. 

- Jie sako, kad tai leidžia jiems pasijusti gyviems, - 
pati atsakė į savo užduotus klausimus. 
tianės numestą skudurinę lėlę. Patraukė ją už kojos, 
tada prispaudė prie savęs - tvirtai ir ilgam. 

- Inger Johane, - pradėjo jis dar kartą. 

- Aš to nesuprantu, - sušnibždėjo. - Bet jie patei- 
kia būtent tokį paaiškinimą. Būtent tai jie sako, kai 
viskas baigiasi ir jie gali šypsotis kameroms ir savo 
draugams. Jie kelia nosį prieš gyvenimą. Ir juokiasi. 
Ir daro visa tai dar kartą. Paskui dar. Ir dar... 

Dabar jis atsistojo. Priėjo prie jos. Ištraukė lėlę jai 
iš glėbio ir apkabino. Nežinojo, ar ji juokiasi, todėl 
stovėjo visiškai nebylus. 

- Lyg pats gyvenimas nebūtų didžiulė vertybė, - 
sumurmėjo, prigludęs jai prie krūtinės. - Lyg visi 
banalūs žmogiški dalykai nebūtų pakankamai siau- 
bingi. Lyg meilė, vaikai, senatvė nebūtų toks baisus 
dalykas, kad to pakaktų. 

Ji stūmė jį nuo savęs. Jis nenorėjo paleisti, bet ji 
akis ir ėmė kalbėti toliau: 

- Visur tai matome, Ingvarai. Vis dažniau tai įgau- 
na vis įvairesnių formų. Pakvaišėliai, kuriais žavisi 
jaunimas. Jie padeginėja save, šokinėja nuo namo 
stogo ant dviračio. Žmonėms nuobodu. Žmonėms 
mirtinai nuobodu! 

Ji beveik klykė ir daužė delnais jam krūtinę. Jai 
tęsiant, balsas virpėjo: 

— Ar žinojai, kad kai kas žaidžia rusišką ruletę su 
sergančiais ŽIV. Kiti žmonės kariasi, mėgindami pa- 
siekti orgazmą. Būna, kad jie miršta anksčiau, negu 
patiria palaimą. Miršta! 

Tada nusijuokė. Nelinksmai. Nuėjo atgal prie 
virtuvės stalo ir užsiropštė ant taburetės. Užsidengė 
rankomis veidą. 

— Mirtis yra vienintelė naujiena nūdienos žmo- 
nėms, - paaiškino. - Neprisimenu, kas pasakė šiuos 
žodžius, bet jie yra gryna tiesa. „Mirtis yra išskirtinis, 
ypač provokuojantis dalykas, kadangi tai yra vienin- 
telė tiesa, kurios mums niekada nepavyks suprasti. 

Vienintelis dalykas, apie kurį mes ničnieko nenu- 
tuokiame.“ 

— Taigi tu nori pasakyti, — atsargiai pasiteiravo 
Ingvaras, mėgindamas priversti ją vėl kalbėti kon- 
krečiau, - ...kad mes turime reikalų su nusikaltėliu, 
kuriam yra... nuobodu? 

— Taip. Jo motyvai nesusiję su tuo, kas nužudomas, 
bet su tuo, kad jie yra nužudomi. 

— Inger Johane... 

- Tai turi būti tiesa, - užsispyrė ji. - Žudymas yra 
ekstremaliausias iš ekstremalių išbandymų. Šis žudi- 
kas... Ingvarai, viskas sutampa. Sutampa su teorija, 
susijusia su Fionos Hele nužudymu. Jis paprasčiausiai 
sėdėjo. Kažkur. Nuobodžiavo. O tada Matsas Būhiu- 
sas nužudė savo motiną, ir Norvegija tiesiog paklaiko. 
Žmogžudystė turėjo visus reikiamus duomenis: auka 
buvo garsenybė. Ritualinių bruožų. Stiprią simboliką. 
Ji tarsi nuspaudė mygtuką. Aš negaliu įsivaizduoti 
ko nors įžūlesnio, labiau provokuojančio, negu to- 
kia žmogžudystė. Ypač todėl, kad ji taip panėšėjo į 
pirmąją grandį kitoje žudynių serijoje, kitame pa- 
sakojime... 

- Betgi tu paklausyk, ką sakai, - pareikalavo Ingva- 
ras; jis jau pakėlė balsą. - Jei susumuosime tavo nu- 
piešto paveikslo duomenis, turėsime štai ką: pirma... 

Jis palietė kairės rankos nykštį dešiniosios smi- 
liumi. 

- Žudikas žino viską, kas gali praversti darant nu- 
sikaltimą. Antra: kažkada jis išklausė Voreno paskaitą 
apie proporcingą atpildą. 

— Arba girdėjo apie šią paskaitą, - pataisė jį Inger 
Johanė. 

— O tai verčia mus pradėti abejoti tuo, ar jis iš tiesų 
yra norvegas, - pridūrė Ingvaras ir susiraukė. - Tre- 
čia: šis žudikas daro nusikaltimus tam, kad prastumtų 
laiką, kad išsivaduotų iš nuobodaus, beprasmio gy- 
venimo. Jis renkasi... 

— „savo aukas visiškai atsitiktinai, - užbaigė jo 
mintį. Jos skruostai buvo raudoni, o akys žvilgėjo. - 
Bent jau pačią pirmąją. Rėmėsi tik vienu kriterijumi: 
auka turėjo būti žinomas žmogus, nes norėjo sukelti 
kuo daugiau šurmulio. Jis nori sukelti įtampą. Žai- 
džia, Ingvarai. 

— Taigi grįžtame į pradinį tašką, - ištarė jis ir nu- 
siminęs pasitrynė smakrą. - Vegardas Krogas nebuvo 
garsenybė. 

- Jis buvo pakankamai žinomas, - žvaliai pataisė 
ji. - Jo nužudymas sukėlė gana daug triukšmo, po 
velnių! Ypač todėl, kad jis garsenybių žudynių seri- 
joje buvo trečias. Tai žudikas žinojo. Jis žinojo, kad 
Vegardas Krogas buvo užtektinai garsus. Dėl to jam 
nebereikėjo daryti atsitiktinės atrankos! 

— Ko? 

- Tik kompiuteriu galima atrinkti visiškai atsitik- 
tinę auką, Ingvarai. Mums, žmonėms, daroma įtaka. 
Sąmoningai arba nesąmoningai. Vegardas Krogas 
buvo pasirinktas todėl, kad jis... 

Jos žvilgsnis vėl tapo mąslus ir neįskaitomas. Su- 
griebė plaukų sruogą ir ėmė ją kramsnoti. Apačioje 
triukšmo jau seniai nebesigirdėjo. Nors lijo, vaikai 
buvo išgrūsti žaisti laukan; Ingvaras girdėjo iš sodo 
sklindančius jų riksmus. 

- Žudikas troško jo mirties, - ji lėtai pabaigė min- 
tį. - Visų pirma, motyvacija buvo... žaismas. Žaidimas. 

Iššūkis atimti gyvybę ir išsisukti nuo bausmės. Bet šį 
kartą žudikas pasidavė pagundai. Jis pasirinko žmogų, 
kuriam linkėjo blogo. 

— Visi Vegardui Krogui linkėjo blogo, - išspaudė 
Ingvaras. - O tavo paveikslo neatitinka nė vienas iš tų 
žmonių, pas kuriuos mums teko lankytis, kalbėtis ar 
įtarti prisidėjus prie šios bylos. Ar žinai, apie kiek žmo- 
nių kalbame? Kiek apklausų mums teko surengti? 

— Daug, turiu spėti. 

— Ne vieną šimtą! Beveik tūkstantį apklausų! Ir nė 
vienas išjų neatitinka tavo pateikto apibūdinimo... Ką 
mums daryti, a? Kur jis yra? Ko reikia, kad... 

— Jis nesiliaus. Dar ne. Tikriausiai mums belieka 
laukti. 

— Laukti ko? 

— Kad... 

— Geriausia pasaulyje mama, - sušuko Kristianė. 

Ji vilkėjo viršutiniais drabužiais. Auliniai buvo pil- 
ni vandens, ir jai bėgant bei puolant motinai į glėbį, 
žliugsėjo. Džekas atrūko iš paskos. Įbėgęs į kambarį, 
sustojo tarp svetainės ir virtuvės ir pasipurtė. Po jo 
kojomis sublizgo vandens balutė. Ant parketo pasi- 
pylė smėlis ir smulkūs grumsteliai. 

— Geriausias pasaulyje šuo, - ištarė Kristianė. — 
Geriausia pasaulyje Kristianė. Ir tėtis. Ir Ingvaras. Ir 
namas. Ir... 

— Labas, visiems! Aš paprasčiausiai įėjau. Ar jos 
kuprinė sukrauta? 

Isakas nusijuokė ir paglostė inkščiantį ir uodega 
mosikuojantį šunį. 

— Aš buriavau, - paaiškino. - Ir esu toks pat šlapias 
kaip ir Kristianė. Šiandien sunku buriuoti! Žvėriškai 
šalta. Puikus vėjas. Bet pradėjo lyti. Po paraliais! Eikš, 
mano mergaite! Šiandien važinėsimės gokartais! Vel- 
niškai smagu! 

Jis žirgliojo po virtuvę moliu aplipusiais batais. 
Pagriebė gaisrinės automobilį, plačiai nusišypsojo ir 
įsikišo jį į kišenę. 

- Atia, mama! Atia, Ingvarai! 

Mergaitė šokdama pasileido paskui tėvą. Ingvaras 
ir Inger Johanė tebesėdėjo tylėdami ir klausėsi Kristi- 
anės kambaryje kilusio šurmulio. Po penkių minučių 
išgirdo, kaip Isako vairuojama „Audi TT“ įsibėgėja ir 
nutolsta Haugės gatve. 

— Galėčiau lažintis, kad jis pamiršo jos pižamą 
ir dantų šepetėlį, - ištarė Inger Johanė ir pamėgino 
nekreipti dėmesio į Ingvaro atodūsį, po kurio jis at- 
sakė: 

- Dantų šepetėlį galima nupirkti kiekvienoje dega- 
linėje, Inger Johane. Be to, ji gali miegoti, vilkėdama 
marškinėlius. Isakas nepamiršo Sulamitos, o tai yra 
svarbiausia. Nedaryk... 

Staiga ji pašoko ir nuėjo į vonią. 

Ašesu nuobodi, mąstė ir norėjo sukrauti nešvarius 
drabužius į skalbyklę. Aš nesu nenuspėjama. Aš tai 
žinau. Aš jaučiu atsakomybę ir retai elgiuosi impulsy- 
viai. Aš esu nuobodi. 

Bet man niekada nebūna nuobodu. 


395 


Vyriškis, kuris sėdėjo ant kėdės su žiogeliu prie kiše- 
nėlės pritvirtintu šautuvu, nebuvo populiari žvaigždė. 
Ilgi plaukai surišti į arklio uodegą. Plaukų segtukas 
kaktoje styrojo kaip velnio ragas. Keistas iškilimas 
virš akių darė jį panašų į pirmykštį žmogų. Antakiai 
buvo suaugę; jo veidu šliaužė stora kirmėlė. Nosis 
inteligentiška — tiesi ir siaura. Lūpos putlios. Sma- 
krą dengė netvarkinga barzdelė. Pro šoninius dantis, 
kuriuos jis buvo tiesiog nusišlifavęs, švietė liežuvio 
galiukas. Lūpos negražiai sučiauptos. Jam virš galvos 
blizgėjo cinkuotas kibiras, kurio dugnas buvo vinimis 
prikaltas prie sienos. 

Hovardas Stefansenas buvo biatlonininkas. Iki da- 
bar didžiausias jo pasiekimas buvo vyresniųjų grupės 
pasaulio čempionate laimėti sidabro medaliai. Pas- 
tarąjį sezoną jis laimėjo tris pasaulio taurės apdova- 
nojimus. Kadangi jam buvo tik dvidešimt penkeri, 
buvo laikomas didžiausia Norvegijos viltimi 2006-ųjų 
Turino olimpinėse žaidynėse. 

Šalies rinktinė įspėjo jį dar prieš šešias savaites, 
kad stengtųsi susiimti. 

Pasipūtęs ir siaubingai nemėgstantis pralaimėti, 
per pastaruosius du sezonus Hovardas Stefansenas 
iš sąskrydžių ir konkursų net keturis kartus buvo 
išsiųstas namo. Kai kovoti nesisekdavo, paprastai 
atsilikdavo nuo konkurentų posūkiuose. Jie vartojo 
dopingą. Sukčiavo. Jautė panieką emigrantams ir savo 
komandos nariams. Hovardas Stefansenas buvo ego- 
centriškas stuobrys. Niekas nenorėjo gyventi su juo 
viename kambaryje. O jį tai, atrodė, džiugino. 

Publikai jis irgi nepatiko, todėl niekada neturėjo 
asmeninių rėmėjų. Pagyros ir baisios tatuiruotės ne- 
tiko jo pasirinktai sporto šakai. Trasose jį sutikdavo 
arba riksmais, arba visiška tyla ir atrodė, kad jam 
tai netgi savotiškai patiko. Čiuožė vis greičiau, kas 
mėnesį šaudė vis geriau ir nepajudino nė piršto, kad 
pagerintų klibantį savo įvaizdį. 

Dabar jau buvo per vėlu. 

Antradienis, kovo 2-oji. Vyro širdis buvo peršauta 
per patį centrą. Akys buvo lyg stiklinės. Kai Ingvaras 
Stubio pasilenkė arčiau lavono, jam pasirodė, kad virš 
akių vokų pamatė mėlynes - lyg kas nors būtų bandęs 
prievarta juos atplėšti. 

- Jis buvo nužudytas ne čia, - pasakė Oslo policijos 
pareigūnas ryškiai rudais plaukais, kyšančiais iš po 
popierinio gobtuvo. - Tai, atrodo, visiškai akivaizdu. 
Jį nudūrė peiliu į nugarą. Spėju, miegantį. Nėra jokių 
grumtynių pėdsakų, bet lova pilna kraujo. Pėdsakai 
veda čia. Drabužiai, atrodo, buvo tiesiog užtempti 
ant jo. Taigi manome, kad buvo nužudytas miegantis, 
paskui ištrauktas iš lovos, aprengtas ir pasodintas į 
šitą kėdę. 

- Kulkos palikta skylė, - sumurmėjo Ingvaras; jam 
svaigo galva. 

- Čia yra parako žymių, - pasakė kitas pareigū- 
nas. - Jis nušautas pneumatiniu ginklu. Tiesą sakant, 
patekome į šaudymo lauką patalpoje. 

Jis pamojo pirštu, parodė į kibirą ir virš durų pa- 
kabintą popierinį taikinį. 

- Bet tik pneumatiniams šautuvams, žinoma. Gilzės 
krito į kibirą. Šautuvai tik tyliai pokšteli. Tai paaiškina, 

kodėl niekas nieko negirdėjo. Jei vyrukas būtų buvęs 
gyvas, kai į jį šovė, tikriausiai jam būtų labai skaudėję. 
Bet nieko daugiau. O čia, priešingai... 

Policininkas, kuris ką tik prisistatė esąs Erikas 
Henriksenas, pirštu parodė į dešinę Hovardo Ste- 
fanseno ranką. Ji, pusiau sugniaužta ir atpalaiduota, 
gulėjo tarp kojų. Smiliaus nebuvo. Ten styrojo tik 
trumpa piršto liekana. 

— Gaiduką spaudžiantis pirštas, - kalbėjo Henrik- 
senas. - Pažvelkite čia... 

Jis nuėjo į kitą koridoriaus galą. Jam judant popie- 
rinis kombinezonas šiugždėjo. Pneumatinis šautuvas 
lipnia juosta buvo pritvirtintas prie medinio stalo. 
Vamzdis balansavo ant skersai koridoriaus paguldy- 
tos šluotos. Ant šautuvo, nukreipto į Hovardo Ste- 
fanseno širdį, gaiduko puikavosi jo paties smilius. Jis 
buvo pamėlęs. Nagas atrodė kiek per ilgas. 

— Man reikia išeiti, - išlemeno Ingvaras. - Man 
paprasčiausiai reikia... 

— Nors tai yra mūsų byla, - atsakė Erikas Henrik- 
senas, - ...aš pamaniau, kad būtų gerai, jei KRIPOS 
užmestų akį į visa tai. Tai įtartinai primena... 

Sportininkas, desperatiškai galvojo Ingvaras. Štai 
ko sulaukėme. Aš nieko negalėjau padaryti. Negalėjau 
apsaugoti visų šalies sportininkų. Negalėjau skambinti 
pavojaus varpais. Mes būtume sukėlę paniką. O aš 
nieko nežinojau. Inger Johanė ir manė, ir jautė, bet 
nežinojo nieko konkretaus. Ką man reikėjo daryti? Ką 
man daryti? 

— Kaip nusikaltėlis pateko į vidų? - išspaudė In- 
gvaras ir nusprendė atsilaikyti. - Įsilaužimas? Pro 
langą? 

— Mes esame penktame aukšte, - šiek tiek suirzęs 
paaiškino Henriksenas; šis KRIPOS vaikinas ne visai 
pateisino apie jį sklindančius gandus. - Bet pažiūrė- 
kite štai čia. 

Nors butas buvo sename pastate, durys į jį atrodė 
naujos. Jose buvo patvari, moderni spyna. Henrikse- 
nas nukreipė rašiklį. 

— Senas geras triukas, sakyčiau. Tiek spyna, tiek 
čia... prikimšta smulkių medžio gabalėlių... 

Perbraukė rašikliu per patį užraktą. 

— Ji užsikirtusi, - pasakė jis. - Manau, kad dėl 
degtukų. 

- Taigi, - sumurmėjo Ingvaras. - Banalus chuli- 
ganizmas. 

- Kol kas esame linkę manyti, kad kai Hovardas 
Stefansenas būdavo namie ar miegodavo, durys bū- 
davo atrakintos. Butas pakankamai didelis, kad, pa- 
vyzdžiui, kol jis valgo, būtų galima užsiimti savais rei- 
kaliukais. O kadangi tai yra viršutinis aukštas, rizika, 
kad būsi užkluptas, yra gerokai mažesnė. 

Jis įsikišo rašiklį į balto kombinezono kišenėlę. 

- Ar Hovardas Stefansenas iš viso rakindavo duris 
prieš eidamas miegoti, nėra žinoma. Toks kietuolis 
kaip jis, namuose laikantis visą arsenalą, tikriausiai 
nelabai tuo rūpindavosi. Bet jei jis būtų pamėginęs, 
tai būtų buvę keblu. 

Jis darosi vis aršesnis, galvojo Ingvaras, jam siau- 
bingai skaudėjo galvą; dar kartą pasikrapštė akis. Jis 
darosi drąsesnis. Trokšta daugiau. Kaip alpinistas, 
kuriam būtina lipti vis aukščiau, vis į statesnį kalną; 
nori didesnio pavojaus. Ši auka buvo fiziškai stipresnis 
priešininkas. Jis tai žinojo ir sukūrė savitas bendravimo 

taisykles. Nužudė Hovardą Stefanseną bemiegantį. Pa- 
prasčiausiai užpuolė iš nugaros. Jokios simbolikos, jokio 
patoso. Jam tai nesvarbu; tai mums būtina suprasti, ką 
jis nori pasakyti. Supantis pasaulis. Ne mirusysis. Tai 
mus turi šokiruoti pranešimas: sportininkas, nusitaikęs 
tiesiai į savo sužalotą širdį. Tai mus jis nori provokuoti. 
Mus. O gal mane? 

— Ar vyriškis su arklio uodega miega? - pasiteiravo 
Ingvaras. Labiau tam, kad nutrauktų tylą. 

— Nagi, juk atrodo puikiai! 

Policijos pareigūnas Henriksenas patraukė pečiais 
ir pridūrė: 

— Gali būti, kad žudikas tempė gumą. Tam, kad 
būtų... pats savimi, jei taip galima sakyti. Kad susti- 
printų iliuziją. Ir jam, tiesą sakant, pasisekė. Po vel... 

Jis vos susilaikė nesusikeikęs. Galbūt iš pagarbos 
mirusiajam. Kolega įkišo galvą iš koridoriaus. 

— Ei, - sušnibždėjo. - Erikai! Čia yra moteris. Ta, 
kuri mums pranešė. Tai ji aptiko lavoną. 

Erikas Henriksenas linktelėjo galva ir iškėlė ranką, 
rodydamas, kad po minutėlės ateis. 

— Ar pakankamai pamatėte? - paklausė. 

- Daugiau, negu reikia, - patvirtino Ingvaras ir 
paskui jį išėjo iš buto. 

Laiptinėje stovėjo moteris. Aukšta. Tamsiais plau- 
kais. Jie krito storomis, netvarkingomis garbanomis. 
Oda rodė, kad ji daug laiko praleisdavo lauke. Nuspėti 
amžių buvo sunku. Dėvėjo džinsus ir per didelį žalią 
megztinį. Lempos šviesa atsispindėjo jos siauručiuose 
akiniuose; dėl to jos akių beveik nesimatė. Ingvarui 
jos figūra pasirodė lyg ir pažįstama. 

— Tai yra Venkė Benkė, - pristatė policininkas, ku- 
ris ką tik juos iškvietė. - Ji gyvena aukštu žemiau. Ėjo į 
palėpę padėti lagaminų. Durys buvo praviros, ir ji... 

— ...aš paskambinau, - įsiterpė ji. - Kadangi niekas 
neatidarė, įėjau vidun. Manau, jūs jau supratote, ką 
ten pamačiau. Nedelsdama paskambinau policijai. 

— Venkė Benkė, - pakartojo Erikas Henriksenas 
ir nusitraukė nuo galvos tą juokingą gobtuvą. - De- 
tektyvų rašytoja Venkė Benkė? 

Ji nelinksmai nusišypsojo ir linktelėjo galva. 

Ne Henriksenui, kuris uždavė šį klausimą. Šyp- 
sena nebuvo skirta ir uniformą vilkinčiam policijos 
pareigūnui, kuris, atrodo, buvo pasiruošęs išsitraukti 
iš kišenės popieriaus lapą ir paprašyti autografo. 

Jos žvilgsnis buvo nukreiptas į Ingvarą. Tai į jį ji 
atsisuko ir ištiesė ranką, sakydama: 

- Ingvaras Stubio, ar ne? Malonu pagaliau su jumis 
susipažinti. 

Rankos paspaudimas buvo tvirtas, beveik vyriškas. 
Ranka didelė ir stambi. Oda keistai karšta. Jis kuo 
greičiau ją paleido. Jautėsi, lyg būtų nusideginęs. 

„ĮŽYMYBIŲ ŽUDIKAS“ virto tikru monstru. 
Spauda jau buvo nurimusi po to, kai pasirodė, kad 

Fioną Hele nužudė psichiatrijos ligoninės pacientas, 

turintis visiems gerai suprantamą motyvą. Kurį laiką 

atrodė, kad žurnalistai pasigavo mintį, jog nusikal- 
timas tapo kažkokiu užkratu. Negalima kalbėti apie 
serijinį žudiką, buvo svarstoma komentaruose, bet 
apie kraupią virtinę atskirų, groteskiškų žmogžu- 
dysčių. Kai nusižudė Rudolfas Fjordas, žiniasklaida 
buvo labai santūri, tiesiog diskretiška, atskleisdama 
šio tragiško įvykio detales. 

Tačiau kai buvo nužudytas Hovardas Stefansenas, 
padarius jį taikiniu mažoje jo paties būsto šaudykloje, 
Norvegiją vėl apėmė panika. 

Vėl buvo pasitelkti psichologai. Jie sekė privačių 
detektyvų, užsienio valstybių policijos viršininkų, 
tyrėjų ir nusikaltimų analitikų pėdomis. Ekspertai 
braižė ir aiškino - įvairiose skiltyse ir per visus ka- 
nalus. Per parą mintis apie serijinį žudiką vėl buvo 
paskleista. Jis buvo monstras. Bejausmis psichopatas. 
Per keletą dienų garsenybių žudikas tapo figūra, ku- 
riai buvo priskiriami tokie bruožai, kuriuos galėjai 
rasti tik niūrioje gotikinėje literatūroje. 

Karaliaus šeima išvyko iš šalies. Rūmų spaudos 
atstovas netgi negalėjo pranešti, kada jie tikisi su- 
grįžti. Sklido gandai, kad parlamente padvigubintas 
apsaugos darbuotojų skaičius, nors saugumo virši- 
ninkas, santūrus ir rimtas vyriškis, atsisakė pateikti 
komentarus šiuo klausimu. Teatro premjeros buvo 
atšauktos. Planuotų koncertų atsisakyta. Garsiai ap- 
tariamos įžymaus politiko ir verslo lyderės vestuvės 
buvo atšauktos iki iškilmių likus vos trims dienoms. 
Nukeltos iki rudens, trumpai paaiškino jaunikis ir 
visus užtikrino, kad jų meilė gyva. 

Netgi paprasti žmonės, didžioji dauguma tų, kurie 
niekada nebuvo matę savo pavardės laikraščiuose ar 
savo veido ant spalvoto žurnalo viršelio, išmetė kino 
bilietus ir nutarė nesirodyti mieste savaitgalio vaka- 
rais. Šoko ir smalsumo, baimės ir įtampos, ekstazės 
ir akivaizdaus pasimetimo nuotaika vertė žmones 
kabintis į saviškius. 

Taip buvo saugiausia. 


Inger Johanė Vik ir Ingvaras Stubio taip pat buvo na- 
muose. Buvo ketvirtadienis, kovo 4-oji. Artinosi pusė 
devynių vakaro. Ranhilda miegojo. Burzgė įjungtas 
buvo, tik vaizdas. 

Pastarąsias dvi dienas jie beveik nesikalbėjo. Abu 
buvo taip smarkiai įsibaiminę, kad negalėjo ta baime 
pasidalyti vienas su kitu. Šįkart žudikas pasirinko 
sportininką. Liko tik viena Voreno Skifordo paskai- 
toje Proporcingas atpildas paminėta byla; Inger Jo- 
hanė ir Ingvaras Stubio suko ratus vienas aplink kitą 
draugiškai tylėdami. Gyvenimas dviejų šeimų name 
Tosene virte virė. Baimę galėjai paskandinti kasdie- 
niuose darbuose. 

Bent jau kurį laiką. 

Ingvaras bandė pakabinti vonioje lentyną, kuri 
gal pusmetį gulėjo sandėliuke. Inger Johanė lūkuria- 
vo, kiekvieną akimirką tikėdamasi išgirsti Ranhildos 
riksmą; tas garsas būtų prikėlęs ir mirusįjį. Bet su 
Ingvaru kalbėtis negalėjo. Sėdėjo ant sofos ir vartė 
knygą. Skaityti buvo neįmanoma. 

- Šįvakar programa bus pratęsta visa valanda, - 
vos girdimai prakalbo vedėjas. 

Inger Johanė sugriebė nuotolinio valdymo pultelį. 
Balsas pagarsėjo. Sukosi vinjetė. 

Programos vedėjas vilkėjo juodus drabužius, lyg 
būtų susiruošęs į laidotuves. Jis nesišypsojo, kaip buvo 
įprasta šios laidos pradžioje. Inger Johanė negalėjo 
prisiminti, ar dar kada nors šį patyrusį vedėją matė 
su kaklaryšiu. 

Policijos pareigūnė taip pat buvo pasirengusi šiai 
progai. Uniforma kabėjo; ir iki šiol buvusi labai liesa, 
pastarosiomis savaitėmis moteris dar labiau sulyso. Ji 
sėdėjo kėdėje įsitempusi ir tiesi. Atrodė, lyg būtų bu- 
dėjimo poste. Pirmą kartą jai buvo sunku atsakinėti 
į užduodamus klausimus. 

- Ingvarai, - pašaukė Inger Johanė. - Tau reikėtų 
ateiti. 

Iš vonios girdėjosi pikti smūgiai. 

- Ingvarai! 

Ji nuėjo jo pakviesti. Jis, keturpėsčias, bandė at- 
skirti dvi lentynas. 

- Po paraliais, - įtūžęs bambėjo. - Ši instrukcija 
nieko verta. 

- Apie tavo bylą skelbiamas ypatingas praneši- 
mas, - pasakė ji. 

- Tai nėra mano byla. Ji man nepriklauso. 

- Nejuokauk. Nagi, eikš. Ateik ir pažiūrėk. 

Jis padėjo plaktuką į šalį. 

- Žiūrėk, - tyliai ištarė jis ir parodė į grindis. - Aš 
sudaužiau plytelę. Atsiprašau. Nemaniau, kad... 

- Ateik, - trumpai atkirto ji ir nuėjo atgal į sve- 
tainę. 

— ...ir mes, žinoma, turime begalę su byla susijusių 
klausimų, - per televiziją pranešė policijos pareigū- 
nė. - Arba bylomis, reikėtų sakyti. Kol kas jie nėra 
vienareikšmiai. Prireiks laiko, kol atsirinksime. Kal- 
bama apie didelį bylų kompleksą. 

- Įrodymai, - sumurmėjo Ingvaras. Jis atsekė 
paskui Inger Johanę ir žnektelėjo ant antrosios so- 
fos. - Pateikite man įrodymus, nagi. Pateikite man 
įrodymus! 

Jis nusišluostė veidą marškinių krašteliu ir pagrie- 
bė nuo svetainės stalo skardinę sušilusio alaus. 

— Arjūs suprantate, - pasiteiravo programos vedė- 
jas, pasilenkė į priekį ir liūdnai mostelėjo rankomis, — 
„kad žmonės nerimauja? Kad jie velniškai įbauginti? 
Po keturių groteskiškų žmogžudysčių? Kai tyrimas, 
akivaizdu, neduoda jokių apčiuopiamų rezultatų? 

- Jei galima, aš pataisysiu, - atsakė policijos pa- 
reigūnė ir kostelėjo į saują. - Mes kalbame apie tris 
bylas. Tris. Fionos Hele nužudymas, policijos ir kitų 
teisinių institucijų nuomone, yra ištirtas. Žinoma, kai 
kurie bylos akcentai turi būti tiriami išsamiau, tačiau 
teisingumo klausimas bus išspręstas per... 

- Trys bylos, - nutraukė ją programos vedėjas. - 
Gerai. Taigi, ką galite pasakyti apie jas? 

— Aš prašau jūsų suprasti, kad negaliu atskleisti 
tebevykstančio tyrimo ir vertinimo detalių. Vienin- 
telis dalykas, ką šiandien galiu pasakyti, yra tai, kad 
mes pasitelkėme išteklius... 

— Suprasti? - nutraukė ją programos vedėjas. — 
Jūs prašote suprasti, kad atsidūrėte aklavietėje? Kad 
žmonės yra priversti statytis barikadas savo pačių 
namuose ir... 

— Jis bijo, - pareiškė Ingvaras ir nurijo paskutinį 
šilto alaus gurkšnį. - Paprastai jis nebūna piktas. Argi 
ne jo stilius yra gudrauti ir vilioti? Šypsotis ir leisti 
žmonėms patiems apsijuokti? 

Inger Johanė atsakė jam, padidindama televizo- 
riaus garsą. 

— Jis deda į kelnes iš baimės, - bumbėjo Ingva- 
ras. - Jis ir tie keli tūkstančiai norvegų, gyvenančių 
toje dėžėje. 

Jis mostelėjo tuščia skardine televizoriaus link. 

- Ša. 

— Eikš čia, - paliepė jis. 

— Ką? 

— Ar gali prieiti? Atsisėsti šalia manęs? 

— Aš... 

— Būk gera... 

Policijos pareigūnė pagaliau galėjo atsikvėpti. Kai- 
taliodami studijoje interviu objektus, jie pabandė pa- 
rodyti ir reportažą iš pastato, kuriame buvo surastas 
nužudytas ir išniekintas Hovardas Stefansenas. Kažkas 
užstrigo. Nuo vartų filmuotas vaizdas pro langą penk- 
tame aukšte sustingo. Buvo matyti tik neryškus kadras, 
kuriame išsigandusi moteris trečiame aukšte žvelgė 
pro langą. Buvo girdėti šnypštimas. Kažkas pyptelėjo. 
Staiga ekrane vėl pasirodė programos vedėjo figūra. 

— Atsiprašome už techninius nesklandumus, - 
kostelėjo jis. - Taigi aš manau... 

- Mes visada būsime mylimieji, - sumurmėjo In- 
gvaras ir pauostė jos plaukus; ji prisiglaudė prie jo ir 
uždengė abiejų kojas pledu. 

- Galbūt, - atsakė Inger Johanė ir švelniai perbrau- 
kė pirštu jam per pažastį. - Jei tu pažadi, kad niekada 
nebandysi užsiimti praktiniais darbais. 

— Sveikinu atvykusią į mūsų studiją Venkę Benkę. 

— Kas? - nustebo Ingvaras. 

— Cit! 

- Ačiū, - be šypsenos veide atsakė Venkė Benkė. 

— Esate ne mažiau nei septyniolikos detektyvinių 
romanų autorė, - pradėjo programos vedėjas. - Vi- 
suose romanuose kalbama apie žmogžudysčių serijas. 
Jūs laikoma šios srities žinove ir esate pripažinta už 
anksčiau jūsų atliktą darbą ir išsamius tyrimus. Taip 
pat ir policijoje, galime konstatuoti šiandien. Esate 
teisininkė, ar ne? 

- Taip, tai tiesa, - vis dar taip pat rimtai atsakė 
ji. - Bet šiuo metu negaliu savęs laikyti teisininke. 
Romanus rašau nuo pat 1987-ųjų. 

— Mes labai džiaugiamės, galėdami pasveikinti jus 
mūsų laidoje šį vakarą, nes po paskutinio Norvegijoje 
duoto jūsų interviu praėjo net dvylika metų. Žinoma, 
jus čia atginė tragiškos aplinkybės. Tačiau vis tiek 
norėčiau, kad interviu pradžioje man būtų leista už- 
duoti jums šiurpą keliantį klausimą: kiek žmonių jūs 
nužudėte savo romanuose per visus šiuos metus? 

Jis pasilenkė jos pusėn, lyg būtų tikėjęsis, kad jam 
bus atskleista didžiulė paslaptis. 

- Tiesą sakant, aš jau nebežinau, - atsakė ji ir nusi- 
šypsojo; moters, įpusėjusios penktąją dešimtį, dantys 

buvo neįprastai balti ir lygūs. - Pamečiau skaičių. Bet 
kokybė yra svarbiau negu kiekis; net ir mano srityje. 
Aš sutelkiu dėmesį į subtilybes, ne į skaičių. Galima 
sakyti, kad... pasitenkinimo man suteikia originalūs 
minties posūkiai... 

Ji nusibraukė ant kaktos užkritusią sruogą. Ši vėl 
nuslydo į tą pačią vietą. 

Inger Johanė išsilaisvino iš Ingvaro glėbio; jis vos 
jos nepasmaugė. Jis ką tik buvo paėmęs nuo svetainės 
stalo laikraštį Dagbladet, peržvelgė šį bei tą ir numetė 
ant žemės. Ji šiek tiek pasisuko ir pasiteiravo: 

— Kas yra? 

— „taigi, jūs aptikote paskutiniąją auką, - pasi- 
girdo iš televizoriaus ekrano, - kuri pasirodė esan- 
ti artimiausias jūsų kaimynas. Žiūrint iš jūsų, kaip 
neginčytinos šios srities žinovės, pozicijos, kas galėtų 
slėptis... 

- Kas nutiko, brangusis? 

— ...už noro būti regimam kitaip, negu... 

— Ingvarai! 

Jo oda buvo drėgna. Pilkšva. 

— Ingvarai! — suriko ji ir šoko nuo sofos. - Kas 
tau yra“ 

— „atgarsiai kitų, ne mūsų žemyne, kitose valsty- 
bėse kilusių bylų? Ne tik JAV ir Anglijoje, girdėjome ir 
apie Vokietijoje... 

Inger Johanė iškėlė ranką. Trenkė jam. Jos delno 
plekštelėjimas per skruostą pagaliau privertė jį atsi- 
tokėti ir pakelti akis. 

— Tai ji, - išlemeno. 

- „turime būti atsargūs, darydami išvadas dėl... 

— Kas tau atsitiko? - šaukė Inger Johanė. - Maniau, 
kad tave ištiko širdies smūgis! Tūkstantį kartų liepiau 
tau susirūpinti savo svoriu ir vengti saldumynų bei... 

- Tai ji, - pakartojo jis. - Štai ta moteris. 

— „atsižvelgiant į tai, kad pastaruosius mėnesius aš 
gyvenau užsienyje ir sekiau bylą tik skaitydama interneto 
naujienas ir kai kuriuos laikraščius, noriu teigti, kad... 

— Ar tu išsikraustei iš proto? - paklausė Inger Jo- 
hanė. - Ar, po velnių, tu visiškai pametei galvą? Kodėl 
turėtų... 

Jis vis dar rodė pirštu į televizoriaus ekraną. Veidas 
po truputį atgavo normalią spalvą. Kvėpavimas rimo. 
Inger Johanė lėtai atsisuko į televizorių. 

Venkė Benkė nešiojo akinius be rėmelių. Ryški 
šviesa studijoje atsispindėjo stikluose, todėl buvo 
sunku įžiūrėti jos akis. Kostiumėlis buvo kiek per 
mažas. Atrodė, lyg ji įsigijo jį, ketindama ir tikėdama- 
si sulysti. Atlape buvo įsegta mažutė segė. Ant kaklo 
žėrėjo plonytė auksinė grandinėlė. Pagal metų laiką 
jos oda atrodė ruda. 

— Man visa tai kelia liūdesį, - atsakė ji į klausimą, 
kurio Inger Johanė neišgirdo. - Kai policija vis dar 
nesupranta, apie ką kalbama, man sunku įsivaizduoti 
ką nors kita, išskyrus tai, kad galimybės surasti kalti- 
ninką yra labai menkos. 

- Arjūs tikrai taip manote? - pasiteiravo progra- 
mos vedėjas ir mostelėjo ranka, lyg būtų laukęs išsa- 
mesnio atsakymo. 

— Aš nesuprantu, - pradėjo Inger Johanė, dar 
kartą apsisukdama ir bandydama atkreipti Ingvaro 
dėmesį. 

- Prašau, - maldavo jis. - Leisk man klausytis, 
ką ji sako! 

— Mes jau turime baigti šią programos dalį, - pra- 
kalbo programos vedėjas. - Paskutinis klausimas. 
Remdamasis kraupiais pastarojo meto realaus gyve- 
nimo įvykiais, norėčiau pasiteirauti, ar jums nenusi- 
bosta? Rašyti ir stengtis pralinksminti žmones istori- 
jomis apie žmogžudystes ir kitus nusikaltimus? 

Venkė Benkė pasitaisė akinius. Plačiame jos veide 
nosis atrodė per maža, ir akiniai kiekvieną akimirką 
galėjo nuslysti. 

— Taip, - pratarė ji. - Man nusibosta. Kartais netgi 
labai nusibosta. Tačiau rašyti detektyvinius romanus 
yra vienintelis dalykas, kurį sugebu. Aš po truputį 
senstu. Ir... 

Ji iškėlė apvalių smilių ir metė žvilgsnį į ūlmavimo 
kamerą. Staiga jos akys tapo labai ryškios. Jos buvo 
rudos, ir ji šypsojosi, todėl skruostus padabino gilios 
duobutės. 

— „valandinis darbo užmokestis yra tiesiog svai- 
ginantis, žinoma. Tai padeda. 

- Taigi dėkojame jums. 

Klikk. 

Inger Johanė paguldė nuotolinio valdymo pultelį. 

- Ką tu turi galvoje? - sumurmėjo ji. - Tu mane 
neapsakomai išgąsdinai, Ingvarai. Maniau, kad gali 
tuojau numirti. 

- Tai Venkė Benkė nužudė Vibekę Hainerbak, — 
paaiškino jis ir suspaudė rankose alaus skardinę. - Tai 
ji nužudė Vegardą Krogą. Ji taip pat nužudė ir savo 

kaimyną. Hovardą Stefanseną. Tai ji yra garsenybių 
žudikė. Tai turi būti tiesa. 

Inger Johanė tyliai atsisėdo ant svetainės stalo. 
Namuose buvo tylu. Iš lauko nesigirdėjo jokių gar- 
sų. Apačioje gyvenantys kaimynai buvo išvykę. Inger 
Johanė ir Ingvaras buvo vieni, o šviesa kitoje gatvės 
pusėje esančio namo languose nedegė. 

Staiga iš vaikų kambario pasigirdo verksmas; tai 
buvo širdį veriantis, gaižus septynių savaičių kūdikio 
riksmas. 


Venkė Benkė išėjo pro sukamąsias duris iš NRK te- 
levizijos priimamojo. Kovo vakaras buvo vėsus. Pūtė 
gaivus vėjas. Pažvelgusi į dangų, tarp niūrių, tamsių 
debesų pamatė šviečiančią Venerą. Ji nusišypsojo žur- 
nalistams ir leido padaryti dar keletą nuotraukų; tada 
įsėdo į taksi ir pasakė vairuotojui adresą. 

Dabar viskas buvo kitaip. Visai kitaip, negu ji kada 
nors svajojo. Tai pastebėjo dar Gardermoeno oro uos- 
te praeitą penktadienį, kai, plačiai šypsodamasi, padė- 
kojo stiuardesei už skrydį. Anksčiau ji būdavo tuščia 
vieta ir priversta lenkti nugarą. Dabar galėjo išsitiesti. 
Ji nušlepsėjo link ilgų koridorių, nešina „tax-free“ 
pirkinių maišeliais. Pakėlusi akis atkreipė dėmesį į 
dailaus pastato detales: didžiulius klijuotos medienos 
stulpus ir spalvų žaismą laiptinėje šalia atvykimo salės 
kabančiuose meno kūriniuose. Kantriai laukė savo 
bagažo ir šnekučiavosi su rausvaplaukiu vaiku, kuris 

smalsiai čiupinėjo jos nešiojamąjį kompiuterį. Ji nu- 
sišypsojo vaiko tėvui ir pasitaisė naujojo „Armani“ 
švarko, kurį įsigijo Nicoje - ir kuris vertė ją Žiūrėti į 
viską naujai - taip, kaip ji pati jautėsi, - atlapus. 

Ji buvo stipri. 

Ir keistai užtikrinta. 

Prieš daugelį metų, kai pristatė pirmąjį savo ran- 
kraštį ir suprato, kad nuo šiol užsiims būtent tuo, 
priėmė ir sprendimą. Ji taps nusikaltimų žinove. Žu- 
dymo specialiste. Literatūros kritikai - nepatikima 
liaudis. Žiniasklaidos dialektika buvo nuspėjama ir 
kraupi; jie tave iškeldavo ant pjedestalo ir nuversdavo 
žemėn. Tą kartą leidyklos redaktorius ją perspėjo. 
Pažvelgė į ją nepaprastai liūdnomis akimis, lyg Venkė 
Benkė, debiutuodama kaip detektyvų rašytoja, būtų 
kartu patekusi į amžiną skaistyklą. Tada ji tvirtai ap- 
sisprendė: 

Niekada neskaitys atsiliepimų. 

Niekada niekada nesuklys. 

Kurs tobulus siužetus. Niekada klaidingai nespręs 
apie šaunamojo ginklo jėgą. Ji norėjo žinoti viską 
apie žmogaus anatomiją, smūgius ir peilius, šautines 
žaizdas ir nuodijimą. Tyrimus ir taktiką. Chemiją, 
biologiją ir psichologiją. Ji turėjo įgyti žinių apie nu- 
sikalstamo verslo tinklus nuo galingų organizacijų iki 
apgailėtinų valkatų, įsitaisiusių ant apatinės karjeros 
laiptų pakopos ir ištiesusių ranką išmaldai: Ar turi 
smulkių? 

Nepajėgė įvykdyti tik pirmojo pažado. 

Skaitydavo atsiliepimus vos tik jiems pasirodžius 
spaudoje. 

Bet niekas ir jokiomis aplinkybėmis negalėjo pa- 
sakyti: Venkė Benkė nežino, ką sako. 

Tiesą sakant, niekas ir nesakė. 

Nuo 1987-ųjų ji studijavo ir skaitė. Atliko tos sri- 
ties tyrimus. Keliavo. Stebėjo ir tyrinėjo. Po kurio 
laiko suprato, kad teorija niekada neatstos praktinių 
dalykų. Ji turėjo būti konkreti. Sukurtas pasaulis buvo 
ne toks tvirtas. Tikrasis gyvenimas pilnas detalių ir 
nenumatytų įvykių. Sėdint prie rašomojo stalo sunku 
įsivaizduoti daugybę akivaizdžių nereikšmingų daly- 
kų, kasdieninių veiksmų, kurie nužudymo byloje vis 
dėlto galėjo turėti lemiamą reikšmę. 

Ji pradėjo registruoti tikrus žmones. 

Archyvu pasinaudojo 1995-aisiais. Knygoje, kurią 
rengėsi parašyti, jai reikėjo vaikų namų valdytojos ir 
policininko, turinčio nepriekaištingą reputaciją. Ją 
šokiravo tai, kaip lengva buvo tai padaryti. Žinoma, 
stebėti žmones buvo nuobodu; slinko ilgos nereikš- 
mingo stebėjimo valandos. Pastebėjimai buvo sausi 
ir bejausmiai. 

Bet rašyti tapo gerokai lengviau. 

Atsiliepimai buvo teigiami. Aštuntoji knyga su- 
kėlė aistrų bangą - kaip ir pirmoji. Keletas kritikų 
pažymėjo, kad po ilgo laiko Venkė Benkė įgavo naują 
kvėpavimą, beveik naują veidą. 

Jie klydo. 

Ji nuobodžiavo labiau negu kada nors anksčiau. 
Gyveno šalia viso pasaulio. Registravo žmonių gyve- 
nimo faktus, pati juose nedalyvaudama. Jos archyvas 
plėtėsi. Įsigijo nedegios konstrukcijos plieninę spintą, 
kurią pastatė savo miegamajame. 

Kartais naktimis sėdėdavo lovoje ir skaitydavo 
šių segtuvų turinį. Neretai ją tai erzino. Žmonių gy- 
venimai buvo tokie panašūs. Darbas ir vaikai, neiš- 
tikimybė ir girtuoklystė. Buvo remonto projektų ir 
skyrybų, ekonominių sunkumų ir futbolo komandų 
rengiamų sendaikčių turgaus dienų. Nesvarbu, kas 
buvo jos domėjimosi objektai - politikai ar odon- 
tologai, turčiai ar socialiai remtini klientai, vyrai ar 
moterys - jie visi buvo taip velniškai panašūs. 

Aš esu unikali, pamanė ji ir įsitaisė patogioje taksi 
sėdynėje. Ir dabar jie mane mato. Pagaliau mane mato 
tokią, kokia aš esu. Žinovė, kokių reta. Ne viena tų, ku- 
rios išlaiko savo egzaminą kiekvieną suknistą rudenį. 
Aš moku. Žinau. Ir veikiu. 

Jis mane pamatė. Ir išsigando. Aš tai pajutau; jis 
gniaužė kumščius ir nukreipė žvilgsnį. Dabar jie mane 
mato, bet ne taip, kaip aš juos. Ne taip, kaip aš matau 
ją. Jos segtuvas yra storiausias iš visų mano segtuvų. 
Aš jau seniai ją sekiau,todėl gerai pažįstu. 

Dabar jie mane mato ir nieko negali padaryti. 


— Pažiūrėk štai Čia. 

Ingvaras parodė jai Dagbladet, atverstą ties penk- 
tuoju puslapiu. Jis vis dar buvo išblyškęs, bet nebeat- 
rodė toks sukrėstas. 

— Venkė Benkė, - ištarė Inger Johanė; ji vaikščiojo 
po kambarį, rankoje supdama Ranhildą. - Ir ką? 

- Pažvelk į ženkliuką. Švarko atlape. 

Ji atsargiai padavė kūdikį, paėmė laikraštį ir pa- 
sislinko artyn prie šviestuvo. 

- Viskas atitinka, - pasakė jis ir pasūpavo Ranhil- 
dą. - Pernelyg daug tavo sudarytame paveiksle pa- 
teiktų detalių sutampa. Venkės Benkės profesija yra 
nusikaltimai. Visame pasaulyje pripažinta detektyvų 
rašytoja! Pranokstanti daugumą serijinių žudikų. Sa- 
votiška ir pikta; tokia ji atrodo sukurptuose pasako- 
jimuose, nors nebendrauja su norvegų žurnalistais. 
Bent iki dabar. Taigi kažkas pasikeitė. Ji ilgą laiką 
gyveno kaip atsiskyrėlė. Kaip tu ir sakei. Kaip apibū- 
dinai žudiko portrete. 

Ranhilda sujudino blakstienas. Jis paglostė jai kak- 
tą ir pakartojo: 

- Pažiūrėk į jos ženklelį. 

Dagbladet išspausdinta nuotrauka nebuvo labai 
kokybiška. Venkė Benkė, atrodo, ruošėsi kažką pasa- 
kyti; burna buvo praverta, po akiniais, balansuojan- 
čiais ant mažos riestos nosies, akys atrodė apvalios. 
Bet kontūrai nuotraukoje buvo ryškūs. Kairįjį detek- 
tyvų rašytojos švarko atlapą puošiantis ženklelis buvo 
gerai matomas. 

- Ji žinojo, kas aš esu, - lyg pats sau ištarė jis. - Tai 
aš jai kėliau rūpesčių. 

- Yra blogiau, negu tu manai, - atsakė Inger Jo- 
hanė. 

- Blogiau... 

— Taip. 

- Ką nori tuo pasakyti? 

Nieko neatsakiusi, ji nuėjo į miegamąjį. Girdė- 
jo, kad kažko ieško didžiosios komodos stalčiuose. 

Pravėrė spintos duris. Žingsniai tolo; link drabužinės, 
spėjo jis. 

— Tik pažiūrėk čia. 

Ji rado, ko ieškojo. Paėmė iš jo Ranhildą ir pagul- 
dė ją ant nugaros po ant žemės pastatytu besisukan- 
čiu žaislu. Mergaitė sukrykštė ir pamėgino pagauti 
spalvingas figūrėles. Inger Johanė ištiesė jam ką tik 
surastą segtuvą. Jis buvo baltas; ant viršelio puikavosi 
didelė, apvalios formos žyma. 

— FTB logotipas, - ištarė jis ir suraukė kaktą. - Aš 
jį atpažįstu. Savo biure turiu plakatą. Būtent tai aš ir 
norėjau pasakyti, tai todėl aš... 

Jis mostelėjo pirštu į Dagbladet išspausdintą nuo- 
trauką. 

- Taip, - sutiko ji. - Bet yra blogiau, negu tu gali 
įsivaizduoti. 

Ji atsisėdo šalia jo ant sofos krašto. 

— Amerikiečiai dievina savo simbolius, - kalbėjo 
ji ir smiliumi pasitaisė akinius. - Vėliava. Ištikimybės 
priesaika. Paminklai. Atsitiktinumų nebūna. Ši mė- 
lyna dėmė... 

Ji bakstelėjo pirštu į tamsų emblemos pagrindą. 

— „kartu su svarstyklėmis, pavaizduotomis sky- 
do centre, simbolizuoja teisingumą. Apskritime yra 
trylika žvaigždžių. Jos simbolizuoja trylika pirmųjų 
Amerikos valstijų, raudonos ir baltos juostos - vėlia- 
vą. Raudona spalva reiškia narsą ir stiprybę, o balta — 
tyrumą, šviesą, teisybę ir taiką. 

— Akivaizdu, kad narsa ir stiprybė yra svarbiau 
už teisybę ir taiką, - pasakė Ingvaras. - Juk raudonų 
juostelių yra daugiau negu baltų, turiu galvoje. 

Inger Johanė nesusilaikė nenusišypsojusi. 

— Tas pats ir žvaigždžių apsuptame ženkle, - paaiš- 
kino ji. - Viena raudona juosta daugiau negu baltų. 
Rantytas emblemą juosiantis kraštas simbolizuoja 
iššūkius, tenkančius FTB darbuotojams, ir organi- 
zacijos stiprybę. 

Ranhilda muistėsi ir spardėsi. Medinės figūrėlės 
barkštelėdavo, atsitrenkusios viena į kitą. Ingvaras 
pasitrynė kaklą ir sumurmėjo: 

- Įspūdinga. Bet aš nesuprantu, kur link tu suki. 

— Ar matai šias dvi šakeles? 

Ji nagu apibrėžė abi centre esančio, lapija apipinto 
raudonos spalvos skydo puses. 

- Lauro lapai, - paaiškino. - Per didinamąjį stiklą 
galėtum suskaičiuoti lygiai keturiasdešimt šešis lapu- 
kus. Tiek pat, kiek 1908-aisiais, įsteigus FTB, buvo 
valstijų. 

— Mane vis labiau stebini, - ištarė Ingvaras. — 
Bet... 

— O dabar pažvelk štai čia. 

Ji prikišo laikraštį su Venkės Benkės nuotrauka 
arčiau lempos. 

- Jos ženkelis. Lauro lapai. Ar tu juos matai? 

— Čia ne lauro lapai. 

Jis pašnairavo į ją. 

— Ne. 

— Čia yra... plunksnos? 

— Taip. 

— Plunksnos vietoj lauro lapų? Kodėl? 

- Tai yra erelio plunksnos, - atsakė ji. 

- Erelio plunksnos... 

— Kas nešioja erelio plunksnas? 

— Indėnai. 

— Genčių vadai. 

— Genčių vadai, - mechaniškai, pasimetęs pakar- 
tojo jis. 

Inger Johanė atsisėdo ant grindų. Atsargiai pakėlė 
Ranhildą ir priglaudė prie peties. Užuodė muilo ir iš- 
matų kvapą. Kūdikio sauskelnėse švietė tamsiai ruda 
dėmė. Prisispaudė kūdikį prie savęs. 

— Vadovas, - paaiškino ji. - Vorenas Skifordas. Tą 
ženklelį pagamino grupelė studentų. Šimtus tokių 
ženklelių. Kai juos pamatė, užvirė tokia košė. Niekam 
nevalia kvailioti su FTB heraldika. Po kurio laiko šie 
ženkleliai įgijo nemažą vertę. Žmonės nešiojo juos 
vidinėje švarko atlapo pusėje. Tai narystės simbolis. 
Ženklas, kad jie priklauso sistemai. Kad yra Voreno 
studentai. Žinoma, jam... tai labai patiko. Jis nenorėjo 
nieko apie tai nė girdėti, bet... jam tai patiko. 

— Taigi tai reiškia, kad... 

— Tai reiškia, kad Venkė Benkė vienaip ar kitaip 
pažinojo Voreną. Ji arba buvo su juo susitikusi, klau- 
siusi jo paskaitų, arba bendravusi su kažkuo, kas jį 
pažinojo. 

— O tai vėlgi reiškia, kad... 

— Kad ji nori, jog ją pastebėtume, - atsakė Inger 
Johanė. 

— Ką? 

— Ji mus kviečia. Meta mums iššūkį. Ji pasirodo 
televizijoje. Po dvylikos tylos metų. Leidžiasi fotogra- 
fuojama. Kalba. Nužudo savo kaimyną ir paskambina 
policijai. Ji daugybę metų slapstėsi, ir tai pasidarė 

nepakeliama. Ji trokšta būti apšviesta žibintų, nebe- 
nori nuo jų slėptis. Ir nešioja šį ženklelį todėl, kad 
tikisi, jog ją pastebės. Mes pastebėsime. Tikisi, kad 
mes suprasime. Ji žaidžia su mumis. 

- Su mumis? Su mumis abiem? 

Inger Johanė nieko neatsakė. Susiraukė, užuosda- 
ma vis stiprėjančią smarvę, ir nuėjo į vonią. Jis nusekė 
iš paskos. 

— Ką tu turi galvoje? - tyliai pasiteiravo. 

Ji vis dar nenorėjo jam atsakyti. Paleido vandenį 
ir pasilenkė, siekdama plaušinės, viena ranka apglė- 
busi ant vystymo stalo gulinčios Ranhildos pilvuką. 
Išmatos buvo skystos ir žalsvos. Ingvaras susiėmė už 
nosies. 

— Ar ne knyga pradingo? - pasiklausė ji. 

— Knyga? 

- Neužsikimšk nosies, Ingvarai. Juk čia tavo vai- 
kas. 

Ji nukreipė vandens čiurkšlę link Ranhildos užpa- 
kaliuko ir kalbėjo toliau: 

- Iš Trondo Arneseno. Jis pasigedo knygos. Ir 
laikrodžio. Laikrodis atsirado. O knyga ar atsirado? 
Paduok man tepaliuką. 

Jis pasikuitė šalia kriauklės kabančiame krepšyje. 

- Taip, knyga buvo dingusi, - patvirtino ir sustin- 
go, vienoje rankoje laikydamas cinko tepalo tūtelę, 
kitoje - švarias sauskelnes. - Tai tiesa. Kurį laiką tas 
laikrodis man labai rūpėjo. O apie knygą pamiršau. 
Visiškai. Ypač po to, kai Trondas surado tą prakeiktą 
laikrodį. Knyga man atrodė visiškai nereikšmingas 
dalykas. Tai buvo detektyvinis romanas, jei neklystu, 

kuris, Trondo teigimu, gulėjo ant jų naktinio staliuko, 
tačiau... 

— Venkė Benkė, - pasakė ji. - Tai buvo paskutinis 
Benkės romanas. 

Maunant ir užspaudžiant kūdikiui sauskelnes jos 
rankos judėjo neįprastai greitai, beveik nepriekaiš- 
tingai. 

— Tai buvo pirmoji jos žmogžudystė, - taip pat 
greitai konstatavo. - Ji buvo atsargi. Vibekė Hainer- 
bak gyveno atokioje vietoje ir tą vakarą grįžo viena. 
Apie tai galėjo žinoti kiekvienas, besilankantis jos 
tinklalapyje. Nepavojinga žmogžudystė. Beveik jo- 
kios rizikos, jei žmogus išmano, ką daro. Venkė Benkė 
žino, ką daro. Todėl paėmė knygą. Tai buvo parašas, 
Ingvarai, bet niekas to nepastebėjo. Niekas nesuprato, 
ką tai reiškia. Kitą kartą... 

Kūdikio kūnelis buvo nepaklusnus. Inger Johanė 
negalėjo įkišti dešiniosios rankos, ir Ranhilda ėmė 
rėkti. 

- Leisk man, - sumurmėjo Ingvaras ir paėmė kū- 
dikį. 

Inger Johanė atsirėmė alkūnėmis į unitazo dangtį 
ir rankomis užsidengė veidą. 

— Kitą kartą nuėjo kiek toliau. 

Atrodė, kad ją baugina jos pačios samprotavimai. 

Ranhilda išsitiesė ir įsikišo nykštį į burną. Ingva- 
ras apvilko ją švaria pižama. Mergaitė patenkinta su- 
gugavo, kai jis pasikišo ją kniūbsčią po pažastimi ir 
priglaudė prie savęs. 

- Kitą kartą, - pakartojo Inger Johanė, nerodyda- 
ma noro atsistoti. - Kitą kartą ji pasirinko Vegardą 

Krogą. Kurį niekino. Tikriausiai niršo ant jo. Jis metų 
metus iš jos tyčiojosi. Išjuokdavo viską, ką ji darė. 
Venkė Benkė žinojo, kad Vegardo Krogo... 

Ji pliaukštelėjo ranka sau per kaktą. 

— ..„pasipūtėliški karo veiksmai, - išstenėjo, - ...ne- 
bes pirštu tiesiai į ją. Neakivaizdžiai. Tikrai ne. Jis 
turėjo daugybę priešų. Vis dėlto... | 

Pagaliau ji atsistojo. Bučiuojant kūdikio galvą vei- 
dą trumpam nušvietė šypsena. 

- Tada žingtelėjo dar arčiau. Nužudė savo kaimy- 
ną, paskambino policijai. Buvo įtraukta į tyrimo eigą. 
Į ją nukreipta rampų šviesa, Ingvarai. Stovi pačiame 
spindulio centre. Pačiame prožektoriaus skleidžiamos 
šviesos kūgio centre. Ir tuo mėgaujasi. Ji kelia nosį 
prieš mus. Ir žino, kad laimėjo. 

- Laimėjo? Juk ji nieko nelaimėjo! Dabar mes ži- 
nome, kas... 

Ji prispaudė pirštą prie lūpų ir jį nutildė. Tada at- 
sargiai perbraukė ranka Ranhildai per kaklą. 

- Ji miega, - sušnibždėjo. - Būk geras, paguldyk. 

Pati nuėjo į svetainę. Iš kampe stovinčios spin- 
tos ištraukė butelį vyno. Atkimšo. Paėmė gražiausią 
jų turimą taurę - krištolinę, parsivežtą iš močiutės 
vasarnamio. Prieš daugelį metų ji turėjo keturias 
tokias taures - dideles, graviruotas, apvestas plo- 
nyte aukso juostele. Trys iš jų sudužo. Ši vienintelė 
niekada nebuvo naudojama. Kartą per mėnesį ar 
kiek rečiau ji ją ištraukdavo. Nuvalydavo dulkes ir 
šviestuvo skleidžiamoje šviesoje apžiūrėdavo jos 
raštus. Raštai jai priminė ilgas vasaras ir maudynes 
sūriame vandenyje, mamos tėvą, sėdintį terasoje su 

taure saldaus raudonojo vyno, užlietą rausvų sau- 
lės spindulių, laimingą, o jo barzda būdavo pilna 
obuolių pyrago trupinių. Paprastai jis duodavo jai 
paragauti. Ji pliaukštelėdavo liežuviu, nutaisydavo 
nepatenkintą miną ir nusispjaudavo. Tada jis nusi- 
juokdavo ir ištiesdavo jai taurę „Solo“, nesvarbu, kad 
tądien būdavo ne šeštadienis. 

Ji pripildė taurę ir pateliuškavo. 

— Ką turi galvoje, sakydama, kad ji laimėjo? - pa- 
klausė Ingvaras. 

— Ar ji miega? 

Jis linktelėjo galva ir nustebo pamatęs, kokią taurę 
ji pasirinko. Iš virtuvės atsinešė dar vieną ir prisipylė 
vyno. 

— Ką tu turi galvoje? - pakartojo klausimą. - Dabar 
mes žinome, kad tai padarė ji. Žinome, ką turime 
daryti. Vienu ar kitu būdu... 

— Tau tai nepavyks, - paaiškino ji ir gurkštelėjo 
vyno. 

— Kodėl? 

Jo taurė nepaliesta stovėjo ant valgomojo stalo. Inger 
Johanė atsisuko į langą. Sodas atrodė liūdnai. Pageltusią, 
peršlapusią veją kai kur dengė sniegas. Haugės gatvės 
žibintuose pagaliau buvo pakeistos lemputės. Vyriškis 
geltonu lietpalčiu vedžiojo šunį. Jis lakstė palaidas nuo 
vieno krašto į kitą, uostinėdamas viską aplink. Sustojo 
šalia senojo Inger Johanės „Golfo“ ir pakėlė užpakali- 
nę koją. Kurį laiką ten pastovėjo, o tada vizgindamas 
uodegą pasileido paskui savo šeimininką. 

- Ji buvo Prancūzijoje, - paaiškino ji. - Tuo metu, 
kai buvo nužudyta Vibekė Hainerbak. Ir mažoje miš- 

ko proskynoje Askeryje rastas negyvas Vegardas Kro- 
gas. Atrodo, tu tai visiškai pamiršai. 

- Žinoma, nepamiršau, - kiek suirzęs pasakė jis. — 
Bet mes žinome, kad ji negalėjo ten būti. Juk ji turėjo 
pagalbininką, kuris... 

— Venkė Benkė neturėjo pagalbininko. Ji yra bedu- 
gnė. Ji žudo, kad jaustų, jog yra gyva, kad pademons- 
truotų jėgą. Tam, kad... augtų. Įrodytų, kokia gabi... 
Kokia neįveikiama ji yra. 

— Na, tu turi apsispręsti, - perspėjo jis. - Jeigu ji 
buvo Prancūzijoje, ji negalėjo jų nužudyti. Taigi ką 
tu turi galvoje? 

- Žinoma, jos ten nebuvo. Ne visą laiką. Vienokiu 
ar kitokiu būdu ji keliavo pirmyn ir atgal. Galime 
apsvarstyti, kaip jai tai pavyko. Galime kurti teorijas 
ir jas keisti. Vienintelis dalykas, kuriuo esu visiškai 
tikra, yra tai, kad mes niekada nesužinosime. 

- Nesuprantu, kaip tu gali sakyti tokius dalykus, - 
papriekaištavo ją apkabindamas. - Kodėl tu esi tokia 
tikra? Kaip gali... 

— Ingvarai, - pertraukė ji ir pažvelgė jam tiesiai 
į veidą. 

Akys buvo tokios tyros. Antakiai ėmė panėšėti į 
geranoriško, optimistiškai nusiteikusio senelio kaktą. 
Oda buvo švari ir lygi, plati burna - pusiau pravira, 
veidu ji jautė jo alsavimą, užuodė vyno kvapo ir čes- 
nako smarvės mišinį. Palietė smiliumi gilų jo smakro 
įdubimą. 

— Anksčiau niekada nesu to sakiusi, - sušnibž- 
dėjo. - Ir tikiuosi, kad man niekada nebereikės to 
sakyti. Aš sudarinėju nusikaltėlių portretus. Vorenas 


423 


sakydavo, jog esu portretų sudarinėtoja iš prigimties. 
Kad man niekada nepavyks išsisukti nuo šio darbo. 

Ji tyliai nusijuokė ir pirštu perbraukė jam per 
lūpas. 

— Visus šiuos metus aš stengiausi tai pamiršti. Ar 
prisimeni, kaip priešinausi tą pavasarį prieš ketverius 
metus? Kai pavogė tuos vaikus, ir tu pageidavai... 

Ji nebešnibždėjo. Atsargiai kandžiojo sau liežuvio 
galiuką. 

— Aš dirbau prie savo atliekamo tyrimo. Gilinausi 
į jį. Man buvo gana Kristianės ir... Tada pasirodei 
tu. Prasidėjo mūsų gyvenimas čia. Ir Ranhilda. Aš 
nenoriu nieko kito. Kaip manai, kodėl aš sėdėjau čia 
kiekvieną naktį ir dirbau prie bylos, su kuria neturiu 
visiškai nieko bendra? 

— Todėl, kad privalėjai, - atsakė jis, negalėdamas 
atplėšti nuo jos akių. 

— Todėl, kad privalau, - linktelėjo. - Ir aš tai sakau 
todėl, kad privalau: Venkė Benkė laimėjo. Per visas 
šias savaites jūs neradote ničnieko, nė vieno pėdsako, 
kuris būtų atvedęs prie jos. Ji nenori būti demaskuota. 
Ji nori būti matoma, bet nepagauta. 

- Aš vis tiek turiu stengtis, - pasakė Ingvaras; jo 
žodžiai nuskambėjo kaip klausimas; lyg jis būtų lau- 
kęs jos pritarimo. 

- Žinoma, tu vis tiek turi stengtis, - linktelėjo ji. — 
Vienintelė tavo viltis yra susieti ją su nusikaltimo vie- 
ta. Įrodyti, kad ji nebuvo Prancūzijoje. 

Tai tau niekada nepavyks, dar kartą pagalvojo, bet 
neištarė balsu. Tada išgėrė likusį vyną ir pasakė: 

— Vaikams negalima čia gyventi. Venkei Benkei 
liko dar viena byla. Mums reikia perkraustyti vai- 
kus. 

Nors artinosi vidurnaktis, ji išėjo paskambinti 
savo motinai. 


— Taigi tu nori pasakyti, - pasitikslino KRIPOS 
vadovas ir mažuoju piršteliu pasikasė už ausies, - kad 
mes turime nutraukti visą tyrimą dėl pradingusio 
romano ir sagos? Dėl sagos??? 

— Adatos, - pataisė jį Ingvaras. - Jei tiksliau... dėl 
smeigtuko. 

Vyriausiasis KRIPOS vadovas kentė nuo baisaus 
antsvorio. Pilvas kabojo kaip maišas miltų tiesiai 
virš užsegto diržo. Klausydamasis Laršo Širkelando 
ir Ingvaro Stubio aiškinimų, stovėjo nieko nesakyda- 
mas. Net kai kiti susirinkimo dalyviai daugiau negu 
pusę valandos aptarinėjo šią bylą, jis vis dar tylėjo. Jo 
būseną išdavė tik stori, trumpi pirštai; jis nekantriai 
imdavo barbenti jais į stalo kampą kiekvieną kartą, 
kai kalbantysis užtrukdavo ilgiau negu dvidešimt se- 
kundžių. 

Nuo susijaudinimo suvirpėjo dvigubas jo pa- 
gurklis. Jis sunkiai atsistojo. Priėjo prie lentos, kur 
po trimis datomis buvo raudonai užrašytas Venkės 
Benkės vardas. Sustojo ir keletą kartų giliai atsiduso. 
Ingvaras nesuprato, ar tai buvo daroma iš paniekos, ar 
dėl to, kad jam buvo sunku kvėpuoti. Dešiniąja ranka 

paplekšnojo sau per pakaušį; tada nuplėšė lapą nuo 
lentos ir jį suglamžė. 

- Leisk man pasakyti štai ką, - pasakė ir įsmeigė 
mažas, skvarbias akutes į Ingvarą. - Esi vienas iš la- 
biausiai vertinamų mano darbuotojų. Yra svarbi prie- 
žastis, dėl kurios aš sėdėjau čia daugiau negu valandą 
ir klausiausi šitos... 

— „„sapalionės, - užbaigė jis. - Su gilia pagarba. 

Niekas nesakė nė žodžio. Ingvaras leido žvilgsniui 
klaidžioti tarp kolegų. Šeši labiausiai patyrę Norve- 
gijos tyrėjai sėdėjo aplink stalą primerktomis aki- 
mis. Pakėlė puodelį. Suko tarp pirštų akinius. Laršas 
Širkelandas braižė; jis atrodė labai susikaupęs. Tik 
Zigmundas Berlis žvelgė į viršų. Jis buvo išraudęs ir 
išsiblaškęs; atrodė, kad ruošiasi atsistoti. Bet pakėlė 
ranką ir formaliai paprašė leisti pasisakyti. 

— Ar neverta pamėginti? Turiu galvoje, mes vis tiek 
esame aklavietėje, kad ir iš kurios pusės žvelgtum! Jei 
paklaustumėte manęs, tai yra... 

— Niekas tavęs neklausia, - atsakė vadovas. - Tai, 
ką reikėjo pasakyti apie šią bylą, jau pasakyta. Laršas 
apie iki šiol atliktą tyrimą papasakojo labai išsamiai. 
Visi, esantys čia, žino, kad policijos darbe negali būti 
jokių... fokusų. Išsamumas, gerbiamieji. Kantrybė. 
Niekas geriau už mus nežino, kad sunkus darbas ir sis- 
teminis visų įrodymų ištyrimas yra vienintelis kelias, 
kuriuo galima eiti. Mes esame moderni organizacija. 
Bet ne tokie modernūs, kad spjautume intensyviam, 
sėkmingam septynias savaites trukusiam policijos 
darbui į veidą todėl, kad kažkoks moteriškosios lyties 
žmogus nujaučia ir mano, kad galbūt žino. 

— Tu kalbi apie mano žmoną, - ramiai pertarė jį 
Ingvaras. - Todėl apibūdinant ją negalima vartoti 
sąvokos „kažkokia moteris . 

- Inger Johanė yra atsitiktinis moteriškosios lyties 
žmogus, - taip pat ramiai atsakė jam vadovas. - Šiuo 
atveju ji tokia ir yra. Atsiprašau, jei mano pasirinktas 
žodis skamba įžeidžiamai. Aš tikrai labai gerbiu tavo 
žmoną ir aiškiai suvokiu, kad ji labai padėjo mums 
ištirti tą pagrobimo bylą prieš keletą metų. Taigi yra 
pagrindo, kad aš... 

Jis dar kartą pasiglostė pakaušį. Plonyčiai plaukų 
šereliai atrodė lyg būtų paprasčiausiai nupiešti ant 
jo kaukolės. 

— „buvau tolerantiškas, - baigė jis. - Dėl tavo 
kiek... aplaidaus elgesio su bylos dokumentais. Šįkart 
byla galbūt yra kiek kitokia. 

- Kitokia, - karštai paprieštaravo Zigmundas. — 
Mes juk nieko nežinome! Po velnių, visiškai nieko! 
Visa, ką Laršas mums pateikė, yra krūva techninių 
įrodymų, kurie niekur neveda, ir taktinių spėjimų, 
kurie vienaip ar kitaip patvirtina vienintelį faktą: mes 
esame visiškoje aklavietėje! Velniai griebtų, mes... 

Jis pasitraukė. 

- Atsiprašau, - nuolankiai ištarė. - Tačiau paklau- 
syk manęs dabar... 

Vadovas pakėlė ranką. 

- Ne, - pasakė. - Tai, ko mums mažiausiai reikia, 
yra kritika žiniasklaidoje. Jei mes pradėsime atakuoti 
tą Venkę Benkę... 

Jis pažvelgė į šiukšlių dėžę, lyg ten būtų sėdėjusi 
detektyvinių romanų rašytoja - kartu su raudonu ra- 
šalu išvedžiotu savo vardu. 

— Jeigu pastebėtume daug ką, kas kreiptų žvilgs- 
nius jos pusėn, užvirtų tikra velniava. Po truputį ji 
tampa vis populiaresnė, kiek man žinoma. Vakar per 
televiziją ją rodė du kartus, o šįvakar, pasak NRK 
reklamos, ji bus svarbiausia laidos „Pirmas ir pasku- 
tinis“ viešnia. 

Jis sugriežė dantimis. Garsas buvo erzinantis. Tada 
tyliai sučepsėjo ir nykščiu bei smiliumi persibraukė 
per ūsus. 

— Ir jei nepaisant visų spėjimų tavo hipotezėje 
„šioje absurdiškoje, beprotiškojė teorijoje apie senas 
paskaitas ir nuobodulį, tai šią moterį bus nelengva 
palaužti. 

— Taigi, tavo nuomone, geriau nė nemėginti, - per- 
tarė Ingvaras, atremdamas jo žvilgsnį. 

— Susilaikyk nuo sarkazmo. 

- Bet tau geriau trys neištirtos žmogžudysčių by- 
los, negu žiniasklaidos sukeltas triukšmas, - pasakė 
Ingvaras ir patraukė pečiais. - Man tas pats. 

KRIPOS vadovas susiėmė už plačios savo talijos. 
Užkišo nykščius už suveržto diržo. Dar kartą sugriežė 
dantimis. Pasitaisė kelnes, kurios tuoj pat vėl nusmu- 
ko po pilvu. 

— Gerai, - pagaliau atsakė. - Duodu tau tris savai- 
tes. Tris savaites tu nedarysi nieko kita, galėsi išsiaiš- 
kinti kiekvieną Venkės Benkės judesį tuo metu, kai 
buvo padarytos žmogžudystės. Ir tik tai. Ar aišku? 

Ingvaras linktelėjo galva. 

— Jokių nukrypimų. Jokio knaisiojimosi po kitus 
jos gyvenimo vingius. Aš nenoriu triukšmo. Ar aišku? 

Sužinok, ar jos alibi, nepaisant visko, nėra spragų. 
Mano patarimas: pradėk nuo paskutinės žmogžudys- 
tės. Nuo Hovardo Stefanseno. Kai jis buvo nužudytas, 
ji bent jau buvo netoliese. 

Ingvaras dar kartą linktelėjo galva. 

- Jei išgirsiu nors vieną žodį apie tai, kad ta moteris 
yra stebima... 

Veidas dabar buvo tamsiai raudonas; per kaktą 
sruvo prakaitas. 

— ..iš kitų, čia nedalyvaujančių asmenų, kurie... 

Stora, maža plaštaka pliaukštelėjo per stalą. 

— „laikys liežuvį už dantų ir apie tai niekam ki- 
tam... 

Jis sulaikė kvėpavimą; giliai įkvėpė; iškvėpė orą 
pro kietai sukąstus dantis. 

— ..aš pasiusiu, - pagaliau baigė savo mintį. - O 
jūs puikiai žinote, kas tada bus. 

Visi pritardami linktelėjo, lyg paklusnūs pradi- 
nukai. 

— Tu, - ištarė vadovas ir pirštu bakstelėjo į Zi- 
gmundą. - Jei mirtinai trokšti būti Ingvaro sekėjas, 
labai prašom. Trys savaitės. Nė dienos daugiau. Ir, 
Laršai, mes vis dar tęsiame pradėtą tyrimą. Susirin- 
kimas baigtas. 

Pasigirdo atitraukiamų kėdžių bruzdesys. Kažkas 
atidarė langą. Kažkuris dalyvis juokėsi. Zigmundas 
patenkintas šypsojosi ir parodė, kad nori eiti į biurą 
ir pakalbėti telefonu. 

- Ingvarai, - prabilo vadovas ir truktelėjo jį link 
savęs, kai kambarys beveik ištuštėjo. 

— Taip? 

— Man nepatinka paskutinioji byla, - tyliai ištarė 
jis. 

— Hovardo Stefanseno. 

- Ne. Paskutinioji byla, paminėta paskaitoje. Ku- 
rios dar nėra. Gaisras. Degantis policijos pareigūno 
namas. 

Ingvaras nieko neatsakė. Jis tik tankiai mirksėjo 
ir išsiblaškęs žvelgė pro langą. 

— Aš paprašiau Oslo policijos atlikti keletą pa- 
pildomų reisų, - tęsė vadovas. - Naktimis. Haugės 
gatvėje. 

— Ačiū, - atsakė Ingvaras ir ištiesė ranką. - Ačiū 
tau. Mes perkraustėme vaikus. 

- Puiku, - sumurmėjo vadovas, ketindamas pa- 
sišalinti. 

Paskui keletą sekundžių dar pastovėjo, spausda- 
mas Ingvaro ranką. 

— Bet tai padariau ne todėl, kad tikiu jūsų sukur- 
tu žudiko portretu, - perspėjo. - Tai tik atsargumo 
priemonė. Aišku? 

- Žinoma, - visiškai rimtai atsakė jam Ingvaras. 

— Be to, - kalbėjo vadovas ir išėmė iš kišenėlės 
Ingvaro portsigarą. - Šitą aš paimsiu. Argi tu negali 
nerūkyti biure? Saugos tarnyba už tai man davė vel- 
nių. 

- Gerai, - pakartojo Ingvaras, bet šįkart plačiai 
šypsojosi. 


+++ 


Jis tikėjosi, kad tai atrodys iškilmingiau. Gal ne visai 
kaip Holivude, kur ant drabužinių durų švytėdavo 

žvaigždžių pavardės, tačiau viską turėjo supti kažko- 
kia ypatinga aura. Blankios aukso spalvos kambarys 
ilgo koridoriaus gale, vėsi kava termose ir kartoni- 
niame puodelyje mirkstantis arbatos pakelis anaiptol 
neatrodė didingai. Išilgai dviejų sienų stovėjo minkš- 
tasuoliai; ant jų sėdėjo žmonės ir kažko lūkuriavo. 
Ingvaras Stubio nesuprato, ką jie turėjo veikti. Jie 
nebuvo garsūs ir ničnieko nedarė. Paprasčiausiai ten 
sėdėjo, vilkėdami suglamžytais drabužiais ir siurbčio- 
jo kavą, tuo pat metu žvilgčiodami į laikrodį. Kampe 
stovinčiame monitoriuje, pastatytame skersai, prie 
pat lubų, jis matė pačią studiją. Žmonės su nešioja- 
maisiais telefonais bėgiojo pirmyn ir atgal ir atrodė, 
kad laiko turi į valias. 

- Labas, - sumurmėjo jis dviem uniformuotiems 
policijos pareigūnams, stovintiems šalia laiptų ir atro- 
dantiems taip, lyg būtų pakliuvę čia per klaidą; vienas 
jų už nugaros slėpė sausainį, o Ingvarui priėjus kaip 
tik baigė kramtyti. 

Kadangi NRK programų saugumas buvo susti- 
printas, patekti į šeštą studiją buvo juokų darbas. Jam 
tereikėjo priimamajame parodyti savo dokumentą 
jaunučiam vaikinukui, kuris jam nurodė reikiamą 
kryptį. Jis linktelėjo galva ir nusišypsojo; neatrodė, 
kad jam kas nors rūpi. Kažkas plepėjo, o kiti zujo 
pirmyn atgal iš perpildyto kambario. Kėdė šalia mo- 
nitoriaus buvo laisva. Ingvaras atsisėdo ir pagriebė 
laikraštį, kad neatrodytų toks veltėdis. 

— Ingvaras Stubio, - pasigirdo balsas; kažkas už- 
dėjo ranką jam ant peties. 

Jis atsistojo. Pasisuko balso link. 

— Venkė Benkė, - ištarė. 

— Mane slegia įtarimas, kad mane persekioji, — 
pasakė ji ir nusišypsojo. 

— Jokiu būdu. Tai tik dėl tų sugriežtintų saugumo 
reikalavimų. 

Jis mostelėjo ranka dviejų policijos pareigūnų 
link. 

— Tai reikėtų vadinti patikimais saugumo veiks- 
mais, - ištarė ji ir pasitaisė akinius. - Naudotis paty- 
rusio pripažinto žmogžudysčių tyrėjo kaip apsaugos 
darbuotojo paslaugomis filmuojant pramoginę tele- 
vizijos laidą yra išties įspūdinga. Bet ar taip naudoti 
išteklius yra protinga? 

Ji vis dar šypsojosi. Balsas skambėjo draugiškai, 
beveik pašaipiai. Už akinių stiklų jis vis dėlto paste- 
bėjo kažką, kas privertė jį atsitiesti. 

— Mes turime išnaudoti tai, ką turime, supran- 
tate. 

Jis prakaitavo; nusivilko švarką. 

— Šiais laikais, - pridūrė. 

Nusviedė drabužį ant kėdės, nuo kurios ką tik 
buvo pakilęs. 

- Šiais laikais? - pakartojo ji. - O kokie dabar yra 
laikai? 

- Žudikas vaikšto laisvėje, - paaiškino jis. 

— Arba keli, - nusišypsojo ji. - Kiek suprantu, jūs 
net nesate tikri, ar žudė vienas vyras. 

- Aš esu tikras, - atsakė jis. - Žudikas yra vienas. 
Arba žudikė. Kad būčiau neutralus žudiko lyties at- 
žvilgiu. Šiais laikais. 

Duobutės padalijo jos skruostus nuo akies iki 
smakro. 

— Taip yra saugiausia, - linktelėjo. 

Ji nenorėjo eiti. Programos vedėjas užlipo laiptais, 
su visais pasisveikino; liesa moteris dar kartą papu- 
dravo jam nosį. Paskui jis dingo studijoje. 

Venkė Benkė nė nepajudėjo iš vietos. Jos žvilgsnis 
buvo įsmeigtas į Ingvarą. 

- Kokia daili jūsų segė, - tyliai tarstelėjo jis. 

— Šita? 

Ji padėjo ranką ant krūtinės. Vis dar nenuleido 
akių. 

- Įsigijau ją viename Niujorko lombarde. 

- Ji turi ypatingą istoriją, - pasakė jis. 

— Taip, - linktelėjo ji. - Todėl aš ją ir nusipirkau. 

— Taigi jūs žinote... Jūs žinote, kodėl lauro lapus 
pakeitė... 

- Erelio plunksnomis? Žinoma, tai dėl Vadovo. 

Jos juokas buvo tylus ir nelinksmas. Balsų šnare- 
sys kambaryje buvo pritilęs; akivaizdu, kad pokalbis 
sudomino daugiau žmonių, negu jame jų dalyvavo. 

— Vadovas, - pakartojo Ingvaras. - Ar jūs jį pa- 
Žįstate? 

— Voreną Skifordą? Ne. Taip sakydama gerokai 
perlenkčiau lazdą. Žinoma, aš gerai žinau jo darbus. 
Perskaičiau tikriausiai visus jo parašytus veikalus. 
Kartą man netgi teko garbė jį sutikti. Šv. Ūlavo kole- 
dže. Minesotoje. Ten klausiau paskaitų ciklo. Jis tikrai 
manęs neprisimena. Bet Voreno Skifordo pamiršti 
tiesiog neįmanoma. 

Ji pagaliau pažvelgė žemyn į savo švarko atlapą. 
Perbraukė per segę storu pirštu. 

- Paklauskite savo Žmonos, - tyliai, nepakeldama 
akių ištarė ji. - Vorenas yra vyriškis, kurio niekada 
nepamiLši. 

Ingvarui prieš akis ėmė suktis. Galva atrodė len- 
gva; jam graužė gerklę. Pamėgino nuryti seiles. 

— Bet... pažįsta? 

Ji pažvelgė į lubas, lyg mėgaudamasi kiekvienu 
savo žodžiu. 

— Ne. 

Tada ji pasilenkė. Veidas buvo vos per plaštaką 
nuo jo. 

— Ką čia darai, Stubio? Turiu galvoje, iš tikrųjų? 

Stojo nemaloni tyla. Kambaryje lyg tylus niūniavi- 
mas buvo girdėti tik iš pagalbinių patalpų sklindantis 
stilisčių plepėjimas. Jos akys dabar tapo tamsesnės. 
Už akinių stiklų jos atrodė beveik juodos. Kairiosios 
akies rainelėje pastebėjo dėmelę - baltą tašką. Jis ne- 
begalėjo matyti nieko kita, išskyrus šį gelsvai balkšvą 
įsmeigtoje Venkės Benkės akyje šviečiantį trūkumą. 

— Na, mums jau būtų laikas eiti, - sušnibždėjo 
moteris su ausinėmis, po pažastimi suspaudusi pro- 
gramos planą. - Greitai pradėsime! 

Venkė Benkė išsitiesė. Nubraukė nuo kaktos plau- 
kų sruogą; ji vėl nuslydo atgal. 

— Ar eini? - paklausė režisierė ir suėmė ją už 
rankos. 

- Šv. Ūlavo koledže mokosi daug norvegų kilmės 
studentų, - tęsė Venkė Benkė, nerodydama nė men- 
kiausio noro pajudėti iš vietos. - Ir norvegų palikuo- 
nių. Galbūt todėl... 

— Atleisk, bet mes jau turime... 

Režisierė uždėjo savo ranką jai ant rankos. Venkė 
Benkė ramiai žingtelėjo tris žingsnius. Atbulomis. 

- Galbūt todėl Vorenas visada savo paskaitas už- 
baigia sakydamas... 

— Eime, - pakartojo moteris su ausinėmis; dabar 
ji atrodė gerokai suirzusi. 

— „kad Inger Johanė Vik yra geriausia nusikaltė- 
lių portretų kūrėja, kokią jam teko sutikti. O gal tai 
tiesiog yra tiesa. 

Pasakiusi tai ji išnyko studijoje. Sunkios plieninės 
durys lėtai užsivėrė už nugaros. 

— Ar viskas gerai? - pasiteiravo jaunesnysis polici- 
jos pareigūnas. Jis atrodė susirūpinęs ir pasiūlė stikli- 
nę vandens. - Vyresnysis pareigūne? Ar viskas... 

Bet vyresnysis pareigūnas spoksojo į monitorių. 
Sukosi vinjetė; kiškis ir vėžlys skriejo ratu kažkokiame 
psichodeliniame labirinte ir privertė Ingvarą įsitverti 
į kėdės atkaltę. Programos vedėjas pasirodė, aidint 
kurtinamiems aplodismentams, kuriuos dovanojo 
puikiai išmokyta publika. 

Venkė Benkė atsisėdo. 

Jos kostiumas buvo tamsiai raudonos spalvos. 

Programos vedėjas nusijuokė iš jos žodžių. In- 
tebimą segę, kuri tik retkarčiais, rašytojai sujudėjus, 
suspindėdavo studijos šviesoje; kai pasilenkdavo į 
priekį lygiai taip pat kaip ir programos vedėjas. Juos 
stebėjo milijonai žiūrovų; Ingvaras nesiklausė, kol 
šviesiaplaukis vyriškis paklausė: 

- Ką jūs ten darėte? Turiu galvoje, Rivjeroje, Žie- 
mą? 

- Rašiau, - atsakė ji. - Rašau romaną apie detek- 
tyvinių romanų rašytoją, kuri pradeda žudyti, nes ją 
apėmęs nuobodulys. 

Visi pradėjo juoktis. Studijoje aidėjo juokas ir at- 
rodė, kad grindimis juda sunkus automobilis. Juokėsi 

mažame kambarėlyje, kuriame stovėjo Ingvaras. Jie 
juokėsi ilgai ir garsiai. Programos vedėjas juokėsi gar- 
siau ir ilgiau už visus. 

- Kadangi galiu sakyti, ką noriu, - ištarė Venkė 
Benkė, kai staiga viskas nutilo; ji drąsiai ir švelniai 
uždėjo ranką vyrui ant šlaunies. - Jei kas ir žino viską 
apie tai, kaip nužudyti, tai mes. Ir ne tik tai... 

Ji plačiai nusišypsojo ir pridūrė: 

— Mes žinome, kaip išsisukti nuo bausmės! 


— Po paraliais, Ingvarai. Nieko sau istorija. 

Sagveieno gatvės name, stovinčiame tiesiai už 
audimo gamyklos pastatų šalia Akešelvo upės, mo- 
liniame židinyje degė ugnis. Buvo vėlyvas nakties 
metas. Ingvaras sėdėjo atsilošęs fotelyje. Užmerkęs 
akis girdėjo už keleto kilometrų į pietus, šalia Miolos, 
kur upė gausdama pasiekė fiordą, krintančio krioklio 
ūžesį. Tamsa už lango buvo tiršta; lijo. Viduje buvo 
šilta, jis beveik ėmė snausti. 

Ingvaras papasakojo istoriją, kurios neturėjo pa- 
sakoti. 

— Taip, - pasakė jis. - Tai tikrai nieko sau isto- 
rija. 

Kitas vyriškis atsistojo ir iš virtuvės atnešė dvi tau- 
res. Ingvaras girdėjo, kaip ledo gabaliukai daužosi į 
stiklą. 

- Štai, - pasakė Bjornas Buskas ir ištiesė jam pilną 
taurę viskio, tada įkišo į židinį malką ir atsisėdo į kitą 
krėslą. - Ar Inger Johanė viena namuose? 

- Ne. Šiąnakt ji nakvos pas savo tėvus. Bet tik šią- 
nakt. Ji mano, kad Venkė Benkė žino, kur mes esame, 
visą laiką. Todėl nenori miegoti po tuo pačiu stogu 
su vaikais. Juk Venkei Benkei reikia mūsų abiejų. Ne 
vaikų. Mes liksime namuose, Kristianė kurį laiką 
pagyvens pas Isaką. Inger Johanės motina rūpinasi 
Ranhilda. Turiu galvoje, naktį. Dievas težino, kiek 
laiko mums teks taip gyventi. 

Bjornas Buskas užkėlė kojas ant pufo ir paėmė 
taurę. 

— Tave tuo įtikino, - susimąstęs pasakė. 

— Kadji tikrai mūsų ieško? Ne. Bet aš galvą guldau, 
kad ji nužudė Vibekę Hainerbak, Vegardą Krogą ir 
Hovardą Stefanseną. O to aš, tiesą sakant, niekada... 

Nutilo ir ėmė stebėti auksaspalvio skysčio judesio 
žaismą. 

— „anksčiau netvirtinau, - užbaigė mintį. - Turiu 
galvoje, kad esu visiškai tikras dėl kaltės. Bent jau 
byloje, kurioje aptinkama cheminių įrodymų. 

- Gerai, kad tu pats tai sakai, - nusišypsojo Bjor- 
nas Buskas. - Kiek man suprantama, įtarimams nėra 
absoliučiai jokio pagrindo. 

— Otai ir yra priežastis, dėl kurios atėjau pas tave. 
Vidury nakties. Nepranešęs iš anksto. 

- Viskas gerai. Po to, kai išsikraustė Sara, aš... 

- Atleisk man, Bjornai. Turėjau susisiekti su tavi- 
mi, kai apie tai sužinojau. Man reikėjo... 

— Pamiršk tai. Toks jau tas gyvenimas. Mes laksto- 
me visur. Esame užsiėmę. Užtenka mūsų pačių gyve- 
nimo, nereikia veltis į kitų žmonių problemas. Man 
viskas gerai, Ingvarai. Vienaip ar kitaip aš... palikau 

tai praeityje. Ir man tikrai malonu, kad tu šiandien 
užsukai pas mane į svečius. 

Bjornas Buskas nusišypsojo ir pastatė savo taurę 
ant staliuko tarp jų. Jis buvo aukštas Ingvaro amžiaus 
vyriškis. Jie buvo draugai nuo pat tada, kai, plikai 
kirpti, ant smulkių, vasaros saulės patamsintų pečių 
nešini mėlynomis kuprinėmis, patraukė į pirmąją 
klasę. Tai buvo 1982-ieji. 

— Galima sakyti, - susimąstęs tęsė jis, - ...kad mūsų 
baudžiamasis kodeksas menkai teapžvelgia nemoty- 
vuotų žmogžudysčių klausimus. Jeigu įrodymų yra 
mažai arba jei jie labai menki, tyrimas yra paremtas 
nusikaltimų motyvais. Aš niekada anksčiau taip ne- 
galvojau, bet... 

Jis gurkštelėjo viskio, o kaktą išvagojo gili raukšlė. 

— „kadangi piliečiai yra apsaugomi nuo sąlygi- 
nio valdžios institucijų įsikišimo keliant reikalavimus 
įtarimų lygiui prieš pradedant efektyvų nusikaltimo 
tyrimą... 

— Dabar tu kalbi pernelyg teisiškai, Bjornai. Reika- 
las tas, kad jei mes negalime įžvelgti motyvo, geriau 
nedarome visiškai nieko. Jei nusikaltėlis nėra užklum- 
pamas su peiliu rankoje, nusimovęs kelnes arba nesu- 
randame trijų liudytojų su vaizdo kameromis. 

— Galbūt tavo pasirinkti žodžiai skamba kiek 
perdėtai. Bet, tiesą sakant, aš turėjau galvoje panašią 
mintį. 

Abu nusijuokė. Patylėjo. 

- Jeigu atvirai, tu prašai mane padaryti neteisėtą 
dalyką, - ištarė Bjornas. 

Ingvaras išsižiojo, pasirengęs paprieštarauti. 

Ne neteisėtą, mąstė jis. Aš tavęs prašau tik šiek tiek 
kitaip į tai pažiūrėti. Žvelgti pro pirštus. Galbūt kiek 
surizikuoti; dėl teisingumo. 

— Taip, — vietoj to atsakė jis. - Tikriausiai prašau 
būtent to. 

— Nesilaikyti slapto išdavimo sąlygų. Jokiu būdu. 
Tiksliau, išdavimo bendrąja prasme. 

- Be orderio aš neturėsiu galimybės patikrinti jos 
sąskaitos, - paaiškino Ingvaras; jis jautė, kaip nuo 
alkoholio jam ima kaisti skruostai. - O nepatikrinęs 
sąskaitos, neturėsiu galimybės sužinoti, kur ji buvo 
tuo metu, kai buvo padarytos šios žmogžudystės. 

- Argi tu negali paprasčiausiai jos paklausti? 

Bjornas žvelgė į jį pro akinių viršų. 

- Paklausti jos... Cha! 

— Paprašyti leidimo patikrinti jos sąskaitą, turiu 
galvoje. Ne to, kur ji buvo. Sprendžiant iš to, kaip ją 
apibūdini, nenustebčiau, jei ji sutiktų. Tavo pasako- 
jime figūruoja moteris, kuri nori būti matoma. Kuri 
nori, kad tu ją matytum - trumpam sužimbančią, 
nepasiekiamą, tačiau vis dėlto esančią... netoliese. 
Vietoje. Kaip miško fėja. Jei nors vienas žmogus būtų 
ją matęs, būtų galima prisiekti, kad jos egzistuoja. Bet 
to neįmanoma įrodyti. 

Židinys spragsėjo. Kartais liepsnelės šaudavo į vir- 
šų melsvai geltonais liežuvėliais. Silpnas sudegusių 
sakų kvapas maišėsi su stipriu viskio aromatu; dervos 
ir sudegusios žievės. Bjornas paėmė nuo lentynos 
medinę skrynelę ir atvėrė jos dangtį. 

- Imk, - pasiūlė, o Ingvaras pajuto, kad akys su- 
drėko. 

— Ačiū, - atsakė. - Labai ačiū. 

Jie tylomis pasiruošė cigarus. Ingvaras prisidegė 
storu degtuku ir susilaikė mieguistai neatsidusęs iš 
malonumo. 

— Yra kai kas, ką tau reikėtų žinoti apie Venkę Ben- 
kę, - pasakė jis ir išpūtė dūmų ratilą į viršų. - Būtent 
tai, kad ji viską apgalvojo. Aš nežinau, ar ką nors rasiu 
tame sąskaitos išraše. Tikriausiai nieko. Remiantis 
tuo, ką žinau, ji tai yra numačiusi. Ji protinga ir išma- 
no savo sritį. Būtų nesuvokiama, jei nebūtų nuslėpusi 
savo pėdsakų, įskaitant ir elektroninius. Bet jei ji to 
nepadarė... 

Jis įsikišo cigarą į burną. Sausas, smulkus tabakas 
lipo prie lūpų. Dūmas buvo švelnus ir vėsiai kuteno 
gomurį. 

- Jeigu ji, nepaisant visų spėjimų, netyčia būtų 
praleidusi tokį svarbų momentą, vadinasi, ji jo ne- 
praleido. 

Jis nusijuokė ir ėmė apžiūrinėti storą, trumpą ci- 
garą. 

— Tada visa tai yra žaidimo dalis. Ji yra tokia ti- 
kra, taip tvirtai įsitikinusi, jaučiasi visiškai saugi, jog 
mums niekada nepavyks surasti kokio nors kabliuko. 
Ji žino, kad be jos leidimo mes negalėsime žengti nė 
žingsnio. Arba be orderio, išduoto remiantis pakan- 
kamu įtarimo pagrindu. Mes neturime nė vieno iš 
jų. Ir ji tai Žino. 

Bjornas pastūmė peleninę jo pusėn. 

- Man reikia šio orderio, - pasakė Ingvaras ir nu- 
kratė cigaro pelenus į peleninės kraštą. Žinau, kad 

prašydamas to tavęs, elgiuosi klaikiai. Bet turi su- 
prasti, kad... 

Vėjas pasikeitė. Dabar jis pūtė iš vakarų. Nulijo su 
kruša. Sode tvykstelėjo melsvaspalvis žaibas. Akimir- 
ką jis apšvietė belapius medžius; ryškius, su besidrie- 
kiančiais šešėliais; vaizdas lyg prastoje nuotraukoje. 
Sugriaudėjo po keleto sekundžių. 

- Griaustinis tokiu metu, - sumurmėjo Bjornas. — 
Kiek per anksti, ar ne? Kai taip šalta? 

- Tuesi teisėjas, - tęsė Ingvaras ir nukratė cigarą. — 
Tu teisinėje sistemoje sukiesi... Kiek laiko? 

— Aštuoniolika metų. Plius dveji metai darbo 
advokato įgaliotiniu. Dvidešimt metų. 

— Dvidešimt metų. Ar kada nors per šiuos metus 
tau teko susidurti su... blogiu? Turiu galvoje ne si- 
tuacijos nulemtą velniavą, materializmo paskatintą 
oportunizmą. Kalbu ne apie silpnumą, charakterio 
trūkumą ar egoizmą. Kalbu apie tikrą blogį. Ar tau 
teko su tuo susidurti? 

— O toks būna? 

- Taip. 

Jie gėrė tylomis. Dūmai kaip minkštas, kvapus ki- 
limas sūkuriavo ore palei lubas. 

- Ar pažįsti ką nors, kas gali pateikti paraišką? — 
pasiteiravo Bjornas. 

- Kam reikalingi jauni, manipuliacijoms pasiduo- 
dantys juristai... 

Jie nusišypsojo, nežiūrėdami vienas į kitą. 

- Pasirūpink, kad ji pasiektų apylinkės teismą tre- 
čiadienį, - perspėjo Bjornas Buskas. - Ne anksčiau ir 

ne vėliau. Tada bent jau bus tikimybė, kad ji atsidurs 
ant mano stalo. Bet aš negaliu tau nieko pažadėti. 

— Ačiū, - pasakė Ingvaras ir pamėgino atsistoti. 

- Sėsk, - paprašė Bjornas. - Pabūk, gerai? Mes dar 
turime gėrimo taurėje, o ir skrynelė pilna. 

Jis pabarbeno pirštais į dėžutės dangtelį. Ingva- 
ras atsilošė kėdėje. Padėjo kojas ant tarp jų stovinčio 
pufo. 

— Na, jei taip nori, - pasakė ir užmerkė akis. - Ir 
jei drįsti būti čia su manimi. 

— Pila kaip iš kibiro, - atsakė Bjornas Buskas. - 
Šitas namas šiąnakt tikrai nesudegs. 

TAI, KAD JIE BIJO, teikė tam tikrą pasitenkinimą. 

Ji buvo mačiusi baimę ir anksčiau, nors nebe taip 
dažnai juos sekė. Kas vakarą, apie septintą valandą jie 
nunešdavo mažąją mergaitę į automobilį ir važiuo- 
davo keletą kilometrų ten, kur Inger Johanė praleido 
savo vaikystę. Keistuolė, kuri visada tampė su savimi 
gaisrinės automobilį, su kuriuo žaisti jau seniai buvo 
per didelė, gyveno pas savo tėvą. Ji dažnai lankėsi 
Haugės gatvėje, bet, kiek Venkei Benkei buvo žinoma, 
niekada ten nemiegojo. 

Tai neturėjo didelės reikšmės. 

Padėtis pasikeitė. 

Viskas pasikeitė. 

Buvo sekmadienis, kovo 21-oji. Ji vaikštinėjo po 
butą ir rūkė. Pastaruoju metu buvo užsiėmusi. Ne 
tik smarkiai dirbo prie rankraščio; interviu ir televi- 
zijos programos taip pat reikalavo skirti joms laiko. 
Paskutines savaites užbėgdavo namo tik pasikeisti 
drabužių, kurie dabar gulėjo išmėtyti svetainėje ir 
ant miegamojo grindų. 

Seni draugai vėl pasirodė. Ne todėl, kad po tiek 
laiko tapo įdomesni, bet kad bent jau pakeitė savo 
ankstesnę nuomonę. 

Jie reiškė nedaug. Ji traukiojo pečiais dėl visų, 
kurie iš naujo ėmė belstis į jos duris; švytėdami dėl 
dėmesio, kurio sulaukė Venkė Benkė. 

Svarbu buvo tai, kad ją pagaliau ėmė rimtai ver- 
tinti. Ji buvo ekspertė. Ne grožinės literatūros, bet 
tikra ekspertė. Ji nebebuvo kaltinama komercializmu 
ir lengvabūdiškumu bei kultūros smukdymu. Dabar 
mokėjo pasipriešinti ir buvo pilna skepticizmo; au- 
toritetus taikliai kritikuojanti, įžvalgi ir inteligentiška 
debatų dalyvė. 

Ją buvo sunku atpažinti. Netgi pačiai sau. 
pasenusi. Tikriausiai dėl numesto svorio. Raukšlės 
prie akių išryškėdavo ne tik šypsantis. Jos taip pat 
išvagojo odą virš skruostikaulių; atrodė, lyg oda būtų 
pasidariusi per sunki. 

Tai nebuvo svarbu. Amžius leido jai daryti išsa- 
mesnes analizes, teikti svaresnius komentarus, kurių 
į ją buvo nuolat kreipiamasi ir kuriuos ji su malonu- 
mu dalijo. Jie nebuvo susiję tik su serijinėmis žmog- 
žudystėmis. Žmogaus dingimas Vestlano grafystėje, 

bjauri išprievartavimo byla Trondheime ir sensacingas 
banko apiplėšimas Stavangeryje; Venkė Benkė buvo 
ekspertė, kurios nuomonę visi norėjo išgirsti. 

O visa tai prasidėjo nuo Fionos Hele nužudymo 
bylos. 

Venkė Benkė atidarė stalčių, pilną naujų kosme- 
tikos mažmožių. Prie jų ji nebuvo pratusi. Atsargiai 
persibraukė tušo šepetėliu per trumpas blakstienas. 

Ji prašovė pro šalį. 

Nuo minties apie Fioną Hele jai visada imdavo 
drebėti rankos. Stengėsi kvėpuoti giliau; atsuko čiau- 
pą. Nuo šalto, per rankų sąnarius tekančio vandens 
galvoje prašviesėjo. 

Tiesą sakant, ji nejautė džiaugsmo perskaičiusi 
apie tai, atrodo, jau prieš šimtą metų. Tą kartą pajuto 
kažką panašaus į nevaldomą įniršį aukai. Tą vakarą at- 
siminė labai aiškiai. Buvo vienas sausio trečiadienių. 
Ore tvyrojo asfalto kvapas - pulkelis darbininkų taisė 
kelią šalia namo. Ji buvo nerami, bet nepajėgė daryti 
nieko kita kaip tik vaikštinėti nuo vienos kėdės prie 
kitos šalia panoraminio kambario lango su vaizdu į 
įlanką ir „Cap Ferat“. 

Prastas interneto linijos ryšys faktiškai atėmė iš jos 
galimybę sekti naujienas iš Norvegijos. Kai pagaliau 
prisijungė, sėdėjo prie kompiuterio visą naktį. 

Kažkas atsitiko. 

Tai, kas ją anksčiau erzindavo, o kai kada ir pro- 
vokuodavo, šįkart kėlė nenumaldomą įtūžį. 

Fiona Hele pardavinėjo kitų žmonių likimus 
siekdama asmeninės sėkmės. Šou padarė įspūdį jai, 
Venkei Benkei, nes jame buvo žaidžiama biologiniais 

ryšiais ir visą gyvenimą lydinčiu melu. Tai į ją Fiona 
Hele spjaudė, kai valandos trukmės lengvabūdiškos 
programos metu linksmino žiūrovus lengvai pažei- 
džiamų žmonių svajonėmis, Venkės Benkės svajonė- 
mis, kokios jos kadaise buvo, nors ji niekada nedrįso 
sau to pripažinti. 

Man reikia to išmokti, pagalvojo ir įkišo blakstienų 
tušo šepetėlį atgal į tirštą, juodą sidabrinio cilindro 
masę. Aš dar nesu sena. Man dar reikia daug ką pa- 
daryti; ir aš keičiuosi. Aš nebesu tik stebėtoja; dabar 
stebi mane. Man reikia išmokti išsisukti. 

Prieš dešimt metų, kai tikroji jos gyvenimo isto- 
rija pasirodė pageltusio dokumento formatu, ji jau 
buvo paralyžiuota. Tapusi nepastebima. Niekam ne- 
bepriklausė. Niekas nenorėjo žinoti apie ją; ji rašė 
visų skaitomas knygas, bet niekas nenorėjo pažinti 
jų autorės. Tėvas buvo grynas parazitas; jam reikėjo 
tik pinigų pinigų pinigų. Netikra motina su ja beveik 
nekalbėjo ir nesuprato ničnieko iš to, ką vadino kvaila 
Venkės rašliava. 

Tikroji jos mama, moteris, kuri ją pagimdė skaus- 
me ir iš karto po to mirė, būtų ja didžiavusis. Ji būtų ją 
mylėjusi, nepaisant jos sunkaus kūno, negražaus veido 
ir sielos, kuri vis labiau užsivėrė nuo viso pasaulio. 

Nepajėgė sužinoti daugiau. Venkė Benkė nieko 
nežinojo apie moterį, kuri mirė po dukrelės gimimo 
praėjus dvidešimčiai minučių. Bet pradėjo stebėti ir 
registruoti kitus žmones. Tapo geresnė rašytoja. 

Ir vis mažiau pastebima visuomenės. 

Pasaulis nesirūpino ja; lygiai kaip ir ji nesirūpino 
pasauliu. 

Bet tai buvo tada. Ne dabar. 

Dažytis buvo sunku. Rankos atrodė per didelės; 
nepratusios prie mažutėlio vokų šešėlių šepetėlio. 
Beje, lūpų dažai buvo per ryškūs, karingai raudonos 
spalvos. 

Tą vakarą Vilafranšėje smarkiai atsidavė asfal- 
tu, prisiminė ji. Šlapia, lipni derva maišėsi su jūros 
druska ir naktiniu lietumi. Pradėjus brėkšti rytui ji 
atsigulė, bet negalėjo užmigti. Kažkur galvoje sklan- 
dė mintis, kurios nepajėgė suvokti; prireikė aštuonių 
dienų, kol suprato. Visus šiuos metus, mąstė ji, visus 
metus, kai dirbo nepakenčiamą darbą, kuris jai užti- 
krino pajamas ir begalę nemalonumų. Dabar ji buvo 
čia, tiesiai priešais jos nosį kaip nauja, stulbinanti 
galimybė. Buvo atlikti visi parengiamieji darbai. 
Reikėjo tik pradėti. Fionos Hele liežuvis buvo nu- 
pjautas ir supakuotas kaip dovanėlė. Tai perskaičiusi 
Venkė Benkė šaltai nusišypsojo; piktai nusijuokė ir 
prisiminė vieną bylą, kuri buvo iškelta kitame pa- 
saulio gale, prieš šešerius metus. Prisiminė vyriškį 
skvarbiomis akimis, galintį pasigirti energija ir pa- 
pasakoti stulbinančių istorijų. Prisiminė, kaip kie- 
kvieną paskaitą atsisėsdavo auditorijoje vis arčiau, 
klausinėdavo ir pateikdavo protingų išvedžiojimų. 
Jis tik kartą puse lūpų šyptelėjo jai ir, cituodamas 
Longfelou bei mirksėdamas, pasilenkė prie lieknos 
brunetės. Pagarbiai tūptelėjusi Venkė Benkė padavė 
jam knygą. Jis pamiršo ją prie pakylos. Vakarais ji 
sekdavo jį; jis eidavo į aludę, ten, apsuptas moterų, 
kurios pakaitomis vesdavosi jį į namus, triukšmau- 
davo ir pasakodavo įvairias istorijas. 

Jau tada ji buvo per sena. Buvo nematoma, o jis 
gyrėsi Inger Johane. 

Ji prisiminė visa tai ir pagaliau suprato, ką turi 
daryti. Nebenorėjo laukti kažko, ko niekada nebus. 
Norėjo būti ta, kuri nulemia įvykius. 

Jai pasisekė. 

O dabar norėjo pasidaryti makiažą; atrodyti kitaip. 
Tereikėjo mažiau galvoti apie praeitį, nesikrimsti. 

Pamiršk Fioną Hele! 

Venkė Benkė uždarė vonios spintelės stalčių ir 
nuėjo į miegamąjį. Pakeliui susirinko drabužius. Jos 
drabužinėje atsirasdavo vis daugiau naujų drabužių. 
Dažnai apsipirkdavo - beveik kiekvieną savaitę; ne- 
bebijojo paklausti pardavėjos patarimo. 

Archyvo spintoje, šalia tolimiausios sienos, buvo 
ne tik šimtų žmonių likimai. Ji perbraukė ranka per 
šaltą kaip ledas rankenėlę. Prikišo pirštą prie spynos. 
Pasilenkė visu kūnu prie storo plieno. 

Žmonių įpročiai ir ydos, gyvenimo ritmas, norai 
ir poreikiai buvo stebimi, analizuojami ir registruoja- 
mi kataloguose. Venkė Benkė pažinojo tuos žmones 
geriau, negu jie patys save; ji buvo klinikos vadovė, 
šaltai registruojanti visus faktus. Turėjo pakankamai 
žinių apie daugiau negu šimtą žmonių, kurių gyvybę, 
šiek tiek prisidengusi, būtų galėjusi atimti rašikliu ir 
lapu popieriaus. Ji mintinai mokėjo jų gyvenimo is- 
toriją. Pabudusi vieną saulėtą sausio rytą Vilafranšėje 
ir nutarusi savo kūrybą įgyvendinti tikrovėje, galėjo 
pasirinkti ir sudaužyti gyvenimą į šipulius. 

Tiek tada, tiek dabar ji žinojo, kad jai reikėtų 
rinktis atsitiktinai. Atsitiktinės aukos yra saugesnis 

variantas. Tačiau pagunda buvo pernelyg didelė. Vi- 
bekė Hainerbak visada ją erzino, nors pati negalėjo 
suprasti kodėl. Svarbiausia buvo tai, kad ją laikė rasis- 
te. Viskas turėjo būti gerai. Inger Johanei Vik turėjo 
būti suteikta galimybė suprasti. Jei ne po pirmosios 
žmogžudystės, tai bent jau vėliau. 

Be to, iš žaidimo turėjo iškristi Rudolfas Fjordas. 

Jis buvo apgailėtinas tipas. 

Venkė Benkė atidarė plieninio seifo stalčių. Ištrau- 
kė aplanką. Perskaitė. Nusišypsojo supratusi, jog labai 
gerai prisimena tai, ką matė ir užrašė. 

Rudolfas Fjordas buvo nemalonus tipelis. Jis ne- 
pakęs jį persekiojančios policijos. Jei jo nesužlugdė 
vienas dalykas, tai daugybė kitų dalykų jį neabejotinai 
palauš. Jo byla buvo beveik tokia pat stora kaip In- 
ger Johanės Vik. Kurį laiką ji svarstė, ar pirmąja savo 
auka nepasirinkus jo. Tačiau vėliau tą mintį atmetė. 
Tai buvo pernelyg paprasta. Rudolfas Fjordas galėjo 
toliau plaukti savo paties vandenyse. 

Ji buvo teisi. Jis neatlaikė kilusios audros. 

Venkė Benkė užvertė aplanką. Nebenorėjo galvoti 
apie jį. Jo nebebuvo. 

Nuėjo į svetainę. Dabar ji buvo tvarkingesnė; joje 
stipriai kvepėjo gerokai per ilgai vazoje mirkusi gėlių 
puokštė; gavo ją iš Studentų sąjungos po diskusijos 
apie cheminį kastravimo būdą. 

Pravėrė balkono duris. Šaltas vėjas talžė jai veidą; 
atrodė, lyg būtų stengęsis išlyginti raukšleles, kurias 
ji ką tik apžiūrinėjo ryškioje lempos šviesoje priešais 
veidrodį. 

Dėl vienos ar kitos priežasties ji negalėjo priprasti 
prie minties, kad turės paaukoti tą šliundrą iš Stok- 
holmo. Žinoma, Brunkebergs Torgo gatvės kekšė 
daugiau ar mažiau neturėjo visiškai jokios reikšmės. 
Nebent dėl išorinio panašumo. Ją surado gana greitai: 
kekšės rengėsi įvairių spalvų ir kirpimo drabužiais. 
Moteris buvo aukšta, nors jos gyvybę tikriausiai pa- 
laikė vargingas maisto davinys. Plaukai garbiniuoti ir 
sausi, o akiniai tikrai išskirtiniai, ko gero, vogti. Jie 
buvo panašūs į jos akinius. 

Ir moteris leidosi apgaunama. 

Ji nepabėgo su kredito kortele, nors galėjo išleisti 
labai daug, kol kortelė būtų užblokuota ir ja nebebūtų 
galima pasinaudoti. Tikėjo pažadu, kad gaus didelius 
pinigus mainais už tai, kad padarys, ko prašoma: su- 
valgyti sočią vakarienę. Išsikviesti taksi. Apsipirkti vie- 
name ar keliuose kioskuose ir grįžti į viešbutį prieš pat 
vidurnaktį. Būti matomai, bet nepasakyti nė žodžio. 

Kai rytą jos susitiko, kekšė atrodė beveik laiminga. 
Ji buvo švari. Sočiai pavalgiusi. Išmiegojo visą naktį. 
Be klientų, šiltoje lovoje. 

Žinoma, pinigų ji negavo. 

Kaip ir tikėjosi, ji pagrasino nueiti į policiją; ne- 
buvo tokia kvaila, kad nesuprastų, koks įtartinas jai 
duotas pasiūlymas. Kaip ir tikėjosi, nieko nedarė, ko! 
susileido dozę heroino, kurią jai davė Venkė Benkė 
kaip kompensaciją už gerai atliktą darbą. 

Kaip ir tikėjosi, nuo šių kvaišalų ji mirė. 

Dabar ji buvo negyva, kremuota ir tikriausiai il- 
sėjosi kokiame nors nepažymėtame kape. 

Venkė Benkė stovėjo savo balkone ir raukė kaktą, 
prisiminusi mirusią kekšę. Tada pakėlė akis į dangų ir 
prisiekė sau niekada nebegaišti laiko prisiminimams 
apie ją. 

Pradėjo lyti. Osle kvepėjo pavasariu, išmetamo- 
siomis dujomis ir pūvančiomis atliekomis. 

Hovardo Stefanseno mirtis buvo paprasčiausia bū- 
tinybė. Inger Johanė Vik ją nuvylė; ji nesuprato jos 
braižo. Jį reikėjo paaiškinti, ir Venkė Benkė pagaliau 
pasisuko į šviesą. 

Ir ten pasiliko. 

Gatvėje Žmonės ėmė ją atpažinti. Jie jai šypso- 
josi, kai kurie netgi prašė autografo. Šeštadienio 
VG numeris išspausdino trijų puslapių nusikalti- 
mų ekspertės ir tarptautinio pripažinimo sulauku- 
sios rašytojos Venkės Benkės portretą; nuotrauką 
prie kompiuterio chaotiškame savo biure, priešais 
didžiulį dailų valgomąjį stalą, su taure rankoje, ir 
balkone, kurioje ji miesto panoramos fone, švytė- 
dama nepriekaištingu makiažu (jai padėjo stilistė), 
šypsojosi fotografui. 

Miegamojo apžiūrėti ji neleido. 

Grįžo į svetainę. Gėlių kvapas tiesiog dusino. Vazą 
išnešė į virtuvę. Išpylė vandenį ir sukišo gėles į plas- 
tikinį maišelį. 

ALIBI. 

Septyniolika metų ji tyrinėjo ir grindė. Geras alibi 
galėjo užtikrinti nusikaltimui sėkmę, tai buvo gero 
detektyvinio romano pagrindas. Ji kūrė ir konstra- 
vo, mąstė ir atmetinėjo. Aplankas storėjo lėtai. Iki 
išvykimo į Prancūziją ji skaičiavo. Trisdešimt keturi 

dokumentai. Trisdešimt keturi gerai apgalvoti alibi. 
Keletą jų ji jau buvo panaudojusi, o kiti gulėjo ir laukė 
naujo kūrinio ir tinkamesnės istorijos. Nė vienas jų 
nebuvo tobulas, kadangi tobulų alibi nebūna. 

Bet jos sukurtos kombinacijos buvo tikrai labai 
patikimos. 

Trijų kombinacijų ji niekada negalės panaudoti 
savo knygose. 

Jos buvo pritaikytos geriau. 

Kadangi jos buvo tokios tobulos, vertė ją jaustis 
žvaliai ir gyvybingai. Kiekvieną rytą ją kankino bai- 
mė. Kai suskambėdavo durų skambutis ar telefonas, 
ar kitoje gatvės pusėje stabtelėdavo koks nors nepažįs- 
tamasis, trumpam įsižiūrėdamas į langą, norėdamas 
su ja pasisveikinti, ji jausdavo baimę; tai jai primin- 
davo, kad jos gyvenimas įgavo vertę. 

Eidama laiptų link ir nešdama nuvytusias gėles į 
šiukšlių vamzdį, ji sustojo ir susimąstė. Knyga, kurią 
pasiėmė iš Vibekės Hainerbak miegamojo, gulėjo kori- 
doriuje ant batų dėžės. Ji vartė ją praeitą naktį. Čiupinė- 
jo lapus, jautė įtampą, liesdama tuos pačius puslapius, 
kuriuos jaunoji politikė skaitė savo lovoje ir autobuse; 
galbūt vogčiomis paskaitydavo nuobodžių susirinkimų 
ir nepakenčiamo laukimo parlamente metu. 

Tai buvo Rudolfo Fjordo egzempliorius. 

Staiga pagriebė knygą ir įmetė į šiukšlių vamzdį 
kartu su gėlėmis. Stovėjo ir klausėsi sunkios knygos 
dundėjimo į metalą garso; vis tyliau ir tyliau, kol pa- 
sigirdo duslus, beveik negirdimas šlumštelėjimas. 

Kas nors galėjo ją surasti. Kam nors galėjo parūp- 
ti, kaip knyga su Rudolfo Fjordo ekslibrisu pateko 


451 


į Venkės Benkės namo, kuriame ji gyveno ir rašė, 
šiukšlių konteinerį. Ji jos neapgadino; neišplėšė lapo 
su knygos savininko pavarde. O galėjo sudeginti kny- 
gą; arba išmesti kur nors kitur. 

Bet taip nebūtų skatinama įtampa. 

Venkės Benkės gyvenimas buvo nenutrūkstamas 
skrydis. Ji nušoko nuo aukščiausios viršūnės. 


+++ 


— Trys savaitės, - pasakė Zigmundas Berlis. - 
Mums duotos trys savaitės eina į pabaigą. 

- Taip, - atsakė Ingvaras Stubio. - O mes ničnieko 
neturime. Visiškai nieko. 

Ant stalo priešais jį gulėjo dvi krūvelės išrašų. 
Viename buvo trijų Venkės Benkės banko sąskaitų 
išrašas nuo sausio 1-osios iki kovo 2-osios, kai buvo 
nužudytas Hovardas Stefansenas. Kitame buvo „Te- 
lenor“ skambučių suvestinė. 

— Kai buvo nužudyta Vibekė Hainerbak, - per- 
skaitė Ingvaras, - ...Venkė Benkė buvo Stokholme. 
Tai teigė ir daugelyje savo... 

Jis nuspyrė krūvelę laikraščių ir žurnalų ant grin- 
dų. 

— „„sumautų interviu. Kokia ji buvo šokiruota, per- 
skaičiusi žinią apie žmogžudystę, kaip... Ji yra tokia 
slidi. Grynas velnias. 

Tris savaites jie dirbo vieni. Zigmundas'ir Ingva- 
ras. Gavo orderį slaptam duomenų išdavimui - jis 
buvo pagrįstas fantazija ir pusiau melagingais paro- 
dymais. Kadangi lipo Venkei Benkei ant kulnų, sekė 

dieną ir naktį, vos spėdavo užbėgti namo persirengti 
ir keletą valandų priešokiais pasnausti, o tada vėl 
puldavo prie sekinančio darbo - bandymų atkurti jos 
gyvenimą remdamiesi tuo, kam ji leido savo pinigus, 
skambino telefonu ir kokiose interneto svetainėse 
lankėsi. 

Venkė Benkė galėjo sau daug ką leisti, bet buvo 
labai taupi. Žinoma, ji atnaujino savo drabužius prieš 
kelionę namo, bet netgi ikikalėdiniu laikotarpiu jos 
išlaidos buvo stulbinamai mažos. Retai kam nors 
skambindavo ir bendravo tik su Europos spaustuvių 
atstovais. Su tėvu nebendravo nuo pat Kalėdų. 

Stokholme ji susitiko su spaustuvės vadovu - taip 
teigė ir laikraščiuose; tai buvo trumpa kelionė, skirta 
suplanuoti knygos išleidimo turą rudenį. Zigmundas 
paskambino ir apsimetė žurnalistu. Gavo patvirtini- 
mą dėl vizito ir atrodė, kad jo visiškai neveikia visas 
melas, kurį jiems teko kurti. O Ingvarą tai kankino. Jie 
ne tik pažeidinėjo sistemą; jie žlugdė viską, ko buvo 
išmokę ir kuo gyveno visą darbo policijoje laiką. 

Venkė Benkė juos tiesiog apsėdo. 

Net aštuonias dienas jie sugaišo, mėgindami surasti 
kelią, kuriuo ji galėjo atvykti iš Stokholmo į Oslą vasa- 
rio 6-ąją. Dieną ir naktį jie žongliravo laiku, tyrinėjo 
žemėlapį ir studijavo visus keleivių sąrašus, kuriuos 
gražiuoju, grasinimais ir melu iš oro linijų išviliojo 
Zigmundas. Naktį jie vaikštinėjo koridoriumi ir plekš- 
nojo ant sienų kabančius geltonus lapelius su nurody- 
tomis valandomis. Bandė perkelti juos arčiau vienas 
kito. Stengėsi surasti kokių nors trūkumų ir spragų; 
kokio nors mažyčio tarpelio lapeliais, aprašinėtais 

Venkės Benkės banko sąskaitos išrašo duomenimis, 
nuklotoje sienoje. 

— Nieko nebus, - kiekvieną dieną apie ketvirtą 
ryto paskelbdavo savo išvadą Zigmundas. - Tikrai, 
nieko nebus. 

Ji užsiregistravo viešbutyje popiet, trečią valandą. 
Apsipirko kioske septyniolika po penkių. Prieš pat 
septynias vakaro įsėdo į taksi. Iki vidurnakčio likus 
dvidešimt penkioms minutėms, maždaug tuo metu 
kai, remiantis skrodimo išvada, savo namuose Lio- 
renskūge buvo nužudyta Vibekė Hainerbak, Venkė 
Benkė apmokėjo nemenką sąskaitą už maistą resto- 
rane prie Dramateno, Stokholmo centre. 

Ryte, po šešiolikos intensyvaus sekinančio darbo 
valandų Zigmundas įtūžęs įsėdo į lėktuvą ir išskrido į 
Švediją. Paspaudęs uodegą grįžo dar tą pačią popietę; 
naktį budėjęs viešbučio tarnautojas buvo tikras, kad 
tą naktį matė Venkę Benkę apie vidurnaktį grįžtant 
į viešbutį. Jis atpažino ją pagal Zigmundo parodytą 
nuotrauką. Ne, jie nekalbėjo, bet jis teigė, kad prisi- 
mena, jog 237-ajame kambaryje gyvenusi moteris iš 
fojė stovinčio automato ėmė ledukų. Automatas buvo 
sugedęs ir jam paskui teko šluostyti grindis. Be to, 
popiet ji buvo palikusi drabužių ir norėjo pasinaudoti 
skalbimo paslaugomis. Kai atnešė juos atgal kitą rytą, 
iš jos kambario sklido garsi muzika. 

Iš viešbučio ji išvyko apie dešimtą. 

Vienintelis keistas dalykas Venkės Benkės vizito 
Stokholme metu buvo tai, kad šiaip retai išlaidaujanti, 
čia ji negailėjo pinigų. 

Visa kita buvo nepriekaištinga. Ingvaras ir Zi- 
gmundas išbandė viską ir vis dar neturėjo nieko ap- 
čiuopiamo. Jiems duotas laikas ėjo į pabaigą. 

— Ką darysim? - tyliai paklausė Zigmundas. 

- Taigi, ką gi mums daryti... 

Ingvaras pervertė išrašus. Kai buvo nužudytas Ve- 
gardas Krogas, Venkė Benkė buvo Prancūzijoje. Likus 
dviem dienoms iki nusikaltimo ji nusiėmė iš sąskaitos 
didesnę sumą ir keturias dienas nebuvo padarytas nė 
vienas pervedimas. Kita operacija buvo atlikta žuvies 
parduotuvėje Nicos senamiestyje. 

Zigmundą ir Ingvarą šiek tiek nudžiugino ši laiko 
spraga, ir jie keletą parų praleido ją tyrinėdami. Teo- 
riškai buvo įmanoma, kad jai užteko grynųjų pinigų 
nuskristi į Norvegiją ir grįžti atgal. Tačiau jos pavar- 
dės nebuvo nė viename keleivių sąraše ir nė viename 
Nicos automobilių nuomos punkte. 

Stokholme sąrašus gauti buvo gerokai kebliau. Be 
to, ji galėjo pavogti automobilį. Vienintelis dalykas, 
ką abu tyrėjai žinojo tris savaites, dieną ir naktį, pa- 
aukoję sąskaitoms tyrinėti, buvo tai, kuo jie buvo tikri 
dar nepradėję išsamaus tyrimo: tuo metu, kai buvo 
padarytos žmogžudystės, Venkė Benkė buvo Osle. 

. Bet jie vis dar nenumanė, kaip jai tai pavyko. 

Jie galėjo tirti toliau, kapstytis dar giliau. 

Jiems reikėjo tai daryti. Abu labai norėjo tęsti pra- 
dėtą tyrimą. 

Tačiau tai reikėjo daryti oficialiai. 

Jiems duotas laikas baigėsi, ir kolegos ėmė tyčiotis. 
Jie plačiai šypsodavosi, kai Ingvaras ir Zigmundas 

ateidavo priešpiečių - išblyškę susmukdavo prie stalo 
atskirai ir valgydavo visiškai tylėdami. 

Kai buvo nužudytas Hovardas Stefansenas, Venkė 
Benkė sėdėjo prie kompiuterio ir dirbo aukštu žemiau 
savo bute. Ji pasivadino liudininke ir pateikė detalų 
pasakojimą, kaip daug valandų praleido, naršyda- 
ma ir ieškodama internete informacijos apie pietų 
Amerikoje gyvenančius vorus. Tik kai nešė į palėpę 
lagaminus, stovėjusius jos namuose po ilgalaikio vi- 
zito užsienyje, pastebėjo, kad durys praviros, įkišo 
galvą į koridorių ir pamatė kūną. Tada ir paskambino 
policijai. Šią istoriją patvirtino „Telenor“ interneto 
išrašas. Šis alibi, žinoma, nebuvo toks tvirtas, tačiau ir 
nesuteikė jiems pagrindo imtis kokių nors veiksmų. 

O Venkė Benkė žydėjo. Ji visur dalyvavo, rude- 
nį pasirodysiančiam romanui buvo prognozuojama 
puiki ateitis. 

Staiga Ingvaras atsistojo. Surankiojo dokumentus 
ir sudėjo į krūvą. 

— Mes pralaimėjome, - paaiškino ir įmetė krūvelę 
popierių į dėžutę, kur buvo sukrauti sunaikinti skirti 
dokumentai. 

Tada pliaukštelėjo sau per galvą ir pridūrė: 

— Venkė Benkė nugalėjo. Vienintelis dalykas, kurį 
mums pavyko sužinoti po tokios daugybės alinančio 
darbo valandų, yra tai, kad... 

Jis nusijuokė; tyliai ir gaižiai; nenorėjo pasakyti 
šio sakinio iki galo. 

— „kad ši moteris yra nekalta, - lėtai ištarė Zi- 
gmundas. - Mes dirbome dieną naktį ištisas tris 
savaites, kad įrodytume ne ką kita, o kad... mote- 

riškė yra nekalta. Mes įrodėme, kad Venkė Benkė 
yra nekalta! 

— Mes padarėme kaip tik tai, - pasakė Ingvaras ir 
lėtai atsiduso. — Būtent taip ji viską ir suplanavo. Ji 
žinojo, kad taip viskas ir bus. O tu... 

Jis apėjo stalą. Minutėlę pastovėjo, žiūrėdamas į 
gerokai sulieknėjusį Zigmundą. Veidas tebebuvo ap- 
valus. Kaklas vis dar buvo pilnas, bet drabužiai kabo- 
jo. Raukšlės prie nosies išryškėjo ir dar pagilėjo. Akys 
buvo paraudusios. Ingvarui ištiesus ranką ir pakėlus 
ją nuo kėdės, pasklido aštrus prakaito kvapas. 

— Tu esi geriausias mano draugas, - pasakė apka- 
bindamas. - Tu tikrai esi mano Sančas Pansa. 


Ketvirtadienis, 
2004-ųjų birželio 4 d. 


Vasara buvo nebe už kalnų. 

Balandis ir gegužė atėjo ir praėjo, dovanodami 
neįprastai šiltą ir saulėtą orą. Medžiai ir gėlės pražydo 
anksti ir tapo grynu pragaru alergiškiems žmonėms. 
Danija ir Švedija atšventė karūnos paveldėtojų vestu- 
ves. Portugalijoje buvo ruošiamasi Europos futbolo 
čempionatui, o atėniečiai nėrėsi iš kailio, stengdamie- 
si pasiruošti rugpjūtį prasidėsiančioms olimpinėms 
žaidynėms. Pasaulį sukrėtė įkaitų kankinimo drama 
Abu Graibe, bet nuotraukos taip ir nepasiekė pirmųjų 

Norvegijos laikraščių puslapių. Netgi istorinės reikš- 
mės Europos plėtra į Rytus neatkreipė ypatingo dėme- 
sio į tą mažytę, turtingą valstybę žemyno pakraštyje. 
Daug įdomesnis buvo nesibaigiantis transporto dar- 
buotojų streikas, dėl kurio parduotuvių lentynose ir 
kitose prekybos vietose nebeliko tualetinio popieriaus 
ir sauskelnių. Rosenborge kilo skandalas po skandalo, 
o persvarstytas valstybės biudžetas buvo priimtas be 
ypatingų politinių dramų. Retkarčiais, geriau paieš- 
kojus, vis dar buvo galima aptikti vieną kitą straipsnį 
apie neištirtas Vibekės Hainerbak, Vegardo Krogo ir 
biatlonininko Hovardo Stefanseno nužudymo bylas. 
Bet nedažnai. Jau daugiau negu keturiolika dienų nie- 
ko apie jas nebuvo rašoma. 

Inger Johanė Vik sėdėjo ant suolo prie Akerselvos 
upės ir skaitė laikraščius. Ji pasinaudojo pavasariu, 
kad pamirštų. Šį meną ji buvo gerai įvaldžiusi. Slen- 
kant dienoms ir savaitėms, per kurias nieko neįvyko, 
vaikus laikyti atskirai darėsi nepakenčiama. Kurį lai- 
ką Haugės gatvėje budėjo policija. Praėjus šiek tiek 
laiko ir tai atrodė nebereikalinga, bent jau tiems, ku- 
rie buvo atsakingi už ribotą Oslo policijos biudžetą. 
Taigi tarnybiniai automobiliai Haugės gatve naktimis 
nebezujo. 

Ir niekas nebandė padegti dviejų šeimų dėžutės 
formos, baltai dažyto namelio, kuriame gyveno Vik 
ir Stubio su savo vaikais, šunimi ir draugiškais kai- 
mynais. 

Ji vėl pradėjo miegoti naktimis. Priprato prie die- 
nos ritmo. Eidavo pasivaikščioti. 

Šalia jos stovėjo vaiko vežimėlis. Vaikas buvo 
apklotas medvilnine antklode ir miegojo. Motina 
retkarčiais pakeldavo akis į dangų; atrodė, kad oras 
netrukus galėjo subjurti. 

Ji mėgo taip sėdėti. Ateidavo čia kiekvieną dieną. 
Degalinėje Maridalsveieno gatvėje nusipirkdavo lai- 
kraščių. Mažylė užmigdavo jai dar nepriėjus suoliuko 
po ieva, tos vietos, kurioje upė nuo Sandakerio pa- 
sukdavo Bjolseno rajono link. Mama galėdavo skirti 
valandą laiko tik sau. 

Takeliu ėjo dar viena moteris. Ji galėjo būti įpusė- 
jusi penktąją dešimtį. Silpname vėjyje plaikstėsi jos 
garbanos. Buvo su akiniais nuo saulės. 

Inger Johanė yra tokia nuspėjama, galvojo ji. Argi ji 
visiškai nepasimokė? Sėdi čia kiekvieną dieną. Išskyrus 
tas dienas, kai lyja. Atrodo, kad ji dėl nieko nebesibai- 
mina. Parsivežė vaikus namo. Mane erzina tai, kad ją 
pervertinau. 

- Labas, - ištarė pro šalį einanti moteris ir susto- 
jo. - Ar tik ne Inger Johanė Vik? 

Kūdikio mama įsmeigė į ją akis. Venkė Benkė nu- 
sišypsojo, kai moteris uždėjo ranką ant vežimėlio, 
pirštais uždengdama tinklinį audinį. 

— Aš esu keletą kartų sutikusi jūsų vyrą, - paaiš- 
kino rašytoja. - Ar nieko prieš, kad prisėsčiau šalia 
jūsų“ 

Inger Johanė nieko neatsakė. Net nesujudėjo. 

- Venkė Benkė. Toks mano vardas. Tiesą sakant, 
mes turime bendrų pažįstamų. Turiu galvoje, be tavo 


vyro. 

Ji atsisėdo. Petimi prisilietė prie Inger Johanės, 
tada patogiau įsitaisė ir pasitikinčiai užsimetė koją 
ant kojos. Mosavo viršutinės kojos batu. 

— Baisi istorija, - pasakė ir papurtė galvą. - Aš 
kalbu apie tuos garsenybių nužudymus. Paskutinėje 
byloje man teko būti liudininke. Tikriausiai prisimeni 
tai? Deja, ima atrodyti, kad vargšės aukos po truputį 
grimzta užmarštin. 

Ji linktelėjo tarp jų gulinčios laikraščių krūvelės 
link. 

— Taip jau yra. Kol nėra konkrečių įtarimų, laikraš- 
čiai neturi apie ką rašyti. Šiose bylose... 

Dar kartą linktelėjo laikraščių link; Inger Johanė 
Vik sėdėjo lyg mietą prarijusi, nejudėdama, ant paties 
suoliuko krašto. 

— ...jie tikriausiai atsidūrė akligatvyje. Policija, tu- 
riu galvoje. Keista. Teigiama, kad nėra jokių pėdsakų. 
Tiesą sakant, jie yra gana ryškūs. 

Inger Johanė Vik pagaliau susikaupė. Ji stengėsi 
atsistoti, tuo pat metu laikydama vežimėlį ir keldama 
krepšį su kūdikio daiktais. 

— Palūkėk, - draugiškai paprašė Venkė Benkė ir 
pagriebė ją už rankos. - Argi negali dar pasėdėti? Vos 
keletą minučių. Tarp mūsų yra nemažai bendro. Man 
reikia tiek daug tau papasakoti. 

Ar tai smalsumas verčia ją sėdėti, svarstė ji. O gal 
tai kojos atsisako ją nešti? 

Inger Johanė vis dar sėdėjo be žado, vienoje ran- 
koje laikydama krepšį, kita apglėbusi vežimėlį. 

Venkė Benkė patogiau įsitaisė ant suoliuko ir at- 
suko veidą į jaunesniąją moterį. 

— Arbe manęs kada nors įtarėte ką nors kita? - vis 
dar tuo pačiu draugiškų tonu pasiteiravo ji. 

Ji neatsako. Ji nenutuokia, ką atsakyti. Dabar jos 
nebekamuoja smalsumas. Ji yra įbauginta. Kodėl ji 
nešaukia? Ką ji galėtų šaukti? 

— Supranti, aš gavau šitą laišką. 

Venkė Benkė išsitraukė iš kišenės sulankstytą lapą 
popieriaus. Išlankstė jį ir pasidėjo ant kelių. 

— Pranešimas apie slaptą duomenų išdavimą, - pa- 
aiškino ji. - Iš apylinkės teismo. Jame išdėstyta teisi- 
nė informacija apie tai, ko turėčiau imtis, norėdama 
apskųsti tavo vyrą, kuris mėgino kišti nosį į mano 
reikalus. 

Ji trumpam pakėlė laišką. Tada papurtė galvą ir 
įsikišo jį atgal į kišenę. 

- Bet aš to nenoriu. Tiesą sakant, gerai, kad nei da- 
bar, nei ateityje ant manęs nekris joks įtarimo šešėlis. 
Galima sakyti, kad darbas yra padarytas. 

Juokas buvo nelinksmas. Ji pamėgino užsikišti 
plaukų sruogą už ausies. 

- Ta kelionė į Stokholmą jums turėjo neduoti ra- 
mybės, - ištarė ji prieš dar kartą išsitraukdama laišką 
iš kišenės. 

Paėmė jį į dešinę ranką ir suglamžė. Tada atsistojo 
ir užstojo vežimėlį. 

- Dailus vaikutis, - pasakė ir pasilenkė prie Ran- 
hildos. - Smakre matosi duobutė. 

— Eik iš čia. Dink! 

Venkė Benkė žingtelėjo atgal. 

- Juk aš jos nenuskriausiu, - nusišypsojo. - Aš 
nieko nesiruošiu skriausti! 

— Man reikia eiti, - tarstelėjo Inger Johanė Vik, 
spausdama vežimėlio stabdžius. - Aš nenoriu su ta- 
vimi kalbėtis. 

- Žinoma. Aš nenoriu tavęs versti. Tikrai neno- 
rėjau tavęs liūdinti. Aš tik norėjau pasišnekučiuoti. 
Apie bendrus interesus ir bendrus... 

Stabdžiai pasidavė. Inger Johanė pastūmė vežimė- 
lį takelio link. Guminiai ratukai sucypė ant asfalto. 
Ranhilda prabudo ir garsiai pravirko. Venkė Ben- 
kė nusišypsojo ir nusiėmė akinius nuo saulės. Akys 
buvo švelniai padažytos. Dabar jos atrodė didesnės. 
Ir tamsesnės. 

Ji niekada nedings iš mano gyvenimo, susimąstė 
Inger Johanė. Ji niekada nepradings. Iki pat mirties. 
Iki tol, kol man pavyks... 

- Beje, aš jau baigiau savo knygą, - ištarė Venkė 
Benkė. Ji lėtai sekė paskui vežimėlį. - Ji bus puiki. 
Galiu atsiųsti tau vieną egzempliorių po to, kai spaus- 
tuvė ją išspausdins. 

Inger Johanė staiga sustojo ir pravėrė burną, pa- 
siruošusi klykti. 

— Beje, - pridūrė Venkė Benkė ir lyg gindamasi 
iškėlė rankas. - Tau nereikės vargintis, informuo- 
jant mane apie savo adresą. Aš puikiai žinau, kur tu 
gyveni. 

Tada ji linktelėjo galva, atsuko nugarą ir nuėjo 
takeliu žemyn pietų kryptimi. 

Pabaigos žodis 


Ši knyga pradedama Valterio Benjamino citata. Citata 
pateikiama taip, kaip ji išversta Laršo Fr. H. Svendse- 
no knygoje Nuobodulio filosofija (Universitetsforlaget, 
1999), kūrinio, kuriuo aš pasinaudojau ir kuris buvo 
knygos Tai, kas niekada nevyksta įkvėpimo šaltinis. 


238 puslapyje cituojamas kitas literatūros šaltinis: „Tu 
miršti taip lėtai, kad imi įsivaizduoti, jog gyveni.“ 
Turiu paaiškinti, kad tai yra titulinis Bertrano Besigju 
(Gyldendal, 1993) puslapis. 


Ačiū Aleksanderiui Elguenui už jo neišblėstantį en- 
tuziazmą. Taip pat ačiū Randi Krogsvejen už neįkai- 


nojamą pagalbą. 


Ši knyga skiriama tau, Tina. Visos mano knygos ski- 
riamos tau. 


Oslas, 2004 m. birželio 18 d. 
Anė Holt 

